
ARMANA 

PROUVENÇAU 

PÈR  LOU  BEL  AN  DE  DIEU  E  DOU  BISSÈST 

1876 

ADOUBA  E  PUBLIOA  DE  LA  MAN  DI  FELIBRE 

Joio,  soûlas  e  passo-tèms  de  tout  lou  pople  d6u  Miejour. 

AN  VINT-E-DOUSEN  DOU  FELIBRIGE 


EN  AVIGNOUN 
BNCO  DE  ROUMANILLB,  LIBRAIRE-BDITOUR 

CARRIERO    DE   SANT-AGRICÔ,    19 


BREVIARI  DE  L'ISTORI  DE  PROUVENGO 

La  Prouvènço  bouscasso  (1500-1100  avans  J.-C.) 

Tèms  (li  Fado  ;  empèri  di  Ligour  :  Sali,  Gavare,  Youcôunci.  Aquéli  pople  fèr 
batejon  li  nbiero  e  li  mountaguo. 

La  Prouvènço  dôufènis  (1100-GOO  avans  J.-C,  enviroun  500  an). 

Goumbat  d'Ercule  dins  la  Grau  contre  Aubioun  e  Bergioun.  Li  Fenician. 
eouloumson  lou  Miejour,  eToundon  Nimes,  Aies,  Magalouno,  etc. 

La  Prouvènço  grèco  (600-123  avans  J,-C.,  enviroun  500  an.) 
Foundacioun  de  Marsiho  pèr  li  Fouceien  ;  foundacioun  de  Niço,  Antibo,  Agte, 
Léucato,  pèr  li  Marsiliés  ;  li  navegaire  Piteas  e  EuLimeno  ;  Marsiho  aliado  emé 
Roumo  ;  sèti  de  Marsiho  pèr  Jîili  Gesar. 

La  Prouvènço  roumano  (123-412  après  J.-C,  enviroun  500  an.),. 

Foundacioun  d'Ais  pèr  G.  SextiusGalvinus  ;  desfacho  di  Téutoun  e  dis  Ambroun 
pèr  Gains  Marius,  au  pèd  dôu  mount  Yentùri  ;  la  Venus  d'Arle  :  lis  Areno 
bastido  ;  l'emperaire  Goustantin  en  Arle  ;  la  predicacioun  de  l'Evangéli  :  sant 
Lazàri,  santo  Madaleno,  santo  Marto,  sant  Trefume  ;  li  mounge  :  sant  Ounourat, 
sant  Gassian. 

La  Prouvènço  goutico  (412-932,  enviroun  500  an.) 

Envasioun  di  barbare,  Got,  Bourguignoun  e  Franc.  Guerre  di  Sarrasin  ;  Garle- 
Martèu  à  Nimes,  Garle-Magne  en  Arle,  Guihèn  dôu  Court  Nas  en  Aurenjo. 

La  Prouvènço  independènto  (932-1482,  enviroun  500  an.) 

Bousoun,  rèi  d'Arle.  Li  Gomte  de  Prouvènço  de  la  famiho  deBousoun  ;  Guihèn 
lou  Grand,  paire  de  la  Patrîo  ;  lou  marlegâu  Gérard  Tenco  foundo  l'Ordre  de 
l'Espiiau.—  Li  Comte  de  la  fanaiho  Barciiouneso  ;  guerre  di  Baussen  ;  llouresoun 
dôu  Gai-Sabé  ;  li  Troubaire  ;  guerro  dis  Albigés  ;  li  republico  prouvençalo  ;  Ra- 
moun  Berenguié  lou  Grand  ;  Roumiéu  de  Yilo-novo.—  Li  Gomte  de  laproumiero 
famiho  d'Anjou  :  lou  rèi  Roubert  lou  Sage,  la  rèino  Jane  ;  li  Papo  en  Avignoun  ; 
Petrarco  e  Lauro  ;  li  Court  d'Amour  ;  ii  Je  Flourau  establi  à  Toulouse.  —  Li 
Gomte  de  lasegeundo  famiho  d'Anjou  :  lou  bon  rèi  Reinié  ;  Palamedo  Feurbin. 

La  Prouvènço  franceso  (1482.) 

Louis  XI  :  la  Prouvènço  reiinido  à  la  France.  Carie  VIII  :  lis  Estât  Generau 
de  Prouvènço  aprovon  l'unioun.  Louis  XII  :°  establimen  dôu  Parlamen.  Fran- 
cés  lé  :  li  Prouvençau  repousson  Garle-Quint  ;  brulamen  di  glèiso  prouvençalo 
dôu  Leberoun.  Enrî  II  :  l'engeniaire  Crapouno.  FrancésII:  guerro  de  religiôun. 
Carie  IX  :  Nostradàmus,  Belaud  de  La  Belaudiero.  Enri  III  :  la  Lige,  li  Rasa, 
li  Garciste,  li  Bigarra. Enri  IV  :  lou  brave  Griheun  ;leu  Censé  Casau.  Louis  XIII  : 
bourroule  di  Cascavèu.  Louis  XIV  :  Aurenjo  reiinido  à  la  Franco  ;  l'estatuaire 
Puget,  lou  savent  Peyresc,  Massihoun.  Louis  XV  :  peste  de  Marsiho,  Belsunce. 
Louis  XVI  :  lou  baile"  Suffren  ;  darriero  reimioun  dis  Estât  de  Prouvènço  ;  Pascà- 
lis.  La  Revoulucioun  :  Mirabèu,  Sieyes,  Maury,  Barras  ;  Avignoun  réuni  à  la 
Franco  ;  sèti  de  Touloun.  Bonaparte  emperaire  :  PortàUs,  Simeoun.  Louis  XVIII, 
darriè  comte  de  Prouvènço.  Reviéure  de  la  lengo  prouvençalo,  establimen  dôu 
Felibrige  (21  de  Mai  18540  ->  ^ 

LA  ROSO  DE  TOUTI  LI  YÈNT 

coumpassado  pèr  lotj  capitani  negrèu 
(de  ceirèsto) 

UBA 


/, 


ADRE 

Lauso  i'Uba,  tèn-te  à  l'Adré  ; 
Lauso  Jou  Mount,  tèn-te  à  la  Piano  ; 
Lauso  la  Mar.  tèn-te  à  la  Terro  ; 
Lauso  la  Franco,  e  tène  à  Prouvènco. 


ESCLUSSI 

Lou  10  de  Mars,  esclùssi  parciau  de  luno,  en  partido  vesible  en  Avignoun, 
Lou  25  de  Mars,  esclùssi  anulàri  de  soulèu,  envesible  eu  Avignoun. 
Lou  3  de  Selèmbre.  esclùssi  parciau  de  luno, 
Lou  17  de  Setèmbre,  esclùssi  tomau  de  soulèu,  envesible  en  Avignoun. 

FÈSTO    CHANJADISSO 

Gendre,  1"  de  Mars.  I  Pandecousto,  4  de  Jun. 


Pasco,  16  d'Abriéu. 
Rouguesoun,  22,  23,  24  de  Mai. 
Ascensioun,  25  de  Mai. 


Ternita,  Il  de  Jun. 
Fèsto-de-Diéu,  15  de  Jun. 
Avènt,  3  de  Desèmbre. 


LUNO   MECROUSO 


Luno  de  Janvié,  que  fai  lou  26. 
Luno  de  Jun,  que  fai  lou  21. 


Luno  mecrouso, 

Femo  renouso 
E  auro  que  sort  de  la  brune, 
Dius  cent  an  n'i'aurié  trop  d'uno  ! 


Luno   blaaco, 
Journado  franco. 

Luno  palo, 
L'aigo  davalo. 

Luno  roujo, 

Lou  vent  se  boiijo. 


Tout  lun  vau  luno. 

En  luno  pleno  fai  tèms-dre. 

Luno  pleno  a  jamai  vist  soulèu  leva. 

Quand  Nouvè  n'a  ges  de  luno, 
Qu  a  très  fedo,  n'en  vend  uno. 


TEMPOURO 

Mars 8,  10  e  1 1   I  Setèmbre 20,  22  e  23 

Jun 7,    9  e  10  I  Desèmbre 20,  22  e  23 

Lou  printèms  coumenço  lou  20  de  Mars  ; 
L'estiéu  coumenço  lou  21  de  Jun  ; 
L'autoun  couraeiîco  lou  22  de  Setèmbre  ; 
L'ivèr  coumenço  lou  21   de  Desèmbre. 

Trente  jour  an  Setèmbre, 
Abriéu,  Jun  e  Nouvèmbre  ; 
De  vint-e-  vue  n'i  a  qu'un  ; 
Lis  autre  n'an  trenio-un 


La  luno  intro  à  soun  proumie  quar- 
toun  lou  4,  à  3  ouro  33  m.  de  vèspre. 

Es   dins  soun   plen  lou  11,  à  6  ouro 
32  minuto  de  matin. 


MES  DE  JANVIE 


L  AIGADIE. 


La  luno  intro  à  soun  darrié  quartoun 
lou  18,  à  8  ouro  59  minuto  de  matin  J 

La  luno  fai  lou  20,  à  1  ouro  51  minuto 
de  vèspre. 


Li  jour  crèisson  cCuno  ouro  6  ^minuto. 

Jour  de  l'an 

S.  Clar 

Sto  Genevivo 

S.  Ferriôu 

S.  Simèudeiacol. 

Li  RÈi 

S.  Lucian 

S.  Se vérin 

S.  Julian. 

S.  Pau  Termito 

S.  Teodôsi 

S.  Gaspard 

Sto  Verounico 

S.  Alàri 

S.  Bounet 

S.  Ounourat 

S.  Antoni 

Sto  Flourido 

S.  Canut 

S.  Sébastian 

Sto  Agnes 

S.  Vincèn 

S.  Ramoun 

S.  Bousièli 

Counv.  de  S.  Pau 

S.  Ansile 

S.  Mari 

Sto  Cesarlo 

S.  Constant 

Sto  Martino 

Slo  Marcello 


Sus  l'èr  : 

E  iéu  quand  la  veirai, 

le  dirai  : 

lagrato  pastourello. 

Siéu  Janvié  lou  jala, 

Vièi  pela, 
Que   de-longo  tremole  ; 
Për  me  gara  la  fre, 

Bràvi  drôle, 
Adusès  lou  pechié  ! 

Vujen  ! 

Saussen  ! 

Beven  ! 

Rebeven  ! 

Turten  ! 


FIERO    E   VOTO. 

(*)  1.  Cuers;  —  Riez.  — 

2.  Fèsto  di  taiur Ate  ; 

Alau  ;  Daufin.  —  5.  Per- 
Tus  :  Fèsto  de  la  Bello 
ICstello.  —  6.  Trest  ;  Lou 
jouvènt  de  Trest  vai  àl'en- 
davans  di  Rèi-Mage,  en  ie 

fiourtant  de  canestello  de 
ru.  —  Lambesc  ;  Oupedo  ; 
Sant-Roumanet  ;  Mano.— 
-  8.  Manosco.  —  11.  Sant- 
Martin-de-Castihoun.  — 
13.  Lou  Vielars.  —  15. 
Sant-Roumié  ;  Lou  Lu.  — 
10.  Grasso  ;  Cano  ;  Mas- 
TiBKRT.  —  17.  CuJO  ;  Bar- 
jôu  ;  Bouniéu  ;  Entrechau  ; 

(*)  Li  noum  d'endré  est- 
cri  en  letro  pichouno,  es 
aquéli  que  i'a  de  Fiero  ; 
li  noum  d'endré  escri  en 
letro  CAPOiJLiEKO  es  aquéli 
que  i'a  de  Voto  e  de  Rou- 
mavage. 


Vaurias  ;  Arle  ;  Ceirèsto.  —  20.  An- 
tibo  ;  Cadenet  ;  Auresoun  ;  Malau- 
ceno  ;  Baumo  :  en  l'ounour  de  Sant 
Sébastian,  trjiuca  de  flècho,  lis  enfant 
de  Baumo  esclapon  aquéu  jour  un 
gros  mouloun  de  cano.  —  21.  Visan. 

—  22.  Sant-Andiôu  ;  Li  Eaits  ;  Ate  ; 
Roco-Vairo;  Maussano.-  25.  Cucu- 
roun  ;    Sant-Roumié.  —20.  Calas. 

—  27.  Fourcauquib.  —  28.  Rus- 
trèu.  —  31.  Valensolo. 

FIERO  CHANJADISSO. 

Brue,  proum,  dil.  de  janv.— Rous- 
sihoun,  diL  apr.  li  Rèi.  —  Sèino,  lou 
dil,  apr.  lou  l^ijanv. —  Sisteroun,lou 
dil,  apr.  lou  17  janv.  —  Oupedo,  lou 
dil  apr.  lou  29*janv.  —  Lieu,  très, 
dimècre  de  janv. 

PROUVÈRBI. 

—  Janvié  fai  lou  pecat 

E  Mars  es  acusa. 

—  Janvié  de  plueio  chiche, 

Fai  lou  païsan  riche. 

—  Au  jour  de  Tan, 

Li  jour  crèisson  dôu  pèd  d'un  can. 

—  Jour  creissènt, 

Jour  cousent. 

—  Sant  Clar  porto  quaranteno 

—S.  Clar  d'Alau,  S.  Antôni  de  Cujo, 

Sant  Vincèn  de  Roco-vairo, 

Sant  Blai  de  Ceirèsto, 
Soun  quatre  marridi  festo. 

—  Pèr  Sant  Antôni, 
Fai  fre  jusqu'au  Demôni, 

—  Sant  Antôni  douno  l'iôu  i  galino, 

—  Pèr  Sant  Vincèn, 

I>i    glaceiroun  perdon  li  dent 
O  li  recoubron  pèr  long-tèms. 


MES  DE  FEBRIÉ 


LI    PÈIS. 


La  luno  intro  à  soun  proumiè  quar- 
toun  lou  3,  à  2  ouro  2  m.  de  matin. 

Es  dins    soun   plen   lou  9,    à  5  ouro 
56  minute  de  vèspre. 


La  luno  intro  à  soun  darrié  quartoun 
lou  17,  à  5  ouro  5  minute  de  matin 

La  luno  fai  lou  25,  à  6  ouro  30  minuto 
de  matin. 


Li  jour  crèîsson  d'uno  ouro  38  minuto. 

S.  Ignàci,  evesq. 
La  Candelouso 
S.  Blàsi 
Sto  Jano 
Sto  Agueto 
Sto  Doro 
S.  Richard 
S.  Ginous 
S.  Jan-de-Mata 
Sto  Coulastico 
S.  Adofo. 
Sto  Lali 
S.  Dounin. 
S.  Valentin. 
S.  Quenin. 
S.  Armentàri 
Sto  Mariano 
S.  Flavian 
S.  Valié 
S.  Ouquèri 
S.  Fëli 
Sto  Isabello 
S.  Meraut 
S.  Matias 
S.  Aleissandre 
S.  Nestou 
Sto  Ounourino 
S.  Cassian 
S.  Rouman 


Es  iéu  que  sièu  Febrié, 

Verinet, 
Tout  blanc  de  candeleto. 
Gardas  vostis  esclop, 

Chatouneto, 
E  fielas  près  dôu  fio  ! 

Caufen  ! 

Boufen  ! 

Fielen  ! 

Debanen  ! 

Barjen  ! 

FIERO  E   VOTO 

2.  Ais  ;  Aubagno  ;  Aup  : 
Bouleno  ;  Làuris  ;  Maubè  ; 
Trest.  —  3.  Fèsto  di  car- 
daire  ;  Ceirksto  ;  S.  Mi- 
tre ;  Gordo  ;  Istre  ;  Ma- 
lauceno  ;  Rians.  —  4.  Li 
Peno  ;  Mouniéu  ;  Aurenjo. 

—  5.  Maiano  :  lucho, 
course  d'orne,  de  mièch- 
eme  e  de  vièi  ;  saut  sus 
Touire,  courre  dins  lou  sa, 
e-3tranglo-cat.  —  Souliés  ; 
Alen.  —  9.  Faucoun.  —  13. 
DiGNO.  —  14.  Gard  AND  ; 
Arle.  —  15.  Veisoun.  — 
16.  Draouignan  :  la  Bra- 
vade, —  19.  S.  Valié.  — 
2i.  Avignoun;  Lambesc  ; 
Vaurias. 

FIERO  E  VOTO  CHANJADISSO 

Faiènço,  lou  dil.  av.  lou 
dij.  gras.  — Li  Mèo,  dil, 
gras. —  Moustié,dij.  ^ras 

—  Perno  e  Saut,  lou  dimè- 
cre  apr.  la  Seissagesime. 

—  Roubioun,  proum.  dil. 
de  carême.  —  Seloun,  di- 
mècre  gras.  —  Sisteroun, 
dil.  gras.  —  Digne,  lou  dil. 
après  li  Cendre.  —  Lou 
darrié  jour    de    Carnava, 


jujamen  de  Carmentran,  mouresco, 
badaire  de  dragèio,  acampado  dis  iôu 
pèr  li  mas,  danse  di  boulet,  etc. 

PROUVÈRBI. 

—  Se  Febrié  neun  febrejo, 
Tôuti  li  mes  de  Tan  aurejo. 

—  Febrié  es  lou  plus  court 
E  lou  pièje  de  tout. 

—  Viôuleto  de  Febrié, 

Pèr  dame  e  cavalié. 

—  Nèu  de  Febrié, 

Mie  fumié, 

Mai  que  neun  jale  d'en  darrié. 

—  Quau  vôu  un  bon  liéumiè, 

Que  lou  fague  en  Febrié. 

—  Pèr   la  Candelouso  lou  loup  fai 

Fero  de  soun  trau  ;    [très  saut 

S'es  nivo  s'envai  ; 

Se  fai  soulèu,  intro  mai, 

E  sort  plus  de  quarante  jour, 

E  al  or,   oh  !   quento  fre  ! 

—Pèr  N.  D.  deFue-nôu  (la  Candelouso) 

Se  neun  nève,  plèu ; 

O  pleure  e  neva, 

Quarante  jour  n'avèn  enca. 

—  Quand    pèr  Nosto-Dame 
Lou  soulèu  se  lève  brihant, 

Fai  mai  de  frech  après  qu'avans. 

—  Santé  Agueto 
Emporte  la  fre  dins  sa  saquete 

(Es  que,  souvènti-fes  èi  traucado). 

—  Pèr  Santo  Agueto, 

Fai  ta  pourrete. 

—  A  mie  Febrié, 
Journau  entié. 

—  Sant  Valentin   de  primavèro, 
Tau  tèms  fai,  tau  tèms  espère. 


MES  DE  MARS 


L ARET. 


La  luno  intro  à  soun  proumié  quar- 
toun  lou  3,  à  9  ouro  57  m.  de  matin. 

Es  dins  soun  plen,   lou  10,  à  6  ouro 
21  minute  de  matin. 


La  luno  intro  à  soun  darrié  quartonu 
lou  18,  à  1  ouro  34  m.  de  matin 

La  luno  fai  lou  25,  à  8  ouro  21  minuto 
de  vèspre. 


Lijour  crèisson  d'uno  ouro  50  minuto. 

CENDRE 

S.  Semplice 
Sto  Cunegoundo 
S.  Casimer 
S.  Ambrôsi 
Sto  Couleto 
Sto  Perpètio 
Tempouro 
Sto  Franceso 
Li  40  Martire 
S.  Gregôri 
S.  Massemin 
Sto  Oufrasié 
Sto  Matiéudo 
S.  César  de  Bus 
S.  Abran 
Sto  Rèino 
S.  Cerile 
S.  Jôusè 
S.  .Jouaquin 
S.  Benedit 
S.  Benvengu 
S.  Vitourin 
S.  Grabié 
N.-D.  de  Mars 
S.  Massemilian 
Sto  Natal  10 
S.  Ilarioun 
S.  Sist 
S.  Amadiéu 
S.  Benjamin 


Siéu  Taspre  mes  de  Mars  : 

Pas  plus  tard, 
Fau  coumença  de  môure, 
Rebrounda  rôulivié 
Davans  plôure, 
E  pouda  li  plantié  I 

Pouden  ! 

Fousen  ! 

Fumen  ! 

Coutreien  ! 

Caven  ! 


FIERO  E  VOTO. 

1.  Cuers.  —  5.  La  Ciou- 
tat  ;  Lapalud.  —  15.  Trest. 
19.  Aubagno  ;  L'Ilo  ;  Ma- 
lauceno  ;  Visan.  —  Fèsto 
di  fustiè,  menusié,  ebe- 
nisto.  —  21.  Vaurias.  — 
24.  S.  Graeié.  —  25.  Bou- 
leno  ;  Aup  ;  Gordo.  —29. 
Li  Sant-Andiculen  van  à 
l'ermitage  de  S.  Sist, 

FIERO  E  VOTO  CHANJADISSO 

Ate,  dil.  de  Quasimodo. 

—  Barcilouneto,  dil.  de 
Passioun.  —  Bargemount, 
dil.  apr.  Quasimodo.  — 
Barjou,  dil.  de  Pasco.  — 
Brignolo,  dij.  av.  Rampau. 

—  Castelano,  seg.  dil.  de 
Carèmo.  —  Castèu-Rïïi- 
NARD  :  Lou  dil.  de  Pasco, 
van  à  Vaquiero  faire  N.- 
D.  dis  lou.—  Flaiosc,  seg. 
dil.  de  Mars.  —  Fourcau- 
quié,  dil.  apr.  Quasimodo. 

—  Manosco,  dil.  sant,  e  15 
jour  apr.  Pasco.  —  Me- 
nerbo,  dil.  de  Passioun. — 
Riez,  lou  dij.  après  Quasi- 
modo. —  Sisteroun,  dil.  de 


Passioun.  —  Saut,  dil.  de  Passioun. 
—  Sant-Savournin,  dil.  sant.  —  S.- 
Meissemin,  15  jour  apr.  Pasco.  — 
Gôut,    dil.  de  Pasco. 

PROUVÈRBI. 

Lou  mes  de  Mars 
Es  tantost  nivo,  tantost  clar. 

—  Quauco-fes  lou  mes  de  Mars 

Es  amar. 

—  Lou   soulèu    de  Mars 
Douno  lou  pegoumars. 

—  Plueio  de  Mars, 
Rèn  ie  pren  part. 

—  Quand  trono  en  Mars, 
Esglàri  de  touto  part. 

—  Quand  en  Mars  trono, 

L'amelo  es  bono. 

—  Mai  qu'au  mes  de  Mars, 

Lou  blad  tape  lou  moutard, 

N'es  pas  trop  tard. 

—  Quau  vôu  un  bon  melounié, 
Que  lou  fague  à  sant  Jôusé. 

—  Quand  lou  pesseguié's  en  flour 
Tant  de  niue  coume  de  jour  (21  Mars) 

—  Pèr    Nosto-Damo  de  Mars, 

Li  calèu  se  jiton  dins  la  mar. 

—  Mars  aurons, 

Abriéu  pluious. 

Fan  ana  lou  bouié  jouious. 

—  Fau  que  Mars  seque  li  valat, 

E  qu'Abriéu  lis  empligue, 

—  Pau  vigno  o  pau  fiho, 

E  bèn  tengudo. 

—  Quand  l'amelié  fleuris  en  Febrié, 

le  fau  ana  'mé  lou  panié  ; 

î*Iai  quand  flouris  en  Mars, 

Emè  lou  sa  ie  fau  ana. 


MES  D'ABRIEU 


LOU    BRAU. 


La  luno  intro  à  soun  proumiè  quar- 
toun  Ion  1,  à  4  ouro  21  m.  de  vèspre. 

Es  dins  soun  plen  lou  8,  à  7  ouro 
■48  minuto  de  vèspre. 

La  luno  intro  à  soun  darriè  quartoun 
lou  16,  à  8  ouro  47  minuto  de  vèspre. 


La  luno  fai  lou  24,  à  7  ouro  13  minuto 
de  matin. 

Intro  à   soun  proumié  quartoun   lou 
30,  à  10  ouro  36  minuto  de  vèspre. 


Li  jour  crèisson  d'uno  ouro  43  minuto. 

dim. 

div. 
diss. 
Dim. 


S.  Ugue 

Passioun 

s.  Ricard 

S.  Isour 

S.  Vincèa  Ferrie 

S.  Prudènci 

S.  GlaLitié 

S.  Aubert 

Rampau 

S.  Macàri 

S.  Léon 

S.  Jùli 

Sto  Ido 

S.  Benezet 

S.  Frutuous 

Pasco 

S.  Anicet 

S.  Apoulôni 

S,  Oufege 

S.  Ansèume 

S.  Ouspice 

S.  Leounido 

S.  Jôrgi 

Sto  Vitôri 

S.  Marc 

S.  Clet 

Sto  Zeto 

S.  Yidau 

Sto  Catarino  de  S. 

S.  Estrôpi 


léu  siéu  lou  fres  Abriéu  : 

Tout  reviéu, 
Tout  grelo,  tout  bourrejo. 
Segas  lou  fen  nouvèu 

Que  verdejo, 
E  toundès  li    troupèu. 

Tounden  ! 

Marquen  ! 

Seguen  ! 

Rastelen  ! 

Planten  I 

FIERO    E  VOTO. 

2.  Grasso.  —  15.  Pie- 
RiCAED.  —  19,  Merindôu. 
20  Frejus  ;  representa- 
cioun  de  la  vengudo  à  Fre- 
jus de  sant  Francés  de 
Paulo,bravado,pegoulado, 
chivau-frus.  —  23T  Arle  : 
fèsto  di  gardian,  courte  de 
la  bago,  etc.  — 24.  Per- 
Tus  :  ]i  Petusen  e  li  Vau- 
venarguen  van  de  grand 
matin  à  Sto-Ventùri,  en 
memôri  de  la  desfacho  di 
Cimbre  e  di  Téutoun  pèr 
Marins  ;  Vous  ;  coumbat 
di  raossi.  —  25.  Meiruei  ; 
Bouniéu  ;  Marignano  ; 
Cuers  ;  St-Roumié;  Entre- 
castèu  ;  Maiano  :  carreto 
dô  S.  Marc,  plantacioun 
de  la  vigno.  — 26.  Ouuglo. 
—  28.  Aureio. 

FIERO  E  VOTO  CHANJADISSO 

La- Mouto-dôu- Caire, 
dil.  av.  lou  25.  —  Lançoun, 
quatr.  dissate  apr.  Pasco. 

PROUVÈRBI. 

I  très  proumié  jour  dôu 
mes,  ie  dison  VAbrihando. 


Quand  VAbrihando  es  ventouso,  nVa 
për  40  jour. 

—  Abriéu,   abrivo, 

—  En  Abriéu, 

Canto  lou  couquiéu,  s'es   viéu. 

—  Au  tèms  que  canto  lou  couguou, 

De  matin  moui,  de  vèspre  dur. 

—  Fango   en  Abriéu, 
Espigo  en  estiéu. 

—  Pichoto  plueio  d'Abriéu, 
Fai   belle  meissoun  d'estiéu. 

—  Abriéu  es  de  trento. 

Quand  plôuguèsse  trento-un, 

Farié  mau  en  degun. 

—  Quand  dins  Abriéu  çlôurié, 
Que  todt  lou  mounde  cridarié  : 
Tout  es  nega,  tout  es  perdu  ! 

Encaro  aurife  pas  proun  plôugu. 

—  Abriéu  fres,  pan  e  vin  douno  ; 
Se  Mai  es  ires,  lou  meissouno. 

—  Quand    vèn  lou  mes  d' Abriéu, 
La  seglo  dis  au  blad  ;  Adieu  ! 

Lou  blad  ie  fai  ; 

Laisso  vent  lou  mes  de  Mai, 

T'aurai,  emai  te  passarai. 

—  Abriéu  lando  tau   tèms  jusqu'au 

Se  lou  dès  noun  l'aplanto.  [quaranto, 

—  Pasco  molo, 
Espigo  folo. 

—  A  Pasco,  figo  e  sermouu 
An  passa  de  sesoun. 

—  Entre  Pasco  e  Pandecousto, 
B'ai  toun  dessèr  d'uno  crousto. 

—  Au  mes  d'Abriéu, 
Te  deléujes  pas  d'un  fiéu. 

— Quau  se  desvestisavans  lou  mes  de 
Saup  pas  la  foulié  que  fai.      [Mai, 

— Jourget,Marquet,Troupet,Crouset, 
Soun  li  quatre  cavalié  de  la   fre. 

—  Noun  te  tèngues  pèr  iverna, 
Que  noun  la  luno  d  Abriéu  ague  tres- 

[cala. 


MES  DE  MAI 


LI    BESSOUN. 


La  luno  es   dins   soun   plen  lou  8,  à 
10  ouro  2  minute  de  matin. 

Intro  à  soun  darrié  quartoun  lou  16, 
à  1  ouro  36  minuto  de  vèspre. 


La  luno  fai  lou  23,  à  3  ouro  34  minuto 
de  vèspre. 

Intro  à  soun  proumié  quartoun  lou  30 
à  5  ouro  58  minuto  de  matin. 


Li  jour  crêisson  d'uno  ouro  18  minuto. 

div. 

Sto  Glicèro 

Dim. 

dil. 

S.  Pons 

16 

dim. 

S.  Gènt 

17 

dim. 

S.  Pascau 

S.  Fèli 

div. 

S.  Celestin 

20 

diss. 

S.  Bernardin 

Dim. 

Sto  Estello 

dil. 

ROUGUESOUN 

23 

dim. 

S.  Deidié 

24 

dim. 

S.  Dounacian 

25 

ASCENSIOUN 

div. 

S.  Felip  de  Nèri 

'27 

diss. 

S.  Oulivié 

'28 

Dim. 

S.  Vincèn  de  Ler 

'29 

dil. 

S.  Massemin 

;3o 

dim. 

S.  Fèli 

31 

dim. 

Sto  Peirounello 

Siéu  Mai,  lou  mes  d'amour 

E  de  flour 
Alisque  lou  tcrraire. 
Vers  quau  amas  lou  mai, 

Calignaire, 
Anas  planta  lou  Mai, 

Riguen  ! 

Jouguen  ! 

Sauten  ! 

Calignen  ! 

Canten  ! 

FIERO   E   VOTO. 

1.  Brecouedo;  Camaret; 
RouGNA-MouRiÉs;  Flaiosc; 
Cavaioun  ;  Moustiè  ;  Pie- 
Meras.  Plantacioun  dôu 
Mai,  fèsto  di  Maio.  —  3. 
Arle  ;  Eiguiero  ;  Malau- 
ceno  ;  Lagno  ;  Rians  ;  Sto- 
Cèio;louTor.  —5.  Sèino. 

—  6.  Avignoun  ;  Seloun  ; 
Rougno.  —  7.  Reiano.  — 

8.  Cassis  :  jo  de  laBigo,  de 
la  Targo  e  de  la  Nado.  — 

9.  S.  Micoulau,  fèsto  dis 
avouât.  —  10.  S. -Antou- 
nin ;  Figaniero.  —  11.  Va- 

LENSOLO.  —  12.    PlE-IiOU- 

BiÉ  ;  Manosco  :  bravado, 
etc.;  Aup  ;  L'ilo  ;  Saut  ; 
Auresoun.  —  15.  S. -Pons. 

—  16.  S.  Ounourat,  festo 
di  fournie  e  pastissié,  — 
MouNTÉu  :  Van  en  cour- 
ront querre  S.  Gènt  au 
Bausset. —  Li  Ventabrenen 
van  en  proucessioun  à 
l'ermitage  deRoco-favour. 

—  A  Calian  e  A  Sto-Mas- 
simo  fan  Sto  Massimo.  — 
18.  Riez.  —  21.  Cucuroun. 

—  23.  S.-Leiuié;  à  Pii> 
LoL'BiÉ  fan  S.  Sèr  ;  Ras- 
tèu.    —   25.     Sti-Marîo  ; 


grand  perdoun.  —  27.    Aureujo.   — 
29.  S.-Meissemin. 

FIERO  E  VOTO  CIIANJADISSO. 


Ais,   fèsto-de-Diéu. 


Alau,   lou 


dil.  apr.  lou  proum.  dimenc.  de  Mai. 

—  Arle,  lou  dij.  av.  Pandecousto  ; 
flero  dôu  regret.  —  Brignolo,  dimars 
av.  Pandec. —  Castehmo,  dil.  av.  lou 
11  Mai.  —  Digno,  dil.  apr.  Toutavo 
de  la  fèsto-de-Diéu.  —  Draguignan, 
dil.  de  Pandec. —  Fourcauquié,  Ten- 
dem.  de  l'Ascens.  —  Lambesc,  dil.  de 
Pand.  :  proucessioun  dôu  rèi  de 
l'Eissado  e  dôu  rèi  de  TAgmado.  — 
Li  Mèo,  dil.  av.  la  B\-de-Diéu.  — 
Roussihoun,  dil.  de  Pand. —  La  Sto- 
Baumo,  dil.  de  Pand.  —  Tarascoun, 
fiero  pèr  l'Ascens.  :  lou  dimenche 
d'avans  l'Ascens.  van  à  N.-D.  de  Cas- 
tèu  querre  la  Benurado;  pèr  Pandec, 
jo  de  la  Tarasco.  — S. -Antounin  e 
Veisoun,  dimar.  de  Pand.  —  Simiano 
e  Font  de  VAU-CLUso,dil.  de  Pandec. 
Seloun  :  lou  proum.  dimenche  apr. 
lou  3  de  mai,  o  lou  3,  s'esun  dimenc, 
li  pénitent  mounton  à  Sto-Crous.  — 
La  Ternita,  fèsto  di  gipié.  —  Ascen- 
sioun,  Fèsto  di  massoun. 

PROUVEREZ. 

—  Quand  plôu  lou  proumié  de  i\lai, 

De  coudoun    n'i'a  gai  ; 
Quand  plou  lou  dous, 

Soun  vermeiious  ; 

Quand  plôu  lou  très, 

N'i'a  ges. 

—  Quau  se  marido  au  mes  de  Mai, 

Dure  gai  {g aire). 

—  Pichoto  plueio  de  Mai, 

Tout  lou  mounde   es  gai. 

—  Mai  fai  mai  dins  uno  niua 

Qu'Abriéu    dins  dès-e-iue. 


MES   DE    JUN 


LOU     CHAMBRE. 


La  luno   es  dins  soun  plen  lou  7,  à 
0  ouro  46  minute  de  matin. 

Intro  à  soun  darrié  quartoun  lou  15' 
à  3  ouro  24  minuto  de  matin. 


La  luno  fai  lou  21 ,  à  10  ouro  26  minuto 
de  véspre. 

Intro  à  soun  proumié  quartoun  lou  28, 
à  3  ouro  23  minuto  de  vèspre. 


Li  jour  crèisson  de  20  minuto. 

Sto  Lauro 

S.  Marcelin 

Sto  Cloutiéudo 

Pandecousto 

S.  Bounifàci 

S.  Glàudi 

Tempouro 

S.  Medard 

Sto  Pelagio 

Sto  Félicita 

Ternita 

Sto  Oulimpo 

S.  Antôni  de  Fado 

S.  Basile. 

Fèsto-de-Diéu 

S.  Cèri 

S.  Verume 

S.  Ouzias 

S.  Gervàsi 

Sto  Flourènço 

S.  Léufré 

S.  Paulin 

Sto  Agrevo 

S.  Jan-Batisto 

Tresl.  de  S.  Aloi 

S.  Dàvi 

S.  Adelin 

S.  Irenèu 

S.  Pèire  e  S.  Pau 

S.  Lucide 


Es  iéu  lou  mes  de  Jun, 

Caud  e  brun, 
Courouna  de  tousello  ! 
Ligaire,  meissounié, 

Glenarello, 
A  l'obro  !  manden-ie  ! 

Daien  ! 

Rasclen  ! 

Liguen  ! 

Garbejen  ! 

Glenen  ! 

FIERO  E  VOTO. 

l.  Entre-castèu.  —  2. 
BouRBOUN  ;  pèr  S.  Marce- 
lin ,  li  Bourbounés  fan  la 
proucessioundi  fiolo,  e  lou 
capelan  ie  benesis  lou  vin 
en  grand  cereniounié.  —  3. 
La  Cioutat  :  li  marin  fan 
S.  Eume.  Targo,  Courso 
di  batèu.  —  8.  Lou  Lu.  — 
Li  gardian  d'Arle  manjon 
soun  canard.  —  20.  Aup. 

—  23.  S.  ,lan-Garnié  ;  A- 
z-Ais,  la  bravade  ;  —  li  fio 
de  S.  Jan.  —  24.  Marsiho 
fiero  de  toute  erbo  de  Sant 
Jan  ;  Roco-fort  ;    Malo 
MORT  ;  Gadagno  ;    Signo 
Barrème  ;  Valensole  ;  Gè 
me;  Vaurias  ;  Pertus.    A 
Trest,  van  à  l'ermitage  de 
S.  .Jan.  —  25.  Roco-vairo 
Saut;  Manosco. —  27.  Bar 
jeu;  VÈNço.  —  29.  AuRUOu; 
"Sarrians  ;    S.    Vitouret. 

—  Fèsto  di  pescaire. 

FIERO  E  VOTO  CHANJADISSO 

Cavaioun  e  Malauceno, 
seg.  dilunde  Jun. —  Siste- 
roun,  dil.  apr.   lou  11.  — 


Barjôu,  dil.  apr.  lou  13.  —  Oupedo, 
dil.  apr.  lou  29.  —  Marsiho  :  prou- 
cessioun  generalo  lou  div.  de  l'ou- 
tave  de  la  Fësto-de-Diéu,  pèr  acoum- 
pli  lou  vot  de  Tevesque  Belzunce, 
i'an  de  la  pèsto.—  Male-mort,  darrié 
dil.  de  Jun.  —  Maiano,  Gravesoun, 
Barbentano,  etc.  dimenche  apr.  lou 
25  ;  carrete  de  S.  Aloi. 

PROUVÈRBI, 

—  Entre  la  daie  e  lou  voulam, 
Lou  païsan 
Mer  do  fam. 

—  A»  mes  de  Jun. 
Manjo  l'agriote    en  dejun. 

—  Au  mes  de  Jun, 
Se  n'en  meissoune   quàuquis-un. 

—  Plueie  de  Jun 
Emborgno  tout  coume  de  fum. 

—  Quand  plôu  pèr  Sant  Medard, 
De  la  recoueto  emporte  un  quart. 

—  Quand  plèu   pèr  Sant  Medard, 
Plôu  quarante  jour  pu  tard, 

Mai  que  Sant  Barnabe 

Neun  ie  coupe  leu  bè. 

—  A  Sant  Barnabèu, 

La  seglo  sort  de  sa  peu. 

—  Fai-me  vèire  une  ôulive  à  S.  Jan, 

Te  n'en  farai  vèire  mile  à  Toussant. 

—  Pêr  Sant  Jan, 
Lou  voulame  à  la  man. 

—  Après  Sant  Jan, 
Un  jour  l'es  un  an  (i  blad^. 
—  De  gourrino  o  de  laire, 

La  meissoun  dèu  se  faire. 

—  Entre  Sant  Pèire  e  Sant  Paulet, 

Plante  lou  pôrri  e  lou  caulet, 

—  Quand  l'a  de  paie,  i'a  de  blad. 


MES    DE  JULIET 


LOU    LIOUN. 


La  luno  ps  dins  soun  plen   lou  6,   à 
3  ouro  47  minuto  de  vèspre. 

Intro  à  son  darrié  quartoun  lou  14,  à 
2  ouro  5  minuto  de  vèspre. 


La  luno  fai  lou  21,  à  5  ouro  2  minuto 
de  matin. 

Intro  à  soun  proumié  quartoun  lou  28, 
à  3  ouro  28  minuto  de  matin. 


Li  jour  demenisson  d'uno  ouro. 

S.  Marciau 

La  Yesitacioun 

S.  Anatôli 

S.  Fourtunat 

S.  P.  de  Lissemb. 

Sto  Angèlo 

Sto  Aubiergo 

Sto  Isabèu 

S.  Eres 

N.-D.  DE  Santa 

S.  Pie 

S.  Ounèste 

S.  Anaclet 

S.  Bonaventuro 

S.  Enri 

N.-D.  DouM.  C. 

S.  Alèssi 

S.  Tournas  d'Aq. 

S.YincèndePaul 

Sto  Margarido 

S.  Vitou 

Sto  Madeleno 

s.  Cassian 

Sto  Crestino 

S.  Jaume 

Sto  Ano . 

S.  Pantàli 

S.  Sanàri 

Sto  Marto 

S.  Loup 

S.  German 


Siéu  lou  brûlant  Juliet  : 

Li  grapié 
Pôussejon  dins  lis  iero  ; 
Quau  t'respalo,  quau  fai 

La  paiero, 
E  quau  brando  lou  drai. 

Cauquen  ! 

Viren  ! 

Venten  ! 

Espaien  î 

Draien  ! 


FIERO  E  VOTO. 


1.  Bouleno.  —  5.  Avi- 
GKOUN  :  Li  febrous  van  en 
devoucioun  à  l'oustau 
qu'abitavo  S.  Pèire  de  Lis- 
sembourg-,  pèr  ie  béure 
d'aigo  de  soun  pous.  D'a- 
qui  lou  van  prega  dins  la 
parrôqui  de  S.Pèire.mounte 
soun  espausa  soun  capèu, 
sa  centuro  e  soun  sacra 
courbihau  —  9.  Aurenjo. 
—  10.  Carpkntras.  —  14. 
Grordo.  —  15.  A  La.nçoi;n 
fan  S.  Ciergue.  —  17. 
Eguio.  —  20.  Sto-Marga- 
RiDO.  —  21.  Bèu-caire  ;  lou 
proumié  marchand  qu'ar- 
ribo  gagno  lou  môutoun. 
22."  S.  Mkisskmin  :  rou- 
mavage  à  la  Sto-Baumo, 
Carri-lou-Rouet;  Castèu- 
Reinard  :  fèsto  d'  jardi- 
nié  ;  carreto  ramado.  Ca- 
BANO.  —  25.  Vernegue;  Lr^. 
Tourre-d'Egue.  --  2G.  Ve- 
DENO.  Ate,  Seteme.  —  29. 
Tarascoun  :  proucessioun 
de  la  Tarasco,  courso  do 
biou.  —  30.  Salerno.  — 
31.  Faucoun  ;  Simiano. 


FIERO  CHANJADISSO. 

Castelano,  dil.  avans  lou  22.  — 
Cavaioun,  segound  dij.  de  Juliet.  — 
Malauceno,  lou  segound  dilun. 

PROUVÈRBI. 

—  Juliet 
Porto  Taiet. 

—  Juliet, 
Mes  paiet. 

—  Au  mes  de  Juliet, 

Encaro  l'aiet. 

—  Au  mes  de  Juliet 

Se  meissouno  tout  darré, 

—  Quau  cauco  avans  la  Madaleno, 

Cauco  sënso  peno. 

—  A  la  Madaleno, 

L'amelo  es  pleno, 

Lou   rasin  veira, 

La  tigo  maduro, 

Lou  hlad  ensaca. 

—  En  Juliet,  fm  qu'au  darrié, 

Bouto  toun  blad  dins    toun  granié. 

—  Dintre  Juliet  o  dins  Avoust, 
Adounc  lou  béure  es  de  bon  goust. 

—  Quau  dis  mau  de  Testiéu, 

Dis  mau  de  soun  paire. 

—  Chascun  voudrié  avé   semena, 

Quand  lou  blad  a  desena. 

—  Forço  favo,  forço  blad. 

—  Quand  l'auro  boufo,  fau  venta. 

—  Quau  noun  vénto  emé  Tauro, 
Quand  voudrié  venta,  se  pauso. 

—  Paiet  pounchu, 

Dejuna  perdu. 

—  En  caniculo,  ges  d'eicos, 

En  tout  tèms  ges  de  proucès. 


MES   D'AVOUST 


LA    VIERGE. 


La  luno  es  dins  soun  plen  lou  5,  à 
6  ouro  47  rninuto  de  matin. 

Intro  à  soun  darrié  qiiartoun  lou  12, 
à  10  ouro  8  rninuto  de  vèspre. 


La  luno  fai  lou  19,  àO  ouro  35  minute 
de  vèspre. 

Intro   à  soun  proumié  quartoun  lou 
26,  à  6  ouro  27  rninuto  de  vèspre 


Li  jour  demenisson  d'iino  ouro  38  rninuto. 

dim. 

S.  Pèireencadena 

S.  Estève 

Sto  Lidio 

S.  Doumergue 

S.  Ion 

S.  Sauvaire 

S.  Gaietan 

S.  Justin 

S.  Rouman 

S.  Laurèn 

StoRusticlo(d'Arle) 

Sto  Claro 

S.  Pourcàri 

S.  Chapôli 

N.-D.  d'Avoust 

S.  Ro 

S.  Jacinto 

Sto  Eleno 

S.  Louis 

S.  Bernât 

S.  Privât 

S.  Safourian 

S.  Sidôni 

S.  Bourtoumiéu 

S.  Genèsi 

S.  Zefirin 

S.  Cesàri 

S.  Julian 

S.  Jan  degoulàssi 

Sto  Roso 

S.  Lazàri. 


léu  siéu  Avoust  :  li  gènt 

Tout  countènt 
D'avé  soun  blad  dins  l'ôrri 
Danson  lou  rigaudoun^ 

Gai  e  flori, 
En  chaque  vilajoun. 

Courren  1 

Naden  ! 

Luchen  ! 

Brandejen  ! 

Chuchen  ! 

FIERO  E  VOTO. 

1.  S.  Canadet  ;  Grans ; 
Alen  ;  Auresoun  ;  Cuers  ; 
FoNT-ViÈio  ;  ViôuLÈs.  A 
Peinié,  van  en  devoucioun 
à  l'ermitage.  -  2.  Vak \ge.- 
3.  IsTRE  :  danso  di  Bergiero 
e  di  Jarretiero.  -  4.  Vau- 
rias  ;  Tourves.-  6.  Labar- 
BEN  ;  Bouniéu  ;  Manosco  ; 
Cougoulin  ;  Entrecastèu.- 
9.  S.-Roumanet.  -  10.  Se- 
LOUN  ;  EiGALiERO  ;  Oupedo; 
Roussihoun  ;  S.-Meisse- 
min.  -  11.  Calas;  Flaiosc. 
15.  AuREio  :  S'un  vèuse  s'ei 
marida  peraqui  vers  aquéu 
tèms,  fau  que  pague  la 
courso  de  biôu  o  chereve- 
rin  ;  Ourgoun  ;  Maussano; 
Berro;Gôut;  Seing;  Brue; 
Bouleno  ;  Pertus;  lou  Tor; 
la  CiouTAT  ;  à  Berro,  van 
àN.-D.  de  Caderot;  à  Ma- 
nosco, fan  N.-D.  de  Rou- 
migié.  -  16.  S.-Roumié  : 
fèsto  di  jardinié,  carreto 
ramado.  -  Aup  ;  Saut  ;  Vi 
san  ;  Fourcauquié  ;  Roco 
vairo  ;  Maubè  ;  FuvÈu.  - 
17.  L'Islo.  -19.  Fèsto  di 
>)arbié.  -  Brignolo.  -  20. 
Gordo.-21.  R0USSET.-22. 
EiRAGO  ;  Vernegue  ;  Cau- 


raount;  Lambesc;  à  Lançoun,  dounon 
un  mirau  au  pu  laid  grimacié.  -  23. 
Cuers  ;  Vauvenargo  ;  Lou  Puget.  - 
24.  Perno  ;  Trest  ;  Cadenet  ;  Aurenjo; 
Manosco;  Mouniéu.  -  25.  Martegue; 
Besso  ;  Malauceno  ;  Menerbo  ;  Vau- 
rias  ;  Cairano  ;  à  Mouriès,  fan  Sant 
Louis. -26.  Velaî;.-  27.  L'Ilo:  Char- 
le-vau;  Eguïo;  à  Berro,  benedicioun 
di  pessègue.  -  28.  Miramas,  mai  re- 
mandon  la  fèsto  au  darrié  dimenche 
de  setèmbre  ;  à  Maiano  fan  N.-D.  de 
Gràci.  -  29.  Barbentano,  bèlli  faran- 
doulo,  courso  de  biou,  jo  de  la  poumo 
dins  lou  tinèu;  MouN'rÉu.-31,  Novo; 
Marsiho,  fiero  de  quinge  jour. 

FIERO  E  VOTO  CHANJADISSO. 

Barrèmo,  dil.  apr.  lou  15.  —  Di- 
gne, dil.  apr,  lou  28.  —  Sisteroun, 
dil.  apr.  lou  24.  —  Joucas,  dil.  apr. 
lou  29.  —  Peinié,  dil.  apr.  lou  prou- 
mié dimer.c;  Lapalud,  dil.  apr.  lou 
proumié  dimenche.  —  Gardano,  dil. 
apr.  lou  seg.  dimenche.  —  Riez, 
proum.  dil.  —  Lourmarin,  proumié 
dij.  —  Au  ViELARs,  fan  S.  Felibert^ 
lou  pro  amie  dimenche  après  N.  D. 

PROUVÈRBI. 

—  Quau  cauco  en  Avoust, 

Cauco  paurous. 

—  Quand  plou  en  Avoust, 
Tout  oli  e  tout  moust. 

—  Au  mes    d'Avoust    se   pesco   ges 

d'oursin. 

—  Au  mes  d'Avoust  li   galino  soun 

sourdo. 

—  Li  fèbre  dôu  mes  d'Avoust 

Duron  un  an  o  dous. 

—  Se  plôu  pèr  Sant  Laurèns, 
La  plueio  vèn  bèn  à  tèms  ; 

Se  plôu  pèr  Nosto-Damo, 
Chascun  encaro  l'amo  ; 
Se  plôu  pèr  Sant  Bartoumiéu, 
Boufo-ie  lou  quiéu. 


MES   DE  SETEMBRE 


LI     BALANÇO, 


La  luno    es  dins  soun  plen   lou  3,  à 
I    9  ouro  22  minuto  de  vèspre. 

Intro  à  soun  darrié  quartoun  lou  11. 
à  4  ouro  30  m.nuio  de  matin. 


La  luno  failou  17,  à  10  ouro  4  minuto 
de  vèspre. 

Intro   à  soun   proumié    quartoun  lou 
25,  à  0  ouro  13  minuto  de  vèspre, 


Lijour  deme7iisson  cCuno  ouro  44  minuto. 

dim. 

S.  Baudèli 

S.  Agrico 

S.  Aiôu 

Sto  Rousalio 

S.  Lôiigié 

S.  Amable 

S.  Autau 

N.-D.  de  Setèmb. 

S.  Veran 

Sto  Pôuquerié 

S.  Paciènt 

Sto  Bono 

S.  Antonnin 

Eisaassam.de  la  C 

S.  Afonso 

S.  Cournèli 

S.  Lambert 

Sto  Esteveneto 

S.  Jenouviè 

Tempouro 

S.  Matiéu 

S.  Maurice 

Sto  Tëclo 

Sto  Salabergo 

S.  Fermin 

S.  Ouzias 

S.CosmeeDamian 

S.  Ceran 

S.  MlQUÈU 

S.  Jirome 


Siéu  lou  mes  benadu, 

E  de  fru 
N'ai    mi  banasto  pleno  ; 
De  iigo  e  de  meloun 
N'ai  cent  meno, 
E  Setëmbre  èi  mounnoum. 

Cuien  ! 

Sequen  ! 

Chiquen  ! 

Desgrapen  ! 

Bequen  ! 

FIERO  E  VOTO. 

(*)  1.  S.-Cesarî;  Novo  :  li 
femo  menon  sis  enfantoun 
à  Novo,  pèr  que  S.  Baudèli 
li  préserve  e  li  garigue  de 
la  rasqueto;  Pelissano;  Si- 
miano  ;  Pertus.  -  2.  Avi- 
pnoun.  -  3.  Jioco-hruno  ; 
lioco-vairo.  -4.  Lafaro  : 
amelo  ;  Quirtsoun.  -  5.  S.- 
Chamas.  -  6.  Varage.  -  7. 
Gôut.-  8.  Grand  perdoun  à 
N.-D.  de  Lumière.-  Grave- 
soun  :  course  de  biôu  ;  Ca~ 
briés;  Cavaioun;  Gargas; 
En  EiguierofanS.Verume; 
Peirolo  ;  S.  Canat  :  cebo, 
melo  ;  Savouian  ;  Taras- 
coun;  Aup;  Veisoun;  Cucu- 
roun;  B;)uleno.-ll.  Fuvèu; 
Auresoun.  -12.  Fourcau- 
QUiÉ,  N.-D.  de  Prouvènço. 
-14.  Roumavageà  la  cimo 
dôu  Ventour.  Avignoun  ; 
Kougno;  Lou  Vau;  Mano; 
Sèino;  Lagno.-  15.  Auruou; 
Lou  Tor;  S.  Cristou.  -  16. 
Sto-Cèio.  -  17.  Ais.  -  18. 
Peiruis.  -  19.  Se  vai  à  N.- 
D.-de-la-Saleto.  -  21.  Aw- 

(•)  D'eici  à  fin  Desèmbrc, 
li  noum  d'endré  escri  en  le- 
tro  ilalico,  es  aquéli  que  i'a 
de  voto  e  de  roamavage. 


bogno  :  eisino  pèr  la  vendémio,  cour- 
nudo,  terreirou,  etc.  Alen;  Manoscc; 
Seians;  Tourves;  Cadenet;  Grihoun; 
Carpentras.  -  22.  Pelissano  :  lucho, 
course,  etc.;  Caroumb.  -  24  Cabrie- 
ro;  Z/acos.so.- 25.  GoRDo;Besso;  Saut. 
-26.  Signo;  Ansouis;  Ate  :  lucho  de 
luchaire  e  de  musiquejaire.-  27.  Ate; 
Pie-Miquèu.-Fèstodi  médecin.  -  29. 
Malo-mort;  Roussihoun;  Cabano  ; 
Lambesc  ;  Seloun  :  amelo  ;  Grasso  ; 
Bargemount  ;  Vaurias  ;  Barjôu;  Ma- 
lauceno.  -30.  Barcilouneto. 

FIERO  E  VOTO    CIIANJADISSO. 

Bausset  :  se  vai  à  S.  Gèntbénre  de 
soun  aigo  meravihouso  e  faire  l'au- 
bre  dre  dins  soun  lie  de  pèiro.  lou 
proumié  dimenche  dou  mes.  —  A. 
Senas,  fan  S  Amand  lou  tresen  di- 
menche. —  Barrèmo,  lou  darriè  dil. 
dou  mes.  —  Lou  Lu,  Pourriero,  Ca- 
vaioun, lou  proum.  dil.  —  La  Mou- 
to-dou-Caire.  lou  dil.  av.  lou  29.  — 
Caumount,  lou  tresen  dimenche.  — 
Lou  Vielars,  lou  tresen  dil. 

PROUVÈRBI. 

—  A  Nosto-Damo  de  Setèmbre, 
Li  rasin  soun  bon  à  pendre. 

—  De  Sant  Miquèu  à  Toussant, 

l'a'n  mes  labourant. 

LOU  REINARD. 
Quand  li  bestiàri  faguèron  li  mes, 
ehascun  faguè  lou  siéu  à  sa  fantasié. 
Lou  Reinard  venguè  lou  darrié,  car 
en  estent  que  se  mesfisavon  d'eu, 
l'avien  pas  vougu.  —  Bén  !  ie  digue, 
coume  avès  fa  ?  —  Avèn  fa  lou  mes 
de  .lanvié,  aqui  i'a  de  fre  •  avèn  fa 
lou  mes  d'Abriéu,  aqui  i'a  de  plueio; 
avèn  fa  lou  mes  de  Setèmbre,  aqui 
i'a  de  touto  meno  de  frucho.  —  Eh! 
bodigas!  cridè  lou  Reinard,  que 
noun  fasias  vounge  mes  de  Setèm- 
bre! passavian  l'autre  à  rapuga  ! 


MES    D'OUTOBRE 


L  ESCOURPIOUN. 


La  luno  es   dins  soun  plen   lou  3,  à 
11  ouro  6  minuto  de  matin. 

Intro  à  soun  darrié  quartoun  lou  10, 
à  10  ouro  29  minuto  de  matin. 


La  luno  fai  lou  17,  à  10  ouro  6  minute 
de  matin. 


Intro 

2n 


ï   soun  proumié  quartoun  lou 
8  ouro  4  minuto  de  matin. 


Li  jour  demenisson  d'uno  ouro  45  minuto. 

diss. 

dim. 

S.  Ronmié 

Li  S.  Ange  gard. 

S.  Cuprian 

S.  Francés  d'Ass. 

Sto  Tùli 

S.  Evôsi 

S.  Baque 

Sto  Reparado 

S.  Danis 

S.  Vergéli 

S.  Castou 

S.  Veran 

S.  Geraud 

S.  Calist 

Sto  Terèso 

Sto  Rousselino 

S.  Flourènt 

S.  Lu 

S.  Gérard  Tenco 

S.  Grapàsi 

Sto  OursLilo 

Sto  Mario  Salomé 

S.  Tederi 

S.  Maglôri 

S.  Crespin 

S.  Flôri 

S.  Salvian 

S.  Simoun 

S.  Narcisse  • 

S.  Lucan 

S.  Cristôu 


Sièu  lou  mes  vinassous 

E  moustous, 
Outobre  iéu  m'apelle  : 
Que    lou    rasin  de  Crau 

S'encamelle 
Aufouns  di  grand  tinau. 

Coupen  ! 

Pourten  ! 

Dansen  ! 

Trapejen  ! 

Chauchen  ! 

FIERO    E   VOTO. 

1.  S.  Roumié  :  courso 
debiôu;Mus.  -  2.  S.  Clia- 
mas.  -3.  Touloun  :  danso 
di  fielouso  ;  Flaiosc.  -  4. 
La  Tourre-d'Egue  ;  Si- 
miano.  -  5.  Cucuroun  ; 
Pourriero.  Li  Cucurounen 
van  planta  lou  Mai  à  Santo 
ïiili^  en  ie  disent  : 

Grando  Santo  Tûli, 
Vaqui  veste  Mai, 
Se  noun  vous  agrado, 
L'entournaren  mai. 

6.  Baumo  ;  Frejus.  -  7. 
Jouco:  nôu  jour,  lou  tam- 
bour jogo  dins  li  carriero 
de  Jouco,  en  Tounour  de 
s.  Baque.    Fôrli  lucho.  - 

8,  Pie-Sto-Reparado.   - 

9.  Lambesc  ;  Lamanoun  ; 
Valensolo  ;  S.  Savournin  ; 
Rougno.- 10.  Trest,  Gordo. 
-  11.  Ate.  -  12.  Vèaço  ; 
Mousiiè.-15.Visan,  Char- 
le-vau.  -  16.  Touloun;  Lis 
Arc.  A  S.  Canat  fan  S. 
Canat  -  18.  Menerbo;  Lou 
Lu  ;  Rians  ;  Barbentano  ; 
Aurèu.  -  22.  Li  Santo, 
courso  de  biou.  -  23.  Cas- 


tèu-Nôu-de-Papo  :  jo  de  la  dindo, 
courre  di  chin.  -  25.  Sant-Rafèu  ; 
Marignano;  Bouniéu  ;  fèsto  di  grou- 
liè.  -  28.  Auruou  ;  Cuers  ;  L'Ilo  ; 
Labastido-di-Jourdan  ;  S.  lloumiè  : 
esclop,  poucèu,  miôu,  faiôu,  rastèu. 
-29.  S.  Ternit.  -  31.  Greiasco.  - 
Fèsto  di  porto-fais. 

FIERO  E  VOTO  CHANJADISSO. 

Malo-mort,  proum.  dil.    doumes. 

—  Riez,  Bargemount,  dil.  apr.  lou 
18.  —  Saut,  dimècre  après  lou  18.  — 
Jouco,  dil.  apr.  lou  7.  —  Aup,  Sis- 
teroun,  dil.  apr.  lou  9.  —  Castelano, 
dil.  avans  lou  proumié  de  nouvèm- 
bre. 

PROUVÈRBI. 

—  Au  mes  d'Outobre, 
Quau  a  ges  de  raubo,  que  s'en  obre. 

—  La  semano  de  Sant  Lu, 

Semeno   pèr    tu. 

—  Pèr   Sant  Lu, 

A  Tescolo,  mal-estru  ! 

—  Pèr  Sant  Lu, 
La  fre's  au  su.' 

—  Uno  laido  autouno  se  vèi  pas  mai 
Qu'un  bèu  printèms.         [souvent 

—  A  bono  terro,  bon'bouié. 

—  A  l'autro  rego,  bon  gara. 
— Bon  tèms,  bon  bouiè,  bonsemenat, 

Rèndon  lou  champ  bèn  engrana. 

—  Bouié  sènso  barbo 
Fai  l'iero  sènso  garbo. 

—  Espères  pas  de  semena, 
Pèr  lis  aucèu  o  pèr  li  fournigo. 

—  Quand  un  semenat  darrieren 
Lou  fau  pas  dire  à  sis  enfant,  [russis 

—  Quand  Outobre  pren  lin, 
Toussant  es  lou  matin. 


MES   DE  NOUVEMBRE 


l'aubarestié. 


La  luno  es  dins  soun  plen  lou   1, 
11  ouro  40  minuto  de  vèspre. 

Intro  à  soun  darrié  quartoun  lou  8, 
5  ouro  26  minuto  de  vèspre. 


La  luno  fai  lou  16,  à  0  ouro  57  minuto 
de  matin. 

Intro  à  soun  proumié  quartoun  lou  24 
à  4  ouro  36  minuto  de  matin. 


Li  jour  demenisson  d'mio  ouro  20  7ninuto. 

Toussant 

Li  Mort 

S.  Marcéu 

S.  Chamas 

S.  Zacarié 

S.  Lstève  (d'Ate) 

S.  Ernesti 

S.  Goufrèdi 

S.  Maturin 

S.  Just 

S.  Martin 

S.  Reinié 

S.  Mitre 

S.  Ru,  év.  d'Avig. 

S.  Ougèni 

S.  Ouquèri 

S.  Agnan 

Sto  Audo 

Sto  Isabèu 

S.  Eimound 

Présent.  deN.-D. 

Sto  Cecilo 

S.  Clément 

Sto  Floro 

Sto  Catarino 

Sto  Dôufîno 

S.  Sifrèn 

S.  Soustène 

S.  Savournin 

S.  Andriéu 


Nouvèmbre  iéu  siéu  di... 

Me  veici, 
Lou  front  cencha  d'ôulivo 
Li  moulin  d'ôli  van, 

L'aigo  arrivo, 
E  buto  li   virant, 

Quichen  ! 

Sarren  ! 

Buten  ! 

Barrejen  ! 

Vihen  ! 

FIERO   E  VOTO. 

1 .  Eguïo  :  ôulivo,  arae- 
lo,  vin,  avé  ;  Castèu-Rei- 
nard;  Lourmarin,  -2.  Gri- 
houn;  Istre.  -  3.  Touloun: 
Iclocci-WiÀvo.-^.  Font-vièio] 
Entrecastèu.  -  6.  Mouriês. 
-8.  Seguret.  -  9.  S.  Sa- 
vournin, -  11.  Gèr>xo\  Lou 
Paradou  (près  Arle);  Dau- 
fin;  Seloun  :  ôulivo;  Mous 
tiè  ;  Brignolo  ;  Gigna  ;  Ri- 
charencho  ;  Bargemount 
Bouleno;  Malauceno;  Per- 
no  ;  Peipin.  -  Fèsto  e  lou- 
gage  di  ràfa.-  13.  S.  Mitre. 
A  Cavaioun  fan  S.  Veran  ; 
Reiano.  -  14.  Avir/noun. 
-  15.  Istre  ;  Brantô.  -  16. 
Bèufiioant ;  Lapalud.-18. 
s.  Rouman.  -  19.  Tourves; 
Lou  Rastéu  ;  Rustrèu.  - 
20.  Ceirèsto.  -  22.  Sto- 
Cèio  ;  Oupedo.  -  Fèsto  di 
musicaire.  -  23.  Viens  ; 
Li  Grand  Clément.  -  24 
Peiruis.  -  25.  Eiguiero  ; 
Val.'nsolo;  Rougno;  Figa- 
niero;  Kntrcîchau;  Seians; 
Saut;  Visan;  Signo.  -  Fès- 
to di  charroun  e  dis  escou- 
lan.  -  26.  Glandèvo  ;  Pir- 
Miquèu.  -   21.    Carpea- 


tras.  -  A  Ries  e  k-n~Eirago  fan  S. 
Massime.  -  29.  S.  Savournin.  -  30. 
Bou  :  bèlli  danso  ;  Veisoun  :  ôulivo 
negro  ;  Barjôu;  Grasso;  Avignoun  : 
cuer,  lano  e  chivau  ;  Lourmarin  ; 
Fourcauquié;  Bouleno. 

FIERO  E  VOTO  CHANJADISSO. 

—  Digno,  dil  apr.  lou  proumié  dôu 
mes.  — Faiènço,  dil.  apr.  lou  11.  - 
Lieu,  dil.  apr.  lou  18.  —  Sisteroun, 
dil.  apr.  lou  25.  —  Sèino,  dil.  apr, 
lou  30. —  Roussihoun,  dil.  apr.  sant 
Martin. 

PROUVÈRBI. 

—  A  Toussant, 
La  fre  's  au  champ. 

—  A  Toussant, 
L'ôulivo  à  la  man. 

—  A  Toussant, 
Tout  vin  es  san. 

—  A  Toussant, 

Li  figo  soun  pèr  lis  enfant. 
— Lou  jour  di  Mort  porto  quaranteno 

—  Se  vos  troumpa  toun  vesin, 
Planto  ramourié  gros,lou  figuiô  prim 

E  fumo  toun  prat  à  Sant  Martin. 

—  A  Sant  Martin, 
Tapo   ta  bouto,  tasto  toun  vin. 

—  A  Santo  Cecilo, 
Chasco  favo  n'en  fai  milo. 

—  A  Santo  Catarino, 

Pèr  tout  Fivèr  fai   ta  farino. 

—  Pèr  Santo   Catarino, 

L'ôli  es  dins  Tôulivo, 

—  A  Sant  Andriéu, 

La  fi"e   nous   dis  :    Me  vaqui  iéu. 

—  Quand  la  cuèrni  es  veirado, 
La  dono  dèu  faire  sa  fusado. 


MES    DE   DESEMBRE 


LOU     BANARU. 


La  luno  es  dins  soun  plen  lou  1,  à 
11  ouro  13  minute  de  matin. 

Intro  à  soun  darrié  quartoun  lou  8,  à 
2  ouro  32  minuto  de  matin. 

La  luno  fai  lou  15,  à  6  ouro  23  minuto 
de  vèspre. 


La  luno  intro  à  soun  proumié  quar- 
toun Ion  13,  à  11  ouro  51  ni.  de  vèspre. 

Es  dins  soun   plen   lou  30,    à  10  ouro 
8  minuto  de  vèspre. 


Li  jour  demenisso7i  de  27  minuto. 

S.  Aloi 
Sto  Bibiano 
Lis  Avènt 
Sto  Barbo 
S.  Sabas 
S.  Micoulau 
S.  Ambrôsi 

COUNCEPCIOUN 

sto  Loucaio 

Sto  Valiero 

S.  Damàsi 

Sto  Daniso 

Sto  Lu  ci 

S.  Nicàsi 

S.  Ousèbi 

Sto  Azalaïs 

Sto  Oulimpo 

S.  Gràci 

S.  Timouleoun 

Tempouro 

S.  Toumas  lou  m, 

S.  Ounourat 

Sto  Vitôri 

S.  Ives 

Calèndo 

S.  Estève 

S.  .Jan,  evangel. 

Li  S.  Innoucènt 

S.  Trefiime 

Sto  Couloumbo 

S.  Sivèstre 


Desèmbre  iéu  lou  siéu  ! 

Long  di  riéu, 
Gratas  de  cacalauso  !... 
L'an  vai  fini,    pichot  ! 

Fasès  pauso, 
E  boutas  cacho-fio  ! 

Pasten  ! 

Cousen  ! 

Lipen  ! 

Tauiejen  ! 

Preguen  ! 

FIERO   E    VOTO. 

1.  Font-Vièio.  -  Fèsto 
di  meinagié,  dis  orfèbre, 
di  sarraié,  di  manescau,  di 
bourralié;  àFrcjus  fan  S. 
Leonci  ;  Auresoun  ;  Pelis- 
^ano.  -  2.  S.-Martin-de- 
CastihouD.  -  4.  Fèsto  di 
pcudrié.  dipetardié,  di  pe- 
goulié,  di  canounié.  Se  met 
trempa  dins  d'escudello  lou 
blad  de  Sto  Barbo,  pèr  fin 
de  lou  bouta  frese  verdou- 
let  sus  la  taulo  de  Nouvè  ; 
Ais  ;  Vaurias;  Cujo.  -  6. 
Manosco  ;  Moustié  ;  Bou- 
niéu.  -  8.  Aubagno  :  chi 
vau,  ai.telo,  araire.  Aup; 
Lou  Lu;  L'Ilo  ;  Cadenet 
9.  S.-Savo'urnin  :  la  flero 
frejo.  -  11.  Gordo.  -  13 
Ate  ;  S.-Meissemin;  Vila- 
dieu;  Cucuroun.  -  15.  Roco 
d'Anteroun.-  16.  Menerbo. 
-17.  Varage  -  18  Gargas. 
-21.  Aurenjo  ;  Vaurias; 
Seignoun  ;  Bouleno  ;  Ma- 
lauceno  ;  Fourcauquié  ; 
Riez.  -  21.  Fèsto  dis  avou- 
cat.  -  25.  Fèsto  di  pastre 
Carreto  de  l'agnèu.  Casso 
de  la  petouso.  -  27.  Cai 
rano  ;  Sablet.  -  28.  Fèsto 


di  courratié;  Branto;  Piemeras.-  29. 
Arle.  -  30.  Faucoun. 

FIERO  E  VOTO  CHANJADISSO. 

Sisteroun,  dil.  apr.  lou  8.  —  Bar- 
gemount,  dil.  av.  lou  24. 

PROUVÈRBI. 

Apellon  coumtié  o  calendriéu  li 
douge  jour  d'avans  Nouvè.  N'i'a  qu'a- 
fourtisson  qu'en  remarcant  lou  tèms 
que  fai  dins  chascun  d'aquèli  jour,  se 
pou  saupre  lou  tèms  que  fara  dins 
chascun  di  douge  mes  de  l'an. 

—  A  Sant  Toumas, 
Coui  toun  pan,  lavo  ti  drap. 

—  Autre-tèms,  S.  Lùci  èro  lou  23. 
e  alor,  avien  resoun  de  dire  : 

—  A  Santo  Lùcio 

Li  jour  aumenton  d'un  saut  de  clusso. 
—  Calèndo  emé   soun  ami, 

Pasco  emé  soun  curât, 
Carementran  emé  sa  mouié. 

—  Calèndo  à  l'escur^ 
A.glan  de  tout  segur. 

—  A    Nouvè  mie  granié, 

A  Pasco  mie  celiè. 

—  Nouvè  au  jo,  Pasco  au  fio. 

Nouvè  au  fio,  Pasco  au  jo. 

—  Jan  e  Jan 

Parton  l'an. 

—  AS.  Sivèstre, 

Quau  bat  pas  sa  femo  lou  matin,  la 

—  Sant  Sivèstre  [bat  lou  vèspre. 
Se  courreguèsse  pas,  ie  poudiè  pas 

—  Ni  pèr  laid  ni  pèr  bèu,  [èstre. 
En  ivèr,  noun  laisses  toun  mantèu. 
—  La  fre,  jamai  lou  loup  la  manjo, 

—  Annado  nevouso, 
Annado   aboundouso. 


AMAN  A   PROUVENÇAU 

CROUNICO    FELIBRENGO 

I 

Nous  sian  di  de  sauva  l'amo  de  la  Prouyènço,  e  fau  que  la  sau- 
ven.  Mai  au-mai  nous  avançan  de  la  reparacioun  degudo,  au-mai 
la  lucho  devèn  aspro.  Dins  tôuti  lis  escolo,  se  fai  toujour  que  mai 
à  nosto  pauro  lengo  uiio  guerre  abestido,  despestelado,  talo  que  lou 
Gouyèr  noun  auso  pas  la  faire  dins  l'Africo  à  l'aràbi.  Car  en  Argié, 
vilo  de  Franco,  l'aràbi  enemi  es  ensigna,  se  saup,  is  enfant  dis 
Aràbi  ;  e  nàutri  prouyençau,  que,  Youlountarimen  e  noun  pèr  la 
counquisto,  sian  devengu  francés,  nàutri,  vièi  pople  libre,  à  nosto 
grand  vergougno  nous  leissan  desmama  de  nosto  lengo  maire  !  S'es 
même  yist,  aquest  an  même,  un  mèstre  d'escolo  de  Carpentras  qu'a 
cresegu  faire  l'empèri  en  donnant  un  près  especiau  aux  élèves  qui 
parlent  français  dans  la  rue  ! 

Aquéli  bràvi  magistre  devrien  pamens  s'entendre  emé  lou  gou- 
vernamen,  que  mande,  l'an  passa,  un  superbe  yas  de  Sèvres  i  Jo 
Flourau  avignounen,  que  douno  la  crous  d'ounour  i  baile  dôu  Fe- 
librige,  e  que  fai  mètre  si  retra,  en  bèu  mabre  de  Carraro,  au 
museon  d'Avignoun. 

Voudrien  proun  nous  faire  encrèire  que  la  guerre  que  nous  fan  es 
dins  noste  interès,  pèr  nous  civilisa,  coume  dison.  Mai  poudriau 
prouva  que  l'ensignamen  primàri,  tau  que  se  faj  en  Franco,  restrechis 
li  cabesso,  au-lio  de  lis  alargi.  l'a  que  de  prene  pèr  eisèmple  dous 
enfant  de  douge  an,  un  à  Testât  de  nature,  coume  poudrian  dire  un 
pichot  pastrihoun,  e  l'autre  que  vai  à  l'escolo.  A  leva  laleituro,  uno 
brigo  d'escrituro,  emé  li  quatre  règlo,  que  pôu  saupre  l'escoulan  ? 

—  Bonjour,  mon  cher  Monsieur,  comment  vous  portez-vous  ^ 

—  Très-bien.  Et  vous?  Yaqui,  pau  mai,  pau  mens,  tout  ço  que  pôu 
vous  dire.  Lou  pichot  pastrihoun,  eu,  poussedis  à  founs  uno  lengo 
coumplèto,  que  respond  à  si  besoun,  que  counvèn  à  sa  nature,  e  que 
ie  sièr  à  rendre  tôuti  si  sentimen  e  tôuti  si  pensado.  Counèis  lou 
noum  di  plante  que  chaupino,  di  bestiàri  que  rescontro,  dis  aucèu 
de  la  garrigo,  di  peissoun  dôu  valat,  dôu  tèms  que  fai,  di  vent  que 
boufon,  dis  astre  que  clavellon  la  capo  de  soun  cèu,  di  mountagno 
que  l'envirounon,  di  terme  de  soun  mestié.  Saup,  coume  educa- 
cioun,  tôuti  li  conte  de  vihado,  li  légende,  li  prouvèrbi,  11  cansouu 

de  soun  païs.  En  un  mot,  es  prouves!,  es  arma,  es  dreissa  pèr  viéure 
ounte  es  nascu...  Eh  1  bèn,  que  mau  i'aurié  d'aprene  is  escoulan  tout 
ço  que  se  i'apren  vuei,  e  de  ie  leisssa  la  sciènci  e  l'educacioun  pro- 
pre que  la  lengo  dôu  brès  coumporto  em'  elo  ? 

II 

Mai  coume  poudrian  èstre  souspèt  dins  laquestioun,  veiçi  ço  que 
n'en  pènso  un  di  plus  savènts  ome  de  l' Univers! ta,  M.  Michel  Bréal, 
proufessour  pèr  li  lengo  indo-éuroupenco  au  Coulège  de  Franco. 
Dins  soun  libre  Quelques  mots  sur  Vinstruction  publique  en 
France  (Paris,  Hachette,  1873),  M.  Bréal  dis  eiçô-d'eiçi  : 

L'élève  qui  arrive  à  Técole  parlant  son  patois,  est  traité  comme  s'il  n'ap- 
portait rien  avec  lui  ;  souvent  même  on  lui  fait  un  reproche  de  ce  qu'il 
apporte,  et  on  aimerait  mieux  la  table  rase  que  ce  parler  illicite  dont  il  a 
l'habitude.  Rien  n'est  plus  fâcheux  et  plus  erroné  que  cette  manière  de 
traiter  les  dialectes.  Loin  de  nuire  à  l'étude  du  français,  le  patois  en  est  le 
plus  utile  auxiliaire.  On  ne  connaît  bien  une  langue  que  quand  on  la  rap- 
proche d'une  autre  de  même  origine...  Quel  plaisir  pour  l'enfant  de  voir 
officiellement  reconnues,  de  trouver  dans  la  bouche  du  maître,  ces  expres- 
sions qu'il  gardait  par  devers  lui,  n'osant  les  employer,  même  quand  il 
n'avait  rien  à  mettre  à  la  place  !  Tous  ces  termes  auxquels  pour  lui  se  rat- 
tachent tant  de  souvenirs,  il  ne  sera  plus  obligé  de  faire  etfort  pour  les 
oublier. . .  N'est-ce  pas  le  premier  des  biens  de  ne  pas  être  exproprié  de  son 
langage  pour  adopter  exclusivement  celui  de  Paris  ?  Si,  par  bonheur,  la 
province  a  déjà  quelques  auteurs,  comme  Jasmin,  comme  Roumanille  ou 
Mistral,  lisez  de  temps  en  temps  ces  livres  à  côté  des  livres  français.  L'en- 
fant se  sentira  fier  de}  sa  province  et  n'en  aimera  que  mieux  la  France... 
Introduisez  le  français  tout  en  respectant  le  dialecte  natal.  Si  l'Alsace  nous 
est  et  reste  attachée  de  cœur,  c'est,  entre  autres  causes,  parce  que  nous 
n'avons  jamais  essayé  de  lui  enlever  son  langage...  On  a  remarqué  que  les 
seules  bonnes  poésies  que  la  France  ait  produites  pendant  la  guerre  de  1870- 
71,  sont  en  provençal,  en  breton  et  en  allemand... 

D'autres  ont  sans  doute  éprouvé  comme  moi  un  sentiment  qui  m'a  sou- 
vent saisi  quand  je  causais  avec  des  gens  ayant  reçu  l'instruction  de  nos 
écoles  primaires.  On  dirait  que  leur  existence  morale  a  été  déracinée  ;  ils 
n'appartiennent  plus  ni  à  la  campagne  ni  à  la  ville,  ni  au  peuple  ni  à  la 
bourgeoisie.  Dépaysés  chez  eux,  il  n'y  a  guère  que  l'administration  ou  l'ar- 
mée qui  puisse  encore  leur  servir  de  patrie.  Aussi,  les  voit-on  déserter 
sans  peine  une  commune  qui  n'est  pas  plus  la  leur  que  les  trente  mille 
autres  de  la  France.  Une  instruction  incolore  et  uniforme  en  a  fait  d'avance 
des  agents  de  l'autorité  centrale...  Parlez  à  l'enfant  de  ses  ancêtres  et  de 
la  contrée  qu'il  habite...  relevons  donc  des  Français  qui  sachent  l'histoire 
de  leurs  foyers,  et  qui  soient  fiers  de  leurs  héros  domestiques,  etc. 

Tambèn,  i  Jo  Flourau,  —  que  se  soun,  aquest  an,  tengu  très  cop, 
à  Mount-pelié,  en  At,  emai  à  Fourcauquié,  —  tôuti  lis  ôuratour, 
aplaudi  mai-que-mai,  an  revendica  ferme  li  dre  de  nosto  lengo^  e 
dins  tout  lou  Miejour  s'es  signa  de  peticioun  à  l'Assemblado  Naciou- 
nalo  pèr  restabli  à-z-Ais,  Toulouse  e  Mount-pelié,  l'ensignamen  de 
la  lengo  d'O. 

Lou  councours  de  Mount-pelié,  dubert  pèr  la  Soucieta  di  Lengo 
Roumano  (31  de  Mars  1875)  souto  la  presidènci  de  M.  Revillout, 
proufessour  de  la  Faculta  di  Letro  d'aquelo  vilo,  Emile  Egger,  de 
ristitut  de  Franco,  e  Frederi  Mistral,  dôu  Felibrige,  a  donna  de 
près  noumbrous  à  la  filoulougio,  à  la  proso  e  au  Gai-Sabé.  Veici  lou 
paumarés  dôu  raport  filoulougi  fa  pèr  M.  Boucherie,  dôu  licèu  de 
Mount-pelié  : 

—  Uno  MEDAIO  d'or  à  M.  Ascoli,  de  Milan,  pèr  soun  travai  en  italian  : 
Schizzi  franco-provenzali  ; 

—  Uno  MEDAIO  DE  VERMÈi  à  M.-L.  Sardoii,  de  Gano,  pèr  sa  publicacioun 
de  La  vida  de  sant  Honorât,  dôu  troubadour  Reimoun  Feraud  ; 

—  Une  MEDAIO  d'argent  au  pastour  Fesquet,  de  Coulougna,  pèr  soun 
Étude  du  sous-dialecte  de  la  Salle  Saint-Pierre  (Gard)  ; 

—  Do  MEDAIO  DE  BROUNZE  à  MM.  P.  Gourtais,  de  Banyuls-sus-Mar,  e  J. 
Brunet,   dAvignoun. 

Veici  lou  paumarés  dôu  raport  sus  la  proso,  fa  pèr  M.  Enri 
Delpech  : 

—  Uno  MEDAIO  d'or  à  la  Soucieta  VAubo  'prouvençdlo,  de  Marsiho,  pèr  sa 
traducioun  prouvençalo  de  l'Imitacioun  de  J.-G.  ; 

—  Uno  MEDAIO  d'or  à  M.  Anfos  Michel,  de  Mourmeiroun,  pèr  soun  îstàri 
de  la  vilo  d'Eiguiero  ; 

—  Uno  MEDAIO  DE  VERMÈi  à  M.  F.  Blauchin,  de  Gastèu-Reinard,  pèr  soun 
travai  sus  Li  jas  carbounié  di  Bouco-dôu-Rose  ; 

—  Uno  MEDAIO  DE  VERMÈi  à  M.  Grostian  de  Vilo-novo,  pèr  soun  rouman 
Lou  Roumiéu  ; 

—  Uno  MEDAIO  DE  VERMÈi  à  M.  Albert  Arnaviclle,'  d'Alès,  pèr  sa  nou- 
velle VAmourous  de  Simouncto  ; 

—  Uno  MEDAIO  d'argèxNT  à  M.  Achile  Mir,  de  Garcassouno,  pèr  soun 
rouman  La  Messo  de  Ladern  ; 

—  De  MEDAIO  DE  BROUNZE  à  MM.  l'abat  Roux,  limousin,  V.  Courrelly, 
A.  Rousset,  e  de  Maurel,  de  Marsiho. 

Veici  lou  paumarés  dôu  raport  sus  la  pouëslo,  fa  pèr  M.  Antounin 
Glaize  : 

—  La  Venus  d'Arle  en  brounze,  dounado  tbro  councours  à  M.  Fèlis 

Gras,  pèr  soun  pouèmo  en  douge  cant  ;  Li  (Sarbounié,  grando  epoupôio  dôu 
Ventour,  que  dèu  paroisse  aqaest  printèms,  e  que  vai  estouna  lou  publi 
literàri  pèr  la  frescour  de  si  coulour,  l'estrambord  de  souri  canta,  lou  sôuva- 
jun  de  sis  image  e  la  lierta  de  soun  idèio  ; 

—  Uno  GOUPO  DE  BROUNZE,  pres  dôu  Gounsèu  Generau,  à  M.  Anfos  Tavan, 
pèr  soun  recuei  Amour  e  Plour,  un  libre  de  sincèro  e  lindo  pouësio,  qu'es 
en  souscripcioun  ; 

—  Uno  PouLiNNiO  en  brounze  à  M.  A.  Langlade,  de  Lansargues,  pèr  soun 
pouèmo  en  quatre  cant,  VEstang  de  VOrt  ; 

—  Uno  MEDAiO  d'or  à  M.  ^Achile  Mir,  pèr  soun  recuei  de  pouësio,  La 
Cansou  de  l'Alauseto  ; 

—  Uno  MEDAIO  D*OR  à  M.  Marti  Folquera,  de  Barcilouno,  pèr  sa  Festa  major; 

—  De  MEDAIO  d'argent  à  MM.  F.  Pirozzini.  de  Barcilouno,  L.  Enrione, 
de  Marsiho,  M.  Frizet,  de  Perno,  lou  pastour  Fesquet  e  l'abat  Aberlonc  ; 

—  E  de  MEDAIO  DE  BROUNZE  à  MM.  P.  Gappeau,  de  Roco-mauro,  M.  Bour- 
relly,  de  Marsiho,  Gleyzes,  d'Azilhanet,  A.  Verdot,  de  Marsiho,  frai  Teo- 
bald,  d'Avignoun,  etc. 

IV 

La  Soucieta  Literàri  d'At  a  peréu  célébra  pèr  imi  Jo  Flourau  lou 
segound  centenàri  de  Micoulau  Saboly,  mort  lou  25  de  Juliet  1675. 
Lou  raport  d'aquéu  councours,  fa  pèr  Fèlis  Gras,  es  escri  dins 
VArmana.  Mai,  pèr  acoumpli  la  fèsto,  la  vilo  de  Mountèu,  patrïo 
de  Saboly,  a,  lou  31  d'Avoust,  auboura  'n  mounumen  à  soun  glou- 
rious  enfant.  Lou  mounumen,  fa  d'après  li  dessin  de  l'architèite 
Jùli  Reboul,  es  uno  galante  font  pourtant  lou  buste  en  brounze  de 
Saboly,  moudela  pèr  Amj,  lou  valent  artiste  tarascounen.  La  baso 
es  ciselado  pèr  l'escultour  Bezert,  d'Avignoun.  Es  escri  sus  lou  socie  : 

A    MICOVLAV    SABOLY 

DE    MOVNTÈV 

LOV    FELIBRIGE 

E    LI    MOVNTELEN 

MDCCCLXXV 

Acô  's  lou  résultat  de  la  souscripcioun  que  li  felibre  durbiguèron 
dins  aquest  Armana  (1870),  coumpletado  e  courounado  pèr  la 
vilo  de  Mountèu. 

Fau  dire  gramaci  à  Jôusè  Roumanille  pèr  Fenavans  qu'a  mes  à 
faire  reiissi  la  giouriiîcacioun  de  soun  davancié  Saboly,  e  gramaci 
tambèn  à  tôuti  aquéli  que  se  soun  apoundu  à-n-aquelo  obro  tant 
meritouso  1  Mai  lou  comte-rendu  dôu  Centenàri,  que  s'estampo  d'a- 
questo  ouro  encô  di  fraire  Seguin,  emé  d'ilustracioun  superbo,  fara 

coume  se  dèu  la  part  de  tôuti,  e  publicara  la  listo  di  souscrivèire  à 
la  Font  de  Saboly. 

Y 
La  Soucieta  Arqueoulougico  de  Beziés  a  decerni,  pèr  l'Ascen- 
sioun,  soun  brout  d'ôulivié  d'argent  à  M.  T.  Aberlenc,  vicàri  en 
Uzès,  pèr  soun  pouèmo  :  Las  Arenos  de  Niw.es  ;  de  medaio  d'ar- 
gent à  MM.  Benjamin  Fabre,  de  Beziés,  Marins  Bourrelly,  de  Mar- 
siho,  e  Sabin  Aressy,  d'Aurenjo,  emé  divers!  medaio  de  brounze. 

L'Acadèmi  flouralo  de  Toulouse  (Mai  1875)  a  donna  Vlnmourtalo 
d'or  à  M.  Bernât  Benezet  pèr  soun  discours  francés  sus  Goudouli  e 
Jansemin. 

Mai  lou  regounfle  de  matèri  nous  forço  d'acourchi,  e  nous  es  pas 
poussible  de  retraire  coume  voudrian  tôuti  li  manifestacioun  que 
.  se  fan  pèr  la  Cause  :  coume  la  fèsto  ôuferto  à  noste  Capoulié  pèr  sis 
ami  de-z-Ais,  e,  à-n-aquelo  ôucasioun,  lou  discours  magnifique  en 
faveur  de  la  Cause  prounouncia  pèr  M.  Claudio  Jannet  (v.  Gazette 
du  Midi,  11  de  mars  1875)  ;  coume  tambèn  la  fèsto  d'Arle,  pèr  l'i- 
nauguracioun  dôu  nouvèu  pont  de  Trenco-taio,  ounte  se  vendeguè 
tant  de  milo  ventau  pourtant  lou  retra  de  Mirèio,  e  mounte  lou 
felibre  Eysseto,  dôu  Mas  de  Vert,  avié  escri  sus  lou  càrri  de  l'Agri- 
culturo  d'Arle  : 

Agriculture  bèn-amado, 

Di  pople  bèn-èstre  e  soûlas, 

De  ti  banasto  perfumado 

A  nosto  Franco  ranimado 

Vuejo  l'aboundànci  e  la  pas. 

VII 
Aro,  veici  li  prouducioun  de  nosto  literaturo  en  1875  : 

—  En  Avignoun,  Lis  Isclo  d'or,  recuei  coumplèt  di  pouësio  destacado  de 
Frederi  Mistral,  emé  traducioun  en  regard  e  prefàci  countenènt  la  vido  de 
l'autour  escricho  pèr  éu-meme.  Es  l'edicioun  definitivo  dis  oubreto  dôu 
mèstre,  revisto  e  retoucado  emé  grand  siuen,  entre  li  qualo  bon  noumbre 
d'inedicho.  Veici  la  divisioun  dôu  libre  :  li  Cansoun,  li  Serventôs,  li  Pantai, 
li  Plang,  li  Conte,  li  Sounet,  li  Gant  nouviau,  li  Salut,  Ji  Brinde  e  li  Gan- 
tico.  Bello  edicioun  en  double  fourmat,  in-S»  e  in-12.  (Libr.  Roumanille). 

—  En  Avignoun,  deuxième  Centenaire  de  Saboly,  célébré  à  Monteux  {Vau- 
cluse)  le^l  août  1875.  Récit  de  la  fête,  discours,  brinde,  liste  des  souscripteurs 
à  la  Font  de  Saboly,  buste  de  Saboly  [photogr.).  In-8°,  67  pajo.  (Avignoun, 
P.  Seguin  e  Roumanille). 

—  En  Avignoun,  Discours  de  T.  Aubanel.  président  di  Jo  Flourau  tengu  dins 
la  vile  coumtalo  de  Fourcauquié  pèr  la  fèsto  de  N.-D.  de  Prouvènço,  emé 
traducioun  en  regard.  (Libr.  Aubanel). 


—  En  Avignoun,  Li  noço  d'Anfos  Miquèu  emé  Mario  Gaytte.  (Libr.  Aubanel). 

—  A-z-Ais,  Lei  Mouro^  dramo  en  très  ate  e  en  vers  de  J.-B.  Gaut,  mescla 
de  cantadisso,  représenta  lou  prournié  cop  à  Fourcauquié  pèr  li  fèsto  de 
N.-D.  de  Prouvènço  lou  13  de  Setèmbre  1875.  (Libr.  Remondet-Aubin). 

—  A-z-Ais,  Fête  séculaire  et  internationale  de  Pétrarque,  célébrée  en  Provence 
en  1874,  proucès  verbau  e  vers  inedi.  (Libr.  Remondet-Aubin). 

—  A-z-Ais,  A  Petrarco,  quàuqui  sounet  prouvençau,  tira  de  VAlmanach 
du  Sonnet.  (Libr.  Remondet-Aubin). 

—  A  Marsiho,  Le  mystère  de  la  naissance  de  N.-S.  J.-C.,  pastouralo  prou- 
vençalo  en  5  ate  e  en  vers,  pèr  Ant.  Maurel,  tresenco  edicioun. 

—  A  Niço,  Lo  mes  de  Maria,  ossia  lo  mes  de  Mai,  consacrât  à  Maria  santis- 
sima,  consideracion  de  G.  P.  Sac.  Obi.  de  M.  V.  (Caisson  e  Mignon,  empr.) 

—  En  Aies,  VArmagna  cevenàu  pèr  1875.  (Libr.  Brugueirolle). 

—  A  Mount-pelié,  La  Cansou  de  l'Alauseto,  recuei  di  pouësio  dôu  felibre 
carcasses  Achile  Mir,  dôu  quau  Mistral,  que  i'a  fa  sa  preiaci,  dis  :  t  L'espe- 
ritoun  de  Goudouli  cascaiejo  dins  si  vers,  e  mai  que  d'uno  fes  l'emoucioun 
de  Jansemin  ie  brounzino  amagado.  »  (Empr.  centrale). 

—  A  Mount-pelié,  Bous  Nouvè  latin  inedi  de  P.  Pin,  revira  pèr  A.  de 
Gagnaud.  (Empr.  centrale). 

—  A  Mount-pelié,  Très  cansos  en  plana  lengua  romana,  en  vièi  lengage  emé 
traducioun.  (Empr.  centrale). 

—  A  Beziés,  La  partido  de  casso  à  la  mar,  pouèmo  de  Benjamin  Fabre. 
(Empr.  Malinas). 

—  A  Toulouso,  Picambril,  pouèmo  galejaire  en  4  cant,  pèr  Paul  Barbe, 
emé  prefàci  en  vers  de  L.  Roumiéux  e  traducioun.  (Libr.  Bompard). 

—  A  Perigus,  Lous  bouqueis  de  la  Jano,  pouèmo  perigourdin  d'Aguste 
Ghastanet.  (Empr.  Dupont). 

—  Enfin,  un  pau  pertout,  de  noumbrôusi  coumplancho  sur  l'inounda- 
ciouti  de  Toulouso  e  dôu  païs  gascoun. 

E,  à-n-aquéu  prepaus,  ounour  e  gramaci  à  tôuti  li  francés,  emai  i  bràvi 
gènt  de  l'estrange  païs,  qu'an  manda  soun  ajudo  à  nôsti  fraire  dôu  pounènt  ! 

VIII 

Veici  pièi  li  prouducioun  filoulougico  e  autro  : 

—  La  revisto  di  Lengo  Roumano  a  donna  dins  soun  tome  sieisen  :  —  la 
fin  dôu  Memouriau  di  noble  (A.  Montel)  ;  —  la  granmatico  limousino  de  G. 
Chabaneau  ;  —  V Histoire  littéraire  des  patois  du  Midi  au  18®  siècle,  pèr  lou 
dôutour  Noulet  ;  —  emé  divèrsi  variante  dôu  tèmo  Nené-som-som  ;  e  dins 
soun  tome  seten  :  —  de  pouësîo  de  Dom  Guerin,  de  Nant  ;  de  cansouneto  e 
devinaio  poupulàri,  emé  proun  vers  mouderne. 

—  La  revisto  Romaniaa  publica  :  —  (ôutobre  1874)  un  estùdi  de  P.  Meyer 
sus  un  encartamen  landes  de  1268  ;  —  (abriéu  1875)  un  article  sus  lou  Chan- 
gement d's  z  en  r  et  d'r  en  s  z  dans  quelques  dialectes  de  la  langue  d'Oc,  pèr 
lou  même. 

—  La  Revue  des  Sociétés  savantes  (mai-jun  1874)  a  coumenta  dous  doucu- 

men  relatiéu  à  de  coumèdi  jougado  en  Prouvènço  au  siècle  XV  e  destousca 
pèr  l'abat  Albanés. 

—  M.  G.  Ghabaneau  a  esplica  peréu  quàuqui  tros  d'un  mistèri  prouven- 
çau  descubert  à  Perigus.  (Perigus,  empr.  Dupont). 

—  M.  V.  Liéutaud  a  empremi  uno  traducioun  roumano  di  Letanio  di 
Sant  pèr  un  troubaire  d'At,  dôu  siècle  XIV.  (Marsiho,  libr.  Boy  e  Lebon). 

—  M.  L.  Sardou  a  estampa  La  vida  de  sant  Honorât,  dôu  troubadour  Rei- 
moun  Feraud  (Niço). 

—  M.  A.  Magen,  souto  lou  titre  Une  course  en  Quercy,  a  fa  counèisse 
quàuqui  conte  e  preguiero  poupulàri.  (Agen,  empr.  Noubel). 

—  Signalen  :  uno  Anthologie  patoise  du  Vivarais,  pèr  M.  Henry  Vaschalde, 
e  dôu  même  autour,  Nos  pères ^  proverbes  et  maximes  populaires  du  Vivarais. 
(Mount-pelié,  libr.  Goulet)  ; 

—  Li  Dictons  du  pays  de  Béarn,  acampa  pèr  M.  Lespy  (Pau)  ; 

—  Un  gloussàri  di  noum  di  berigoulo  e  boulet  dôu  Miejour,  pèr  M.  G. 
Roumeguère.  {Mémoires  de  la  Société  agricole  des  Pyrénées-Orientales,  t.  XXI)  ; 

—  Em'  un  Essai  de  grammaire  du  dialecte  mentonais^  pèr  James  Bruyn 
Andrews  (Niço,  empr.  Verani)  ; 

—  Nouten,  à  l'estrange  païs  :  uno  tresenco  edicioun  de  la  Grestoumatio 
prouvençalo  de  Karl  Bartsch  (Elberfield,  Friderichs)  ;  un  travai  sus  lou 
troubadour  Marcabrun  pèr  H.  Suchier,  dins  la  revisto  alemando  Jahrbuch  ; 
un  grand  estùdi  sus  lou  felibrige  e  sus  li  felibre  Mistral,  Rou manille,  Au- 
banel,  pèr  W.  Kreiten,  S.-J.,  dins  la  revisto  Alemando  Stimmen  aus  Maria 
Laach,  (Felibre  und  felibrige  Studien  ûber  die  provenzalich  Literatur  der 
Gegenwart).  —  Janvié,  febrié,  abriéu,  mai,  1875.  {Freiburg  im  Breisgau), 
e  'n  estùdi  sus  la  Miôugrano  d'Aubanel,  pèr  Harriet  W.  Preston,  dins  la 
revisto  americano  The  atlantic  Monthly  (ôutobre  1874)  ; 

E  acaben  en  remerciant  M.  Gastoun  Paris  pèr  soun  eicelènt  article  sus 
l'aveni  dôu  mouvemen  felibren  (Journal  des  Débats,  13  d'abriéu  1875)  ;  c 
M.  Eugèni  Tavernier,  counseié  à  la  court  d'Ais,  pèr  lou  bon  toustèms  que 
nous  douno  dins  La  Cause  provençale  et  Frédéric  Mistral.  (A-z-Ais,  impr.  lUy.) 


GUI  DE  MOUNT-PAVOUN 


I  Baus,  fia  d'ôutobre  1875. 


Pichot  dina 
Trop  atendu 
Es  pas  douna, 
Mai  bèn  vendu. 

LA  ROUMANÇO  DE  PÈIRE  D'ARAGOUN 

I 
Energico. 

coiime  un  lamp  ar-  ri-    bo  d'à-  vau. 


A  chi-    vau,       E- 


i 


i^^^ 


-^-n«- 


:^=^ 


£ 


4ZJ^ 


mé  sa  grando  es-pa-so     ar-ribo  d'eila-vau,       E-mé  sa  grando  es- 

pa-  so    Ar-ribo  d'eila-vau. 


Il 


A  cuirasso  d'argent,  —  casco  d'or, 
Biouquié  d'aram  que  paro  —  la  mort. 
Casco  d'or, 

E  lanço  bèn  pounchudo, 

Eu  s'enchau  de  la  mort. 

III 

Lou  pople  brave  e  fier  —  d'Aragoun 
S'aubouro  e  lou  seguis,  —  l'armo  au  poung; 
D'Aragoun 
Tout  lou  pople  s'aubouro 
E  boundo,  l'armo  au  poung. 

IV 

Li  dono  e  li  troubaire  —  an  ploura  : 
Bessai  lou  rèi  alin  —  mourira... 
An  ploura, 

Li  dono  tant  poulido  I 

Dison  que  mourira. 

V 

Li  Pirenèu  menèbre,  —  gigant, 
Tremolon  davans  Pèire-lou-Grand. 
Mount  gigant 
An  saluda  l'armado 
Dell  rèi  Pèire-lou-Grand. 

VI 

I  porto  de  Toulouso,  —  un  matin 
Picon  li  cavaucaire  —  latin. 
Un  matin, 

Bandiero  desplegado, 

Arribon  li  Latin. 

VII 

Vite  li  bèlli  dono,  —  i  balcoun, 
Saludon  lou  bèu  rèi  —  d'Aragoun  : 
I  balcoun 

Moron  d'amour  li  dono 

Pèr  lou  rèi  d'Aragoun. 

VIII 

Mai  eu  qu'a  [lou  cor  tendre,  —  autant-lèu 
Estaco  soun  chivau  —  à  l'anèu. 
Autant-lèu 

A  la  plus  belle  dono 

Vai  porge  soun  anèu. 

IX 

Noun  i'a  que  lis  estello  —  qu'an  vist 

Lou  parèu  amourous  —  dins  lou  nis  : 

Lis  an  vist 

Se  donna  la  becado 

Coume  d'aucèu  au  nis. 

X 

Pamens,  à  la  primo-aubo  —  èro  dre 
De  davans  li  pourtau  —  de  Muret. 
Èro  dre 

Coume  l'aubre  di  moure, 

E  sarravo  Muret. 

XI 

Mount-fort  e  si  crousaire,  —  subran, 
Sorton  coumedeloup,  —fan  qu'un bram. 
Zôu  !  subran 
Li  lanço  s'entre-croson, 
E  s'ausis  plus  qu'un  bram. 

XII 

Pèire  a  sa  lanço  routo.  —  N'es  rèn  : 
Sa  grande  espaso  sègo  —  à-de-rèng. 
Noun,  es  rèn  ! 

Car  soun  espaso  sego 

Bouge  tèsto  à-de-rèng  ! 

XIII 

Lou  sang  ie  gisclo  au  poung,  —  cremesin, 
E  taco  soun  chivau  —  sarrasin. 
Cremesin 

Se  mesclo  emé  l'escumo 

Dôu  chivau  sarrasin. 

XIV 

Mai  quatre  lanço  au  cop  -  fan  soun  trau, 
E  Pèire  laisse  ana  —  sa  destrau. 
Fan  soun  trau 

Li  lanço  empouisounado, 

E  lacho  sa  destrau. 

XV 

Plouras,  dono  e  troubaire  !  —  Es  toumba 
Lou  rèi  que  pèr  Toulouse  —  se  bat. 
Es  toumba 

Subre  l'erbo  fleuride... 

E  finis  lou  coumbat. 

FÈLIS  GRAS. 
Vilo-novo  d'Avigaoun,  1875. 

LOU   SALUT  DE   TARASCOUN 

CONTE   DE  MOUN  GRAND 
I 

Lou  bon  Dieu,  yesènt  que  li  Tarascounen,  toujour  que  mai  se 
degaiant,  lou  renegavon,  e,  coume  de  Velerounen,  s'oupilavon  à 
travaia  fèsto  e  dimenche,  à  la  fin  perdeguè  paciènci. 

E  Paire,  e  Fiéu,  e  Sant  Esperit,  très  que  fan  un,  tenien  counsèu 
pèr  décida  se  falié,  o  se  falié  pas,  faire  un  terrible  eisèmple  e  nega 
Tarascoun. 

Adeja  lou  Rose,  à  yisto  d'iue,  de  mai  en  mai  mountavo  aferouna. 

E  sus  li  digo  e  sus  li  levado,  pale  coume  la  mort,  li  Tarascounen 
lou  regardavon  mounta. 

L'amigo  de  Dieu  e  de  Tarascoun,  la  grando  Santo  Marto,  agei- 
nouiado  i  pèd  de  la  Ternita  divine,  plouravo  coume  uno  Madaleno , 
—  e  pregavo,  pechaire,  pèr  sauva  si  Tarascounen,  emai  se  l'ameri- 
tèsson  gaire. 

Lou  bon  Dieu  voulié  rèn  entendre. 

E  lou  Rose  toujour  mountavo. 

II 

Mai,eici  fau  dire  que,  subran,  l'alen  manqué  à-n-un  Tarascounen, 
em'acô  mouriguè,  e....  velaqui  sus  lou  lindau  dôu  paradis,  emai 
aguèsse,  abrasama  cassaire,  cauciga,  eu  emé  si  chin,  li  terro  fatu- 
rado,  manja  peraqui  proun  rasin  qu'èron  pas  siéu,  e  despendoula, 
peravau,  proun  figo  blanqueto  que  i'apartenien  pas. 

Espanta  de  l'ausi  ie  demanda  l'intrado,  (li  Tarascounen,  parèis, 
ie  dounon  pas  grand  obro),  sant  Pèire,  mesfisènt,  vouguè  vèire  li 
papié  dôu  cassaire. 

Pas-pulèu  Taguè  mes  lou  nas  qu'ausè  pas  prendre  sus  eu  de  lou 
faire  intra,  e  lou  leissè  dins  lou  courredou,  car,  sènso  parla  di  figo 
e  di  rasin  rauba,  di  terro  trepejado,  noste  Tarascounen,  pèr  èstre 
en  casso  de  bono  ouro,  n'avié  souvent  ausi,  lou  dimenche,  qu'une 
messo  despounchado,  e  i'èro  arriba  quàuqui  fes,  pèr  que  se  degaièsse 
pas,  de  faire,  lou  misérable  !  rousti  sa  casso  lou  divèndre  1 

Sant  Pèire  donne  ie  digue  :  —  Assèto-t'aqui.  Espèro-me,  que  vau 
veni  te  rendre  resoun. 

III 

E  sant  Pèire  anè  lèu  dire  au  bon  Dieu  lou  cas...  coume  acô,  coume 
acô,  e  coume  acô... 

—  Pas  tant  d'alôngui,  Pèire,  lou  bon  Dieu  ie  faguè,  qu'avèn  proun 
grossi  garbo  à  liga  !...  Escouto-me.  Avans  de  mouri,  toun  cassaire 
a  facb  un  bon  ate  de  countricioun.  A  tout  pecat  misericôrdi. 
Fai  l'intra.   Que  se  n'en  parle  plus. 

IV 

E  de-longo  lou  Rose  mountavo  ! 
E  santo  Marto  à  geinoui  pregavo. 

E,  toujour  lent  quand  fau  castiga,  tenien  toujour  counsèa  lou 
Paire,  e  lou  Fiéu,  e  lou  Sant  Esperit. 

—  Paire,  disié  lou  Fiéu,  perdounen-ie,  car,  finalamen,  soun  pièi 
pas,  boutas  !  tant  marrit  que  ço  que  dison  li  Bèu-cairen.  léu  li  vole 
sauva,  li  sauva  que  que  coste,  fauguèsse-ti,  Paire,  pèr  soun  salut, 
léu.  Eu,  0  Vous,  davala  sus  terro  ! 

V 

Davala  sus  terro....  Ai  !  las  !  en  ausènt  acô,  la  Maire  de  Dieu 
paliguè,  souto  elo  si  geinoui  clinèron.  E,  coume  ie  semble  de  vèire 
soun  Fiéu  pendoula,  tout  saunons  e  matrassa  sus  l'aubre  de  la 
crous,  emé  si  dos  man  se  curbiguè  la  fàci. 

VI 

Es  alor  que  lou  Sant  Esperit,  belle  couloumbo  celestialo,  dis  alo 
trefouliguè,  e,  pietadous  pèr  Nosto-Damo-di-Sèt-Doulour  : 

—  Bono  Maire  de  Dieu,  ie  digue,  assoulas-vous  que  voste  pleura 
madalenen  me  tranco  lou  cor,  assoulas-vous  !....  Vesès,  iéu  m'es 
avis  que  Vous,  vénérable  Paire  eterne,  sias  trop  vièi  pèr  davala  ; 
Tu,  Fiéu  de  Dieu,  davalères  uno  fes,  e  acabères,  paure  doulènt, 
l'amarun  dôu  calice  !  Vèn  donne  à  iéu.  Descendrai...  Hou  !  iéu  ai 
d'alo....  Franc  d'auvàri,  sauvarai  nôsti  pàuri  Tarascounen. 

VII 

La  bono  Maire  souspirè,  e  respire. 

Santo  Marto  espère. 

Dieu  lou  Paire  èro  pensamentous.... 

E  lou  Rose  ?....  Lou  Rose  ni  creissié  ni  crebavo. 

E  lou  Sant  Esperit  anavo  espandi  sis  alo,  e  parti,  quand  lou  cas- 
saire Tarascounen,  qu'en  passant  aqui  de-long,  avié  tout  ausi  : 

•—  Couloumbo  de  Dieu  !  belle  couloumbo,  ie  cridè,  davalessias  pas, 
que  li  Tarascounen  soun  tôuti  cassaire  !  Se  veson  soulamen  blan- 
queja  vôstis  alo,  ai  !  malur  !  miraran,  e  tiraran  d'eici,  e  tiraran 

d'eila!  e  pin  !  pan  !  patapan  !  Arribarias  pas  même  enjusqu'à  Ta- 
rascoun  !  Ai  I  ai  !  ai  !  vese  adeja  de  tout  caire  voulastreja  YÔsti 
plumo,  e  me  sèmblo  que  toumbo  de  nèu  !  Davalés  -pas  !  Dieu  vous 
en  garde  ! 

VIII 

Ha  !  pamens...  quau  vous  a  pas  di  qu'en  ausènt  lou  counsèu  dôu 
cassaire,  lou  bon  Dieu  sourriguè  ! 

E  coume  la  divine  misericôrdi  es  lou  sourrire  dôu  bon  Dieu,  lou 
Rose  quatecant  demeniguè  plan-planet. 

E  Tarascoun  fugue  sauva  I 

Es  desempièi  que  li  Tarascounen  soun  touti  d'eisèmple  de  vertu. 

LOU   CASCARELET. 


LA  DESPARTIDO 
I 

LOU    CALIGNAIRE. 

—  Aro  adieu  donne,  Rouset,  iéu  parte  pèr  l'armado. 

—  Tant  lèu  ! 

—  De  liuen  coume  de  près  saras  la  bèn-amado. 

—  Belèu  ! 

—  Tè  ma  mostro,  Rouset  :  batra  sus  ta  peitrino. 

—  Toujou  ! 

—  Douno-m'aquéu  frisoun  qu'à  toun  front  fai  oumbrino. 

—  Pren-lou  ! 

—  Desertarai,  Rouset,  bèn  tant  moun  cor  barbèlo. 

—  Ai  1  Dieu  ! 

—  An  !  encaro  un  poutoun,  e  pènso  à  iéu,  ma  bello  I 

—  Adieu  ! 

II 

LA    VESINO. 

—  Ai  rescountra,  Rouset,  toun  paure  calignaire. 

—  Verai  ? 

—  Après  li  jour  plasènt,  vènon  li  jour  lagnaire. 

— -  Mourrai  I 

—  En  s'enanant,  Roaset,  me  semblé  que  plouravo. 

—  Ai  !  las  ! 

—  Èro  déjà  proun  liuen  qu'enca  se  reviravo. 

—  Bellas  ! 

—  Noun  faupamens,  Rouset,  te  mètre  au  lie  malauto. 

—  N'ai  pou  ! 

—  Sèt  an  de  languisoun  te  passirien  li  gauto . 

—  Se  pou. 

III 

LOU   NOUVÈU. 

—  L'entendes  pas,  Rouset,  lou  tambourin  que  jogo  ? 

—  Quau  ?  iéu  ! 

-—  Espincho  aquéu  soûlas  :  que  revoulun  !  que  fogo  ! 

—  Ai  !  Dieu  ! 

—  Eissejes?  Vai,  Rouset,  vène  à  la  farandoulo. 

—  Tant  lèu  ? 

—  Eh  !  bèn,  espacen-nous,  alor,  dins  li  piboulo. 

—  Pulèu... 

—  Toun  soudard,  ma  Rouset,  fara  'no  autre  mestresso. 

—  Eu?...  Ho  ! 

—  Mai,  vai,  auras,  se  vos,  en  plaço,  ma  tendresse. 


Bèn,  0... 


F.    MISTRAL. 


LOU  JO  DE   VELO 

Li  lahut  d'Arle,  e  àutri  bastimen  masta  latin,  an  quatre  vélo  : 
1*"  La  mèstro  ;  2°  la  poulacro  ;  S""  lou  manjo-vènt,   e  4^  lou 
naufê. 

CAPITANI    NEGRÈU. 


LI  VACHEIRIÉU 

ïoujour  de  fre  !  toujour  de  nivo  ! 
l'a  'no  malandro  dins  lis  èr. 
Quouro  entendèn  canta  li  grivo 
E  vesèn  courre  li  lesert  ? 

N'i'a  pèr  se  couire  !  Quau  pou  crèire 
Qu'arrapan  lou  proumié  d'abriéu  f 
Ment  pas  lou  prouvèrbi  di  rèire  : 
«  Mesfisas-vous  di  Vacheiriéu.  » 

Li  Vacheiriéu  soun  de  jalèbre, 
Que  fan  gagna  li  bouscatié, 
De  lipo-fueio  di  célèbre, 
De  fier  poudaire  de  plantié. 
Vous  vantés  pas  di  jour  de  fèsto 
Que  l'ivèr  raubo  sus  Festiéu  : 
Lou  loup  i'a  pas  manja  la  tèsto... 
Mesfisas-vous  di  Vacheiriéu. 

Lou  soulèu  cren  la  luno  rousso  :  — 

Alor,  dison  lis  astroulô, 

Sèt  jour  nous  tapo  sa  frimousso, 

E  dansan  un  brave  galop  ! 

Li  civado  devènon  jauno, 

E  li  pôrri  coume  di  fiéu  ; 

Fau  se  rabina  dins  sa  cauno.  — 

Mesfisas-vous  di  Vacheiriéu. 

Sourtès  ?  vous  toumbo  sus  l'esquino 
Un  glas  pougnènt,  e  de  bèu  cop 
Vous  enraumas  à  la  plouvino 
Pèr  estuba  lis  ambricot. 
Vesès  que  planto  amalugado 
E  tout  lou  champ  plus  mort  que  viéu  ; 
Met  de-longo  sus  la  bugado. 
Mesfisas-vous  di  Vacheiriéu. 

Acô  's  escri,  pèr  man  de  mèstre, 
Dins  la  Droumo,  au  nas  di  savent, 
E  pèr  li  mas,  à  sant  Sivèstre, 
Coume  de  pebre  acô  se  vend. 
Vole  pas  troubla  de  sourneto 
Que  meton  la  petego  au  quiéu... 
Sènso  legi  dins  li  planeto, 
Mesfisas-vous  di  Vacheiriéu. 

Sesoun  di  flour,  sesoun  di  bourro 
E  de  tout  gran  à  semena, 

Revendras  proun;  mai  quau  saup  quouro? 

Te  fan  fage,  lis  armana. 

Lèvo-te  claro,  car  nous  tardo 

Que  li  predicioun  de  Matiéu 

Te  fagon  plus  tant  moustafardo  ; 

Te  fises  pas  di  Vacheiriéu. 

J.-B.    MARTIN. 

Avignoun,  18G9. 

Quau  voudrié  yeni  borgne  pèr  10,000  franc?  —  Un  avugle. 


A    NOSTO-DAMO    DE    PROUVÈNÇO 

Di  Pirenèu  is  Aup,  Prouvènçau  t'aclaman 

Rèino  e  Maire  de  la  Patrlo  ! 

De  tout  mau  gardo-nous,  Mario, 
E  que  tout  bèn  de  Dieu  nous  vèngue  de  ta  man. 

A.  DE  G. 

LA    CALANDRO 

E  di  calandro  capeludo 
Lou  vôu  cantaire  la  saludo. 
MiRÈio,  Cant  VII. 

Dins  la  yerdo  ramiho  escoundu,  l'auceloun 
A  pancaro  dôu  jour  anouncia  l'arribado, 
0  calandro,  que  tu,  t'enaures  peramount 
E  regales  li  pastre  emé  ta  gaio  aubado. 

Revihes  en  cantant  li  gènt  de  la  meissoun  ; 
E  tre  que  pièi,  alin,  lusis  l'Aubo  enrouitado, 
L'Aubo  ie  dis  :  An  !  dau  !  femo,  chato  e  garcoun, 
Anas  toumba,  liga  lis  espigo  daurado. 

Quand  Mirèio,  perdudo  au  désert  de  la  Crau,      i 
S'enanavo  cerca  de  soûlas  pèr  soun  mau, 
le  fasié  gau  d'ausi  ta  cansoun  caressante  ; 

Tout-de-long  dôu  camin  quand  parlavias  ensèn 
D'amour  pur,  e  de  Dieu,  e  dôu  paure  Vincèn, 
Me  semble  que  dévias  faire  pleura  li  Santo. 

FRAI  THEOBALD. 
Avignoun,  1875a 

PROUNOUNCIA  LOU  31  DE  MARS  1875  I  JO  FLOUEAU  DE  MOUNT-PELIÉ 


Midamo,  Messies, 

Vaqui  uno  vinteno  d'an  que  se  travaio  proun  pèr  reveni  e  coun- 
serva  la  lengo  naturalo  dôu  Miejour  de  li  Franco  e  d6u  Nord  de 
1  Espagne.  Quàuquis  ome,  rebelle  au  nivèu  implacable  de  Ta  cen! 
tralisacioun,  assajeron  proumié  de  rendre  au  prouvencau  la  vido 
hteran.  Reussiguèron,  feu  lou  dire,  bèu-cop  mies  que  co  que  c  e- 
sien.  Piei  forço  bràvi  gènt,  esmougu  d'afecioun  pèr  lou  parla  de 
soun  enfanço,  ajudèron  li  felibre  tant  que  poudien,  e  chasco  yilo 
dou  Miejour  a-de-rèng  le  faguè  de  fèsto.  Mount-pelié  à  soun  tour 
Mount-pelie,  ou  fougau  de  la  sciènci  mi^journalo,  a  vougu  dounà 
vuei  soun  testimôni  trelusènt  à  nosto  Causo 

Semblo  donne,  au-jour-d'uei,  dins  aquest  roumavage  ounte  soun 
acampa  tant  d'espent  valent,  arriba  de  partout,  de  Paris  e  de  Bar- 
cilouno,  pèr  ounoura  l'acord  e  lou  mantenemén  de  touti  li  leïïo 
roumano,  semblo  que  devrian  nous  rejouï  sènso  regret...  E  pamens 
dins  lou  cor  nous  reste  uno  douleur  cousènto  à  dire.  Mai  recularen 
pas,  car  jamai  treuvaren  uno  ôucasioun  plus  belle,  un  ceuns  stôii 
mai  eminent,  un  auditori  mai  amistous  «.■eansisieu 

Messies,  mau-grat  li  fèsto,  li  manifestacieun,  li  triounfle  aue 
vènon  abnya,_de-longo  e  de  tout  biais,  lou  gafent  mouvemen^de 
nosto  Reneissenço,  sian  fourça  de  counveni  que  nosto  leno-o To  se 

if^s^L'ulSrierfeuTo.""'"'^^  ''  '''"''  ^''  ^»  P^^^"^'  ^^  ^^ 
Li  campagne,  li  mountagne.  aquéli  maire-grand  de  la  peunula- 

r,w  ;f^T'°f  T''™;  '""  ''^^^"'   "  S^'-'^^'^^  toustèmslou  fièi   e 
dous  parla  de  la  nature  sempiterno.  Mai  dins  ii  vilo  mouvedisNo 
ounte  ma.  que  jamai  l'esporit  de  nouvèuta  meno  e  courroumn  lou 
pople,  esquas.  un  desounour  de  garda  li  coustumo,  traSun  e 

Dalafs  lî'es  Ôlo'Tr.','-'^'  ^'''\'°'^  ^"^  pertout, 'au  tealre  au 
palais,  à  1  escolo,  a  la  gleiso,  se  iai  à  nosto  lengo  uno  "uerro  in- 
counsciento,  mai  pamens  jeurnadiero,  e  à  la  fin  mourtalS 

la  lou  mai,  cinquante  an  que,  pèr  tout  lou  Miejour  ii  canelan 
prechavon  dins  la  lengo  dou  Miejour;  dins  chasqui  dioucèsi  en^" 

^navon  la  dôutrino  à  la  bono  aijoustoulico,  e  lou  sant  Evangéli  se 
iasié  simple  emé  li  simple. 

Aii-jour-d'uei,  en  Prouvènço,  aleva  quàuqiii  vièi  prèire,  que 
soun,  devèn  lou  dire,  Tounour  dôu  sacerdôci  e  lou  soûlas  dôu  Feli- 
brige,  lou  clergié  noun  sort  plus  gaire  de  la  lengo  academico. 

Un  di  darriés  evesque  prouvençau,  l'ilustre  foundatour  de  l'Ordre 
dis  Oublat,  Mounsegne  de  Mazenod,  noble  pèr  la  neissènço  e  grand 
pèr  la  vertu,  dins  si  predicacioun,  au  mitan  di  vilage  e  même  dins 
li  vilo,  à-z-Ais,  en  plen  Marsiho,  emplegayo,  Messies,  la  puro  lengo 
prouvençalo,  e  soun  auto  elouquènci  largavo  dins  li  cor  la  paraulo 
de  Dieu  emé  l'amour  de  la  patrio.  Dison  qu'à  si  vièi  jour,  quand 
fasié  si  tournado  pastouralo,  recoumandavo  sèmpre  i  jôuini  capelan 
de  parla  prouvençau  en  cadiero  ;  mai,  ço  qu'es  triste  à  dire,  nôsti 
jôuini  vicàri,  entre  que  lou  sant  ome  avié  vira  lou  pèd,  recoumen- 
çavon  mai  de  prêcha  coum.e  à  Paris. 

La  religioun  i'a-ti  gagna  ?  Es  uno  causo  forço  doutouso. 

II 

D'ounte  vèn  donne  aquéu  mesprés,  que,  généralisa  dins  la  classo 
bourgeso,  menaço  à  l'ouro  d'iuei  de  degaia  lou  pople  ?  D'ounte  vèn 
aquéu  descrid,  qu'au-jour-d'uei  mai-que-mai,  estrangis  nosto  lengo 
au  mitan  de  la  raço  ounte  s'es  coungreiado  ? 

Vèn-ti  de  l'ôupressioun,  toujour  que  mai  creissènto,  dôu  centre 
parisen?  Vèn-ti  dôu  revoulun  que  li  camin  de  ferre  sèmblon  avé 
proudu  dins  li  coumunicacioun?  Vèn-ti  de  la  manio  que  l'on  a  dins 
aquest  siècle  de  voulé  tout  aplana,  e  de  voulé  que  tôuti  marchon  la 
mémo  causo,  pènson  la  mémo  causo,  parlon  la  mémo  causo  ? 

l'a  d'acô,  emai  dôu  rèsto.  Mai  en  cavant  plus  founs,  veici  ço  que 
trou  van  :  la  vanita  e  lou  nescige.  Tôuti,  pèr  un  besoun  qu'es  légi- 
time e  naturau,  voulèn  nous  auboura  au-dessus  dôu  mouloun.  Sou- 
lamen,  li  valent  escalon  sus  lis  alo  de  sa  propre  valeur,  e  lis  autre, 
aquéli  feble  que  n'an  pas  lou  bon  sèn  d'esta  siau  à  sa  plaço,  volon  à 
toute  forço  parèisse  mai  que  ço  que  soun.  Quau  es  pas  d'un  bon 

oustau,  dison,  fau  que  se  n'en  fague «  Li  moussu  parlon  francés  ? 

e  zôu  !  parlen  francés  :  semblaren  de  moussu.  »  Es  dounc  la  vanita, 
mesquine  vanita  de  pervengu  o  d'ignourènt,  que  fai  que  tant  d'ar- 
lèri  abandounon  ansin  la  lengo  de  si  paire. 

Rabelais,  dins  soun  libre,  bouto  en  sceno  un  estudiant  que  venié 
de  Paris  e  que  contro-fasié  lou  lengage  francés. 

«J'entends  bien,  dist  Pantagruel,  tu  es  limosin  pour  tout  potaige, 
et  tu  veulx  ici  contrefaire  le  parisian.  Or  viens  ça  que  je  te  donne 
un  tour  de  pigne.  Lors  le  prlnt  à  la  gorge  luy  disant  :  Tu  escorches 
le  latin  :  par  saint  Jean,  je  te  feray  escorcher  le  regnard,  car  je 
t'escorcheray  tout  vif.  Lors  commença  le  paoure  Limosin  à  dire  : 
Vè,  digo,  gen tilastre,  oh  !  saint  Marsan,  ajudas  mi  !  hau  !  hau  !  leis- 
sas  aéô  au  noum  de  Dieu  !  e  noun  me  toucas  gro  !  A  quoy  dist  Pan- 
tagruel :  A  cette  heure  parle  tu  naturellement.  Et  ainsi  le  laissa.  » 

Ai  !  se  lis  agantavon  ansin  pèr  lou  galet  tôuti  li  Limousin,  Gas- 
coun  0  Prouvençau,  que  fan  semblant  de  plus  sache  parla  coume 
nous-autre,  quant  n'i'a  pas  que  cridarien  :  Leissas  acô  au  noum 
(le  Dieu  ! 

III 

Contro  nautre,  i'a  tambèn  un  prejujat  absurde,  aquest-d'eici  : 
l'usage  coustumié  dôu  lengage  prouvençau  empacho  lou  francés 
d'èstre  parla  coume  se  dèu.  Vaqui  ço  que  dison  au-jour-d'uei  forço 
mounde,  e  principalamen  lis  ensignaire  dôu  jouvènt.  Anas  vèire 
quinto  lougico  ! 

Dins  lis  escolo,  dins  li  coulège,  à  bel  eime  s'apren  li  lengo  vivo 
emai  li  morto,  lou  francés,  lou  latin,  lou  gregau,  l'alemand,  l'anglés, 
l'italian,  l'espagnôu,  etc.  Es  donne  recouneigu,  e  bèn  recouneigu, 
qu'aquélis  idiomo,  pèr  estrange,  pèr  aspre,  pèr  embouious  que  sie- 
gon,  au-lio  de  nouire  à  l'ensignamen,  relargon  au  countràri  l'esperit 
de  l'escoulan  e  l'acoustumon  à  pensa  mai  pouderousamen  e  mai 
sutilamen. 

'  Lou  prouvençau.  Messies,  parèis  qu'a  de  vice  particulié  :  lou 
prouvençau  soulet,  lou  prouvençau  maudi,  lou  prouvençau  pamens, 
qu'es  l'enfant  de  la  terro  e  que  vai  à  l'armado  e  pago  sis  impos,  lou 
prouvençau  tout  soûl  es  prouscri  de  pertout....  Aquelo  lengo  d'O, 
grande  voues  istourico,  signau  de  nosto  raço,  mirau  de  nosto  glôri, 
(lue  vous-autre,  ourgueious,  couronnas  piousamen,  à  l'escolo  la 
coursejon  e  ie  barron  la  porto  au  nas 

Avès  tôuti  vist,  segur,  un  espetacle  que  fai  traire  peno  :  es  un 
pichot  marrias  escapa  de  l'escolo,  o  'no  damiseloto  que  sort  dôu 
couvent,  e  qu'en  tournant  dins  soun  oustau,  an  l'èr  de  plus  sache 
parla  coume  à  l'oustau  ;  de  ialo  sorte  que  lou  paire,  que  la  maire, 
que  lou  paure  segne-grand,  que  se  soun  esquicha  per  estruire  l'en- 
fant, 0  bèn  fau  que  se  mostron  inférieur  à-n-éu  en  ie  parlant,  pe- 
caire  !  dins  sa  lengo  faraihero,  o  que  se  desnaturon  e  se  ridiculison 
en  estroupiant  la  lengo  de  rescolo  e  dôu  couvent. 

Vaqui  perqué,  Messies,  i'a  'jio  vinteno  d'an,  quand  cantavian 
Mirèio,  au  mitan  dis  araire  de  l'oustau  peirenau,  n'avian  pas  tort 
de  dire  : 

Vole  qu'en  glùri  fugue  aussado 
Goume  uno  rèino,  e  caressado 
Pèr  nosto  lengo  mespresado, 
Car  cantau  que  pèr  vautre,  o  pastre  e  gèiit  di  mas. 

IV 

Messies,  sian  pas  eici  pèr  nous  bressa  'mé  de  cansoun  :  sian  eici, 
m'es  avis,  pèr  de  prepaus  serious,  e  crese  pas  de  vous  desplaire  en 
Yous  iVisènt  ausi  quàuqui  parauio  grève. 

La  Franco,  lou  sabès,  n'a  pas  toujour  clina  la  tèsto  subre  soun 
cor  doulènt  ;  la  Franco  nosto  maire  es  estado  pèr  tèms  la  rèino  di 
nacioun,  pèr  lis  art  de  la  pas  e  pèr  aquéli  de  la  guerre...  Mai  d'a- 
quéu  tèms,  lou  mounde  vivié  mai  naturau,  e  l'on  avié  pas  crento 
de  parla  coume  sa  maire,  e  Ton  rougi ssié  pas  de  soun  vilage,  e  pèr 
ama  la  Franco  noun  èro  pas  necite  de  parla  francihot.  Car,  que  l'on 
s'apelèsse  lou  Chivalié  d'Assas  o  lou  tambour  d'Arcolo,  quand  falié 
parti,  l'on  partie,  e  quand  talié  mouri,  l'on  mourié  ! 

E  voulès  uno  provo  dôu  respèt  que  l'on  avié  pèr  nosto  lengo 
poupulàri,  i'a  pas  très  quart  de  siècle?  Entre  man,  l'autre  jour, 
avian  un  pichot  libre  que  pourtavo  aquest  titre  :  «  La  Coustitucien 
franceso,  traducho  counfourmamen  ei  décret  de  l'Assemblado  Na- 
ciounalo  Coustituènto  en  lengo  prouvençalo,  e  presentado  à  l'Assem- 
blado Législative  par  François  Bouche,  membre  de  TAssemblée 
Constituante.  (Paris,  imprimerie  nationale,  1792).  » 

Donne,  en  aqueio  epoco,  ounte  li  sentimen,  aspiracioun  e  crid  de 
la  nacioun  franceso  se  traguèron  en  cor,  e  libramen  coume  jamai, 
en  aqueio  epoco  soulènno  ounte  chasco  coumuno  escriguè  soun 
caié,  li  législateur  de  Franco  noun  desdegnavon  pas  de  parla  au 
pople  dins  sa  lengo,  e  tambèn  Prouvençau,  Bretoun  o  Alsacian, 
lou  pople  respoundié. 

Messies,  l'ôubliden  pas,  l'amour  de  la  patrie  n'es  pas  lou  résultat 
d'une  éupinioun,  ni  d'un  décret,  ni  d'une  modo.  Lou  grand  pa- 
trioutisme  nais  de  l'estacamen  que  l'on  a  pèr  soun  endré,  pèr  si 
coustumo,  pèr  sa  familio,  e  li  meiour  soudard,  cresès-lou,  soun  pas 
aquéli  que  canton  e  que  bramon  après  avé  begu  :  es  aquéli  que  plou- 
ron  en  quitant  son  oustau. 

Pèr  counsequènt,  Messies,  se  voulèn  releva  nosto  pauro  patrio, 
releven  ço  que  fai  greia  li  patriote  :  la  religioun,  li  tradicioun,  11 
souvenènço  naciounalo,  la  vièio  lengo  dôu  païs;  e  ciéuta  pèr  ciéuta, 
prouvinço  pèr  proiivinço,  rivalisen  d'estùdi,  de  travai  e  d'ounour, 
pèr  enaura  diversamen  loii  noum  de  Franco. 

Es  ansin  autre-tèms  que  la  pichoto  Grèço,  mau-gratsi  lèi  diverse, 
si  coustumo  despariero,  si  noumbrous  dialèite,  si  lucho  interiouro, 
prouduguè  dins  quàuqui  siècle,  talamen  de  vertu,  de  grandeur,  de 
lumière,  de  civilisacioun,  que  n'en  sian  au-jour-d'uei  encaro  esba- 
lauvi. 

V 
Midamo,  Messies, 

A  passa  tèms,  quand  venié  la  fèsto  de  Calèndo,  li  parent  s'acam- 
pavon  à  la  taulado  de  Nadau.  N'i'a  que  fasien  cent  lègo,  que  passa- 
von  la  mar,  que  travessavon  coumbo  e  serre,  pèr  veni  se  recaufa, 
au-mens  uno  fes  l'an,  à  la  souco  nadalenco... 

Eh  bèn  !  fasen  ansin  ;  revenen,  de  tèms  en  tèms,  à  noste  parla 
nadalen. 

Mau-grat  li  prevencioun  e  bravant  li  desden  de  la  mouderno  sufi- 
sènci,  anen-nous  regala  vers  nosto  belle  e  douço  lengo;  e  aqui,  emé 
li  rèire  qu'an  signa  de  soun  sang  nôsti  legèndo  glouriouso,  e  aqui 
emé  li  fraire,  catalan,  cevenôu,  limousin,  prouvençau,  dôufinen  e 
gascoun,  retrempen-nous  i  sànti  font  que  batejèron  nosto  raço, 
beven  ensèn  piousamen  à  nosto  coupo  de  famiho,  e  canton  tôuti  lou 
nouvè  de  nosto  Reneissènco. 


VÈNE  ME  CULI 

A   F.    M. 


Un  jour  que  Mario  au  champ  caminavo, 

Sus  lou  jour  fali, 
Bison  qu'  à  l'entour  chasco  flour  cantavo  : 

Vène  me  culi  ! 

La  Roso  venié  :  —  Regarde  ma  tèsto, 

Fau  que  d'espeli, 
E  li  parpaioun  tôuti  me  fan  fèsto... 

Vène  me  culi. 

L'Ile  :  De  toun  front  se  li  blôundi  trèsso 

Vos  enfestouli, 
L'eigag'iio  me  bagno  e  l'auro  me  brèsso, 

Vène  me  culi. 

La  Margarideto  :  —  I  jôuini  chatoiino 

Em'  i  gènt  pouli 
Siéu  la  flour  qu'agrado  :  oh  !  pèr  ta  courouno 

Vène  me  culi. 

E  'nsin  cliasco  flour  e  cliasco  floureto, 

L'èr  entre-fouli, 
Cantavo  à  la  Vierge  :  —  0  bello  Viergeto, 

Vène  me  culi. 

Quinto  culiguè  ?  Fugue  la  Viôuleto, 

Jouièu  acoumpli, 
Car  n'avié  pas  di,  pecaire,  souleto  : 

A'ène  me  culi. 

*  FELIBRESSO   DIS    AUPIHO. 


A   LA  DOUTRINO 

—  An  !  dau  !  à  tu,  Zezet.  Quant  i'a  de  Dieu  ?  Responde. 
Zezet  respond  pas. 

—  Sies  sourd,  toupin  ?  Vejan  !  quant  i'a  de  Dieu  ? 
Zezet  dis  rèn. 

—  Sies  mut  ? 
Zezet  quinco  pas. 

—  Zezet,  à  geinoui,  e  lèu,  e  li  bras  en  crous  ! 
Zezet  se  bouto  à  geinoui  e  plouro. 

—  Perqué  vos  pas  respondre,  calèu  ? 

—  Moussu  lou  Curât,  vole  pas  respondre,  que  ma  maire  me  grafl- 
gnarié. 

—  Coume  ? 

—  Moun  paire  avié  respoundu  pèr  la  vaco  de  Chechin,  em'acô 
pièi,  a  faugu  quepaguèsse;  e  desempièi,  ma  maire  toujour,  toujour 
lou  grafigno  ! 

LOU   CASCARELET. 

LOU  FUE  DE  SANT  JAN 

La  nue  de  sant  Jan  dins  nouesto  Prouvènço 
Es  que  farandoulo  emai  que  cansoun  : 
Meissounié,  segaire,  en  rejouïssènço, 
Fiheto,  droulas  en  divertissènço, 
Festejon  pretout  lou  Sant  dei  meissoun. 
La  nue  de  sant  Jan  dins  nouesto  Prouvènço 
Es  que  farandoulo  emai  que  cansoun. 

Es  un  cacho-fue  que  mando  sei  flamo 
En  fènt  brihauda  milo  lingo  d'or  ; 
Es  lei  meissounié  que  brulon  la  ramo, 
Es  subre  lou  fue  lou  mistrau  que  bramo, 
Es  lei  jouvencèu  que  fan  d'estrambord  ; 
Es  un  cacho-fue  que  mando  sei  flamo 
En  fènt  brihauda  milo  lingo  d'or. 

Dins  Faire  si  vis  que  de  belugueto, 
Que  de  nouvèu  fue,  que  de  serpentèu; 
La  flamado  mounto,  e  revertigueto 
Dirias  que  dôu  cèu  toumbo  d'esteleto, 
E  bello  es  la  terro,  e  rouge  es  lou  cèu. 
Dins  l'aire  si  vis  que  de  belugueto, 
Que  de  nouvèu  fue,  que  de  serpentèu. 

E  nouesto  Prouvènço  es  embalauvido, 
En  ausènt  pretout  de  galoi  refrin  ; 
Lei  galant  jouvènt,  lei  lîho  poulido 
Danson  à  Tentour  de  la  regalido, 
Au  souen  dei  flahuto  e  dei  tambourin. 
E  nouesto  Prouvènço  es  embalauvido, 
En  ausènt  pretout  de  galoi  refrin. 

Es  l'us  counsacra,  Tus  de  nouéstei  rèire. 
Fasen  longo-mai  lou  fue  de  sant  Jan, 
E  que  longo-mai  pousquen  toui  si  vèire 
Abra  lou  fougau  e  béure  un  bouen  vèire  ! 
Anen,  meissounié,  diguen  en  cantant  : 
Es  l'us  counsacra,  Fus  de  nouéstei  rèire, 
Fasen  longo-mai  lou  fue  de  sant  Jan  ! 

PÈIRE  MAZIÈRE. 
Marsiho,  11  de  Jun  1875. 

LOU  CURAT  DE  BEDOUIN 

Es  lou  13  de  setèrabre  qu'à  Bédouin  se  fai  ]ou  vot  en  Tounour  de 
sant  Antounin  l'evesque.  l'a  'n  parèu  de  cents  an  qu'aquel  endré 
n'èro  pas  grand  coume  es  aro,  e  que  s'anavo  pas  à  Carpentras  au- 
tant facilamen  coume  vuei. 

Lou  curât  avié  ges  de  segoundàri,  e,  à  dire  lou  verai,  li  gènt  d'a- 
quéu  tèms  èron  tant  brave  que  n'avié  pas  besoun.  Mai,  quand  venié 
lou  vot,  se  gandissié  à  Sant-Pèire,  k  Caroumb,  à  Moudeno,  pèr  se- 
moundre  li  capelan  que  demouravon  dins  aquélis  endré,  à  fin  de 
veni  i'ajuda  canta  grand  messo  e  vèspro  ;  e  li  leissavo  pas  s'en- 
tourna  sènso  avé  manja  d'asseta  un  moussèu  de  quaucarèn  de  bon, 
e  chourla  quauco  boutiho  de  vin  vièi. 

Un  an  que  noste  orne  avié  encaro  mies  fa  qu'à  l'ourdinàri,  e  que, 
se  lipant  li  brego  au  pensamen  de  la  ventrado  qu'anavo  faire  emé 
si  bon  vesin,  se  despachavo  de  mounta  'n  cadiero  pèr  faire  un  brout 
de  coumplimen  à  sant  Antounin,  patroun  de  la  parrôqui,  s'avise, 
d'un  fenestroun  donnant  de  la  glèiso  dins  sa  cousine,  que  Pèire 
Pataras,  soun  clergue,  que  viravo  un  dindounèu  davans  un  bon 
tio,  venié  de  s'endourmi,  e  que  lou  roustit  se  brulavo.  Se  lou  rous- 

tit  se  brulavo,  eu,  de  vèire  acô,  se  refrescavo  pas  !  E coume 

faire  pèr  para  lou  grand  malur  ?.... 

Mai,  li  gènt  d'esperit  sabon  toujour  se  revira  :  vaqui  que,  countu- 
niant  soun  sermoun,  se  bouto  à  dire  :  «  Ah  !  mi  Praire,  lou  grand 
»  sant  Antounin  èro  escrupulous  ousservatire  de  l'astinènci  que 
»  coumando  la  Glèiso,  e  si  bons  eisèmple  èron  talamen  bèn  segui 
»  que,  de  soun  tèms,  s'entendié  pas,  coumo  au  tèms  d'aro,  li  di- 
»  vendre,  li  dissate,  en  caremo,  i  tempouro,  crida  dins  lis  oustau  : 
»  Pèire,  viro  Vàsti  /....  » 

Cridè  eiçô  tant  fort,  de  vers  lou  fenestroun,  que  Pèire  Pataras  se 
revihè,  e  countuniè  de  vira  lou  dindounèu,  que  fugue,  quand  lou 
manjèron,  tendre  e  plen  de  jus. 

LOU  CASCARELET. 


A  quinge  an,  la  chato  ris; 
A  vint  an,  elo  chausis  ; 
A  vint-e-cinq,  s'acoumodo  ; 
A  trente,  pren  ço  que  trovo. 

I  FELIBRE  AVIGNOUNEN 

Er  :  0  bclla  Napoli! 

Encaro  cantarèu 

Dins  moiin  desaire, 
Vous  salucle,  Soulèii  ! 

Azur  de  l'aire  ! 
Te  salude,  Avignoun 
Vounvounant  de  cansoun, 
E  tis  abiho, 
De  Pouësio  ! 

Sounas  li  cant  encian  ! 

Vujas  ii  yèire  ! 
Ai  quita  mis  enfant, 
Pèr  vous  revèire  : 
Ma  patrio  ai  quita, 
Barbelant  d'escouta 
La  lengo  lindo 
Que  coulo  e  dindo. 

Salut,  0  barri  blanc  ! 

Ventour,  te  vese, 
E  tu,  flume  brihant 

Que  tant  iéu  prese  ! 
Salut,  0  Vènt-terrau  ! 
Mau-grat  toun  parla  rau, 
O  vent  bon-diable, 
Sies  adourable  ! 

Ai  !  ai  !  ai  !  proun  de  fes 

M'es  languitôri 
Pèr  lou  tèms  d'àutri-fes, 

Tèms  de  belôri, 
Quand,  autour  de  Mislrau 
Esbarlugant  de  gau, 
Fasian  d'amado 
Felibrejado. 

Vès  !  sus  lou  grand  Palais 
De  rebat  rose  ! 

Chut  !  lou  resson  que  trais 

Aquéu  bèu  Rose,  — 
Lou  Rose  bramarèu, 
Que  s'abrivo  lèu-lèu, 

Coume  la  yido 

Touto  afebrido  1 

0  mis  ami  d'antan, 

Fiéu  de  Prouvènço, 
0  fraire  qu'âme  tant  ! 
'^^t  Jamai  Jouvènço,  — 
Jamai  Faut  Estrambord 
Se  desmamo  dôu  cor 

Ardent  e  libre 

D'un  bon  Felibre. 

Se  pourtan  pèr  asard 
P  La  barbo  blanco, 
Se  vuei  lou  tèms  amar 

Nous  espalanco, 
La  Muso  —  si  poutoun,  — 
La  roso  —  si  boutoun 
Sèmpre  nous  douno, 
—  E  nous  courouno. 

Sounas  li  cant  encian  I 

Vujas  li  yèire  ! 
Ai  quita  mis  enfant, 
Pèr  TOUS  revèire  ! 
Ma  patrie  ai  quita, 
Enca  pèr  escouta 
Ta  lengo  lindo 
Que  coalo  e  dindo. 

WILLIAM  C.   BONAPARTE-WYSE, 

Chaine-verd  de  Vilo-novo-d'Avignoun,  6  d'Abriéu  1875. 


Un  grand  valent, 
Un  pichot  paciènt, 
Un  péu-rouge  fidèu, 
Très  miracle  souto  lou  cèu. 

LOU  RÈI  DE  CIPRE  E  LA  DAMO  DE  GASCOUGNO 

NOUVELLO    DE    BOUCACI  * 

I  tèms  dôu  proumié  rèi  de  Cipre,  après  la  counquisto  de  la  Terro 
Santo  pèr  Jauiret  de  Bouioun,  se  trovo  qu'uno  noblo  damo  de 
Gascougno  anè  'n  pèlerinage  au  sant  Sepucre;  e  'm'acô  'n  s'entour- 
nant,  coume  arribavo  en  Cipre,  fugue  brutamen  ôutrajado  pèr 
quàuqui  scélérat,  e  d'acô  descounsoulado  e  adoulentido,  se  pensé 
d'ana  reclama  au  rèi.  Mai  ie  fugue  di  pèr  quaucun  que  farié  'no 
cambo  lasso,  pèr-ço-qu'acô  'ro  un  rèi  de  tant  pau  de  causo  e  tant 
pau  d'ounour  que  riscavo  gaire  de  venja  coume  se  dèu  lis  escorno 
dis  autre,  dôu  moumen  qu'  em'uno  bassesse  vituperablo  n'avalavo 
tant-e-pièi-mai  que  i'èron  faclio  à-n-éu,  bèn  tant  que  tôuti  aquéli 
que  reçaupien  quauque  grèuge,  lou  bevien  emé  sa  vergougno. 

D'ausiacô,  la  damo,  désespérant  d'èstre  venjado,  pèr  avé  quauque 
soûlas  de  sa  nouiso,  tiré  lou  plan  de  pougne  la  queitiyié  d'aquéu 
rèi  ;  e  'm'  acô  s'anè  plagne  davans  eu  e  ie  digue  :  «  Moun  Segne  ! 
iéu  noun  vène  à  ta  presènci  pèr  venjanço  qu'espère  de  rinjùri  que 
m'anfa  ;  mai,  pèr  ma  satisfacioun,  ensigno-me,  te  prègue,  coume 
fas  tu  pèr  soufri,  à  ço  que  dison,  lisinjùri  que  te  fan,  en  fin  qu'à 
toun  escolo  iéu  posque  supourtala  miéuno  emé  paciènci,  laqualo, 
Dieu  lou  saup,  voulountié  te  dounariéu,  s'éro  poussible,  d'abord 
que  tu  li  suportes  tant  bèn.  »  Lou  rèi,  que  jusqu'alor  èro  esta  pigre 
e  pataras,  se  revihé  coume  d'un  som,  e  coumençant  pèr  lou  grèuge 
d'aquelo  damo  que  venjè  aspramen,  eu  devengué  d'aqui  persecu- 
tour  mai-que-mai  rege  de  tôuti  aquéli  que  desenant  coumeteguèron 
quaucarèn  contre  l'ounour  de  sa  courouno. 


LOU  CONSE  DE  LA  MAR 

CONTE 

Sus  la  Canebiero,  un  bèu  jour, 
Dous  capitàni  s'acipèron, 
Emé  plasé  se  saludèron, 

•  Traiiucho  pèr  la  publicacioua  que  preparon  en  Ttàli,  de  la  nouvello  IX  dôu 
Decaméron,  revirado  en  700  lengo,  à  1  oucasiouu  d'ua  festeaau  en  l'ounour  de 
Boucàci. 

Après  anèron  faire  un  tour 
I  plus  bèu  café  que  veguèron. 
Quand  fuguèron  proun  esmôugu, 
Pèr-ço-qu'ayien,  mai  d'uno  ourado, 
De  tout  ço  que  se  béu  begu, 
Un  dis  à  l'autre  :  —  Cambarado, 
Fau  que  te  quite.  —  Mounte  vas  ? 

—  Encô  dôu  Conse.  —  Presse  pas. 

—  Es  que,  moun  bon,  t'ai  pas  encaro 
Racounta  ço  qu'aquéu  marrias 

De  capitàni  Bidourias 

Ma  fa  ?  —  Noun  !  mai  parle  tout-aro. 

—  Saupras  dounc  qu'aquéu  mal-adré 
Vèn,  emé  soun  mast  de  bôupret, 

De  m'esventra  ma  Caroulino 
Que  dins  lou  port  n'èro  vesino... 
Me  yau  plagne  au  Conse  tout  dre... 
Eici  nous  tournaren  revèire. 

—  Ben  î  t'espère  en  yujant  moun  yèire. 

—  Segur  noun  m'atardarai  pas, 
Se  troye  lou  Conse,  pèr  cas. 

Adieu  !  —  Adieu  !...  —  E  d'un  bon  pas 

S'enyai  noste  ome  à  sis  afaire. 

Un  quart  d'ouro  après,  o  pas  gaire 

De  mai,  au  rode  counyengu 

Lou  marin  tourne...  Mai,  pecaire  ! 

Noun  l'aurias  pas  recouneigu  : 

Ayié  la  mino  treyirado. 

—  Eh  !  qu'as  ?  ie  yen  soun  cambarado. 
Semble  que  sies  pas  trop  countènt. 
Pèr  asard  auriés  mau  de  dent  ? 

—  Oh  !  noun. . .  —  Quaucarèn  te  maucoro  ? 
Lou  Conse  t'aurié  mes  deforo  ? 

—  Noun  !...  —  De-qu'as  dounc  !  parle  !...  —  Veici  : 
Sayes,  quand  siéu  parti  d'eici, 

Ai  pas  agu  yira  l'esquino 
Que,  tout  dre,  camino,  camino, 
Siéu  ana,  pèr  tout  dire  au  clar, 
Encô  dôu  Conse  de  la  mar. 
Ai  trouva,  coume  d'ourdinàri, 

Davans  sa  porto  un  faciounàri, 
E  siéu  mounta  dins  soun  burèu 
Ounte  m'es  esta  proun  de-grèu 
De  trouva  ni  gènt  ni  persouno. 

—  Que  médises?..  Acô  m'estouno... 

—  Es  ansin.  Laisso-me  parla  : 
L'ai,  pèr  un  moumen,  espéra  ; 
Pièi  ai  tira  la  campaneto... 
Res.  Pèr  t'acaba  la  sourneto, 
E  d'espera,  ma  fisto,  las, 

Ai  sounja  d'ana  vèire  au  jas. 
Intre,  pièi  duerbe  uno  autro  porto, 
Pièi  uno  autro...  uno  autro...  de  sorto 
Qu'ai  tafura  l'apartamen 
Pertout,  mai  inutilamen. 
Coume  anave,  moun  cambarado, 
M'entourna,  furious  coume  un  nist, 
Avise  uno  porto  amagado 
Qu'aviéu  pas  d'abord  remarcado  ; 
Bute,  e...  devino  ço  qu'ai  vist  ? 

—  Save  pas.  Qu'as  do  une  pougu  vèire  ? 

—  Ah  !  moun  bon,  acô 's  pas  de  crèire  !... 

—  Parle,  parle  dounc  ! . . .  Qu'as  sousprés  ? 

—  Se  noun  jures  à  man  levado 
Que  dins  lou  secret  sian  pas  très 
E  de  jamai  redire  en  res... 

—  Taiso-te,  qu'es  cause  jurado... 
E  digo  vite  qu'as  après. 

Parle  !  qu'èro  ?  —  Ai  !  uno  fremeto 

Jouineto,  blanqueto,  moufleto, 

Qu'èro  en  trin,  à-n-aquéu  moumen, 

Moun  bon,  de  chanja  de  camiso  ! 

Entre  vèire  ma  barbo  griso 

Laisse  toumba  soun  vestimen 

E  demoro  aqui  toute  nudo, 

Dôu  tèms  que,  dins  moun  ravimen, 

léu  regretave  ma  vengudo. 

0  bèu  Dieu  1  que  cop  de  soulèu  I 

—  E  de  qu'as  fa  ?  —  Ço  que,  pecaire  ! 
En  un  tau  cas  counvèn  de  faire. 


Oh  !  noun  ai  perdu  lou  cervèu... 

l'ai  di,  ie  tirant  moun  capèii 

E  ie  fasènt  la  reverènci  : 

—  Perdoui),  Madamo  !  es  qu'auriéu  pas 

L'ounour  de  me  trouva  ']i  presènci 

De  Moussu  lou  Conse,  pèr  cas  ? 

PAUL  BARBE. 
Buzet  (Tara-e-Garono). 


QUAND   BERTO   FIELAVO 

Tôuti  couneissèn  lou  prouvèrbi  :  Dôu  têms  que  Berto  ftelœvo, 
que  souvent  se  dis  à  tort  :  Dôu  têms  que  Marto  fielavo,  pèr  dire 
dins  un  tèms  mai  urous.  De  quinto  Berto  s'agis  aqui  ? 

N'en  trouvan  l'esplicacioun  dins  un  manuscri  latin  dôu  siècle  XIV, 
publica  pèr  P.  Raina  dins  la  Romania  (Abriéu  1875),  qu'anan  tra- 
durre  eici  à  l'usage  de  Prouvènço  : 

Quand  Temporaire  Enri  tenié  sa  court  dins  la  vilo  de  Pado  emé 
la  rèino  Berto  sa  mouié,  aquesto  se  trouvavo  un  jour  à  la  grand 
glèiso  pèr  ausi  la  messo,  e  veici  qu'uno  païsano,  que  perçu  ie  disien 
Berto,  vesènt  la  rèino  moudestamen  vestido  d'une  raubo  coumuno, 
s'imagine  qu'aquesto  èro  desprouvesido.  E  digue  à  si  cambarado  : 
«  Nosto  rèino,  pecaire,  es  gaire  bèn  vestido  :  ai  idèio  de  i'ana  pourta 
moun  fiéu.  »  Ço  que  faguè.  Talamen  que,  toumbant  à  geinoui  da- 
vans  elo,  ie  digue  :  «  0  segnouresso,  se  vous  fasié  pas  peno,  vous 
dounariéu  de  bon  cor  aquest  miéu  fîéu  pèr  vous  faire  un  autre 
vièsti.  »  Adounc  la  rèino,  em'un  visage  sourrisènt,  ourdounè  à  sa 
gàrdi  de  recebre  lou  fiéu  e  de  donna  à-n-aquelo  Berto  em'  à  soun 
orne  autant  de  terro  que  ço  que  n'i'anarié  dins  Festendudo  d'aquéu 
fiéu.  Lis  àutri  païsano,  vesènt  acô-d'aqui,  se  meteguèron  tôuti  à 
pourta  si  cabedèu  emé  sis  escagno  à  l'emperairis,  en  cresènt  de  re- 
cebre la  mémo  recoumpènso.  Mai  la  rèino  ie  digue  :  A  "passa  lou 
tèms  que  Berto  fielavo  ! 

LOU   CASCARELET. 


Touto  femo  qu'a  trop  d'esprit, 
le  fau  <?alant  emai  marit. 

BELÈU  SARA  lÉU 

—  D'ounte  vènes,  Bastian  ?  as  l'èr  tout  mau-countent  ! 

—  Te  lou  dirai  pu  tard  :  aro  n'ai  pas  lou  tèms. 
Ai  besoun  au-jour-d'uei  de  pesa  mi  paraulo. 
De-matin  soun  ven<?u  brandouia  ma  cadaulo 
En  cridant  :  Vène  lèu  vers  lou  Juge  de  pas.... 
Sorte  !  —  M'es  plus  permés  de  rintra  dins  lou  mas 
Pèr  prendre  un  moucadou...  Veses  coume  renifle, 
Que  tire  lou  castèu  I...  Soun  uni  quatre  o  cinq 

Que  m'acuson...  —  De-que?  —  D'avé  près  de  tartifle 

Dins  lou  terraire  dôu  yesin, 
Amor  que,  l'autre  jour,  m'an  yist  de  grand  matin 
Roudeja  dins  lou  champ  contre  moun  ourdinàri. 
A  rôucasioun  d'acô  m'arribo  aquel  auvàri  ! 
Pèr  n'avé  près,  n'i'an  près...  ai  pou  !  —  Que  sies  badin  ! 
S'es  pas  tu,  que  te  fai  ?  Saubras  proun  te  défendre  ! 

—  l'ai  bèn  di  mi  resoun  :  volon  pas  lis  entendre. 
Me  parlon  dôu  bon  Dieu,  me  fan  leva  la  man  ; 
Volon  que  ie  retourne  encaro  après  deman  ! 

Oh  !  que  soun  routina  lis  ome  de  Justice  ! 
Siéu  segur  que  lou  diable  a  pas  tant  de  maliço  ! 
Sabiéu  plus  en  que  n'ère  e  nimai  que  fasiéu.!.. 
Me  tourtiharan  tant  que...  belèu  sara  iéu  ! 

D.-C.   CASSAN. 
Avignoun,  Avoust  1875. 


LA  CAREMO 


Un  vièi  curât  de  Tencian  tèms,  tout  bounias,  e  que,  pecaire  !  me- 
navo  sa  parrôqui  à  la  bono  apoustoulico,  atrouvavo  la  Caremo  longo, 
longo  que  n'en  finissié  plus....  tant  longo  qu'un  an...  (iéu  noun  sai 
ço  que  n'en  digue  Mounsegne),  vouguè  riboun-ribagno  l'acourchi. 

E  vejeici  ço  que  faguè  :  lou  dimenche  avans  Cendre,  mounto  en 
cadiero,  e  : 

—  Mi  Fraire,  dis,  aquest  an,  vous  avertisse,  se  Carnava  es  esta 
long,  Caremo  sara  courte. 

Ansin  sara,  sènso  avé  besoun,  pas  mai  vous  que  iéu,  d'emprunta 
pèr  rendre  à  Pasco . 

Sauprés  dounc,  mi  Fraire,  que  deman  dilun,  e  l'endeman  dimars, 
saran  li  darné  jour  de  Carnava.  Tenès-vous-lou  pèr  di. 

Dimècre,  Cendre. 

Dijôu,  lou  lie  dôu  bon  Dieu. 

Divèndre,  beisan  si  pèd. 

Dissate,  alléluia  î 

E  dimenctie,  manjan  lis  iôu. 

D'aquéu  biais,  vesès,  sian  autant  lèu  à  Pasco  coume  aquéli  chau- 
clio-espino  que  besuquejon  touto  la  Caremo. 

LOU   CASCARELET. 


A  MOUN  PAIRE 

L'aRCHITÈITE     GIRARD,     MORT    LOU    18    DE    JANVIÉ    1875 

I 

0  paire,  es  dounc  verai  !  à  l'oumbro  de  ta  crous, 

Dins  la  niue  frejo  e  fousco, 
Pecaire,  sies  jasent,  e  dormes  benurous 

Coume  lou  lioun  rous 

Dor  à  l'oumbro  di  tousco. 

0,  coume  lou  lioun,  noublamen,  fieramen, 

Alin,  quand  lou  jour  toumbo, 
S'alongo  sus  lou  flanc...  Fin-qu'aii  darrié  moumen 

As  courajousamen 

Fissa  la  negro  toumbo. 

Repauso  dins  la  pas  !...  Toun  noble  cor  d'elèi, 

N'a  'issuga  de  tant  duro 
Que,  trafiga,  saunons,  coume  gens  d'autre  l'èi 

(Es  la  coumuno  lèi) 

Mor  de  si  blessaduro. 

II 

La  mort  que  t'a  coucha  —  noun  talo  que  la  fan  — 
Cencho  de  lausié-flôri, 

La  mort  que  te  ravis  à  nàutri  tis  enfant, 
Roudarello  qu'a  fam, 
T'a  mes  un  rai  de  glôri. 

Vuei  dins  l'inmensita  que  n'a  pèr  tout  counfront 

Que  lis  estello  en  flamo 
Vives,  —  e  davans  Dieu  courbant  toun  vaste  front, 

Vierge  de  tout  afront 

Trêves  emé  lis  amo. 

Coume  l'aiglo  eilamount  piano  dins  lou  cèu  blu, 

Mespresant  li  coulobro, 
Toun  noum  piano  estela  de  rai  e  de  belu 

E  tu  mountes,  alu, 

En  nous  leissant  toun  obro  ! 

MARIUS   GIRARD. 
Saat-Roumié,  18  de  Janvié  1875. 


LOU  FAUS  GENDARMO 

Bouterin,  prouprietàri  au  claus  de  Canto-merle,  enfeta  de  se 
vèire  trepeja  pèr  li  cassaire,  avié  tira  'n  drôle  de  plan  :  entre  que 
la  casso  èro  duberto,  cargavo  un  capèu  de  gendarmo,  e  'm'acô,  ma- 
tin e  vèspre,  se  balandravo  dins  soun  bèn. 

Li  cassaire  disien  :  «  Que  foutrau  de  Bouterin  !  dèu  paga  li  gen- 
darmo :  de-longo  ie  gardon  sa  terro.  » 

E  Bouterin  fasié  si  farço.  Mai  malurousamen  aguè  la  lengo  longo, 
l'engano  se  dessoutè,  e  messies  li  cassaire  prenguèron  soun  re- 
venge. 

Un  jour,  un  bracounié  s'avanço  fier  coume  Artaban  à  travès  de 
Canto-merle.  Bouterin  ie  part  davans  emé  soun  capèu  de  gendarmo, 
en  cridant  :  Halte-là,  au  7iom  de  la  loi  ! 

Mai  subran  lou  cassaire  engautant  soun  fusiéu  :  —  Ah  !  sacre  cou- 
quinas  de  noum,  de  noum  d'un  garri  !  l'a  dès  an  que  cercave  de 
faire  peta  'n  gendarmo,  vuei  n'en  capite  un  au  bout  de  moun  fusiéu, 
dis,  oh  !  fau  que  l'escoufigue  ! 

—  Me  tues  pas  I  siéu  iéu  !  cridè  lou  paure  Bouterin  en  bandissènt 

;la  soun  capèu  de  gendarmo.... 

4 

—  L*as  escapado  bello  !  respoundeguè  lou  Dracounié,  que  s'espe- 
tavo  dou  rire. 

L'endeman  vint  cassaire  tournèron  chaupina  lou  claus  de  Bou- 
terin. 

LOU   CASCARELET. 


TERRO  E  MAR 


—  Siéu  la  Terro  :  ma  tèsto  bloundo  i 
Au  soulèu  de  Mai  resplendis  ! 

—  léu,  siéu  la  Mar  lindo  e  prefoundo, 
La  Mar  bluro  coumo  un  lapis. 

Coungreion  de  perlo,  meis  oundo  ; 
Ai  l'aigo  yerdo  pèr  tapis. 

—  Mar,  à  mei  pèd  la  moufo  aboundo  ; 
Moun  sen  recato  lei  rubis. 

—  A  mai  de  pèis  ma  roucassiho 
Que  tei  couelo  n'an  d'auceliho, 
E  lou  cèu  si  miro  dins  iéu  ! 

As  pourta  Caïn  :  arrié,  Terro  ! 
Que  sies  tencho,  meirastro  fèro, 
Dôu  sang  d'Abèl  emai  de  Dieu  1 

CARLE   BISTAGNE. 

Marsiho,  lou  22  d'Avoust  1875. 


UN  MOT  D'UN   ARCHEVESQUE  D'AVIGNOUN 

Un  archevesque  d'Avignoun,  qu'ai  ôublidasoun  noum,  èro  pichot 
de  taio  emai  un  pau  gibous.  E  la  proumiero  fes  que  faguè  sa  tour- 
nado  dins  soun  dioucèsi,  donnant  à  dreclio  e  à  gaucho  sa  santo 
benedicioun,  i'aguè  'no  bravo  femo  que  se  boute  à  dire  : 

—  Mai  quet  archevesque  nous  an  manda  !  Ai  !  moun  Dieu  ! 
qu'acô  's  pichoutet  ! 

Lou  bon  archevesque  l'ausiguè,  e  faguè  à  la  femo  en  ie  moustrant 
sa  gibo  :  —  Emai  gibouset,  emai  gibouset  1 

LOU  CASCARELET. 

LI  SOURNETO  DE  MA  GRAND  LA  BORGNO 

LOU  MARRIT    OSTE 
I 

Sabès  que  lou  bon  Dieu,  emé  sant  Pèire  e  sant  Jan,  de-fes  fan  sa 
tournado  sus  la  terro  pèr  puni  li  marrit  e  recoumpensa  li  bon.  Un 
jour  dounc  que  Noste  Segne,  em'aquéli  benurous,  varaiavo  en 
aquest  mounde,  intrèron  dins  uno  aubergo  pèr  prene  soun  repas. 

E  quand  aguèron  dina,  lou  bon  Dieu  digue  à  sant  Jan  : 

—  Pago,  Jan. 

—  N'ai  pa  'n  sou,  digue  sant  Jan. 

E  se  virant  de-vers  sant  Pèire,  lou  Segnour  ie  fai  peréu  : 

—  Pago,  Pèire. 

—  N'ai  pa  'n  sou,  digue  sant  Pèire. 

E  alor  lou  bon  Dieu  mande  la  man  en  pôchi,  e  sourtiguè  'no 
bourso  pleno  de  louvidor.  N'en  baie  un  à  l'oste,  s'aubourè,  e  s'e- 
nanèron. 

II 

Mai  pas-pulèu  èron  deforo,  l'oste  fai  à  sa  femo  : 

—  As  vist  aquelo  bourso  ?  oh  !  queto  belle  bourso  !  rèn  que  de 
louvidor,  de  louvidor  en  or  !..  Se  i'anave  leva  ? 

—  Dieu  t'en  garde,  misérable  !  sa  femo  ie  digue. 

— -  Eh  !  saumo,  laisso  faire.  Aquel  or  trelusènt  me  fai  boumbi 
lou  sang,  nosto  fourtuno  es  facho...  Li  vau  arresta. 

E  'm'acô  lou  gusas  pren  un  acôurchi,  vai  se  mètre  à  l'espèro  à  la 
crousiero  dôu  camin,  e  coume  lou  bon  Dieu  pareigaè  'mé  si  coumpa- 
gno,  l'oste  ie  part  dessus,  emé  soun  coutèu  à  la  man,  e  ie  crido  : 
Arr estas  !  la  bourso  o  la  vicio  / 

Mai  n'avié  pas  bada  que  lou  bon  Dieu  lou  toco  de  sa  man  poude- 
rouso,  e  lou  tremudo  enase...  L'oste,  en  un  vira-dlue,  devenguè  'n 
ase  rouge,  un  gros  ase  pelons,  aurihu,  tout  basta  e  bèn  encabestra, 

—  I  !  digue  lou  bon  Dieu. 

E  l'ase  file  davans,  e  li  très  benurous  ie  mountavon  dessus  un 
pau  chascun,  quand  èron  las. 

III 

Veici  que,  pèr  camin,  au  bout  de  quàuque  tèms,  van  rescountra  'n 
paure  môunié  que  plegavo  lis  esquino  en  pourtant  un  sa  de  blad,  e 
que  susavo  à  gros  degout  en  quichant  lou  poung  sus  l'anco. 

Noste  Segne  ie  venguè  : 

—  Mai,  paure  orne,  pecaire  !  en  carrejant  ansin  vùsti  sa  sus  l'e.s- 
palo,  vous  ana  relassa  !  Pourrias  pas  croumpa  'no  bèsti  ? 

—  Certo,  avès  proun  resoun,  lou  môunié  respoundeguè.  Mai, 
coume  voulès  faire,  quand  avès  ges  d'argent  ? 

Lou  bon  Dieu  ie  digue  : 

—  Voulès  que  vous  louguen  aquest  ase  ? 

Lou  môunié  pause  soun  sa,  regardé  lou  bourrisco,  e  digue  : 

—  Vole  bèn,  se  cantas  pas  trop  aut,  —  car  pèr  un  ase,  es  un  bel  ase  ! 
Noste  Segne  alor  ie  dis  : 

—  Vous  lou  lougaren  pèr  set  an  :  tôuti  li  jour  que  Dieu  a  fa, 
métrés  un  sou  dins  uno  bourso,  e  'm'acô,  fin  di  sèt  an,  nous  dou- 
narés  pèr  pago  ço  que  i'aura  dedins. 

—  Ato  !  lou  môunié  faguè,  poudès  pas  èstre  mai  resounable. 

—  Vès,  soulamen,  lou  bon  Dieu  apoundeguè,  vous  avertisse  d'uno 
cause  :  aquel  ase  manjo  rèn.  Se  nourris  que  de  regardello.  Tôuti  li 
fes  que  bramara,  arraparés  un  barroun,  e  zôu  sus  lis  esquino  !  N'es 
pas  besoun  d'autre  pitanço  pèr  ie  donna  de  flamboueso. 

—  Acô  sufis,  brave  ome  !  lou  môunié  respoundeguè.  E  'm'acô  se 
derrabant  quàuqui  peu  de  la  barbo,  li  jitè  au  vent,  coume  se  fai, 
en  cridant  : 

Pacho 
Faclio, 
Cent  escut  pèr  la  desfacho  ! 
E  enmenè  l'ase  au  :  moulin. 

IV 

Ah  !  moun  paure  bardot  !  n'aguè  de  cop  de  barro  !  Durant  sèt  an 
de  tèms,  tôuti  li  fes  e  quanto  bramavo  de  la  fam,  lou  môunié  agan- 
tavo  un  bastoun  de  quatre  pan,  e  sabavo  dur... 

Basto,  quand  li  sèt  an  fuguèron  acoumpli,  lou  bon  Dieu  passé 
au  moulin  : 

—  Veniéu  querre  moun  ase,  dis,  emé  lou  salàri  que  sian  esta 
d'acord. 

—  Moun  bon,  rèn  de  plus  juste,  lou  môunié  respoundeguè. 
Aquest  avié  fa  fourtuno,  jujas  l  em'un  ase  ansin,  que  manjavo 

de  regardello  e  travaiavo  coume  un  cifèr  !  paguè  rubis  sus  l'oungio 
la  soumo  qu'à  cha  sou  s'èro  acampado  dins  sèt  an.  Noste  Segne  la 
prenguè,  agantè  l'ase  pèr  la  caussano,  e  'm'acô  s'envenguè,  emé 
sant  Jan  e  sant  Pèire,  tout  dre  à-n-aquelo  aubergo  ounte  uno  fes 
avien  dina. 

—  Bonjour,  la  fenio  !  diguèron  à  l'oustesso,  belèu  nous  couneissès 
plus  ?  Es  nous-àutri  que  passerian,  i'a  set  an....  yous  rapelas  pas?... 
Memamen  qu'en  sourient,  à  lacrousiero  nous  arrestèron. 

—  Ha  !  l'oustesso  cridè,  bràvi  gènt,  es  vous-autre  I  Dieu  vous 
donne  lou  bon  vèspre  1  Mai,  vès,  à  vous  bèn  dire,  despièi  lou  jour 
que  dinerias  eici  dins  moun  lougis,  ie  dèu  avé  set  an,  m'es  arriba 
que  de  malur.  Degun  vèn  plus  à  moun  aubergo,  moun  ome  a  des- 
pareigu... 

—  Voste  ome  ?  digue  lou  bon  Dieu,  es  aqui  sus  la  porto. 
L'oustesso  sort,  e  sauto  dins  11  bras  de  soun  ome  à  quau  Noste 

Segnour  avié  rendu  sa  formo. 
Lou  bon  Dieu  s'avance,  e  ie  digue,  à  l'oste  : 

—  Eh  !  bèn,  te  servira  la  leiçoun  que  t'ai  donna?  Saras  brave  aro? 

—  Ah  !  Segnour,  cridè  l'oste  en  toumbant  à  geinoui,  perdounas- 
me,  perdounas-me  ! 

—  Tè,  digue  lou  bon  Dieu,  vaqui  aquelo  bourso  :  es  l'argent  qu'as 
gagna  dins  ti  sèt  an  de  penitènci.  E  que  te  fague  un  bon  usage  !  car 
l'argent,  pèr  que  flourigue,  fau  lou  gagna,  noun  lou  rauba. 

E  acô  di,  l'Autisme,  sant  Pèire  emé  sant  Jan,  s'esvaliguèron. 

LOU   CASCARELET. 


UNO  PARTIDO  CARRADO 

Sounjave,  l'autre  jour,  clina  sus  ma  cadiero, 
Qu'aviéu  à  moun  coustat  moun  grand  ami  Mistrau, 
E  qu'erian  vis  à  vis  dôu  gènt  La  Belaudiero, 
Acoumpagna  peréu  de  soun  coumpaire  Pau. 

Tôuti  quatre  entaula  d'uno  bello  maniero, 
Chourlavian  à  plasé  lou  «  vin  pountificau  », 
E  coume  de  voulcan  à  l'ardènto  crenjero, 
Jitavian  fieramen  de  cansoun  e  d'uiau. 

Frederi,  franc  arquin,  e  Belaud,  gai  felWre, 
En  vous  toucant  la  man  chanjavias  voste  cor, 
Filo-niuso,  amourous,  escarrabiha,  libre, 

E  juravias  galoi,  dins  un  sublime  acord. 
De  faire  restounti  de  l'Amazouno  au  Tibre 
Lou  parla  prouvençau,  la  bello  Lengo  d'Or. 

WILLIAM   C.    BONAPARTE-WYSE. 

MOUSSU    SAUVAIRE-BARTOUMIÉU 

Moussu  Sauvaire-Bartoumiéu,  encian  représentant  is  assemblado 
naciounalo,  que  vèn  de  mouri  aquest  an,  èro  forço  poupuiàri  e 
meritavo  de  Fèstre.  Es  esta,  se  pou  dire,  lou  darrié  députa  de 
Prouvènço  qu'en  yesitant  sis  eleitour  ague  emplega  publicamen,  e 
patriouticamen,  la  lengo  prouvençalo.  Aro  nôsti  députa  soun  un 
pau  plus  fier  qu'acô  :  emai  vagon  champeira  au  founs  di  bourg  e  di 
bourgade  li  voues  demoucratico  d'aquéu  bon  e  brave  pople  que 
parle  prouvençau,  creirien  de  se  desounoura  se  ie  disien  uno 
resoun  dins  lou  lengage  dou  païs.  Es  verai  que  pèr  acô  sarien  proun 
embarrassa,  car  la  mita  dôu  tèms  li  candidat  que  nous  presènton 
es  de  gènt  de  Paris  o  de  Lioun  o  bèn  dôu  diable,  que  counèisson 
pas  mai  li  besoun  de  la  Prouvènço  que  ço  que  li  couneissèn  éii. 
Mai  lou  pople,  embarluga  pèr  li  journau  que  fan  chaplachôu,  li 
noumo  riboun-ribagno,  e, 

Paiire.  renaras, 
Paure,  pagaras. 

Pèr  reveni  à  Moussu  Sauvaire,  aquéu  digne  prouvençau,  —  èro 
d'Aubagno,  —  en  1848,  coume  voulié  se  faire  nouma,  faguè  lou 
tour  di  Bouco-dôu-Rose  en  arengant  lou  pople  dins  sa  lengo.  Un 
jour  qu'èro  à  Tarascoun,  fmiguè  soun  discours  coume  seguis  : 

«  E  aro,  0  Tarascounen,  que  vous  ai  di  ço  que  me  pense  e  coume 
entende  lou  gouvèr,  voudriéu  qu'à  voste  tour  me  diguessias  ço  que 
desiras,  pèr  fm  que  posque  l'ôuteni,  se  me  fasès  l'ounour  de  me 
douna  vôsti  sufrage.  » 

Alor  la  moulounado  faguè  si  roudelet,  e  li  Tarascounen  entre  éli 
se  counseièron.  Lou  pople,  d'aquéu  tèms,  mourdié  pancaro  bèn  à 
la  dragèio  soucialo,  ço  que  noun  l'empachavo  d'èstre  autant  libre 
coume  vuei,  e  subre-toiit  forço  plus  gai.  Basto,  au  bout  d'un  mou- 
men.  Moussu  Sauvaire-Bartoumiéu,  remountant  en  tribune,  digue: 

—  Eîi  !  bèn,  avès  pensa.  Messies  ?  Queto  es  la  cause  que  deman- 
darai  pèr  vous  ?  Un  canau,  un  camin,  uno  levado  contre  Rose  ? 
Vès,  parlas  libramen,  e  digas  ço  que  voulès. 

E  'm'acô,  tôuti  d'une  voues,  li  Tarascounen  cridèron  : 

—  Voulèn  uno  course  de  biôu  ! 

LOU   CASCARELET. 


Quand  vous  maridas  lou  dilun, 
Au  bout  de  l'an  sias  très  o  un. 

A  N.-D.    DE  PROUVËNÇO 
I 

Mario,  0  ma  divino  maire, 

Vène  ispira  moun  cor  amaire. 
Que  Yole  dins  mi  vers  canta  toun  esplendour  ! 

E,  vers  li  piano  souleiouso, 

Emporte  moun  amo  piouso, 
Iluminant  moun  front  d'un  rai  dôu  sant  amour  ! 

Ah  !  s'en  liogo  de  ma  zambougno, 

Aviéu  lou  gàubi  'mé  la  pougno 
Dôu  grand  Puget  !  —  alor,  dins  lou  mabre,  arderous, 

Taiariéu,  fier  escrincelaire, 

Toun  estatuo,  e,  pèr  te  plaire, 
Menariéu  pèr  la  man  li  pople  à  ti  geinous  ! 

Mai,  dins  moun  cor,  o  Nosto-Damo, 

l'a  que  la  fe  pèr  soulo  flamo, 
Dins  moun  cor  dejouvènt,  i'a  que  toun  noumpèrrai 

E  pèr  Idèio  e  per  Lumière, 

Ai  rèn  autre  que  la  preguiero  ; 
Te  prègue...  Ajudo^me,  Vierge,  e  te  cantarai  î 

II 

Emé  l'amour  de  Dieu  qu'embaume 

Li  brugas  de  la  Santo-Baumo, 
Emé  la  lus  que  brilio  i  Santo,  emé  lou  fum 

Qu'en  Ate  l'esperanço  eisalo, 

Nôsti  planuro  prouvençalo 
Soun  coume  l'encensié  di  celestiau  perfum  ! 

Car  Dieu  nous  amo  !  -—  E,  sus  li  cimo, 

E  dins  lou  trelus  qu'apasimo, 
Entre  li  flour  de  Mai  que  la  terre  espandis, 

E  li  fourèst  que  l'auro  brèsso. 

Dieu,  —  pèr  gari  nosto  amaresso, 
Aubouro  dins  l'azur  l'astre  dôu  Paradis,  ^ 

Aquel  astre  qu'emé  sa  fàci 
Emplis  l'Empirèio  de  gràci  ; 

Aquéu  fio  soubeiran  di  miracle  divin  ; 
Aquelo  flamo  pouderoiiso, 
Aquelo  aubo  santo,  ôudourouso, 

Que  li  voues  angelico  enauron  sènso  fin  ! 

Entre  vèire  l'aubo  nouvelle, 

Li  serafin  e  lis  estello, 
Pèr  ie  faire  &a  court  se  clinon  umblamen  ; 

La  resplendènto  souleiado 

L'agouloupo  de  si  raiado, 
Car  es  rèino  dôu  Cèu  emai  dôu  fiermamen. 

Es,  pèr  doumta  lou  mau  destrùssi, 

La  fremo  de  l'Apoucalùssi  : 
Elo,  —  coume  à  sant  Jan  —  parèis  à  nôstis  iue^ 

Elo,  —  que  di  bèn  es  l'abounde, 

Se  mostro  pèr  sauva  lou  mounde 
E  derraba  li  cor  is  oumbro  de  la  niue. 

Elo,  la  bèuta  subre-bello, 

A  la  luno  pèr  escabello 
E  lou  soulèu  pèr  capo  ;  —  Elo  porto  l'amour 

E  li  vertu  pèr  vestiduro  ; 

Elo,  —  sus  sa  cabeladuro, 
A  douge  estello^d'or  qu'esbrihaudon  lou  jour. 

E  la  Prouvènço  abrasamado 

La  prouclamo  sa  Rèino  amado  : 
Fourcauquié  ie  bastis  un  temple  esbléugissènt  ; 

E  li  très  ciéuta  de  Mario, 

Avignoun,  Arle  emé  Marsiho, 
Reviéudon  l'estrambord  de  si  cor  fernissènt  ! 

111 

Maire,  vers  tu  lou  pople  crido  ! 

Enfanga  dins  sa  labarido, 
Avié  barra  soun  amo  au  fio  de  Verita  ; 

Dins  la  messorgo  e  l'impousturo, 

Avié  trempa  si  labro  impure, 
E  s*èro,  mescresènt,  vesti  d'iniqueta. 

Mai,  dins  soun  dôu  e  soiin  malastre, 

Lou  pople  a  vist  pouncheja  l'astre 
Que  fai  greia  l'Espèro  e  flouri  la  Vertu  ; 

De  la  Pas  e  de  la  Calamo 

Lou  pople  a  vist  lusi  la  flamo, 
E,  sourtènt  de  sa  niue,  s'aubouro  e  cour  vers  tu. 

Car,  se  tout  davalo  is  abime, 
Se,  dins  la  rouino  e  dins  li  crime, 

Lou  Mau  nous  encadeno  e  nous  tèn  sis  esclau, 
Tu,  plus  forto  que  lis  armado, 
Luchos  pèr  nautre,  Inmaculado, 

E  de  la  déliéuranço  es  tu  que  sies  la  clau  ! 

IV 

0  pople,  au  regôli  de  vido 

La  Bono  Maire  te  counvido, 
Vène  que  lou  perdoun  aveno  de  si  man  : 

Es  l'arc-de-sedo,  —  e,  trelusènto. 

Es  la  sublime  foundamento, 
Déu  sant  pache  que  Dieu  a  fa  'mé  lis  uman. 

Prouvènço,  i  geinous  de  Mario 

Vène  te  traire  !  Anen,  Patrie, 
Que  ta  glôri  d'antan  brusigue  tourna-mai  : 

De  l'astre  ounte  Dieu  se  miraio 

Fourcauquié  l'ensigno  la  draio  ! 
Li  pople  qu'an  la  Fe  noun  se  moron  jamai. 


E  tu,  flamo  que  recalivo, 
Casto  Bèuta  que  nous  atrivo, 

La  tempèsto  nous  giblo  !  Escouto  nôsti  crid  !. 
Pèr  nosto  fe,  pèr  nôstis  ate. 
Que  ta  man,  Vierge,  nous  acate  : 

Emé  tu  meno-nous  i  pèd  de  toun  sant  Crist  ! 

E  que  toun  Fiéu,  Rèi  pacifique, 
Dins  soun  amour  nous  purifique, 
E  que  ti  bras  divin  escampon  si  belu 


-  f)8  - 

Subre  lou  front  de  tis  amaire  ; 
Assousto  la  Patrie,  o  Maire, 
E  vuejo  à  n()sti  cor  la  Pas  e  lou  Salut  ! 

JAN   MONNÉ. 
Marsiho,  1875. 


LA    RANCURO    DE    LA    TARASCO 

Chasco  Yilo  a  sis  armarié  :  Avignoun  a  lou  gerfaut,  Arle  a  lou 
lioun,  Draguignan  a  lou  dragoun,  Niines  a  lou  lesert,  Beziés  a  lou 
camèu,  e  Tarascoun  a  la  tarasco.  E  chasque  endré,  coume  de  juste, 
gardo  preciousamen  aquéu  signau  de  sa  noublesso.  Mai  de  tôuti  li 
vilo  qu'aubouron  si  blasoun  souto  la  capo  dôu  soulèu,  la  mai  fièro 
de  sis  armo,  crese  qu'es  Tarascoun. 

V Armana  prouvençau  (1862)  a  descri  loungamen  li  fèsto  que 
se  fan  dins  aquelo  ciéuta  en  l'ounour  de  la  Tarasco.  Mai  encaro  es 
pas  tout. 

Sènso  coumta  lou  moustre  que  li  Tarascounen  fan  courre  de  tèms 
en  tèms  e  qu'establon  de-longo  dins  uno  vanado,  à  Tarascoun  de 
tout  constat,  sus  li  mounumen  publi,  dins  la  coumuno,  dins  liglèiso, 
à  la  pouncho  di  clôucliié  e  jusquo  dins  l'oustau  de  chasque  parti- 
culié,  vesès  retracho  la  Tarasco.  Li  carretié  éli-meme  la  porton 
estampado  sus  la  placo  de  si  carre to.  En  un  mot,  la  Tarasco,  que 
li  Tarascounen  apellonla  Maire-Grand,  es  rôujèt  véritable  d'un 
culte  patriau. 

Imaginas- vous  dounc  la  coulèro  d'aquéu  pople  quand  lis  Arlaten, 
à  la  proumiero  Revoulucioun,  venguèron  insoulènt  ie  brûla  sa 
Tarasco  ! 

Acô  fugue  'n  outrage  que  li  Tarascounen  an  jamai  perdouna. 
Long-tèms,  long-tèms  après,  quand  li  paire  de  famiho  fasien  dire 
sis  ouro  à  sis  enfant,  veici  coume  venien  : 

—  Pichot,  digo  tis  ouro  :  au  noum  dôu  Paire... 

—  Au  noum  dôu  Paire. 

—  Dôu  Fiéu... 

—  Dôu  Fiéu. 

—  E  dôu  sant  Esperit.  Ansin  siegue  1 

—  E  dôu  Sant-Esperit.  x\nsin  siegue. 

—  Mesouvendrai  toujour,.. 

—  Me  souvendrai  toujour. 

—  Que  lis  arlèri  d'Arle.,. 

—  Que  lis  arlèri  d'Arle. 

—  An  drula  7iosto  Tarasco  /... 

—  An  brûla  nosto  Tarasco. 

—  Pater  noster,  etc. 

Aleva  lou  famous  sarramen  d'Annibal,  l'istôri  noun  retrais  gens 
de  rancuro  coume  aquelo. 

•      LOU  CASCARELET. 


LOU  FRAIRE   ESCARAMOUCHET 

ENSIGNAMEN  POUPULARI 

Ayiéu  un  fraire  —  qu'èro  escaramouchet  : 
Pèr  eiretaue  —  eu  m'a  leissa  'n  siblet  ; 
Mai  un  siblet  —  n'es  pas  un  escritôri  ; 
Lou  paradis  -—  es  pas  lou  purgatôri  ; 
Lou  pur^!:atcri  —  es  pas  lou  paradis  ; 
Ni  uno  lèbre  —  es  pas  uno  perdris  ; 
Uno  perdris  —  noun  es  pas  uno  lèbre  ; 
Coume  uno  coumbo  -—  noun  s'entend  pèr  un  serre; 
Nimai  un  serre  —  pèr  coumbo  noun  s'entend  ; 
E  li  gengivo  —  nimai  soun  pas  li  dent  ; 
Nimai  li  dent  ~  noun  soun  pas  li  gengivo, 
Coume  uno  morto  —  noun  es  pas  uno  vivo  ; 
Ni  uno  vivo  —  noun  es  pas  uno  morto  ; 
Ni  un  ferrou  —  noun  es  pas  uno  porto  ; 
Nimai  la  porto  —  noun  es  pas  lou  ferrou  ; 
Nimai  la  niero  —  noun  es  pas  lou  pesou  ; 
E  lou  pesou  —  nimai  es  pas  la  niero  ; 
E  lou  varlet  —  noun  es  pas  la  chambriero  ; 
Ni  la  chambriero  —  noun  es  pas  lou  varlet  ; 
Ni  uno  bledo  —  noun  es  pas  un  caulet  ; 
Ni  un  caulet  —  noun  es  pas  uno  bledo  ; 
Ni  un  moutoun  —  noun  es  pas  uno  (edo  ; 
Ni  uno  fedo  —  noun  es  pas  un  môutoun  ; 
Nimai  lou  pastre  —  noun  es  pas  lou  bastoun  ; 
E  lou  bastoun  —  nimai  es  pas  lou  pastre, 
Coume  lou  pan  —  noun  es  pas  la  fougasso  ; 

E  la  tbugasso  —  nimai  es  pas  lou  pan  ; 
Nimai  lou  clerc  —  es  pas  lou  capelan  ; 
Lou  capelan  —  nimai  es  pas  lou  clerc  ; 
Coume  l'estiéu  —  nimai  es  pas  l'ivèr  ; 
Nimai  l'ivèr  —  que  noun  es  pas  l'estiéu  ; 
E  lou  dedau  —  nimai  es  pas  lou  fiéu  ; 
Coume  lou  fléu  —  que  n'es  pas  lou  dedau  ; 
Ni  la  cavalo  —  que  n'es  pas  lou  chivau  ; 
Ni  lou  chivau  —  que  noun  es  la  cavalo, 
Coume  lou  pi  —  nimai  es  pas  la  palo  ; 
Nimai  la  palo  —  que  noun  es  pas  lou  pi  ; 
Nimai  l'araire  —  que  n'es  pas  lou  coutri  ; 
Ni  lou  coutri  —  nimai  qu'es  pas  l'araire  ; 
Nimai  lou  fus  —  qu'es  pas  lou  debanaire  ; 
Lou  debanaire  —  nimai  qu'es  pas  lou  fus  ; 
Nimai,  nimai...  léu  n'en  sabe  pas  plus. 


LI    SOURNETO    DE    MA    GRAND    LA    BORGNO 
l'ome  juste 

I 

l'a  'n  ome  qu'uno  fes  aguè  'n  enfant  ;  e  'n  aguènt  aquest  enfant, 
ievouguè  pèr  peirin  un  ome  juste.  Mai  ounte  lou  trouva?  Cerco 
que  cercaras  I 

Vai  rescountra  sant  Pèire  ;  e  sant  Pèire  ie  vèn  : 

—  Que  cercas  tant,  brave  ome  ? 

—  Cerque  un  peirin  pèr  moun  pichot. 

—  Se  voulès  que  iéu  vous  lou  tèngue,  ie  fai  lou  grand  sant  Pèire, 
si  eu  à  voste  service. 

—  Es  que,  l'ome  respond,  voudriéu  un  ome  juste. 

—  Poudès  gaire  miéus  toumba,  sant  Pèire  ie  dis. 

—  E  quau  sias,  vous  ? 

—  Siéu  sant  Pèire. 

—  Sant  Pèire  ?  que  pourtas  li  clau  ?  sias  pas  juste  :  pèr  quàuqui 
marrit  pecat  de  mai  o  de  mens,  metès  lis  un  au  paradis,  lis  autre 
au  purgatôri  e  lis  autre  à  l'infèr...  Sias  pas  l'ome  que  vole, 
à-diéu-sias  I 

E  marclio  que  marcharas,  e  cerco  que  cercaras...  Rescontro  lou 
bon  Dieu  : 

—  Que  cercas  tant,  brave  orne  ? 

—  Cerque  un  peirin  pèr  moun  picliot. 

—  Se  voulès  que  iéu  vous  lou  tèngue,  ie  fai  lou  bon  Dieu,  siéu  à 
voste  service. 

—  Es  que,  l'orne  respond,  voudriéu  un  orne  juste. 

—  Poudès  pas  miéus  capita. 

—  E  quau  sias,  vous  ? 

—  Siéu  lou  bon  Dieu. 

—  Lou  bon  Dieu!...  ah!  nàni,  nàni,  sias  pas  lou  peirin  que 
cerque. 

—  Coume  vai,  misérable  pecadou  !  troves  que  siéu  pas  juste  ? 

—  Vous  juste,  Segnour  Dieu  !  Mandas  de  riche,  mandas  de  paure, 
fasès  de  sage,  fasès  de  fou,  n'en  créas  de  dre,  n'en  créas  de  gàmbi, 
à  l'un  donnas  la  sciènci,  à  l'autre  l'ignourènço,  à-n-aquest  lou 
bonur,  à-n-aquéu  lou  malan...  Nàni,  sias  pas  lou  peirin  que  me  fau. 

III 

E  marche  que  marcharas,  e  bousco  que  bouscaras. 
Rescontro  la  Mort.  E  'm'  acô  la  Mort  ie  vèn  : 

—  Que  cercas  tant,  brave  ome  ? 

—  Cerque  un  peirin  pèr  moun  pichot. 

—  Se  me  voulès,  la  Mort  ie  dis,  siéu  à  voste  service. 

—  Es  que,  l'orne  respond,  voudriéu  un  ome  juste. 

—  Oh  !  pèr  acô-d'aqui,  poudès  pas  miéus  encapa... 

—  Eh  !  quau  sias,  vous  ? 

—  Siéu  la  Mort. 

—  La  Mort  I  à  la  bono  ouro  !  Vous,  belle  Mort,  sias  juste  :  aqui 
à  vosto  fàci,  i'a  ni  riche  ni  paure,  ni  noble  ni  pacan,  ni  rèi  ni  sujet, 
ni  savent  ni  ase,  ni  jouine  ni  Aàèi,  ni  degun  que  tèngue  !  Osco,  vivo 
la  Mort  !  Sara  vous,  o  juste  Mort,  lou  peirin  de  moun  pichot. 

IV 

E  la  Mort  tenguè  l'enfant  sus  li  sànti  font,  e  se  faguè  'n  bèu 
tihoulage.  E  veici  qu'au  repas  i'avié  'n  plat  de  lentiho,  e  la  Mort  li 
manjavo  emé  la  pouncho  d'une  espinglo.  Adounc  l'orne  ie  digue  : 

—  Coume  vai,  Mort,  que  manjas  li  lentiho  em'  uno  espinglo  ? 

—  Moun  bèu,  faguè  la  Mort,  iéu  siéu  l'orne  de  la  paciènci.  Emai 
ane  plan,  ai  toujour  bello  ouro  :  li  jouine,  li  gaiard,  lis  urous,  fan 
pas  cas  de  iéa  e  rison  de  la  Camuso  ;  mai  lis  espère  aa  trau,  n'i'a 
pas  un  que  m'escape. 

Quand  lou  repas  siguè  fini,  la  Mort  digue  à  l'orne  : 

—  D'abord  qu'ai  tengu  toun  fléu,  te  vau  donna  'n  secret  pèr  lis 
estreno  dôu  picliot.  Escouto  bèn  :  quand  quaucun  sara  malaut,  se 
tu  me  veses  drecho  à  la  testiero  de  soun  lie,  pos  afourti  segur  que 
lou  malaut  es  sauve  ;  mai  quand  me  veiras  i  pèd,  emé  ma  daio,  pos 
dire  qu'es  perdu. 

Acô  vai  bèn.  Noste  orne  se  faguè  médecin  ;  e  'm'acô  quand  un 
malaut  lou  mandavo  souna,  entre  intra  dins  la  chambro,  se  vesié  la 
Camuso  vers  lou  cabés  dôu  lie,  ourdou navo  pèr  remèdi  un  pau 
d'aigo  de  la  dourgo,  e  disié  au  malaut  :  «  Agues  pas  pou,  escaparas  !  » 

S'au  countràri  vesié  la  Mort,  sa  daio  en  man,  i  pèd  dôu  lie,  tout- 
d'un-tèms  disié  i  parent  en  brandant  la  tèsto  :  «  Acô  's  un  gros 
malaut,  n'en  fara  pas  soun  proun,  anas  lèu  querre  lou  noutàri  emai 
lou  capelan.  » 

E  'n  estent  que  jamai  se  troumpavo,  acampè  'no  counfianço 
coume  ges  de  médecin,  e  gagné  'n  argent  fôa,  e  venguè  riche  coume 
la  mar.  De  tèms  en  tèms  la  Mort  en  passant  lou  venié  vèire,  e  lou 
mège  ôupulènt  la  reçaupié  magnificamen  e  ie  disié  toujour  :  «  Vivo 
Tome  juste!» 

V 

Pamens  se  fasié  vièi,  e  veici  que  la  Mort  un  jour  ie  digue  : 
~  Iéu  toujour  te  vène  vèire...  Quouro  vènes  un  pau,  tu,   me 
vèire  à  ma  demoro  ? 

—  Quand  voudras,  digue  l'ome. 

—  Eh  !  bèn,  faguè  la  Mort,  se  vos,  vène  emé  iéu,  t'ensignarai 
l'oustau. 

—  Vague  ! 

E  'm'acô  tôuti  dous  se  meton  en  camin.  Marcho  que  marcharas, 
pèr  draio  e  pèr  draiôu.  Vers  soulèu  enintra,  arribèron  au  pèd  d'uno 
mountagno  afrouso,  e  prenguèron  uno  coumbo  negro  que  fasié  pôu; 
e  au  founs  d'aquelo  coumbo  trouvèron  uno  baumo,  que  de  liuen 
pareissié  clavelado  de  lume. 

—  Es  eici,  digue  la  Mort,  intro  ! 

Noste  ome  intrè,  e  veguè  *no  grand  salo  touto  pleno  de  calèu  que 

trasien  dins  lou  sourne  si  lusour  de  touto  meno.  Après  aquelo  salo, 
d'au  tri  salo  atenènto  eilalin  se  durbien,  tôuti  enluminado  e  innoum- 
brablo  à  l'infini. 

—  Oh  !  boudiéii  !  quant  de  lume  î  digue  l'orne  esbalauvi. 

—  Acô,  digue  la  Mort,  es  li  calèu  de  vosto  vido... 

—  Vès,  aquéu  qu'escampo  ! 

—  Acô  's  un  enfant  que  nais. 

—  E  aquéu-d'aqui,  queto  belle  mino  1 

—  Acô  's  un  orne  dins  soun  bon. 

—  E  aquéu-d'eila,  que  fai  li  darrié  belu... 

—  Es  un  qu'es  à  l'angôni. 

—  Oh  !  voudriéu  bèn  vèire  un  pau  lou  miéu. 

—  Vène,  digue  la  Mort,  passen  dins  l'autre  salo,  lou  veiras. 
Coume  fuguèron  dins  l'autre  salo,  l'orne  cridè  : 

—  Oh  !  loubèu  calèu  d'ôli  !  coume  clarejo  !  coume  lusis  !  se  poudié 
èstre  lou  miéu  ! 

—  Es  aquéu  de  toun  drôle,  la  Mort  respoundeguè. 

—  E  aquéu,  pecaire,  aqui,  que  n'a  plus  qu'un  degout  d'ôli,  que 
fai  tant  marrido  mino  e  que  semble  que  vaimouri... 

—  Es  lou  tiéu  ! 

—  Ai  !  moun  Dieu  !  mai  acô  's  poussible  !  Aro  qu'ai  fa  fourtuno 
e  que  poudriéu  un  pau  jouï  ! 

—  Es  lou  tiéu,  e  te  counseie,  en  qualita  d'ami,  d'adouba  tis  afaire, 
de  dire  toun  secret  à  toun  enfant  e  de  te  counfessa,  car  n'as  plus 
que  très  jour  à  viéure. 

—  0  Mort,  o  bono  Mort  !  vuejo  dins  moun  calèu  un  pau  d'ôli 
d'aquéu  que  verso,  d'aquéu  de  moun  drôle  que  n'a  de  soubro... 

Mai  la  Mort  ie  répliqué  : 

—  Se  pôu  pas  :  toun  drôle  es  moun  fihôu,  e  te  souvèn  dounc 
plus,  tarnagas,  qu'as  vougu  pèr  soun  peirin  un  orne  juste? 

La  Mort  lou  venguè  querre,  coume  avié  di,  très  jours  après. 

LOU  CASCARELET. 


UNO  BONO  GALEJADO 

Veici  ço  que  countavo  un  joaine-ome  de  Sorgo 
Que  dis  toujour  verai  (quand  dis  pas  de  messorgo) 
l^er  lou  bal  de  noste  cartié 

M'ère  carga  de  vèire  un  menaire  d'ourquèstre, 

—  Saubrias  pas  m'ensigna  mounte  rèsto  Sivèstre  ? 
Demandave  en  qiiaucun,  dins  la  Carretarié, 

—  L'atrouvarés  sens  faute  au  bout  dôu  Calendié, 
Me  faguèron  subran  em'un  esclat  de  rire. 

N'en  sachèron  pas  mai,  Youguèron  pas  mai  dire. 

Pèr  countunia  ma  coumessioun, 
Me  revire,  e  m'adrèisse  à  la  boutico  en  faço, 

E  ie  fan  la  mémo  questioun  : 

Me  fan  béure  à  la  mémo  tasso  ! 

—  Rèsto  liuen  d'aqueste  quartié  ! 
Es  aro  lou  moumen  qu'arribo  la  pratico, 
E  m'atrove  soulet,  me  fai  lou  boutiquié. 
Escoutas  :  se  voulias  me  garda  ma  boutico, 

Vous  ie  menariéu  voulountié. 

D.-C.   CASSAN. 
AvigaouQ,  Setèmbre  1875. 


LA  LEBRE  DOU  PONT  DOU  GARD 

LEGÈNDO    PROUVENÇALO 

Lou  pont  dôu  Gard,  enié  soun  triple  rèng  d'arcado  que  s'enca- 
vaucon  eilamount  lis  uno  sus  lis  autro,  es  un  di  plus  bèu  travai 
que  i'ague  dins  lou  mounde.  ^E  pamens  dison  que  lou  diable  lou 
bastiguè  dins  uno  niue... 

Veici  l'istôri.  l'a  quau  saup  quant  detèms,  la  ribiero  de  Gardoun, 
qu'es  uno  di  plus  traite  e  rabènto  que  i'ague,  noun  se  passavo  qu'à 
la  gafo.  Li  ribeiren  de  l'aigo  se  diguèron  un  jour  de  ie  basti  un 
pont.  Mai  lou  mestre  massoun,  que  s'èro  carga  dôu  pres~fa,  n'en 
poudié  pas  veni  à  bout.  Entre  qu'avié  jita  sis  arcado  sus  lou  flume, 
venié  'no  gardounado,  e  pataflôu  !  lou  pont  au  sou.  Un  vèspre  sus 
tôuti  lis  autre  que,  morne  e  tout  soulet,  regardavo  de  la  ribo  soun 
travai  afoudra  pèr  la  ràbi  de  Gardoun,  cridè  désespéra  : 

—  Fai  li  très  cop  que  recoumence  :  maugrabiéu  de  ma  vido  ! 
Taurié  de  que  se  donna  au  diable... 

E  'm'acô,  pan  !  lou  diable  à  sa  presènço  pareiguè... 

—  Se  vos,  ie  digue  Satan,  iéu  te  bastirai  toun  pont,  e  te  responde 

d'uno,  que,   tant  que  lou  mounde  sara  mounde,  jamai  Gardoun 
l'empourtara... 

—  Vole  bèn,  digue  lou  massoun.  E  quand  me  faras  paga  ? 

—  Oh  !  pau  de  causo  :  lou  proumié  que  passara  sus  lou  pont,  se 
vos,  sara  pèr  iéu... 

—  Vague,  digue  l'orne. 

E  lou  diable,  tout-d'un-tèms,  arpatejant  e  banejant,  derrabè  à  la 
mountagno  de  tros  de  roco  espetaclous  e  bastiguè  'n  moustre  de 
pont  coume  jamai  s'èro  yist. 

Enterin  lou  massoun  èro  ana  vers  sa  femo  pèr  ie  coumta  lou 
pache  qu'avié  fa  'mé  Satanas. 

—  Lou  pont,  dis,  sara  fa  deman  à  la  primo  aubo.  Mai  aco  's  pas 
lou  tout.  Fau  qu'un  paure  marrit  se  dane  pèr  lis  autre...  Quau 
voudra  èstre  aquéu  ? 

—  Eh  !  badau,  ie  venguè  sa  femo,  adès  i'a  nosto  chino  qu'a  cassa 
'n  lebraud  tout  viéu.  Aganto  aquéu  lebraud,  e  deman,  à  pouucho 
d'aubo,  bandisse-lou  sus  lou  pont. 

—  As>  resoun,  répliqué  l'ome. 

E  aganto  lou  lebraud,  tourne  au  rode  ounte  lou  diable  venié  de 
basti  soun  obro,  e  coume  l'angelus  balançavo  pèr  souna,  bandis  la 
bèsti  sus  lou  pont.  Lou  diable,  qu'èro  'à  l'espèro  eila  de  l'autre 
bout,  aparo  afeciouna  la  lèbre  dins  soun  sa...  Mai  en  vesènt  qu'èro 
une  lèbre,  l'arrapo  emé  furour,  l'empego  contre  lou  pont,  e  coume 
l'angelus  dindavo  d'aquéu  moumen,  lou  marrit  esperit,  en  jitant 
milo  escumenge,  s'aproufoundis  au  founs  d'un  gourg. 

La  lèbre,  desempièi,  se  vèi  encaro  contre  lou  pont. 

E  vaqui  perqué  se  dis  que  H  femo  an  troiimpa  lou  dîaNe, 

LOU   CASCARELET. 


BRESSARELLO 

A  MOUN  BRAVE  PICHOT  ADRIAN 

L'enfant  es  Tamo  de  Toustau. 

A.  TAVAN. 

Sus  l'èr  dôu  Bastimca  (de  Mistral) 

Escouto  un  pau  la  bressarello 
Que  toun  nounoun  a  fa  pèr  tu  : 
Es  un  pau  longo,  mai  es  belle  ; 
Es  sus  l'èr  de  turlu-tu-tu, 

Èr  couneigu, 
Cansoun  nouvello 
Facho  pèr  tu  ! 

Tène-te  siau  dins  ta  bressolo, 
E  dor  coume  un  pichot  minet  ; 
D'abord  que  lou  canta  ,t'assolo, 
Te  cantarai  bèn  plan-planet. 

Fai  toun  nenet 

Dins  ta  bressolo, 

Pichot  minet  ! 

Ah  !  se  sabiés  que  laid  afaire 
Quand  dormes  pas,  moun  bel  ami  î 
—  Sara  malaut,  —  pènso  ta  maire, 
E  de  la  pou  fai  que  gémi. 

Fau  bèn  dourmi, 

Se  vos  pas  faire 

Tôuti  gémi. 

Car  t'aman  tôuti,  se  pou  dire, 
Coume  se  pou  pas  mai  ama  ; 
Toun  rire  bèu  fai  tôuti  rire, 
Memèi,  nounoun,  papa,  mama  : 

Rire  embauma, 

Plasènt  sourrire 

Que  fai  ama  ! 

Mai  autant-bèn  quand  la  magagno 
Te  rend  aurouge  e  mau-graciéu, 
Lou  crèbo-cor  lèu-lèu  nous  gagna 
E  yenèn  tôuti  pensatiéu  ! 

Ai  las  1  moun  Dieu  I 
Quand  as  la  lagno, 
Sian  pensatiéu  1 

Alor,  moun  bèu,  donnes  de  peno, 
E  nous  fas  tôuti  pregemi, 
Quand,  la  niue,  lou  lume  s'abena 
Sens  que  te  siegues  endourmi  ! 

Alor,  ami. 

Donnes  de  peno 

E  fas  aenii  ! 

Ah  !  sabes  pas  quant  de  paciènci 
E  quant  d'amour  fau  i  parent  ! 
De  faire  un  orne  es  uno  sciènci, 
Emai  acô  semble  pas  rèn  ; 

Es  quaucarèn, 

Aquelo  sciènci, 

Pàuri  parent  ! 

Pièi  quand  l'enfant  cargo  li  braio, 
Qu'es  proun  gaiard,  proun  abari, 
Lou  fau  mètre  à  la  bono  draio 
E  de  tout  vice  lou  gari  ; 

Aquel  esprit 

Que  just  gasaio, 

Lou  fau  nourri. 

Amo  la  Vierge,  amo  Mario, 
Amo  lou  Crist  d'un  amour  yiéu  ; 
Amo  la  Franco  ta  patrie, 
E  la  Prouvènço  encaro  miéu. 

Amo  toun  Dieu, 

E  ta  patrie. 

D'un  amour  viéu. 

Amo  la  Glèiso,  amo  lou  Papo  : 
Dins  noste  oustau  sian  catouli  ; 
Qdand  dins  lou  mounde  tout  s'aclapo, 
Acô  noun  pou  se  demouli. 

0  moun  pouli, 

Amo  lou  Papo  : 

Sies  catouli  1 

Amo  li  paure  e  fai  l'ôumorno, 
Douno,  se  pos,  à  pléni  man  ; 
Car  l'avariço  es  uno  escorno 
Pèr  lou  marrit  qu'a  gens  de  pan. 

En  bon  crestian, 

Fagues  l'ôumorno 

A  plen  de  man. 

Dins  ta  famiho  auras  d'eisèmple 
Pèr  te  guida,  quand  saras  grand  ; 


-  C8  — 

Que  toun  iue  sèmpre  li  countèmple 
E  mostro  que  sies  d'un  bon  gran. 

Ti  rèire-grand 

Te  soun  d'eisèmple  ; 

Sies  dôu  bon  gran. 

E  pièi,  se  Dieu  te  fai  felibre, 
Siegues  felibre  de  renoum  ; 
T'ensouYendras,  se  fas  de  libre, 
Di  pàuri  vers  de  toun  nounoun. 

Ah  !  siegues  dounc 

Meiour  felibre 

Que  toun  nounoun  ! 

E  vejaqui  la  bressarello 
Que  toun  nounoun  a  fa  pèr  tu  ; 
Es  un  pau  longo,  mai  es  bello, 
Es  sus  rèr  de  turlu-tu-tu  I 

Èr  couneigu, 

Cansoun  nouvelle 

Facho  pèr  tu. 

M.  FRIZET. 


Perno,  1873. 


LOU  DESPARTAMEN  DI  CABRO 


Ane  dounc,  Rouset,  que,  pechaire  !  sabié  ni  legi  ni  escriéure, 
anè  vers  lou  mèstre  d'escolo  se  faire  faire  uno  letro,  pèr  Danis, 
soun  calign aire,  qu'èro  soudard  de  Franco,  en  destacamen  àBrioux. 
Em'acô,  quand  la  letro  fugue  facho  coume  se  dèu,  lou  mèstre 
d'escolo  la  pleguè,  e  : 

La  mandan  ? 

—  A  Danis  Trissoun. 

—  Trissoun.... 

—  Segound  regimen  de  ligne.... 

—  De  ligno. 

Proumiero  coumpagnié,  à  Brioux. 

E  lou  despartamen,  Rouset  ? 

Despartamen  di  cabro,  Moussu. 

—  Di?... 

—  Di  cabro,  vous  dise. 

Lou  mèstre  d'escolo,  que  pamens  sabié  proun  sa  geougrafio,  cou- 
iieissié  pas  aquéu  despartamen,  e  yague  de  rire  !!... 

—  Ah  !  ie  siéu,  faguè  pièi  subran,  —  despartamen  des  Deux- 
Sèvres,  parai  ? 

—  Acô  's  bèn  acô,  Moussu  !  despartamen  di  dos  cabro. 

LOU    CASCARELET. 


A  MOUN  AMI  ROUMANILLE 

léu  l'ai  Yisto  mouri  peréu,  ma  santo  maire  ! 
Me  sèmblo  qu'èro  aièr  !  i'a  tout-aro  dous  an. 
M'escriguères  alor,  couer  fidèu,  fiéu  amaire  : 
«  N'ai  uno  vièio,  alin,  que  pou  parti  deman. 

«  Ai  !  me  fan  pou  segur  tei  lagremo,  moun  fraire  î 
«  Vese  iéu  que  trop  lèu  lei  miéuno  raiaran...  » 
Raion,  e  toun  couer  sauno,  o  moun  paure  troubaire  I 
Ah  !  te  plagne,  e  t'embrasse,  e  te  sarre  la  man  . 

E  vaqui  !  de  meis  uei  uno  lagremo  toumbo, 
E  bagno  aquest  fuiet,  que  pause  sus  la  toumbo 
Dei  maire  qu'an  leissa  sus  la  terro  sei  fiéu. 

Me  l'as  di  :  sian  crestian,  leis  enfant  de  Prouvènto. 
Avèn  la  fe  di  rèire,  e  gardan  la  cresènço 
Que  nous  recamparen  dins  la  glôri  de  Dieu  ! 

MARIUS  BOURRELLY. 
MiirsiJio,  lou  20  do  Mars  1875. 


LA  MEISOUN  CARRADO 

Lou  famous  temple  de  Nimes  apela  Meisoun  carrado  es  un  rare 
cap-d'obro  de  l'architeituro  enciano.  Lou  cardinau  Alberôni  disié, 
en  parlant  d'eu,  que  faudrié  lou  rejougne  dins  un  massapan  d'or. 
Uno  remarco  curiouso  :  la  Kaaba,  santuàri  dôu  temple  de  la  Mèco, 
vôu  peréu  dire  en  aràbi  :  Meisoun  carrndo. 


Lou  lebraud  en  febrié 
Fai  courre  lou  lebrié. 

LOU   PAN   D'AMOUR 

A  TEODOR  AUBANEL 


Manjas  d'aise  lou  pan  d'amour, 
Se  n'en  manjo  pas  chasque  jour. 

T.    AUBANEL. 


I 


N'en  voudrian  tasta  cade  jour 
Dôu  pan  sabonrous  de  l'amour  ! 
L'amour,  pèrfes,  dôu  Cèu  davalo, 
E  voulastrejo  à  noste  entour  ; 
Mai  se  voulèn  i'aganta  l'alo, 
Vers  lis  auturo  celestialo 
Quatecant  lando,  e  pèr  toujour. 

Se  n'en  pasto  pas  cade  jour 
D'aquéu  pan  goustous  de  l'amour  ! 

II 

Entre  mitan  de  milo  plour, 
Qu  noun  fai  soun  pantai  d'amour  ? 
Vesèn,  de-fes,  coume  uno  estello 
Qu'esbrihaudo  pèr  sa  clarour  ; 
Soun  trelus  abro  li  parpello  ; 
Mai,  lou  matin,  yen  palinello, 
E  s'amosso  quand  yen  lou  jour. 

Es  un  pantai  l'eterne  amour  : 
l'a  d'eterne,  eici,  que  li  plour  ! 

III 

Li  voudrian  ausi  cade  jour 
Li  dôuci  cansoun  de  l'amour. 
De-fes,  claro  e  siavo,  descende 
Ta  voues,  pouëto,  dins  lou  gourg  ; 
Lou  cor  tressauto  quand  l'entende, 
L'amo  la  mai  duro  se  rende  : 
Esvarto,  uno  ouro,  si  douleur. 


—  71  - 

0  mèstre,  emé  ti  vers  d'amour, 
Brèsso  nôsti  cor  cade  jour  I 


Pourchiero,  setèmbre  1875. 


A.    DE  GAGNAUD. 


LA  TROUCHO 


Lou  picliot  de  Bastiano  èro  mau-gaiard,  e  lou  médecin  avié  pres- 
cri  la  dièto.  Lou  paure  malautoun  prenié  quasimen  rèn,  e  touto  la 
niue  gouissavo.  La  dièto,  dison  li  mège,  a  jamai  res  tua.  Enterin  lou 
pichot  se  foundié  coume  un  cire,  e  gemissié,  pecaire,  que  vous  tran- 
cavo  lou  cor.  Venguè  'no  vesino,  e  'm'acô  digue  à  la  maire  : 

—  Toun  drouloun  a  proun  marrit  biais...  Vos  que  t'ensigne  un 
remèdi  ?  * 

—  Digo,  faguè  la  maire. 

—  Fricasso  à  la  sartan  uno  troucho  de  quatre  iôu,  e  aniue,  se  'n- 
cop  te  couches,  mete-la  touto  caudo  sus  lou  ventre  dôu  pichot.  le 
fara  de  bèn. 

—  Assajarai,  digue  Bastiano. 

E  'm'acô,  à  la  vihado,  faguè  couire  uno  troucho,  uno  belle  troucho 
de  quatre  iôu,  farci  'mé  d'erbo,  aussè  la  camiseto  dôu  paure  ma- 
lautoun, boute  la  troucho  sus  soun  ventre,  e  pièi  s'anè  coucha. 

Lou  pichot  digue  rèn  de  touto  la  niuchado;  e  la  maire,  lou  matin, 
en  venènt  vèire  coume  anavo,  lou  trouve  reviscoula,  esperluca  e 
tout  risènt. 

—  Lou  remèdi  a  fach  efèt,  cridè  touto  galoio. 

E  'm'acô  mandé  laman  pèrdavera  la  troucho...  Mai  de  troucho, 
n'i'aguè  plus  ges.  Lou  malaut,  à  cha  moussèu,  l'avié  acabado. 

LOU   CASCARELET. 


LOU  RIGAU 
I 

Nous  arrive  is  ôulivado, 
I  mai  sôurni  jour  de  l'an, 
Un  pau  avans  li  jalado. 
Un  pau  après  la  Toussant. 

Un  matin  que  l'auro  frejo 
A  desvaria  li  baus. 


Que  li  fueio  que  coussejo 
S'amoulounoii  dins  l'enclaus, 

Que  di  rai,  di  flour,  dis  alo 
An  fini  Ils  estrambord, 
E  que  lou  nivo  davalo 
Couine  un  susàri  de  mort, 

Un  auceloun  frèule  e  rouge 
Se  viéuto  e  ris  dins  lou  vent, 
E  met  dins  lou  cèu  ferouge 
Coume  un  rebat  de  printèms. 

Es  un  riset  dins  li  lagno. 
Un  beluguet  sus  lou  gèu, 
Dins  l'oumbrun  de  la  baragno 
Es  un  raioun  de  soulèu. 

Meraviho  de  l'ausido, 
Fasènt  l'aleto  o  pèr  sou, 
Es  l'esté,  lou  cant,  la  vido 
De  noste  campèstre  en  dôu. 

Es  lou  Rigau,  voues  galoio, 
L'esperitoun  de  l'ivèr, 
Lou  Rigau,  valènço  ejoio 
E  dôu  reviéure  l'espèr. 

II 

Vèn  d'Alsaço  e  de  Lourreno 
Ount  tant  di  nostre  an  soun  cros  ! . 
Vèn  dire  un  plang  dis  Ardeno 
Is  ecô  de  nôsti  bos  ! 

De  l'espàci  alu  felibre, 
Sènso  respèt  di  coufin, 
A  fa  piéuta  soun  cant  libre 
Subre  la  Mueso  e  lou  Rin. 

La  vivo  e  fièro  bouscarlo 

A  plumo  tencho  de  sang. 

De  Metz,  d'Estrasbourg  nous  parlo,. 

Quand  retourne  pèr  Toussant. 

Au  sounjaire  malancôni, 
Amachouti,  pensatiéa, 
Sèmblo  (lire  sa  sinfôni  : 
«  l'a  'n  soulèu  darrié  li  niéu.  » 

E  dins  l'aire  o  dins  l'aubrilio 
Soun  tir-li-ri  triste  e  dons 
Dis  à  l'eisila  :  «  Patrio  !  » 
A  tôuti  :  «  SouYenès-vous.  » 

A  nosto  Franco  que  plouro 
Coume  Rachèî  dins  Rama  : 
«  Vai  !  finirai  la  tenapouro, 
«  Revendran  li  desmama. 

«  An  bèu  basti  sus  li  moure 
«  Barri  e  castèu,  li  tiran  : 
«  Mau-grat  flume,  fortetourre, 
«  Li  pople  freirejaran.  » 

III 

0  !  bel  aucèu  dis  aurige 
E  di  négri  revoulun, 
Qu'alin  fas  à  moun  lassige 
Trelusi  toun  pichot  lum  ! 

Tu  que  cantes  à  moun  amo 
Quand  moun  iroundo  s'envai  : 
Dins  lou  mounde  i'a  'no  flamo 
Que  s'amosso  pas  jamai. 

0  !  Rigau,  valènço  e  joio, 
Pantai  d'abriéu  dins  l'ivèr, 
Voues  courouso,  voues  galoio, 
De  tout  reviéure  l'espèr, 

Avans  qu'une  auro  me  gible 
E  qu'avau  siegue  manda, 
Fai  qu'ôublide  l'an  terrible 
Que  pode  pas  ôublida  ! 

JAN   DE   LA  TOURMAGNO. 
Nimes,  desèmbre  1873. 

MÈSTRE  DE  COR  DE  RESCONTRE 

Jaque  Bassoun,  qu'es  grand-clergue  e  Mèstre  de  Cor  de  la  parrô- 
qui  Sant-Pau,  à  Bèu-caire,  anè,  l'autre  jour,  atrouva  soun  ami, 
emplega  dôu  camin  de  fèrri....  coume  ie  dison  ?...  Simoun  Castagno, 
uno  bono  pasto  de  crestian,  que,  li  Dimenclie,  quand,  li  Dimenche, 
es  libre,  i'ajudo  au  letrin,  —  em'acô  ie  digue  : 

—  Simoun,  fau  que  me  rendes  un  service. 

—  Dous,  se  pode.  Que  i'a  ? 

—  l'a  que,  deman,  lou  proumié  dis  Ayènt,  manjan  li  dragèio  : 
anan  bateja  lou  nistoun  de  la  noro,  à  Valabrego,  —  un  bèu  droulas, 
n'i'a  'n  plen  brès  !  —  Siéu  peirin.  Poudriés  pas  faire  moun  obro,  à 
la  grand  messo  emai  i  vèspro  ? 

—  Vole  bèn,  moun  ome,  ie  fai  Simoun.  Just  se  vai  capita  que  de- 
man siéu  pas  de  service.  Pos  parti  tranquile.  Emai  fugue  un  pau 
enraumassa,  tambèn  piéutarai,  e  menarai  li  piéuttiire. 

L'endeman  donne,  à  Valabrego,  Jaque  Bassoun  faguè  'n  crestian, 
e  Simoun  Castagno,  à  Sant-Pau,  faguè....  Ah  !  n'en  faguè  'no  belle  !! 
Anas  vèire  eiçô. 

A  la  grand  messo,  li  Kyrie,  lou  Gloria,  lou  Credo,  tout  anè  juste 
coume  un  papié  de  musico  :  lou  raumas  de  Simoun  s'èro  amadura, 
e  sa  voues,  emai  fuguèsse  encaro  un  brigoun  gamado,  faguè  bèn 
soun  ôufice.  Mai,  i  vèspro  !..  Vau  vous  dire  acô  pan  pèr  pan  e  de 
fiéu  en  courduro. 

Vèspro  dicîio,  un  presica3re  famous  en  cadiero  mountè,  e  faguè  'n 
sermoun  tant  bèn  alisca,  e  tant  lou  fignoulè  que  tout  l'auditôri,  — 
la  glèiso  èro  pleno  coume  un  iôu,  —  n'en  fugue  espanta,  e  badè 
tout  lou  tèms  que  parlé  la  bouco  d'or.  Souiet,  Simoun  Castagno 
fugue  pas  dins'  lou  ravimen,  car,  pas-pulèu  lou  presicaire  aguè 
coumença  de  debana  soun  escagno  que  noste  Mèstre  de  Cor  de  res- 
contre....  s'endourmiguè  di  très  e  rounflè  coume  quatre,  davans 
soun  letrin  e  tout-de-long.  Faguè  qu'une  courdurado. 

Quand  pièi  Tôuratour  aguè  di  :  Es  la  gràci  que  vous  souvète. 
Amen,  lou  brut  que  faguèron  lis  auditeur  en  toussissènt,  en  s'escu- 
rant,  en  se  moucant,  en  boulegant  li  cadiero  pèr  s'ageinouia  e  re- 
çaupre  la  benedicioun  dôu  Sant-Sacramen,  revihè  subran  Simoun 
Castagno. 

E....  quand  me  parlas,  pamens  !! 

Encaro  endourmi  à  mita,  noste  Simoun,  se  cresènt  à  soun  obro 

acoustumado,  se  bouto  à  brama  coume  un  brau  :  Les  voyazeurs 
pour  Nimes,  Lunel,  Montpellier,  Cette  et  Alais,  en  voiture  1 

LOU   CASCARELET. 


A  B.  LAURENS 

LOU  PINTRE  DEI  PROUVENÇALETO 

I lustre  espeiandra,  capo  dei  barrulaire. 
Testasse  d'engien  pleno,  ,o  moun  mèstre,  o  Laurèns, 
Très  fes  en  travessant  coume  un  aucèu  voulaire 
Seloun  e  soun  terraire, 
Qu'as  vist?  Qu'as  fa  ?..  —  Pati-pas-rèn. 

As  vist  noueste  castèu,  li  as  près  une  tourreto  ; 
As  rauba  sei  dentelle  à  noueste  campaniéu  ; 
A  crouca,  toun  piucëu,  de  nouéstei  fouent  clareto 
La  moufo  verdouleto, 
E  toun  craioun  un  vièi  pouciéu. 

D'une  chato  as  retra  la  gènto  atrencaduro, 
Soun  riban  que  fîoutejo,  e  soun  peu  entrena, 
De  Rousino  tambèn  l'encro  cabeladuro, 
Crespado  de  nature, 
E  proun  aluquères  Lena... 

Mai,  qu'es  acô  pèr  tout  ço  que  laisses  à  rèire  ? 
De  Roco-rousso,  digo,  as-ti  doumta  lei  baus  ? 
Agarri,  peramount,  leis  aubras  de  Sant-Pèire, 
—  Canourguié  belle  à  yèire  — 
0  lei  vèrdei  palun,  avau  ? 

As-ti  ?...  Vène,  veiras,  e  faras  meraviho. 
léu  emé  Teodor  avèn  furna  pertout, 
Pertout  t'endraiaren  pèr  plan  e  pèr  mountiho, 
Jusquo  vers  une  fiho 
Que  t'agradara  mai  que  tout. 

Noun  luen,  sus  d'un  touret,  flouca  d'un  verd  bouscàgi, 
Qu'au  pèd  sèmpre  li  gisclo  un  eissourg  clarinèu, 
Dins  un  paure  casau,  espèci  d'ermitàgi 
Que  rèurre  dis  soun  iàgi, 
Belaren  l'ôujèt  vierginèu. 

Veraio  jouino  sor  deis  antiquei  roumano, 
Es  facho,  pèr  soun  tèms,  —  a  sege  an  tout-bèu-just  - 
E  rusto  s'enantis  e  nervihouso  e  sano, 
Semblable  à  la  miéugrano, 
Que,  rufo,  gounflejo  de  jus. 

Coumplido  à  faire  gau  :  peu  brun,  tencho  daurado, 
Poulit  nasoun,  grands  ue  brihant,  front  galantoùn  : 
Sa  bouco  —  un  fin  courau,  perleto  arrengueirado 
Sei  dent  blanco,  e  flourado 
Sei  gauto  véuso  de  poutoun. 

xVh  !  fau  la  capita  quouro,  à  mita  vestido, 
Emé,  pèr  velet  blanc,  un  moucaire  trauca, 
Gardo  au  boues  la  cabruno,  o  davans  la  bastido 
Rustiquejo  roustido 
Dôu  soulèu  :  si  qu'es  à  crouca  ! 

Contro  un  vièi  pous  ascla  que  sa  vièio  carrello 
Pende  à  très  yièi  pouncliié  se  coupant  sus  lou  cèu, 
La  devistère,  un  jour,  coucado...  0  I  qu'èro  bello 
Sa  cambo  redounello  ! 
0  !  s'ayiéu  tengu  toun  pincèu  ! 

Que  toun  gàubi  tria,  bon  Laurèns,  me  fa  ligo  ! 
Pintre  en  vers,  dise  pas,  pèr  fes  belèu  va  siéu  ; 
Mai,  en  viant  mei  castèu,  mei  cbato,  mei  garrigo, 
Me  vas  faire  la  figo, 
Drechamen  te  trufa  de  iéu. 

Basto  de  tei  counsèu  me  vèngue  un  pau  Tajudo, 
Dins  ma  vileto  basto  aguèsses  toun  oustau 
Pèr,  mai  que  bèn  liga  de  goust  e  d'abitudo, 
Faire  nouesto  batudo 
Ensèn,  pèr  coumbo  e  pèr  coutau  ! 

Viéurian  bèn,~  nouéstei  couer  n'an  ni  fèu  ni  malici,  - 
De  la  Naturo  tu  lou  bon  paire,  iéu  l'enfant, 
Dôu  cachimbau  touei  dous  ignourant  lei  delïci, 
E  lei  plasé  dôu  vïci  : 
Béure  e  manja  sens  set  ni  fam. 

Courao  tu,  vièi  venènt  ai  sèmpre  lou  couer  jouine, 
Ame  tout  ço  qu'es  bèu,  —  l'idèio,  la  resoun  ; 
Jamai  contro  lou  sort  me  despiche  ni  souine  : 
Libre  e  siau  coume  un  mouine 
Vau  dévalant  vers  lou  clausoun. 

A.-B.    CROUSILLAT. 
î><'ioua,  1  d'Avoust  1875. 


LOU   FRANCIHOT 

Brando-canello,  que  s'èro  marida  davans  que  tira  au  sort,  fauguè 
que  partiguèsse  coume  li  cambarado.  Mai,  rende  gràci  à  Dieu,  aguè 
pas  dôu  malur,  e  au  bout  de  set  an  s'entournè  de  l'armado.  Soula- 
men,  sabié  plus  parla  que  francihot,  talamen  que  sa  femo  i'estènt 
anado  à  l'endavans,  Brando-canello  ie  cridè  : 

—  Holà,  ma  feymne!  va  me  say^cer  des  côtelettes,  perce  que, 
fron  de  Lieu!  en  arrivant  dans  mes  fouyers,  zé  veux  me  ré- 
galer  ! 

Em'acô  s'embrassèron  coume  dos  coucourdo.  E  la  pauro  Janetoun 
disié  tout  en  caminant  :  —  Oh  !  moun  Dieu  !  moun  Dieu  !  moun 
Dieu  !  mai  parlara  toujour  coume  acô  ? 

En  caminant,  veici  que  passèron  dins  un  prat  ;  Brando-canello, 
sènso  lou  vèire,  boute  lou  pèd  sus  un  rastèu...  Lou  manche  en  s'au- 
bourant  ie  pique  sus  lou  coutet,  e  noste  francihot,  se  revirant  emé 
lou  fitre,  cridè  :  —  Malavalisco  aquéu  couioun  de  rastèu  I 

—  Anen,  à  la  bono  ouro  !  Janetoun  ie  faguè.  Au-mens  sabes  en- 
caro  parla  coume  li  gènt  ! 

LOU  CASCARELET. 


PROUVERBI    SUS  LIS  ENFANT 

Un,  n'i'a  pas  pèr  cadun  ; 
Dous,  l'on  es  pas  jalons  ; 
Très,  la  cargo  i'es  ; 
Quatre,  n'i'a  pèr  se  batre. 
Cinq,  es  un  assassin. 


Car  de  vuei,  pan  d'aièr,  vin  de  l'annado. 

PROULOGUE  DOU  PROUCÈS  DE  CARMENTRAN 

Fouèmo  couronna  i  Jo  flourau  de  Mount-pelié 

Un  dimècre-cèndre,  la  niue 
Qu'en  Ayignoun  me  permenère, 
Calu  tant  di  pèd  que  dis  iue, 
Veici  pamens  ço  que  veguère  : 

Au  son  d'un  fifre  e  d'un  tambour 
Qu'is  auriho  fasien  la  guerro, 
Di  caire,  cantoun  e  carriero 
Très  galagu  fasien  lou  tour. 
Pèr  tôuti  très  èro  grand  fèsto, 
Dous  que  jougavon  de  soun  rèsto, 
Un  qu'intravo  en  règne  aquéu  jour  ; 
Tôuti  très  tambèn,  à  la  tèsto 
D'uno  armado  de  sounjo-fèsto 
Coume  n'i'a  plus  au  tèms  que  sian, 
Anounçavon  à  l'assistanço 
Qu'un  proucès  de  grande  impourtanço 
S'anavo  juja  sus-lou-champ. 
Faguèron  bèn  tant  de  grimaço 
Qu'un  esfraious  troupèu  d'enfant 
Se  precepitè  sus  si  traço, 
Emai  pièi  dins  quàuquis  istant, 
Proun  de  badaire  un  pau  plus  grand 
Manquèron  pas  sus  la  Grand-Plaço... 

...  Lou  pus  gros  coume  lou  pus  gras 
Èro  coumpaire  Carnavâs  :• 
Si  graisse  quasi  l'estoufavon 
E  de  pertout  ie  pendoulavon. 

Après  eu  yenié  soun  enfant, 
Aquéu  qu'apellon  Carmentran  : 
Si  cambo,  que  souvent  clinavon 
E  mau-grat  eu  se  crousihavon, 
Semblavon  pourta  'n  sa  de  vin 
Enredi  coume  un  tambourin  ; 
Èro  rouge  coume  un  rassaire, 

Avié  lou  tru  d'un  amoulaire, 
E  soun  capèu  long  e  pounchu 
Dessoutavo  sonn  estamaire 
Que  i'ayié  quiha  sus  lou  su. 

Aquéli  dous  près  dôu  tresième 

Èron  coume  dous  margoulin 

A  constat  dôu  grand  Poulifème 

0  dous  tetaire  d'un  long  pin. 

Lou  grandissime  pendoulin 

Moustravo  uno  grosso  filado 

De  dent  jauno  bèn  agusado  ; 

Dins  soun  ventre,  autant  plat  e  prlm 

Qu'aquéu  d'une  cime  furado, 

Pourtavo  lou  June  e  la  Fam 

Que  ie  rousigavon  li  flanc, 

E  qu'ayien  escri  de  sa  man 

Sus  sa  caro  avalido  e  blèmo 

Aquéli  dous  mot  :  grand  Carèmo. 

Vaqui  pèr  li  très  majourau. 
Sus  lou  retra  di  generau 
Figuras-vous  pèr  la  pensado 
Aquéu  dôu  rèsto  de  l'armado  : 
N'èro  pas  uno  enfantarié 
Mmai  uno  cavalarié... 
De-qu'èro  donne?  un  bon  viedase 
Pèr  bateja  de  mitadié 
Qu'èron  d'escambarloun  sus  d'ase 
Toucant  lou  sou  'mé  si  soulié.... 

....  Li  Carnavas  an  de  perlino 
Pendoulado  emé  de  long  fiéu 
Au  bout  d'une  cano  que  clino. 
En  sambejant  d'un  èr  catiéu. 
A  l'enfantiuegno  acô  fai  lego 
Que  de  liuen  n'en  lico  si  brego 
Coume  se  lou  tenien  peréu. 
Mai  quand,  li  man  darrié  lou  quiéu, 
Li  badau  vènon,  tôuti  en  aie. 
Vers  la  perlino  que  trantaio 

Durbènt  lou  bè  pèr  l'avala, 
Un  flo  de  bren  li  fai  cala. 

Li  Carmentran,  despièi  la  yèio, 
En  quistant  de  chiquet  pertout, 
N'an  pas  cessa  d'èstre  sadou 
E  fan  pas  grand  cas  di  dragèio, 
Mai  poutounejon  si  boutiho.... 

Li  Carèmo,  au  founs  dôu  tablèu, 
An  rèr  de  rascla  soun  coutèu... 


PLACIDE  CAPPEAU. 


Roco-mauro. 


LA   TERRO  E  LA  PIPO 


-—  Tu  que  veses  courre  l'auro,  Fermin,  saubriés  pas  me  dire  la 
diferènci  que  i'a  entre  uno  terro  e  uno  pipo  ? 

—  Si.  D'ourdinàri,  uno  pipo  es  de  terro,  —  terro  de  pipo  —  e, 
uno  terro...  la  terro.... 

—  le  sies  pas. 

—  Eh  bèn  !  la  pipo,  la  terro....  la  pipo  de  terro....  la  terro  de.... 
de  pipo 

—  An  !  gafes,  moun  orne,  e  se  te  pourgiéu  pas  la  man,  te  n'en 
tirariés  pas.  La  diferènci  que  i'a,  Fermin,  entre  uno  terro  e  uno 
pipo,  es  que  la  terro  se  fumo  avans  de  laboura,  e  que  la  pipo,  la 
bourron  avans  de  la  fuma. 

LOU   CASCARELET. 


LOU  PROUMIÉ  POUTOUN 

Sounet  couronna  i  Jo  flourau  de  Mount-pelié 

Lou  mounde  èro  tout  nôu.  Adam  e  sa  coumpagno 
Vivien  despièi  un  jour  dins  l'Eden  embauma  ; 
Sabien  pancaro  bèn  ço  qu'es  que  de  s'ama  ; 
Estrenavon  li  flour,  lou  soulèu  e  l'eigagno. 

Mai,  lou  segound  matin,  quand  la  verdo  campagno 
Se  revihè  sont  l'iue  de  l'astre  abrasama, 
Rescountrèron  toui  dous  si  regard  aflama, 
E  le  venguè  subran  coume  uno  douço  lagno. 

Alor,  en  même  tèms,  sènso  saupre  perqué, 

Dins  lis  èr  atupi  si  bouco  se  cerquèron, 

E,  s'estent  atrouvado,  un  moumen  se  touquèron  ! 

A-n-aquéu  brut  divin  lou  mounde  resté  quet  : 
Aplanta  sus  si  brout  lis  aucèu  escoutèron, 
E  lis  ange,  jalons,  d'eilamount  regardèron. 

M.   FRIZET. 

Ais,  1875.  

LOU  PORC  E  L'ASE 
Fablo  poupuàlri 

Un  jour,  lou  Vesti  de  sedo  se  trufavo  de  mèste  Gris  : 

—  Que  sies  de  plagne  !  ie  disié.  Manjes  jamai  que  de  paio,  d'au- 
riolo  e  de  caussido...  Regardo  iéu  :  me  paston  de  reprim,  me  fan 
bouli  de  tartifle... 

L'Ase  ie  réplique  : 

—  Gros  testoulas,  que  sièr  que  te  fagon  bouli  de  tartifle,  d'abord 
que  te  saunon  au  bout  de  nôu  mes  !  Iéu,  emai  que  m'estacon  au  pèd 
d'un  roumias,  acampe  ma  vidasse...  E  vive  tant  que  vive  :  jamai  me 
tuon,  siéu  trop  dur. 

LOU  CASCARELET. 


MISAC,  SIDRAC  E  ABDENAGO 

CONTE 

I 

Un  pénitent,  dins  la  Santo  Semano, 
Venguè  canta,  lou  dissate  matin. 
Une  leiçoun  toulo  escricho  en  latin, 
E  l'enreguè,  coume  un  ai  sa  caussano. 
Noste  amateur,  grand,  fort,  brave  garçoun, 
E  bon  crestian,  se  noumavo  Bessoun. 

Ero  toumba  subre  la  proufecio 
Ounte  Daniel  raconte,  coume  acô, 
Qu'un  jour,  Misac,  Sidrac,  Abdenago 
S'èron  brouia  'mé  lou  rèi  d'Assirio 
(Que  ie  disien  Nabucodonosor), 
Sus  lou  sujet  de  soun  idolo  d'or... 

le  voulié  faire  adoura  soun  idolo  : 

—  Que  Tadouren?..  Sarian  pas  tant  bestiole  ! 
le  fugue  di.  — 

Lou  tiran  en  furour 
Faguè  jita  quatecant  dins  un  four 
Li  très  jouvènt  manjaire  de  caudolo. 
Mai  lou  bon  Dieu  soustè  si  serviteur 
E  dins  lou  four  ie  mande  'no  auro  molo 
Que  de  la  flamo  apasimè  l'ardour. 
Mèste  Bessoun  sènso  brounca  filavo, 
Mai  quand  venguè  Naljucodonosor 
Pèr  l'avala,  gaire  mai,  s'estranglavo. 
La  tressusour  ie  trempavo  lou  cors  : 

—  Ah  !  noum  de  noum  !  quête  noum  !  marmoutiavo, 
Es  pièi  trop  long  !  e  proun  escabissous  I!  — 

E  chasco  fes  qu'aquéu  noum  arribavo, 
(  l'es  douge  cop  !  )  Bessoun  èro  furious. 
Mai  n'èro  pa  'ncaro  au  bout  de  sa  peno  : 
Quand  vèi  Misach,  Sidrach,  AMenagô, 
Se  sent  lou  sang  ie  mouri  dins  li  veno, 
Saup  plus  ounte  es,  ie  pren  lou  vertigô, 
E  dins  sa  bouco  a  plus  gens  d'escupagno... 
Ah  !  s'èro  pas  dins  lou  temple  de  Dieu, 
Sacrejarié,  talamen  a  la  lagno  ! 
Finalamen,  emé  lou  maugrabiéu, 
Quitè  lou  Cor,  leissè  la  proufetiso, 
E  s'enanè  lèu  chanja  de  camiso. 
Car  èro  tout  inounda  de  susour. 
Mai  pèr  Bessoun  ço  que  i'aguè  de  pire, 
Es  qu'en  vesènt  sa  coumico  furour, 
Indiferènt  à  soun  crudèu  martire, 
Li  capelan  s'estoufavon  dôu  rire. 

Il 

Au  bout  d'un  an,  Bessoun  pareiguè  mai, 
Pèr  mai  canta,  coume  avié  la  coustumo. 
Sa  proufetiso.  —  Aquel  an,  tourna-mai, 
Pèr  cop  d'asard  vai  capita  la  mumo  !... 
Avi'  ôublida  l'auvàri  de  l'autre  an. 
Se  bouto  en  trin  sènso  gens  de  doutanço. 
Part  coume  un  lamp... 

Li  bràvi  capelan 
En  lou  vesènt  se  mètre  mai  en  danso, 
Clinon  lou  front  e  rison  dins  si  man. 
Èro  countènt,  Bessoun,  se  regalavo 
En  desplegant  sa  voues....  Tout  à-n-un  cop 
Vaqui  Misach,  SidracU,  AMenagà  !I 
Subitamen  sa  figure  vèn  blavo  ; 
Es  aganta  d'un  tremoulun  de  nèr, 
Mando  sa  man  au  front,  regarde  en  l'èr, 
Pico  di  pèd,  soun  esperit  s'esmarro, 
E  crido  :  —  Te,  ve-lèi  !  soun  mai  aqui 
Aquéli  très  yilan  bougre  !..  Ah  !  pèr  aro  ! 
Mèste  Bessoun,  esglaria,  perd  la  raro, 
E  pousquènt  plus  sa  leiçoun  persegui, 
A  soun  oustau  vai  subran  faire  barro.. 
Li  capelan  belèu  rison  encaro  ! 

LOU   CANOUNGE   AUBERT, 
curât  de  Malo-mort,  capelan  di  Felibre. 


Vièi  en  amour, 
Ivèr  en  flour. 

LA  GRANGIÈIRO 

(Varia  narbounés) 
Al  soulelhant  que  dins  la  val 
Fa  fuma  Faigo  e  brausi  l'erbo. 
Quand  passe  la  jouve  superbo 
As  quatre  pèds,  sus  soun  chival, 

Fresco  e  roujo  coume  uno  serbo, 
Pel  rous  desfait  qu'i  toumbo  aval, 
Diriës  la  qu'aimèt  Miraval, 
Dono  Alaïdo  de  Menerbo, 

Quand  pèl  Causse  ambé  dous  lebriès 

Cassavo  cèrvis  e  singliès, 

Sus  l'andalous,  fier  de  sa  cargo, 

Dal  rèi  Pèire...  Es  rèn  que  TAnnil, 
La  grangièiro  dal  Cambaril 
Que  porto  la  relho  à  la  fargo. 

CLAR   GLEIZES. 
Mountaut,  1874. 


BRINDE  A   SABOLY  * 

CANSOUN   NOUVELLO 
DEDICADO   I    BRAVI    GÈNT    DE    MOUNTÈU 

Touro-louro-louro  !  Mountèu  canto, 
Si  campano  soun  à  brand. 
Mis  ami,  qu'es  pertoucanto 
La  fèsto  que  celebran  ! 

Aussen  li  got, 

Beven  un  cop. 

Es  amistous  : 

Beven-n'en  dous  ! 

Saboly  !  (Ms) 
Coume  eiçô  dèu  te  faire  gau, 
Aperamoundaut, 
Saboly  ! 

Touro-louro-louro  !  fau  que  dinde 
Lou  got,  en  turtant  lou  got. 
Vejeici  Fouro  ounte  un  brinde 
Dèu  à  l'autre  faire  ecô  : 

Chascun  lou  siéu  ! 

Cante  lou  miéu  : 

Basto  à  l'ausi 

Agués  plesi  I.... 
Saboly!... 

Touro-louro-louro!  o  farfantello  !.... 
léu  vese  lusi  subran, 
Vese  trelusi  d'estello 
Que  sèmpre  trelusiran  !.. 

Mai,  sourrisès, 

E  me  dises  : 

Es  panca  niue, 

L'as  dins  lis  iue... 
Saboly  !... 

Touro-louro-louro  !  laisse  dire  ; 
Fague  de  pantai  quau  dor  ! 

*  L'autour  cantè  aquest  brinde.  au  banquet  di  fèsto  de  Sabolv,  à  Mountèui^ 
(31  d'Avoust,  1875.)  "  | 

léu,  que  vihe,  sënso  rire 
Brinde  à  mis  estello  d'or  : 

Uno,  dos,  très  !.... 

E  ie  creirés 

Quand  vous  farai 

Vèire  si  rai. 
Saboly  !... 

Touro-louro-louro  !  la  proumiero 
M'esbrihaudo,  e,  quand  parèis, 
Emé  sa  douço  lumiero 
Meno  à  Betelèn  li  Rèi  : 

N'en  sabe-v-un 

Qu'au  même  lum, 

Venguè  'n  cantant, 

E  plaigne  tant  ! 
Saboly  !... 

Touro-louro-louro  !  l'autre  estello, 
Urous  Mountèu,  es  la  tiéu  : 
As  agu  ta  part  proun  belle 
Quand  Dieu  t'a  donna  pèr  fiéu 

Lou  grand  Sant  Gènt, 

Tout  benfasènt, 

E  lou  vièi  grand 

Que  veneran  : 
Saboly  I...  — 

Touro-louro-louro  I  la  tresenco 
De  mai  en  mai  resplendis  : 
Nosto  fèsto  felibrenco 
I  mescresènt  vuei  lou  dis.... 

Qu'au  cacho-fio 

Se  boute  fio  !.... 

Dins  dons  cents  an, 

Li  gènt  Youdran 

Saboly  ! 

Coume  eiçô  dèu  te  faire  gau, 

Aperamoundaut, 

Saboly  I 

J.   ROUMANILLE. 
Mountèu,  lou  31  d'Avoust  1875. 


LA  PROUCESSIOUN  DI  FIOLO 

A  MOUN  AMI   J.    ROUMANILLE 

Malo-mort  (b.  d.  r.),  15  d'Outobre.  1875. 
Moun  brave  Ami, 

M'avès  demanda  la  relacioun  de  la  Proucessioun  di  FîolOy  que  se 
fai,  tôuti  lis  an,  sus  lou  vèspre  dôu  proumié  de  Jun,  dins  lou  vilage 
de  Bourboun  (en  Prouyènço). 

Coume  siéu  esta,  set  an '^emai  mai,  curât  de  Bourboun,  poudès 
èstre  segur  que  tout  ço  que  vau  vous  dire  es  la  puro  verita. 

Veici  la  cause  : 

Donne,  lou  proumié  de  Jun,  vueio  de  la  fèsto  patrounalo  de 
sant  Marcelin,  capelan  de  la  Grlèiso  roumano,  martirisa  en  304,  la 
campano,  sus  li  set  ouro  de  tantost,  sono  à  brand.  Lis  ome  e  li 
jouvènt  dôu  païs  se  rèndon  o  dins  la  glèiso  o  sus  lou  planet.  Moussu 
lou  Curât  cargo  la  capo  roujo,  se  bouto  à  geinoui  davans  lou  mèstre- 
autar,  e  entouno  Finne  [:  JDeus,  tuorum  militum.  Entanterin,  un 
priéu  despendoulo  la  bandiero  dôu  sant  Patroun,  e  sort  de  la  glèiso. 

Lis  ome  s'arrenguieron  après  la  bandiero,  e  la  proucessioun  se 
bouto  en  marcho.  Dise  lis  ome,  car,  à-n-aquelo  proucessioun,  i'a 
ni  femo  ni  fiho.Ai  jamai  bèn  sachu  perqué.  l'a  de  galejaire  que  dison 
qu'acô  's  ansin,  pèr-co-que  lou  femelan  dèu  béure  que  d'aigo. 

La  proucessioun  s'avanço  en  cantant  vers  Fantico  capello  de  sant 
Marcelin,  bastido  dins  lou  siècle  voungen,  e  qu'es  quihado  subre 
uno  pichoto  auturo,  au  nord  dôu  vilage.  Ai  agu  vist  en  proucessioun 
de  très  cent  cinquante  à  quatre  cents  ome.  Chascun  porto  à  la  man 
uno  fiolo  pleno  de  soun  meiour  vin.  Li  drouloun  n'en  porton  un 
pichot  flasquet.  Tôuti  an  Fèr  countènt,  mai  pamens  gardon  lou 
respèt. 

Fau  vous  dire  que  Moussu  lou  Maire,  en  cherpo,  camino  darrié 
Moussu  lou  Curât,  emé  soun  ajoun  e  si  counseié.  Lou  varlet  de 
vilo  porto  un  certan  noumbre  de  got  e  quàuqui  fiolo  pleno.  Aquelo 
proucessioun,  verai,  fai  gau  de  vèire  ! 

Arriba  dins  la  capello.  Moussu  lou  Curât,  lou  Maire  e  si  seguènt, 
mounton  lis  escalié  que  separon  lou  santuàri  de  la  nau.  Lis  ome 
fan  rondelet  tout  à  l'entour  dis  autourita,  e  la  glèiso  n'es  caca- 
lucbado. 

Lou  capelan,  dre  sus  Fescabelet  de  Fautar,  (ounte  se  vèi  un  reta- 
ble gouti  pinta  sus  bos,  e  retrasènt  FjE'cce  homo),  lou  capelan  se  viro 

vers  la  nau  de  la  capello,  e  'm'acô  dis  :  «  Mi  fraire,  vau  faire  la 
benedicioun  dôu  vin.  Destapas  vôsti  fiolo,  e  que  res  parle  !  » 

Alor,  emé  grand  soulennita,  en  cantant,  Moussu  lou  Curât  dis  li 
preguiero  pèr  la  benedicioun  dôu  vin,  tàli  que  soun  dins  lou  rituau 
rouman.  Tre  que  lou  pople  a  respoundu  :  Amen  !  chascun  se  signe 
e  béu  uno  goulado  dou  vin  benesi.  Alor,  Moussu  lou  Maire  présente 
un  got  à  Moussu  lou  Curât,  em'  i  capelan  que  l'acoumpagnon,  le 
vuejo  un  det  dôu  vin  que  lou  varlet  de  vilo  a  fa  benesi,  se  n'en  vuejo 
un  det  à-n-éu,  se  signon  tôuti,  tocon  lou  vèire,  e  bevon  religiou- 
samen.  Li  margaié  e  li  counseié  municipau,  se  servent  di  mémi  got, 
bevon  à  soun  tour. 

Quand  tout  lou  mounde  a  begu,  la  bandiero  dôu  sant  Patroun 
duerb  la  marcho  de-vers  lou  vilage  :  tôuti  la  seguisson  arrenguiera; 
canton  tourna-mai  l'inné  d'un  martir,  e  rintron  dins  la  glèiso. 

E  'm'acô,  belle  finido.  Chascun  rejoun  sa  fiolo  dôu  vin  preciouspèr 
n'en  béure  dins  li  cas  de  fèbre,  m  au  d'estouma  e   àutri  malautié. 

Après  la  proucessioun.  Moussu  lou  Maire  mando,  pèr  lou  varlet 
de  vilo,  uno  fiolo  dôu  vin  crestian,  mai  bon,  à  Moussu  lou  Curât,  que 
lou  fai  tasta  i  capelan  qu'assiston  à  la  fèsto  e  à  soun  dina.  Lou  2  de 
Jun,  lou  buste  de  sant  Marcelin  es  pourta  en  grand  proucessioun  dins 
lou  terraire,  quand  i'a  de  secaresso.   Es  rare  que  noun  plôugue. 

D'aqui  vèn  ço  que  dison  pertout  dins  lis  enviroun  : 

Sant  Marcelin 
Bon  pèr  l'aigo  e  bon  pèr  lou  vin. 

F.  AUBERT, 
Canounge-curat,  Capelan  di  Felibre. 


SOULAMI 
SUS  LA  MORT  DÔU  FELIBRE  BRINGUIER 

Dins  la  grosso  tourre  quihado, 
Lei  campano  de  Four-cauquié, 
Coumo  de  vôu  de  couquihado, 
Ramajon  subre  lou  clouquié  ; 
Enauron  la  vièio  cresènço, 
Douço  eigagno  dôu  paradis, 
E  souenon  l'inné  cantadis 
De  Nouesto-Damo  de  Prouvènço. 


Pamens  de  clar 

Plouron  au  larg  ; 
Lou  yènt  leis  adus  sus  soun  alo, 

Trancon  lou  couer  ! 
Plouro,  patrïo  prouvençalo  : 

Bringuier  es  mouert  ! 

Bringuier,  dous  e  valent  felibre, 
A  peno  au  mitan  de  l'estiéu, 
De  la  vido  as  clava  lou  libre  ! 
Emé  leis  esperit  sutiéu, 
Fas  l'aleto  sus  nouesto  tèsto. 
Counsouelo-nous,  ami,  d'en  aut, 
E,  dins  un  poutoun  freirenau, 
Sourris  à  nouéstei  bèllei  fèsto.  (1) 

Mau-grat  lei  clar 

Pleurant  au  larg, 
Lou  vent  adurra  sus  soun  alo 

L'aflat  d'un  couer, 
Pèr  la  patrie  prouvençalo, 

Qu'es  jamai  mouert. 

Dins  la  felibrenco  memôri, 
Ciéune  de  Mount-pelié,  viéura. 
Yeiren  soun  trelus  sèmpre  flôri, 
E  soun  noum  'mélei  noum  astra. 
Ti  pourgèn  la  floureto  puro  (2) 
Espandido  sus  noueste  pies  : 
Bringuier,  dins  lei  rai  ounte  sies, 
Reçaupe  sa  garbeto  bluro  ! 

Dintre  lei  clar 

Pleurant  au  larg. 
Sus  toun  croues  se  durbira  palo 

'Mé  nouéstei  couer  : 
Qu'aquéu  bouquet  de  prouvençalo 

Cuerbe  la  mouert  ! 

(1)  Lei  fèsto  de  N.-D.-de-Prouvènço,  à  Four  cauquié. 

(2)  La  nouvello  de  la  mouert  de  Bringuier  arribè  au  mitan  di  fèsto  de  Four- 
cauquié,  lou  12  de  setèmbre.  Lei  felibre,  gue  li  èron  acampa,  derrabèron  tôulei  la 
prouvençalo  qu'enflouravo  sa  boutouniero,  e  n'en  fèron  uno  garbeto  pèr  lou 
croues  dôu  paure  mouert. 

Flous  d'amour,  siavo  campaneto, 
Simbèu  d'estrambord  pouëti, 
Emé  toun  azurenco  aleto 
Subre  lou  croues  espandis-ti  : 
As  la  coulour  de  l'esperanço, 
E  ti  sies  tencho  dins  lou  cèu  ; 
Emé  toun  aleto  d'aucèu, 
Empouerto  nouesto  remembranço  ! 

Mau-grat  lei  clar 

Pleurant  au  larg, 
Lou  sero,  quand  l'aureto  calo, 

Perfum  dôu  couer, 
Couronne,  fresco  prouvençalo, 

Lou  paure  meuert  f 

Toun  belu  despasso  la  terro, 
Rouniîéu  (1)  déu  mounde  celestiau. 
Amount  ton  amo  nous  espère, 
Bringuier,  dintre  l'empèri  siau. 
Ounte  es  qu'as  mes  ta  prouvençalo  ? 
Au  mitan  de  tant  de  clarour, 
Ounte  es  la  pouëtico  flour  ? 
Es  uno  estello,  une  inmourtalo  ! 

Noun,  plus  de  clar  ! 

Dins  lou  cèu  clar, 
Avèn  vist  voula,  sus  soun  alo, 

Uno  amo,  un  couer... 
Ris,  0  patrio  prouvençalo, 

Degun  es  mouert. 


Four-cauquié,  lou  12  de  Swtèmbre,  1875. 


J.-B.    GAUT. 


LOU  DELUGE 

Talamen  lis  ôrri  pecatas  dis  ome  avien  atuba  l'iro  de  Dieu,  que 
Dieu,  à  la  fin,  pèr  lava  tant  d'iniqueta  e  purifica  lou  mounde,  fugue 
despacienta,  e  largué  li  grandis  aigo. 

E  li  grandis  aigo,  despièi  adeja  dès  jour  e  dès  niue,  —  de  mai 

(1)  Bringuier  es  autour  d'un  pouèmo  enlitoula  Lou  Roumiéu. 

en  mai  furiouso,  d'apereilamoundaut  toumbavon,  toumbavon  de- 
longo. 

E  li  grandis  aigo  mountayon,  mountavon  toujour  que  mai,  enve- 
rinado,  endemouniado,  escumant  e  ourlant,  e  semblant  se  deleita 
dins  Fobro  de  maladicioun  e  de  destrùssi  que  fasien  pèr  ordre  de 
Dieu. 

E  lou  Juste,  à  la  sousto  dins  l'arclio,  —  e  tout  tremoulant,  emai 
fuguèsse  souto  la  man  de  Dieu  que  Faparavo,  —  lou  juste  Nouvè 
durbié  de  tèms  en  tèms  l'èstro  de  la  nau,  e  subran  la  barravo,  espa- 
venta  pèr  lis  uiau  e  li  tron. 

Uno  niue  la  duerb,  e  vèi,  au  trelus  d'un  uiau,  un  paure  negadis 
pendoula  pèr  li  man  à-n-un  roure,  qu'avié  grandi  prenènt  soun 
viéure  dins  Fasclo  d'un  cresten  de  roco  e  qu'adeja  trempavo  dins 
l'aigo  si  pus  àuti  branco. 

E  lou  rèire  Nouvè  paliguè  d'ourrour  e  bramé  misericôrdi  I 

E  lou  negadis,  avans  de  se  lâcha  di  man,  e  de  s'aproufoundi  dins 
l'abime  inmènse,  au  rèire  Nouvè  cridè  : 

—  Eh  bèn  !  paire  Nouvè,  n'i'a  de  bouioun  ! 

LOU  CASCARELET. 


AU  RIBAS  DE  LA  SORGO 

Èron  asseta  tôuti  dous 
Au  ribas  ;  la  chato  pourpalo 
Tenié  'n  libre,  que  l'amourous 
Legissié  subre  soun  espalo  : 

Libre  di  souspir  langourous 
Qu'en  si  sonnet  Petrarco  eisalo  ; 
Li  disié  d'un  toun  tant  pietous 
Qu'elo,  esmougudo,  venguè  palo. 

De  sa  man  lou  libre  escapè, 

L'aigo  subran  l'agouloupè 

E  l'empourtè  coume  uno  barco. 

Plourouso,  maudisié  lou  vent... 
La  counsoulè  lou  bèu  jouvènt, 
E  dôu  cèu  sourriguè  Petrarco. 

G.   AZAÏS. 
Vau-cluso.  20  de  Juliet.  1874. 

ESCAMBARLOUN 

l'a  Cremesin  e  Blanc-de-nèu  que  parlavon  poulitico,  e  desparla- 
von,  e  s'escaufavon  !! 
Èron  tant  caud  que  i'aurias  atuba  'no  brouqueto  sus  li  gauto  : 

—  Sias  tôuti  de  manjo-paure  !  —  Sias  tôuti  de  bramo-fam  I  —  Sias 
d'assassin  !  —    Sias  de  tirasso-bon-Diéu  !     Sias   d'entarro-chin  ! 

—  Sias  acô,  sias  lou  rèsto,  etc.  etc. 

Anavon  s'aganta  pèr  li  peu,  quand,  urousamen,  Escambarloun 
passé. 

—  Es  pas  verai,  ie  faguè  Cremesin,  que  li  blanc  soun  tôuti  de 
gusas  ? 

—  Es  pas  verai,  ie  faguè  Blanc-de-nèu,  que  li  rouge  soun  tôuti 
de  capoun  ? 

Escambarloun  ie  venguè  : 

—  Plan  !  mis  ami,  plan  !  Ab  !  s'èro  de  dire,  coumprenès,  supausant 
lou  cas  ounte  lou  besoun  sarié  que,  de  fes  que  i'a,  l'on  pou  pièi 
pas  saupre,  dôumaci  la  circoustanço  es  aqui.  Alor,  en  aquéu  cas, 
dise  pas.  Mai,  diferentamen  ?...  Viedase  I 

— .  Ben  !  veses,  Blanc-de-nèu,  faguè  Cremesin,  veses,  s'ai  pas 
resoun  ! 

LOU  CASCARELET. 

A  MICOULAU  SABOLY 

Pèço  courounado  en  Ate 

La  roso,  quand  es  morto,  a  toujour  soun  perfum, 
La  glôri  dôu  cantaire  es  pas  toute  de  fum, 

Parai,  o  vièi  mèstre  Saboly  ? 
Toujour  novo,  la  tiéuno  i  felibre  fai  gau  ; 
Nouvè  tôuti  lis  an  t'assèto  à  soun  fougau. 

Mies  qu'un  dieu  dins  lou  Capitôli. 

Veici  lis  ôulivado,  e  l'auro,  e  lou  tèms  dre, 
E  li  vihado  longo,  e  l'ivèr  e  la  fre  ; 

Pèr  caufa  lis  ôulivarello, 
Pèr  embandi  la  som  e  pèr  nous  reveni, 
Gantas  dounc  de  nouvè  :  cacbo-fio  vai  veni, 

E  'mé  Saboly  sian  de  belle  I 

0  brave  Micoulau  !  o  musicaire  dous  î 
T'ôublidaren  jamai,  cantaire  amistadous 

De  l'Enfant-Diéu  subre  la  paio  ; 
De  la  Vierge  jacènt,  de  l'ase  emai  dôu  biôu, 
E  dôu  pastre  qu'au  jas  adus  soun  panié  d'iôu, 

E  d'aquéu  mounde  tout  en  aio  ! 

T'ôublidaren  jamai  I  E  quand  Nouvè  vendra 
Toujour  sara  toun  cant  que  nous  reviéudara, 

Toun  cant,  tant  agradiéii  pèr  nautre, 
Que  nous  pren  tant  que  sian  :  orne,  femo,  jouvènt, 
E  dins  quatre  coublet  nous  meno  à  Betelèn 

E  nous  entourno  dins  dous  autre  ! 

Lou  counquistaire  fer  vau  forço  mens  que  tu. 
Rèn  despasso  lou  près  de  ta  douço  vertu  ; 

Calèndo  es  l'acamp  di  famiho, 
Lis  enfant  esmarra  coumùnion  aquéu  jour  ; 
Pièi,  lou  dessèr  vengu,  ço  que  i'a  de  meiour 

Noan  es  lou  bon  fio  de  ramiho  ; 

Noun  es  la  belle  imour  que  gisclo  tout  au  cop, 
Ni  lou  vin  blanc  claret,  ni  lou  brinde  di  got, 

Enca  mens  la  faugasso  à  l'ôli  : 
Ço  que  i'a  de  meiour,  ço  qu'alasso  jamai, 
Ço  que,  quand  soun  fini,  tôuti  repeton  :  «  Mai  !  » 

Es  ti  nouvè,  moun  bèu  Saboly  ! 

Es  ti  nouvè  courons,  alègre  e  patriau. 
Li  ràfi  dis  Aupiho  e  li  pastre  de  Crau, 

Li  bouié  de  la  Bartalasso, 
Vuei  te  sabon  de  cor  ;  pamens  i'a  dous  cents  an 
Que  l'orgue  de  Sant-Pèire  assajavo  ti  cant 

E  ta  glôri  que  rèn  alasso. 

Avignoun  plen  de  goust,  Avignoun  benura, 
Alor  à  plen  de  porge  anavo  t'amira  ; 

Alor,  dins  l'encens  que  tubavo, 
Sus  lou  pople  apreissa,  claramen  s'ausissié 
Toun  amo,  quand  ti  det  toucavon  lou  clavié, 

Qu'en  meloudio  s'escampavo. 

Amount  dins  lou  cèu  blu  lis  ange  t'entendien, 
E,  descendent  à  von,  contre  tu  se  tenien  ; 
E  quand  toun  ourgueno  moulavo, 

Dôumaci  qu'un  canoun  avié  plus  rèn  dedin, 
Un  d'éli  l'emplissié  de  soun  alen  divin, 
E  toun  nouvè  sèmpre  coulavo  î 

Dôu  miejour  à  Tuba,  dôu  levant  au  pounent, 
Grandis  ta  renoumado,  o  mon  bèu  Mountelen  ! 

Veici  la  fèsto  de  Santo  Ano  :  * 
Dins  ço  qu'a  de  mai  noble,  Ate  vôu  te  sacra  ; 
E  meritaves  bèn  d'èstre  ansin  ounoura  : 

Ta  glôri,  certo,  es  di  plus  sano  î 

La  rose,  quand  es  morto,  à  toujour  soun  perfum, 
La  glôri  dôu  cantaire  es  pas  toute  de  fum. 

Parai,  o  vièi  mèstre  Saboly  ? 
Toujour  novo,  la  tiéuno  i  felibre  fai  gau  : 
Nouvè  tôuti  lis  an  t'assèto  à  soun  fougau 

Mies  qu'un  dieu  dins  lou  Capitôli  ! 

ANFOS   TAVAN. 
Marsiho,  15  d'Abriéu,  1875. 


L'INDIVIDU 

Pèu-de-lèbre  e  Fèrri-vièi  despièi  long-tèms  se  voulien  mau,  e,  un 
jour  que  lou  couide  de  Fèrri-vièi  fruste,  malurousamen,  lou  couide 
de  Pèu-de-lèbre,  se  faguèron  d'iue  coume  lou  poung,  e  se  n'en  di- 
guèron  que  tubavon  !! 

—  Passo  que  t'ai  vist,  gourrin  !  ie  faguè  Pèu-de-lèbre. 

—  Oh  !  d'aquéu  galerin  !  ie  digue  Fèrri-vièi. 

—  Vai  rendre  ço  qu'as  rauba,  vai,  bougre  d'arpian  ! 

—  Bôumian,  quau  saup  ounte  es  toun  paire  ! 
E  pamens  s'empougnèron  pas  ! 

Quand  pièi  Pèu-de-lèbre  aguè  tout  di,  en  renant  s'enanè  d'un 
caire  ;  e  Fèrri-vièi,  qu'avié  plus  rèn  à  dire,  s'esbignè  de  l'autre. 

Es  alor  que,  japant  de  liuen  coume  lou  chin  d'un  paure  ome, 
Pèu-de-lèbre  s'aplantè  subran,  e,  se  revirant  : 

—  Hou  !  que  !  crido  à  Fèrri-vièi,  vos  que  finalamen  te  lou  digue 
çb  que  sies,  tu,  Manjo-quand-l'a  ? 

—  E  bèn  !  digo,  mort-de-fam  ! 

—  Sies  un  individu  que.... 

(*)  Pèr  Santo  Ano  1875,  i'a  just  agu  200  an  que  Saboly  mouriguè.  Santo  Ano  es 
peréu  la  Patrouno  de  la  vilo  dAle. 

Ah  I  malavalisco  ! ...  quand  Fèrri-vièi,  qu'avié  pas  boumbi  en  s'au- 
sènt  trata  de  gourrin,  de  galerin  e  de  bastard,  s'entend  dire  qu'es 
un  individu I!.,,  se  retèn  plus:  rouge  coume  un  grato-quiéu,  sarro 
li  poung  e  li  dent,  part,  e  toumbo  furious  coume  un  loup  sus  Peu- 
de-lèbre,  e  zôu  di  poung,  e  zôu  di  pèd  î  —  «  Ah  !  siéu  un  individu  !  » 
—  E  zôu  mai  1  e  zôu  toujour  !  te -tu  !  tè-iéu  ! 

Se  li  desseparèsson  pas,  s'escarteiravon  ! 

Em'acô  pièi,  s'aubourant,  espeloufi,  estrassa  e  tout  saunons  :  — 
«  Lou  diras  mai,  rascas,  faguè  Ferri-vièi,  que  siéu  un  individu  ?  » 
Saubras  que,  rende  gràci  à  Dieu  I  i'a  jamai  ges  agu  à." individu  dins 
nosto  famiho  I 

LOU  CASCARELET. 


DOUS  NOVI 

Èr  :  Très-jolie,  de  M°^«  Angot 

0  Bèu-caire, 

Poulit  Caire, 
Sies  la  terro  dis  amour  : 

Li  chatouno 

Galantouno 
le  greion  coume  li  flour. 

Tambèn,  quinto  culido 
S'en  fai  tôuti  lis  an  ! 
Pas-pulèu  espelido, 
Arribon  li  galant. 
—  Vous  aman,  mignouneto, 
E  vous  ?  fan  li  jouvènt. 
Bloundino  emai  bruneto 
Respondon  :  —  L'an  que  vèn  ! 

0  Bèu-caire, 
Poulit  caire... 

E  zôu  !  li  mes  esquihon 
Entre  milo  poutoun  ; 
Zôu  !  lis  aucèu  bequihon 
La  roso  e  li  boutoun... 
Es  lou  printèms  :  tout  canto, 
Tout  ris,  tout  es  urous  ; 

Soun  pur  alen  encanto 
Lou  cor  dis  amourous. 

0  Bèu-caire, 
Poulit  caire... 

Lèu  li  parèu  s'acampon, 
E  Dieu  saup  coume  nTa 
Qu'i  quatre  vent  escampon 
Lis  èr  dôu  caligna  !.. 
Parlon  pièi  de  mariage, 
E  se  passe  pas  l'an 
Que  noun  fagon  lou  viage 
Dôu  Maire  au  Capelan. 

0  Bèu-caire, 
Poulit  caire... 

luei,  venès  de  lou  faire, 
0  nôvi  crespina, 
Lou  viage  disamaire, 
Tant  dous  à  camina. 
Pèr  coumpli  l'escourrido, 
Basto,  mi  bèu  jouvènt, 
Dins  la  draio  flourido 
Fugues  très  l'an  que  vèn  I 

0  Bèu-caire, 

Poulit  caire, 
Sies  la  terro  dis  amour  : 

Li  chatouno 

Galantouno 
le  greion  coume  li  flour. 

L.   ROUMIEUX. 
i^èu-caire,  19  de  Mai,  1875. 


LA  FIOLO  VUEJO 

Lou  Mousquihoun,  un  vièi  ibrougno  qu'avié  escoula  sa  bouto, 
digue  'n  jour  à  soun  drôle  : 

—  Pichot,  vaqui  la  fiolo  :  vai  me  querre  pechié  de  vin. 

—  Baias  d'argent,  moun  paire. 

-—  D'argent,  d'argent,  viedase  !...  Creses  que,  s'aviéu  d'argent, 

aiiriéu  besoun  de  tu  pèr  ana  au  vin  ?...  Lou  bèu,  moun  fiéu,  es  d'ana 
au  vin  e  de  n'adurre  sènso  argent. 

Lou  pichot  pren  la  fiolo,  sort,  e  'm'acô  retourno  au  bout  d'uno 
passade,  emé  la  boutiho  vuejo  : 

—  Tenès,  paire,  bevès  ! 

—  Eh  !  coume  vos  que  bègue,  enfant  de  chin,  emé  la  boutiho 
vuejo  ? 

—  Ah  !  pardiéu,  s'èro  pleno,  lou  pichot  réplique,  un  avugle  ie 
béurié  !  Mai  vès,  lou  bèu,  moun  paire,  es  de  se  leva  la  set  quand 
i'a  rèn  dins  la  boutiho... 

LOU    CASCARELET. 


MARGARIDO 


Dins  lou  cèu  —  lou  soulèu  couchant  li  nivoulas 
Trounavo  coume  un  rèi  dins  la  sedo  pourpalo  ; 
Pèr  li  draiôu  risènt,  à  travès  li  pradas, 
Anavian,  lis  iue  plen  de  plour,  la  caro  palo. 

Dins  l'èr  se  respiravo  un  sabourun  de  pas; 
Li  vièis  aubre  ramu,  qu'amount  sa  fueio  escalo, 
Sus  li  raubeto  blanco  espandissien  si  bras  ; 
Lou  vent  li  caressavo,  en  jougant,  de  sis  alo. 

Pèr  nous  vèire  passa,  li  pendent  jaussemin 
Espinchavon  d'en  aut,  e  de-long  dôu  camin 
Em'un  tendre  murmur  fasien  li  margarido  : 

«  Adieu,  0  nosto  sorre!  adieu,  o  flour  poulido 

«  Que  nous  quites,  e  vas,  au  païs  renadiéu 

«  Tresplantado,  fleuri  dins  li  jardin  de  Dieu  !  » 

A.    GLAIZE. 
Mount-pelié,  1875.  ^ 

ÇO  QUE   DIS  LA  DARDÈNO 

—  Lou  sabes  pas,  tu,  ço  que  dis  la  dardèno  de  la  vièio  en  toum- 
bant  dins  lou  cacho-maio  dis  Amo  dôu  Purgatôri?  Lou  sabes  pas  ? 

—  Noun,  que  me  l'an  pas  di. 

—  Si,  que  te  lou  dis,  lou  clerjoun,  touto  fes  e  quanto  que  ie  baies 
quicon. 

—  Eh  !  que  dis,  lou  clerjoun  ? 

—  Dis  :  Eesquihe  quand  passe. 

LOU    CASCARELET. 

RAPORT  DE  FÈLIS  GRAS 

Prounouncia  en  At  em'  à  Mountèu  pêr  lou  centenàri  de  Saboîy 

(25  de  Juliet  1875) 

«  MiDAMo,  Messies, 

Es  en  l'ounour  dôu  mai  poupulàri  di  troubaire  prouyençau  que 
vuei  sian  acampa  en  sesiho  soulènno. 

Saboly  es  lou  felibre  de  tôuti  :  lou  païsan,  autambèn  que  lou 
letru,  coumpren  soun  vers  simple  e  armounious  e  soun  esperit  na- 
turau. 

Es  yerai  que  lou  troubaire  mountelen  n'a  jamai  agu  dins  si  pouë- 
s'io  li  nàuii  councepcioun  dôu  pouèto  d'engèni,  mai  n'es  pas  mens 
verai  que  soun  noum  restara  escri  dins  la  memôri  dôu  pople  prou- 
vençau  en  cause  de  l'ôuriginalita  de  sa  pinturo  e  de  la  pureta  de 
sa  forme. 

Se  lou  talent  de  Saboly  lève  rèn  i  pouèto  d'engèni,  aquésti  nimai 
no  un  escafaran  l'aureolo  que  clarejo  sus  lou  front  d'aquéu  felibre 
inèstre. 

Louflume  jamai  emplira  la  mar,  lamarjamaiescoularalouflume  I 

Es  Saboly  bessai  qu'a  sauva  la  literaturo  prouvençalo  ;  es  eu  qu'à 
travès  li  siècle  de  niue  nous  fai  donna  la  man  i  troubadour.  Adounc, 
qu'en  glôri  fugue  aussa  ! 

Devèn  encaro  à  Saboly  la  grande  poupularita  de  nôsti  fèsto  de 
Calèndo.  Car  de-que  sarien  aquéli  fèsto  sènso  si  nouvè  ?  Sarien 
coume  dins  lou  Nord,  pais  de  nèblo  ;  sabon  bèn,  éli,  se  se  pause 
cacho-fio,  sabon  bcn  se  se  canto  de  nouvè.  Ah  !  se  vesien  coume  es 
galante  une  jouino  maire  (es  verai  que  lou  sias  toujour,  midamo) 
quand  emé  sa  voues  clarinello  canto  un  nouvè  à  soun  nistoun  pou- 
lit  coume  un  enfant  Jèsu.  Ah  !  se  vesien  li  je  innoucènt  dis  enfant 
qu'aubouron  subre  une  tauleto  une  natevita  !  Aqui  i'a  l'Oste  au  fe- 
nestroun  emé  sa  barre to,  sant  Jôusè  emé  soun  èr  bounias,  la  Bono 
Maire  emé  soun  velet  blanc,  e  li  Pastre  de  terre  kiuecho,  e  l'Ase  e 
lou  Biôu  de  cartoun,  e  lamountagno  qu'es  grosso  coume  une  mouto, 
e  lis  aubre  que  soun  aut  coume  de  berigoulo  !  Veson  rèn  de  tout 
acô  dins  lou  Nord,  e  i'a  bèn  d'àutri  cause  que  ie  mancon  pèr  passa 
coume  se  dèu  la  vèio  de  Nouvè.  Pèr  n'en  pas  mai  dire,  ounte  soun 
sis  ôulivié  pèr  faire  de  fougasso  à  l'ôli  ?  Ounte  es  sa  bono  vilo  d'At 
pèr  ie  pourgi  de  counfituro  melicouso  ?  l'a  qu'une  vilo  d'At  au 
mounde  !  e  s'espandis  en  pleno  Prouvènço  ! 

Mai  (kibliden  pas  que  sian  eici  pèr  vous  rendre  comte  dôu 
councours  de  pouësio  prouvençalo. 

Eron  li  tèmo  douna  :  uno  pouësio  en  l'ounour  de  Saboly,  em'un 
nouvè  en  lengo  roumano  (prouvençau,  lengadoucian,  gascoun,  li- 
mousin e  catalan). 

La  jurado  s'acampo  dins  la  capitale  dôu  Felibrige,  lou  vint-e-sèt 
de  jun.  Es  coumpausado  de  nôu  membre  :  MM.  Jôusè  Roumanille, 
dôu  Felibrige,  président;  de  Berluc-Periissis,  de  l'Acadèmi  dôu 
Sounet  de-z-Ais  ;  Ansèume  Mathieu,  dôu  Felibrige  ;  Emile  Arnaud, 
secretàri  de  la  Soucieta  literàri  d'At  ;  Jan  Brunet,  dôu  Felibrige  ; 
Antounin  Glaize,  de  la  Societa  di  Lengo  Roumano,  de  Mount-pelié  ; 
Légier  de  Mesteime,  avoucat  d'At  ;  Jùli  Terris,  d'At,  e  Fèlis  Gras, 
dôu  Felibrige,  secretàri. 

Li  joio  soun,  pèr  lou  proumié  tèmo  :  Un  bouquet  de  Viôuleto 
d'argent  (Près  Fourtunat  Pin)  e  de  medaio  de  toute  meno. 

Pèr  lou  segound  tèmo  :  Uno  medaio  de  vermèi  e  d'àutri  d'argent 
e  de  brounze. 

Li  medaio  soun  ôuferto  pèr  la  Soucieta  literàri  d'At,  l'Acadèmi 
dôu  Sounet  de-z-Ais,  e  la  Soucieta  di  Lengo  Roumano  de  Mount- 
pelié. 

Coume  à  l'acoustumado,  li  troubaire  qu'an  despendoula  la  viole 
soun  noumbrous.  N'es  vengu  de  tôuti  li  caire  e  cantoun  de  Prou- 
vènço,  de  Marsiho,  d'Avignoun,  dôu  Limousin,  dôu  naut  e  dôu  bas 
Lengadô.  » 

Lou  rapourtaire  Fèlis  Gras  eisamino  à-de-rèng  li  pèço  courou- 
nado  e  publiée  lou  noum  di  lauréat  : 

i°  Pèr  la  pouësio  en  l'ounour  de  Saboly  : 

—  Viôuleto  d'argent  à-n-Anfos  Tavaii,  de  Gastôu-nôu-de-Gadagno  ; 

—  Medaio  d'argent  à  frai  Teobald,  d'Avignoun  ; 

—  Medaio  d'argent  à  Jan  Monné,  de  Marsiho  ; 

—  Medaio  de  brounze  à  Marins  Bonrrelly,  de  Marsiho. 

2°  Pér  lou  sounet  en  l'ounour  de  Saboly  : 

—  Medaio  d'argent  à  Malaquîo  Frizet,  de  Perno  ; 

—  Medaio  de  brounze  à  Tabat  Bresson,  de  Blauva. 

3»  Pèr  lou  nouvè  : 

—  Medaio  vermeialo  à,-n-Amat  Giron,  dôu  Pue-en- Velai  ; 

—  Medaio    'argent  à  J.-B.  Gant,  d'Ais  ; 

—  Medaio  d'argent  à  l'abat  Roux,  limousin  ; 

—  Medaio  de  brounze  à  Don  Garnier,  à  Jan  Monné,  à  l'abat  Bresson  ; 

—  Mencioun  d'ounour  :  à  P.  Mazière,  de  Marsiho,  eni'à  Pèire  Riquèu, 
campanié  de  Maiano. 

L'autour  di  Carhounié,  secretàri  dôu  consistôri,  acabè  soun 
raport  pèr  uno  vivo  remoustranço  adreissado  au  publi  em'  au  cors 
ensignant  en  favour  dôu  respèt  de  la  lengo  prouvençalo.  Mai,  pèr 
faute  de  large,  remandan  lou  leitour  au  raport  éu-memo,  que  l'au- 
tour vèn  de  faire  empremi.  (Avignoun,  Ch.  Maillet). 


DAVANS    LOU    TRIBUNAU 

L'afaire  de  Jan  Coucourdo,  de  Mazan,  qu'avié,  uno  niue,  rauba 
de  garanço  au  Goi-de-la-Crosso,  se  pleidejavo,  l'autre  jour,  davans 
lou  tribunau  de  Carpentras  ;  elou  vièi  Mèste  Jaque  Pantalin,  quand 
Nanoun  sa  femo  aguè  temougna,  à  soun  tour  temougnè. 

—  Voste  noum,  ie  digue  Moussu  lou  Président. 

--  Jaque  Pantalin,  l'eina  de  Simoun  Pantalin,  davans  Dieu  fugue! 
qu'avié  pèr  femo  Teresoun  de  Gisclet,  de  Mourmeiroun,  davans 
Dieu  fugue  !  e  que... 

—  Vai  bèn.  Voste  doit^nicile  ? 

—  De  doumestico,  Moussu  lou  Juge,  n'avèn  jamai  ges  agu.  Avèn 
toujour  fa  nàutri-meme  nôsti  pichôtis  obro. 

—  Ounte  restas  ? 

—  Siéu  de  Mazan.  Restan  à  la  Pichoto-Bastido. 

—  Quant  avès  de  tèms  ? 

—  Quant  ai  de  tèms  ?  quant  ai  de  tèms  !...  Ah  !  pèr  acô,  Moussu 
lou  Juge... 

E  lou  vièi  Mèste  Jaque,  se  virant  de  vers  Nanoun  sa  femo,  ie  fai  : 

—  Quant  avèn  de  tèms,  Nanoun  ? 

—  Ye,  moun  bèu  perdigau,  Nanoun  ie  dis,  es  eisa  de  lou  saupre. 
Fai  toun  comte  :  avian  vint-e-tres  an  quand  nous  sian  marida. 

—  Acô  's  acô,  Moussu  lou  Juge,  23  an  quand  nous  mariderian, 
que  moun  paure  paire,  davans  Dieu  fugue  !  nous  dounè  lou  Nègre, 
que  l'avèn  garda  15  an,  un  chivau,  Moussu,  que  n'avèn  jamai  plus 
agu  soun  parié.  Disian  dounc  23,  e  15,  acô  fai...  fai  bèn  38. 

—  Mai,  sant  ome  !.. 

—  Escusas...  Croumperian  pièi  Falet,  que  nous  duré  11  an.  —  11, 
disèn,  e  38,  avèn  di,  acô  fai  49...  Fermetés...  49.  Aguerian  pièi  lou 
Camarguen,  pichoto  bèsti.  Moussu  I  mai  viéu  coume  l'ambre,  uno 
cambo  de  fèrri  1  e  voulountous  !!  faguè  bèu  19  an  soun  service  I 

Li  juge  escoundien  soun  rire  emé  si  man. 

— 19,  disèn,  e  49,  fan...  68,  parai  ?  qu'es  bèn  68.  Aro,  vous  dirai, 
l'aura  8  an  pèr  Sant  Sifren  qu'avèn  la  Cavaloto,  uno  bèsti  dôu  fio 
de  Dieu,  Moussu  !  qu'a  pou  de  soun  oumbro,  e  jougueto  !..  e  marrido 
à  mena,  marrido  î...  —68,  aven  di,  e  tout-aro  8,  fan  76.  Eh! 
bèn,  aro,  Moussu  lou  Juge,  coumtas  miéus,  vous,  se  voulès.  léu 
crese  moun  comte  juste,  e  qu'intrarai  lèu  dins  mi  77. 

LOU   CASCARELET. 


A  MARIUS   BOURRELLY 

De  toun  libre  nouvèu,  moun  bouen,  que  ti  dirai 
Que  de  lou  relegi  cade  jour  noun  m'arrèsti  ; 
Li  fas  tant  bèn  parla  lei  bèsti 
Que  siéu  urous  d'èstre  qu'un  ai  ! 


Marsiho,  1875. 


MAURICE    BOUQUET. 


LI  FESTO    DE    FOURCAUQUIE 


L'idèio  feiibrenco  marche  sènso  cala,  —  pèr  lou  vers  di  pouèto, 
pèr  lou  cant  di  musicaire,  pèr  la  paraulo  dis  ôuratour,  pèr  lou 
pincèu,  pèr  lou  cisèu,  pèr  lou  martèu  e  pèr  la  tiblo. 

Lou  18  de  Mai  1875,  Mounsegnour  l'Archevesque  d'Ais,  em'un 
grand  councours  de  pople,  anavo  benesi  sus  lou  cresten  dôu  mount 
Ventùri  lou  mounumen  patriau  apela  Crous  de  Prouvênço,  e  lou 
12  de  Setèmbre  dôu  même  an,  un  autre  mounumen  de  l'idèio  sa- 
crado  s'inauguravo  en  poumpo  souto  lou  noum  urous  e  significatiéu 
de  Nosto-Damo  de  Prouvênço. 

La  célèbre  ciéuta  fourcauqueirenco  se  capito  plaçado  au  bèu  mitan 
de  la  Prouvènco  propre  ;  e  lou  nouvèu  pèlerinage,  —  que  sara  lou 
fougau  de  la  fe  naciounalo,  —  se  trovo  donne  plaça  bèn  à  soun 
centre.  Que  benesi  siegon  aquéli  qu'an  mes  lou  noum  de  la  Prou- 
vênço au  noumbre  di  flouroun  de  la  Maire  de  Dieu  ! 

Pèr  ounoura  la  dedicàci  de  Nosto-Damo  de  Prouvènco,  poulido 
capeleto  quihado  peramount  sus  la  ciéutadello  de  Fourcauquié, 
s'èro  counvida  lou  pople,  lou  primat  e  lis  evesque  de  la  terro  prou- 
vençalo,  lis  autourita  civile  e  la  deputacioun,  enfin  lou  Felibrige 
emé  soun  bande  rèire-band.  Lou  raconte  coumplèt  d'aquéu  grand 
festenau  es  rejoun  dins  le  Livre  de  Notre-Dame  de  Provence^ 

pubiica  vers  Masson,  empremèire  à  Fourcauquié.  Vès-eici  breva- 
men  la  part  que  nous  regarde. 

II 

La  vèio  de  la  fèsto,  li  fléu  dôu  Grai-Sabé  fuguèron  aculi  au  castèu 
de  Pourchiero  pèr  M.  de  Berluc-Perùssis,  que,  dintre  li  largesse  e 
la  galantarié  de  soun  ouspitalita,  retraguè,  se  pou  dire,  la  soum- 
tuouso  courtesié  di  vièi  segnour  fourcauqueiren. 

Li  felibre  e  lauréat  arribèron  à  la  vihado  ;  e,  i  porto  de  la  vilo, 
qu'èro  toute  abandeirado  emé  nôsti  couleur  catalano-prouvençalo, 
uno  foulo  amistadouso  venguè  lis  espéra  emé  pegoun  e  tambourin. 
E  'm'  acô,  Louis  Maurel,  un  troubaire  dôu  pais,  i'adreissè  aquest 
coumplimen  : 

Felibre,  que  pourtas  au  front  uno  courouno, 
Chantre  de  la  Prouvènço  à  jamai  glourious, 
Sus  Elo  voueste  noum  coumo  un  astre  raiouno, 
Pèr  Elo  fès  souna  voueste  laliut  tant  dous. 

A  vouesto  voues  divino,  Elo,  en  sa  bello  istôri, 
A  vist  de  l'aveni  clareja  lou  camin  ; 
E  lèu-lèu  a  'spôussa  soun  vièi  linçôu  de  glôri 
Ounte,  despièi  proun  tèms,  soumiliavo  dedin. 

Sigués  lei  bèn-vengu  !  L'amista  vous  counvido  ; 
De  noueste  bèu  jouvènt  ausès  lei  cant  festiéu  ; 
Ei  caro  de  cadun  vesès,  touto  espandido, 
La  joio  qu'es  dins  l'èr  coumo  uno  auro  d'estiéu. 

Lei  bèn-vengu  sigués  !  Escoutas  :  de  tout  caire 
Lou  brut  dei  pas  reviho  un  troubaire  endourmi, 
Car,  tèms  passa,  peréu,  aguerian  de  cantaire, 
E  lou  sou  que  boulas  es  un  sôu  bèn  ami... 

Pièi  touto  la  jouinesso  entounè  lou  Cant  dôu  Soulèu,  la  pegou- 
lado  flamejè,  e  l'on  arribè  en  triounfle  sus  la  plaço  de  la  vilo,  ounte 
M.  d'Ermitànis,  Maire  de  Fourcauquié,  reçaupè  li  pouèto  à  la  porto 
de  la  coumuno  emé  lou  discours  seguènt  : 

Messies, 

Es  un  ounour  ensignc  pèr  la  vilo  de  Fourcauquié  de  recebre  encuei  lei 
felibre  renouma  de  la  Prouvènço.  Vous  remerciéu  d'èstre  vengu  de  tant 
luen  pèr  assista  à  nouesto  bello  fèsto. 

Arribas  permei  nàutrei,  peréu  enfant  de  la  Prouvènço.  Vouéstei  cansoun 
tant  poupulàri  an  souvent  fa  resclanti  leis  eco  de  nouéstei  valoun  e  de 
nouéstei  mountagno  :  vous  entendren  canta  emé  bouenur  la  pouësio  tant 
bello  dei  bord  dôu  Rose. 

Sian  urous  de  vèire  eici  Messies  Mistrau,  l'ilustre  can taire  de  MiréiOy 
Aubanèa  e  Roumaniho,  lei  felibre  ama  d'Avignoun,  Gaut,  Roumiéux, 
Grestian  de  Vilo-novo,  e  tant  d'àutrei  felibre  d'elèi,  que  tôutei,  pèr  soun 
talent  e  soun  engèni,  an  ressuscita  nouesto  vièio  pouësio  prouvençalo,  e 
l'an  facho  la  rivalo  d'aquélei  d'Espagno  e  d'Itàli,  que,  coumo  de  souerre, 
soun  sourtido  dôu  même  brès. 

Noueste  païs  es  pas  estrangié  à  la  muso,  e  trouvarés  eici  de  felibre  pèr 
vous  recebre  e  vous  rendre  leis  ounourque  vous  soun  degu. 

Sigués  donne  lei  bèn-vengu  dins  nouesto  vilo  de  Pourcauquié,  autre-tèms 
capitale  de  Tauto  Prouvènço,  e  qu'es  fièro  de  vous  donna  l'ouspitalita 
coumo  en  d'ami  e  de  fraire. 

Adounc  Mistrau,  prenènt  la  paraulo,  respoundeguè  : 

Moussu  Lou  Maire, 

Au  noum  dôu  Felibrige,  salude  en  vosto  personne  la  ciéuta  de  Pour- 
cauquié, aquelo  noblo  e  fièro  vilo  qu'es  estado  autre-tèms  lou  barri  de  l'in- 
dependènci  prouvençalo,  e  qu'a  mérita  même,  pèr  soun  passât  glourious,  de 
vèire  lusi  soun  noum  dins  li  titre  soulènne  di  Comte  de  Prouvènço,  e  pièi 
di  Rèi  de  Franco. 

III 

L'endeman  matin  dimenche,  s'escalè  en  proucessioun  à  la  capello, 
e  Mounsegne  Forcade,  primat  d'Arle  e  archevesque  d'Ais,  assista 
de  Mounsegne  l'evesque  de  Digno  e  dôu  reverendissime  Abat  de 
Ferigoulet,  benesiguè  lou  santuàri. 

Quaucarèn  de  galant  èro  li  Dansaire  e  Tambourinaire  que  dur- 
bien  la  proucessioun,  emé  li  gounfaloun  di  vilo  de  Prouvènço  pourta 
pèr  de  chatouno,  e  qu'après  l'on  pendoulè  dins  la  capello  novo.  Mai 
lou  plus  bèu  èro  l'efèt  proudu  pèr  lou  cantico  dôu  felibre  Frizet, 
canta  'mé  d'estrambord  pèr  la  proucessioun  entière.  Ve-l'eici  : 


La  Prouvènço  te  suplico 
Dins  soun  vièi  e  dous  parla, 
La  Prouvènço  es  catoulico  : 
Nosto-Damo,  escouto-la  ! 

Refrin 
Prouvençau  e  Gatouli, 
Nosto  fe  n'a  pas  fali  ; 
Canten  tôuti  trefouli  : 
Prouvençau  e  Gatouli  ! 

Autre-tèms  de-vers  Toulouso 
Quand  l'aurige  se  levé, 
D'uno  fin  esçetaclouso 
Toun  rousàri  nous  sauvé. 


Li  felen,  coume  li  rèire. 
Te  saren  toujour  fidèu  ; 
Greiren  tout  ço  qu'es  de  crèire 
E  viéuren  coume  se  dèu. 

Nôsti  fiéu,  0  bono  Maire, 
Gardo-lèi  di  faus  savent  ; 
Mantèn-ie  la  fe  di  paire, 
Gar  s'aubouro  un  marrit  vent. 

Se  dôu  Nord  l'auro  glaçado 
Sus  si  champ  vèn  mai  boufa, 
S'armaran  pèr  la  crousado 
Vers  l'autar  que  t'avèn  fa  ! 

Sousto  adounc,  o  Ciéutadello, 
Tôuti  li  generacioun  ; 
Pièi  acampo,  o  Rèino  bello, 
Tout  toun  pople  dins  Sioun  I 


Mai  esvarto  tron  e  guerro 
Liuen  di  paire,  liuen  di  fiéu, 
E  flourigue  nosto  terro 
Dius  la  douço  pas  de  Dieu  ! 


A  Vèspro,  dins  l'antico  catedralo,  un  jouine  e  fier  presicadou, 
M.  l'abat  Terris,  prounounciè  en  puro  lengo  prouvençalo  Feloge  de 
la  Prouvènço  e  de  la  Maire  de  Dieu.  l'a  long-tèms  e  long-tèms  que 
lou  parla  de  noste  pople  noun  avié  resclanti  sus  de  tàlis  auturo, 
davans  uno  assemblado  tant  requisto,  emé  tant  de  counvicioun  e  de 
talent.  Faguè  grand  gau  en  tôuti. 

IV 

Lou  subre-endeman  dilun,  aguèron  lio  li  Jo  Flourau,  dins  uno 
vasto  salo  dôu  coulège  de  Fourcauquié.  M.  de  Berluc-Periissis,  pré- 
sident d'aquelo  fèsto  literàri,  durbiguè  la  sesiho  pèr  aquésti  pa- 
raulo  : 

Meissegne,  Meidamo,  Messies, 

Es  pèr  la  proumiero  vôuto  que  lou  Felibrige,  de  soun  pas  gigant,  escalo 
lei  serre  deis  Aup.  Espeli,  li  a  vint  an,  ei  ribo  dôu  Rose,  festejo  vuei  sa 
majourita.  Vous  remembras,  parai?  Emé  que  biais  adeja  jargounejavo  tout 
enfant  ei  Jue  Flourau  de  santo  Ano  d'At.  Un  pau  plus  tard,  fè  entendre  à 
Sant-Roumié,  ei  fraire  coungreia  de  la  Prouvènço  e  de  la  Gatalougno,  sa 
voues  mai  resclantissènto.  L'an  passa,  s'assetè  soulennamen  à' Vau-cluso  e 
en  Avignon n  entre  mitan  deis  àutrei  parla  latin.  Aièr  eigavo  à  Mount- 
pelié  la  pacho  d'amista  'mé  Paris.  E  vaqui  que  vuei  vèn  auboura  lei  cou- 
four  de  nouesto  antico  nacien  subre  lou  cresten  de  nouesto  ciéutadello,  au 
couer  même  de  la  Prouvènço. 

Gramaci,  felibre,  au  noum  dôu  pople  fourcauqueiren,  pèr  aquelo  amis- 
tadouso  vesito  !  gramaci  ei  Pountife  venera,  eis  amenistratour  d'elèi,  à 
nouéstci  dignei  députa,  d'agué  bèn  vougu  ounoura  aquelo  sesiho  felibrenco 
de  sa  presènci. 

De  mai  digne  aurien  pouscu  mies  li  dire  nouesto  recouneissènço  ;  mai  an 
vougu,  li  proumoutour  d'aquesto  fèsto,  chausi,  noun  lou  mies  emparaula, 
mai  lou  mai  fourcauqueiren. 

Fourcauquié,  diguen-lou  fieramen,  èro  digne  d'aquel  ounour,  car  es  pas 
soulamen  lou  centre  de  la  terro  meiralo,  la  capitalo  pleno  de  glôri,  qu'antan 
coumandavo  pouderouso  au  larg  pais  d'entre  Rose  e  Durènço.  Es  peréu,  es 
subre-tout  la  noblo  e  valerouso  ciéuta  que  soustenguè  la  darriero,  e  sènso 
tramblun,  l'cncauso  de  l'indepcndènci  prouvençalo,  e  gardo  dôu  passât 
Tourguei  sant  e  lou  respèt  patriau.  Subre  sois  auturo,  aluencha  dei  grand 
vilo  ounto  s'ôublidon  e  se  dcstrachisson  e  lei  cresènço  e  l'istôri  e  la  parla- 
duro  dei  desavancié,  eu,  au  countràri,  aubouro  sus  lou  rente  de  soun  roucas 
e  la  Vierge  dei  Grestian  e  l'escut  dei  Prouvençau, 

Sèmblon  reviéure  lei  jour  de  glôri  dôu  vièi  Fourcauquié. 

Âutrc-tèms,  quand  Elias  de  Barjôu  venié  turta  à  la  pouerto  de  la  ciéuta- 
deilo,  lou  comte  soabeiran  lou  recebié  lei  bras  dubert,  e  la  gènto  e  noble 
Garcendo  sourrisié  coumo  sourrison  encaro  lei  Fourcauqueirenco.  Prince, 
segnouresso  e  troubaire  taulejavon  ensôn,  e  dôu  tèms  que  la  clareto  de  la 
Brihano  rajavo  lindo  dins  lei  got,  lou  cantaire  disié  sei  patriouti  scrventôs, 
e  lou  comte  charam  lia  l'embrassavo  e  li  clafissié  soun  escarsello  de  soù  d'or 
guihéumen.  Vuei,  lois  anas  ausi  encaro  lei  troubaire  ressuscita,  e  li  sourris 
la  ciéuta  entiero.  E  coumo  eterne  souveni  d'aquéu  reviéure  benura,  em- 
pourtaran,  lei  cantaire,  noun  plus  lou  flourin  que  pourtavo  lou  noum  e  la 
caro  d'un  ome,  mai  la  medaio  ounte  trelusis  lou  retra  de  N.-D.  de  Prou- 
vènço,  la  nouvello  soubeirano  de  Fourcauquié. 

Pièi  Teodor  Aubanel,  président  de  la  jurado,  prounounciè  'n 
discours  arderous  sus  la  nécessita  de  releva  en  plen  la  lengo  prou- 
vençalo  ;  e  sa  proutestacioun  contro  li  gouvernant  que  la  prous- 
crivon  dis  escolo,  soulevé  'no  trounadisso  de  picamen  de  man. 

V 

Lou  comte  Crestian  de  Vilo-novo  faguè  pièi,  coume  seguis,  lou 
raport  sus  li  Jo  : 

Meissegne,  Meidamo,  Messies, 

L'a  mai  de  cinq  cents  an  que  vouesto  vilo  noun  a  ausi  resclanti  lalenga 
prouvençalo  dins  uno  ôucasien  mai  soulènno,  davans  un  auditôri  mai  noum- 
jbrous  e  mai  simpati  ;  e  noun  es  sènso  emoucien,  emai  sènso  bouenur,  que 
vèni  reviéuda  davans  vous  leisencian  troubaire,  e  vous  parla  de  la  pouësio, 
de  la  patrie  e  de  la  fe,  coume  élei  n'en  parlavon,  à  tèms  passa. 

Segur,  Meidamo,  noun  ai  dins  ma  bouco  l'armounio  d'un  Arnaud  Daniel 
pèr  canta  coume  se  dèu  vouesto  gràci  e  vouesto  bèuta  ;  e  vous,  Messies, 
ciéutadin  d'aquesto  vilo  antico  e  glouriouso,  noun  trouvarés  dins  iéu  la 
paraulo  ardènto  d'un  Guihèn  de  Tudèlo  pèr  racounta  coume  l'ameritarien 
l'ounour  e  lei  vertu  de  vouéstei  paire. 

Mai  se  ma  voues  es  mens  pouderouso,  lei  sentimen  qu'ispiravon  autre- 
tèms  Tamo  dei  troubaire  crèmontambèn  lamiéuno.  Es  que,  lei  felibre,  sian 
pas  tant  soulamen  sei  sucessour  quant  à  la  lengo,  sian  mai  qu'acô,  lei 
sucessour  de  seis  idèio.  En  efèt,  ounte  poudrian  atrouva  d'eisèmple  mai 
grand,  de  pensado  plus  auto  e  plus  fièro  ?  Lei  proumié,  an  sachu  canta 
l'amour  inmateriau,  s'ispirant,  noun  dei  Grè  ni  dei  Rouman,  mai  de  la 
religien  crestiano  ;  an  lei  proumié  rendu  à  l'amo  la  part  que  li  revenié  dins 
la  pouësio,  e,  à  travès  l'oumbro  dei  siècle,  lei  Beatris  de  Mount-ferrat,  leis 
Ermengardo  de  Narbouno,  lei  Faneto  de  Gantèume,  nous  aparèison,  noun 
coume  de  mestresso  vulgàri,  mai  coume  de  rèino,  quasimen  de  divinita,. 
douminant  aquéu  mounde  fèr  pèr  l'esperit  e  la  vertu,  e  li  ensignant  lou 
camin  de  la  drechiero  e  dôu  couràgi... 


—  105  — 

...  Vaqui,  Messies,  ço  qu'èro  lou  troubaire  dins  l'Agi-Mejan;  vaqui  coque 
soun  lei  felibre  à  l'ouro  d'uei  :  lei  cantaire  de  l'ideau  e  leis  orne  de  la 
patrio. 

Au  moumen  que  tôutei  lei  pople  de  l'Europo,  abrasama  d'or  e  de  jouïs- 
sènço.  reiiegavon  Dieu  e  Tinmourtalita  ;  au  moumen  que  lei  pouèto,  luego 
de  lucha  contro  la  foulo  e  de  s'enaura  vers  lou  cèu,  embrutissien  seis  alo 
dins  la  fango,  souleto  la  pouësio  prouvençalo  es  esta  do  fidèlo  à  sa  santo 
messien.  Lei  felibre  se  soun  souvengu  qu'au  siècle  tregen,  en  fàci  de  la 
Ibuerço  triounflanto,  lei  troubaire  avien  ausa  prouclama  la  liberta  ;  e,  en 
fàci  dôu  matérialisme  triounflant  dôu  siècle  dès-e-nouven,  élei,  sens  crento, 
an  afourti  sa  fc  dins  un  ideau  au-dessus  de  la  terro.  Segur,  Messies,  es  uno 
cavo  digno  de  remorco,  de  vèire  uno  lengo  prouscricho,  uno  lengo  que, seis 
enemi  dison  mouerto,  résista  au  mouvemen  dôu  siècle,  dôu  tèms  que  sa 
rivale,  soustengudo  pèr  lei  milo  faveur  de  l'Estat,  ensignado  pertout, 
ounourado  pertout,  clino  umblamen  la  tèsto  davans  lei  caprici  de  la  foulo. 
Acô  nous  provo  qu'en  despié  deis  esfouers  de  seis  enemi,  la  lengo  prouven- 
çalo viéu  e  noun  es  au  moumen  de  mouri. 

Es  bèn  verai  que,  de-fes,  se  vesènt  barbaramen  coussaiado  pèr  aquélei 
que  déurien  la  proutegi,  abandonne  lei  vilo  e  s'envai  à  la  mountagno;  e  alor 
seis  enemi  la  creson  mouerto  e  se  rejouïsson  :  mai  au  moumen  que  s'esta- 
louiron  dins  soun  triounfle,  la  belle  rintro,  e  risènt  e  cantant,  vai  vèire  lou 
mausoulè  que  li  avien  alesti  ;  e  lei  pople,  en  l'atrouvant  rejouvenido,  e 
roso  e  bello,  emé  seis  uei  que  beluguejon,  emé  sei  peu  que  coulon  arràgi 
sus  seis  espalo,  s'escridon  :  Adonne  es  pancaro  mouerto,  la  Goumtesso  !  E  li 
vènon  à  l'endavans,  e  l'cnvirounon  barbelant  d'amour,  e  juron  de  l'apara 
contro  tôutei. 

Vaqui  ço  que,  lei  felibre,  avèn  jura  ;  e  poudrian  escriéure  sus  noueste 
drapèu  la  deviso  que  trelusié,  l'a  dons  cents  an,  sus  aquéu  de  Guihèn, 
prince  d'Aurenjo  :  Mantendrai  !  0,  mantendren  la  lengo,  signau  de  nouesto 
raço  !  0,  mantendren  la  naciounalita  literàri  de  la  Prouvènço;  e  tout'aquélei 
que  voudran  faire  plega  nouôsteis  intcligènci  souto  lou  nivèu  egalitàri  de 
la  centralisacien,  lei  coumbatren  tant  qu'auren  dins  lei  veno  un  degout  de 
sang. 

Sarès  tôuteis  emé  nàutrci,  Messies,  e  nous  ajudarés  dins  nouesto  obro 
de  revendicacien,  Nousavôs  douna  'no  provo  de  vouesto  simpatio  en  nous 
counvidanta-n-aquôstei  fèsto;  edavans-ièr,  quand  nous  venguerias  recebre 
à  la  pouerto  de  vouesto  vilo  e  nous  ounoura  de  vouésteis  aclamacien, 
avèn  coumprés  que  vouesto  amo  èro  emé  nautre.  Noun  èro  leis  ome  que 
saludavias,  èro  l'idèio  que  representan. 

Tambèn  sian  tôutei  vengu,  de  Gatalougno,  de  Lengado,  de  Prouvènço  ; 
tôutei  nous  sian  uni  à  vous  pèr  canta  la  Boueno  Maire  e  la  patrio. 

Après  aquelo  escapaduro  sus  noste  passât  literàri,   lou  brihant 
rapourtaire  rendegue  comte  dôu  councours. 
Veici  la  listo  di  lauréat  : 

io  p^y  Viscripcioun  à  grava  dins  la  capello  : 

—  Medaio  d'or  à  l'anounimo  que  coumenço  coume  eiçô  : 

Trelus  paradisen  de  la  gràcidivino... 

—  Medaio  de  vermèi  à  l'abat  Alègre,  de  Garoumb. 

—  Medaio  d'argent  à  l'abat  Bresson,  de  Blauva. 

—  Medaio  de  brounze  à  MM.  Margailhan,   abat  Durand  e  Dal  Firausenc. 

^0  Pèr  lou  cantico  en  Vounour  de  N.-D.  de  Prouvènço  : 

—  Flour  d'or,  dounado  pèr  F.  Mistral,  à  Malaquîo  Frizet,  de  Perno. 

~  ViôuLETO  d'argent,  douiiado  pèr  M.  de  Berluc-Perùssis,  à  Don  Matèu 
y  Fornels,  de  Barcilouno. 

—  Flour  naturalo  à  la  felibresso  Lazarino  Daniel,  de  Fourcauquié. 

—  Medaio  de  brounze  à  MM.  Bresson,  Tavan  e  Garnier. 

—  Mencioun  d'ounour  à  MM.  Aressy  e  abat  Gounet. 

5°  Pèr  lou  vers  en  Vounour  de  Nosto-Bamo  : 

—  Flour  d'or,  dounado  pèr  T.  Aubanel,  à-n-Albert  Arnavielle,  d'Alès. 

—  Medaio  d'argent  à  l'abat  Roux,  de  Sant-Sivan  (en  Limousin). 

—  Medaio  de  brounze  à  frai  Teobald,  d'Avignoun. 

-—  Mencioun  d'ounour  à  MM.  V.  Bourrelly,  L.  Astruc,  Louis  dis  Aupiho, 
em'  à  la  felibresso  dis  Aupiho. 

4°  Pèr  Vestûdi  en  proso  sus  lou  culte  de  N.^B,  en  Prouvènço  : 

—  Medaio  d'or  au  Mes  de  Mario  de  la  soucieta  VAubo,  de  Marsiho. 

—  Medaio  de  vermèi  à  MM.  Grinda,  Terris  e  Dal  Firausenc. 

—  Medaio  d'argent  à  MM.  Blanchin,  Monné,  G.  de  Rey  e  Maurel. 

—  Medaio  de  brounze  à  MM.  Ripert,  Mazières  e  V.  Bourrelly. 

—  Mencioun  d'ounour  à  L.  Brès,  de  Fourcauquié. 

M.  de  Vilo-Novo  acabè  coume  eiçô  : 

0  vous  !  que  restas  au-dessus  de  la  Lèiro,  tôutei  lei  fes  que  duérbî 
l'istôri  de  moun  païs,    à  chasco  pajo  ensaunousido  atrôvi  voueste  noum, 

e  mai  que  d'un  cop  mounto   de  l'amo  ei  bouco   un  crid    de  ràbi 

Aro  sian  uni  ;  l'a  de  siècle  que  mesclan  nouéstei  joio  e  nouéstei  plour  : 
l'ôublidaren  pas.  Mai  se  voulès  que  vous  perdounen  lou  chapladis  de 
nouéstei  paire,  nouéstei  vilo  à  brand,  nouesto  lengo  prouscricho,  ah  ! 
leissas-nous  ço  que  nous  rèsto  de  nouesto  naciounalita  !  Nous  sian  uni  à 
vautre  voulountarimen,  mai  à  la  coundicien  que  nous  gardarias  nouésteis 
us,  lengo  e  liberta.  E  pamens  nouésteis  Estat-Generau,  noueste  noum  de 
Prouvènço,  nouéstei  liberta  municipale ,  avès  tout  escafa  mau-grat  lei 
proutestacien  delà  nacien  touto  entière.  Es  pas  nàutrei  felibre,  que  toco  de 
reclama  aquélei  dre,  car  sian  pas  une  assouciacien  poulitico.  Mai  ço  qu« 
devèn  vous  reclama,  es  lou  mantenemen  de  nouesto  lengo. 

Long-tèms  l'avès  coumbatudo  :  aro  semblas  veni  plus  juste;  e  la  presènci 
en  aquéstei  Jue  Flourau  d'aquéleis  evesque  ilustre,  de  l'eminènt  préfet  dôu 

despartamen,  d'aquélei  savent  proufessour,  nous  provon  que  lou  gouver- 
namen  a  renouncia  à  nous  coumbatre. 

Mai  acô's  pas  proun, 

Dins  l'Alemagno,  dins  la  Souïsso,  dins  l'Itàli,  dins  l'Austrio,  pertout 
ensignon  lou  prouvençau  dins  lois  universita,  e  en  Franco,  li  fan  dins  leis 
escouelo  uno  guerro  encarado.  E  perqué  ?  Pagan  l'impost  de  l'or  e  dôu 
sang,  e  lei  soudard  prouvençau  mourien  coumo  leis  autre  sus  la  terro  de 
Lourreno  !  Vous  avèn  abandonna  nouesto  liberta,  noueste  noum  de  nacien  : 
avèn  de  tout  acô  retenga  que  la  lengo  :  leissas-nous-la  ! 

L'a  de  siècle  que  tenèn  lou  paclie  :  à  vautre  de  lou  teni  ! 

E  vous,  Prouvençau  que  m'escoutas,  ôublidés  pas  un  vièi  prouvèrbi  : 
«  Ajudo-te,  lou  Gèu  t'ajudara  !  »  Espérés  pas,  pèr  estudia,  qu'ensignon 
nouesto  lengo  :  legissès  Mirêio,  legissès  Calendau,  legissès  leis  istourian  dôu 
païs.  Ansin  saubrés  ço  qu'an  fa,  ço  qu'an  soufert  lei  quaranto  generacien 
que  vous  an  précéda  sus  lou  sou  patriau  !  Messies,  m'ensouvèni  d'un  mot 
que  fugue  di  l'a  quàuqueis  an.  Lei  journalisto  de  prouvinço  avien  tengu  à 
Nancy  uno  reùnien  soulènno,  e  avien  fourma  uno  ligo  de  decentralisacien. 
Goumo  de  resoun,  lei  journalisto  privilégia  de  Paris  s'èron  déclara  contro 
aquelo  idèio,  e  l'un  d'élei  escrivié  :  Lei  prouvinço  demandon  à  se  gouverna 
libramen  :  qu'aprengon  d'abord  à  pensa  ! 

Mau-grat  l'insoulènci  delà  forme,  aquelo  fraso  countèn  uno  verita  que 
devèn  n'en  prouficha.  Sabèn  pas  pensa  !  Es  la  posto  que  nous  adus  tôutei 
lei  jour  nouésteis  idèio  de  Paris.  Vaqui,  Messies,  l'abitudo  que  fau  coum- 
batre, que  fau  derraba  ;  e  lou  jour  que  saubren  pensa,  chascun  nous  pour- 
tara  respèt.  Regardas  l'Oungrio,  regardas  l'Irlande  :  aquélei  pople  an  vougu 
garda  sa  lengo  e  sa  naciounalita,  e  sènso  un  degout  de  sang,  emé  la 
paciènci  e  la  virileta,  leis  an  gardado, 

Aquelo  elouquènto  perôuresoun  bouleguè  lou  cor  de  tôuti,  e  lou 
jouine  ôuratour  fugue,  à  lou  bèn  dire,  lou  véritable  lauréat. 

VI 

Enfin  à  la  vesprado  se  jouguè  'n  dramo  prouvençau,  Lei  Mouro, 
pèço  en  vers  e  en  très  ate,  de  J.-B.  Gaut.  Sara,  dins  nosto  istôri, 
un  grand  ounour  pèraquéu  felibre  d'avé  fa,  lou  proumié,  remounta 
nosto  lengo  sus  lou  pountin  de  la  tragèdi,  e  subre-tout  d'avé  fa  flôri 
emé  d'autour  improuvisa  que  menavon  un  rôle  pèr  la  proumiero 
fes.  La  salo  d'espetacle  èro  pleno  coume  un  iôu,  dôu  mounde  lou 
plus  bèu  e  lou  mai  inteligènt  :  tôuti  se  deletèron,  e  J.-B.  Gaut, 
apela  pèr  lou  publi  à  la  fin  de  la  pèço,  fugue  de  tout  lou  mounde 
caudamen  aplaudi. 

En  aquest  récit  rapide,  la  plaço  nous  defauto  pèr  parla  di  councert, 
dis  iluminacioun,  di  banquet  e  di  brinde.  Mai  pamens  devèn  fini 
pèr  aquest  poulit  detai  :  au  grand  festin  donna  i  felibre  pèr  li  Four- 

cauqueiren,  s'èro  mes  un  bèu  bouquet  clavans  lou  capoulié  Mistral. 
Li  pouèto,  au  calabrun,  lou  pourtèron  ensemble  à  N.-D.  de  Prou- 
vènço,  e  lou  felibre  Liéutaud,  se  fasènt  à-prepaus  l'interprète  de 
tôuti,  digue  à-z-auto  voues  : 

D'eilamoandaut,  o  Nosto  Damo,  avès  vist  aquésti  jour  forço  bôlli  causo 
que  vous  an  pcrtoucado,  mai  siéu  segur  que  n'avès  rèn  vist  de  plus  bèu  e 
de  plus  agradiéu  à  voste  cor  que  l'espetacle  qu'aquest  santuàri  vous  mostro 
en  aquest  moumen. 

L'amo  de  la  Prouvènço,  l'ause  dire,  es  eici  toute  entiero  à  vôsti  pèd,  dins 
l'acamp  de  si  felibre  naciounau.  Lou  cor  de  la  patrio  ie  bat  emé  si  cor,  e 
éli,  0  Maire,  vous  vènon  chausi  pèr  sa  patrouno  especialo,  la  patrouno  dôu 
Felibrige  e  di  felibre,  o  Vous  déjà  la  patrouno  de  la  patrio  touto  entière  e 
de  tôuti  li  Prouvençau  ! 

Em'  aquéu  galant  bouquet,  coumpausa  de  flour  de  touto  meno,  vènon 
mètre  à  vôsti  pèd  sis  obro  de  touto  merço. 

0  Maire,  que  vous  agrade  aquéu  présent  !  E,  en  gramaci,  fès-ie  la  gràcî 
de  se  jamai  escarta  di  draio  sauvarello  ;  clinas  de-vers  éli  e  vosto  man  e 
voste  cor  ;  e,  quand  auran  proun  eiçabas  canta  li  bèlli  e  grandi  causo,  adu- 
sôs-lèi  à  voste  caire  pèr  vous  canta  toustèms  en  paradis,  vous,  la  Rèino  dis 
Ange,  e  d'aro-en-la,  sa  patrouno  bèn-amado  ! 

E  lou  felibre  Frizet,  lauréat  dôu  cantico,  pendoulè  la  flour  cVor 
—  qu'avié  gagnado  —  à  la  mantiho  bluio  de  N.-D.  de  Prouvènço. 

GUI   DE    MOUNT-PAVOUN. 


EPIGRAMO 

(Parla  dôu  Carsi) 

Paul  se  maridara  jamai  : 
Despièi  vint  ans  e  belèu  mai 
Que  casso,  tout  es  inutille... 
Pèr  lou  campa,  d'alhur»,  sarié  pla  diflcille  : 
Se  de  las  quel  prendrioun  el  nou  fa  cap  de  cas, 
Las  que  prendrié  lou  volon  pas. 

J.    CASTELA. 
Mountalba. 


Pèr  troumpa  'n  judiéu  fau  quatre  crestian  ;  pèr  un  genouvés  fau 
quatre  judiéu. 

ETIMOULOUGIO   DOU  PAS  DE   L'ANCIÉ 

L'Armana  prouvençau  donne,  i'a  quàuqnis  an  (1871),  nn  pichot 
article  ounte  disié  que  falié  e.scriéure  Pas  de  VAncié  e  nc>un  Pas 
des  Lanciers.  Avié  resoun  ;  mai  s'enganavo  sus  l'etimoulougio. 
Veici  la  veritablo  : 

Enciso  0  anciso,  encié  o  ancié,  es  un  mot  prouvençau  que  vôu 
dire  :  tai,  coupaduro,  encisioun  ;  e  ço  que  lou  demostro  es  lou 
prouvèrbi  bèn  couneigu  souto  aquésti  dos  formo  : 
Vau  mai  enciso  que  pieta, 
Vau  mai  encié  que  pieta, 
que  significo  :  vau  mai  taia  dins  lou  viéu  que  d'espargna  la  plago. 

Enciso,  Anciso,  Lanciso,  lou  Pas  de  l'Enciso,  es  un  noum  de  lio 
fréquent  dins  lou  Gard.  S'aplico  en  de  trencado  o  coupaduro  prati- 
cado  dins  lou  ro  pèr  establi  un  camin. 

Dins  lou  parla  marsihés,  enciso  o  anciso  es  devengu  encié  o 
ancié,  coume  camiso  qu'a  fa  camié;  l)riso,  hrie;  dison,  dien;  rises, 
7Hes.  A  Mazargo,  dôu  rèsto,  i'a  la  Travèsso  de  l'Ancié.  Ço  que  provo 
la  verita  d'aquelo  espiicacioun,  es  que  li  plus  vièi  titre  porton  en 
latin  :  Pas  sus  de  Lancisia. 

G.  D.    M. 


VIÈI  RIGAUDOUN 

Maridon  ma  sorre 

Pèr  un  porre  ; 
le  donne  un  aiet 

Pèr  soun  bouquet  ; 
Coucho  sus  la  paio 

La  gusaio  ! 
l'an  baia  lou  fouit, 

Lou  quiéu  ie  coui. 


DESCENDU    AU    GARAGAI 

Tôuti  an  ausi  parla  d'aquéu  toumple  esfraious  que  se  duerb  à  200 
mètre  de  la  Crous  de  Prouvènço,  peramount  sus  la  mountagno  de 
Santo  Ventùri.  Es  aqui  dintre  que  Marins,  lou  célèbre  vincèire  di 
Téutoun,  faguè  debaussa  300  presounié,  se  fau  n'en  crèire  la  tra- 
dicioun. 

Uno  soucieta  se  formo  pèr  descendre  au  Garagai,  e  n'en  sounda 
e  vesita  li  founsour  descouneigudo.  Coume  comton  ie  trouva  de 
curiousita  noumbrouso,  talo  que  cristalisacioun,  bestiàri  peirou- 
nen,  antiqueta  requisto,  bessai  la  Cabro  d'or,  se  fara  très  part  di 
trouvaio  :  un  quart  pèr  l'obro  de  la  Crous  de  Prouvènço,  un  quart 
pèr  lou  prouprietàri  dôu  meravihous  aven,  e  la  mita  pèr  li  soucie- 
tàri. 

Pèr  èstre  soucietàri,  fau  manda  10  fr.  au  curât  de  Rousset,  pèr 
Très  (Bouco-dôu-Rose).  Aquel  argent  es  pèr  li  frès  de  cabestran, 
courdage  e  àutris  engen  necite. 

La  descendu  aura  lio  li  17  e  18  de  Mai  1876.  Avis  i  curions 
geoulogue,  arqueoulogue  e  paleountoulogue  ! 


MORTUORUM  PROUVENÇAU 

I 

Lou  troubaire  Francés  Arnaud,  vermicheliaire,  nascu  à  Ganàri 
(Var),  en  1811,  es  mort  à  Marsiho  en  mars  1874.  Èro  autour  dôu 
vaudevilo  Leis  entrigo  d'un  amatourjjouga.  au  Ginnàsi  de  Marsiho 
en  1847. 

II 

L'arcbitèite  Enri  Esperandiéu,  de  Nimes,  es  mort  à  Marsiho,  lou 
12  de  nouvèmbre  1874,  dins  si  45  an.  Èro  un  ome  de  grand  talent 
que  s'es  inmourtalisa  dins  l'edificacioun  di  plus  bèu  mounumen  de 
la  vilo  de  Marsiho  :  lou  Palais  di  Bèus-Art,  la  ,capello  de  N.-D.  de 
la  Gàrdi,  e  la  glèiso  de  la  Majeur. 

III 

Mounsegne  Plantier,  evesque  de  Nimes,  es  mort  lou  25  de  Mai 
1875.  Li  felibre  ôublidon  pas  qu'aquel  ilustre  défenseur  de  la  Glèiso 
roumano  èro  esta  di  proumié  (1859)  à  sousta  publicamen  la  reneis- 
sènço  prouvençalo,  e  l'un  d'éli,  L.  Bard,  a  noublamen  pleura  sa 
mort  dins  un  plang  ounte  dis  : 

Es  mudo  sa  paraulo  ardènto  e  pouderouso  : 
Fara  pas  pus  trounsi  lis  usso  de  Gesar. 

IV 

L'architèite  Jôusè  Girard,  nascu  à  Sant-Roumié  lou  10  de  nou- 
vèmbre 1803,  es  mort  dins  la  mémo  vilo  lou  18  de  janvié  1875. 

Enfant  d'un  menusié,  e  menusié  éu-meme  en  estent  jouine,  Girard 
s'aubourè  soulet  au  grand  art  de  la  pèiro,  e  sis  obro  remarcablo 
blanquejon  de  pertout  à  l'entour  dis  Aupiho.  Marins  Girard,  lou 
felibre,  es  soun  fléu. 

V 

Mounsegne  Jeancard,  evesque  de  Ceramo  in  pa?'tidus,  nascu  à 
Cano  en  1790,  es  mort  à  Cano  lou  7  de  juliet  1875.  Quand  Moun- 
segnour  de  Mazenod  foundè  TOrdre  dis  Oublat  o  Messiounàri  de 
Prouvènço,  l'abat  Jeancard  fugue  de  si  proumiés  ôubrié  e  devenguè 
iorço  poupulàri  pèr  si  poulidi  predicacioun  en  lengo  prouvençalo. 
Lou  cardinau  Guibert,  archevesque  de  Paris,  l'avié  près  pèr  coua- 
jutour. 

VI 

Lou  felibre  Outavian  Bringuier,  de  Mount-pelié,  recevèire^  di 
posto  à  Lunèl,  es  mort  lou  10  de  Setèmbre  1875,  dins  si  46  an.  Êro 
un  di  plus  ardents  estigadou  de  nosto  Cause,  e  avié  mai-que-mai 
ajudala  foundacioun  de  la  Soucieta  di  Lengo  Roumano.  Sa  flamo 
pouëtico  trelusira  toustèms  dins  si  dous  bèu  pouèmo  de  Prou- 
vènça  e  Lou  Roumiéu.  Aprenguerian  sa  mort  i  Jo  Flourau  de 
Fourcauquié,  e,  dins  lou  brinde  que  pourtè  à  sa  memôri,  veici 
coume  finiguè  noste  counfraire  Louis  Roumiéux  : 

«  L'avès  tôuti  couneigu,  mis  ami,  aquéu  cor  de  iîo,  aquelo  amo 
d'elèi,  aquelo  nature  tant  avenènto,  aquel  esprit  tant  delica,  aquéu 
felibre  de  la  bono...  Amor  d'acô,  tôuti  d'un  vanc,  entre  que  la  tristo 
nouvelle  nous  fugue  dicho,  manderian  à  sa  pauro  véuso  l'espres- 
sioun  de  nosto  douleur...  Mai  nous  reste  encaro  autre  cause  à  faire  : 
fau  qu'à  l'ami  que  plouran  dounen  un  souveni  ;  fau  que  chascun 
de  nautre  derrabe  de  sa  boutonnière  la  fleur  que  nous  an  baiado, 
e  que  noste  counfraire  moussu  Cavallier,  delega  de  la  Soucieta  di 
Lengo  Roumano,  ane,  à  soun  retour  à  Mount-pelié,  pausa,  au  noum 
dou  Felibrige,  sus  la  toumbo  dôu  paure  mort,  aquel  amistadous 
bouquet  de  prouvençalo.  » 

G.  D.  M. 

2  de  nouvèmbre,  1875. 

FIN 

l'a  un  mal-adouba  dins  la  musico  de  la  roumanço  de  Pèire  d'Aragoun, 
vuechenco  mesuro,  —  pojo  24  d'aquest  Armana  :  li  dous  poun  d'orgue  soun 
de  trop.  Fau  faire  coume  se  i'ôron  pas. 

ADOUBA    E    PUBLICA    DE    LA    MAN    DI    FELIBRE 

Joio,  soûlas  e  passo-tèms  de  tout  lou  pople  dôu  Miejour. 

AN  VINT-E-TRESEN  DOU  FELIBRIGE 


EN    AVIGNOUN 
ENCÔ  DE  ROUMANILLE,  LIBRAIRE-EDITOUR 

CARRIERO   DE  SANT-AGRICÔ,    19 


BREVIARI  DE  L'ISTORI  DE  PROUVÈNÇO 

La  Prouvènço  bouscasso  (15004100  avans  J.-C.) 

Tèms  di  Fado  ;  empèri  di  Ligour  :  Sali,  Gavare,  Voucôunci.  Aquéli  pople  fèr 
batejon  li  ribiero  e  li  mountagno . 

La  Prouvènço  dôufénis  (1100-600  avans  J.-C,  enviroun  500  an). 

Goumbat  d'Ercule  dins  la  Grau  contro  Aubioun  e  Bergioun.  Li  Fenician 
eoulounison  lou  Miejour,  efoundon  Nimes,  Aies,  Magalouno,  etc. 

La  Prouvènço  grèco  (600-123  avans  J.-C,  enviroun  500  an.) 
Foundacioun  de  Marsiho  pèr  li  Fouceien  ;  foundacioun  de  Nice,  Antibo,  Agte, 
Léucalo,  pèr  li  Marsihés  ;  li  navegaire  Pileas  e  Eutimeno  ;  Marsiho  aliado  enié 
Roumo  ;  sèti  de  Marsiho  pèr  Jùli  Gesar. 

La  Prouvènço  roumano  (123-412  après  J.-C,  enviroun  500  an.) 

Foundacioun  d'Ais  pèr  G.  SextiusGalvinus  ;  desfacho  di  Téutoun  e  dis  Ambroun 

Eèr  Gaius  Marius,  au  pèd  dôu  mount  Ventùri  ;  la  Venus  d'Arle  ;  lis  Areno 
aslido  ;  l'emperaire  Goustantin  en  Arle  ;  la  predicacioun  de  l'Evangéli  :  sant 
Lazàri,  santo  Madaleno,  santo  Marto,  sant  Trefume  ;  li  mounge  :  sant  Ounourat, 
sant  (Jassian. 

La  Prouvènço  goutico  (412-932,  enviroun  500  an.) 

Envasioun  di  barbare,  Got,  Bourguignoun  e  Franc.  Guerre  di  Sarrasin  ;  Garle- 
Martèu  à  Nimes,  Garle-Magne  en  Arle,  Guihèn  dôu  Gourt  Nas  eu  Aurenjo. 

La  Prouvènço  independènto  (932-1482,  enviroun  500  an.) 

Bousoun,  rèi  d'Arle.  Li  Gomte  de  Prouvènço  de  la  famiho  deBousoun  ;  Guihèn 
lou  Grand,  paire  de  la  Patrlo  ;  lou  martegâii  Gérard  ïenco  foundo  l'Ordre  de 
l'Espiiau.—  Li  Gomte  de  la  famiho  Barcilouneso  ;  guerre  di  Baussen  ;  flouresoun 
dôu  Gai-Sabé;  li  Troubaire;  guerre  dis  Albigés;  li  republico  prouvençalo  ;  Ra- 
moun  Berenguié  lou  Grand  :  Roumiéu  de  Vilo-novo.—  Li  Gomte  de  laproumiero 
lamiho  d'Anjou  :  lou  rèi  Roubert  lou  Sage,  la  rèino  Jano  ;  li  Papo  en  Avignoun  ; 
Petrarco  e  Lauro  ;  li  Gourt  d'Amour  ;  li  Jo  Flourau  establi  à  Toulouse.  —  Li 
Gomte  de  la  segoundo  famiho  d'Anjou  :  lou  bon  rèi  Reinié  ;  Palamedo  Fourbin. 

La  Prouvènço  franoeso  (1482.) 

Louis  XI  :  la  Prouvènço  reiinido  à  la  Franco.  Garle  VIII  :  lis  Estât  Generau 
de  Prouvènço  aprovon  l'unioun.  Louis  XII  :°  establimen  dôu  Parlamen.  Fran- 
cés  lé  :  li  Prouvençau  repousson  Garle-Quint  ;  brulamen  di  glèiso  prouvençalo 
dôu  Leberoun.  Enri  II  :  l'engeniaire  Grapouno.  FrancésII:  guerre  de  religioun. 
Garle  IX  :  Nostradàmus,  Belaud  de  La  Belaudiero.  Enri  III  :  la  Ligo,  li  Rasa, 
li  Garcisto,  li  Bigarra. Enri  IV  :  lou  brave  Grihoun  ;  lou  Gonse  Gasau.  Louis  XIII  : 
bourroulo  di  Gascavèu.  Louis  XIV  :  Aurenjo  reiïnido  à  la  Franco  ;  l'estatuaire 
Puget,  lou  savent  Peyresc.  Massihoun.  Louis  XV  :  pèsto  de  Marsiho,  Belsunce. 
Louis  XVI  :  lou  baile  Suffren  ;  darriero  reïinioun  dis  Estât  de  Prouvènço  ;  Pascà- 
lis.  La  Revoulucioun  :  Mirabèu,  Sieyes,  Maury,  Barras  ;  Avignoun  reiini  à  la 
Franco  ;  sèti  de  Touloun.  Bonaparte  emperaire  :  Porlàlis,  Simeoun.  Louis  XVIII. 
darrié  comte  de  Prouvènço.  Reviéure  de  la  lengo  prouvençalo,  establimen  dôu 
Felibrige  (21  de  Mai  1854.) 


LA  ROSO  DE  TOUTI  LI  VENT 

coumpassado  pèr  lou  capitani  nbgrèu 
(de  ceirèsto) 

UBA 


.^  /-^5. 

NartouMS    POUMÈNT 


■ci  v 


LEVANT      Levoiitû-s 


ADRE 
Lauso  rUba,  lèn-te  à  l'Adré  ; 
Lauso  Jou  Mount,  tèn-te  à  la  Piano  ; 
Lauso  la  Mar,  tèn-te  à  la  Terro  ; 
Lauso  la  Franco,  e  tène  à  Prouvènco. 


ESCLUSSI 

Lou  27  de  Febrié,  esclùssi  loitlau  de  luno,  en  partido  vesible  en  Avignoun. 
Lou  14  de  Mars,  esclùssi  parciau  de  soulèu,  envesible  en  Avignoun. 
Lou  8  d'Avousl,  esclùssi  parciau  de  soulèu,  envesible  en  Avignoun. 
Lou  23  d'Avoust,  esclùssi  louiau  de  luno,  vesible  en  Avignouu. 
Lou  6-7  de  Setèinbre,  escliissi  parciau  de  soulèu,  envesible  en  Avignoun. 

FÈSTO   CHANJADISSO 


Gendre,  14  de  Febrié. 
Pasco,  l  d'Abriéu. 
Bouguesoun,  7,  8,  9  de  Mai. 
Ascensioun,  10  de  Mai. 


i  Pandecousto,  20  de  Mai. 
!  Ternita,  27  de  Mai. 

Fèsto-de-Diéu,  31  de  Mai. 
I  Avènt,  2  de  Desèmbre. 


N'i'a,  ges,  aquest  an. 


LUNO  MEGROUSO 


Luno  mecrouso, 

Femo  renouso 
E  auro  que  sort  de  Ja  bruno, 
Dins  cent  an  n'i'aurié  trop  d'une 


Luno   blanco, 
Journado  franco. 

Luno  palo, 
L'aigo  davalo. 

Luno  roujo, 

Lou  vent  se  boujo. 


Tout  lun  vau  luno. 

En  luno  pleno  fai  tèms-dre. 

Luno  pleno  a  jamai  vist  soulèu  leva. 

Quand  Nouvè  n'a  ges  de  luno, 
Qu  a  très  fedo,  n'en  vend  uno. 


TEMPOURO 


Febrié. 
Mai.... 


21,  23  e  24 
23.  25  e  2H 


Setèinbre. 
Desèmbre. 


19,  21  e  22 
19,  21  e  22 


Lou  printèms  coumenço  lou  20  de  Mars  ; 
L'estiéu  coumenço  lou  21  de  Jun  ; 
L'autoun  coumenço  lou  22  de  Setèmbre  ; 
L'ivèr  coumenço  lou  21  de  Desèmbre. 


Trente  jour  an  Setèmbre, 
Abriéu,  Jun  e  Nouvèmbre  ; 
De  vint-e-  vue  n'i'a  qu'un  ; 
Lis  autre  n'an  trento-un 


MES   DE  JANVIE 


l'aigadié. 


La  luno  intro  à  soun  darrié  quartoun 
lou  4,  à  2  ouro  27  minuto  de  vèspre. 

La  luno  fai  lou  14,  à  1  ouro  37  minuto 
de  vèspre. 


La  luno  intro  à  soun  proumié  quar- 
toun lou  22,  à  4  ouro  3  m.  de  vèspre. 

Es  dins  soun   plen  lou  29,  à  8  ouro 
48  minuto  de  matin. 


Lî  jour  crèisson  d'uno  ouro  6  minuto. 

.Jour  de  l'an 

S.  Clar 

Sto  Genevivo 

S.  Ferriôu 

S.  Simèudelacol. 

Li  RÉi 

S.  Lucian 

S.  Se  vérin 

S.  Julian. 

S.  Pau  Termito 

S.  Teodosi 

S.  Gaspard 

Sto  Verounico 

S.  Alàri 

S.  Bounet 

S.  Ounourat 

S.  Antôni 

Sto  Flourido 

S.  Canut 

S.  Sébastian 

Sto  Agnes 

S.  Vincèn 

S.  Ramoun 

S.  Bousièli 

Counv.  de  S.  Pau 

S.  Ansile 

S.  Mari 

Sto  Cesario 

S.  Constant 

Sto  Martino 

Sto  Marcello 


Sus  l'èr  : 

E  iéu  quand  la  veirai, 

le  dirai  : 

Ingrato  pastourello. 

Siéu  Janvié  loujala, 

Vièi  pela, 
Que   de-longo  tremole  ; 
Pèr  me  gara  la  fre, 

Bràvi  drôle, 
Adusès  lou  pechié  ! 

Vu  en  ! 

Sausî^en  ! 

Beven  ! 

Rebeven  ! 

Turten  ! 


FIERO    E   VOTO. 

(*)  1.  Cuers  ;  —  Riez.  — 
2.  Fèsto  di  taiur.  —  Ate  ; 
Alau  ;  Daufin.  —  5.  Per- 
Tus  :  Fèsto  de  la  Bello 
Estello.  —  6.  Trest  :  Lou 
jouvènt  de  Trest  vai  àTen- 
davans  di  Rèi-Mage,  en  ie 
pourtant  de  canestello  de 
fru.  —  Lambesc  ;  Oupedo 
Sant-Roumanet  ;  Mano.- 
—  8.  Manosco. —  11.  Sant- 
Martin-de-Castihoun.  — 
13.  Lou  Vielars.  —  15 
Sant-Roumié  ;  Lou  Lu.  — 
16.  Ctrasso  ;  Cano  ;  Mas 
TinERT.  —  17.  CuJO  ;  Bar 
jôu  ;  Bouniéu  ;  Entrechau 

(•)  Li  noum  d'endré  es 
cri  en  letro  pichouno,  es 
aquéli  que  t'a  de  Fiera; 
li  noum  d'endré  escri  en 
letro  CAPOULiRRO  es  aquéli 
que  i'a  de  Voto  e  de  Rou- 
mavage. 


Vaurias  ;  Arle  ;  Ceirèsto.  —  20.  An- 
tibo  ;  Cadenet  ;  Auresoun  ;  Malau- 
ceno  ;  Baumo  :  en  Tounour  de  Sant 
Sébastian,  trauca  de  flècho,  lis  enfant 
de  Baumo  esclapon  aquéu  jour  un 
gros  mouloun  de  cano.  —  21.  Visan. 

—  22.  Sant-Andiôu  ;  Li  Baus  ;  Ate  ; 
Roco-Vairo;  Maussano.—  25.  Cucu- 
roun  ;    Sant-Roumiè.  —26.  Calas. 

—  27.  Fourcauquié.  —  28.  Rus- 
trèu.  —  31.  Valensolo. 

FIERO  CHANJADISSO. 

Brue,  proum,  dil.  de  janv— Rous- 
sihoun,  dil.  apr.  li  Rèi.  —  Sèino,  lou 
dil,  apr.  lou  14janv. —  Sisteroun,lou  j 
dil,  apr.  lou  17  janv.  —  Oupedo,  lou 
dil  apr.  lou  29  janv.  —  Lieu,  très, 
dimècre  de  janv. 

PROUVÈRBI. 

—  Janvié  fai  lou  pecat 

E  Mars  es  acusa. 

—  Janvié  de  plueio  chiche, 

Fai  lou  païsan  riche. 

—  Au  jour  de  Tan, 

Li  jour  crèisson  dôu  pèd  d'un  can. 

—  Jour  creissènt, 

Jour  cousent. 

—  Sant  Clar  porto  quaranteno 

—S.  Clar  d'Alau,  S.  Antôni  de  Cujo, 

Sant  Vincèn  de  Roco-vairo, 

Sant  Blai  de  Ceirèsto, 
Soun  quatre  marridi  festo. 

—  Pèr  Sant  Antôni, 
Fai  fre  jusqu'au  Demôni, 

—  Sant  Antôni  douno  l'iôu  i  galino. 

—  Pèr  Sant  Vincèn, 

Li    glaceiroun  perdon  li  dent 
0  li  recoubron  pèr  long-tèms. 


MES  DE  FEBRIÉ 


LI    PÈIS. 


La  luno  intro  à  soun  darriè  quartoun 
lou  5,    à  5  ouro  9  minuto  de  matin. 

La  luno  fai  lou  13,  à  9  ouro  8  minuto 
de  matin. 


La  luno  intro  à  soun  proumié   quar- 
toun lou  21,  à  4  ouro  25  m.  de  mat 

Es  dins   soun   plen   lou  27,  à  7  ouro 
23  minuto  de  matin. 


Li  jour  crèisson  d'uno  ouro  83  minuto. 

dim. 


S.  Ignàci,  evesq. 
La  Candelouso 
S.  Blàsi 
Sto  Jano 
Sto  Agueto 
Sto  Doro 
S.  Richard 
S.  Ginous 
S.  Jan-de-Mata 
Sto  Coulastico 
S.  Adofo. 
Sto  Lali 
S.  Dounin. 

CENDRE 

S.  Quenin. 
S.  Armentàri 
Sto  Mariano 
S.  Flavian 
S.  Valié 
S.  Ouquèri 
Tempouro 
Sto  Isabello 
S.  Meraut 
S.  Matias 
S.  Aieissandre 
S.  Nestou 
Sto  Ounourino 
S.  Cassian 


Es  iéu  que  siéu  Febrié, 

Verinet, 
Tout  blanc  de  candeleto. 
Gardas  vostis  esclop, 

Chatouneto, 
E  fielas  près  dôu  fio  ! 

Caufen  ! 

Boufen  ! 

Fielen  ! 

Debanen  ! 

Barjen  ! 

FIERO  E   VOTO 

2.  Ais  ;  Aubagno  ;  Aup  ; 
Bouleno  ;  Làuris  ;  Maubè  ; 
Trest.  —  3.  Fèsto  di  car- 
daire  ;  Ceirèsto  ;  S.  Mi- 
tre ;  Gordo  ;  Istre  ;  Ma 
lauceno  ;  Rians.  —  4.  Li 
Peno  ;  Mouniéu  ;  Aurenjo 

—  5.  Maiano  ;  lucho 
courso  d'ome,  de  mièch- 
ome  e  de  vièi  ;  saut  sus 
l'ouire,  courre  dins  lou 
estranglo-cat.  —  Souliés  ; 
Alen.  —  9.  Faucoun.  —  13 
DiGNO.  —  14  Gardano  ; 
Arle.  —  15.  Veisoun.  - 
16.  Draguignan  :  la  Bra 
vado,  — 19.  S.  Valié.  - 
'M.  Avignoun  ;  Lambesc  ; 
Vaurias. 

FIERO  E  VOTO  CHANJADISSO 

Faiènço,  lou  dil.  av.  lou 
dij.  gras.  — Li  Mèo,  dil. 
gras. —  Moustié,  dij.  gras. 

—  Perno  e  Saut,  loù  dimè- 
cre  apr.  la  Seissagesimo. 

—  Roubioun,  proum.  dil. 
de  carèmo.  —  Seloun.  di- 
mècre  gras.  —  Sisteroun, 
dil.  gras.  —  Digno,  lou  dil 
après  li  Cendre. — Lou  dar- 
riè jour  de  Carnava,  juja- 
men  de  Carmentran,  mou- 


resco,  badairede  dragèio,  acampado 
dis  iôu  pèr  li  mas,  danso  di  boufet, 
etc. 

PROUVÊRBI. 

—  Se  Febrié  noun  febrejo, 
Tôuti  li  mes  de  Tan  aurejo. 

—  Febrié  es  lou  plus  court 

E  lou  pièje  de  tout. 

—  Viôuleto  de  Febrié, 

Pèr  damo  e  cavalié. 

—  Nèu  de  Febrié, 

Mie  fumié, 

Mai  que  noun  jale  d'en  darriè. 

—  Quau  vôu  un  bon  liéumié. 

Que  lou  fague  en  Febrié. 

—  Pèr   la  Candelouso  lou  loup  fai 

Foro  de  soun  trau  ;    [très  saut 

S'es  nivo  s'envai  ; 

Se  fai  soulèu,  intro  mai, 

E  sort  plus  de  quarante  jour, 

E  alor,   oh  l   quento  fre  ! 

—Pèr  N.  D.  de  Fue-nou  (la  Candelouso) 

Se  noun  nèvo,  plôu ; 

G  plôure  o  neva, 

Quaranto  jour  n'avèn  enca. 

—  Quand    pèr  Nosto-Damo 
Lou  soulèu  se  lèvo  brihant, 

Fai  mai  de  frech  après  qu'avans. 

—  Santo  Agueto 

Emporte  la  fre  dins  sa  saqueto. 

(Es  que,  souvèntl-fes  èi  traucado). 

—  Pèr  Santo  Agueto, 

Fai  ta  pourreto. 

—  A  mie  Febrié, 

Journau  entié. 

—  Sant  Valentin   de  primavèro, 

Tau  tèms  fai,  tau  tèms  espère. 


La  luno  intro  à  soun  darrié  quartoun 
lou  6,  à  10  ouro  10  m.  de  vèspre. 

La  luno  fai  lou  15,  à  2  ouro  3  minuto 
de  matin. 


MES  DE  MARS 


La  luno  intro  à  soun   proumié  quar- 
toun lou  22,  à  1  ouro  19  ".  de  -vèspre 

Es  dins  soun  plen,   lou  29,  à  5  ouro 
58  minuto  de  matin- 


Lîjour  créisson  d'uno  ouro  50  minuto. 

S.  Antounino 
S.  Semplice 
Sto  Cunegoundo 
S.  Casimer 
S.  Ambrôsi 
Sto  Couleto 
Sto  Perpètio 
S.  Jan-de-Diéu 
Sto  Franceso 
Li  40  Martire 
S.  Gregôri 
S.  Massemin 
Sto  Ouirasié 
Sto  Matiéudo 
S.  César  de  Bus 
S.  Abran 
Sto  Rèino 
Passioun 
S.  Jôusè 
S.  .Jouaquin 
S.  Benedit 
S.  Benvengu 
S.  Vitourin 
S.  Grabié 
Rampau 
S.  Massemilian 
Sto  Natalio 
S.  Ilarioun 
S.  Sist 
S.  Amadiéu 
S.  Benjamin 


Siéu  l'aspre  mes  de  Mars  ; 

Pas  plus  tard, 
F  au  coumença  de  môure, 
Rebrounda  Tôulivié 
Davans  plôure, 
E  pouda  li  plantié  I 

Pouden  ! 

Fousen  ! 

Furaen  I 

Coutreien  ! 

Caven  ! 


FIERO  E  VOTO. 

1.  Cuers.  —  5.  La  Clou- 
tât ;  Lapalud.  —  15.  Trest 
19.  Aubagno  ;  L'Ilo  ;  Ma- 
lauceno  ;  Visan.  —  Fèsto 
di  fustiè,  menusiè,  ebe- 
nisto.  —21.  Vaurias.  — 
24.  S.  Grabié.  —  25.  Bou- 
leno  ;  Aup  ;  Gordo.  —29. 
Li  Sant-Andioulen  van  à 
l'ermitage  de  S.  Sist. 

FIERO  E  VOTO  CHANJADISSO 

Ate,  dil.  de  Quasimodo 

—  Barcilouneto,  dil.  de 
Passioun.  —  Bargemount, 
dil.  apr.  Quasimodo.  — 
Barjôu,  dil.  de  Pasco.  — 
Brignolo,  dij.  av.  Rampau 

/  —  Castelano,  seg.  dil.  de 
Carèmo.  —  Castèu-Rei- 
NARD  :  Lou  dil.  de  Pasco, 
van  à  Vaquiero  faire  N.- 
D.  dis  lou.—  Flaiosc,  seg. 
dil.  de  Mars.  —  Fourcau- 
quié,  dil.  apr.  Quasimodo. 

—  Manosco,  dil.  sant,  e  15 
jour  apr.  Pasco.  —  Me 
nerbo,  dil.  de  Passioun. - 
Riez,  lou  dij.  après  Quasi 
modo.  —  Sisteroun,  dil.  de 


Passioun.  —  Saut,  dil.  de  Passioun. 
—  Sant-Savournin,  dil.  sant.  —  S.- 
Meisserain,  15  jour  apr,  Pasco.  — 
Gôut,    dil.  de  Pasco, 


PROUVÊRBI. 

Lou  mes  de  Mars 
Es  tantost  nivo,  tantost  clar. 

—  Quauco-fes  lou  mes  de  Mars 

Es  amar. 

—  Lou   soulèu    de  Mars 
Douno  lou  pegoumars. 

—  Plueio  de  Mars, 
Rèn  iepren  part. 

—  Quand  trono  en  Mars, 
Esglàri  de  toute  part. 

—  Quand  en  Mars  trono, 

L'amelo  es  bono. 

—  Mai  qu'au  mes  de  Mars, 

Lou  blad  tape  lou  moutard, 

N'es  pas  trop  tard. 

—  Quau  vôu  un  bon  melounié. 
Que  lou  fague  à  sant  Jôusé. 

—  Quand  lou  pesseguiè's  en  flour 
Tant  de  niue  coume  de  jour  (21  Mars) 

—  Pèr  Nosto-Damo  de  Mars, 
Li  calèu  se  jiton  dins  la  mar. 

—  Mars  aurous, 

Abriéu  pluious. 

Fan  ana  lou  bouiè  jouions. 

Fau  que  Mars  seque  li  valat, 

E  qu  Abriéu  lis  empligue. 

—  Pau  vigno  e  pau  fiho, 

E  bèn  tengudo. 

—  Quand  l'amelié  fleuris  en  Febrié, 

le  fau  ana  'mé  lou  panié  ; 

Mai  quand  fleuris  en  Mars, 

Emê  lou  sa  ie  fau  ana. 


MES  D'ABRIEU 


LOU    BRAU. 


La  luno  intro  à  soun  darrié  quartoun 
lou  5,  à  4  ouro  39  miniito  de  vèspre. 

La  luno  fai  lou  13,  à  5  ouro  58  minute 
de  vèspre. 


La  luno  intro  à   soun  proumié  quar 
toun  lou  20,  à  7  ouro  46  ".  de  vèspre. 

Es  dins  soun   plen  lou   27,  à   4  ouro 
45  minuto  de  vèspre. 


Li  jour  crèisson  d'uno  ouro  43  minuto. 

Pasco 

S.  Franc,  de  P. 

S.  Ricard 

S. Isour 

S.  Vincèn  Ferrie 

S.  Prudènci 

S.  Gautié 

S.  Aubert 

Sto  Soufio 

S.  Macàri 

S.  Léon 

S.  Jùli 

Sto  Ido 

S.  Benezet 

S.  Frutuous 

S.  Lambert 

S.  Anicet 

S.  Apoulôni 

S,  Oufege 

S.  Ansèume 

S.  Ouspice 

S.  Leounido 

S.  Jôrgi 

Sto  Vitôri 

S.  Marc 

S.  Clet 

Sto  Zeto 

S.  Vidau 

StoCatarinodeS. 

S.  Estrôpi 


léu  siéu  lou  fres  Abriéu  : 

Tout  reviéu, 
Tout  grelo,  tout  bourrejo. 
Segas  lou  fen  nouvèu 

Que  verdejo, 
E  toundès  li   troupèu. 

Tounden  ! 

Marquen  I 

Seguen  ! 

Rastelen  ! 

Planten  l 

FIERO    E  VOTO. 

2,  Grasso.  —  15.  Pie- 
Ricard.  —  19.  Merindôu. 
20.  Frejus  :  representa- 
cioun  de  la  vengudo  à  Fre- 
jus de  sant  Francés  de 
Paulo,bravado,pegoulado, 
chivau-frus.  — 23.  Arle  : 
fèsto  di  gardian,  courso  de 
la  bago,  etc.  — 24.  Per- 
Tus  :  li  Petusen  e  li  Vau- 
venarguen  van  de  grand 
matin  à  Sto-Ventùri,  en 
memôri  de  la  desfacho  di 
Cimbre  e  di  Tèutoun  pèr 
Marius  ;  Vous  :  coumbat 
di  môssi.  —  25.  Meiruei  ; 
Bouniéu  ;  Marignano  ; 
Cuers  ;  St-Roumié  ;  Entre- 
castèu  ;  Maiano  :  carreto 
de  S.  Marc,  plantacioun 
de  la  vigno.  —  26.  Ounglo . 
—  28.  Aureio. 

FIERO  E  VOTO  CHANJADISSO 

La -Mouto-dôu- Caire, 
dil.  av.  lou  25.  —  Lançoun, 
quatr.  dissate  apr.  Pasco. 

PROUVÈRBI. 

I  très  proumié  jour  dôu 
mes,  ie  dison  VAhrihando. 


Quand  VAhrihando  es  ventouse,  n'i'a 
pèr  40  jour. 

—  Abriéu,   abrivo. 

—  En  Abriéu, 

Canto  lou  couquiéu,  s'es   vièu. 

—  Au  tèms  que  canto  lou  couguou, 

De  matin  moui,  de  vèspre  dur. 

—  Fango  en  Abriéu, 

Espigo  en  estièu. 

—  Pichoto  plueio  d'Abriéu, 

Fai   bello  meissoun  d'estiéu. 

—  Abriéu  es  de  trente. 

Quand  plôuguèsse  trento-un, 

Farié  mau  en  degun. 

—  Quand  dins  Abriéu  plôurié. 
Que  toat  lou  mounde  cridarié  : 
Tout  es  nega,  tout  es  perdu  ! 

Encaro  aurié  pas  proun  plôugu. 

—  Abriéu  fres,  pan  e  vin  douno  ; 
Se  Mai  es  fres,  lou  meissouno. 

—  Quand    vèn  lou  mes  d'Abriéu, 
La  seglo  dis  au  blad  :  Adieu  ! 

Lou  blad  ie  fai  ; 

Laissa  vent  lou  mes  de  Mai, 

T'aurai,  emai  te  passarai. 

—  Abriéu  lando  tau   tèms  jusqu'au 

Se  lou  dès  noun  l'aplanto.  [quarante, 

—  Pasco  molo, 
Espigo  folo. 

—  A  Pasco,  figo  e  sermoun 
An  passa  de  sesoun. 

—  Entre  Pasco  e  Pandecousto, 
Fai  toun  dessèr  d'uno  crousto. 

—  Au  mes  d'Abriéu, 
Te  deléujes  pas  d'un  fiéu. 

Quau  se  desvestisavans  lou  mes  de 

Saup  pas  la  foulié  que  fai.       [Mai, 

— Jourget,Marquet,Troupet,Crouset, 
Soun  li  quatre  cavalié  de  la   fre. 

—  Noun  te  tèngues  pèr  iverna. 
Que  noun  la  luno  d'Abriéu  ague  tres- 

[cala. 


Intro  à  soun  darrié  quartoun  lou  5^ 
à  11  ouro  28  minuto  de  matin. 

La  luno  fai  lou  13,  à  5  ouro  39  minuto 
de  matin. 


MES  DE  MAI 

LI   BESSOUN. 


Intro  à  soun  proumié  quartoun  lou  20 
à  1  ouro  6  minuto  de  matin. 

La  luno  es  dins   soun  plen  lou  27,  à 
4  ouro  14  minuto  de  matin. 


Li  jour  crèisson  cCuno  ouro  18  minuto. 

S.  JaqueeS.  Felip  Sif^u  Mai,^lou^mes  d'amour 
Alisque  lou  terraire 


S.  Atanàsi 
La  Sto-Crous 
Sto  Mounico 
Sto  Sereno 
S.  Jan  Porto  Lat: 

ROUGUESOUN 

S.  Dresèli 
S.  Gregôri 

ASCENSIOUN 

S.  Maiôu 

S.  Brancàci 

Sto  Glicèro 

S.  Bounifàci 

S.  Pons 

S.  Gènt 

S.  Pascau 

S.  Fèli 

S.  Celestin 

Pandecousto 

Sto  Estello 

Sto  Julio 

Tempouro 

S.  Dounacian 

Sto  Mario  Jacobe 

S.  Felip  de  Nèri 

Ternita 

S.  Vincèn  de  Ler 

S.  Massemin 

S.  Fèli 

FÈSTO-DE-DiÉU 


Vers  quau  amas  lou  mai, 

Calignaire, 
t\rias  planta  lou  Mai, 

Riguen  ! 

Jouguen  ! 

Sauten  ! 

Calignen  I 

Canten  ! 

FIERO   E  VOTO. 

1.  Brecouedo;  Camaret; 
RouGNA-MouRiÉs;  Flaiosc; 
Cavaioun  ;  Moustié  ;  Pie- 
Meras.  Plantacioun  dôu 
Mai,  fèsto  di  Maio.  —  3 
Arle  ;  Eiguiero  ;  Malau- 
ceno  ;  Lagno  ;  Rians  ;  Sto- 
Cèio;louTor.  — 5.  Sèino 

—  6.    Avignoun  ;  Seloun 
Rougno.  —  7.  Reiano.  — 

8.  Cassis  :  jo  de  la  Bigo,  de 
la  Targo  e  de  la  Nado.  — 

9.  S.  Micoulau,  fèsto  dis 
avouât.  —  10.  S,-Antou- 
NiN  ;  Figaniero.  —  11.  Va- 
lensolo.  —  12.  PiE-Lou- 
BiÉ  ;  Manosco  :  bravado, 
etc.;  Aup  ;  L'Ilo  ;  Saut  ; 
Auresoun.  —  15.  S. -Pons. 

—  16.  S.  Ounourat,  festo 
di  fournie  e  pastissié.  — 
MouNTKU  :  Van  en  cour- 
rènt  querre  S.  Gènt  au 
Bausset.— Li  Ventabrenen 
van  en  proucessioun  à 
l'ermitage  deRoco-favour. 

—  A  Cal  i  an  e  à  Sto-Mas- 
simo  fan  Sto  Massimo.  — 
18.  Riez.  —  21.  Cucuroun. 

—  23.  S.-Leidie;  à   Pie- 
LouBiK  fan   S.  Sér  ;  Ras 
tèu.    —    25.     Sti-Marîo  : 


grand  perdoun.  —  27.  Aurenjo.  — 
09.  S.-Meissemin. 

FIERO  E  VOTO  CHANJADISSO. 

Ais,  fèsto-de-Diéu.   —  Alau,   lou 
dil.  apr.  lou  proum.  dimenc.  de  Mai. 

—  Arle,  lou  dij.  av.  Pandecousto  : 
fiero  dôu  regret.  —  Brignolo,  dimars 
av.  Pandec. —  Castelano,  dil.  av.  lou 
11  Mai.  —  Digno,  dil.  apr.  Toutavo 
delà  fèsto-de-Diêu. — Draguignan, 
dil.  de  Pandec—  Fourcauquié,  Fen- 
dem.  de  l'Ascens.  —  Lambesc,  dil.  de 
Pand.  :  proucessioun  dôu  rèi  de 
TEissado  e  dôu  rèi  de  l'Aguiado.  — 
Li  Mèo,  dil.  av.  la  F.-de-Diéu.  — 
Roussihoun,  dil.  de  Pand. —  La  Sxo- 
Baumo,  dil.  de  Pand.  —  Tarascoun, 
tiero  pèr  TAscens.  :  lou  dimenche 
d'avans  l'Ascens.  van  à  N.-D.  de  Cas- 
tèu  querre  la  Benurado;  pèr  Pandec, 
jo  de  la  Tarasco.  — S.-Antounin  e 
Veisoun,  dimar.  de  Pand.  —  î^imiano 
e  Font  de  VAU-CLuso,dil.  de  Pandec. 
Seloun  :  lou  proum.  dimenche  apr. 
lou  3  de  mai,  o  lou  3,  s'es  un  dimenc, 
li  pénitent  mounton  à  Sto-Crous.  — 
La  Ternita,  fèsto  di  gipié.  —  Ascen- 
sioun,  Fèsto  di  massoun. 

PROUVÈRBI. 

—  Quand  plôu  lou  proumié  de  Mai, 
De  coudoun    n'i'a  gai  ; 

Quand  plôu  lou  dous, 

Soun  vermenous  ; 

Quand  plôu  lou  très, 

N'i  a  ges. 

—  Quau  se  marido  au  mes  de  Mai, 

Duro  gai  {gaire). 

—  Pichoto  plueio  de  Mai, 

Tout  lou  mounde   es  gai. 

—  Mai  fai  mai  dins  uno  niue 

Qu'Abriéu    dins  dès-e-iue. 


MES  DE   JUN 


LOU     CHAMBRE. 


Intro  à  soun  dai'rié  quartoun    lou  4, 
à  5  ouro  20  minute  de  matin. 

La  luno  fai  lou  II ,  à  2  ouro   42  minute 
de  vèspre. 


Intro  à  soun  proumiè  quartoun  lou  18. 
à  6  ouro  34  minuto  de  matin. 

La  luno  es  dins  soun  plen  lou  25,  à 
5  ouro  2  minuto  de  vèspre. 


Li  jour  crèisson  de  20  minuto. 


div. 
diss. 

DlM. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 


Sto  Lauro 

S.  Marcelin 

Sto  Cloutiéudo 

S.  Outat 

S.  Bounifàci 

S.  Olàudi 

S.  Nourbert 

S.  Medard 

Sto  Pelagio 

Sto  Félicita 

S.  Barnabèu 

Sto  Oulimpo 

S.  AntônidePado 

S.  Basile. 

S 

S.  Cèri, 

S.  Yerume 

S.  Ouzias 

S.  Gervàsi 

Sto  Flourènço 

S.  Léufré 

S.  Paulin 

Sto  Agrevo 

S.  Jan-Batisto 

Tresl.  de  S.  Aloi 

S.  Dàvi 

S.  Adelin 

S.  Irenèu 

S.  Pèire  e  S.  Pau 

S.  Lucide 


Fargieo 


Es  iéu  lou  mes  de  Jun, 

Caud  e  brun, 
Courouna  de  tousello  ! 
Ligaire,  meissounié, 

Glenarello, 
A  Tobro  I  manden-ie  ! 

Daien  ! 

Rasclen  ! 

Liguen  ! 

Garbejen  ! 

Glenen  ! 

FIERO  E  VOTO. 

1.  Entre-castèu.  —  2. 
BouRBOUN  :  pèr  S .  Marce- 
lin ,  li  Bourbounès  fan  la 
proucessioundi  fiolo,  e  lou 
capelan  ie  benesis  lou  vin 
en  grand  ceçemounié.  —  3. 
La  Cioutat  ;  li  marin  fan 
S.  Eume.  Targo,  Courso 
di  batèu.  —  8,  Lou  Lu.  — 
Li  gardian  d'Arle  manjon 
soun  canard.  —  20.  Aup. 
23.  s.  Jan-Garnié  ;  A- 
z-Ais,  la  bravado  ;  —  li  fio 
de  S,  .Tan.  —24.  Marsiho, 
fiero  de  toute  erbo  de  Sant 
Jan  ;  Roco-fort  ;  Malo- 
MORT  ;  Gadagno  ;  Signo  ; 
Barrèmo  ;  Valensolo  ;  Gè- 
mo  ;  Vaurias  ;  Pertus.  A 
Trest,  van  à  l'ermitage  de 
S.  Jan.  —  25.  Roco-vairo; 
Saut;  Manosco. —  27.  Bar- 
jôu;  VÈxço.—  29.  AuRueu 
Sarrians  ;  S.  Vitouret. 
—  Fèsto  di  pescaire. 

FIERO  E  VOTO  CHANJADiSSO 

Cavaioun  e  Malauceno, 
seg.  dilunde  Jun. —  Siste- 
roun,  dil.  apr.    lou  11.  — 


Barjôu,  dil.  apr.  lou  13.  —  Oupedo, 
dil.  apr.  lou  29.  —  Marsiho  :  prou- 
cessioun  générale  lou  div.  de  l'ou- 
tavo  de  laFèsto-de-Diéu,  pèr  acoum- 
pli  lou  vot  de  Tevesque  Belzunce, 
l'an  de  la  peste. —  Malo-mort,  darrié 
dil.  de  Jun.  —  Maiano,  Gravesoun, 
Barbeniano,  etc.  diraenche  apr.  lou 
25  :  carreto  de  S.  Aloi. 

PROUVÈRBI, 

—  Entre  la  daie  e  lou  voulam, 
Lou  païsan 
Mor  do  fam. 

—  Au  mes  de  Jun. 
Manjo  l'agrioto    en  dejun. 

—  Au  mes  de  Jun, 

Se  n'en  meissouno   quàuquis-un. 

—  Plueio  de  Jun 
Emborgne  tout  coume  de  fum. 

—  Quand  plôu  pèr  Sant  Medard, 
De  la  recoueto  emporto  un  quart. 

—  Quand  plou  pèr  Sant  Medard, 
Plôu  quarante  jour  pu  tard, 

Mai  que  Sant  Barnabe 

Noun  ie  coupe  lou  bô. 

—  A  Sant  Barnabèu, 

La  segle  sort  de  sa  peu. 

—  Fai-me  vèire  une  ôulive  à  S.  Jan, 

Te  n'en  farai  vèire  mile  à  Toussant. 

—  Pêr  Sant  Jan, 
Lou  voulame  à  la  man. 

—  Après  Sant  Jan, 
Un  jour  i'es  un  an  (i  blad_/. 
—  De  gourrine  e  de  laire, 

La  meissoun  dèu  se  faire. 

—  Entre  Sant  Pèire  e  Sant  Paulet, 

Plante  lou  pôrri  e  lou  caulet, 

—  Quand  i'a  de  paie,  i'a  de  blad. 


MES   DE  JULIET 


LOU    LIOUN. 


Intro  à  son  darrié  quartoun    lou  3,  à 
9  ouro  11  minute  de  vèspre. 

La  luno  failou  10,  à  10  ouro  15  minute 
de  vèspre. 


Intro  à  soun  proumié  quartoun  lou  T 
à  1  ouro  22  minuto  de  vèspre. 

La  luno  es  dins  soun  plen   lou  25, 
7  ouro  29  minuto  de  matin. 


Li  jour  demenisson  d'uno  ouro  7  minuto. 

31  dim. 


S.  Marciau 

La  Vesitacioun 

S.  Anatôli 

S.  Fourtunat 

S.  P.  de  Lissemb. 

Sto  Angèlo 

Sto  Aubiergo 

Sto  Isabèu 

S.  Bres 

N.-D.  DE  Santa 

S.  Pie 

S.  Ounèste 

S.  Anaclet 

S.  Bonaventuro 

S.  Enri 

N.-D.  DÔuM.  C. 

S.  Alèssi 

S.  Tournas  d'Aq. 

S.VincèndePaul. 

Sto  Margarido 

S.  Vitou 

Sto  Madeleno 

S.  Cassian 

Sto  Crestino 

S.  Jaume 

Sto  Ano 

S.  Pantàli 

S.  Sanàri 

Sto  Marto 

S.  Loup 

S.  German 


Siéu  lou  brûlant  Juliet  : 

Li  grapié 
Pôussejon  dins  lis  iero  ; 
Quau  trespalo,  quau  fai 

La  paiero, 
E  quau  brando  lou  drai. 

Cauquen  ! 

Viren  ! 

Venten  ! 

Espaien  ! 

Draien  ! 


FIERO  E   VOTO. 


1.  Bouleno.  —  5.  Avi- 
GNOUN  ;  Li  febrous  van  en 
devoucioun  à  l'oustau 
qu'abitavo  S.  Pèire  de  Lis- 
sembourg,  pèr  îe  bèure 
d'aigo  de  soun  pous.  D'a- 
qui  lou  van  prega  dins  la 
parrôqui  de  S.Pèire,mounte 
soun  espausa  soun  capèu^ 
sa  centuro  e  soun  sacra 
courbihau  —  9.  Aurenjo. 

—  10.  Carpenteas.  —  14. 
Gordo.  —  15.  A  Lançoun 
fan  S.  Ciergue.  —  17. 
Eguio.  —  20.  Sto-Marga- 
RiDO.  —  21.  Bèu-caire  :  lou 
proumié  marchand  qu'ar- 
ribo   gagno  lou  môutoun. 

—  22.  S.  Meissemin  :  rou- 
mavagè  à  la  Sto-Baumo. 
Carri-lou-Rouet;  Castèu- 
Reinard  :  fèsto  d'  jardi- 
nié  ;  carreto  ramado.  Ca- 
BANo.  —  25.  Vernegue;  La 
Tourre-d'Egue.  ~  2Ç>.  Ve- 

DEN'o,  Ate,  Seteme. 29. 

Tarascoun  :  proucessioun 
de  la  Tarasco,  course  de 
biôu.  —  30.  Salerno.  — 
31.  Faucoun  ;  Simiano. 


FIERO  CHANJADISSO. 

—  Castelano,  dil.  avans  lou  22.  — 
Cavaioun,  segound  dij.  de  Juliet.  — 
Malauceno,  lou  segound  dilun. 

PROUVÈRBI. 

—  Juliet 
Porto  l'aiet. 

—  Juliet, 
Mes  paiet, 

—  Au  mes  de  Juliet» 
Encaro  l'aiet. 

—  Au  mes  de  Juliet 
Se  meissouno  tout  d  arré, 

—  Quau  cauco  avans  la  îiladaleno, 

Cauco  sènso  peno., 
—  A  la  Madaleno, 
L'amelo  es  pleno,, 
Lou   rasin  veira, 
La  fige  maduro, 
Lou  hlad  ensaca. 

—  En  Juliet,  fin  qu'au  darrié, 
Bouto  toun  blad  dins   toun  granié. 

—  Dintre  Juliet  o  dins  Avoust, 
Adounc  lou  béure  es  de  bon  goust. 

—  Quau  dis  mau  de  l'estiéu, 

Dis  mau  de  soun  paire. 

—  Chascun  voudrié  avé   semena. 

Quand  lou  blad  a  desena. 

—  Force  favo,  force  blad. 

—  Quand  Taure  beufo,  fau  venta. 
—  Quau  noun  vente  emé  Taure, 

Quand  voudrié  venta,  se  pause. 

—  Paiet  pounchu, 
Dejuna  perdu. 

—  En  canicule,  ges  d'eicès, 
En  tout  tèms  ges  de  proucès. 


MES  D'AVOUST 


LA    VIERGE. 


Intro  à  soun    darrié    quartoun  lou  2, 
à  10  ouro  30  minuto  de  matin. 

La  luno  t'ai  lou  9,  à  5  ouro  26   minuto 
de  matin. 

Intro  à  soun  proumié  quartoun   lou 
15,  à  10  ouro  .37  minuto  de  véspre. 


?^*« 


La  luno  es  dins  soun  plen  lou  23,  à 
11  ouro  20  minuto  de  vèspre. 

Intro  à  soun  proumié  quartoun  lou 
31,  à  9  ouro  25  minuto  de  vèspre. 


Li  jour  demenisson  cCuno  ouro  38  minuto. 


1 

dim. 

S.Pèireencadena 

o 

dii. 

S.  Estève 

3 

div. 

Sto  Lidio 

4 

diss. 

S.  Doumergue 

5 

Dim. 

S.  Ion 

6 

dil. 

S.  Sauvaire 

7 

dim. 

S.  Gaietan 

8 

dim. 

S.  .Justin 

9 

dij. 

S.  Rouman 

10 

div. 

S.  Laurèn 

U 

diss. 

StoRusticlo((l'Arle) 

12 

Dim. 

Sto  Claro 

13 

dil. 

S.  Pourcàri 

14 

dim. 

S.  Chapôli 

15 

dim. 

N.-D.  d'Avoust 

16 

dij. 

S.  Ro 

17 

div. 

S.  Jacinto 

18 

diss. 

Sto  Eleno 

19 

Dim. 

S.  Louis 

20 

dil. 

S.  Bernât 

21 

dim. 

S.  Privât 

22 

dim. 

S.  Safourian 

23 

di]. 

S.  Sidôni 

24 

div. 

S.  Bourtoumiéu 

25 

diss. 

S.  Genèsi 

26 

Dim. 

S.  Zefirin 

27 

dil. 

S.  Cesàri 

28 

dim. 

S.  Julian 

29 

dim. 

S.  Jan  degoulàssi 

30 

dij. 

Sto  Roso 

31 

div. 

S.  Lazàri. 

léu  siéu  Avoust  ;  li  gènt 

Tout  countènt 
D'avé  soun  blad  dins  l'ôrri 
Danson  lou  rigaudoun, 

Gai  e  flôri. 
En  chaque  vilajoun. 

Courren  î 

Naden  ! 

Luchen  ! 

Brandejen  ! 

Chuchen  ! 

FIERO  E  VOTO. 

1.  S.  Canadet  ;  Grans ; 
Alen  ;  Auresoun  ;  Cuers  ; 
FoNT-ViÈio  ;  ViouLÈs.  A 
Peinié,  van  en  devoucioun 
à  l'ermitage. -2.  Vakxge.- 
3.  IsTRE  :  danso  di  Bergiero 
e  di  Jarretière.  -  4.  Vau 
rias  ;  Tourves.-  6.  Labar- 
BEN  ;  Bouniéu  ;  Manosco  ; 
Cougoulin  ;  Entrecastèu. 
9.  S.-RouMANET.  -  10.  Se 
LOUN  ;  EiGALiERO  ;  Oupedo; 
Roussihoun  ;  S.-Meisse^ 
min.  -  11.  Calas;  Flaiosc. 
15.  AuREio  :  S'un  véuse  s'ei 
marida  peraqui  vers  aquéu 
tèms,  fau  que  pague  la 
course  de  biôu  o  chereve- 
rin  ;  Ourgoun  ;  Maussano: 
Berro;Gôut;  Seing;  Brue: 
Bouleno  ;  Pertus;  lou  Tor: 
la  CiouTAT  ;  à  Berro,  van 
à  N.-D.  de  Caderot;  à  Ma 
Nosco,  fan  N.-D.  de  Rou- 
migié.  -  16.  S.-Roumié  : 
fèsto  di  jardinié,  carreto 
ramado.  -  Aup  ;  Saut  ;  Vi- 
san  ;  Fourcauquié  ;  Roco- 
vairo  ;  Maubè  ;  Fuvèu. 
17.  Llslo.  -19.  Fèsto  di 
barbié.  -  Brignolo.  -  20. 
Gordo.-21.  ROUSSET.-22. 
EiRAGO  ;  Vernegue  ;  Cau- 


movint;  Lambesc;  à  Lançoun,  dounon 
un  inirau  au  pu  laid  grimacié.  -  23. 
Cuï;rs  ;  Vauvenargo  ;  Lou  Puget.  - 
24.  Perno  ;  Trest  ;  Cadenet  ;  Aurenjo; 
Manosco;  Mouniéu.-  25.  Martegue; 
Bes  so  ;  Malauceno  ;  Menerbo  ;  Vau- 
riaii  ;  Cairano  ;  à  Mouriés,  fan  Sant 
Louis.  2-  6.  Velau.-  27.  L'Ilo;  Char- 
LE-VAu;Eguïo;à  Berro,  benedicioun 
di  pessègue.  -  28.  Miramas,  mai  re- 
mandon  la  fèsto  au  darriè  dimenche 
de  setèmbre  ;  à  Maiano  fan  N.-D.  de 
Grâci.  -  29.  Barbentano,  bèlli  faran- 
doulo,  courso  de  biôu,  jo  de  la  poumo 
dins  lou  tinèu;  Mountéu.-31.  Novo; 
Marsiho,  fiero  de  quinge  jour. 

F]  ERG  E  VOTO  CHANJADISSO. 

Earrèmo,  dil.  apr.  lou  15.  —  Di- 
gne», dil.  apr.  lou  28.  —  Sisteroun, 
dil.  apr.  lou  24.  —  .Joucas,  dil.  apr. 
lou  29.  —  Peinié,  dil.  apr.  lou  prou- 
mié dimenc;  Lapalud,  dil.  apr.  lou 
proumié  dimenche.  —  Gardano,  dil. 
apr'.  lou  seg.  dimenche.  —  Riez, 
proum.  dil.  —  Lourm.arin,  proumié 
dij .  —  Au  ViELARS,  fan  S.  Felibert, 
loU'  proumié  dimenche  après  N.  D. 

PROUVÈRBI. 

—  Quau  cauco  en  Avoust, 

Cauco  paurous. 

—  Quand  plôu  en  Avoust, 
Tout  ôli  e  tout  moust. 

—  Au  mes    d'Avoust    se   pesco   ges 

d'oursin. 

—  Au  mes  d'Avoust  li   galino  soun 

sourdo 

—  Li  fèbre  dôu  mes  d'Avoust 

Duron  un  an  o  dous. 

—  Se  plôu  pèr  Sant  Laurèns, 
La  plueio  vèn  bèn  à  tèms; 

Se  plôu  pèr  Nosto-Damo, 
Chascun  encaro  l'amo  ; 
Se  plôu  pèr  Sant  Bartoumiéu, 
Boufo-ie  lou  quiéu. 


MES   DE  SETEMBRE 


Ll     BALANÇO, 


La  luno  fai  lou  7,  à  1  ouro  10  minuto 
de  vèspre. 

Intro   à  soun   proumié    quartoun  lou 
14,  à  11  ouro  17  minuto  de  matin. 


La  luno   es  dins  soun  plen  lou  22,  à 
3  ouro  44  minuto  de  vèspre. 

Intro  à  soun  darrié  quartoun  lou  30, 
à  6  ouro  30  minuto  de  matin. 


Ll  jour  demenisson  d'uno  ouro  44  minuto. 


diss. 

DlM. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

Dim. 


S.  Baudèli 

S.  Agrico 

S.  Aiôu 

Sto  Rousalio 

S.  Lôugié 

S.  Amable 

S.  Autau 

N.-D.  de  Setèmb. 

S.  Veran 

Sto  Pôuquerié 

S.  Paciènt 

Sto  Bono 

S.  Antounin 

Eisaussam.de  la  C 

S.  Afonso 

S.  Cournèli 

S.  Lambert 

Sto  Esteveneto 

Tempouro 

S.  Estàqui 

S.  Matiéu 

S.  Maurice 

Sto  Tèclo 

Sto  Salabergo 

S.  Fermin 

S.  Ouzias 

S.CosmeeDamian 

S.  Ceran 

S.  MlQUÈU 

S.  Jirome 


Siéu  lou  mes  benadu, 

E  de  fru 
N'ai   mi  banasto  pleno  : 
De  figo  e  de  meloun 
N'ai  cent  meno, 
E  Setèmbre  èi  moun  noum. 

Cuien  I 

Sequen  ! 

Chiquen  ! 

Desgrapen  ! 

Bequen  ! 

FIERO  E  VOTO. 

(*)  1.  S. -César i;  Novo  ;  li 
femo  menon  sis  enfantoun 
à  Novo,  pèr  que  S.  Baudèli 
li  préserve  e  li  garigue  de 
la  rasqueto;  Pelissano;  Si- 
miano  ;  Pertus.  -  2.  Avi- 
gnoun.  -  3.  Roco-bruno  ; 
îloco-vairo.  -4.  Lafaro  : 
amelo  ;  Quinsoun.  -  5.  S.- 
Chamas.  -  6.  Varage.  -  7. 
Gôut.-  8.  Grand  perdoun  à 
N.-D.  de  Lumière-  Grave- 
soun  :  courso  de  biôu  ;  Ca- 
briés;  Cavaioun;  Gargas; 
En  EiguierofanS.Verume; 
Peirolo  ;  S.  Canat  :  cebo, 
melo  ;  Savouian  ;  Taras- 
coun;  Aup;  Veisoun;  Cucu- 
roun;  Bouleno.-ll.  Fuvèu; 
Auresoun.  -12.  Fourcau- 
QUiÉ,  N.-D.  de  Prouvènço. 
- 14.  Roumavage  à  la  cimo 
dôu  Ventour.  Avignoun  ; 
Rougno;  Lou  Vau;  Mano; 
Sèino;  Lagno.-  15.  Auruou; 
Lou  Tor;  S.  Cristôu.  -  16. 
Sto-Cèio.  -  17.  Ais.  -18. 
Peiruis.  -  19.  Se  vai  à  N.- 
D.-de-la-Saleto.  -  21.  Au- 

(*)D'eici  à  fin  Desèmbre, 
linoum  d'endréescrienle- 
tro  italico,  es  aquéli  que  i'a 
de  voto  e  de  roumavage. 


bagno  :  eisino  pèr  la  vendémio,  cour- 
nudo,  terreirôu,  etc.  Alen;  Manosco; 
Seians;  Tourves;  Cadenet;  Grihoun; 
Carpentras.  -  22.  Pelissano  :  lucho, 
courso,  etc.;  Caroumb.  -  24.  Cabrie- 
ro;  Lacosso.- 25.  GoEDo;Besso;  Saut. 
-26.  Signo;  Ansouis;  Ate  :  lucho  de 
luchaire  e  de  musiquejaire.-  27.  Ate; 
Pie-Miquèu.-Fèstodi  médecin.  -29. 
Malo-mort;  Roussihoun;  Cabano  ; 
Lambesc  ;  Seloun  :  amelo  ;  Grasso  ; 
Bargemount  ;  Vaurias  ;  Barjôu;  Ma- 
lauceno.  -30.  Barcilouneto. 

FIERO  E  VOTO  CIIANJADISSO. 
Bausset  :  se  vai  à  S.  Gèntbéure  de 
soun  aigo  meravihouso  e  faire  l'au- 
bre  dre  dins  soun  lie  de  pèiro,  lou 
proumié  dimenche  dou  mes.  —  A. 
Senas,  fan  S  Amand  lou  tresen  di- 
menche. —  Barrèmo,  lou  darrié  dil. 
dou  mes.  —  Lou  Lu,  Pourriero,  Ca- 
vaioun, lou  proum.  dil.  —  La  Mou- 
to-dou-Caire,  lou  dil.  av.  lou  29. 
Caumount,  lou  trtsen  dimenche. 
Lou  Vielars,  lou  tresen  dil. 

PR0UVÈHBI. 
A  Nosto-Damo  de  Setèmbre, 
Li  rasin  soun  bon  à  pendre. 
De  Sant  Miquèu  à  Toussant, 
l'a'n  mes  labourant. 

LOU  REINARD. 
Quand  li  bestiàri  faguèron  li  mes, 
ehascun  faguè  lou  siéu  à  sa  fantasié. 
Lou  Reinard  venguè  lou  darrié,  car 
en  estent  que  se  mesfisavon  d'eu, 
l'avien  pas  vougu.  —  Bèn  !  ie  digue, 
coume  avès  fa  '^  —  Avèn  fa  lou  mes 
de  Janvié,  aqui  i'a  de  fre  .•  avèn  fa 
lou  mes  d'Abriéu,  aqui  i'a  de  plueio; 
avèn  fa  lou  mes  de  Setèmbre,  aqui 
"a  de  touto  meno  de  frucho.  —  Eh! 
bedigas  !  cridè  lou  Reinard ,  que 
noun  fasias  vounge  mes  de  Setèm- 
bre !  passavian  l'autre  à  rapuga  ! 


.•=*= 


MES     D'OUTOBRE 


L  ESCOURPIOUN. 


La  luno  fai  lou  6,  à  10  ouro  8  minuto 
de  vèspre. 


La  luno  es  dins  soun  plen  lou  22,  à 
7  ouro  40  minuto  de  matin. 

Intro  à  soun  darrié  quartoun  lou  29 
à  2  ouro  30  minuto  de  vèspre. 


Intro   à   soun  proumié  quartoun  lou 
14,  à  3  ouro  52  minuto  de  matin. 

Li  jour  déments jon  d'uno  ouro  45  minuto. 

S.  Roiimié 

Li  S.  Ange  gard. 

S.  Cuprian 

S.  Francés  d'Ass. 

Sto  Tùli 

S.  Evôsi 

S.  Baque 

Sto  Reparado 

S.  Danis 

S.  Vergéli 

S.  Castou 

S.  Veran 

S.  Geraud 

S.  Calist 

Sto  Ter^ciso 

Sto  Rausselino 

S.  Flourènt 

S.  L.u 

S.  Gérard  Tenca 

^.  Grapàsi 

Sto  Oursulo 

Sto  Mario  Saloiné 

S.  Tederi 

S.  Maglôri 

S.  Crespin 

S.  Flôri 

S.  Salvian 

S.  Simoun 

S.  Narcisse 

S.  Lucan 

S.  Cristôu 


Siéu  lou  mes  vinassous 

B  moustous, 
Outobre  iéu  m'apelle  : 
Que    lou    rasin  de  Crau 

S'encamelle 
Au  founs  di  grand  tinau. 

(Joupen  ! 

Pourten  ! 

Dansen  ! 

l'rapejen  ! 

Chauchen  î 

FIERO    E  VOTO. 

1 .  S.  Roumié  :  course 
debiôu;Mus.  -  2.  S.  Cha 
mas.  -3.  Touloun  :  danso 
di  fielouso  ;  Flaiosc.  -  4 
La  Tourre-d'Egue  ;  Si- 
miano.  -  5.  Cucuroun  ; 
Pouriiero.  Li  Cucurounen 
van  planta  lou  Mai  à  Santo 
Tùli,  en  ie  disent  : 

Grando  Santo  Tûli, 
Vaqui  veste  Mai, 
Se  noun  vous  agrado, 
L'entournaren  mai. 

6.  Baumo  ;  F'rejus.  -  7. 
Jouco  :  nou  jour,  lou  tam- 
bour jogo  dins  li  carrière 
de  Jouco,  eu  l'ounour  de 
S.  Baque.  Fôrti  lucho.  - 
S.  Pie-Sto-Reparado.  - 
9.  Lambesc  ;  Lamanoun  ; 
Valensolo  ;  S.  Savournin  ; 
Rougno.- 10.  Trest,  Gordo. 
-11.  Ate.  -  12.  Vènço  ; 
Moustié.-lS.Visan,  Char- 
le-vau.  -  16.  Touloun;  Lis 
Krc.  A  S.  Canat  fan  S. 
Canat.  -  18.  Menerho;  Lou 
Lu  ;  Rians  ;  Barbentano  ; 
Aurèu.  -  22.  Li  Santo, 
course  de  biôu.  -  23.  Cas- 


tèu-Nôu-de-Papo  :  jo  de  la  dindo, 
courre  di  chin.  -  25.  Sant-Rafèu  ; 
Marignane;  Bouniéu  ;  fèsto  di  f.;rou- 
lié.  -  28.  Auruou  ;  Cuers  ;  L'IIo  ; 
Labastido-di-Jourdan  ;  S.  liouniié  : 
esclop.  poucèu,  miôu,  faiôu,  rastèu. 
-29.  S.  Ternit.  -  31.  Greiasco.  - 
Fèsto  di  porto-fais. 

FIERO  E  VOTO  CHANJADISSO. 
Malo-mort,  proum.  dil.    doumes. 

—  Riez,  Bargemount,  dil.  apr.  lou 
18.  —  Saut,  dimècre  après  lou  18.  — 
Jouco,  dil.  apr.  lou  7.  —  Aup,  Sis- 
teroun,  dil.  apr.  lou  9.  —  Castelano, 
dil.  avans  lou  proumié  de  nouvèm- 
bre. 

PROUVÈRBI. 

—  Au  mes  d'Outobre, 
Quau  a  ges  de  raubo,  que  s'en  obre. 

—  La  semano  de  Sant  Lu, 

Semeno   pèr    tu. 

—  Pèr  Sant  Lu, 

A  l'escolo,  mal-estru  ! 

—  Pèr  Sant  Lu, 
La  fre's  au  su. 

—  Une  laido  autouno  se  vèi  pas  mai 
Qu'un  bèu  printèms.         [souvent 

—  A  bono  terro,  bon  bouié. 

—  A  Fautro  rego,  bon  gara. 
— Bon  tèms,  bon  bouié,  bonsemenat, 

Rèndon  lou  champ  bèn  engrana. 

—  Bouié  sènso  barbe 
Fai  l'iero  sènso  garbo, 

—  Espères  pas  de  semena, 
Pèr  lis  aucèu  o  pèr  li  fournigo . 

—  Quand    un    semenat  darriereu 
Lou  fau  pas  dire  à  sis  enfant,  [russis 

—  Quand  Outobre  pren  lin, 
Toussant  es  lou  matin. 


MES   DE  NOUVEMBRE 


L  AUBARESTIÉ. 


La  luno  fai  lou  5,    à  8  ouro  57  minuto 
de  matin. 

Intro  à  soun  proumié  quartoun  lou  12, 
à  11  ouro  54  minuto  de  vèspre. 


La  luno  es  dins  soun  plen  lou  èO,  à 
10  ouro  29  minuto  de  vèspre. 

Intro  à  soun  darriè  quartoun  lou  27,  à 
10  ouro  15  minuto  de  vèspre. 


Li  jou7'  demenisson  cCuno  ouro  20  7nimito. 

10 

23 

25 
26 
27 
28 
29 

Toussant 

Li  Mort 

S.  Marcéu 

S.  Chamas 

S.  Zacarié 

S.  Estève  (d'Ate) 

S.  Ernesti 

S.  Goufrèdi 

S.  Maturin 

S.  Just 

S.  Martin 

S.  Reinié 

S.  Mitre 

S.  Ru,  év.  d'Avig. 

S.  Ougèni 

S.  Ouquèri 

S.  Agnan 

Sto  Audo 

Sto  Isabèu 

S.  Eimound 

Présent.  deN.-D. 

Sto  Cecilo 

S.  Clément 

Sto  Floro 

Sto  Catarino 

Sto  Dôufino 

S.  Sifrèn 

S.  Soustène 

S.  Savournin 

S.  Andriéu 


Nouvèmbre  iéu  siéu  di... 

Me  veici, 
Lou  front  cencha  d'ôulivo 
Li  moulin  d'oli  van, 
L'aigo  arrive, 
E  buto  li   virant. 

Quichen  ! 

Sarren  ! 

Buten  ! 

Barrejen  ! 

Vihen  ! 

FIERO  E  VOTO. 

1.  Eguïo  :  ôulivo,  ame- 
lo,  vin,  avé  ;  Castèu-Rei- 
nard;  Lourwiarin.  -2.  Gri- 
houn;  Istre.  -  3.  Touloun; 
Hoco-vniro.-i.  Font-vièio; 
Entrecastèu.  -  6.  Mouriés. 
-8.  Seguret.  -  9.  S.  Sa- 
vournin. -  11.  Gèmo;  Lou 
Paradou  (près  Arle);  Dau- 
fin;  Seloun  :  ôulivo;  Mous- 
tiè  ;  Brignolo  ;  Gigna  ;  Ri- 
charencho  ;  Bargemount 
Bouleno;  Malauceno;  Per- 
no  ;  Peipin.  -  Fèsto  e  lou- 
gage  di  ràfl.  - 13.  S.  Mitre. 
A  Cavaioun  fan  S .  Veran  : 
Reiano.  -  14.  Avignoun, 
15.  Istre  ;  Branto.  -  16. 
Bèumount ;  Lapalud.-8 
S,  Rouman.  -  19.  Tourves; 
Lou   Rastèu  ;    Rustre;:.  _ 
20.  Ceirèsto.    -   22.    Sto- 
Cèio  ;  Oupedo.  -  Fèsto  d) 
musicaire.    -   23.    Viens  ; 
Li  Grand  Clément.  ~  24 
Peiruis.    -  25.  Eiguiero  : 
Valensolo;  Rougno;  Fig-a- 
niero;  Entrechau;  fieiàus; 
Saut;  Visan;  Signo.  -  Fès- 
to di  charroun  e  dis  escou- 
lan.  -  26.  Glandèvo  ,  P-e- 
Miquèu.  -   27.    Carpeïi- 


tras.  -  A  Ries  e  à-n-Eirago  fan  S. 
Massime.  -  29.  «S.  Savourntn.  -  30. 
Bou  ;  bèlli  danso  ;  Veisoun  ;  ôulivo 
negro  ;  Barjôu;  Grasso;  Avignoun; 
cuer.  lano  e  chivau  ;  Lourmarin  ; 
Fourcauquié;  Bouleno. 

FIERO  E  VOTO  CHANJADISSO. 

—  Digno,  dil  apr.  lou  proumié  dôu 
mes.  —  Faiènço,  dil.  apr.  lou  11.  - 
Lieu,  dJ.  apr.  lou  18.  —  Sisteroun. 
du.  apr.  lou  25.  —  Sèino,  dil.  apr.' 
lou  30. —  Roussihoun,  dil.  apr.  sant 
Martin. 

PROUVÈRBI. 

—  A  Toussant, 
La  fre  's  au  champ. 

—  A  Toussant, 
L'ôulivo  ii  la  man. 

—  A  Toussant, 
Tout  vin  es  san. 

—  A  Toussant, 

Li  figo  soun  pèr  lis  enfant. 
— Lou  jour  di  Mort  porto  quaranteno 

—  Se  vos  trourapa  toun  vesin, 

Planto  l'amourié  gros,lou  tiguiè  prim, 

E  fuœo  toun  prat  à  Saut  Martin. 

—  A  Sant  Martin, 
Tapo  la  bouto,  tasto  toun  vin. 

—  A  Santo  Cecilo, 
Chasco  lavo  n'en  fai  milo. 

—  A  Santo  Catarino, 

l^èr  tout  river  fai   ta  farino. 

—  Pèr  Sauto  Catarino, 

i-'oii  es  dins  l'ôulivo. 

—  A  Sant  Andriéu, 

La  fro  nous  dis  :   Me  vaqui  iéu. 

~  Quand  la  cuèrni  es  veirado, 

La  dono  dèu  faire  sa  fusado. 


MES  DE   DESEMBRE 


LOU     BANARU. 


La  luno  fai  lou  4,  à  10  ouro  13  minute 
de  vèspre. 

La  luno  intro  à  soun  proumiè  quar- 
tounloul2,à9  ouro  44  m.  de  vèspre. 


Es  dins  soun  pieu  lou    20,   à  0  ouro 
1  minuto  de  vèspre. 

Intro  à  soundarrié  quartoun  lou  27,  à 
G  ouro  29  minute  de  matin. 


Li  jour  demenîsson  de  27  minuio. 

S.  Aloi 

Lis  Avènt 

S.  Francés-Savié 

Sto  Barbo 

S.  Sabas 

S.  Micoulau 

S.  Ambrôsi 

COUNCEPCIOUN 

Sto  Loucaio 
Sto  Valiero 
S.  Damàsi 
Sto  Daniso 
Sto  Lùci 
S.  Nicàsi 
S.  Ousèbi 
Sto  Azalaïs 
Sto  Oulimpo 
S.  Gràci 
Tempouro 
S.  Filoagone 
S.  Toumas  lou  m. 
S.  Ounourat 
Sto  Vitôri 
S.  Ives 
Calèndo 
S.  Estève 
S.  Jan,  evangel. 
Li  S.  Innoucènt 
S.  Trefume 
Sto  Couloumbo 
S.  Sivèstre 


Desèmbre  ièu  lou  siéul 

Long  di  riéu, 
G  ratas  de  cacalauso  \... 
L'an  vai  fini,   pichot  l 

Fasès  pauso, 
E  boutas  cacho-fio^I 

Pasten  ! 

Oousen  ! 

Lipen  ! 

Taulejen  ! 

Preguen  ! 

FIERO   E    VOTO. 

1.  Font-Vièio.  -  Fèsto 
di  meinagiè,  dis  orfèbre, 
di  sarraiè,  di  manescau,  di 
bourralié  ;  à  Frejus  fan  S. 
Leonci  ;  Auresoun  ;  Pelis- 
sano.  -  2.  S.-Martin-de- 
Castihoun.  -4.  Fèsto  di 
poudriè^  dipetardiè^  di  pe- 
gouliè,  di  canounié.  Se  met 
trempa  dins  d'escudello  lou 
blad  de  Sto  Barbo,  pèr  fin 
de  lou  bouta  frese  verdou- 
let  sus  la  taulo  de  Nouvè  ; 
Ais  ;  Vaurias;  Cujo.  -  6. 
Manosco  ;  Moustié  ;  Bou- 
niéu.  -  8.  Aubagno  ;  chi- 
vau,  ai,telo,  araire.  Aup; 
Lou  Lu;  L'Ilo  ;  Cadenet.  - 
9.  S.-Savournin:  la  fiero 
frejo.  -  11.  Gordo.  -  13. 
Ate  ;  S.-Meissemin;  Vila- 
diéu;  Cucuroun.  -  15.  Roco 
d'Anteroun.-  16.  Menerbo. 
-17.  Varage  -  18.  Gargas. 
-  21 .  Aurenjo  ;  Vaurias  ; 
Seignoun  ;  Bouleno  ;  Ma- 
lauceno  ;  Fourcauquié  ; 
Riez.  -  24.  Fèsto  dis  avou- 
cat.  -  25,  Fèsto  di  pastre. 
Carreto  de  l'agnèu.  Casso 
de  la  petouso.  -  27.  Cai- 
rano  ;  Sablet.  -  28.  Fèsto 


di  courratié;  Branto;  Piemeras. 
Arle.  -  30.  Faucoun. 


29. 


FIERO  E  VOTO  CHANJADISSO. 

Sisteroun,  dil.  apr.  lou  8.  —  Bar- 
gemount,  dil.  av.  lou  24. 


PROUVERBI. 

Apèllon  coumtié  o  calendriéu  li 
dougejour  d'avans  Nouvè.  N'i'a  qu'a- 
fourtis'son  qu'en  remarcant  lou  tèms 
qae  fai  dins  chascun  d'aquéli  jour,  se 
pciu  saupre  lou  tèms  que  fara  dins 
chascun  di  douge  mes  de  l'an. 

—  A  Sant  Toumas, 

Coui  toun  pan,  lavo  tidrap. 

—  Autre-tèms,  S.  Lùci  èro  lou  23, 

e  alor,  avien  resoun  de  dire  ; 

—  A  Santo  Lùcio 

Li  jour  aumenton  d'un  saut  de  dusse. 
—  Calèndo  emè  soun  ami, 

Pasco  emè  soun  curât, 

Carementran  emè  sa   mouié. 

—  Calèndo  à  l'escur, 

Aglan  de  tout  segur. 

—  A   Nouvè  mie  graniè, 

A  Pasco  mie  celiè. 

—  Nouvè  au  jo,  Pasco   au  fie. 

Nouvè  au  fio,  Pasco  au  jo. 

—  Jan  e  Jan 

Parton  l'an. 

—  AS.  Sivèstre, 

Quau  bat  pas  sa  femo  lou  matin,  la 

—  Sant  Sivèstre  [bat  lou  vèspre. 
Se  courreguèsse  pas,  ie  poudié  pas 

—  Ni  pèr  laid  ni  pèr  béu,  [èstre. 
En  ivèr,  noun  laisses  toun  mantèu. 

— La  fre,  jamai  lou  loup  la  manjo, 

— Annado  nevouso, 

Annado  aboundouso. 


ARMANA  PROUVENÇAU 

CROONICO   FELÏBRENCO 

I 

Aquest  an  s'es  acoamplido,   pur  un  ate  soulènne,  la  reûnioun  en  cors  de 
tôuli  li  letru  que  praticon  nosto  lengo,  dins  tôuti  li  pais  de  Franco  o  d'Es- 
pagno  ounte  lis  orne  dison  o. 
Vès-çici  l'estiganço  : 

Lou  21  de  Mai  1876,  pèr  santo  Estcllo,  qu'es  la  maje-fèsto  dôu  Felibrige, 
li  troubaire  mouderne  an  tengu  'no  assemblado  pleniero,  à  l'efèt  de  s'en- 
tendre pèr  recoustituï  soun  assouciacioun.  L'acamp  a  agu  lio  en  Avignoun, 
souto  lapresidènci  de  F.  Mistral,  dins  l'anciano  capello  di  Chivalié  de  Rodo, 
cncô  dôu  felibre  Ansèume  Mathieu.  (Hôtel  du  Louvre).  Dins  aquelo  assem- 
blado èron  esta  counvouca  li  représentant  li  mai  eminènt  de  tôuti  li  parla 
de  la  lengo  prouvençalo,  fm-qu'à  Valènço  e  à  Maiorco.  E  aqui  donne,  après 
lou  discours  dôu  président,  s'es  voûta  d'aclamacioun  lou  nouvel  Estatut  dôu 
Felibrige.  Un  libret  especiau  rendra  comte-,  pan  pèr  pan,  d'aquelo  sesiho 
memourablo  c  de  l'ourganisacioun  que  se  i'es  establido  pèr  enanti  la  Causo 
toujour  que  mai  a  vans,  coume  pèr  afreira  tôuti  li  bràvi  gènt  que  tenon  à 
l'ounour  dôu  terradou  e  de  la  raço. 

Nous  sufira  de  dire  qu'en  vertu  de  l'Estatut,  li  felibre  se  partisson  en  très 
tiero  :  aquelo  di  Majourau,  aquelo  di  Mantenèire,  em*aquelo  di  Soci.  Li 
felibre  Majourau,  au  noumbre  de  cinquante,  formon  lou  Counsistùri,  o  aca- 
dèmi  de  la  lengo  d'O.  Li  felibre  Mantenèire,  que  soun  en  noumbre  ilimita, 
se  religon  entre  éli  pèr  lou  biais  de  seicioun  apelado  Mantenènço  :  chasque 
grand  dialèite  dèu  avé  sa  Mantenènço,  qu'es  presidado  pèr  un  Sendi.  Quant 
i  felibre  Sôci,  es  li  courrespoundènt  amistous  à  nosto  Causo,  bèn  qu'estran- 
gié  à  nosto  lengo. 

Veici  qu'es  impourtant  :  dins  tôuti  li  vilo  ounte  s'atroubaran  pèr  lou  mens 
sèt  felibre,  se  foundara  de  roudelet  nouma  Escolo.  Cinq  d'aquélis  escolo 
soun  déjà  en  eisistènci  :  aquelo  d' Avignoun,  qu'es  la  maire  de  tôuti,  aquelo 
de  Marsiho,  aquelo  de  Mount-pelié,  aquelo  d'Ais,  em'uno  à  Fourcauquié. 

Li  voulé  dôu  Counsistôri  soun  trasmés  au  Felibrige  pèr  vio  d'un  burèu 
coumpausa  coume seguis  :  un  capoulié,  F.  Mistral;  très  assessour,  J.  Rou- 
jnanille,  V.  Baîaguer  e  G.  Azais  ;  un  cancelié,  L.  Roumieux  ;  lou  sendi  de 
Prouvènço,  T.  Aubanel;  lou  sendi  de  Lengadô,  C.  de  Tourtoulon,  e  lou 
sendi  de  Catalougno,  A.  de  Quintana. 

Dins  la  sesiho  de  santo  Estcllo,  s'es  voûta  de  semoundre  i  felibre  catalan 
uno  coupo  d'argent  simboulico,  (^n  escàmbi  e  guierdoun  d'aquelo  que  nous 

(louiicroii.  La  souscripcioun  os  dubcilo  eiicù  de  Louis  liouinicux,  cancclié 
dôu  Fclibrige,  à  Bèu-caire. 

II 

Lapeticjoun  que;  se  laguè,  l'autre  an  passa,  pèr  demanda  au  gouvernamcn 
que  se  restabliguèsse,  à-z-Ais,  Toulouso  e  Mouut-peliô,  l'ensignamen  de  la 
lengo  d'O,  es  estado  presso  en  counsideracioun  pèr  la  darriero  Asseinblado 
naciounalo.  Sus  li  raport  favourable  de  MM.  Emile  Boucliet,  députa  de 
Marsiho,  e  Michel,  députa  de  Digno,  l'Assemblado  a  recoumanda  au  Menis- 
tre  de  l'Estrucioun  publico  d'estudia  la  (juestioun  e  de  ie  faire  dre.  (Desèm- 
bre,  1875). 

Mai  prenènt  lou  davans  sus  la  decisioun  dôu  Menistre,  dous  membre  dôu 
Felibrige  an  dubert  aquest  ivèr  de  leiçoun  de  prouvençau  :  M.  l'abat  Bayle, 
proufessour  d'elouquènci  sacrado  à  la  Faculta  de  Teoulouglo  d'Ais,  a 
counsacra  soun  cours  (1875-1876)  à  la  literaturo  di  Troubadour  ;  e  M.  V. 
Liéutaud  a  créa  'no  cadiero  de  lengo  prouvenealo  à  l'Universita  libro  de 
Marsiho. 

Aquélis  ensignanien,  la  dins  Marsiho  tôuti  dous,  soun  esta  forço  segui. 
En  Itàli,  vèn  de  se  iounda  jjeréu  très  cadiero  de  filoulougio  roumano,  à 
Koumo,  à  Naple  e  à  Pado.  (187 G). 

III 

Dins  uno  visto  autro,  qu'es  tambèn  eicelènto,  un  eissame  lelibren  a 
coungreia  dins  Paris  uno  soucieta  artistico  e  literàri  souto  lou  noum  de  la 
Cigalo.  La  maje-part  di  pouèto,  escrivan  e  artisto  en  renoum  que  sorton 
dôu  Micjour,  an  vougu  n'èstre.  S'acampon  un  cop  pèr  mes  en  un  dina  de 
coi's,  ounte  dison  de  vers,  parlon  de  la  patrio  souleiouso  e  brindon  au  re- 
viéure  de  la  lengo  naturalo.  Sian  de  cor  e  d'esperit  emé  li  Cigalié. 

IV 

Lou  17  de  Mai  (1876),  la  noblo  vilo  de  Nimes  aubouravo  à  Jan  Reboul 
Testatuo  voutado  pèr  sa  municipalita.  Avèn  pica  di  man  à  la  magniflco 
glourificacioun  d'aquéu  pouèto  sant  que  soustè  de  soun  alen  lou  proumié 
vanc  dôu  FeUbrigc,  e  Roumanille,  soun  ami,  au  noum  dôu  Felibrige,  a 
di  publicamen  nosto  recouneissènço  dins  lou  discours  tant  aplaudi  que 
troubarés  eici-dedins. 

Nous  es  pas  poussible  de  rendre  comte,  eici,  d'aquéli  fèsto  resplendènto, 
(;ue  durèron  très  jour,  —  de  dire  l'estrarabord  di  nimousen,  tôutis  uni 
coume  de  traire  pèr  glourifica  Jan  Reboul.  La  Franco  entière  saup  emé 
quant  d'elouquènci  soubeirano  Mounsegne  Besson,  evesque  de  Nimes,  e 
IM.  !()u  Maire  de  Nimes,  Blanchard,  enaurèron  lou  noum  e  lou  bèu  renoum 
ddu  ])(juèto  ouRoura  ;   (>  n'oubiidaren  Jamai   lou  festin   Iriounflant  ôufert  i 

felibre  eni'i  parent  de  Reboul,  e  que  préside,  emé  tant  de  bono  gràci,  de 
cor  e  d'esperit,  M.  lou  viscomtc  Jùli  de  Bernis.  Aquelo  felibrejado  restara 
memourablo.  Bràvi  nimouscn,  gramaci  ! 

Vers  la  fin  de  Juliet  (1876),  la  vilo  de  Valènço,  en  Espagne,  a  célébra 
poumpousamen  lou  centenàri  sieisen  de  la  mort  dôu  rèi  Jaume  lou 
Counquistaire,  enfant  subre-valènt  de  Mount-pelié,  escrivan  prouvençau  e 
prouteitour  de  nosti  letro.  Lou  Felibrige  es  esta  représenta  à-n-aquelo  fcsto 
pèr  lou  comte  Crestian  de  Vilo-novo,  e  la  Soucieta  di  Lengo  Roumano 
pèr  MM.  de  Tourtoulon  e  Mie. 

V 

La  Soucieta  arqueoulougico  de  Beziés  a  decerni,  pcr  TAscensioun,  soun 
rampau  d'ôulivié  à  M.  Benjamin  Fabre,  bezieren,  pèr  sa  pôço  :  Lou  pais 
del  vi  ;  de  medaio  d'argent  à  MM.  de  Gagnaud,  d'Ais,  e  Clîarle  Coste,  de 
Sant-Andriéu-de-Sangonis  ;  de  medaio  de  brounze  à  MM.  Sabin  Aressy, 
d'Aurenjo,  Vitour  Bourrelly,  de  Rousset,  Louis  Astruc,  de  Marsiho,  e  frai 
Theobald,  d'Avignoun. 

Lou  Mèstre  en  Gai-Sabé,  Jan  Monné,  de  Marsiho,  a  ôutengu  lou  près 
d'onor  y  cortesia  i  joflourau  de  Barcilouno.  (7  de  Mai  1876).  Es  la  prou- 
miero  fes  qu'i  jo  flourau  de  Catalougno,  lou  prouvençau  es  couronna. 

Lis  empremèire  Gros,  d'Avignoun,  an  gagna  'no  medaio  d'or  à  l'espou- 
sicioun  de  L'Islo,  pèr  si  noumbrousi  e  bèllis  empressioun  prouvençalo  : 
VArmana.  prouvençau,  H  Nouvè  de  Saboly,  lou  Siège  de  Cadaroussa,, 
Calendiiu,  lou  Liame  de  rasin,  Il  Parpaioun  blu,  etc. 

VI 

Veici  la  pausito  dôu  bel  an  de  Dieu  1876  : 

—  En  Avignouîi,  Li  Carbounié,  opoupcio  en  II  caut,  de  Fèlis  Gras,  cnié  tra- 
(luciouii  en  regard  (libr.  Roumaiulle),  un  nouvel  astre  que  vèn  de  s'enaura  diris 
lou  cèu  de  Prouvènço,  un  nouvèu  mounumen  en  roco  vivo,  qu'après  tant  dàutri 
testimùui,  vèn  de  prouva  la  forço  de  nosto  Reneissènço.  Li  Carbounié,  aculi  en 
triounfle  pèr  tôuti  li  journau  de  Paris  e  dôu  Miejour,  an  déjà  près  sa  plaço  dins 
lou  respèt  de  la  critico  e  dins  l'ounour  de  nosto  lengo.  Aqucu  pouèmo  superbe  es, 
coume  li  mountagno  ounte  se  passe,  jilen  de  serre  parpeloLis  que  s'enausson  à 
perdo  de  visto,  e  de  coiunbo  ubagouso,  fresqueirouso,  sôuvcrtouso,  ounte  s'entend 
brama  li  gaudre  e  ourla  li  loubatas.  Lou  valent  Reginèu  e  la  bello  Anounciado 
ie  varaiou  amourous,  e  soun  calignun  ardent  enluuiino  de  jouinesso  lis  oumbro 
antico  don  Ventour. 

—  En  Avi<:jnoun,  Amour  e  Plour,  recuei  coumplèt  di  pouësio  d'Antbs  Tavan, 
(libr.  Roumanille).  Tout  lou  niounde  counèis  aquéu  pouèto  de  naturo  que_,  nascu 
païsan,  a  canta  simplanien  c  doulourousamen  l'istèri  de  sa  vido.  Aqui  rèn  d'afeta, 
ni  dapresta,  ni  de  cerca.  Es  uno  ijouëslo  que  rajo  de  l'amour  e  de  la  verita, 
coume  uno  aigo  lusènto  que  rajo  de  la  font,  coume  li  plour  rajon  dôu  cor,  coume 
lou  sang  rajo  di  veno.  Tavan  es  un  mèstre  dins  l'art  d'escricure  nosto  bmgo,  e 
tambèn  lou  Felibrige.  'lin<  ^n  ^(>sih^>  (k'  V-va  ]>ass;i,  Imi  motcguè  au  noumbrc  dl 
cinquanto  Majourau. 

—  Eu  Avignouu,  Recueil  de  versions  'pour  l enseignement  du  Français 
en  Provence,  pèr  un  proiifessour  (libr.  Aiibanel).  Es  uno  antoulougio  prouven- 
çalo,  coLinipausado  do  tros  cliausi  cmé  sinon  dins  li  moiours  autour  dôu  Felibrigo, 
e  destinado  à-n-ensigna  lou  francés  dins  lis  escolo  por  lou  biais  de  traducioun. 
Aquelo  motodo  noiivello,  vivamen  aprouvado  pèr  lis  ome  counipetcnt,  sara  gous- 
tado  pôr  11  mèstre,  oncaro  mai  pôr  lis  escoulan. 

—  En  Avignoun,  la  Rampelado  de  Louis  Roumiéiix,  segoundo  cdicioim,  revisto 
c  aumcntado,  (lib.  Roumanille),  un  libre  di  plus  gai  ounte  lou  prouvençau  es 
couladis  e  viéu  coumo  uno  lagramuso. 

—  En  Avignoun,  Bachiquello  e  prouverai  sus  la  luno,  pèr  Jan  Brunet, 
(lib.  Aubanel). 

—  En  Avignoun,  Lou  cantico  de  tanto  Estello,  pèr  W.  Bonaparte-Wyse, 
musico  de  Do.  (Litoug.  Prévôt). 

—  A-z-Ais,  Cant  di  Fourcauqueiren  à  N.  D.-de-Prouvènço,  paraulo  c 
musico  de  dous  fourcauqueiren  (A.  de  Gagnaud  e  Désirât  G.),  (libr.  Remondet- 
Aubin). 

—  A-z-Ais,  Un  bouquet  de  campaneto,  recuci  de  sonnet  prouvençau,  (libr. 
Rcmondet- Aubin) . 

—  A  Marsiho,  Chichois,  reedicioun  dis  obro  de  Benedit,  (empr.  Barlatier- 
Feissat). 

—  A  Touloun,  La  réunion  patriotique,  coumèdi  en  un  ate,  e  'n  vers  francés 
c  prouvençau,  pèr  Estève  Pelabon,  autour  do  Maniclo,  (libr.  Castex). 

—  A  Fourcauquié,  Sermoun  prouvençau  prounouncia  dins  la  glèiso  catedralo 
de  Fourcauquié  lou  12  de  Setèmbre  1875,  pèr  M.  l'abat  Pau  Terris,  (empr.  Masson). 

—  En  Aies,  Armana  de  Lengadô  pèr  lou  bel  an  de  Dieu  1876,  (libr.  Bruguei- 
rolle). 

—  En  Aies,  Las  Mouninelos,  pouèmo  pèr  Pau  Félix,  (lib.  Brugueirolle). 

—  A  Mount-pelié,  Brinde  pourtat  dins  la  granda  asseniblada  dau  Feli- 
brige  (lou  21  do  Mai  187G)  pèr  Charle  de  Tourtouloun,  (empr.  centralo). 

—  A  MouQt-pelié  (emp.  centralo)  Los  âges  de  Vumanitat,  époupèio  filousoufico 
en  lengo  roumano,  pèr  F.  R.  Ferrier. 

—  A  Beziés,  Lou  pals  del  vi,  pèr  Benjamin  Fabre,  (empr.  Malinas). 

—  A  Paris,  Bèit  telados  del  felibre  de  la  naveto,  pèr  Junior  Sans,  de  Beziés, 
(libr.  des  Bibliophiles). 

—  A  Limoge,  Ahnanach  du  colon  limousin,  pèr  le  D''  A.  Le  Play,  emé  de 
poiiësio  limousino. 

VII 

Devcn  apoundrc  eici  lis  assai  que  se  soun  fa  dins  lou  mole  di  journau. 
Rèn  qu'à  Niço,  trouvai!  quatre  journalet  dins  nosto  lengo  :  lou  Paioun, 
lou  Campaiiié,  lou  Nouvelisto  de  Niço,  cmé  la  Bugadiero,  que  parèis 
despièi  cinq  an  ;  lou  Domiyiique,  fueio  prouvençalo,  que  parèis  à  Nimes. 
L'escolo  d'Ais  vai  espeli  Lou  Gai-Sabé,  e  l'escolo  de  Marsiho  publico 
pôr  si  membre  uno  fueio  mesadicro  entitoulado  Lou  trelus  de  l'Aubo. 
Aquelo  escolo  marsiheso,  que  particulieramen  s'ôucupo  d'iscripcioun,  a  fa 
pausa  'no  pèiro  escricho  au  vilage  de  Crihoun  on  l'ounour  de  l'ilustre 
capitàni  d'aquôu  noum. 

VIII 

Passen  à  la  filoulougio  : 

—  La  revisto  di  Lengo  Roumano  a  donna  dins  soun  tome  vuechen  (Outobre 
1875)  :  De  la  date  iJossiblo  du  roman  de  Flamenca  (Ch.    Revillout)  :   Las 

Noços  deJouselou  Roubi,  coumèdi  déufinenco  do  M.  Richard  (1816);  de  vers  de 
l'abat  Nérie,  curât  d'Alzouno,  mort  en  1821  ;  e  la  granniatico  limousino  de 
Chabaneaii. 

Dins  lou  tome  premié  de  sa  segoundo  serio  (Janvié-x\briéu  1876),  veici  ço  que 
trouban  :  —  Histoire  littéraire  des  patois  du  Midi  au  18^  siècle,  pèr  lou 
dôutour  Noulet  ;  De  la  double  forme  de  l'article  et  des  pronoms  en  Langue- 
doc (A.  Roque-Ferrier)  ;  li  cant  poupulàri  d6u  Lengado  (A.  Montel  e  Lambert)  ; 
—  e  dins  lou  tome  segound  (Avoust  1876)  :  Des  formes  provençales  dans 
Molière.  (A.  Espagne)  ;  La  cabeladuro  d'or.  (W.  B.  Wyse). 

—  La  revisto  Romania  a  publica  (Julict  1875)  :  Notes  sur  quelques  pronoms 
provençaux,  pèr  C.  Chabancau;  (Abriéu    1876)  un   estiidi  de  Pau  Meyer  sus  la 

V'ida  de  sant  Honorât  ;  (Juliet  1876),  De  l'influence  des  troubadours  sur  la 
poésie  des  peuples  romans,  leiçoun  d'uberturo  de  Pau  Meyer  au  Coulège  de 
Franco;  em'un  encartamen  gascoun  dôu  pais  de  Soulo,  (1252). 

—  La  revisto  arlatenco  Le  Musée  vèn  de  mètre  à  man  la  publicacioun  di 
Memori  de  Bertrand  Boisset,  crounicaire  prouvençau,  (1372-1414). 

—  La  Revue  des  sociétés  savantes  (Mai-Jun  1875)  a  fa  counèisse  un  Tarif 
(jénéral  dressé  en  langue  vulgaire  du  lie  siècle  par  ordre  alphabétique  de 
'la  Cour  royale  et  du  viguier  de  Nîmes.  (A,  de  Lamothe). 

—  Li  Mémoires  de  l'Académie  de  Toulouse  (tome  vu)  an  empremi  la  Vida 
de  santa  Margarida  en  vers  rouman,  d'après  un  manuscri  dôu  siècle  xiv  des- 
tousca  pèr  lou  D""  Noulet. 

—  Signalen  :  La  chanson  de  la  croisade  contre  les  Albigeois,  editado  e 
traducho  pèr  P.  iMeyer,  tome  i,  (Paris,  libr.  Renouard,  1875). 

—  Dictionnaire  analogique  et  étymologique  des  idiomes  m.éridionaux, 
pèr  L.  Boucoiran,  livresoun  A  B  C.  (Nimes  1875). 

—  Etude  sur  la  signification  des  noms  des  Communes  en  Provence,  pèr 
Ed.  Alexis  (Ais,  empr.  Nicot,  1876). 

—  La  poésie  provençale  au  moyen-âge,  pèr  l'abat  A.  Bayle.  (Ais,  libr, 
Makaire). 

—  Le  mouvement  littéraire  provençal  eLis  Isclo  d'or  de  Frederi  Mistral, 
pèr  E.  Tavernicr,  counseié  à  la  Court  d'iVis,  (à-z-Ais,  empr.  lUy,   1876). 

IX 

La  Soucieta  di  Letro,  Sciènci  e  Art  de  Niço  decernira,  en  Abriéu  1877, 
uno  medaio  vermeialo  au  meiour  estùdi  sus  lou  parla  dôu  Coumtat  de. 
Niço,  o  au  travai  lou  mai  coumplèt  sus  lou  passât  e  lou  présent  de  la  lengo 
prouvençalo. 

En  l'an  1878,  de  fèsto  espctaclouso  van  se  donna  'n  Prouvônço  pèr  i^ou- 
pularisa  l'idèio  felibrenco  e  la  coumunioun  latine.  Lou  fcstenau  coumençara 
à  Marsiho,  —  ounte  desbarcaran  li  delega  de  Catalougno,  se  countuniara 
j\-z-Ais,  —  ounte  dèvon  célébra  lou  segound  milenàri  de  la  foundacioun 
d'Ais,  se  perseguira  en  Arlc,  Aurenjo  e  Nimes,  e  se  courounara  à  Mount- 
pelié,  —  ounte,  lou  bèu  dimars  de  Pasco,  la  Soucieta  di  Lengo  Roumano 
tendra  soulennamen  li  Jo  Flourau  dôu  Felibrige. 

En  aquelo  ôucasioun,  un  grand  noumbre  de  joio  saran  destribuïdo  à  la 
filoulougio,  à  la  pouësio  e  à  la  proso  prouvençalo. 

Pèr  la  filoulougio  dounaran  : 

l»  Vnpres  de  500  fr.  h  l'autour  dôu  meiour  travai  sus  li  dialèito  anclan  do  la 
lengo  d'O  coumpara  'mé  li  parla  mouderne  ; 


•2"  Un  bToul  de  roure  en  urghit  au  moiour  incmoiiriau  sus  lourtougràti  di 
Troubadour  c  di  Felibro. 

3"  Cinq  medaio  vermeialo  i  meiours  estùdi  sus  li  dialeitc  mouderne  dôu 
Miejour,  o  i  meiour  gloussàri  gencrau  o  especiau  de  nosto  lengo. 

Pèr  la  pouësio  doiinaran  : 

1"  Uno  cigalo  d'or  au  meiour  pouèmo  escri  en  lengo  d'O  sus  un  sujet  tira  de 
l'istori  di  pople  latin. 

2°  Uno  prouvençalo  d'argent  h  la  meiouro  pèço  (pouèmo,  dramo  o  odo)  escri- 
cho  en  lengo  d'O  sus  lou  rèi  Jaume  lou  Counquistaire. 

3"  Un  bouquet  de  viouleto  en  argent  à  la  meiouro  obro  dramatico,  escricho 
en  prouvençau  sus  un  sujet  tira  de  l'istori  de  Prouvènço. 

4"  Uno  medaio  d'or  au  meiour  sonnet  felibren,  tratant  de  nosto  mar  latino  o 
de  touto  autro  causo. 

5"  Lou  brounze  de  l'Amazouno  au  meiour  pouèmo  en  lengo  d'O  sus  un  fa  de 
uosto  istôri,  escri  dins  la  formo  di  cant  poupulàri. 

6°  Uno  medaio  d'or  à-n-uno  tiero  de  récit  en  vers  prouvençau  sus  la  predica- 
cioun  de  l'Evangéli  dins  nostis  encountrado. 

7°  Uno  medaio  d'argent  à-n-uno  tiero  de  cant  militari  en  vers  prouvençau  de 
vue  silabo. 

Doimaran  pèr  la  proso  : 

1°  Uno  soumo  de  1000  fr.  au  meiour  travai  sus  Testât  dôu  Miejour  au 
siècle  XIII. 

2"  Uno  medaio  d'or  à  la  meiouro  istori,  en  lengo  d'O,  d'un  castelas,  d'uno 
abadié  o  d'uno  ciéuta  de  Lengado. 

3"  Uno  medaio  d'or  au  meiour  estùdi,  en  francés,  sus  la  literaturo  latino  dins 
lou  Miejour  jusqu'à  la  fin  dôu  siècle  xviii. 

4°  Uno  mfiedaio  en  vermèi  à  l'autour  dôu  meiour  travai  prouvençau  sus  l'en- 
vasioun  de  Carie  Quint  en  Prouvènço. 

5°  Enfin  uno  bello  coupo  d'argent  ôuferto  pèr  lou  felibre  Albert  de  Quintana, 
sendi  do  Catalougno,  à  l'outour  de  la  meiouro  pèço  de  vers  sus  lou  tèmo  :  La 
Cansoun  dôu  Latin.  Tôuti  li  lengo  roumano  soun  amesso  à  concourre  pèr 
aquéu  cant  de  raço. 

Li  manuscri  de  la  Cansoun  dôu  Latin  devran  èstre  manda,  avans  lou  1  de 
Mars  1877,  au  secretàri  de  la  Soucieta  di  Lengo  Roumano,  à  Mouut-pelié.  Pèr  lis 
àutri  près,  lou  délai  vai  enjusqu'au  1  de  Nouvèmbre  dôu  même  an  ;  apoundre 
uno  epigràfi  e  cacheta  soun  noum. 

X 

Fasen  assaupre,  en  acabant,  que  Frederi  Mistral,  Capoulié  dôu  Felibrige, 
a  espousa,  lou  27  de  Setèmbre  1876,  madamisello  Mario  Rivière,  de  Dijoun. 

Li  noço  dôu  Capoulié  soun  estado  resplendènto.  Trouvarés  eici  après  li 
cant  nouviau  que  se  le  soun  di.  Mai  es  d'ounour  pèr  lou  Felibrige  de  repro- 
durre  eici,  entre  tôuti  li  bon  toustèms  qu'an  plôugu  sus  la  tèsto  di  nôvi,  la 
magnifîco  benedicioun  que  Mounsegne  Dubreil,  archevesque  d'Avignoun  e 
Mèstre  en  Jo  Flourau  de  l'acadèmi  de  Toulouso,  ie  vouguè  bèn  manda  : 

»  L'archevêque  d'Avignon  en^^oie  sa  bénédiction  au  poëte  de  notre  Pro- 
»  vence,  et  à  l'heureuse  compagne  qu'il  admet  dans  son  immortalité. 

Dubreil,  arch.  d'Avignon.  » 

Crlir   DE   MOUNT-PAVOUN. 
I  Baus,  15  d'Oiitobre  187G. 


LJ    NOÇO    DOU    CAPOULIÉ 


I  —  COUMPLIMEN 

Avieii  passa  meissoun  p  Fostiéu  o  li  troumbo  -. 

Li  pibo  ôron  gibla  sont  li  v6u  de  coiUoumbo  ; 

Despièi  nosto  Camargo  cnjusqu'i  Costo-d'Or, 

Li  rin  èron  madur,  touto  friicho  cro  d'or. 

Quand  ta  maire  entounè  l'inné  de  ta  neissènço 

Dins  lou  grand  plan  de  Oipn  que  s'apollo   Prouvenco. 

Alor  i'aguè  dins  Taire  un   brut  de  tambourin  ; 
Li  regoun  dôu  terrau  subran  trefouliguèron  : 
L'aguïado  à  la  man,  li  bouié  s'aplantèron, 
E  la  Crau  e  la  mar  e  li  mount  ausiguèron 
Lou  ritme  maïstrau  di  pouèmo  divin. 

En  vesènt  l'estrambord  de  l'amo  qu'cntounavo 
Lou  cant  d'amour,  emé  sa  voues  que  douminavo 
Bram  de  mar  e  de  pople,  e  dôu  niéu  que  trounavo, 
Li  saberu  dôu  mounde  e  li  fièr  dôu  Ventour 
Clinèron  lèu  lou  front  davans  toun  front  majeur. 

Mai  coume  lou  perfum  l'armounio  s'enauro  : 
Pourtado  sus  li  rai.  pourtado  sus  lis  auro, 
Passe  li  piano  bluio  e  lis  estello  sauro, 
Franquis  li  porge  sant.  li  vôu  d'ange  pouli. 
Arribo  i  p^d  de  Dieu....  Dieu  bon,  que  se  revlro,     * 
E  sourris  en  ausènt  li  cordo  do  ta  lire 
Que  canton  Magali, 

Dieu  bon,  dins  sa  memèri  eterno  c  luminouso. 
Tant-lèu  marco  lis  an  dintre  ta  vido  blouso, 
E  dis  :  «  léu  vole  pas  que  vèngue  nivoulouso.  » 
E  prenènt  uno  flour  dôu  celestiau  jardin, 
le  fai  :  «  Sies  belle  roso,  ilc  pur  e  viôuleto.  » 
Pièi,  te  la  fai  pourgi  pèr  dous  blanc  serafin... 
E  la  joio  de  Dieu,  la  flour  es  vous,  Nouvioto  ! 

FÈLIS    GRAS, 
de  l'Escolo  d'Avignoun. 
Dijouii.  27  (\o  Rot(>mbro.  1870. 


Il    —    L^    REINO 

CANSOUN    NOUVIALO 

Musico  dôu  Nôvi  :  Lou  Bastimen. 

Avèn  un  rci,  rci  di  Fclibro, 
Un  rèi  de  glôri  trelusènt, 
E  sian  «  d'ami  galoi  e  libre,  »  * 
Avèn  qu'un  cor  tôutis  onsèn  ; 

Nous  gaudissèn 

D'èstre  Felibrc 

E  d'èstre  ensèn. 

Nùvio,  sies  rèino  courounado. 
Amor  qu'au  rèi  as  agrada. 
Que  touto  à-n-éu  te  sies  dounado 
E  que  tresano  à  toun  coustat. 

Poudèn  canta  ! 

Sies  courounado 

A  soun  coustat  ! 

As  uno  tèsto  d'arlatenco, 
Lou  biais  di  chato  d'Avignoun  : 
Sies  prouvençalo,  o  dijounenco  ! 
Fiéu  d'Arle,  tu,  sies  bourguignoun.** 

Benedicioun  ! 

Sies  arlatenco  ! 

Es  bourguignoun  ! 

Venèn  te  querre,  o  jouino  rèino  ! 
De  la  Prouvènço  députa.  — 
Li  prouvençau,  ah  !  malapèino  ! 
Van,  tre  te  vèire,  èstre  espanta, 

Car  ta  bèuta, 

O  jouino  rèino, 

Nous  a  'spanta. 

En  Avignoun,  te' faren  fèsto  : 
La  ciéuta  di  grand  souveni 
De-vers  Tuba  viro  la  tèsto 
Pèr  te  pulèu  vèire  veni. 

Cant  di  Folibro,  Il  de  Mai  185'(.  —  **  Roianiiic  dArle,  en  933. 


O  jour  béni  ! 
Te  faren  fèsto  : 
Pos  ie  vcni  ! 

Pièi,  te  vesènt,  rèino  aclamado, 
Dins  noste  vioi  Arle  rouman, 
Li  chato  envejaranl'amado, 
E  li  jouvènt  l'urous  amant. 

Man  dins  sa  man, 

Vai,  aclamado, 

'M6  toun  amant. 

Pièi,  à  Marsiho,  uno  niiie  bello 
Que  la  grand  mar,  o  Magali, 
Vous  bressara  :  —  «  Ve  lis  estello, 
»  Ve,  —  te  dira,  —  coume  an  pâli  !  » 

Tout  trefouli, 

Dira  :  «  Ma  bello  ! 

»  Coume  an  pâli  !   » 

Em'éu  vône  adounc  en  Prouvènço, 
Aro  que  t'a  donna  l'anèu, 
Espandi  ta  flour  de  jouvènço, 
I  bais  de  noste  gai  soulèu. 

An  !  vène  lèu, 

Vène  en  Prouvcnco, 

Au  grand  soulèu  ! 

Dieu  vous  donne  prince  e  princcsso, 
E  tourna  felibrejaren  : 
Felibre,  avèn  repaus  ni  cesse, 
E  longo-mai  batejaren, 

Festejaren 

Prince  e  princesse  ! 

Batejaren  ! 

J.    ROTJMANILLE, 

de  l'Escolo  d'Avignoun. 
Dijoim,  27  de  Setèmbre,  187G. 


III  —  LA   NOVIO 


Coume  un  fui  pouli, 

Risènto, 
De  sa  voues  plasènto 
Canto  Magali. 

Lou  cant  la  tremudo. 
E  tout  lou  campas 

S'amudo  ; 
Li  branco  ramudo 
Escampon  la  pas. 

Pièi,  vers  lis  estello 
Mounto  emé  soun  bèu 

Que  bèlo  ! 
D'amour  Feumantello, 
E  soun  dins  lou  cèu  ! 

Subre  l'empirèio 
Pleno  de  diamant, 

Mirèio, 
La  siavo  ninèio 
le  douno  la  man. 

La  man  que  li  meno 
Dins  li  jaussemin 

Semeno 
Flour  de  toute  meno 
De-long  dôu  camin. 

Majestouso,  digno 
E  lou  bras  en  Ter, 


E  l'ôulivié  verd  ; 

Ounte  la  Camargo, 
Au  dru  de  soun  plan, 

Empargo 
Nourris  e  relargo 
Soun  cavalin  blanc  -. 


Ventour  qu'escami^iho 
Soun  grand  capelu  ; 

L'Aupiho 
Qu'estènd  sa  mantiho 
Alin,  dins  l'èr  blu  ; 

Fensigno  Maiano 

E  soun  blanc  clôuchié, 

L'andano 
De  si  vièi  platano, 
Si  jardin  fruchié. 

Au  calanc  de  Fauro, 
En  fàci  dôu  mount 

S'enauro 
Lou  maset  que  dauro 
Lou  soulèu  tremount  : 

Souto  la  ramado 
Dôu  nis  embauma, 

Amado, 
le  saras  amado, 
Urouso  d'ama  ! 


Dijoun,  27  ôe  Setèmbre,  1876. 


ANSÈUME   MATHIEU, 
ie    l'Escolo    d'AvignouD. 


IV  —  GANT   NOUVIAU 

Èr  :  0  Magali,  ma  tant  amado  ! 

A    LA   NÔVIO 

Pou,  la  Sono,  entre  li  mountagno 
Se  fringouia  coume  uno  serp  ; 
Pou  degaia  dins  la  campagno 
Li  fres  risènt  de  si  flot  verd  : 
Lou  Rose  bèlo,  urous  e  fier, 

Uno  coumpagno 
Que  perdra  tout,  même  soun  noum. 

Dins  si  poutoun. 

Podon  s'escoundre  dins  la  prado 
Tôuti  li  flour  dou  mes  de  Mai  : 


—  -28  — 

I  bourguign()unis  encountrado 
Podon  s'escoundre  encaro  mai  : 
Voste  perfam  s'esbéu  jamai, 

Flour  adourado  ; 
L'alenan  ein6  lou  mistrau 

En  pleno  Crau. 

Ah  !  podon  bèn  s'escoundro  encaro 
Li  perlo  au  fin  founs  de  la  mar  : 
DéuiTi6-ti  despassa  li  raro 
Misteriouso  dôu  toumple  amar: 
L'ardit  pescaire,  à  tèms  o  tard, 

Pren  la  plus  raro  ! . . 
La  provo,  iuei,  n'es,  Diéu-merci  ! 

Pas  liuen  d'eici. 

Podon  s'escoundre  lis  estello 
Au  mai  prefound  dôu  fiermamen  : 
Dins  l'azur  que  lis  enmantello 
Soun  destouscado  au  bon  moumen. 
An  bello  à  se  teni  d'à-ment, 

O  vierginello  ! 
Quand  lou  bouscaire  es  un  soulèu, 

Li  trovo  lèu. 

Podon,  li  rèino  de  jouvènço, 
S'escoundre  liuen  di  Court  d'amour 
I  calignaire  de  Prouvènço 
L'aureto  lèu  n'en  fai  rumour  ; 
E  lou  mai  noble,  près  un  jour 

De  souvenènço, 
Trefouli  part  e  raubo  au  Nord 

Soun  fin  trésor. 

Lou  roussignôu,  souto  la  ramo, 
Pôu,  galoi,  escoundre  soun  nis  ; 
Pou  tendramen  piéuta  si  gamo 
Dins  li  bouscas  li  mens  requist  : 
Urousamen  dous  iue  l'an  vist, 

E  zèu  !  Madamo, 
La  gàbio  espèro  l'auceloun 

Que  vèn  d'amount. 

AU   NOVI 


Aro  coumence  enfin  de  crèirc 
Que  noun  parlaves  en  lisent  : 
As  fa,  d'un  aneloun  de  vèirc, 
Un  anèu  d'or  csbléugissènt. 
Bel  ami,  gardo-lou  toustcm  ! 

Que  pousquen  vcirc 
Crèisse  flour,  peiio,  cstello,  aucèu, 

Souto  toun  cèu  ! 

LOUIS    ROUMIEUX. 
(de  Niraes.) 
Dijoim,  27  de  Setèmbre,  1876. 


V  —  LI  NOGO   DE   MISTRAL 


Carmina  qui  facimus,  mittamus  carmina  lautura, 
OviDi,  Ars  Am. 


Lusisse,  0  santo  Estelle  ! 
Dardaio,  grand  soulèu  ! 
Sus  de  noço  tant  belle  ! 
Sus  de  nôvi  tant  bèu  ! 
Ma  Prouvènço,  tèn-te  ravido  ! 
Toun  enfant  bèn  astra 
Vôn  enfin  de  mounta 
Au  clar  pountificat 
De  sa  vido. 

Gantas,  o  cigaloun  ! 
Sounas,  dôuci  campano  ! 
A  ta  bèuta,  Dijoun  ! 
A  ta  glôri,  Maiano  ! 
Vès,  s'entreno  à  la  roso  lou  lausié, 
E  de  fueio  verdalo 
Se  mesclon,  sens  rivalo, 
I  floureto  pourpalo 
D6u  rouslé. 

COK. 

Lusisse,  0  santo  Eslello  !  etc. 


Saludas-la,  troubaire  ! 
Benisscs-lou,  jouvcnt  ! 
Car  sian  tôuti  si  fraire, 
E  sian  tôuti  countènt  : 
Car  la  bello  barco  es  arribado 
Au  mai  bèu  di  bon  port, 
E  Funioun  di  dous  co/, 
Coume  un  cant  en  acord, 
Nous  agrado. 

Amourous  bèn-ama, 
Bèn-amado  amourouso, 
Pouèto  abrasama, 
Jouveineto  crentouso, 
Dins  voste  cor,  la  Muso,  mai-que-niai, 
Coume  uno  abiho  vounvouno, 
E  la  terro  redouno 
De  roso  se  courouno, 
E  de  rai. 

COR. 

Lusisse,  o  santo  Estello  î  etc. 

D'aut  !  voulas  emé  voio 
Dins  lou  cèu  de  bonur  ! 
O  nôvi,  'mé  ta  nôvio, 
Bagnas-vous  dins  l'azur  ! 
Coume  de  roussignôu,  sus  la  ramo, 
Fasès  de  voste  nis 
Un  pichot  paradis, 
Un  caire  barradis 
De  calamo. 

Hou  !   vese  l'aveni 
(  Lou  pouèto  es  proufèto  !  ) 
Sies  paire,  bel  ami  ! 
E  ta  bello  es  meireto.... 
Tènes,  tu,  pèr  la  man  un  M istr aie t  ; 
E  'lo,  bloundo  Esteleto, 
Tèn  uno  Mistraleto, 
Douçamen  pendouleto 
Au  scnct. 


COR. 

Lusisse,  o  santo  Estello  ! 
Dardaio,  grand  soulèu  ! 
Sus  de  noço  tant  bello  î 
Sus  de  nôvi  tant  bèu  ! 

C.-W.  BONAPARTE-WYSE, 
de  l'Escolo  d'Avignoun. 
Piymouth,  27  de  Setèmbre,  1876. 


VI   —    L^ESTELLO    A   SET   RAI 

Èr  :    Parpaiounet,  moun  ami, 
Parpaioun,  marido-ti. 

—  «  Amour  dieu,  iéu  mourirai  ! 
Ounte  es  l' Estello  à  set  rai  ? 
Lôu  csvarto  Fendoulibre  !  » 
Souspiravo  lou  Felibre; 

E  lou  dieu  i'a  respoundu  : 

—  ({  L'Estello  sara  pèr  tu. 

))  Cantaire  de  Magali, 
Ause  bèn  moun  parauli  : 
La  bèuta,  souleto  messo 
De  mi  sorre  li  divesso, 
A  l'Estel!  o  dounarai  : 
Vès-aqui  soun  proumié  rai. 

»  Elo  aura  tambèn  l'amour, 
E  liuen  de  toute  clamour, 
Poudran  ti  bouco  pourpalo, 
Sus  si  bouco  e  sis  espalo, 
Lou  culi  sens  fin  jamai  : 
Vcs-aqui  soun  segound  rai, 

»  Coume  lou  roussignoulet, 
Para  dire  à  soun  galet 
Li  cansoun  sus  la  Prouvènço. 
La  Crau,  la  Mar,  la  Durènço, 
Lou  Ventour  emé  si  frai  : 
Vès-aqui  soun  (resen  rai. 


»  Elo  a  lou  cor  d'un  eiilant, 
Es  bono  coume  lou  pan  ; 
Sara  Fange  de  ta  maire, 
Qu'es  pas  vengudo,  pecairc  ! 
Eilalin  quau  saup  que  fai  ? 
Vès-aqui  soun  quatren  rai. 

»  Causo  mai  que  dèu  avé, 
Es  l'ourguei  de  soun  devé  : 
Noun  sara  di  bôlli  folo 
Que  fougnon  à  la  bressolo  ; 
Sara  lou  mirau  di  mai  : 
Vcs-aqui  soun  cinquen  rai. 

»  La  flour  douno  soun  perfum, 
Lou  soulcu  douno  soun  lum  : 
Elo  te  douno  soun  amo, 
Dous  perfum,  e  pici  sa  flamo 
Sara  'n  lum  dins  toun  palai  : 
Vès-aqui  soun  sieisen  rai. 

»  Veici  li  jour  amourous. 
Zôu  !  dardaio,  soulèu  rous  ! 
Sara  toujour  puro  estello  ; 
La  vertu  que  Fonmantello 
Trclusira  longo-mai  ! 
Vès-aqui  soun  seten  rai,  » 

De  qu'arribo  apcrabas  ? 
La  mar  sauto  si  ribas. 
Ausès  lou  mistrau  que  rounflo  ! 
—  Es  Prouvènço  que  triounflo, 
E  dis  :  Sèmpre  cantarai  : 
Vivo  l'Estello  à  sèt  rai  ! 

FÈLIS    GRAS, 
de  TEscolo  d'Avignour. 
Dijoun,  27  de  Setèmbre,  1876. 


—  33  ~ 
\A  PARAULO    DE  J.   ROUMAXILLE 

PROUNOUNCIAD  0   I    FÈSTO    DE    JAN    REBOUL,  A  NIMES    (17    DE  MAI  1876) 

MM. 

En  me  counvid  a.nt  courtcsamen  à  prendre  la  paraulo  dins  uno  fèsto  tant 
soulènno  e  davanîî  un  tal  auditori,  lou  proumié  magistrat  de  la  noblo  ciéuta 
de  Nimes  m'a  fa  cjerto  bel  ounour.  Dôu  founs  de  moun  cor,  gramaci  ! 

Pèr  parla  dôu'.  {îrand  crestian  e  dôu  pouèto  valent,  enfant  de  Nimes 
qu'entarrerias  couicne  un  rèi  e  que  vuei  tratas  coume  un  dieu,  aurié  pouscu 
se  cliausi  un  felil)re  mies  que  iéu  emparaula  ;  mai  me  perdounarés  de 
crèire  qu'an  agn  iDtono  man,  s'an  vougu  chausi  aquéu  que  t'a  lou  mai  ama 
e  amira,  o  Jan  Rel:>oul,  moun  ami  e  moun  môstre  ! 

Li  dre  qu'ai  à  vo<sto  graciouso  benvoulènço,  —  e  la  reclame,  MM.  —  lis 
atrobe  tôuti  dins  axiucl  amour  e  aquclo  amiracioun. 

Un  pountife  elou>quènt,  tant  digne  d'oucupa  lou  sèti  glourious  de  Misse- 
gne  Flechiere  Plautier,  adematin,  dins  sa  catedralo,  a  enaura,  coume  ame- 
rito  de  l'èstre,  lou  vièi  rouman  Jan  Reboul,  lieu  pious  e  aparaire  de  la 
santo  Glèiso.  De  bciuco  d'or,  la  de  voste  proumié  magistrat  e  la  dôu  prési- 
dent de  vosto  lusènto  Acadèmi,  vènon  de  vous  dire,  em'autourita,  ço  qu'es 
esta,  tant  que  Dieu  nous  l'a  garda  sus  tcrro,  voste  ilustre  counciéutadin 
Jan  Reboul  ;  vous  ;i  n  di  la  fe  dôu  crestian,  l'ounour  de  Tome,  la  glôri  dôu 
pouèto. 

Aquéu  Reboul  d'aqui,  d'abord  «  engèni  dins  l'escur  »,  e  subran  engèni 
en  plen  lum  ;  l'autoar  de  tant  d'obro  enaussant  lis  amo  vers  lou  verai,  lou 
bèu  e  lou  bèn,.  ver^j  Dieu  ;  lou  cantaire  fidèu,  assoulaire  de  l'eisil  reiau  ; 
Fami  di  mai  umble  edi  pus  grand;  aquéu  Reboul,  toujoui*  plen  de  vido 
emai  fugue  mort,  —  tout  lou  mounde  lou  counèis,  e  l'oublidaran  jamai. 
L'an  aclama  e  il'an  nues  dintre  lis  esperit  majourau,  despièi  qu'en  1828,  veguè, 
dins  un  pantai  celeiîtin,  un  ange  de  Dieu  descendre  d'apereilamount,  se 
miraia  dins  un  ïjrès,  e  pièi,  divin  laire,  empourta  peramoundaut,  à  la  brasseto, 
toun  urous  enfantet,   o  pauro  maire  ! 

Oh  !  mai,  sabèn  un  autre  Jan  Reboul,  qu'es  veritablamen  pas  proun  cou- 
neigu,  e  que  pôu  pas  trop  l'èstre.  Es  pas  lou  Reboul  qu'escrivié  coume  un 
mèstrè  la  fièro  lengo  de  nosto  maire  Franco,  —  qu'aprenguè,  —  e  que  me 
permetrés  de  nouma  sa  lengo  di  bèu  dimenche  :  —  es  aquéu  qu'escrivié  e 
parlavo  coume  un  fetibre  sa  galanto  lengo  di  jour-oubrant,  nosto  lengo  me- 
licouso,  MM.  c  que  s'^bic  coume  un  roussignôu  saup  sa  cansoun. 

—  ;ii  — 

E  vaqui  lou  Roboul  que  me  \  ai  èsl  i-c  un  (Iclicc,  de  l'aire  coiftrièisse  a-n-aquéli 
que  rignourarjon,  noste  brave  Reboul  prouvençau,  qu'e  mé  lou  la  de  sa 
maire  tetè  l'amour  de  la  lengo  d'O,  e  que,  de-scgui',  par  lavo  pas  francés, 
enfant,  au  fougau  dôu  sarraiô  Glaude,  soun  paire,  e,  ome  fa,  bèu  travaiaire, 
dins  sa  boutigo,  quand  atubavo  soun  four  o  qu'enfournavo  soun  pan. 

L'amavo,  sa  lengo  d'O  !  l'aniavo  tant  que,  de  fes,  à  soun  dire,  semblavo 
avé  quasi  regret,  —  lou  bel  ingrat  !  —  de  pas  i'èstre  esta  JÏdou,  de  pas  l'avé 
visto  renaisse  e  reflouri  en  i82(S,  quand,  coume  nous  Fa  dii;  «  de  si  lagremo 
espeliguc  soun  engèni.  »  F'au  ben  que  fugue  un  pau  ansin,  Ml^î.  pcr  que  nous 
ague  di,  en  risènt  d'aquôu  rire  fin  que  i'anavo  tant  bèn  stils  Ji  bouco  : 

Puis  le  français  trop  compassé, 
Et  gôné  dans  sa  belle  mise, 
Ressemble  au  visage  enchâssé 
Entre  deux  grands  cols  de  chemise.   . 

Ei  pièi,  eieô  mai  : 

A-t-il  le  droit  d'être  insolent? 
Le  troubadour  fit  le  trouvère. 
Ce  n'est  pas  qu'un  nouvel  opulent 
Qui  ne  reconnaît  plus  son  père.  (1) 

L'amavo  sa  lengo  d'O  !  Tambôn,  tout-bèu-just  lusié  l'aubo  de  nosto 
urouso  Reneissènço,  Fatrouvère,  un  jour,  qu'espincliavo  galoi  si  proumic 
rai,  e  qu'aliscavo,  afouga  coume  un  jouvènt  do  vint  an,  la  Poulejo,  uno 
fablo.  —  «  Sus  si  geinoul,  »  coume  disié,  venié  de  rr'esci:5iéure  la  mouralo  : 

Quant  de  refourmaire  d'abus 

Que  rèn  countentavo  qu'à  miejo, 
Après  èstre  engreissa  coume  nosto  poulejo, 
Oublidon  lis  ami  que  soun  resta  de  gus, 
E  que,  fague  de  vent,  de  sourèl  o  de  pluejo, 
Trovon  que  tout  vai  bèn,  e  roundinon  pas  plus!  (2) 

Dison  que  li  paret  an  d'auriho.  Ah  !  se,  couirre  an  d^auriho,  avien  uno 
lengo  eparlavon,  —  li  paret  dôu  legendàri  chambroun  de  Jaû  Jleboul,  soun 
soûlas,  soun  refuge  e  soun  ouratôri,  qu'an  vesita  tant  e  du  mai  ilustre  pèle- 
rin di  bèu  e  grands  art,  —  se  parlavon  !  e  se  disien  tout  ço  que  nous 
cantavo  e  nous  countavo  aqui  lou  Felibrc  dôu  maset,  dins  sa  lengo  natu- 
ralo,  e  se  Fausias,  n'en  sarias  meraviha,  MM.  e  n'aurias  pas  proun  de  man 
pèr  aplaudi. 

(I)  Les  TradiliomloUes.  — *  (-2)  Armana  prouvençau  de^  i867. 


—  35  — 

Tout  acô  sara  pas  perdu.  Sabèn  que  lou  trésor  es  rejouii. 

Vesès  !  Jaii  Reboul  èro  naturalamen  trop  crestian,  trop  véritable  ami 
dôu  pople  :  avié  trop  founs  dins  soun  pitre  l'amour  de  sa  terro  natale  ;  avié 
trop  la  fe  di  rèire  ;  èro  trop  desoula  de  vèire  qu'emé  la  lengo,  li  mour  e  lis 
us  di  vièi,  s'enanavon  uno  à  cha  uno  lis  antiqui  vertu  dôu  fougau  ;  èro  trop 
liuen  de  Paris,  e,  dins  la  Carretarié,  trop  proche  dis  Areno  roumano,  pèr 
pas  èstre  nostre  e  pas  èstre  emé  nautre.  Sabe,  e  vole  dire  coume  i'agradè- 
ron  e  coume  acourajè  li  jôuini  voues  freirenalo  que  cantavon  à  soun  entom*, 
dins  la  lengo  dôu  pople  e  pèr  lou  bèn  dôu  pople,  tout  ço  qu'èro  lou  pan  de 
toun  cor,  o  Reboul  !  li  sàntis  afecioun  de  toun  amo  :  toun  Dieu,  ti  crèire, 
noste  bèu  pais  e  soun  grand  soulèu. 

Èro  l'an  de  Dieu  1852.  Nous  acamperian  tôuti  pèr  canta  Betelèn,  Jèsu, 
Mario,  Jôusè,  e  li  pastre,  e  Festello,  e  li  rèi.  Nouvè  !  Nouvè  !  sus  la  inu~ 
seto  !  Di  quatre  caire  de  nosto  terro  souleiouso  venguèron  li  cantaire  cre- 
sènt,  venguèron  afeciouna.  Quau,  me  dires,  bateguè  la  mesuro  pèr  que  lou 
Cor  anèsse  coume  se  dèu  ?  Lou  mèstre,  Jan  Reboul.  Ausès-lou  : 

Je  revis,  mon  bon  Roumaniile, 
Au  sein  de  mon  humble  famille  ; 
A  cette  veille  de  Noël 
Où  l'Église,  ouvrant  ses  entrailles, 
Pour  ses  plus  coupables  ouailles 
Met  un  sourire  dans  le  ciel 

Doux  revenants  de  mes  pensées, 

Je  bénis  les  voix  cadencées 

Qui  vous  rendent  à  mes  amours (1) 

A  parti  d'aqui,  valènt-à-dire  à  la  primo  aubo,  emé  nautre  vouguè  resta, 
coume  un  paire  emé  sis  enfant,  coume  un  mèstre  emé  si  disciple.  E  nous 
donna vo  d'alen  e  de  counsèu,  de  voio  e  de  vanc.  Aquel  an  même,  en  Arle» 
au  proumié  Coungrès  prouvençau,  queto  voues  fugue  piousamen  escoutado 
c  saludado  em'  estrambord  ?  —  La  voues  de  noste  Jan  Reboul,  que  nous 
digue,  en  puro  lengo  d'O  :  «  Siegon  de  fèsto  vôsti  lucho  !  que  li  rivau 
«  fugon  d'ami  !  Aquéu  qu'a  fa  lou  cèu,  a  fa  lou  de  noste  bèu  pais  tant  grand 
«  e  tant  blu  que  i'a  de  large  pèr  tôuti  lis  estello.  » 

E  quand  Louis  Roumieux  e  soun  ami  Bigot,  fraire  bessoun  e  fiéu  de 
Nimcs,  (adeja  l'avèn  di,  e  saubriéu  pas  mies  lou  dire),  acampavon  li  gènt  à 
soun  entour,  e  que  tôuti  picavon  di  man,  grandi  damo  o  bourgadiero,  ra- 
chalan  e  gros  moussu,  quento  ardour  e  quento  flamado  !    Mèste  Jan  Reboul 

(1)  Les  Traditionnelles. 


—  ;ui  — 

einpuravo  lou  fio.  c  lou  boufavo  quand  n'èro  de  bcsoun  ;  e  tant  ie  prenguè 
goust  que  la  lengo  ie  pmsiguè,  e  que  cantè,  felibre  proumieren,  la  cabaneto 
de  sa  vigno,  sa  gaio  Capitello  (i),  cansoun  que  gatilio  lou  cor  coume  un 
flo  de  vin  de  Tavèu. 

Quau  counèis  pas  soun  Mèste  Mathieu  ?  Ero  un  omc  coume  n'i'a  gaire  ! 
un  omc  cstrangc  !   Pensas  vèire  : 

De  tout  loa  bon  que  se  soureio 
Desiravo  pas  que  lou  siéu  ! 

Manjant  de  blad,  manjant  de  scio, 
Avié  fa  soun  nis  fiéu  à  fiéu  ! 

Sage  en  amour,  coume  l'abiho 
Prenié  que  dôa  mèu  qu'èro  siéu  ! 

Di  mau  de  la  Franco  à  la  peio 
S'èro  fa  jamai  un  estriéu  !  (2) 

E  pièi  quand,  lou  12  de  Mai  1859,  veguèron  Mirèio  à  Nimes,  dins  lou 
nouvelun  de  sa  jouvènço  e  de  sa  bouta,  Jan  Reboul  fugue  lèu  amourous  de 
la  bello  Arlatenco.  La  saludè  lou  proumié,  lou  proumié  la  couronné.  L'amè 
coume  se  l'avié  facho.  Lou  vese  encaro,  me  sèmblo,  alègre  e  tresanant, 
entre  sis  ami  A.  Demians  e  lou  sant  prèire  qu'es  vuei  l'evesque  ama  de  la 
Glèiso  de  Mount-pelié,  lou  vese,  dins  aquéu  festin  triounflant  de  VAssoum- 
cioun,  ounte  tant  de  cor  gênerons  s'espandiguèron,  auboura  sa  leialo  tèsto 
blanco,  e  de  lagremo  e  de  rai  dins  lis  iue,  uno  man  sus  soun  cor,  e  de  l'au- 
tro  aussant  lou  vèire,  Tause  que  dis  :  «  Brinde  à  Mirèio,  lou  pu  bèu  mirau 
«  ounte  jamai  la  Prouvènço  se  fugue  miraiado.  » 

Finalamen,  lou  18  de  Desèmbre  1862,  tant  proche,  pecaire  !  de  la  mort 
que  nous  l'anavo  rauba,  nous  vouguè  benesi,  e  nous  escriguè  aquésti  pa- 
ra ulo  mémo  :  «  Avès,  moun  ami,  planta  l'aubre  felibren.  Velaqui  que  crèis  e 
«  que  grandis,  e  que  si  branco  van  enjusqu'en  Catalougno.  Que  lis  aigo  de 
«  Dieu  abéuron  longo-mai  si  racine,  e  longo-mai  lis  aucèu  canton  dins  si 
«  branco  !  Ai  !  ai  !  ai  !  trop  de  cause  soun  morto  o  moron  dins  nosto 
«  pauro  Franco,  pèr  que  nous  fague  pas  gau  de  vèire  ressuscita  noste  vièi 
«  Gai-Sabé...,  » 

Tau  fugue  pèr  nautre  Jan  Reboul,  despièi  1851  enjusqu'à  Fouro  amaro 
de  l'angôni,  ounte,  dins  lis  entre-lusido  que  Dieu  ie  leissavo,  disié,  parlant 

(1)  Lou  Liame  de  msin,  pajo  178.  —  (2)  Ici.  pajo  18 i. 


pèr  la  daiTiero  fes  la  douco  lengo  de  soun  bros  :  «  Ai  pas  vougu  taca  moun 
amo.  » 

MM.  sente  que  moun  cor  es  tralii  pcr  ma  paraulo,  que  me  paraulo  re- 
frejo  sus  mi  bouco  ço  que  tant  me  caufo  lou  cor. 

O  Jan  Reboul,  douge  an  fuguères  eiçavau  noste  ami  e  noste  paire,  nosto 
ajudo,  noste  counsèu  e  noste  eisèmple  ;  douge  an,  emé  tu  e  te  vénérant, 
avèn  camina  sus  toun  camin,  .qu'es  lou  dre  camin  :  d'ounte  sies  aro  emé 
toun  Ange,  que  t'es  vengu  querre  ;  dintre  la  glôri  véritable,  courouno  de 
ta  fe,  qu'a  jamai  fali,  —  de  ta  carita,  qu'a  brûla  do-longo,  —  de  toun  espèr, 
qu'a  jamai  cala  ;  dins  lou  ravimen  etcrne,  qu'a  dins  tis  obro  tant  de  bèu 
rebat,  e  que  pressenties  e  desiraves  pèr  te  manteni  dins  ta  forço,  ta  fidelita 
e  toun  ounour  ;  di  pèd  de  Dieu,  qu'as  servi  e  que  t'a  paga,  —  o  Jan  Reboul, 
benesisse  nosto  Cause,  e  ispiro  de-countimio  ti  Felihre  prouvençau. 

Nimes,  17  de  Mai  1876. 


BRUNETO 


A    M"o    LOllISO   DE    F....    D. 


Mistoulino  bruneto, 
Emé  toun  iue  couquin 
As  trevira  l'armeto 
E  lou  cor  d'un  arquin. 

De  ta  bouqueto  roujo, 
Lamello  de  dagoun. 
Ah  !  queto  ardeur  ferou 
Dèu  agué  lou  poutoun  ! 

Courre,  bruneto  folo, 
Emé  lou  peu  au  vent 
Viro  la  cabassolo 
A  cent  milo  jouvènt. 

Vo,  tout  aco  te  bèlo, 
Ciéutadin,  garrigaud  ; 
Couclio  la  ribambelle 
Em'un  cop  de  ventau. 


—  38  — 

Passo,  terriblo  flamo, 
Rai  pougncnt  dôu  soulèu, 
Z6u  !  crèmo  nôstis  amo, 
Destrùssi,  pichot  flèu  ! 

Revèsso  bèn  la  tosto, 
Quand  marches,  car  jamai 
Res  n'aura  tant  do  fèsto 
Que  tu,  la  beJlo  !....  Mai. 

Mistoulino  bruneto, 
Emé  toun  iue  couquin 
As  trevira  Farmeto 
E  lou  cor  d^un  arquin. 

II 

L'arquin,  l'arquin  porto  la  violo 
E  la  ferreto  e  Fespingolo, 
Porto  mantèu  de  sedo  e   d'or, 
E  vai  su  'n  grignoun  fer  sens  caussano  ni  mors. 

L'arquin  vendra  souto  Farquiero 
De  toun  castèu,  à  la  sourniero, 
E  subran  sa  violo  dira 
Douço  cansoun  d'amour  qu'à  toun  cor  plaseira. 

E  s'un  vesin  d'acô  s'estouno, 
E  vôu  veni  souto  la  touno 
'Mé  lou  galant  se  mesura, 
Sa  ferreto  pèr  tu  tant-lèu  trelusira. 

E  res  dins  touto  Foustalado 
S'avisara  de  Fescalado, 
Car  eu  plan-plan  t'averara, 
E  dins  soun  grand  mantèu,  belle,  t'empourtara. 

E  sus  soun  chivau  fèr  que  volo, 
Aquelo  niue,  pichoto  folo, 
Lou  bel  arquin  t'amagara, 
E  tout  ço  que  voulié,  de-Iongo  ansin  Faura  ! 

FÈLIS  GRAS. 
Vilo-novo-d'Avignoun,  1876. 


-  39  - 
LA  LÈBRE  MANDADO 

Moussu  Bregaru,  un  gros  bourgés  avignounen,  se  permenavo  i'a  quauque 
tèms  sus  la  plriço  Pio,  en  trin  de  faire  sa  prouvesioun  pèr  uno  soupado 
que  dévié  douD  a  de-vèspre  à  soun  oustau.  Tout-en-un-cop  rescontro  Bastia- 
net,  soun  rendi  é  dou  Mas  dis  Anchoio,  que  ie  vèn  : 

—  Dieu  vous;  lou  doune,  moussu  !  M'avias  di  l'autre  jour  de  vous  manda 
'no  lèbre  pèr  rogala  vostis  ami  :  vous  fau  assaupre  que  vous  l'ai  mandado. 

—  Brave,  Baistian  !  sies  un  orne  de  bon  !  Te,  vaqui  trento  sou  pèr  ana 
béure  à  nosta  santa.... 

Lou  bastidaii  aganto  la  pèço,  e  lou  moussu,  tout  escarrabiha,  s'entourno 
à  soun  oustau . 

L'ouro  dôu  soupa  arribo,  li  counvida  s'acampon,  l'escupagno  sus  li  bouco, 
e  lou  repas  co<umenço. 

Passe  un  p'iat,  n'en  passe  dous,  pièi  un  autre,  pièi  un  autre,  e  la  lèbre 
parèis  pas. 

Moussu  Bi^egaru  sono  la  cousiniero,  e  ie  crido  : 

—  Mai,  Baloun  !  aquelo  lèbre,  la  lèbre  de  Bastianet  ! 

Beloun,  tonto  estounado,  respond  que  noun  a  vist  ni  lèbre  ni  Bastianet. 

Tout  lou  Daounde  se  bouto  à  rire,  e  lou  repas  finis  au  mitan  di  galejado 
pèr  lou  paure  gros  moussu. 

Quàuqui  jour  après,  moussu  Bregaru  vèn  à  soun  mas,  e  ie  fai  à  Bastianet, 
en  bretouncjant  de  la  maliço  : 

—  O  sacr(^  barjeiras  !  es  ansin  que  te  trufes  de  toun  mèstre  !  T'aviéu  di 
de  me  mandla  'no  lèbre,  e  'm'acô  me  laisses  en  plant  ? 

—  Coume-,  moussu,  répliqué  lou  masié,  la  lèbre  es  pas  vengudo  ?  Oh  !  la 
carogno  !...  Pamens  vous  assegure,  verai  coume  i'a  qu'un  Dieu,  que  iéu  la 
rescountrèi'^,  i'aura  très  jour  deman,  dins  lou  trescamp  di  Grameniero,  e 
que  vous  la  mandère,  en  ie  recoumandant  de  courre  vitamen  à  voste  oustau, 
per-ço-qu'a.vias  besoun  d'elo... 

Lou  bouirgés  pousquè  pas  se  teni  de  rire,  e  Bastianet  faguè  coume  eu. 

LOU   CASCARELET. 


Très  grand  tourment 
Acouchamen, 
Coumandamen. 
Ensignamen. 


Carpentras. 


—   'lO  — 

LOU    PICHOT   PARPAIOUN 

Pichot  couquin  de  parpaioun, 
Volo,  volo  !   te  prendrai  proun. 

E  poudro  d'or  sus  sis  aleto. 
De  milo  couleur  bigarra, 
Lou  parpaioun  sus  la  viôuleto 
E  pièi  sus  la  margaridoto 
Voulastrejavo  dins  un  prat. 
Un  enfant,  poulit  coume  un  ange, 
Gauto  roundo  coume  un  arange. 
Mita-nus,  voulavo  après  6u, 
E  pan  !  mancavo  ;  e  pièi  la  biso 
Que  boufavo  dins  sa  camiso, 
Fasié  vèire  soun  pichot  quiéu. 

Pichot  couquin  de  parpaioun, 
Volo,  volo  !  te  prendrai  proun. 

Enfin,  lou  parpaioun  s'arrèsto 

Sus  un  boutoun  d'or  printanié, 

E  lou  bel  enfant,  pèr  darrié, 

Vèn  d'aise,  bèn  d'aise...  e  pièi,  leste  ! 

Dins  si  man  lou  fai  presounié  ; 

Alor,  vite  à  sa  cabaneto 

Lou  porto  emé  milo  poutoun, 

Mai,  las  !  en  durbènt  la  presoun, 

Atrovo  plus  dins  si  maneto 

Que  poudro  d'or  de  sis  aleto  î... 

Pichot  couquin  de  parpaioun  ! 


C.-H.    DUPUV. 


Ounte  i'a  de  chin  i'a  de  niero  ; 
Ounte  i'a  de  pan  i'a  de  gàrri  ; 
Ounte  i'a  de  femo  i'a  lou  diable. 


MOUSSU  LAMPESCURO 
I 

Dôu  tèms  que  li  Vicc-Iegat  la  fasien  passa  tant  douço  is  Avignouncn,  c 
qu'em'un  pata  de  clau  lis  Avignounenco  adusien  de  la  Plaço  Pio,  dins  si 
cabas,  de-que  ?  de  tout,  i'avié,  en  Avignoun,  pas  liuen  dôu  Planet  dôu 
Change,  un  marchand  d'ournamen  de  glèiso  que  ie  disien  moussu  Lam- 
pescuro. 

Es  pas  necite  d'afourti  qu'aquôu  moussu  Lampescuro  èro  bon  crestian, 
mai  fau  saupre  qu'èro  forço  abarous,  ço  que  fasié  dire  i  marridi  lengo  qu'èro 
un  avaras.  Jitavo  pas  lou  lard  i  chin,  noun  pas,  certo  !  amavo  mies  lou 
garda  pèr  eu.  Fasié  bono  vido,  èro  grasset,  redounôu  e  bèn  emboutela.  Un 
pau  sournaru  e  gousto-soulet,  couneissié  que  soun  magasin  e  li  capelan  que 
lou  trevavon,  e  n'en  sourtié  que  pèr  intra  dins  la  glèiso,  fèsto  e  dimenche, 
quand  sounavo  lou  darrié  de  la  messo  o   de  vèspro. 

Véuse,  sènso  enfant,  aviô  plus  qu'uno  coumpagno  :  un  chin  loubet  mei- 
grinèu,  que,  de-jour,  japavo  à  la  pauriho ,  e  i  laire,  de-niue,  se  n'èro  de 
besoun.  Se  Loubet  èro  pas  gras,  moussu  Lami)escuro  avié  de  car  sus  lis  os, 
e  mai  de  graisse  sus  la  car  que  d'esprit  dins  la  cabesso.  Pamens,  soun 
pichot  trin  anavo  bèn,  sabié  faire  soun  comte,  e  avié  de  rousset  rejoun.  Es 
pièi  pas  necite  de  saupre  lou  latin  e  de  ie  vèire  en  travès  di  barri  pèr 
vendre  dès  escut  ço  que  n'en  costo  cinq.  Lou  tout  èi  d'avé  de  pratico. 

II 

En  Avignoun,  i'avié  jieréu,  d'aquéu  tèms,  —  tèms  de  benedicioun  e  qu'es 
de  regreta,  ounte  li  gènt  se  gatihavon  pèr  rire,  —  i'avié  un  fin  galcjaire, 
tant  famous  e  d'un  renoum  tau  que  se  parle  e  se  parlara  long-tèms  encaro 
de  si  cascareleto  e  di  tour  farcejaire  que  jougavo.  le  disien  Mèste  Alàri. 
Un  vièi  vèn  de  mouri  qu  I'avié  couneigu.  Vuci,  me  vèn  à  biais  de  vous 
counta  lou  tour  que  faguè,  un  bèu  dilun  de  Pandecousto,  à  moussu 
Lampescuro. 

III 

Anè  Tatrouba,  après  la  messo  de  voungc  ouro,  em'acô  ie  digue  : 

—  Moussu  Lampescuro,  me  couneissès  belèu  pas  ?  Sian  pamens  un  pau 
cousin,  de  vers  ma  femo.... 

—  Vous  remete.  me  sèmblo...  S^ai'ias  pos  de  Barbentano  ? 


—  V2  — 

—  Si Jaque  Tavèu,  pi'ouprictàri.  Faudra  me  servi  en  ami. 

—  En  parent  vous  servirai,  cousin....  Vcjan  !  que  i'a  pèr  vostc  service  ? 

—  Fa  qu'ai  un  ncbout  :  a  près  la  raubo,  e,  vèngue  la  Ternita,  que  i'anan 
èstre,  dira  sa  proumicro  messo.  Pèr  eu  jour  memourable  !  Lou  brave  enfant 
qu'avèn  aqui,  cousin  !...  Voudriéu  ie  faire  un  présent.  Plagneirai  pas  la 
soumo  ;  se  toumban  d'acord,  aurai  l'argent  au  bout  di  det,  c,  boutas  ! 
vous  mancara  pa  'n  sou. 

—  Oh!...  moun  cousin!  faguè  moussu  Lampescuro,  em'un  galant  rire 
de  marchand  sus  li  bouco.  Eh  !  que  voudrias  de  bèu  ? 

—  Voudriéu  ie  douna  tout  ço  qu'es  necitc  à-n-un  capelanpèr  dire  messo, 
tout,  mens  lou  libre,  lou  calice  e  li  bureto. 

—  Coumprenc,  moun  cousin,  digue  moussu  Lampescuro,  que  l'espôr 
d'un  bénéfice  agroumandissié,  —  coumprene  :  vous  fau  uno  aubo,  uno  es- 
tolo,  uno  chasuble,  lou  manipo....  Rende  gràci  à  Dieu,  cousin,  aurés  pèr 
chausi  :  vène  de  reçaupre  de  Lioun...  Anas  vèire  acô  ! 

IV 

E  nostc  marchand,  afeciouna,  l'aigo  à  la  bouco,  duerb  sis  armàri  e  si  long 
tiradou,  e  subran  espandis  delicadamen,  tout  de-long  de  soun  coumtadou, 
ço  qu'a  de  pus  riche  e  de  mai  fignoula  :  d'aubo  que  fasien  gau  de  vèire, 
emé  fini  dentello  sus  li  mancho,  cnjusqu'i  couide,  —  e  pièi,  pèr-de-bas, 
enjusqu'i  geinoun  e  même  enca  pus  aut  ;  c  d'estolo,  e  de  grandi  capo,  e  de 
chasuble  tôuti  travaiado  pèr  de  man-fado,  emé  de  bèus  âge  de  rasin 
d'or,  e  de  supèrbis  espigo  de  blad  d'or,  —  e  tout  resplendènt,  esbrihaudant, 
e  digne  fînalamen  de  trelusi  sus  lis  esquino  d'un  archevesque.  l'avié  de 
que  bada  ! 

V 

—  Acô  's  requist,  e  flame,  c  riche,  cousin  !  ie  faguè  mèste  Alàri,  esbarluga. 
Cresiéu  pas  qu'en  Avignoun  se  pousquèsse  croumpa  ournamen  tant  poum- 
pous.  Vous  n'en  fau  bèn  moun  coumplimen,  cousin  !  Lou  tout  èi,  vesès, 
que  fugues  resounable,  e,  subre-tout,  qu'acô  vague  bèn  à  noste  capelan.  Ai 
pas  sa  mesure,  e  pode  pas  ie  prendre,  car  ie  vole  faire  uno  souspresso. 

—  Avèsresoun,  cousin...  Nous  n'en  poudèn  passa.  Acô  vai  pièi  pas  tant 
just....  Digas,  es  grand,  es  pichot,  es  gros,  lou  cousin,  voste  nebout  ? 

—  Ni  gros,  ni  pichot,  ni  grand,  un  ome  aperaqui  de  vosto  estampaduro, 
belèu  un  pau  mai  redoun  que  vous,  besSai  un  pau  mens.  Tenès,  m'es  avis, 
à  visto  d'iue,  que  i*anarien  pas  mau  l'aubo  e  la  chasuble  que  vous  anarien 
bèn. 


—  S'assajavian  !  faguè  moussu  Lampescuro,  de  mai  en  mai  agroumandi. 

—  Coume  vous  fara  plasé,  réplique  mèste  Alàri. 

VI 

E  moussu  Lampescuro,  pèr  faire  valé  sa  marchandiso  e  n'en  facilita  la 
vèndo,  cargo  d'abord  uno  aubo  superbo  :  semble  facho  pèr  eu  e  ie  vai  pintade  ; 
em'un  courdoun  la  sarro  sus  lis  anco  ;  e  pièi,  pèr-dessus,  ie  croso  uno 
estolo  e  nouso  lou  courdoun  pèr  darrié  ;  e  pièi,  zan  !  sus  lis  esquino  uno 
chasublo  beluguejanto,  que  ie  vai  à  ravi.  Em'aco  s'aplanto,  lou  front  aut 
e  lis  iue  bas,  e,  rede  coume  uno  bigo,  duerb  li  bras,  e  vai,  semble,  dire  : 
Dominus  vobiscum...  quand  subran  mèste  Alàri  arrapo,  sus  loucoumta- 
dou,  uno  di  chasublo  espandido,  la  plego  lèu-lèu,  e  la  fourro  souto  soun 
bras,  fasènt  tout  acô  en  mens  de  tèms  que  n'en  mete  à  lou  dire  ;  em'acô 
duerb  la  porto,  e  part  en  courrènt  coume  se  lou  diable  Fempourtavo  ! 

Noste  marchand,  que  se  vèi  rauba  coume  s'èro  dins  lou  bos  de  Cujo, 
lando  quatecant  après  lou  laire,  e  lando  que  landaras  !  à  se  desratela,  bra- 
mant coume  un  brau  :  «  Agantas-lou  !  agantas-lou  !  » 

VII 

Quand  lis  anant  e  li  venènt,  qu'èron  noumbrous  pèr  carrière,  (pensas 
donne  !  un  dilun  de  Pandecousto,  en  Avignoun,  es  jamai  esta  e  sara  jamai 
jour-oubrant),  quand,  dise  iéu,  li  venènt  e  lis  anant  veguèron  aquéu  capelan 
espetaclous,  venènt  de  dire  la  messe  o  de  s'alesti  pèr  la  dire,  courre, 
esfraia  coume  un  jusiôu,  courre,  e  vague  de  courre  !  ourlant  e  bramant,  uno 
man  en  l'èr,  e,  de  l'autre,  estroupant  soun  aubo  pèr  pas  se  i'entrava,  fuguè- 
ron  estabousi,  e,  ma  fisto  !  sachèron  plus  se  viravo  de  pico  o  de  carrèu. 

Loubet  ère  davans,  japant  après  lou  laire  e  l'agarrissènt. 

Oh  !  mai  quand,  pièi,  se  sache,  —  e  s'esbrudiguè  lèu,  car  mèste  Alàri,  dins 
lamatinado,  avié  bèn  agu  siuen,  lou  gusas  !  de  dire,  à  l'auriho  de  Jan,  de 
Pèire  e  de  Tôni,  lou  tour  qu'anavo  jouga  ;  quand  se  sache  coume  e  perqué 
moussu  Lampescuro  se  desalenavo  ansin,  tout  cncapelana,  n'i'aguè  de  cri- 
dadisso  folo,  e  de  picamen  de  man,   de  rire  galejaire  e  de  grand  cacalas  ! 

Moussu  Lampescuro,  pechaire  !  tirant  un  pan  de  lengo,  tout  en  aigo,  relent, 
la  fàci  trevirado  e  roujo  coume  la  cresto  d'un  gau  de  mas,  avié  tant  landa, 
e  tant  boufavo,  e  tant  i'avié  pesa  sa  ventresco,  que,  pondent  plus  tira  solo, 
s'èro  oscagassa  ! 


VIII 

S'os  toujour  (li  qu'un  soudard  de  la  Potachino,  un  oumenas,  l'acampc 
morne  au  Pous-di-Bi6u,  ounte  lou  laire,  li  cambo  de  si  hraio  cstrassado  pèr 
la  dent  de  Loubet,  rcndeguè  la  chasublo  raubado;  à  la  cabro-nnorto  lou 
pourtè  coume  en  triounfle  enjusqu'au  Planet  dôu  Change,  au  mitan  d'uno 
foulo  innoumbrablo  e  trefoulido,  que  cridavo  dins  sis  estrambord  :  «  Vivo  ! 
e  vivo  mèste  Alàri  !  » 

IX 

Moudèste  coume  dèu  l'èstre  tout  véritable  ome  de  mei'ite,  mèste  Alàri 
s'èro  csbigna....  pcr  ana  clianja  de  braio. 

LOU   CASGARELET. 


A  FREDERI  MISTRAL 

Moun  bèu  Mistral,  courao  te  dire 
Tout  lou  bon  que  pènsi,  d'abord. 
De  toun  libre  Lis  Isclo  d'or  ? 
Bessai  que  va  prendriés  pèr  rire. 

léu  que  siôu  rèn  qu'un  pichot  sire, 
Vouéli  pas  faire  d'estraml)ord 
E  t'ôubliga  de  me  redire 
Lou  mot  d'Apelles  :  Ne  sutor... 

Adounc,  davans  Fobro  dôu  mèstre, 
Ounte  moun  noum  a  Tounour  d'èstre. 
Me  countènti  de  me  clina 

E  de  saluda  Farribado 

D'dt^ttéleis   Isclo  benastrado, 

Lou  jour  que  Nouestc-Segne  es  na. 

MARIUS   BOURRE 
Marsilio,  lou  25  de  Desèmbre,  1875. 


Quand  trono,  prègo  Dieu  ! 
Ptiso,  quand  fai  soulèu  ! 


LI  NOUM    DI   NIVO 

Uno  annado  (1872),  vous  dounère  li  noum  de  l'estelan  ;  aquest  an,  vous 
dirai  li  noum  dôu  nivoulan.  Tout  acô  's  matèri  d'armana. 

Dins  nosto  richo  lengo  do  Prouvènço,  tôuti  li  nivo  que  parèisson  dins  lou 
cèu,  an,  scgound  coume  soun  fa  o  d'ounte  vcnon,  un  noum  particulié. 

Avès  d'abord  li  nivoulun  que  marcon  de  vent  ;  coume  li  trachèu,  que 
retrason  de  flo  de  coutoun  ;  li  telo  d'aragno,  blànqui  nivouleto  que  voulas- 
trejon  dins  lou  blu  ;  Vagrimoueno,  nivoulino  agroumelado,  apignclado  e 
poumelado,  que  s'estènd  pereilamount  en  pouncho  de  ciprès  ;  c  li  balo  de 
lano,  que  courron  dins  lou  cèu,  quand  lou  mistrau  boufo. 

Avès  pièi  li  nivo  que  marcon  de  plueio.  Si  formo  espetaclouso,  —  que 
rapellon  souvent  l'aspôt  di  Iburtaresso,  —  lis  an  fa  bateja  'mé  de  terme 
tira  di  fourtificacioun. 

Aquéli  nèblo  basso  que  rebalon  l'ourizount  porton  lou  noum  d'emparo. 
Quand  l'emparo  es  loungarudo  e  qu'embarro  eilalin  un  bon  tros  de  la  visto, 
porto  lou  noum  de  hkrri.  Quand,  au  daut  d'aquéu  barri,  blanquejon  e 
s'aubouron  de  nivouloun  acoulouri,  aco  s'apello  de  tourrello.  Quand  un 
gros  nivoulas,  carga  de  tron  e  de  granisso,  mounto  coume  uno  tourre, 
lou  noumon  tourrougat.  Quand  enfin  li  nivage,  nicnaçant  e  negras,  mour- 
rejon  dins  lou  cèu  emé  si  barri  e  si  tourre,  ie  dison  de  castèu. 

l'a  pièi  de  niéu  bijarre,  csfraious,  estrafacia,  qu'anôuncion  de  tempèsto 
e  d'endoulible  :  pèr  cisèmplG  IsiDugadiero,  que  s'agrouvo  sus  lou  Ventour 
c  que  tors  d'eilamount  la  raisso  e  lou  groupas  ;  e  Matablat,  redouta  di 
meissounié  ;  e  Galagu,  qu'escambarlo  lou  Rose. 

l'a  peréu  de  nivoulado  que  barrulon  dins  lis  èr  sènso  marca  ni  vent  ni 
plueio  :  lis  apellon  de  nèfo,  de  niéulo,  depano,  d'aise  o  de  nivo  courrèive. 

Quand  li  nivo  de  plueio,  que  li  Gascoun  apellon  crum,  encabanon  lou 
cèu  e  s'amoulounon  en  mountagno,  uiaussant  e  trounant  e  crebant  en  la- 
vàssi,  acô-d'aqui  es  la  chavano.  Quand  la  chavano  rounflo,  revouluno  e  fai 
l'embut,  es  la  troumbo  d'aigo.  S'un  dardai  de  soulèu  vèn  à  trauca  lou 
sourne,  acô  's  Vescandihado  o  Vesluciado. 

Se  lou  rebat  dôu  nivo  fai  paroisse  dous  soulèu,  denoumon  acô  li  contro- 
soulèu. 

Enfin,  se  lou  soulèu  cnarco  sus  li  nivo  li  sèt  couleur  de  la  lumière,  acô  's 
lou  Pont-de-Sant-Bernat,  VArc-de-Sant-Martin  o  VArc-de-Sedo. 

G.    D.    M. 


-  16  - 

LA     PASTRESSO     DI     BLANC     MOUTOUN 

Er  :  Faut  que  chacun  (jagne  sa  vie 

A  MOUN  AMI  AGHILE  MIll,   PELIBHE  DE  l'aLAUSETO 

Dins  lou  valouft  do  Redaresso  (1) 
Vcguère,  un  jour,  uno  pastresso 
Que  fasié  paisse,  d'ftssetoun, 

Si  blanc  môutoun. 
Un  jour,  veguère  la  pastresso 

Di  blanc  môutoun. 

8oun  capeloun  de  prouvençalo 
Escoundié  sout  de  grandis  alo 
Un  front  courons  e  blanquinèu 

Coume  la  nèu. 
De  soun  capèu  curbien  lis  alo 

Un  front  de  nèu. 

Gardant  Pavé  dins  li  relargue, 

Dous  gros  chin  blanc,  dous  chin  de  parguc, 

Venien,  de-fes,  plen  de  respèt, 

Boisa  si  pèd. 
De-fes  venien  li  chin  de  pargue 

Beisa  sijpèd. 

E  de  la  jouvo  pastourelle 

La  voues  divine,  encantarello, 

Au  vent  trasié  de  longs  acord 

Anant  au  cor. 
Sa  voues  divine,  encantarello, 

Anavo  au  coi-. 

Quand,  tout-d'un-tèms,  sort  d'une  tousco, 

Un  oumenas  à  mino  fousco 

Que  vers  Tenfant  courre,  empressa, 

Pèr  l'embrassa... 
Ai  !  l'oumenas  à  mino  fousco 

Vai  l'embrassa  !.. 

(l)  Rodarosso  es  un  quartié    dôu  tcrraire  rrEiguiero. 


Mai,  à  la  voues  de  sa  mestrcsso, 
Li  dous  chin  blanc,  plen  d'ardidesso, 
Sauton  sus  Tome,  e,  tout  d'abord, 

L'estèndon  mort... 
E  zôu  !  li  chin,  plen  d'ardidesso, 

L'estèndon  mort... 

Acô  's  cscri  dins  lis  annalo  : 
Nôsti  chatouno  prouvençalo 
An  de-countùnio  coumbatu 

Pcr  la  vertu  ; 
Car  nôsti  chato  prouvençalo 

An  de  vertu. 

RAMOUN    DE    CAMANDÔIJLO. 
de  Jiai  1876. 


DOUNACIOUN  DE  CORS 

Dins  lou  countrat  de  mariage  de  magnifique  e  valent  segnour  Reiraounet 
de  Glandevo,  segnour  de  Faucoun,  emé  Batistino  de  Fourbin,  fiho  de 
magnifique  segnour  Palamedo  de  Fourbin,  grand  Président  de  Prouvènço, 
(l  d'abriéu  1468,  noutàri  Guihèn  Raymundi  en  Arle,  fol.  5),  li  nôvie  se 
dounon  l'un  à  l'autre  de  la  façoun  que  seguis  : 

«  leu,  Batestina,  donc  moun  cors  à  vos,  Raymonet,  senhor  de  Falcon, 
•  per  veray  esposa.   » 

—  «  E  ieu  lou  recebe  ;  »  respond  Reimounet. 

—  <  Ieu,  Raymonet,  donc  moun  cors  à  vos,  Batestina,  per  veray  marit 
«  et  per  veray  spous.  » 

-—-  «  Et  ieu  lou  rebre,  »  respond  Batestino. 

Ero  la  fourmulo  di  matrimôni  prouvençau.  Veici  li  paraulo  prounounciado 
pèr  Mario  de  Prouvènço  dins  la  celebracioun  de  soun  mariage  emé  Sanchc 
de  Maiorco  :  t  Ieu  Maria,  filha  de  aut  segnor  monsen  Carie  Segon,  per  la 
gracia  de  Dieu  roy  de  Jérusalem  e  de  Sezilia,  doni  mon  cors  per  liai  molher 
à  vos  Sanclîol.  filh  del  clar  rey  monsen  Jaime.  »  E  Sanciie  respoundeguè  : 
(^  E  ieu  vos  en  recebe.  » 


Pèr  refourma  ço  que  vai  mau, 
Coumcnço  tu  pèr  toun  oustau. 


Marsiho,  1876. 


LOU   BAN 

A    TEODOR   AUBANEL 

En  camisolo  de  satin, 
Un  pichot  coutihoun  sus  l'anco, 
Tout  just  caussado  cm'un  jmtin 
Foulastrejo  dins  la  calanco. 

La  mar,  à  Faubo,  aquéu  matin, 
Coume  un  cor  qu'amour  espaianco , 
Pèi'  Elo,  de  rai  diamantin 
Floco  lou  front  dis  erso  blanco. 

Lou  flot  s'enarco,  Elo  n'en  ris  : 
E  s'éu,  risèire,  au  ro  s'acroco, 
Elo  jDeréu  s'aganto  i  roco  ; 

E,  'mé  soun  pèd  d'emperairis, 

Contro  eu  lucho  e  s'encagno,  e  l'oundo 

Fespousco  si  perleto  bloundo. 

JAN  MONNÉ. 


LA   NOVIO 


Tre  que  caminè  souleto,  causscron  emé  d'esclop  la  bravo  Catarino,  l'ei- 
nado  de  Vincèn,  masagié  de  la  Mountagneto  ;  e  coume,  quand  fugue  fiho 
facho,  ie  faguèron  garda  li  fedo  de-longo,  garde  peréu  lis  esclop,  que  fasien 
cli-clo  !  tout  Fan,  jour-oubrant,  fèsto  e  dimenche. 

Li  quitô  soulamen  lou  bôu  jour  que  la  maridèron,  e....  pensas  donne! 
fugue  ravido  que-noun-sai  de  se  vèire  i  pèd,  pèr  la  proumiero  fes,  uni 
poulit  soulié  de  cabro  que  lusien,  engalanta  d'uno  ganso  de  riban  en  bello 
sedo  negro. 

Nôvio  tout-bèu-just,  sourtié  de  la  glèiso,  touto  trefoulido  au  bras  de  soun 
novi  galant,  e  soun  parentage  ie  toucavo  la  man,  e  Tcmbrassavo,  e  la  be- 
nastrugavo  : 

—  Ben  moun  coumplimen,  ma  bello  ! 

—  Ah  !  se  fasié  tèms,  e  n'aviéu  besoun  !  respoundié  la  novio. 

—  Ma  bono,  bèn  moun  coumplimen  ! 

—  Me  sente  gaio,  aro,  c  siéu  à  moun  aise  ! 

—  Longo-mai,  ma  chato  ! 

—  Ah  !  de  segur  n'aviôu  besoun  !    bèn  bcsoun  ! 

E  la  bravo  Catarino  se  regardavo  li  pèd  :  cresié  que  ie  fasien  coumplimen 
sus  si  poulit  souliô  de  cabro  ! 
.  Es  desempièi  que  se  dis  :  A  dôu  mau  de  la  nôvio,  n'avié  de  besoun  ! 

LOU  GASCARELET. 


LA  VIERGE  DIS  AUPIHO 

En  un  bcu  valoun  dis  Aupiho, 
Sus  lou  vèspre  d'un  jour  d'estiéu, 
Caminave  dins  la  clapiho, 
Lou  front  sounjaire  e  pensatiéu. 

Amirave,  eilamount,  dins  Faire, 
La  grande  alo  di  courpatas, 
E  li  baumo  sourno  à  mi  caire, 
E  li  bonis  verd  davans  mi  pas. 

Aquel  cspetaclo  sévère 
Me  dounavo  la  fernisoun.... 
Quand  subran,  ma  fisto  !  ausiguère 
Un  galoi  piéu-piéu  d'auceloun. 

M'avancère.  —  Milo  floureto 
Long  d'un  roucas  avien  creissu, 
Arrengucirado  e  frescouleto 
Coumo  i  jardin  di  grand  moussu. 

E  pièi  d'aubre  à  verdi  jitello 
Clinavon  si  branco  en  arcèu 
Coumo  un  bèu  porge  de  capello, 
E  ie  cantavon  lis  aucôu. 

E  disiéu  :  «  Coume  sepôu  faire  ?..  » 
Mai  veguère  dins  lou  roucas 
Une  pauro  Vierge,  pecaire  ! 
'Mé  l'Enfant  Jèsu  dins  si  bras. 


Oh  !  noun  èro  qu'uno  Vicrgeto  ! 
Aqui,  despièi  belèu  cent  an, 
Dévié  prega  sèmpre  souleto, 
La  pauro  Vierge  de  gip  blanc  ! 

Es  pôr  acù  qu'avié  fa  crèisse 

Tant  de  flour  à  l'èr  agradiôu... 

~-  Mai  quand  dise  acô,  (lou  counèisse) 

Lis  autre  se  trufon  de  iéu. 

—  Acô  's  segur  quauco  amo  santo, 
Me  dison,  que  chasque  matin 
Dèu  arrousa  li  gènti  plante 
E  fai  à  Mario  un  jardin. 

Eh  !  bèn,  iéu  amère  mai  crèire 
Que  la  Vierge  avîé  fa  jita 
Lis  aubre  que  veniéu  de  vèiro, 
Li  flour  que  m'avien  encanta  ; 

E  que  la  Maire  de  la  Gràci 
Fasié  'cô  pèr  nous  ensigna 
Que,  sus  la  terro  e  dins  l'cspàci, 
Davans  soun  front  tout  dèu  clina. 

E  iéu  alor  m'ageinouiôre, 
Sens  regarda  se  tout-d'un-tèms 
Dins  lou  valoun  o  sus  li  serre 
Res  m'espinchavo  en  sourrisènt  ; 

E  diguère  :  «  O  Vierge  Mario, 
Que  fas  espandi  tant  de  flour 
Sus  li  roucas  de  mis  Aui3ilio, 
Oh  !  douno  à  moun  cor  toun  amour  ! 

E  fai  ie  crèisse  FEsperanço, 
La  Carita,  la  santo  Fe, 
Pèr  qu'i  jour  marrit  de  la  Franco, 
Iéu  posque  faire  moun  devé  !  » 

Ansin  preguère.  E  soun  front  linde 
S'enlusiguè N'èro  belèu 


(Car  d'uni  me  l'an  dicli  ansinde), 
Qu'un  darrié  rai  dôu  grand  soulèu 

Qu'avans  de  quita  nosto  terro 
le  largavo  sa  resplendour... 
Mai  iéu  crese  bèn  pulèu  qu'èro 
Un  sourrire  de  soun  amour. 


l  de  Mai,  1876. 


M.  h. 
dis  Aupiho. 


LOU   FAMOUS  PRESICAIRE 


—  Mai,  que  t'arribo,  Daniso  ?  as  bèn  lis  iue  rouge  !  Vènes  de  chapla  de 
cebo  ?  Belèu  quauque  marrit  cop  d'èr 

—  Ah  !  Nanoun  !  ah  !  ma  bello  !  auriés  ploura  coume  la  font,  se  Taviés 
ausi. 

—  Quau  ? 

—  Lou  famous  presicaire,  qu'an  fa  veni  de  tant  liuen  !  Coume  a  bon  di, 
e  quôti  paraulo  pertoucanto  !  Ah  !  pèr  fignoula  lou  francés  ansin,  fau,  certo  ! 
que  li  capelan  sorton  d'un  bon  scmenàri  ! 

—  Eh  !  sus  que  dounc  vous  a  presica  lou  presicaire,  e  que  vous  a  di  de 
tant  pertoucant  que  n'en  sies  touto  esmougudo  ? 

—  Nous  a  presica  sns  la  cadiero....  e  nous  a  di...  Ah  !  n'en  a  di,  Nanoun  ! 
En  acoumençant,  a  fa  lou  signe  delà  crous E  pièi 

—  E  pièi."...  ? 

—  E  pièi,  es  parti  d'aqui.  Quau  aurié  pouscu  ie  teni  pèd  ?  Ve,  trc  qu'a 
bada,  siéu  estado  gounflo  coume  un  perùssi.  N'en  poudiéu  plus.  E  lou  galant 
acènt  !  Lou  mai  sensible  es  esta  quand  a  di  :  La  prédominance  !  Ah  1  Nanoun, 
la  i^fédominance  a  M'a  près  coume  un  mourimen  de  cor....  Oh!  mai, 
pauro  !  quand  pièi,  li  bras  dubert,  s'cs  mes  à  brama  :  Insubordination  ! 
ah  !  ve,  Nanoun,  i'ai  plus  pouscu  teni,  moun  -cor  a  desbounda,  e  me  siéu 
messo  à  ploura  coume  uno  Madaleno. 

LOU   GASGARELET. 


Fiho  gaio  me  plais  bèn, 
Emai  que  me  siegue  i-èn. 


A   FREDERI  MISTRAL 

Salamoun  do  la  Prouvènco, 
La  Prouvidènci  de  Di6u 
Siau  te  garde  en  recoumpènso 
Dôu  Pater  qu'as  di  pèr  iéu  ! 

De  ta  justamcn  jalouse, 
Souto  soun'^iuc  triounfant 
Longo-mai  ta  maire,  urouso. 
Couve  c  bèlc  soun  enfant  ! 

Pièl,  de  Sabo,  —  o  de  Marsilio,  — 
Qu'uno  rèino  di  peu  d'or 
T'adugue,  en  présent,  un  cor 
Tout  amour  e  pouësio  !.... 


MarsihO;  lou  jour  de  l'an  1876. 


AGUSTE   VERDOT. 


LA   PARTIDO    El   BOGHO 

AU   GLU   DEI   BOULOMANO,     A    MARSIHO 
I 

Mie-jour.  La  panso  es  pleno.  Es  tèms  de  s'acampa. 
Vièi  dévot  dôu  dilun,  l'anan,  o  l'anan  pa  ? 
Toumbo  un  soulèu  d'aploumb  que  tôurraric  de  favo, 
E  la  mar  bluro  fa  la  sieste  sus  lei  grave. 
Eh  bon  !  cercaren  l'oumbro  estraiado  dei  pin. 
Que  jugan  ?  l'anchouiado  ?  une  dobo  ?  un  lapin  ? 
Es  pas  dilun  pèr  rèn.  —  Zôu  !  feiniantas,  en  routo  ! 

E  lei  vaqui  parti,  bras  dessus,  bras  dessouto. 

Soun  quatre,  soun  pas  mai.  Jamai  lei  capourié 
Fan  la  partido  à  siôis,  quand  lou  cèu  toumbarié  : 
A  sièis,  lou  jue  languis  e  marche  au  pas  dei  touero. 
Es  bouen  pèr  lei  couscri,  lei  bachin  de  defouero  ! 
Mai  pèr  si  debasta,  lei  mèstre  jugadous 
S'arrambon  pèr  parèu,  toujour  dous  contre  dous. 

II 

S'armon  de  soi  bocho  fcrrado 

De  clavcu  plat,  fin,  trelusènt 

Coumo  rcscaumo  dei  daurado 

Qu'ei  fôucado,  l'cstiéu,  vesèn. 

Lou  bouchoun  ei  man,  lou  pu  jouine 

Va  davans,  seriéu  coumo  un  mouine 

Que  degruno  soun  capelct, 

E,  drech  c  ferme  sus  sei  quiho, 

Lou  darnié  pouerto  la  boutiho 

Couifado  dôu  gai  goubelet. 

A  peno  si  carron  sus  plaço, 
Autour  dei  quatre  capourié 
La  foulo  dei  curions  s'amasso, 
Coumo  uno  double  galarié. 
Chasque  coup  que  mandon  la  bocho, 
Vias  brandeja  dous-cènt  caboclio 
Que  la  siegon,  l'uei  grand  dubert  ; 
E,  quand  la  bocho  au  sou  s'arrèsto, 
Vias  s'abeissa  lei  dous-cènt  tcsto 
Que  badon  coumo  de  limbert. 

—  Lou  pouin  es  miéu  d'uno  semelle  ! 
Crido  l'un.  —  L'autre  dis  :  Es  miéu 
De  mie-pan.  >—  Vôngue  la  feissello  ! 
Souvent  l'aFespessou  d'un  fiéu... 

—  Van  tira  !  —  Garo  la  mitraio  ! 
E  subran  la  double  muraio 

De  boutôu  —  s'escarto  d'esfrai. 
Degun  boufo.  —  Pan  !  pico-rèsto  ! 

—  Brave  !  cridon  lei  dous-cènt  tèsto, 
E  lou  ciéucle  si  ferme  mai. 

Chascun  mete  à  la  jugaduro 
Tant  de  fue,  de  passion,  de  souin, 
Que  la  partido  long-tèms  duro 
Bèn  que  vague  qu'en  quienze  pouin. 
Au-mai  lou  tiraire  n'en  pico, 
Au-mai  lou  pouintaire  s'aplico 


A  faire  tcta  lou  bouchoun. 

De  que  ])ord  que  vire  la  barco, 

Es  un  miracle  se  si  marco 

Mai  d'un  pouin  pèr  coup,  c  pichoun  ! 

Mai  que  bataio  !  mai  que  fèsto, 
Quand  lei  dous  lei  pu  fort  dôu  jue 
S'aganton  enfin  tèsto-à-tèsto 
A  la  toumbado  de  la  nue  ! 
Ah  !  lei  supèrbei  coup  de  bocho  ! 
Tôutei  lei  man  souerton  dei  pocho 
Pèr  aplaudi  lei  dous  guerrié, 
E  la  glôri  de  la  journado 
Entre  un  e  l'autre  es  pavtejado, 
Car  si  soun  mantengu  parié. 

III 

Oh  !  bèu  jue  prouvençau  !  coume  vous  reviscouero  ! 
Coumo  vous  dégourdis  lei  pèd,  lei  man,  Ici  ren  ! 
Coumo  fouito  lou  sang  que  dins  lei  veno  couero  ! 
E  coumo  li  mourdès,  quand  même  jugués  rèn  ! 

Es  de  toute  sesoun,  es  de  tôutei  leis  âge; 
Vous  refresco  l'estiéu,  vous  rescaufo  l'ivèr, 
Tout  l'es  bouen  :  lei  roucas,  lou  sablas  dei  ribage, 
La  piano,  lei  camin  bourda  de  gazoun  verd. 

La  jouinesso  à  sang  viéu,  que  de  tout  bord  fa  flamo, 
Si  defougo  à  tira  :  leissas  passa  lou  vent  ! 
Lei  vièi,  pu  malicious,  que  soun  de  finei  lamo, 
Pouinton  à  coup  segur  e  marcon  pu  souvent. 

Quand  Sant  Dimenche  fa  cabrioula  sei  cloche, 
Sus  la  couesto,  ei  rampar,  dins  lei  draiôu  dei  mas, 
Coumo  de  perdigau  vias  boundeja  lei  bocho, 
De  Digne  en  Avignoun,  de  Vènço  à  Sant-Chamas. 

Leis  enraja  li  soun  vue  jour  de  la  semano  ; 
N'en  perdon  puei  lou  souem,  mai  n'en  bevon  pas  men. 
A  Marsiho,  l'a  même  un  Clu  de  Boulomano, 
Qu'es  mies  amenistra  que  lou  gouvernamon. 


Loi  mascle  de  la  vilo,  aquélci  d'en  bastido, 
A  la  plucio,  au  mistrau,  au  frech,  à  la  calour, 
Soun  pertout  aligna  pèr  la  gaio  partido, 
E  mancarien  pulôu  un  rendès-voUvS  d'amour  ! 

Aqui,  de  la  Prouvènço  estudiarés  lei  tipe  : 

Foueço  brun,  quàuquei  rous,  de  blanc  coumo  un  lançùu. 

Cadun  es  abrama,  que  chique  vo  que  pipe, 

E,  pèr  resta  pu  libre,  an  mes  la  vèsto  au  sou. 

N'a  de  piastra,  de  gus,  de  long  coumo  uno  orsiero, 
De  court  coumo  un  toupin,  de  maigre,  d'entripa 
Qu'en  si  clinant,  soun  ventre  escoubo  la  pôussiero, 
E  que  suson  de  rifle.  —  Aquéli  tiron  pa. 

Darrié  la  bocho,  n'a  que  fan  de  sau  de  cabro. 
D'àutrei  rèston  planta  rede  coumo  un  piquet. 
N'a  que  l'uei  vous  fa  pou,  tant  la  coulèro  l'abro  ! 
D'àutrei  que  toujour  rien  sènso  sauprc  perqué. 

N'a  que  fan  quatre  pas,   puei  si  meton  à  courre 
En  si  troussant  lou  cors  à  si  desrelinca, 
E  que  riscon,  lei  fouel,   de  s'espôuti  lou  mourre, 
Se  pèr  malur  lei  pèd  venien  à  li  fourca. 

Un  cerco  la  planuro,  un  autre  lei  restanco  ; 
Se  juego  mau,  qu  saup  tôutei  lei  tron  que  dis  ? 
Es  jamai  lou  tiraire,  es  lou  bouen  Dieu  que  manco  !... 
E  juro  à  fa  trambla  lei  Sant  dôu  paradis. 

Sa  plego,  va  fau  dire,  es  pèr  fes  un  pau  lourdo. 

Un  pouintaire  d'elèi  macara  lou  pu  du  ; 

E  quand  bocho  e  bouchoun  vous  fan  toujour  la  gourdo, 

Lou  pu  flame  tiraire  a  d'avanço  i:>erdu. 

S'en  mandant  aut  e  mouert,  quand  la  bocho  au  sôu  toumbo, 

Rescontro  un  massacan,  la  bocho  lampo.  —  Adieu  !... 

A  vint  pas  dôu   bouchoun  passo  coumo  uno  boumbo, 

Qu  a  mes  la  pèiro  aqui  ?  Souco  !  es  mai  lou  bouen  Dieu  ! 

Basto  !  es  qu'un  fue  de  Icngo,  e  tau  que  pu  fort  crido, 
Es  lou  moiou  garcoun  en  qu  .si  pou  sounja. 


Puci,  es  un  crèbo-couor  de  perdre  la  parti  do, 
De  paga  lou  lapin,  c  d'cstre  galoja. 

Mai  li  fau  pas  trente  an  p6.r  prendre  soun  revenche, 
Coumo  ei  pople  qu'an  plus  soucit  de  soun  ounour. 
Tau  a  perdu  dijôu  que  gagnara  dimenche, 
E  tout  lou  mounde  page  e  galejo  à  soun  tour. 

IV 

Ah  !  jue  dei  fiéu,  que  n'an  eireta  de  sei  raire  ! 
Sies  bèn  nouestre,  sies  bèn  la  joio  dôu  terrau. 
T'aprenèn  bèn  avans  de  mena  dre  Taraire, 
Avans  de  maneja  la  tiblo  e  la  destrau. 

Moun  bèu  jue  prouvençau,  dins  mei  rimo  t'embràssi. 
T'erian,  ti  sian  fîdôu,  ièr,  encuei  e  deman, 
E  demandan  pas  rcn  au  Segnour,  que  la  gràci 
De  creba  centenàri....  emé  lei  bocho  ei  man. 

CHARLE    PONCY. 
Touloun,  1876, 


LA  COUMESSÏOUN 

Un  bourgés  de  vilage  mande  sa  servicialo  à  la  vilo  e  ie  dounè  la  noto  di 
coumessioun  qu'avié  à  faire.  La  noto  pourtavo  :  M'adurras  acà,  aco,  acù, 
e  un  cosico. 

La  chambriero  faguè  proun  tôuti  lis  àutri  coumessioun  ;  mai  quand  fasié 
legi  sa  noto,  degun  sabié  ie  dire  ço  qu'cro  un  cosico. 

Dins  uno  boutigo,  à  la  fin,  ounte  èro  mai  intrado  pèr  demanda  s'avien  de 
cosico,  e  mounte  res  peréu  sabié  ço  qu'cro,  se  devine  'n  païsan  que  vou- 
guè  vèire  lou  papié... 

—  Eh  !  moun  Dieu,  santo  fiho  !  digue  lou  païsan  entre  legi  la  noto,  es  un 
saussissot  que  demande  toun  mcstre.  Tè,  regarde  :  c  —  o,  sau,  s  —  i, 
ssi,  c  —  o,  ssot,  saussissot  ! 

LOU  GASGARELET, 


Degun  noun  perd  mai 
Que  lou  que  s'envai. 


COUME   A  VINT  AN 

Cansoiin 

Siéu  vici.  Sout  lou  fais  dis  annado 
Ma  pauro  esquino  es  escrancado  ; 
Siéu  tout  rampous,  ai  li  peu  blanc; 
Mai  li  floureto  c  li  chatouno, 
Li  trove  scTuprc  galantouno, 
E  lis  ame  coume  à  vint  an. 

Siéu  vièi.  L'ivèr  e  si  plouvino 
M'an  rendu  coume  un  chaucho-espino, 
E  m'envau  tout  balin-balan  ! 
Mai  lou  vin  qu'en  raiant  pcrlejo, 
Lou  vin  que  dins  lou  got  pctejo, 
léu  lou  chourle  coume  à  vint  an. 

Siéu  viéu.  E  ma  visto  èi  neblouso  ; 
Ai  lou  charpin,  l'imour  renouso, 
Siéu  vièi,  vous  dise,  coume  un  banc  ! 
Mai  li  cansoun  que  nosti  rèire 
Cantavon  en  aussant  lou  vèire, 
léu  li  cantc  coume  à  vint  an. 


E.   JOUVEAU. 


Cau-mount,  1876. 


LOU  VIN  DOU  PURGATORI 

Li  gcnt  d'autre-tèms  se  gatihavon  pèr  rire,  e  même  li  curât  se  permetien 
la  galéjade.  Mai,  de-fes,  en  galejant  atroubavon  sabato  à  soun  pcd. 

Un  jour,  un  parrouquian  dôu  curât  de  Bezouço,  estent  vengu  en  clastro, 
digue  au  capelan  : 

—  Bonjour,  curât  !  Veniéu  vous  adurre  dès  cscut  pèr  faire  dire  un  trente- 
nàri  à  moun  paure  paire. 

—  Aco  's  un  brave  drôle,  respoundeguè  lou  prèire.  Mete  l'argent  sus  la 
chaminèio,  c  vène  béure  un  cop. 

E  moussu  lou  curât  destapo  uno  vièio  fiolo,  n'en  vuejo  un  travès  de  det 
dins  un  parèu  de  got,  n'en  porge  un  au  parrouquian,  e  pièi,  aguènt  touca, 
li  dous  bovèire  ausson  lou  couido. 


—  Santa-dei,  moussu  lou  curât  !  cridè  lou  Bezouci6  on  so  lipant  li  brcgo, 
acô  's  pas  de  pissagno  de  gàrri  !  Mai  que  vin  es  aco  ? 

—  Devino,  moun  enfant. 

—  Es  de  vin  de  Tavèu  ? 

—  Noun. 

-—  De  Langlado  ? 

—  Pesqui  pas  ! 

—  De  Chusclan  ? 

—  Ah  !  pas  mai. 

—  De  Castèu-nôu-de-Papo  ? 

—  Encaro  plus  pau. 

—  Ma  fe  de  Dieu  !  curât,  ai  proun  manjade  favo... 

—  Bèn  !  vos  que  te  lou  digue  ? 

—  Digas,  moussu  lou  priôu. 

—  Es  lou  vin  dôu  purgatôri. 

Ma  fisto,  sus-lou-cop  lou  parrouquian  se  viro,  mando  la  man  sus  la  clia- 
minèio,  e  remet  dins  sa  pôchi  li  dès  escut  dôu  trentenàri. 
-—  Mai  que  fas,  moun  ami  ?  cridè  lou  capclan. 

—  Emporte  l'argent  di  messo. 

—  Mai  coume,  escumerga  !  voudriés  leissa  toun  paire  au  founs  dôu 
purgatôri  ? 

—  Ah  !  m'engardariéu  bèn,  réplique  lou  Bezouciô,  de  lou  tira  d'aqui  !  un 
rode  mounte  i'a  de  tant  bon  vin  !  «  Ah  !  gusas  !  me  dirié  moun  paire,  que 
noun  me  ie  leissaves  dins  lou  sant  purgatôri,  que  bevian  de  vin  de  Dieu  !  « 

LOU   CASCARELET. 


LOU    PAN  NEGRE 

Pèire  es  de  Sant-Janet,  proche  de  Coursegoulo  ; 

Soun  vilage  es  basti  souto  un  grand  baus  pounchu 

Que  sèmblo  un  pénitent  couifa  de  sa  cagoulo. 

—  Es  mitroun  ;  s'en  crèi  foueço  ;  es  gros  e  moustachu, 

Mai  es  gaire  pu  fin  qu'un  fada  dôu  Martegue. 

A  puei  d'àutrei  défaut  que  si  perdounon  men  : 

Lou  dimenche,  fau  que  s'empegue, 

Sérié  pas  dimonche  autramen. 


Dounc,  un  dimenche  au  ser,  pèr  pasta  sa  fournado, 
Pèire  au  four  rintrô  tard.  —  Marchavo  de  traver. 
L'avié  foueço  de  vent  dins  sa  vélo  largado, 
Bèn  que  faguèsse  pas  lou  mendre  boufa  d'èr. 
Coumo  li  vesié  trouble  e  qu'èro  à  la  sourniero, 
Quand  siguè  desbraia,  nus  coumo  un  bedouvin, 

Au  lue  d'aigo,  dins  la  pastiero, 

Vejèt  un  gros  barriéu  de  vin. 

Pasto  que  pastaras  !  —  «  Bon  !  la  farço  es  au  pebre,  » 

Digue  lou  lendeman,  quand  lou  pan  signe  eue. 

«  Enfôurni  de  naveto  e  souérti  de  pan  nègre  ? 

«  Lou  four  èro  trou  eau  :  l'aurai  vist  que  de  fue  !  » 

Si  tire  jjas  d'aquî,  jamai  aguè  Fidèio 

Qu'en  mesclant  la  farino  e  lou  vin  coumo  aco, 

Avié,  dins  soun  got  de  la  vèio, 

Pasta  de  pan  pèr  lei  jacot. 

E  pamens,  voulié  pas  perdre  aquelo  fournado. 
Coumo  faire  ?  —  Vire,  s'entreinè  talamen 
Que  n'en  fè  soun  proufi  dins  la  mémo  journado  : 
Sus  la  routo,  lou  ser,  passavo  un  regimen  : 
Lou  li  serve  tout  caud  pèr  n'en  trempa  la  soupo. 
Pèr  pan  de  municien  lou  vendèt  ei  sourdat, 

E  l'istôri  dis  qu'à  la  troupo 

Jamai  pan  a  tant  agrada. 

CHARLES  PONGY. 


Touloun,  1876. 


LOU   VLN  DE  CHUSCLAN 

Quand  i'aviè  de  vigno  à  Chusclan,  li  Chusclancn  avion  de  vin,  bon  o 
marrit,  segound  l'annado. 

—  Ha  !  es  tau  que  l'avèn  fa,  disien,  aussant  lou  toun,  li  Chusclanen, 
quand  soun  vin  èro  bon. 

E  quand  èro  marrit  :  —  H6u  !  disien,  aussant  lis  espalo,  es  coume  lou 
bon  Dieu  lou  mando. 

LOTI   C.4SCARELET. 


—  f)0  — 

REMEMBRANÇO  DOU  PONT  DOU  GARD 

A    MIDAMISELLO    **** 

Lou  soulèii  trccoulant  dauravo  lis  arcado 
Dôu  pont  cspctaclous  ;  e.  nautrc,  cstabousi, 
Amiravian  l'arc-vôut  e  li  picloun  môusi, 
E  de  tant  de  grandeur  avian  Famo  ensucado. 

Vaqui  Tobro  dis  orne  !..  E  li  pèiro  macado 
Di  bais  rufc  c  jala  dôu  Tèms  empcrcsi, 
Que  soun  belle  pamens  ! . . .  Mai  6u  dis  qu'a  lesi, 
E  chaspo  sa  dcstrau,  qu'es  jamai  cnibrecado. 

Subran  iéu  me  virère,  e  dins  un  autre  azur, 
Countcmplcre  à-de-rèng  li  front  courons  e  pur 
De  quatre  frésqui  chato,  autant  gènto  que  jouino  ; 

E,  'spavourdi  d'un  lamp,  m'escridère  sutiéu  : 
—  De  quant  vos  mai,  amour,  que  sies  obro  de  Dieu, 
Qu'aquéli  dis  uman,  que  fînisson  qu'en  rouino  ! 

ANFOS  TA VAN. 
22  de  Mai,  1876. 


L'ASE    ENGAJA 

Fa  'n  brave  Martegau  que  vouiajavo  emé  soun  ase.  E  se  trobo  qu'en  ri- 
bejant  la  routo,  veguè  'no  tousco  d'aubre,  em'uno  erbo  dessouto  que  vous 
preniô  pèr  l'iue. 

—  Tè,  digue  l'ome,  veici  une  belle  bauco  pèr  arriba  nostease... 

E  'm'acô  estaquè  l'ase  au  pèd  d'un  aubre,  e  dôu  tèms  qu'aquest  manjavo, 
6u  s'anè  permena  peraqui  à  l'entour  pèr  vèire  se  i'avié  d'ôulivo  is  ôulivié, 
d'amelo  is  amelié  e  de  figo  i  figuiero. 

Entcrin  dous  soudard  passavon  sus  la  routo.  E  coume  fuguèron  à  dre  de 
l'ase,  se  van  dire  d'un  à  l'autre  : 

—  Vaqui  un  cambarado  qu'a  chausi  pèr  se  pausa  uno  bono  oumbro...  Se 
fasian  coume  aquel  ase  !  leissaren  toumba  la  caud. 

E  vaqui  mi  dous  arquin  que  lèvon  sis  abit,  e  li  meton  sus  l'ase  ;  quiton  si 
guèto,  si  sabre,  si  sakô,  e  li  cargon  à  l'ase  ;  pièi,  eila  darrié  lis  aubre,  van 
s'estèndro  e  s'endourmi. 


_  (jl  — 

Vèn  loii  inèstrc  de  1  ase...  Mai  quau  vous  a  pas  di  qu'en  vcsènt  lou  bour- 
risco  arnesca  de  l'abit,  dôu  sakô  e  di  guèto,  ie  crido  coume  eiçô  : 

—  Ah  !  sacre  manjeiras  !  te  sies  engaja  !  o  feiniant  !  o  roussaio  !  vai  ! 
l'aviéu  toujour  di  qu'ères  bon  que  pèr  acô...  Eh  !  bon,  ie  sies,  bon  bèn  te 
fague  !  Mai  t'avertisse,  ve  !  coume  sies  qu'un  gourrin,  qu'un  galavard  c 
qu'un  pau-vau,  desertaras  un  jour  en  empourtant  armo  c  bagage,  e  te  faras 
fusiha  ! 

E  aco  di,  lou  Martegau,  round  coume  un  palet,   planto  aqui  soun  ase,  c 
s'entourno  au  Martegue  emé  lou  sacrebiéu. 
Li  soudard  se  revihon  e  se  fan  d'un  à  l'autre  : 

—  Vaqui  un  ase  que  dèu  ges  avé  de  mèstre  :  se  lou  mcnavian  à  Marsiho  ? 
Pourtarié  nèsti  bagage,  e  pièi  lou  chabirian...  Menen-lou  ? 

—  Menen-lou  ! . . .  Ja  !  i  ! 

E  nôsti  dous  troupié  se  remeton  en  routo,  e  lou  poutre  filo  davans,  arnesca 
coume  un  miquelet. 

Pamens  quand  lou  bardot,  au  bout  de  miejo-lègo,  aguè  recouneigu  que 
s'aliunchavo  de  l'estable,  tout-en-un-cop  chauriho,  fai  uno  petarrado,  viro 
brido  csglaria,  —  e  adessias  !  venès  me  querrc  !  part  coume  un  fouletoun 
à  travès  dis  ôuliveto...  Lando  que  landaras  !  e  vers  soulèu  tremount,  arribo 
tout  bramant  au  pourtau  de  soun  estable. 

—  Ah  !  sacre  maufatan  !  lou  Martegau  ie  crido,  desbadarna  !  bregand  ! 
escapoucho  !  gusas  !  l'aviéu  bèn  di  que  desertariés  emé  armo  e  bagage  !... 
Mai,  vai,  as  bèu  brama  :  risco  pas  que  te  souste  nimai  que  te  recate...  vau 
souna  li  gendarmo. 

Lou  brave  Martegau  vai  souna  li  gendarmo,  en  ie  disent  :  «  Venès,  qu'à 
l'oustau  i'a  'n  déserteur.  » 

E  la  gendarmarié  dôu  Martegue  arrapo  l'ase,  lou  menon  à  la  coumuno, 
e  li  municipau,  s'assemblant  en  counsèu  de  guerre,  coundanon  lou  bour- 
risco  à  èstre  gounfta.  le  lardon  un  canoun  au  tafanàri,  e  a-de-rèng  coume 
à  Jounquiero,  tôuti  li  Martegau  vènon  boufa  au  canoun. 

Lou  Maire,  coume  de  juste,  s'èro  garda  pèr  lou  darrié.  Quand  venguè  à 
soun  tour,  demandé  la  paraulo,  e  digue  : 

—  Mis  ami,  escoutas  uno  resoun  :  en  qualita  de  Maire,  m'es  avis,  qu'es 
gaire  ounèste  que  iéu,  voste  majourau,  boufc  dôu  même  bout  que  vautre. 
Que  n'en  pensas  ? 

—  Que,  qu'es  ac6  ?  digue  un  marrit  bret  qu'èro  dôu  partit  contre,  que, 
que,   que,  mou,  moussu  lou  Maire  es  pas  un  ome  coume  lis  autre  ? 

—  Te  vos  teisa,  bougre  de  manjo-favo  !  tôuti  li  Martegau  cridcron.  Pen- 


San,  moussu  lou  Mairti,  que  parlas  coume  un  libre,  e  que,  de  dre,  poudès 
pas  vougnc  vosti  bouco  ounte  cadun  a  fréta  si  brcgo.,.  Z6u  !  viren  lou 
canoun  ! 

E  revirèron  lou  canoun  ;  e  lou  Maire,  à  soun  tour,   boufè  au  quiéu  de 
l'ase. 

LOU  CASGAKELET. 


187G. 


MALANCONI 

REVIRA  DÔU  LUDÔVI  DE  VAUZELLES 

Passa  li  jour  plen  de  beloio, 
Vènon  li  jour  sènso  soûlas  ; 
Ço  qu'entraînas  dins  la  joio, 
Dins  lou  malastre  Tacabas. 

O  moun  amo,  qu'eisa  s'esclapo 
La  coupo  siavo  ounte  bevèn  ! 
Coume,  subre-ouro,  se  n'cscapo 
Lou  raive  de  noste  jouvcnt  ! 

Li  flour  qu'eiçavau  Ton  rabaio, 
Coume  lou  mendre  revoulun 
Fueio  à  fueio  lis  esparpaio, 
E  que  sa  frucho  a  d'amarun  ! 

Espèr,  soubro  de  mi  richesse. 
Me  quites  qu'i  radié  badau  ! 
S'eici  tènes  pas  ti  proumesso, 
Dieu  li  tendra  peramoundaut. 

A.    DE   GAGNAUD. 


LI  RICHE  E   LI  PAURE 

Coume  vai  que  i'a  de  riche,  e  coume  vai  que  i'a  de  paure  ?  Pamens  lou 
bon  Dieu  es  juste,  e  sèmblo  qu'à  dre  faire,  devrian  naisse  tôuti  parié.  Es 
bèn  ansin,  dôu  rèsto,  que  li  causo  sarien,  sènso  la  fauto  dôu  proumier  orne. 

Quand  noste  paire  Adam  fugue  marida  —  emé  Evo  nosto  rèire-segno-grand, 


—  63  — 

aguèron,  tau  vous  dire,  uiio  gareiiado  d'enfant  que  fasié  trambla.  Evo,  touti 
li  nôu  mes,  avié  'no  bessounado. 

Un  jour  que  lou  bon  Dieu  rescountrè  mèste  Adam,  ie  venguè  coume 
eiçô  : 

—  Autramcn,  coume  vai  lou  biais  ?  Vènes  en  familio  ? 

—  Ah  !  moun  bon  Dieu,  respoundeguè  Adam,  se  vesias  quento  couvado  ! 
Lou  bon  Dieu  adounc  ie  dis  : 

—  Anen  lis  un  pau  vèire... 

—  Me  fasès  bèn  d'ounour,  noste  paire  réplique.  Soulamen,  d'aquesto 
ouro,  li  pichot  ie  soun  pas  :  Feinat  es  ana  fouire,  lou  cadet  gardo  li  fedo, 
li  chato  soun  à  la  bauco,  e  lou  jouine  es  ana  grata  de  cacalauso...  Passas 
deman,  lis  avertirai,  e  li  trouvarés  tôuti. 

—  Eh  !  bèn,  tournarai  deman,  digue  lou  bon  Dieu. 

L'endcman,  mèste  Adam,  qu'aviô  vergougno,  lou  badau  !  de  tant  avé  de 
ninèio,  faguè  veni  à  soun  entour  li  plus  poulit,  e  mande  lis  autre,  lou  plus 
gros  mouloun,  s'escoundre  dins  la  paiero. 

Lou  bon  Dieu  vèn,  e  mèste  Adam  n'i'en  presènto  uni  dous  o  quatre  : 

—  Oh  !  li  galants  enfant  !  lou  bon  Dieu  faguè.  le  vau  douna  ma  benedi- 
cioun... 

E  lou  bon  Dieu  li  bcnesiguè. 

Aquéli  d'aqui  fuguèron  li  riche  ;  e  li  pàuri  marrit  qu'èron  dins  la  paiero, 
ai  las  !  fuguèron  li  paure  ! 

LOU   CASGARELET. 


L'AUBRE    FELIBREN 

(Sounet   legi  pèr  Santo   Estello,  lou  21  de  mai  1876) 

L'aglan,  quand  s'èi  fa  chaîne,  au  soulèu  s'espandis. 
Sus  la  colo  enaussant  si  branco  à  verd  fuiage  : 
De  pertout  lis  aucèu  ie  canton  soun  ramage  ; 
E  lou  pastre  à  soun  oumbro  i  cantaire  aplaudis. 

Save  un  chaîne  nouvèu,  à  pouderous  brancage, 
Que  dins  l'escandihado  escalo  e  se  gandis, 
E  mounte  un  vùu  d'aucèu  s'acampo  e  s'esbaudis, 
Gantant  d'un  soulet  cor  e  dou  même  lengage. 


—  IJi  — 

Sias  vautre  lis  auccu  sus  l'aubre  fclibrcn 
Que  si  ramèu,  sourti  de  l'aglan  proumieron, 
Assouston  lou  Miejour  enjusqu'en  Catalougno  ;  — 

Noun  siéu,  paure  de  iéu  !  que  lou  pastre  asseta 

A  Foumbro  de  voste  aubre...  e  sens  voues  ni  zambougno, 

Lou  cor  tout  esinougu,  vous  ausisso  canta. 

SABLN  AIIESSY. 
Aurenjo,  21  de  Mai,  1876. 


JAN-CERCO-LA-POU 

CONTE  PROUVENÇAU 

Jan-Cerco-la-P6u  èro  un  bèu  droulas  qu'avié  jamai  de  sa  vido  agu  pou  ; 
mai  sa  maire  èro  pôutrouno  coume  un  gàrri  ;  tant  qu'un  jour,  Jan  vouguè 
saupre  ço  qu'èro  la  pou,  e  partiguè  pèr  l'ana  cerca.. 

Caminè  tout  lou  jour,  e  sus  lou  vèspre,  arribè  dins  un  grand  bos,  ountc 
i  branco  dis  aubre  se  balançavon  de  pendoula  que  fasien  cent  grimaco. 

Jan,  pèr  li  pas  vèire,  viro  de  caire  e  doublo  lou  pas.  Mai,  veicique  li 
j)enjadis  toumbon  di  branco  coume  de  clofo  de  castagno,  e  coume  d'csperi- 
toun  en  roumiéutcjant  de  paraulo  jauno,  ie  danson  à  soun  entouruno  danso 
bcstorto,  coume  s'avien  dansa  li  racine  dis  aubre.  Jan  se  n'amusavo,  quand 
veguè,  dintre  lis  aubre,  un  lumenoun  lusi.  Se  ie  gandis:  èro  lacabano  d'un 
carbounié.  Pièi,  e  tout-d'un-tèms,  uno  belle  chato,  lou  rire  à  la  bouco,  vèn 
lou  reçaupre  à  la  maniero  antico.  —  Mi  gènt  encabanon,  dis,  vau  veni. 
Intras,  souparés  emé  nautre. 

La  chato  qu'ansin  ie  parlavo  èro  uno  flour  di  bos  dins  si  dès-e-vuech  an, 
qu'avié  jougne  prim,  gauto  roso  e  peu  nègre  frisa  ;  e  dins  lou  tèms  que 
trempo  la  soupo  e  refresco  li  got,  si  gènt  arribon,  fan  à  Jan  la  benvengudo, 
e,  coume  s'èro  de  l'oustau,  l'ataulon  cm'éli,  en  parlant  de  cause  c  d'autro. 

—  Coume  se  fai,  digue  lou  carbounié,  que  vous  fugues  csmarra  tant 
liuen  ? 

—  Cerque  la  Pou,  ie  respond  Jan. 

—  Eh  bèn  !  poudès  pas  mies  capita  :  à  dous  cent  pas  d'eici,  s'atrovo  un 
vièi  castelas  que  tôuti  aqueli  que  ie  couchon,  n'en  moron  de  la  pôu. 

—  Mounte  èi  que  i'ane  ?... 

—  Noun  !  cridè  la  chato.  Vole  pas,  que  sies  trop  jouine  pèr  mouri. 


—  Gô  — 

E  rcmbrasso  d'un  cop  d'iue  tant  dous  qu  aurié  tenta  lou  diable  (se  lou 
diable  l'avié  visto).  Pamens  Jan  noun  se  laisso  tenta,  e  vai  la  niue  même 
au  castelas. 

La  porto  de  fèrri  èro  barrado,  Jan  sono.  Au  brut  que  fai,  li  rato-penado  c 
H  bèu-l'ôli  volon,  espavourdi,  coumc  se  la  campaneto  avié  reviha  li  trèvo 
dôu  castcu;  la  porto  s'esbrando,  reno  dins  si  goufoun  rouvihous,  e  se  duerb 
souleto  davans  la  vasto  court  deserto  coume  un  cemcntèri,  pleno  de  trauco- 
sa,  de  maulo,  de  fenoun,  e  pèr  lou  sou  d'estatuo  routo  e  de  vas  esclapa. 
Dins  lou  founs,  mountavon  de  grand  escalié  desjoun,  gris  e  taca  coume  d'es- 
quino  de  rassado.  Jan  travèsso  la  court,  mounto  lis  escalié,  intro  dins  la 
cousine,  ounte  viravo  à  la  brocho  un  cabrit  de  la. 

Jan,  vesènt  res,  s'assèto  ras  dôu  tisoun,  e  coume  vai  pèr  empura  lou 
gavèu,  tourabo  dôu  canoun  de  la  chaminèio  uno  mita  de  cambo,  qu'espousco 
lou  recaliéu  dins  la  lichafroio  e  contro  lou  roustit.  Sènso  s'esmôure,  Jan 
acampo  la  cambo  e  la  jito  dins  un  caire. 

E  pièi  toumbo  un  pèd,  pièi  un  bras,  uno  man,  e  lou  côu,  e  la  tèsto,  e  tout 
un  cadabre  à  cha  moussèu,  que  Jan  acampo  mai,  e  jito  mai  au  même  caire. 

Coume  detros  d'anguielo  que  vènon  de  chapouta,  li  moussèu  sauterlejon, 
se  revechinon  de  tau  biais  que  li  membre  esparpaia  s'apàrion  e  refan  lou 
diable  chapouta,  que  repren  vido,  e  s'esbigno  en  quilant  de  mounte  èro 
toumba. 

Pas  pulèu  a  despareigu  que,  dins  tout  lou  castèu,  s'ausis  de  tirasso  de 
cadeno,  de  dindin  d'esquerlo,  de  brut  de  peirôu,  de  miaula  de  cat,  de  siblet 
d'infèr,  e  tout  un  chafarct  que  crèis  de  mai  en  mai.  Pamens  quand  miejo- 
niue  sounè,  lou  chafaret  s'amourtiguè  dins  lou  vièi  castelas,  e  lou  grand 
diable,  uno  lanterne  fantastico  à  la  man,  parèis  mai  davans  Jan,  e  de  sa 
voues  rauco  ie  crido  :  Jan,  s'as  pas  pôu,  vène  emé  iéu. 

E  subran  lou  diable  duerb  la  porto  d'un  long  courredou,  e  sus  lou  sôu, 
au  plafoun,  contro  li  paret,  vesias,  dins  un  brande  espeloufi,  passa  c  repassa 
de  serpatas  e  de  cat-fèr  enmalicia. 

Au  bout  dôu  courredou  e  contro  uno  graso  espetaclouso  lou  diable  s'arrèsto, 
c  de  si  det  de  cro  de  roumano  aubouro  la  graso  coume  s'aviô  auboura 
'no  plumo,  e  destapo  un  trau  nègre  e  founs  ounte  lou  diable  e  Jan  davalon. 
E  zôu  !  davalon,  davalon  !  A  la  fin  se  dcvinon  dins  uno  borno  sourno  e 
frejo.  Au  mitan,  sus  dous  queiroun,  i'avié  'no  caisso  de  mort.  Lou  diable 
emé  sis  ounglo  la  grato  e  ie  fai  trege  ciéucle  entourtiha  ;  lou  curbecèu 
s'aubouro  tout  soulet  ;  un  mort  maigre,  descarna,  se  coume  uno  brouqueto, 
c  rcde  coumc  un  barroun,  se  drèisso  sus  la  caisso,  e  coume  un  chin  que 

sort  do  raij^o,  cspùu.sso  soun  sii.s,"iii.  SCsjj.iip.no,  aluco  cspajita,  pièi  se  l'c- 
momorio  e  dis  à  Jan  :  «  (li;i,m;i(i  !..  de  lout  nioii  cor  gramaci  !  m'as  deliôura 
dis  arpo  de  Satan.  Dospièi  cent  an,  einl)aiTa  dins  moun  susàri^  esperavc 
uno  amo  crestiano,  e  un  cor  noun  pôutroun  pèr  me  pôutira  d'eici.  Sies  vengu 
me  traire  en  terro  sauve  c  fini  moun  purgatori.  Tè  !  vaqui  li  trésor  qu'aviéu 
acampa  en  raubant  lou  pan  di  paure.  L'or,  l'argent,  li  diamant,  lou  çastèu, 
tout  es  tiéu  :  l'as  gagna.  Fai-n'en  bon  usage.  Adi6u...  » 
E  coumo  un  lamp  s'esvalis. 

Jan  veguè  plus  rèn  qu'un  Vai  menu  de  clarta  que  toumbavo  d'uno  ascio  : 
èro  lou  soulèu  que  pounchejavo  ;  e  la  belle  carbouniero,  de  l'autre  caire  de 
la  porto,  csclapavo  la  campaneto,  c  s'esgousihavo  à  souna  Jan.  Lèu-lèu  Jan 
que  l'ausis,  lando  pcr  ie  durbi,  e,  countènt  coume  un  rèi,  s'entournon  cnsèn 
à  la  cabano  dôu  carbounié. 

Mai  de  quinge  jour  à-de-rèng,  ensèn  venguèron  au  castelas  ;  anavon  au 
bos,  e  me  siéu  leissa  dire  que  se  languissien  pas. 

Un  jour  pamens,  Jan  se  levé  triste  que-noun-sai,  e  quand  fuguèron  soulet, 
Jan  ie  digue  tendramen  :  —  «  l'a  proun  tèms  que  siéu  eici.  Siéu  parti  pèr 
ana  cerca  la  Pôu,  e  l'ai  pas  trouvado  !  Noun  fau  qu'ôublide  moun  devé  :  ma 
maire  m'espèro,  fau  que  parte  deman.  Quand  aurai  trouva  la  Pôu,  reven- 
drai, e  restarai  toujour. 

Se  i'aviô  donna  'n  bacèu,  certo  aurié  pas  tant  fa  de  peno  à  la  chato. 
Cliné  la  tèsto  pèr  escoundre  uno  lagremo,  e  pensavo  :  «  Ah  !  se  poudiés  ie 
faire  pôu,  belèu  partirié  pas.  » 

L'amour  la  counseiè  bèn.  Que  fai  ?  Fourro  dins  un  pastis  boufa  tôuti  li 
sambé  que  soun  paire  avié  en  gàbi.  E  lou  vèspre,  à  soupa,  la  chato  adus 
sus  la  taulo  lou  pastis  rous  e  courchouna  que  preniô  pèr  l'iue.  «  Iloi  !  faguè 
lou  vièi  carbounié,  nous  aviés  jamai  fa  causo  ansin,  mignoto  !...  Eh  !  çoume 
acô  se  manjo  ?  » 
—  «  Leissas,  digue  lou  drôle,  lou  vau  chapouta.  » 

E  coume  lou  descurbecello  :  riéu-chiéu-chiéu  !  tôuti  li  passeroun,  li  tar- 
nagas  e  li  gros-bè  ie  parton  à  la  fàci,  e  ie  fan  uno  pôu  que  lou  toumbo 
rede.  —  *  Oh  !  qucto  pôu  m'an  fa  !  digue  !  Ah  !  bèn  !  aro  l'ai  atroubado, 
la  Pôu  !  » 

E  la  chatouno  à  l'auriho  ie  fai  :   «  Aro  adounc  partiras  plus.  »  —  «  Si, 
rcspond  Jan,  mai  te  mené  emé  iéu.   » 
E  vaqui  coume  Jan  atroubè  co  que  ccrcavo,  e  perdeguè  pas  soun  tèms. 

ANSÈUME     MATHIEU. 

AvigaoLin,  Juliet,  1876. 

DOS  CARTO    DE   VESITO 
I 

A  l'autour  de  mi  ré  10 

Sies  lou  rèi  dei  felibre  : 
Tei  discours  e  tei  libre. 
En  ijroso  coumo  en  vers, 
Percourron  l'univers. 
La  Prouvènço  que  t'amo 
Se  souleio  à  ta  flamo, 
E  d'Ais  à  Mount-pelié 
Te  cuerbe  de  lausié. 


LABAT    COURTES, 
Curât  de  Berro. 


II 

A   M.   LOU   CURAT  DE  BERRO 

Valent  abat  Courtes, 
Brave  curât  de  Berro, 
Vous  que,  pertout  mounte  es, 
Au  diable  fès  la  guerro, 
Sus  mar  coume  sus  terro 
Longo-mai  lou  doumtés  ! 
E  toujour  me  coumtés 
Pèr  voste  ami  courtes  ! 


F.    MISTRAL, 


AU   CABARET 

Avans  qu'un  flèu  de  Dieu  aguèsse  despampa  e  tua  nosti  vigno.  la  bello 
vido  que  menavian  ! 

Lou  dimenchc,  après  vèspro,  anavian  au  cabaret,  jougavian  à  la  quatreto 
uno  boutiho  de  vin  blanc  em'uno  dougcno  de  cacho-dènt.  Lou  vin  èro 
amourous  e  se  leissavo  béure  :  n'en  bevian  uno,  n'en  bevian  dos,  e  'm'acô 


cantaviaa.  Il  pièi,  louL  en  cautant,  nous  veiiic  mai  la  set  ;  cmé  nôsti  ^oL 
vucgc  picavian  sus  la  taulo,  c  l'oustcsso  galoio  nous  cridavo  :  «  Que  voulcs  ?  » 
E  toujour  respoundian  :  «  Ad  use  enca  pechié  !  » 

A  la  forço  de  llasqucja,  n'i'a  mai  que  d'un  que  s'enchusclavon...  E  tambèn 
quand  li  gènt  vesien  un  ome  gai  e  que  cantavo,  disicn  :  A  la  cigalo,  o  bèn 
a  près  la  lignoto,  o  bèn  a  carga  la  calandro,  o  bèn  a  aganta  lou  rous- 
signùu,  veulent  dire  que  lou  vin,  lou  bon  vin  de  la  souco,  rendiô  l'omc 
cantaire  coumc  lou  roussignôu,  la  ealandro,  la  lignoto  e  la  cigalo.  E  un 
vèire  de  vin  s'apelavo  un  cigau.  Mai  vuei  que  se  bèu  plus  que  de  biero 
aflaquissènto,  de  vinasso  treboulo,  de  verdalo,  de  suissesso  e  àutri  pou- 
tingo,  vuei  li  gènt  s'encif/aion  plus,  e  canton  plus,  c  risonplus  :  s'cmpegon, 
s'encoucardon  e  barjon  de  poulitico. 

LOU   GASCARELET. 


LOU    RENAIRE 

CANSOUN   A  MO  UN  FRAIRE   13ASTIAN 
I 

Vène  à  vosto  bastido, 

Madame,  au  noum  de  Dieu  ! 

Bono  autant  que  poulido, 

Aurés  pieta  de  iéu. 

Ma  vèsto  es  estrassado, 

E  boufo  lou  mistrau  ! 

Alisque  li  calado 

Emé  de  pèd  descau. 

Agarri  pèr  la  plueio, 

Jusqu'is  os  trafiga, 

Dins  lou  gourg  d'uno  sueio 

Vène  de  m'enfanga. 
Dessus  lou  peu  gens  de  barreto, 
Dins  lou  pouchoun  gens  de  pata  ! 
Aquéu  bras  sauno,  es  empâta... 
Las  coume  un  gau,  fau  li  tacheté  ! 

Eh  !  bèn,  noun  !  tout  acè  n'es  rèn  : 
Siéu  brounza  !  siblariéu  coume  s'ère  countènt! 


Cavaioun. 


Mai  la  l'aniasso  que  m'espanso 
Me  forco  d'alounga  laman.,.. 
Madame,  veici  l'estiganco  : 
Ai  de  dent,  e  n'ai  gens  de  pan  ! 

TT 

I  porto  me  lagnave 

Ansin,  i'a  quarante  an-. 

Coume  un  cadèu  plourave 

Pèr  aguè  'n  tros  de  pan.... 

Bèu  tèms  de  ma  jouinesso. 

Gai  coume  allehiia. 

Quandfmancavo  la  messo 

Pèr  ana  resquiha  ! 

La  soupo  èro  marrido, 

Me  n'en  trufavc  bèn  ! 

Aro,  fau  bono  vido, 

E  sus  de"  plat  d'argent  ! 
Mo  un  àsti  viro  de  becasso, 
Un  esturioun  pènjo  à  moun  cro  -. 
Lou  Tavèu  greso  dins  mi  bro  : 
Pèr  iéu  verjeton  li  rabasso. 

Eh  !  bèn,  noun  !  tout  aco  n'es  rèn  : 
Sarié  bèn  atrapa  quau  me  creirié  countènt  ! 
Coume  àu'.ri-fes  rené  e  me  lagne  ; 
Nous  manco  toujour  quaucarèn  ! 
Vous  dise  que  siéu  bèn  de  plagne  : 
Ai  de  pan,  e  n'ai  gens  de  dent  ! 

CASTIL'BLAZE. 


L'TJSCLE 


Aquel  ivèr  e  aquelo  vcsprado.  jalavo  en  l'èr. 

En  Avignoun,  au  café  di  vièi,  que  ie  disien  la  Paumo,  pèr-ço-que, 
bessai,  fasien  la  paumo,  pccaire  !  li  pàuri  vièi  que  lou  trcvavon,  —  mèste 
Alàri,  après  soupa.  venguè  se  caufa   li  pèd,  n'en  tnba   'n  parèu  e  faire  un 

brout  lie  viliado,  à  l'cntour  d'aqiiclo  i^nind  charriinMo,  qu'rro.  ni'ensouvène, 
à  iTian  drocbo  en  intrant,  e  mountc;  lusissié  c  beluguojavo  un  bon  fio  de 
gros  ivèr. 

Li  vièi  li  mai  ravoi  calignavon  la  damo  de  pico  ;  li  mai  afrejouli  ^ron 
assota,  e  rcvessa  sus  si  cadiero,  li  cambo  aloungado  davans  lou  fio  e  li 
man  juncho  sus  lou  ventre,  roupihavon.  Moussu  Roumese,  6u,  —  un  gros 
renaire,  — vesti  coume  Sant  Jôrgi,  li  man  darrié  lou  quiéu,  viravo  lou  quiéu 
au  fougau,  tèsto  souto  e  tout  apcnsamenti. 

—  Eh  !  bèn,  moussu  Roumese,  ie  faguè  mèste  Alàri,  en  alenant  dins  si 
det  pèr  se  lis  escaufa,  la  sentes,  aquesto  ?  Cresès  pas  que  sari('i  brave  de 
s'ana  permena  sus  la  Roco  en  cors  de  camiso,  emé  de  braio  de  nankin  ?.. 
Coume  anan,  esto  sero  ? 

—  Vau...  vau  coume  lis  afaire  de  la  vilo,  tout  de  guingamboi.  Siéu  en- 
raumassa  ccume  un  cliin.  E  vous,  mèste  Alàri,  que  dises  de  bèu  ? 

—  Dise  de  bèu...  Dise  de  bèu...  Vous  lous  diriéu  proun,  mai  vous 
facharias. 

E  li  vièi  que  penecavon  sus  si  cadiero,  se  revihèron  tôuti  pèr  escouta- 
Même  li  que  jougavon  arrestèron  soun  jo. 

—  E  perqué  dounc  voulès  que  me  fâche  ?  ie  faguè  moussu  Roumese. 

—  léu  vous  dise  que  vous  facharias.  Eh  !  toujour  renas  e  sacrejas. 
Lou  charpin  vous  rousigo.  Se  boufo  lou  vènt-terrau,  voulès  de  plueio,  e  se 
plôu,  regretas  lou  vent  ;  l'estiéu,  souspiras  après  Fivèr,  e  l'ivèr,  bêlas  l'es- 
tiéu.  Toujour  d'ai  !  e  d'oui  !....  Vous  facharias. 

—  Mourirés  dounc  en  galejant,  mèste  Alàri?..  An!  poudès  parla,  me 
facharai  pas. 

—  Alor,  fau  vous  dire,  moussu  Roumese,,..  Se  pièi  vous  fachavias  ? 

—  Noun  ! 

—  Segur  ? 

—  Segur  ! 

Eh  !  bèn,  moun  brave  moussu  Roumese,  fau  dounc  vous  dire  qu'adès,  en 
intrant,  ai  senti  l'uscle.  Efetivamen,  vès,  que  vosto  roupo  se  rimo,  aqui, 
de-pèr-darrié. 

—  Oh  !  sacre  bougre  de  rascas  !  que  noun  lou  disiés  pulèu,  faguè 
moussu  Roumese,  furious,  en  amoussant  lou  catoun,  emè  la  bono  ajudo  de 
tôuti  li  vièi. 

—  Eh  !  bèn,  répliqué,  mèste  Alàri,  vous  l'aviéu  pas  di  que  vous  facharias  ? 
E  tôuti  li  vièi,  vague  de  rire  ! 

loù  CaSCARELKT, 


VOUNGE    AN    APRES 

A  MIBÈIO   DE  ROUMIÉllX 

Questa  anima  gentil  che  si  desparte 
Anzi  tempo  chiamata  aU'altra  vita. 
F.  Petrarca. 

l'a  vounge  an  que  sies  morto,  amistouso  Antounieto  , 

Morto  dins  lou  trelus  de  ta  puro  bèuta, 

E  despièi  aquéu  jour,  lou  perfum  di  viôuleto 

Bèn  de  fes  de  toun  cros  vers  lou  cèu  es  mounta  ! 

T'ôublidaran  jamai  li  que  t'an  couneigudo, 
O  qu'an  legi  ti  vers,  tout  empli  de  douleur, 
Que  pas  qu'en  ie  sounjant,  on  a  Famo  esmougudo  ; 
Ti  Belugo  en  mai  d'un  an  fa  veni  de  plour  ! 

Oh  !  mai  de-qu'aviés  dounc,  chatouno  encantarello, 
Pèr  que  sèmpre  lou  dôu  fuguèsse  dins  toun  cor  ? 
E  per-de-que  ta  voues,  armouniouso  e  bello, 
Cantavo  que  d  e  plang  triste  coume  la  mort  ! 

T'agradavo,  pamens,  dins  toun  poulit  Bèu-caire 
De  viéure  emô  li  flour,  la  Muso  e  lis  aucèu  ; 
E  pièi,  t'amavon  tant  li  felibre,  ti  fraire  ! 
Ges  de  niéu  se  vesié  dins  lou  blu  de  toun  cèu. 

A  vint  an,  perqu'ansin  avedre  de  la  vido 
L'ôdi  e  lou  desgoust  ?  Lou  mau  dount  soufrissiés 
Te  rendeguè,  belèu,  d'un  ange  amourousido. 
D'un  ange  que,  la  niue,  dins  ti  pantai  vesiés. 

D'ana  'm'éu  pièi  fugue  ta  plu  caro  pensado, 
E  quand  te  venguè  querre,  ie  baières  laman. 
Es  ansin  qu'eiçavau,  paureto  !  sies  passade, 
Pariero  à-n-uno  flour  qu'a  ges  de  lendeman  ! 

Desempièi  que  sies  morto,  o  gènto  felibresso  ! 
L'èurre  que  t'èro  car  sus  toun  cros  s'espandis, 
E  toun  dous  souveni,  plen  d'une  grand  tristesso, 
Coume  eu  dintre  li  cor  demoro  e  resplendis. 


MANDADJS 

A  vous,  Mirèio  tant  braveto. 
Qu'avis  counoigu  d'Antounieto 
Lou  parla  tcndro  e  li  poutoun. 
N'estent  enca  qu'un  cnfantoun, 
léu  semoundo  aquélis  cstanço  : 
De  vosto  paire  l'amistanço 
Pèr  la  chatouno  que  plouran, 
Fara  que^vous  agradaran. 

LA   FELIBRESaO    D'ARENO. 
En  Aies,  lou  25  do  Jun,  187G. 


LIS   ADOURADOU 

Sus  lou  grand-autar  de  la  glèiso  de  Vencllo,  coume  en  foroo  àutri  glèiso, 
i'a  dous  ange  adouraire  :  un  qu'aubouro  li  bras,  l'autre  que  lis  abaisso. 
Adounc,  subre-semano,  lou  priéu  di  penitènt,  se  troubant  à  la  glèiso,  digue 
au  sacrestan  : 

—  Guihaumet,  vène  eici. 

—  Que  voulès,  moussu  lou  priéu  ? 

—  Tu  que  sies  au  courrènt  do  ço  que  signifîcon  li  cause  de  la  glèiso,  me 
vas  esplica  eiçô  :  d'aquéli  dous  adouradou  que  soun  au  grand-autar,  que 
vôu  dire  que  l'un  joun  li  dos  man  en  Fer  e  que  l'autre  lis  a  pendènto  ? 

Guihaumet,  qu'èro  dins  si  bono,  respoundeguè  au  priéu  : 

—  Es  clar  coume  l'aigo-boulido.  Aquéu  que  joun  li  man  dis  :  «  Ai  !  bèu 
Bon-Diéu  !  qu'es  bôchi  noste  priéu  !  »  E  l'autre  ie  respond  :  «  Que  vos  que 
ie  fague  ?  » 

LOTI    CASCARELET. 


MOUN    RAM  PAU 

SOUVENI 

A  -  N  -  A  N  S  È  TJ  M  E    M  A  T  H  I  É  I! 

I 

Rampau  béni  que  moun  enfanço 
Aimavo  de  vèire  flouca 
De  gimbeloto  en  cliasco  ganso. 
D'estevenoun  o  d'ièu  trauea. 

D'arangc  à  la  raubo  daurado. 
De  massapan  rouge  o  viôulet. 
De  tarteleto  pendoulado 
Dins  toun  fuiage  verdoulet. 

Te   salude  quand,   chasco  annado, 
Pourla  pèr  de  bèus  innoucènt, 
Fas  naisse  au  founs  de  ma  pensado 
Li  joio  de  moun  jouine  tèms. 

E  m'ensouvène  que  sounjave 
Rèn  qu'à  tu,  quand  venié  Rampau, 
E  dins  la  niue  me  drevihave  : 
Te  vesièi,   e  me  fasiés  gau. 

Desvariave  moun  bon  paire  : 
Voulièi  t'aguedre  un  di  proumiê, 
E  lou  sant  ome,  pèr  me  plaire. 
Me  garnissié  vite  un  lausié. 

Pièi,  quand  venié  Pasco  floiirido, 
Bèu  dimenche  tant  désira. 
Tout  frisoula,  toco  poulido, 
E  moun  vièsti  bèn  estira, 

Lèu-16u  vers  la  glèiso  landave 
Gai  coume  un  passeroun  sausin  ; 
Contro  ma  [maire  me  sarrave. 
Lou  rèi  èro  pas  moun  cousin  ! 
B  t'aubourave  quand  lou  prèire 
Dounavo  la  benedicioun. 
Oh  quanto  fe  !  me  falié  vèire, 
Me  falié  vèire  à  geinouioun  ! 

Il 
Ounte  ses,  ouro  benurado  ! 
Joio  innoucènto,  avès  fini  ; 
Pèr  d'autre  sèmpre  ses  daurado, 
Quand  pèr  iéu  ses  qu'un  souveni. 

Ere  blound,  vuei  la  nèu  me  gagiio  ; 
Se  fai  plus  grèu  lou  fais  dis  an  ; 
Quand  lou  malur  pico  e  me  lagno. 
Vers  tu  me  vire,  o  l'.-impan  sant  ! 


E  me  dises  que,  dins  Ja  vido, 
Joio  e  doiilou  s'envan  ensèn, 
Que  l'a  mai  d'ouro  entreboulido 
Que  d'aubo  claro  o  de  bèu  tèms. 

E  m'ensignes  que  touto  glôri 
Passo  rapide  coum'un  fum  ; 
Que  li  lausiô  de  la  vitôri 
Soun  mescla  de  brout  d'amarun. 

Me  parles  de  la  mescresènço 
Que  jais  au  cor  di  pouderous, 
E  me  remembres  li  soufrènço 
D'un  Dieu  clavela  sus  la  crous. 

Car  sies  un  libre  ounte  moun  amo 
Embé  la  fe  legis  dis  iuel, 
E  chasco  fueio  de  ta  ramo 
D'aquel  libre  forme  li  fiuel. 

E  te  vese  sus  ma  testiêiro 
A  constat  de  moun  benechié, 
Coumo  li  pie  d'uno  bandièiro 
Que  s'espandis  subre  moun  lie. 

Tambèn,  chasquc  sèr,  te  regarde 
Subre-tout  quand  sièi  tant  lagna, 
E  prègue  Dieu  pèr  que  me  garde.... 
E  m'endorme  mai  resigna. 

Ah  !  bèu  rampau  de  moun  enfance  ! 
T'aime  encaro  dôu  même  amour  ; 
Au  founs  dôu  cor  ai  l'esperanço 
Qu'enlusiras  moun  darrié  jour, 

MANDADIS 

Te  mande  un  souveni  d'enfanço  ; 
S'es  pas  lou  fraire,  es  lou  german 
De  ta  piouso  remembranço, 
Dôu  Poutoun  dôu  divèndre  sant. 

LOUIS  BARD. 
Nvmes,  Setèmbre,  1876. 


—  75  — 
MOUSSU    JAN    RATA 

Aurias  pas  couneigu  moussu  Jan  Rata  ? 

Moussu  Jan  Rata  èro,  quand  vivié,  noutàri  reiau  en  Avignoun,  e  demou- 
ravo,  m'ensouvène,  dins  lou  Limas. 

Un  brave  ome,  moussu  Jan  Rata,  e  bounias  !  mai,  pecaire  !  grêla  coume 
uno  sartan  castagniero.  Avié  'n  nas  coume  un  pèd  d'oulo,  e  tout  rata.  Eto- 
mai  !  aurias  di,  en  vesènt  aquéu  paure  nas,  que  li  gàrri  l'avien  rousiga. 
N'i'en  restavo  proun,  pamens,  pèr  ie  rejougne,  de  tèms  en  tèms,  uno  cinso 
de  taba. 

Uno  niue  —  èro  aperaqui  pèr  Calèndo,  e  jalavo  à  pèiro  fendre,  —  de 
jouvènt,  que,  parèis,  avien  rèn  de  mies  à  faire,  n'i*en  jouguèron  uno  que 
segur  n'en  valié  bèn  dos  !  léu  n'en  ère,  qu'alor  ère  jouvènt,  e,  segur,  mai 
cascarelet  qu'aro.  Ai  !  ai  !  a  proun  plôugu  despièi  sus  ma  marchandise  !..,. 
Que  voulès  ?  avèn  d'acô  di  figo  :  sian  verd  coume  de  co  de  pôrri,  pièi  pur- 
gan,  nous  espetan,  nous  amaduran  ;  e  pièi,  se  nous  cueion  pas,  nous  afla- 
quissèn,  nous  passissèn  e  nous  entre-secan,  e  finalamen  sian  mai  pendoulet. . . 
que  de  figo  pendouleto. 

Mai,  basto  !  aquelo  niue  donne,  anerian,  imi  quatre  o  cinq  gandard,  — 
miejo  niue  picavo  au  reloge,  —  faire  un  boucan  d'infèr  à  la  porto  de 
moussu  Jan  Rata.  E  pan  !  pan  !  pan  !  Pan  !  pan  !  pan  ! 

Noste  noutàri  esmougu  se  reviho,  met  lou  nas  à  l'èstro  :  vesèn  alor  (la 
luno  dounavo,  uno  belle  e  claro  luno  pleno,  redouno  coume  un  O),  vesèn 
blanqueja  un  espetaclous  bounet  de  niue,  que  nous  dis  : 

—  Que  i'a?...  Un  testamen  ! 

—  Fa  que  voudrian,  moussu  lou  noutàri,  vous  dire  dous  mot.  Noste 
paure  paire,...  Mai  davalas,  que  d'afaire  ansin  se  traton  pas  dins  la  car- 
rière. Despachas-vous,  que  presse  ! 

E  lèu  moussu  Jan  Rata  s'embraie,  se  vestiguè  e  davalè.  E  quand  nous 
durbiguè  la  porto  :  —  Sian  de  pàuri  couscri,  ie  diguerian,  que  partèn  pèr 
l'armado...  Avans  de  parti,  voudrian... 

—  Mai,  intras,  nous  faguè,  que  toumbo  uno  plôuvino  ! 

—  Dous  mot  soulamen,  car  counvèn  pas,  ie  diguère,  de  vous  trop  des- 
tourba.  Vejan  !  poudrias  pas  nous  rendre  lou  service  de  nous  dire  quau 
vous  a  vacina?... 

E...  se  vos  m'aganta,  ])os  courre  ! 

I.OU   CASCARELET. 


—  ICj  — 

L^ESTRAS 

Un  matin. 

Lou  patin 

De  Catin 
K^us  lou  son  cascaiavo  ; 

E  tout  di'o. 

13e  lendrô 

Vers  l'aclré 
La  ehato  s'acli'aiavo. 

En  anèu 
Fbulinèu 
Soitn  trenèu 

Darrié  soun  cou  ressauto  ; 
La  frejour, 
E  dôu  joui- 
La  roujour, 

Enflouron  si  dos^auto. 

Perdigau 

Fouligau, 

AAié  gau, 
Au  pèd  dis  argelabre, 

Gau  d'ana, 

Desana, 

S'agrana 
I  petelin  di  vabro... 

Fai  plesi 

De  chausi 

A  lesi 
Sis  amour  e  lou  rode  : 

Mai  l'amour. 

S'a  de  flour. 

A  de  plour 
Mai  qu'au  gros  i'a  de  code. 

Se  Catin. 
Au   matin 


Dianiaiitin, 
Ane  u  champ  avans  l'aubo, 

O  pouisoun  ! 

F'crnisoun  ! 

Li  bouissoun 
rcstrassèron  sa  raubo. 


A.     MATHIEU, 


AvignoLin,  187G. 


LI    MOT  EN  AIRE  E    EN    ADOU 


Dins  la  lengo  prouvcnçalo,  i'a  'no  meno  de  mot  que  finisson  en  aire  : 
jougaire,  pescaire,  cm'uno  meno  d'autre  que  finisson  en  adou  :  jougadou, 
pescadou. 

Aquéli  sustantiéu  à  desinènci  difcrènto  soun  emplega  de-fes  indiferen- 
tamen  lis  un  pèr  lis  autre.  Mai  pamcns,  dins  lou  pople,  aquéli  que  parlon 
finamen  se  gardon  bèn  de  li  counfoundre. 

Li  sustantiéu  en  aire  espremisson  l'acioun  tout  simplamen,  c  aquéli  en 
adou  espremisson  uno  acioun  acoustumado.  Me  vau  faire  coumprene  pèr 
d'eisèmple  : 

Un  jougaire  es  un  que  jogo  :  «  Nosto  voto  attire  li  jougaire.  » 

Un  jougadou  es  un  que  jogo  pèr  passioun,  coumedins  aqucst  prouvèrbi  : 

Grand  jougadou,  braio  de  corde. 

Un  pescaire  es  un  que  pesco  : 

Pescaire  de  ligno, 
Cassairc  de  cardelino, 
Es  tard  quand  dirio. 

Un  pescadou  es  un  que  pesco  pèr  mestié  :  «  Li  pescadou  dôu  Mar 
tcgue.  » 

Un  acampairc  es  un  qu'acampo  :  «  Acampaire  de  fueio,  acampaire 
d'iou,  » 

Un  acampadou  es  lou  qu'acampo  de-longo  : 

A  bon  acampadou 
Bon  escampadou. 

Lou  pagaire  es  aquéu  que  pago  :  «  Tu  saras  lou  pagaire.  » 


—  78  — 

Lou  patjaduii  es  lou  <]uc  souii  devé  ca  dv  l>aga  : 

D'un  marri t  pagadou 
l*reii  de  paio  o  de  flou. 

Lou  troubaire  es  aquéu  que  trobo  pèr  asard  :  «  An  proumés  iiiilo  franc 
au  troubaire  d'aquéu  jouièu.  » 

Lou  troubadou  es  lou  pouèto  que  trobo  pèr  naturo,  o  que  counèis  l'art 
de  trouba  :  «  Lou  troubadou  Pôirc  Vidau.  » 

La  terminesoun  adoii,  adouiro,  marco  peréu  lou  rode  ountc  es  d'usage 
de  faire  uno  causo,  o  l'ôutis  neccssàri  pèr  faire  quaucarèn  : 

Lou  lavadou  es  aqui  mounte  lavon; 

Lou  boiilidou  es  ounte  fan  bouli  ; 

Lou  secadou  es  ounte  fan  seca  ; 

Lou  'iïioucadou  es  ounte  l'on  se  mouco  ; 

La  poudadouiro  es  l'ôutis  pèr  pouda  ; 

La  recebedouiro  es  l'eisino  pèr  recebre. 

Avèn  de  mai  uno  tiero  d'ajeitiéu  en  aduu,  adouiro,  qu  eniplicon  lou 
poudé  o  la  faculta  d'agi  :  un  aucèu  vouladou,  sauvadou  o  escajmdou,  es 
un  aucèu  prest  à^s  envoula  dôu  nis  ;  un  nous  courredou  es  un  nous  que 
pou  courre,  e  uno  fiho  maridadouiro  es  uno  d'âge  à  marida. 

a.  D.  M. 


A    MOUN    AMI    A.    MÏR 

QUE  m'avié  manda  soun  LIBRE  :  Lit  Causoun  de  la  Lauseto 

Vène  de  legi  ta  Cansoun  : 

Fai  gau  au  cor  coume  à  l'ausido. 

Tout  un  libre,  acô  n'es  pas  proun 

Pèr  la  canta,  tant  es  poulido  ! 

As  manca  pamens  en  quicon, 

E  te  sies  engana  d'à-fons 

Quand  batejères  toun  oubreto  : 

Aquéu  cantaire  flame-nôu 

Que  nous  fai  en  tôuti  lingueto, 

Quand  dises  qu'es  uno  lauseto, 

S'atrovo  qu'es  un  roussignou. 

A,  GLEIZE. 
Mount-pelié,  1876. 


LOU    BLAVET 

A  MADAMISELLO    M.    R. 


Toujour  despièi  me  n'ensouvèn. 

T.    AUBÂNEL. 


Vous  n'ensouvèn,  madamisello  ? 
—  le  vai  aguc  dès  an  bèn  Icu  — 
Li  parpaioun  dins  li  tousello 
Festavon  Dieu  e  lou  soulèu. 

Tout-bcu-just  flourissien  li  sàuvi  ; 
Lou  riéu  risié  dins  li  creissoun  ; 
Favié  de  guèspo  sus  li  fàuvi, 
l'avié  de  nis  dins  li  bouissoun. 

Coume  uno  coupo  qu'èi  trop  pleno, 
Moun  cor  desbourdavo.  —  Pamens, 
Chatouno  gènto,  blanco  e  leno, 
Me  coumplasiéu  dins  mi  tourment. 

A  vous  sounjave,   o  moun  amigo  !... 
Quand  tout-d'un-cop  sus  lou  cèu  blu, 
A  travès  champ,  dins  lis  espigo, 
Cencho  de  rai  e  de  belu. 

Vous  destousquère  palinello 
Amount,  au  pèd  d'aquelo  crous  ! 
Oh  !  qu'erias  noblo  e  qu'erias  bello, 
Madamisello  ! . . .  e  iéu  urous  ! 

Triste  c  sounjaire,  de  mounte  ère 
Sentiéu  l'ôudour  di  petelin  ; 
Sus  uno  ribo  iéu  mountère, 
Pèr  mies  vous  vèire  !  —  Alin,  alin, 

Darrié  la  crous,  que  se  dreissavo, 
Griso  e  daurade,  entre  li  baus, 
L'erreur  venié,  lou  jour  beissavo, 
Adusènt  l'oumbro  e  lou  repaus. 


—  «u  — 

Quand  vous  sigucrias  enanado, 
Coupère  drc  souto  li  pin  ; 
E  venguèrc  d'uno  alcnado 
Davans  la  Crous  dis  Aubespin. 

La  niue  veniô,  fasic  frcsquiôiro... 
Prenguère  sus  lou  podestau 
Un  blavet  à  la  crous  de  pèiro, 
E  l'aduguère  à  moun  oustau. 

E  desempièi,  paurc  fclibre  ! 
Aquôu  blavet,  iéu  l'ai  rejun 
Entre  dos  pajo,  dins  un  libre, 
l'aura  dès  an  au  mes  de  Jun. 

Quand  siôu  triste,  o  ma  bèn-amado 
Duerbe  lou  libre,  —  e  lôu,  lèu,  Icu, 
Vous  revese  dins  la  ramado, 
Cencho  de  flour  e  de  soulèu  ! 


8ant-Rourniû,  Crous-di- Vertu,  6  d'Abriéu,  1869. 


JMARIUS  GIRARD. 


LI    DOUS  SA 

Gaiofo  anè  au  salin  querre  de  sau  emé  soun  ase. 
N'en  croumpô  dous  gros  sa. 

—  Voste  ai  li  pourra  pas  pourta,  ie  diguèron  li  salinié. 

—  Oh  !  mai,  digue  Gaiofo.  iéu  n'en  pourtarai  un. 

E,  arrapant  li  sa,  n'en  carguè  un  à  l'ase,  carguè  l'autre  sus  soun   espalo, 
c  pièi  mountè  sus  lou  bardot. 

LOU    CASCARELET. 


UN    REST   DE   TRIOULET 

DEGRUNA  PÈR  SANTO  ESTELLO  (21  DE  MAI  1876) 

Lou  front  cencha  de  frésquei  flous, 
Lou  Felibrige,  vuei,  acampo 
Touei  sei  cantairc  melicous  ; 
Lou  front  cencha  de  frésquei  flous, 


E   de  vèrdoi  trcno  de  paiiipo, 
Gantant  seis  cr  loi  mai  courous, 
Lou  Felibrige  vuei  s'acampo. 

Tôutei  leis  enfant  dôu  soulcu 
Ensèn  fan  brusi  soi  zambougno 
Arrié  n'a  ges  resta  bclèu... 
Tôutei  lois  enfant  dôu  soulèu. 
De  Prouvènço,  de  Catalougno, 
Dôu  Lengadô,  soun  vengu  lèu. 
Tôutei  leis  enfant  dôu  soulèu 
Ensèn  fan  brusi  soi  zambougno. 

Dintre  la  joio  c  l'estrambord 
Vuejon  la  coupe  freirenalo, 
Pièi  l'emplisson  mai  à  pion  bord, 
Dintre  la  joio  e  l'estrambord  ; 
E  noucsto  Muso  prouvençalo 
Poutounejo  la  coupo  abord, 
Dintre  la  joio  e  l'estrambord, 
Vuejant  la  coupo  freirenalo. 

En  alargant  soun  dous  afiat, 
Reviéudo  lagi  dei  troubairo. 
De  felibre,  n'i'a  ges  de  fia. 
En  alargant  soun  dous  aflat  ; 
Soun  tôutei  de  flàmei  cantairc, 
Emai  juegon  dôu  catenflat  ; 
En  alargant  soun  dous  aflat, 
Reviéudo  l'agi  dei  troubairo. 

Se  lei  felibre  an  festeja. 
Dintre  aquelo  gaio  acampado, 
Peréu  vènon  se  partoja, 
Se  lei  felibre  an  festeja, 
La  counquisto  de  l'encountrado 
Que  la  Muso  dèu  bateja  ; 
Se  lei  felibre  an  festeja, 
Dintre  aquelo  gaio  acampado. 

Zoubo  !  tu,  capoulié  Mistrau, 
Taio  loi  troues  do  la  fourrasse  : 


riemound  souii  tai  en  ciiasque  oustau  ! 
Zoubo  !   tu,  capouliô   Mistrau, 
E  qu'en  degun,  mal  à  prepau, 
Baies  de  parpello  d'agasso... 
Zoubo  !  tu,  capoulié  Mistrau, 
Taio  lei  troues  de  la  fougasso. 

Mèstre,  tu  qu'as  tant  bèn  canta 
Nouesto  coupo  santo  e  versante, 
La  laisses  jamai  agouta  ! 
Mèstre,  tu  qu'as  tant  bèn  canta 
Nouesto  Prouvènço,  peréu  santo, 
Nàutrei  li  aubouran  un  auta, 
Mèstre,  tu  qu'as  tant  bèn  canta 
Nouesto  coupo  santo  e  versanto. 

Gai  felibrc,  sian  crespina  : 

La  Muso  nous  bèlo  e  nous  amo. 

Pèr  la  vèire  flôri  sian  na. 

Gai  felibre,  sian  crespina. 

Car  la  Prouvènço,  nouesto  damo, 

A  lou  front  de  rai  couronna. 

Gai  felibre,  sian  crespina  : 

La  Muso  nous  bèlo  e  nous  amo. 

Coumo  leis  encian  Troubadour, 
Sout  lou  simbèu  de  la  cigalo, 
Mèstre,  te  seguiren  toujour, 
Coumo  leis  encian  Troubadour, 
En  aubûurant  la  Proiivençalo, 
Qu'es  nouesto  pouëtico  flour, 
Coumo  leis  encian  troubadour 
Sout  lou  simbèu  de  la  cigalo. 

BRINDE  A  UOSTE  MATIÉU 

Tu,  felibre  de  Castèu-nou, 
(Junte  bouié  lou   vin  dei  papo, 
Tei  cant  faran  toujour  babôu^! 
Tu,  felibre  de  Caste u-nôu, 
Sout  tei  fournèu  o  sout  ta  napo, 


Adoubo  toujour  de  vers  nùu, 
O  felibre  de  Castèu-nôu, 
Ounte  bouié  lou  vin  dei  papo. 

Gourous  cantaire  dei  poutouh, 
Mathieu,   oste  de  la  taulado, 
Embaimon  toujour  tei  boutoun, 
Gourous  cantaire  dei  poutoun. 
Anan  béure,  à  ta  regalado, 
Lou  vin  gisclant  de  toun  croUtôun, 
Gourous  cantaire  dei  pOutoun, 
Mathieu,  oste  de  la  taulâdo. 

O  malan  dôu  filoaseva, 
Destrùssi  dôu  vin   dei  felibre, 
Tant  qu'un  perlet  n'en  soubrara, 
O  malan  dôu  filossera, 
Qu  bèn  béura  bèn  troubara 
D'encro  —  pèr  escriéure  un  hèu  libre  ! 
O  maian  dôu  filossera, 
bestrùssi  dôu  vin  dei  fehbre  ! 

J.-B.    GAUT. 
Ais,  -:»0  de  Mai.  i87G. 


LOtJ  GAPOUCHIN 

A  Veleroun,  que  n'avié  besoun,  un  capouchin  presicavo  laCaremo.  Soun 
tihous  à  Veleroun  ! 

Paure  capouchin  !  perdié  soun  tèms,  soun  leisâléu  e  sa  counsôudo.  Lou 
clerc,  lou  sacrestan,  quàuqui  vièio  e  quàuqui  vièi  que  dourmien,  quàuqui 
droulas  que  se  pessugavon,  quàuqui  chatouno  que  risien,  vaqui  d'ourdinàri 
tout  soun  auditôri.  Favié  de  que  leva  lou  courage  à^n-un  sant.  Ero,  parèis, 
mai  qu'un  sant,  noste  brave  capouchin,  car  se  descourajè  p-às. 

Un  vèspre,  lou  dissate  avans  Rampau,  vesènt  tin  pau  lïiai  de  mounde  à 
soun  entour,  presiquè,  sus  lou  Bon-Pastre,  un  sermoun  capable  de  faire 
d'un  caiau  un  pan  tendre,  e  se  n'en  doutiè  tant  que  pousquè.  —  An  !  à  la 
fin,  la  gràci  de  Dieu  fara  belcu  de  miracle,  se  digue,  destouscant  dins  un 
faire   uno  bravo  vièio  que  plouravo   dins  soun  moucadou. 

Davalè   de   hi  cadiero   tout  afeciouna,   anè    chanja  camiso,    qu'èro  tout 


trempe  ;  e  pièi,  avans  de  s'ana  jaire,  anè  lôu  vcirc  se  lou  Bon-Pastre  i'aurié 
pas  adu  sus  sis  csquino  quauco  fedo  esmarrado,  se  i'avié  pas  quàuqui  péni- 
tent 0  quàuqui  ponitènto  à  Fcntour  de  soun  counfessiouna. 

Ai  !  las  !  i'aguè  qu'uno  pcnitènto,  la  vièio,  grosso  pcnitènto,  e  repcntènto 
parèis,  car  de-longo  plouravo. 

Basto,  lou  counfessour  ie  durbiguè  lou  fencstroun  de  la  cabano  de  bos. 

La  vièio  aguè  lèu  debana  sa  floto.  E  lou  capouchin,  quand  i'aguè  douna 
sa  penitènci  c  Fassoulucioun  : 

—  Ma  sorre,  ie  faguè,  poudrias  pas  me  dire  perquè  lou  Bon-Pastre,  adès 
quand  presicave,  vous  a  tant,  tant  fa  ploura  ? 

—  Ah  !  moun  paire  !  ah  !  quau  aurié  pas  ploura  ?  Aièr,  ma  Blanqueto  es 
morto... 

—  Vosto  blanqueto,  dises  ? 

—  Blanqueto....  Ah  !  ma  bello  cabro  ! 

Lou  capouchin  fugue  tout  cstabousi,  e  li  bras  ie  toumbèron.  Enterin  que 
lis  acampavo  : 

—  le  mancavo  que  la  paraulo  !  fasié  la  vièio  en  pleurant.  Ai  !  pauro  ! . . , 
avié  'no  barbo  blanco,  coume  vosto  barbo  blanco,  moun  paire  !  E  quand, 
adès,  iéu  ai  vist  boulega  vosto  barbo,  vès  !  m'a  sembla  que  vesiéu  la  barbo 
de  Blanqueto,  e  me  siéu  dcsgounflado. 

LOU    CASCARELET. 


LOU  PAIS  BENUROUS 

—  Bono  maire,  souvent  vous  ai  ausi  parla 
D'un  pais  que  sei  fouent  escampon  que  de  la. 
Aqui  Fa  ges  de  pauso  e  jamai  degun  plouro  ; 

Lci  gèntsoun  tant  countènt  que  canton  en  touto  ouro , 
Ounte  es  aquéu  pais?  Maire,  se  l'anavian  ! 
Eicito  avèn  proun  peno,  aqui  si  pausarian. 
Aquéu  païs,  bessai,  es  la  terro  embeimado 
Que  maduro  Faràngi  e  la  limo  daurade, 
L'abiho  acampo  ei  flour  lou  mèu  lou  plus  courous. 

—  Noun,  enfant,  es  pa  'qui  lou  païs  benurous. 

—  Se  fau  passa  la  mar,  dèu  èstre  l'encountrado 
Que  lou  bèu  soulèu  tèn,  l'ivèr  même,  escaufado  ; 
Aqui,  passo  jamai  de  nivo  dins  lou  cèu, 

Ges  de  tron  e  d'uiau,  ges  de  pluejo  e  de  nèu. 
Aqui,  Ici  grand  paumié  desplegon  de  tout  caire 
Sei  rampau  verd  carga  de  dàti  sustentaire; 
L'a  de  figo  e  de  rin  sus  leis  aubre  cspinous 
Aqui,  leis  auceloun,  espandissènt  seis  alo, 
Sèmblon  d'or  e  d'argent  :  que  terro  celestialo  ! 

—  Noun,  enfant,  es  pa  'qui  lou  pais  benurous. 

—  Segur,  maire,  dcu  èstre  eis  Indo,  au  bout  dôu  moundc, 
Ounte  tout  ço  qu'es  bôu  de-longo  se  rescounde  ; 

Aqui,  dien  que  lei  riéu,  sus  l'erbo  de  sei  bord, 

Dci  mountagno  à  la  mar  carrejon  de  gran  d'or  ; 

Aqui,  pescon  de  biéu  qu'an  de  perlo  tant  belle 

Que  d'une  n'aurian  proun  pèr  nous  croumpa  'n  oustau; 

L'a  de  couelo  de  maubre  e  d'isclo  de  courau, 

L'a  de  gros  diamant  luscnt  coumo  d'estello. 

Serian  lèu  riche,  alin  !  anen  li  tôuti  dous. 

—  Noun,  enfant,  es  pa  'qui  lou  pais  benurous. 

—  Alor,  ensignas-mi,  ma  maire,  ounte  pou  èstre. 

—  Es  plus  liuen  que  leis  astre,  a  lou  bouen  Dieu  pèr  mèstre 
Soun  rci  e  couronna  tôutei  seis  habitant, 

Soun  bcu  coumo  leis  àngi  e  coume  élei  soun  sant. 
Counèisson  pas  lei  plour,   la  peno,  la  misèri, 
S'abéuron  d'alegresso  à-n-un  sourgcnt  qu'es  pur, 
E  tant  que  li  aura  'n  Dieu  durara  soun  bonur. 
Fau,  pèr  mounta  tant  aut,  descendre  au  cementèri. 
L'a  que  la  mort  que  posque,  em'un  bras  pouderous, 
Mètre  sus  lou  camin  dôu  païs  benurous. 

A.   BAYLE. 
Marsiho,  Setèmbrc,  1876. 


POUTOUS   E  LAGREMOS 

Avié  pas  ges  de  maire,  e  soun  paire  èro  mort 
Desempièi  quauqucs  jours.  L'ourfanèl  avié  l'âge 
Que  trèvon  subre-tout  lou  galois  pantais  d'or  ; 
Mai,  soûlas  bonura  de  l'orre  mourtalaïe. 

D'imo  poulido  drolo  èro  l'ami  diî  cor. 

Toutes  dous,  chasque  sero,  on  foro  dôu  vilage, 

Anavon,  pietadoiis,  ploura  lou  vifel  que  dor 

Dins  lou  cros,  o  pulèu  qu'es  au  cèl.  soun  parta,ge. 

Au  cementèri  siau  pregavon  arderous  : 

EIo,  embé  de  long  bais,  dau  jouvènt  angouissous, 

Secavo  tendramen  las  lagremos,  pecairc  ! 

El,  ansindo,  sentie  lou  pu  divin  bonur, 
E  vesié  lou  retra  dau  pu  crudèl  malur  : 
Lous  poutous  d'uno  amigo  e  la  toumbo  d'un  paire  ! 

MAURICE  FADRE. 


T.OTT    MEGE    D'OUPEDO 

Lou  dôutour  Aiùngui,  médecin  d'Oupedo,  se  i'èro,  dison,  autre  viage, 
acampa  i:)roun  renoum  e  pecùni,  noun  tant  pèr  soun  sabé  que  pèr  soun 
saupre-faire.  Deligènt,  assidu,  noun  s'aussentant  jamai,  ama  de  téuti  pèr  sa 
bono  avenènço  cmai  pèr  si  galéjade,  poudié  que  ie  trachi,  o,  de-segur,  ie 
trâchissié.  Vous  atrouvarés  que,  pèr  ana  temounia,  forço  ie  siguè  de  quita 
lou  vilage  pendent  quàuquijour.  Si  malaut,  anas  dire,  deguèron  bèn  pati 
de  soun  aussènço.  Ah  !  pas  mai  :  n'en  leissè  lou  siuen  à  soun  escoulan  Jan 
Branlèire,  un  frater,  garçoun  rasaire,  bravo  meno  de  pitoue,  qu'emé  gàubi 
à  prepaus  saunavo,  purgavo,  cnstèri  dounavo. 

—  Escouto,  en  partent  ie  digue  lou  mège,  e  retène  bèn  ço  qu'as  à  faire  : 
à  misé  Gautié,  uno  femo  vapourouso,  countuniaras  lou  remèdi  que  i'ai  our- 
douna,  e  que,  entre  nous  autre  siegue  di,  pou  ie  faire  ni  mau  ni  bèn.  Jùli 
Pounchin,  idroupi,  béura  très  cop  dôu  jour  uno  tisano  d'espargoulo,  que  ie 
fara  ni  bèn  ni  mau.  Au  fîéu  dôu  Marqués  de  Bono-Veno,  zôu  de  cataplasme 
de  pan  bouli  sus  soun  pèd  boudenfla,  li  renouvelant  sero  e  matin  d'aqui  que 
vèngue.  Avans,  pense  bèn  que  seie  boute  la  gangrène,  e  que  faugue  coupa 
la  cambo.  Tant  d'autre  i  quaues  necit  o  noun  d'amenistra  de  bouioun  poun- 
cliu,  te  lis  abandonne  ;  aqui  sies  coumpetènt,  aqui  sies  mèstre. 

Jan  Branlèire,  bon  enfant,  un  pau  simplas,  n'èro  pas  nèsci  pèr  aco,  e  se 
cresié  de  n'en  saupre  au-mens  bèn  tant  que  soun  mèstre.  Adounc,  en  liogo 
de  segui  sis  ordre,  pensé  miéus  faire  en  tratant  li  malaut  à  soun  èime  e 

counsciènci,  coume  se  dèu  :  à  misé  Gautié  faguè  prendre  de  dragèio  d'anis 
cmé  'n  pessu  de  fenoun  e  quàuquis  enfusioun  de  camamiho,  que  prouduguè- 
ron,  coume  sentes  bén,  un  efèt  di  plus  rounflant  ;  à  l'idroupi,  que  l'èro  pas, 
ourdounè  la  dièto,  e  serenguè  quàuquis  esquifado  que  ie  desgounflèron  lou 
ventre  se  pou  pas  miéus  ;  au  fiéu  dôu  Marqués,  vesènt,  Jan  Branlèire,  poun- 
cheja  dôu  pèd  apoustemi  uno  espino  d'agranas,  ie  la  retraguè  sus-lou-cop 
sens  doulour. 

Quand  pièi  arribè  mèste  Alôngui,  e,  demandant  comte  à  soun  escoulan  de 
sa  gestioun  e  de  nouvello  de  si  malaut,  ie  digue  :  —  Eh  !  bcn,  coume  es  ana 
toutacô?...  Misé  Gautié?  —  Garido,  respoundè  Branlèire  tout  countènt  : 
elo  dèu  èstre,  d'aquesto  ouro,  au  bal  ounte  a  mena  sa  chato,  Liseto  di  peu 
rous. 

—  Bene.  E  Jùli  Pounchin  ? 

—  Gari  :  envita  à  la  noço  de  soun  cousin  Lou-Carra,  n'a  pas  pouscu  dire 
de  noun,  lest  que  se  sent  à  goudifla  coume  lou  proumié  vengu. 

—  Bèn  bene  !  E  lou  fiéu  dôu  Marqués  ? 

—  Gari,  plus  rèn  panard  :  lou  pourrés  vèire  tout-aro  sus  lou  calabrun 
reveni  revoi  e  galoi  de  la  casso. 

—  Benissinno  !..  O  testoulas,  o  ase  !  s'escrido  alor  tout-d'uno  lou  mège 
estabousi,  o  milo  fes  gargamelas  !!  te  l'aviéu  toujour  di  que  t'assetariés  jamai 
sus  un  quèli  d'argent  ! 

LOU   CASCARELET. 


A-N-UNO   CHATO    QUE    SABE 

K   TANT   D'aUTRO   OîTE-NOUN-SAI 

—  Tèndro  chato  que,  tranleto. 

Risouleto, 
Gamines  lou  nas  au  vont, 
Pren-te  gardo,  espincho  à  rèire  : 
Sus  tei  piado,  ve,  que  vèn  ? 

—  Moun  arnaire,  un bèu  jouvènt... 

—  Paure  agnèu  !  un  loup  mourdèire  !  ! 

LOT]    CrARRiriAUD. 


ss 


LA    LONA 

(Parla  de  Lengadù) 

Un  vèsprc,  au  bord  de  l'aiga,  en  l'escartada  cola, 
Caminavcn  cnsèn,  l'arma  coufla  dau  gau 
De  Testatic  amour  qu'aiçabas  subre-mola, 
Diguônt  couma  s'avian  lous  très  pouders  d'en-aut 

«  Se  la  terra  c  lou  ccl  c  sa  capa  estelada 

En  un  jour  de  malastre  anàvou  s'avali  ; 

Se  la  volta  de  mounts  que  nous  tourna,  ourrejada, 

Dins  lou  toumple  doulônt  èra  à  s'aprigoundi  ; 

Pèr  l'unica  vertud  dau  celcstre,  en  la  joia 
D'un  amour  que  jamai  de  la  vida  a  fautât  ; 
Dins  l'assereniment  arderous,  dins  la  voia 
Que  noste  Ime  à  toui-dous  sarra  en  soun  unitat, 

La  força  aurian  belèu  de  fourvià  lai  rouvinas 
Coumplidas  pèr  la  mort  sus  la  fàcia  dau  mound, 
E  pas  qu'em'  un  mot  souI,  sens  espras  ni  trahinas, 
le  rendre  aquel  trelus  qu'ara-cstant  l'enrejoun'.  » 

Fonts  claras,  cola,  cèl  que  gis  de  nibou  maca, 
Entendères  loui  dichs  d'aquel  dialoc  d'amour  ! 
Ses  rcstats  desempioi  sens  escorna  e  sens  taca  ! 
Nàutrei,  qu'aven  chanjat  desempioi  aquel  jour  ! 

Nosta  joio  es  passada  e  morta  n'es  l'empèri; 
Voste  trelus  à  vous  régna  sens  escabour  ; 
Au  miech  de  voste  cèl  es  ges  de  treboulèri, 
De  voste  linde  aigat  res  ternis  la  founsour. 

Nàutrei,  noste  dol  crèis,  e  jamai  noun  s'aplanta, 
Nôstei  fronts  sou  clinats  jout  de  cops  infînits, 
Ela  es  dins  un  couvent  pèr  vint  ans,  trente  ans,  qranta  ! 
léu  ploure  aquéstei  vers  au  pèd  d'un  crucefis  ! 

A.    DE  CLARENS. 


1876. 


1876. 

A   NOSTE   BRAVE    ROUMANILLE 

Tassile  m'a  di  que  Gras  lou  felibre 
De  si  Carboiinié  li  a  legi  dous  cant, 
E  que  voucste  sogre  a  clafi  soun  libre 
De  pensado  d'or  en  vers  de  diamant. 

Or,  pèr  qu  counèis,  moun  bon  Roumaniho, 
Vous  emé  Nais,  —  Tassile  a  resoun  : 
Amor  que  Gras  es  de  vouesto  famiho, 
E  que  lou  diamant  nous  vèn  dôu  carboun. 


i.  N. 


LA  PESGO  MIRACLOUSO 

A  M,   J.-P.   GOIRAND,    D'aLÈS 
CONTE 


Se  disiéu  :  «  Es  uno  messorgo,  » 
Vous  cliriéu  pas  la  verita. 

lÉU, 


Milo  franc  de  rèndo  pèr  an  ! 

Bassaquin  èro  pas  bèn  riche. 

N'i'a  bon  proun  pèr  viéure,  vejan  ! 

Disié  souvent  en  galejant  : 

Quau  n'en  vôu  mai,  que  mai  se  quiche  ! 

Eu  se  quichavo  pas,  segur  : 
Bon  filousofe  à  sa  manière. 
Tout  tèms  i'anavo,  clar,  escur  ; 
Manjavo  bèn,  chimavo  pur  ; 
E,  la  niue,  soûl  à  la  feniero. 
Au  dire  de  sa  cousiniero, 
Dourmié  gaire,  mai  dourmié  dur, 
Sens  s'entraire  dins  soun  bonur 
Se...  voste  chin  aviè  de  niero. 

Ero  laid  coume  lou  pecat  : 
La  pigolo  l'avié  ti'auca 


Coumo  iino  sartan  castagniero. 
De  l'afaire,  èro  vièi  garçoun. 
Amourous  coume  un  paiassoun, 
S'enchaiè  pas  mai  d'uno  fiho 
Qu'un  merlan  d'uno  cardouniho. 

Bassaquin  amavo  pamen, 

—  Passioun  vivo  autant  que  benigno, 

Soun  chale  mai  que  soun  tourmen, 

Amavo....  la  pesco  à  la  ligno  ;  — 

E  tant  forto  èro  sa  foulié 

Qu'avans  Paubo  èro  au  sou  dôu  lie; 

Durbié  l'èstro.  —  Ah  !  l'aureto  es  fresco  ! 

Ah  !  Ter  es  caud  !  Bon  !  bon  !  —  disié, 

Pau  enchau  lou  tèms  que  fasi<f\ 

Nivo  o  clar,  alestissié  Fesco, 

E  noste  ome,  lou  cor  urous, 

Après  lou  signe  de  la  crous, 

Dins  lou  vin  trempavo  sa  lesco, 

E,  leste  coume  un  amourous, 

Lou  vaqui  parti  pèr  la  pesco. 

Pourtavo  sèmpre  un  grand  capèu 
De  paie  fino  à  làrgis  alo 
Qu'esvartavon  de  sis  espalo 
La  plùeio  coume  lou  soulèu. 
Muda  d'uno  blodo  de  telo 
Que  fanavo  jusqu'i  taloun, 
Quouro  èro  plat  coume  uno  vélo. 
Quouro  coufle  coume  un  baloun. 

Entre  qu'encapavo  un  bon  rode 
I  bord  dôu  Rose  o  dôu  canau, 
Dins  Faigo  trasié  soun  musclau 
E  brandavo  pas  mai  qu'un  code. 
A  mens  que  veguèsse.  encanta. 
Que  lou  peissoun  avié  pita. 

Pèr  un  pescaire,  èro  un  pescaire 
Di  mai  renouma  de  Bèu-caire  ! 
B'eici  falié  vous  debana 

Tôuti  si  pesco  miraclouso, 
Pourrias  peravans  abena 
Tout  lou  cambe  d'uno  fielouso. 
Voun  countarai  uno  pamen 
Qu'au  mounde  n'a  pas  soun  egalo. 
M'en  dires  voste  sentimen, 
Pièi  après  tiraren  l'escalo. 

Un  jour,  i'a  quàuquis  an  d'acù. 
Davans  l'isclo  de  Matagot, 
Bassaquin  sus  lou  bord  dôu  Rose 
Grignoutavo  un  parcu  de  nose, 
En  espérant  que  li  cabot, 
Li  pougau  o  li  boufiard  rose 
Venguèsson  beca  l'asticot. 
Avié  bèn  sourti  quàuqui  cop 
Sa  ligne  foro  l'aigo  fousco  ; 
Mai...  acô  n'èro  j)as  acô  : 
Quatre  pèis  gros  coume  de  mousço. 

—  Ah  !  vai  pas  !  —  fasié  Bassaquin, 
En  retirant  lou  fiéu  qu'espousco  ; 

E  jito  tourna-mai  dedin. 

—  Vai  pas  !  vai  pas  !  sa...bre  couquin  ! 
Voulès  donne  pas  pita,  canaio  ? 
Dourmès  ?  vau  faire  coume  vous.... 

Lou  soulèu  èro  espetaclous, 
Un  soulèu  à  rousti  li  caio. 
Un  bèu  souleias  que  dardaio 
Tôuti  li  fio  dôu  mes  d'avoust. 

Souto  soun  grand  capèu  de  paio 
Bassaquin  s'estiro,  badaio, 
Barro  un  iue,  pièi  n'en  barro  dous, 
Clino  sa  tèsto  que  trantraio 
E  s'endor  coume  un  benurous, 
Sarrant  entre  si  man  en  crous 
La  cano  que  dins  l'èr  cascaio. 
Dôu  founs  de  Poundo  ounte  varaio, 
Lou  pèi.s.  vesènt  lou  dourmihous, 

Se  trufo  d'(';u  g,  mens  paurous. 
Sus  lou  brave  orne  que  pantaio, 
A  mand  de  i'cstrassa  [si  braio, 
Fai  regiscla  milo  respousc. 

Dourmiguè  long-tèms  lou  pescaire  ? 
Uno  ouro  ?  dos  ouro  ?  Noun  sai. 
Uno  ouro  de  mens  o  de  mai, 
Aco  chanjo  rèn  à  l'afaire. 
Ço  que  fau  saupre,  es  la  façoun 
Que  lou  bouscaire  de  peissoun 
Fugue  destrassouna,  pccaire  ! 
Vous  la  vau  dire  quatecant  : 

l'avié  d'aquéu  tèms  à  Bèu-caire 
—  Se  n'en  parlo  encaro,  un  cassaire 
Que  s'apelavo  Bassacan. 
Bon  fa,  bel  ome,  brun  picant, 
Avi6  près,  vers  la  quaranteno, 
Uno  gènto  e  gaiardo  feno 
Pu  jouino  qu'6u  d'au-mens  vint  an. 
E  vague  !   vague  li  cancan  ! 
N'en  risié  sens  faire  boucan, 
Emai  qu'aguèsse  sa  fricasso. 
Quand  vouliô  parti  pèr  la  casso, 
Se  chautavo  bon  dôu  restant. 

An  !  basto  !  la  fes  que  countan, 
Emé  soun  fusiéu  sus  l'espalo, 
Vers  la  vilo  balin-balan 
Se  retournavo  à  travès  champ, 
Mesclant  au  zèu-zëu  di  cigalo 
Un  èr  que  siblavo  en  marchant  : 
La  casso  èro  pas  mau  anado  ; 
Èro  countènt  de  sa  journado. 
Se  capito  que  soun  camin 
Lou  meno  dre  sus  Bassaquin . 
Quand  devisto  lou  cambarado, 
Li  dous  couide  sus  U  geinoun, 
Rouncant  alor  coumo  un  canôun, 

Tanavo  faire  la  charrado 

Pèr  lou  dereviha. . .  —  Mai  noun  ! 

—  En  éu-mcme  se  bouto  à  dire 

Lou  cassaire.  —  Vès,  noum-dc-noum  ! 
La  ligno  boulego  !...  Anan  rire  ! 
Scgur  déu  fagucdre  un  peissoun  !... 

A-n-éu  fai  veni  plan-planeto 

La  courdcto  que  tèn  lou  cro. 

Se  sentiguè  lis  arcaneto. 

En  vesènt  cspcli  di  flot 

Uno  escarpe  de  dous  kilo. 

Subran  uno  idèio  foulasse, 

A  rendre  Bassaquin  malaut, 

Lou  buto  :  lève  déu  musclau 

L'escarpo  que  sauto,  e  ie  plaço 

Un  lapin  qu'avié  dins  sa  biasso. 

Aco  fa,  molo  tourna-mai 

La  ligneto  long  de  la  ribo, 

E,  siau  coumc  uno  oumbro.  s'envai  ; 

A  vint  pas  d'aqui,  sus  un  pibo 

Pauso  lou  pèis,  cnraco,  pin  ! 

D'un  cop  de  fusiéu  l'engranaio. 

Dôu  ressaut  que  fai  Bassaquin, 

Toumbo  au  s6u  soun  capèu  de  paio, 

L'aubouro  e  pousse  un  pichot  crid  ; 

Car  avié  représ  sis  esprit, 

E  vesié  vanega  la  ligno... 

La  tiro  à  la  lèsto. 

—  Oh  !   boudiéu  ! 
Espanta  s'escrido,  —  un  couniéu  !!.. 
Es  un  pèis  qu'aura  ges  d'cspigno  ! 
Un  lapin  ! . . .  de-que  vese,  iéu  ? 

Se  l'autre  risié,  se  devigno. 

—  Mai  de-que  t'arribo,  grand  Dieu  ! 
le  demande  lou  galejaire, 

En  se  virant,  —  que  brames  tant  ? 

—  Un  lapin  de  champ  î  vo,  counfraire, 


Ud  couniéu  !  un  lapin  de  clianip  ! 

—  le  repetissié  lou  pescaiie. 

—  Un  lapin  ?  Eh  !  bèn,  de-que  i'a, 
Que  sies  aqui  t're  coumc  un  maubre  ? 
le  vèn  l'autre,   requinquiha, 
Moustrant  lou  peissoun  trauquiha  : 
I6u  vène  bèn  de  desquilia 

Uno  escarpo  sus  aquel  aubre  î . . . . 

E  d'aqui  lou  prouvèrbi  :   Autant 
Vau  Dassaquin  qua  Bassacan. 

LOUIS   ROUMIEUX, 
(de  Ninties). 


Bèu-cairc,  25  d'Avoust,  187G. 


COUNVIDACIOUN  A    DINA 

T 

Prègue  inoun  bon  ami  Bcchard, 
Se  n'es  ni  malaut  ni  panard. 
De  voulé  douna  sa  paraulo 
Que  vendra,  dijôu  de  matin. 
Au  maset,  pèr  se  mètre  en  trin 
Davans  quatre  cent  cagaraulo  ! 

JAN  HEtîOUL. 


Nimes,  1857. 


RESPONSO 
II 

Dijôu  matin,  toun  envi  ta 
En  jun  sara  dins  ta  vignx3to. 
Nôsti  boni  cagarauleto, 
Trefoulisse  de  li  tasta. 

Fasèn,  aro,  bèn  tristo  mino  : 
Sian  blesi,  Reboul,  e  sian  vièl. 
Anen  !  avans  de  vira  fiel, 
Carguen  encàfo  iaio  niounino  ! 

BÉGHARI). 


—  95  — 
LI  GANT 

Gustino  de  la  Rousso,  de  Cau-mount,  que  siblo  quand  parlo,  e  que  se  fai 
dire  Augusta,  èro  vengudo  en  Avignoun  croumpade  gant  de  peu  fino,  car 
anavo  cstre  souto-nôvio  au  mariage  de  sa  germano  Louvisoun, 

Intrô  dounc,  pèr  se  faire  servi,  dins  la  boutigo  ounte  i'avien  di  qu'acou- 
luoudavon  lou  mies,  e  demande  de  gant  de  peu  fino  : 

—  Bonzour  !  zé  voudrais  vite  des  gants  dé  peau  fine: 

—  Bien  !...  Quel  n»  gante  Madame  ?  ie  iaguè  la  marchando. 

—  Oh  !  Madame,  respoundeguè  Augusta,  comme  zésuis  unpeu  pressée, 
z'agantérai  les  premiers  venus..,.. 

LOU    GASGARELET. 


AMI 

A   MOUN    CAR.  W.    C.    A    M. 

Fraire,  à  ta  doueo  amigo 
De  l'amour  que  vous  ligo 
Quand  vouliés  que  parla, 
Vers  elo,  de  toun  amo 
Subre  d'alo  de  flamo, 
Un  cant  s'es  envoula. 

E  candi  de  l'aubado 
De  toun  cor  escapado, 
Demandes  d'ounte  vèn 
Que  l'esperit  risèiro 
Mete  i  labro  dôu  rèire, 
La  cansoun  dôu  jouvènt  ? 

O  simpliceta  santo. 
Que  m'esgaio  e  m' encanto  ! 
Sabiés  dounc  pas,  moun  bèu, 
Que  sèmpre  dins  Famaire, 
Escoundu  i'a  'n  troubaire, 
Coume  au  nis  un  aucèu  ? 

Que  la  sorgo  enclausido 
Long-tcms  sèmblo  endourmido, 


Araa  et  aiua. 


E  crèis  ;  c  l'ouro  vèn, 
Que  boumbis  cantarello 
A  flot  vers  li  pradello 
E  qu'adeso  à  ravcn. 

De  la  pcnsado  ansindo, 
Sens  rcpaus,  treblo  o  lindo, 
Viro  dins  sa  presoun  ; 
Pièi,  aludo,  abrasado, 
Vai  dôu  cor  à  ramado, 
Enebrianto  cansoun  ! 

En  van  li  margarido 
Sus  ta  barbo  flourido 
S'espandisson  plan-plan, 
Tout  toun  jouine  délire 
Regreio  à  soun  sourrirc, 
L'ames  coume  à  vint  an. 

Dins  ta  vivo  alegresso, 
Remembres  sa  tendresso, 
Voste  amour,  o  bonur  ! 
Que  counservo  de  Faubo 
La  resplendènto  raubo, 
E  li  rai  e  l'azur  ! 

Ah  !  longo-mai  courouso. 
Ta  voues  armouniouso 
Cante  toun  paradis  I 
Liuen  d'eu,  lou  que  camino 
De-vers  l'escuresino, 
Lou  pensaire,  se  dis  : 

—  Noun,  l'amour  n'es  pa  'n  soungc 

Cassa  pèr  lou  vieiounge  ; 

E  sa  divino  flour, 

Pèr  dous  cor  pur  culido, 

Au  matin  de  la  vido, 

La  perfumo  toujour. 

JAN   DE    LA    TOUR-MAGNO. 
Cauterets,  Avoust,  1876. 


L'IOU 

Niset,  lou  brave  pichot  Niset  dôu  Baussen,  qu'a  cinq  an  pancaro,  jougavo 
au  baiTulôu  sus  lou  planet  de  la  font,  quand  s'entrave,  toumbô,  e,  pecaire  ! 
se  faguô  mau,  e  fugue  proun  magagna  !  Quand  l'aubourèron,  avié  lou  front 
estrassa  e  ensaunousi.   E  Niset  plouravo  que  se  desoulavo  ! 

Ah  !  fugue  lèu  aqui,  sa  maire,  touto  en  coumbour  :  «  Moun  bèu  Niset  ! 
cridè.  Ai  !  ai  !  moun  Dieu  !  moun  paure  drôle  !  » 

L'aduguè  dins  si  bras  à  soun  oustau.   E  Niset  toujour  plouravo, 

Finalamen  la  maire  pièi  lou  counsoulè  en  ie  fasènt  couire  un  iôu,  que 
Niset  lis  amavo  tant  ! 

E  Niset,  tout  estrassa,  mai  assoula,  en  manjant  soun  iôu,  à  sa  maire 
digue  : 

—  Mama  !  se  me  toumbave  mai,  me  n'enfarias  couire  un  autre  ?.. 

LOU   CASGARELET. 


A    MADAMISELLO  JANO    W. 

Lou  soulèu  me  fai  canta. 

F.  MISTEAL. 

Quand  davalo  l'oumbrun,  lou  roussignou  paurous, 
As  vèspres  clas  d'estiéu,  divin  auceloun,  canto 
Tre  que  vèi  dins  lou  cèl,  rousen  ansin  que  vous, 
Lusi  coumo  un  sourèl  l'estello  esbarluganto. 

Dau  cantaire  dau  bos  la  melicouso  vous 
Agrado,  mai  pamens  sa  musico  qu'encanto 
N'es  pas  soun  obro  à-n-el,  car  sarié  silencious, 
Se  vesié  pas  amount  la  clarta  ^sbrihaudanto. 

Lou  cant  flôri  das  bèus  troubaires  d'encian  tèms 
Sarié  'sta  sens  calou,  se^  dins  lis  lues  ardents 
Das  damos,  avié  pas  rauba  la  flamo  enclauso  : 

Ansin  iéu,  que  n'ai  pas  lou  poulit  chamatan 
Das  roussignous,  ni  l'art  d'un  troubaire  d'antan, 
Se  moun  sounet  es  gènt,  sabe  quau  n'es  Fencauso. 

MAURICE   FAURE. 
Pariv    Ar^rs.   187G. 

I    FELIBRE 

Èr  :  0  bella  Napolt. 

Pcrdounai'és  VEnglé^ 
Fiéu  de  Prouvènço, 

Se  'ncaro  aquesto  l'es, 
Pèr  souvonènço, 

Coumo  un  pichot  cri-cri 

Diiis  un  pradas  jflouri, 
Sa  voues  vous  canto 
Ço  que  rencanto. 

0,  dous  mes  cantarèu, 
Franc  de  la  proso, 

O,  dous  mes  de  soulèu, 
Clafi  de  roso, 

M'an  courouna  lou  cor 

De  flour  e  de  rai  d'or, 
Dins  lou  tcu-raire 
De  vous,  mi  IVaire  ! 

Roussignôu,  parpaioun, 

Grihet,  cigalo, 
M'an  canta  de  cansoun, 

M'an  donna  d'alo  ; 
Lis  abiho  perçu, 
M'an  l'a  forço  bèu-bèu, 

E,  mùti  muso, 

Li  lagramuso. 

Oh  !  quônti  revacioun 

Douço,  laurado, 
S'amagon  d'escoundoun 

Dins  ta  terrado  !... 
En  barrulant  ti  vau, 
En  trevant  ti  coutau. 

Oh  !  que  ma  vido 

Ero  ravido  ! 


—  DU  — 

Sus  ta  plajo,  Cassis, 

Qu'a  la  cantagno, 
L'autre  jour  ai  revist, 

Emé  de  lagno, 
Ma  bello  amo  d'an  tan 
Soulo  s'espacejant 

Mai-que-mai  bello, 

Bêlant  VEstello  ! 

B  touto  Fautro  niue, 

Qu'enca  m'embaumo, 
Countemplavon  mis  iue 

La  Santo-Baumo, 
Ount,  coume  en  paradis. 
Lis  ange  vouladis 

Eron  pèr  orto 

Davans  la  porto  ! 

Mi  counfraire,  —  es  verai  ? 

Subre  li  peno, 
Ai  vist,  au  mes  de  Mai, 

La  Madaleno, 
K  soun  cor  blanc  e  nus, 
E  soun  peu  de  trelus, 

Qu'un  vent  jougaire 

Boufavo  en  caire. 

Oh  !  que  rèn,  terro  d'or  ! 

Mai  me  desmamc 
De  toun  sen  grand  e  fort, 

De  toun  iue  qu'âme  ! 
Noun  uno  terro,  tu, 
Mai,  pleno  de  belu, 

Sies  bello  darao, 

Gau  de  moun  amo 


1 

W.-C.-B.   WYSE. 


Avi'-noiin,  5  de  Jiui,  187G, 


(iàni  que  n'a  qu'un  trau  es  lèu  près 


LA  VACo  ijuu  uEi  ueinil: 

Quand  Mounscgnc  Rcinié  davalè  de  l'Anjou  pèr  veni  régna  'n  Prou- 
vcnço,  aduguè  de  soun  païs  uno  bcllo  vaco,  sus  l'estiganço  de  la  faire 
vedela  e  de  n'espandi  la  raço  dins  soun  nouvèu  reiaume.  E  coume  lou  bon 
rèi  amavo  forço  li  Martcgau,  n'en  counfîsè  la  gàrdi  à-n-un  vaquié  dôu 
Martcguc,  en  ie  recoumandant  de  n'en  bèn  avé  siuen. 

—  Ve,  ie  digue  lou  rci,  auras  cent  escut  pèr  an,  s'as  bèn  siuen  de  ma 
vaco  :  la  menaras  au  brau,  e  lou  crèis  revendra  à  la  vilo  dôu  Martegue  ;  e 
auras  li  cent  escut,  tant  que  la  vaco  durara.  E  dève  t'averti  que  tène  tala- 
men  à  ma  vaco  anjouvino  que  fariéu  penja  bessai  au  grand  falabreguié  de 
la  Plaço  dôu  Palais  aquéu  que  vendrié  pèr  me  dire  qu'es  morto...  Pos 
enmena  la  vaco. 

Lou  vaquié  enmenè  la  vaco  ;  mai,  malurousamen,  la  faguè  tant  manja 
qu'au  bout  de  quauque  tèms,  la  bestiasso,  grasso  à  fendre,  crebè  de  la 
drudiero. 

Lou  vaquié  desoula  !  Quau  i'anara  dire   au  rèi  que  sa  vaco  es  morto  ? 

Vai  atrouba  li  Conse  de  la  vilo  dôu  Martegue,  e  ie  conto  Fauvàri  en 
se   derrabant  li  peu. 

Li  Conse  tout-d'un-tèms  cercon  un  messagié  pèr  pourta  la  nouvelle 
à-z-Ais,  mai  degun  avié  lou  cor  de  tira  la  castagne.  —  Pas  tant  fada  !  disien 
li  Martegau  entre  éli,  sabèn  qu' à-z-Ais  li  pènjon  ! 

Pamens  i'aguè  'n  Sant-chamassen  que  digue  :  —  Risque  lou  paquet  !  Se 
me  volon  bèn  paga  la  coumessioun  !... 

Acord  e  pache  fa,  noste  orne  vèn  à-z-Ais  e  se  fai  présenta  à  Sa  Majesta 
lou  Rèi,  de  la  part  dôu  vaquié  e  di  conse  dôu  Martegue. 

—  Eh  !  bèn,  ie  digue  lou  rèi,  ami,  que  fai  ma  vaco  ? 

—  Mounsegne,  vosto  vaco ai  â  vous  dire  que  béu  plus... 

—  Alor  !  digue  lou  rèi. 

—  Mounsegne,  vosto  vaco...  ai  à  vous  dire  que  manjo  plus... 

—  Alor  !  digue  mai  lou  rèi. 

—  Mounsegne,  vosto  vaco ai  à  vous  dire  que  pisso  jjIus... 

—  Ato  alor  !  faguè  mai  lou  rèi. 

—  Mounsegne,  vosto  vaco...  tant  vau  lou  dire,  vai  plus  dôu  cors... 

—  Ah  !  ço,  vejan,  coumpaire,  adounc  vcnguè  lou  rèi,  ma  vaco  béu  plus^ 
manjo  plus,  pisso  plus  e  cago  plus  !!  Mai  alor  es  morto  ?.. 

—  li'avès  di,  Mounsegno.  Ta  vos  di  '  Es  pas  iéu  que  sarai  pcnja. 


—  101  — 

Adounc,  lou  rèi  Reinié  se  meteguè  à  rire,  e  digue  au  messagié  : 

—  Auriéu  pas  cresegu  li  Martegau  tant  fin  ! 

—  Oh  !  mai,  Fome  cridè,  es  que  siéu  de  Sant-Chamas  ! 

—  Ah  !  me  n'en  diras  tant,  réplique  lou  bon  Reinié  !  jamai  de  Sayit^ 
Chamas  sourtiguè  de  marrit  muscle. 

LOU   CASGARELET. 


AURIGE    E    CALAMO 

Vous  ai  visto  souvent,  dins  mi  lôngui  pensado, 

Subre  lou  nbeirés  de  la  mar  assetado, 

E  vôstis  iue  nega  dins  la  vasto  liuenchour  ; 

A  vosti  pèd  venié  batre  l'aigo  rabiouso, 

E  de  sis  escadroun  li  bando  espetaclouso 

Mourdien  sus  li  roucas  en  bramant  de  furour. 

Pièi  falissié  lou  vent;   dins  li  clarta  mourènto 
La  mar  espandissié  sis  erso  nounchaiènto 
E  soun  pitre  lusènt  semblavo  respira  ; 
Pièi  la  pas  s'cstendié  sus  touto  la  naturo, 
E  la  luno  escalavo  alin  sus  leis  auturo, 
Abrasant  l'ourisount  de  si  long  rai  daura. 

Coume  li  flot  renous  la  vido  a  si  chavano, 
Mai  Dieu  estènd  subran  sa  drecho  soubeirano, 
E  la  mar  e  li  cor  plan-plan  soun  apeisa. 
Quand  lou  bras  pondérons  aparo  la  mesquino, 
Soun  front  pou  s'auboura  :  souto  la  man  divino 
La  pus  grando  douleur  finis  pèr  se  teisa. 

G.   CHARVET. 

Aies,  187G. 


LOU    PROUMIE   MOUSSEU 

Un  galavard  de  mis  ami,  tôuti  li  fes  que  lou  counvidavon  en  quauque  bon 
regôli,  quand  avié  coupa  soun  pan  e  larda  sa  fourcheto  dins  lou  proumié 
moussèu,  ie  venié  coume  eiço,  avans  de  l'avala  : 

—  Eh  !  au-mcns,  plaço-te  hbn  !   saras  esquicha... 

LOU   CASGARELET. 


—  1()-2  — 

SOUVENÈNÇO 

A  MOUN   AMI    M.    FRIZET 

Lou  printèms  fai  bouqucto  c  lis  aucfcu  cantejon, 
E  lou  felibrc  gai  cansouno  sis  amour  : 
—  Muso,  d'aut  !  de  jDcrtout  H  pradello  verdojon, 
Vène,  e  te  culirai  la  proumierenco  flour. 

L'estiéu  fugis,  —  Tautouno  emai  l'ivèr  coursojon 
Li  fueio,  e  lou  matin  fai  plaço  à  l'escabour  : 
Tout  se  vestis  de  dôu,  li  pensado  negrejon, 
E  la  Muso  gémis  que  soun  court  li  bèu  jour. 

Ansin,  o  bel  ami,  de  ti  Fueio  nouvello. 
De  nôsti  gai  refrin,  de  nôsti  fres  coublet 
Vendra  peréu  la  fin;  —  mai  amount  au  coulet, 

Lis  inné  qu'avèn  dich  à  nosto  Vierginello 

Dèvon  pas  s'csvali,  l'ause  dire  :  saran 

Cou  me  ti  Fueio  d'or,  dc-longo  duraran  (1). 

LOUIS  ASTRUC. 
Marsiho,  Mars,  1876. 

PÈR  NOSTO-DAMO  DE  MOUNT-SERRAT 

Lou  jour  que  li  troubaire  Catalan  e  Prouvençau  ie  mountèron 

A     PELAY     BRIZ 

O  divino  tnoureneto,  —  o  Vierge  dôu  Mount-Serrat,  —  qu'as  chausi  pèr 
ta  demoro  —  lou  cresten  d'un  baus  afrous,  —  talo  que  la  nèu  blanqueto  — 
que  courouno  nôstis  Aup  ! 

A  la  cimo  de  ma  vido,  —  à  la  fin  de  moun  jouvènt,  —  embouni  d'aquel 
eslùci  —  que  lou  mounde  pou  jita,  —  au  moumen  que  m'acoumpagnon  — 
Prouvençau  e  Catalan, 

Siéu  vengu  dins  ta  capello  —  m'ageinouia  sus  li  bard,,  —  e  dins  moun 
paure  cor  d'orne  —  un  segren  s'es  acampa,  —  e  'no  raisso  de  lagremo  — 
me  gounilavo  d'enterin. 

Car  en  fàci  de  ta  glôri,  —  e  davans  ta  pureta,  —  recounèisse  que  ma 
vido  —  noun  es  rèn  que  treboulun,  —  e,  pecaire  !  que  moun  obro  —  n'es 
que  fum  escassamen. 

(1)  I  jo  flourau  de  [Four-cauquié,  Frizet  meteguè  la  fleur  d'or  que  gagne  à  la 
rapo  bluio  de  la  Vierge. 

"Adounc,  Rèino  catalano  —  que  trepejes  d'eilamount  —  nôsti  nèblo,  dins 
l'espàci  —  que  me  rèsto  à  passeja,  —  mcno-me  coume  la  maire  —  meno 
soun  pichot  enfant  ! 

F.    MISTRAL, 
de  TEscolo  d'Avignoun. 
Mount-Serrat,  7  do  Mai,  1868, 

(Tira  dis  Isclo  d'or.) 


Ll    SANTI- MARIO 

Lou  dimenche,  8  d'ôutobre  1876,  à  Mount-pelié  Mounsegne  l'evesque  de 
Cabrières  a  baleja  uno  campano,  que  ie  dison  li  Sknti-Marïo ,  e  que  porto 
aquesto  iscripcioun  en  puro  lengo  felibrenco  de  l'Escolo  d'Avignoun  : 

O    SANTO,    FLOUR    DE    PARADIS, 
BÈLLIS    ESTELLO    CLARINELLO, 
MOUDÈLE    BÈU,    MIRAU    REQUIST 
DIS    ESPOUSO    E    DI    VIERGINELLO. 


CANSOUNETO   BATISMALO 

PÈR     MA    FIHOLO    E    NEBOUDO   MIRÈIO    FRIZET 

Èr  :  Plou  e  souleio  (P.  Arène) 

Quand  l'ivèr  refrejo 
Noste  gai  soulèu 
E  d'amount  carrejo 
Lou  glas  e  la  nèu, 
L'aubre  di  mountagno, 
Véuse  de  sentour, 
S'amago  de  lagno 
E  plouro  sa  flour  ! 

Mai,  pèr  tant  que  duron, 
Passon  lis  ivèr  ; 
Li  soulèu  s'empuron, 
E  tout  es  mai  verd  : 
Fueio  e  flour  nouvello 
Pertout  fan  d'arccu, 
E  sus  li  pivello 
Canton  lis  nucèu  ! 

Vcnès  dounc  en  foulo. 
Ami  de  pertouf; 
Que  la  farandoulo 
N'aguc  gens  de  bout  ! 
Canton,  fagucn  fèsto  : 
Noste  aubrc  a  fleuri  ! 
N'aguen  plus  en  teste 
La  pou  de  mouri. 

O  fleur  desirado 
Amourousamen. 
Qu'avèn  esperado 
Dins  lou  languimen  ; 
O  flour,  te  bateje 
D'un  noum  inmourtau 
E  te  poutouneje, 
O  flour  de  l'oustau  ! 


M.   FRIZET. 


Perno,  Outobre,  1876. 


LI    PAU-DE-SEN 


Lou  vièi  Escaribot  maridavo  sa  chato,  e  li  gènt  ie  disien  :  —  Parèis  que 
vosto  fiho  fai  bèn,  qu'espouso  un  brave  drôle  : 

—  Eh  !  0,  dis,  lou  drôle  a  'n  pau  de  sèn,  la  chato  a  'n  pau  de  sen,  acô 
fara  dous  pau-de-sèn. 

LOU   CASCARELET. 


AU  NOVI  F.  MISTRAL 

Pus  urous  que  Vlncèn,  as  agu  ta  Mirèio  ! 
Veiras  coume  es  galant  de  pas  viéure  soulet, 
Aro,  bèu  menestrié,  pcr  coumpli  ta  liéurèio, 
Que  lou  bouen  Dieu  te  mande  un  pichot  Mistralet. 

LOU  PROUMIÈ  PRESIDENT  RIGAUD. 
28  de  Setèmbre,  1876. 


UNO  LEIÇOUN  DE  FRANGES 

—  Vejan,  Brido-Mousco,   tu  que  sabes  tout,   dèves  sauprc  coume  se  dis 
en  francés  lou  chivau. 

—  Se  dis  lé  cévaux. 

—  Noun  !  L'écéveau  es  uno  floto  de  fiéu,  uno  escagno..  Lou  chivau  se 
dis  le  civar...  E  Vânesse,  coume  ie  dison  en  prouvençau? 

—  Coume  vos  que  ie  digon  ?...  Catarino. 

—  L'ânesse,  Catarino  ? 

—  O,  la  nèço  Catarino,  la  fîho  de  moun  fraire,  qu'à  pèr  femo 

—  Eh  !  lîèi  !   vole  pas  dire  acô  :   vole  dire  Vânesse^  la  femcllo  de  Tase, 
abesti. 

—  La  saumo  ? 

—  Aco  's  aco  !...  E  lou  miàii,  coume  ie  dison  en  francés  ? 

—  Lé  mialet. 

—  le  sies  pas. 

—  Lé  moulet  ? 

—  Ah  !  pas  mai  ! 

—  Ai  proun  manja  de  favo... 

—  Eh  !  bèn,  lou  miôu  se  dis  lé  mœuf. 

—  Lé  mœuf?  Segur  vos  rire  !  Lé  mceuf  !! 

—  O,  lé  mœuf.  E  pèr  provo  :  coume  se  dis  Viàu  ? 

—  Se  dis  Vœuf. 

—  E  lou  biàu  ? 

—  Lé  bœuf. 

—  Eh  bèn  !  ase  que  tu  sies  !  bièu,  bœuf;   iàu,  œuf,.,  e  miàu,  mœuf, 
quand  lou  diable  ie  sarié  !.... 

LOU   CASGARELET. 


UNO    MARRIDO    COUMPARESOUN 

Au  tèms  que  tôuti  lis  autour 
A  la  court  fasien  sis  afaire 
En  flatejant  li  grand  segnour 
Que  pagavon  bèn  li  quistaire  ; 

Un  prince,  qu'èro  d'argent  court, 
Lou  coumparavo  un  sot  rimaire, 
Dins  si  vers,  à  l'Astre  dôu  jour  ! 
—  Chut  !  dis  lou  prince  galejaire, 

Leissas  vosto  coumparesoun  : 
Es  goio,  e  veici  la  resoun  : 
Lou  soulèu  a  doucre  demoro. 

Quand  iéu  n'ai  qu'aqueste  palais, 
E  belèu  deman,  s'ansin  plais 
I  jusiôu,  ne  serai  deforo. 

^     .,     ^  CtABRIEL  azaïs. 

Bezies,  Setèmbre,  1876. 

A    NOURBERT   BONAFOUS 

PASTRE   ARCADIAN   QfE    LI   DENT   LI     TOUMBAVON 

Sabe  un  Pastre  que  jamai  fougno  : 
An  bel  à  li  toumba  li  dent. 
Tant  vous  arrapo  sa  zambougno, 
E  le  boufo  coume  un  jouvènt. 

Acô  li  mudo  un  pau  la  mino  ; 
Mai  que  ie  fai  ?  a  rèn  perdu  : 
De-que  fasié  de  si  canino, 
Un  orne  qu'a  jamai  mourdu  ? 

Si  bouco,  vue!  descaladado, 
L'empachon  pas,  gramaci  Dieu  ! 
De  bèn  béure  i  felibrejado 
E  de  poutouna  femo  e  fiéu  ! 


Ais,  1876. 


A.    DE  CtAGNAUD, 
Pastre  avcadian. 


UN   JOUR    QUE    PLOUVIE 

Un  sèr,  noste  vesin,  planta  davans  sa  porto, 
Regardavo  lou  tèms  ;  pièi  fai  d'uno  voues  forto  : 

—  Goutoun  !  porge-me  lèu  moun  para-plueio  nou. 
Anen  !  despacho-te  !  qu'âne  rendre  l'oubrage  !... 

E  Goutoun  ie  respond  :  —  Lèisso  passa  l'aurage  ! 
Se  lou  vas  proudiga,  te  l'ara  gin  d'usage  ! 

—  Fau  pamens  que  l'estrene  !  —  Ah  !  crese  que  sies  fou  ! 
Espèro  un  autre  jour  :  s'estreno  rèn  quand  plôu  ! 

Lei  causo,  moun  ami,  soun  que  trop  lèu  gastado  !  — 
Sa  meirastro,  en  renant,  ie  faguè  sus-îou-cop  : 

—  N'as  pas  toujour  di  coume  acô  ! 
Souvèn-te  que  plôu  vie  quand  te  sies  maridado  ! 

D.-O.    CASSAN. 
Avignoiin,  1876. 

PÈR  LA  TOUMBA  DAL  DOUTOUR  FAVA 

MORT  A    MOUNT-PELIÉ,    COUMOUL    D'ANS   E   DE   BONAS  OBRAS 

A  passât  escur  sus  aquesta  terra, 
Ounte  das  malauts  èra  lou  soûlas. 
Se  lou  mounde  grand  lou  counouissié  pas, 
Dal  paure  toujour  soustèt  la  misera  ! 
Ara,  es  près  de  Diéus,  e  moun  cor  espéra 
Qu'es  mai  festejat  amount  qu'inçabas. 

A.  ESPAGNE. 


Moiint-peliô. 


LA    CIGALO 

A    PAU    ARENO 

Es  iéu  la  bruno  cigaleto, 
Que  vène  en  tèms  de  la  meissoun. 
Faire  à  lesi,  cascareleto, 
Cascaia  ma  gaio  cansoun. 

Que  ma  fanfôni  noun  v'endrome  : 
Zôu  lei  blôundeis  espigo  au  sou 
Garbejas,  lei  femo,  leis  ome  ! 
Pièi,  que  lei  muou  caucon  l'eirôu  ! 

De  Fermas  tant-lèu  destancado, 
Verdo  m'amadure  au  soulèu  : 
E  lèu  m'enaure,  e,  bèn  joucado 
Sus  leis  aubre,  zounzoune  ;  e  lèu, 

—  Car  de  mei  jour  prôchi  es  la  toco, 
Bruto  que  siéu  coumo  un  baubi, 
Moutudo,  cagnouso,  pachoco, 
Tant  trove,  ah  !  pauro  !  à  me  chabi. 

Qu  dis  qu'à  grosso  teste  fauto 
Lou  sèn,  —  n'a  menti  bèn  souvent  : 
Siéu  cabessudo,  e,  cauto-cauto, 
Ai  l'ue  dubert.  l'aureiho  au  vent  : 

Au  mendi-c  bru  de  pas  o  d'alo, 
Me  cale,  o  lèu  preno  Fauroun.  — 
léu  noun  counouisse  la  fam-galo  : 
D'un  pau  d'eigueto  fau  moun  proun. 

E  se  conton  qu'un  jour  ma  rcirc, 
—  Jour  de  cisampo,  —  la  batié  ! 
Es  un  conte  qu'es  pas  de  crèire, 
Pcr  la  Iburnigo  pau  flatié. 

Libro,  enchaiènto,  garrigaudo, 
Viéu  Faubo  que  de  vue  matin  ; 
La  passe  belle  c  douço  e  caudo  ; 
«  Courto  e  bono  »  es  lou  miéu  destin . 

A.-B.    CROUSILLAT, 
Seloun,  Juliet,  1876. 


LI  FIANÇO   DE   MAZIÈRES 

De  Festello  d'amour  as  segui  lou  trelus, 

E  sies  en  terro  sauvo  :  —  aro,  ami,  pèr  ta  vide. 

As  lou  pan  de  la  joio  emé  la  casto  lus 

De  la  bello  que  tèn  toun  amo  esbalauvido  ! 

Au  festin  de  l'amour  ta  migo  te  counvido. 
E  dôu  rire  toun  cor  es  nega  dins  lou  flus. 
E  rèn  que  d'estrambord  aguènt  toun  amo  avido, 
Di  cause  de  la  terro,  aro,  t'enchautes  plus. 

Dins  lou  jardin  d'amour,  —  soubeirano  counquisto, 

Aro  qu'as,  arderous,  cuU  la  flour  requisto, 

Aro  que  dins  toun  sen  canto  lou  mes  de  mai  !  — 

Que  souto  lis  iue  blous  de  ta  divino  estello, 
Dins  lou  bonur,  dins  lou  soulèu  que  t'enmantello, 
Dieu  te  mantèngue  longo-mai  ! 

J.    MONNÉ, 
de  TEscolo  d'Avignoun. 

Marsiho,  Avoust,  1876. 

LOU    GENDARMO 


Lou  famous  cassaire  d'aucèu,  Jan  Mineto,  cassavo  à  l'aubret,  quand  subran 
veguè  veni  lou  gendarmo.  Aguô  tout-just  lou  tcms  de  s'esbigna,  e  se  fourré 
dms  lou  pège  d'un  viôi  sause,  e  brandè  plus. 

Lou  gendarmo  arribo  :  ges  de  xMineto  !  Ounte  a  passa  Mineto  ? 

Aguè  bèu  batre  li  bouissounado  e  li  caniô,  e  furna  de  pertout  aqui  de- 
long  :  ges  de  Mineto  ! 

Anen,  s'èro  envoula  ! 

Basto  !  lou  gendarmo,  poudènt  pas  aganta  la  maire  au  nis,  aganto  lis 
lou  :  vole  dire  que  sesis  li  gàbi,  li  vergueto,  e  li  sambé,  pàuri  galerin 
mnoucent  que  voulastrejavon  esfraia,  li  cambo  estacado,  pechaire  i  pèr  un 
gros  fîéu  tors. 

Quand,  de  sa  cafourno,  Mineto  vèi  acô  !..  sort  la  tèsto,  e  :  —  Moussu  lou 
gendarmo,  crido,  au-mens  leissas-me  ma  bravo  cardelino  ! 

LOU   CASGARELET. 


Marsilm,  {S7'i 


A  L^ESTATUO    DE     PUGET 

ESCOUNDUDO  DIXS    LOU  JARDIN   BQRELY  A    MARSIHO 

Alor  faudra  toujour  que  l'afront  dôu  vulgàri 
Assaje  d'escafa  la  glôri  di  gigant, 
Que  l'artisto  divin  laisse  la  place  au  càrri 
De  la  ruso  enrichido  e  dôu  vice  arrougant  ! 

O  Puget  !  es  pas  proun  que  lis  abouticàri, 
E  li  marchand  darut  de  ta  Marsiho  antan 
T'agon  fa  la  bramado,  e  coucha  foro  barri 
Pèr  i'avé  semoundu  toun  travai  de  Titan  ! 

Encaro  après  sa  mort  fau  que  Puget  s'escounde  ! 

T'avien  mes  au  mitan  de  ta  vilo  ;  mai  lèu 

T'an  di  :  —  Deforo,  artisto  !  e  que  For  nous  inounde  !— 

Eh  !  bèn,  assolo-te  :  n'as  plus  pèr  bas-relèu 

Di  fiho  e  di  fourban  lou  troupelas  inmounde, 

Mai  visages  la  mar,  lou  soulèu  e  lou  mounde  ! 

M.  FRIZET. 


-   MO  — 

LOU  POUS  MITADIÉ 

l^leidcjavou   davans    lou  tribuiiau   de    Carpentrus  un   ^ros  at'airo,  gros  ! 

Moussu  Poutringoun,  qu'èro  abouticàri,  c  Tôni  Latrcmpo,  qu'èro  mar- 
cliand  de  vin,  avion  countestacioun  pèr  un  pous  mitadié. 

L'avoucat  de  moussu  Poutringoun  avié  ploidoja,  e  lou  de  Tôni  Lalreinpo 
pleidejavo,  susavo,  barjavo,  desbarjavo,  c  jamai  escupissié. 

Ah  !  Tavié  près  de  aut,  moussu  l'avoucat,  e  tiravo  de  long  ! 

Venié  de  dire  que  Mouïse,  en  picant  sus  un  roucas  em'uno  simplo  vcdi- 
gano,  n'en  avié  fa  sourgenta  d'aigo  aboundouso  e  lindo  coume  la  que  sour- 
gènto  de  laroco  de  Vau-cluso,  «lindo,  avié  di,  coume l'aigo  de  noste  pous.  » 

E  digue  pièi  que  lou  grand  sant  Gènt,  en  toucant  soulamen,  cmé  do  us  det 
de  sa  man,  la  roco  de  soun  désert,  n'en  avié  fa  giscla  dos  font  :  uno  d'aigo, 
l'autro  de  vin Aquelo  de  vin.... 

Es  alor  que  moussu  lou  Président  dcju  tribunau  ic  pousquè  plus  teni,  c 
iinalamen,  despacienta,  desmemouria  : 

—  Moussu  l'avoucat,  ie  faguè,  escusas  se  vous  cope.  N'i'a  proun  de  di 
e  lou  tribunau  n'en  saup  proun.  S'agis  pièi  jamai  que  d'un  pichot  pous. 

—  Escusas  vous-même,  moussu  lou  Président,  réplique  l'avoucat.  S'agis 
((ue  d'un  pichot  pous,  lou  sabe  ;  mai  s'es  pichot,  n'i'a  de  pu  grand  que  valon 
mens.  Sounjas  dounc,  messies,  qu'aquéu  pous  es  avena  tant  bèn  que  jama 
res  a  pouscu  l'agouta.  Or,  se  legissien  l'ate  passa,  en  1820,  davans  moussu 
Bourniclet,  quand  viviô  noutàri  à  Carp entras. .. .  Vous  lou  legirai,  se  lou 
jujas  necite,.,. 

— ■  Els  pas  necite,  faguè  lou  Président. 

—  Se  lou  jujas  necite.  Or_,  moussu  Poutringoun,  eici  coumparant,  aurié 
lou  front  de  vous  faire  dire  que  ço  qu'es  nostre  èi  siéu  ?. ..  Sias  de  juge  trop 
juste,  e  la  lèi...  la  lèi  es  la  lèi.  Lou  pous,  emé  l'aigo  que  i'a  dintre,  que 
brousse  lou  saboun  o  que  lou  brousse  pas,  es  tout  nostre,  e  bèn  nostre. 
E  s'es  tout  nostre,  lou  gardaren,  car,  li  servitude  d'indivisioun,  messies.... 
li  servitude.... 

—  Vôsti  counclusioun  !  digue  moussu  lou  Président. 

—  Vous  l'acourdan,  es  jamai  qu'un  pous....  Ato,  pièi  !  se  voulès  d'aigo 
vàutri,  abouticàri,  n'avèn  besoun  peréu,  nàutri,  marchand  de  vin  ! 

Lou  tribunau  pousquè  pas  se  teni  de  rire,  e,  après  deliberacioun,  déclaré 
que  lou  pous  mitadié  èro,  e  mitadié  restarié. 

Efetivamen,  èro  pas  juste  que  l'abouticàri  aguèssc  ges  d'aigo,  e  que  lou 
marchand  do  vin  n'agucsso  li-op. 

LOr:    CASCARELET. 


—  m  — 

A   JAN    REBOUL 
t)ins  Ninies,  sorre  d'Arle  e  piouso  ciéuta, 
Nasquères,  o  Reboul,  em'  au  front  uno  flaino  ! 
Emparant,  miéus  qu'antan  li  fiho  de  Vesta, 
Lou  fougau  de  toun  foiire  lou  que  Dieu  reclamo. 
Ta  vido  s'escoulè,  riclio  de  carita, 
Entre  lou  travai  rude  e  d'ouro  de  calamo, 
Ount,  manobro  sublime,  aviés  gau  de  pasta 
De  bon  pan  pèr  lou  cors  e  de  bèu  vers  pèr  l'amo. 
Tout  un  mie-siècle,  ansin,  au  pestrin  patriau, 
Fidèu,  vesiés  t'ajougne  aqui  d'ounour  reiau  : 

Umble,  li  rccaupiés Pièi,  un  jour,  ta  man  palo 

ï  pèd  dôu  Crist  pause  ta  liro  emé  ta  palo  ; 
E  li  bras  d'un  Enfant  e  d'un  Ange  lis  alo 
T'enaussèron  bèn  d'aise  i  palais  celestiau. 

AGUSTE    VERDOT. 
Niuies,  lou  17  de  Mai,  1876.  

MORTUORUM    PROUVENÇAU 

I  —  Lou  députa  Charles  Dupuy,  de  Carpentras,  représentant  de  la  Droumo 
à  l'Assemblado  naciounalo,  es  mort  à  Niouns  lou  30  de  Janvié  1876,  à  l'âge 
de  80  an.  S'èro  adonna,  en  estent  jouine,  à  la  pouësio  prouvencalo,  e  soun 
Pichot  parpaioun,  que  l'on  pou  legi  dins  l'armana  d'aquest  an,  es  esta 
long-tèms  cita  coumc  un  cap-d'obro. 

II  —  L'cditour  marsihés  Aleissandre  Gueidon  es  mort  à  Marsiho  lou 
31  de  Janvié  1876,  à  l'âge  de  57  an.  Apassiouna  pèr  soun  pais,  aquéu 
brave  prouvençau  a  counsacra  sa  vido  à  de  publicacioun  patrioutico,  entre 
liqualo  noutaren  Le  Phitarque  provençal  e  YAlmanack  de  Provence. 

III  —  Lou  musicaire  Félicien  David,  nascu  àCadenet  (Vau-cluso)  en  1810, 
es  mort  à  Paris  lou  29  d'Avoust  1876.  Aquéu  célèbre  coumpousitour  dôu 
Désert,  de  Cristôu  Couloumb,  d'Herculaniun,  de  Lalla-Rouk  e  de  la 
Perlo  dôu  Brasil,  èro  esta  enfant  de  Cor,  pièi  mèstre  de  capello  à  la  cate- 
dralo  d'Ais.  Ero  lou  fraire  cadet  dôu  paure  Charle  David,  coulabouradou  de 
l'Armana  prouvençau. 

IV  —  Lou  felibre  Vitour  Bourrelly,  ancian  mèstre  d'escolo,  de  Rousset  en 
Prouvènço,  es  mort  à  Rousset  lou  18  de  Setèmbre  1876,  dins  si  67  an. 

V  —  Enfin  acabaren  en  signalant  la  mort  de  Filustre  alemand  Frederi 
Diez,  proufessour  de  filoulougio  roumano  à  Bonn,  ounte  s'es  amoussa  lou 
29  de  Mai  1876,  à  82  an.  Autour  de  la  Granmatico  di  lengo  roumano, 
Dii^z  a  countribuï  mai  que  i*es  à  lelcva  en  Europe  Festùdi  e  Tounour  de 
1.1  lengo  prouvenralo. 

n     F)    M 

BREVIARI  DE  L'ISTORI  DE  PROUVENGO 

La  Prouvènço  boiiscasso  (1500-1100  avmis  J.-C.) 

Tèms  di  Fado  ;  empèri  di  Ligour  :  Sali,  Gavare,  Voucôunci.  Aquéli  pople  fèr 
batejonli  ribiero  e  li  mountaguo. 

La  Prouvènço  dôufènis  (1100-600  avans  J.-C,  eiiviroun500  an). 

Goumbat  d'Ercule  diiis  la  Grau  contro  Aubioun  e  Bergioun.  Li  Feaiciari 
couloumson  lou  Miejour,  efoundou  Nimes,  Aies,  Magalouno,  etc. 

La  Prouvènço  grèco  (600-123  avans  J.-C,  enviroun  500  an.) 

Foundacioun  de  Marsiho  pèr  li  Fouceien  ;  foundacioun  de  Niço,  Antibo,  Agte, 
Léucalo,  pèr  li  Marsihés  ;  li  navegaire  Pileas  o  Eutimeno  ;  MaVsiho  aliado  enié 
Houmo  ;  sèti  de  Marsiho  pèr  Jùli  Gesar. 

La  Prouvènço  roumano  (123-412  après  J.-C,  enviroun  500  an.) 

Foundacioun  d'Ais  pèr  G.  SexUusGalvinus  ;  desfaclio  di  Téutoun  e  dis  Ambroun 
pèr  Gains  Marius,  au  pèd  dôu  mount  Ventùri  ;  la  Venus  d'Arle  ;  lis  Areno 
bastido  ;  l'emperaire  Goustantin  en  Arle  ;  la  predicacioun  de  l'Evangéli  :  sant 
Lazàri,  santo  Madaieno,  santo  Marto,  sant  Treruine  ;  li  mounge  :  sant  Ounourat, 
sant  (Jassian. 

La  Prouvènço  goutico  (412-932,  enviroun  500  an.) 

Envasioun  di  barbare.  Got,  Bourguignoun  e  Franc.  Guerre  di  Sarrasin  ;  Garle- 
Martèu  à  Nimes,  Garle-Magne  en  Arle,  Guihèn  dôu  Gourt  Nas  en  Aurenjo. 

La  Prouvènço  indepeadènto  (932-1482,  enviroun  500  an.) 

Bousoun,  rèi  d'Arle.  Li  Gomte  de  Prouvènço  de  la  famiho  de  Bousoun  ;  Guihèn 
lou  Grand,  paire  de  la  Patrîo  ;  lou  marlegâu  Gérard  Tenco  foundo  l'Ordre  de 
ï'Espiiau.—  Li  Comte  de  la  fatniho  Barcilouaeso  ;  guerro  di  Baussen  ;  flouresoun 
dôu  Gai-Sabé  ;  li  Troubaire  ;  guerro  dis  Albigés  ;  li  republico  prouvençalo  ;  Ra- 
moun  Berenguié  lou  Grand  ;  Roumiéu  de  Vilo-novo.—  Li  Gomte  de  laproumiero 
famiho  d'Anjou  :  lou  rèi  Roubert  lou  Sage,  la  rèino  Jano  ;  li  Papo  en  Avignoun  ; 
Petrarco  e  Lauro  ;  li  Gourt  d'Amour  ;  li  Jo  Flourau  establi  à  Toulouse.  —  Li 
Gomte  de  la  segoundo  famiho  d'Anjou  :  lou  bon  rèi  Reinié  ;  Palamedo  Fourbin. 

La  Prouvènço  franceso  (1482.) 

Louis  XI  :  la  Prouvènço  reunido  à  la  Franco.  Garle  VIII':  lis  Estât  Generau 
de  Prouvènço  aprovon  l'unioun.  Louis  XII  :  estabJimen  dôu  Parlamen.  Fran- 
cés  lé  :  li  Prouvençau  repousson  Garle-Quint  ;  brulamen  di  glèiso  prouvençalo 
dôu  Leberoun.  Enrî  II  :  l'engeniaire  Grapouno.  FrancésII:  guerro  de  religiôun. 
Garle  IX  :  Nostradàmus,  Belaud  de  La  Belaudiero.  Enri  III  ;  la  Ligo,  li  Rasa, 
li  Garcisto,  li  Bigarra. Enri  IV  :  lou  brave  Grihoun  ;  lou  Gonso  Gasau.  Louis  XIII  : 
bourroulo  di  Gascavèu.  Louis  XIV  :  Aurenjo  reunido  à  la  Franco  ;  l'estatuaire 
Puget,  lou  savent  Peyresc,  Massihoun.  Louis  XV  :  pèsto  de  Marsiho,  Belsunce. 
Louis  XVI  :  lou  baile  Suffren;  darriero  reùnioun  dis  Estât  de  Prouvènço  ;  Pascà- 
lis.  La  Revoulucioun  :  Mirabèu,  Sieyes,  Maury,  Barras  ;  Avignoun  réuni  à  la 
Franco  ;  sèti  de  Touloun.  Bonaparte  emperaire  :  Portàiis,  Simeoun.  Louis  XVII I, 
darriê  comte  de  Prouvènço.  iVeviéure  de  la  lengo  'prouvençalo,  establimen  dôu 
Felibrige  (21  de  Mai  18540 

ADRÉ 
I.auso  i'Uba,  tèa-le  à  l'Adré  ; 
Lauso  Joli  Mount,  lèn-te  à  la  Piano  ; 
Lauso  la  Mar.  tèû-te  à  la  Terro  ; 
Lauso  la  Franco,  o  tène  à  Prouvèuço, 


ESCLUSSl 

Lou  l  de  Febrié,  esclùssi  anolîuM  »lc  soulùu,  cnvesible  en  Avignoun, 

Lou  16-17  de  Fehrié,  esclùssi  parciau  de  luno,  envesible  en  Avignoun. 

Lou  G  de  Mai,  passage  de  Mercîiri  sus  lou  ïoulèu,  en  partida  vcsible  en  Avignoun. 

Lou  29  de  Juliol,  esclùssi  loutaii  do  soulèu,  envesible  en  Avignoun. 

Lou  12  d'Avoust,  esclùssi  parciau  île  Inno,  vesibic  en  Avignoun. 

FÈSTO    CHANJADISSO 


Gendre,  6  de  Mars. 
Pasco,  21  d'Abriôu. 
Rouguesouu,  27,  28,  29  de  Mai. 
Ascensioun,  30  de  Mai. 


I  Pandecousto,  9  de  Jun. 
I  Ternila,  16  de  Jun. 

Fèsto-de-Diéu,  20  do  Jun. 
I  Avènt,  1  de  Desèmbre. 


LUKO   MEGROUSO 

La  limo  d'Avoust,  que  fai  lou  28. 

Luno  mecrouso, 
Femo  renouso 
E  auro  que  sort  de  la  bruno, 
Dins  cent  an  u'i'aurié  trop  d'uno 


Luno   bianco, 
Journado  franco. 

Luno  palo, 
L'aigo  davalo. 

Luno  roujo, 

Lou  vent  se  boujo. 


Tout  lun  vau  luno. 

En  luno  pleno  fai  tèms-dre. 

Luno  pleno  a  jamai  vist  soulèu  leva. 

Quand  Nouvè  n'a  ges  de  luno, 
Quau  très  fedo,  n'en  vend  uno. 


TEMPOURO 


Mars. 
Juu.. 


13,  15  e  16  I  Setèmbre. 
12,  14  e  15      Desèmbre 


18,  20  e  21 
18,  20  e  21 


Lou  printèms  coumenço  lou  20  de  Mars  ; 
L'estiéu  coumenço  lou  21  de  Jun  ; 
L'autoun  coumenço  lou  22  de  Setèmbre  ; 
L'ivèr  coumenço  îou  21  de  Desèmbre. 


Trento  jour  an  Setèmbre, 
Abriéu,  Jun  e  Nouvèmbre 
De  vint-e-  vue  ri'i'a  qu'un 
Lis  autre  n'an  trento-un 


MES   DE  JANVIE 


La  luno  failou  3,  à  2  onro  12  rainuto 
de  vèspre . 

La  luno  intro   à  soun  proumié  quai'- 
toun  lou  11,  à  6  ouro  56™.  de  vèspre. 


Es  dins  soun  plen  lou  19,  à  0  ouro 

«^'■'gOfîwlntitodô'miatinV  no[  i;;-)  on;;l  ,i;.! 

La  luno  intro  à  soun  darrîé"qiiattdùn 

MES  DE  FEBRIE 


LI    PKIS. 


Laluno  fai  lou  2i^  Ô  8  OUW>  St3  minuto 

^(:^,ipp.tin,^..  ,,,  ,..    .,  ^   ,„_ 

La  luno  intro  àeOun  prouœié   quar- 
toun  lou  10,  à  1  ouro  20".  de  vèspre. 


Es  dins   soun  plen   lou  17,  à  11  ouro 
26  minuto  de  matin. 

La  luno  intro  à  soun  darré  quartoun 
lou  24,  à  3  ouro  23  m.  de  matin. 


Lî  jour  crèisson  d'uno  ouro  33  minuto. 

S.  Ignàci,  evesq. 
La  Candelouso 
S.  Blàsi 
Sto  Jano 
Sto  Agueto 
Sto  Doro 
S.  Richard 
§,  G-inous 
S.  Jan-de-Mata 
Sto  Coulastico 
S.  Adofo. 
Sto  Lali 
S.  Dounin. 
S.  Valentin 
S.  Queniu 
S.  Armentàri 
Sto  Mariano 
S.  Flavian 
S.  Valié 
S.  Ouquèri 
S,  Germai! 
Sto  Isabello 
S.  Meraut 
S,  Matias 
S.  AleissandrO: 
S.  Nestou 
Sto  Ounourino 
S,  Cassian 


Es  iéu  que  sièu  Febrié, 

Verinet, 
Tout  blanc  de  candeleto. 
Gardas  vôstis  esclop, 

Chatouneto, 
E  fielas  près  dôu  fio  ! 

Caufen  ! 

Boufen  ! 

Fielen  ! 

Debanen  ! 

Barjen  ! 

FIERO  E   VOTO 

2.  Ais  ;  Aubagno  ;  Aup  ; 
Bouleno  ;  Làuris  ;  Maubè  ; 
Trest.  —  3.  Fësto  di  car- 
daire  ;  Ceiri^sto  ;  S.  Mi- 
tre ;  Gordo  ;  Istre  ;  Ma- 
lauceno  ;  Rians.  —  4.  Li 
Peno  ;  Mouniéu  ;.  Aurenjo. 

—  5.  Maiano  :  lucho, 
courso  d'orne,  de  mièch- 
ome  e  de  vièi  ;  saut  sus 
l'ouire,  courre  dins  lou  sa, 
estranglo-cat.  —  Souliès  ; 
Alen.  —  9.  Faucoun.  —  13. 
DiGNO.  —  14  Gard  ANC  ; 
Arle.  —  15.  Veisoun.  — 
16.  Draguignan  :  la  Bra- 
vade. —  19.  S.  Valié.  — 
-4 .  Avignoun  ;  Lambesc  ; 
Vaurias. 

FIERO  E  VOTO  CHANJâDISSO 

Faiènço,  lou  dil.  av.  Icu 
dij.  gras.  — Li  Mèo,  dil. 
gras. —  Moustié, dij.  gras. 

—  Pernoe  Saut,  lou  dimè- 
cre  apr.  la  Seissagesimo 

—  Roubioun.  proum.  dil 
de  carèmo.  —  Seloun,  di- 
mècre  gras.  —  Sisteroun, 
dil.  gras.  —  Digno,  lou  dil 
après  li  Cendre. — Lou  dar- 
riè  jour  de  Carnava,  juja- 
raen  de  Carmentran,  mou- 


resco,  badairede  dragèio,  acampado 
dis  iôu  pèr  li  mas,  danso  di  boufet, 
etc. 

FROUyèRBÏ. 

—  Se  Febrié  noun  febrejo, 
Tôuti  li  mes  de  Tan  aurejo. 

—  Febrié  es  lou  .plus  court 

E  lou  pièje  de  tout.  ' 
—  Viôuleto  de  Feljrié, 
Pèr  damo  e  cavâ'lié. 
—  Nèu  de  Febrié,      , 
Mie  fumié,  ;       ; 

Mai  que  noun  j aie  d'en  darrié. 
—  Quau  vôu  un  bon  liéumié, 
Que  lou  fague  en  Febrié.      * 
—  Pèr   la   Canidelciu'so .  toU  loup  fû,i 
Foro  de  soun  ti-au,  f ,  [très  sacit 

S'cs  nivo  s'envai  ;  , 
Se  fai  soulèu,  intro  maj^     :  -  • 
E  sort  plus  de  quarante  joui:,   ' 
E  alor,    oh  !   quento  fre  ! 
—Pèr  N.  D.  deFue-hciu.(ia,  Candelouso) 
Se  nouîi  rièvci,  .griàui;' î  (  1 1  b!:; 
0  plp/ure ,0  fl^yai,    _  i  ■  f:  j  ï  <■ 
Quarante  Jour  n'avônenca. 

—  Quand    pièrNosto-D'amo 
I,ou  soulëu  se  lèvabrihant, 

Fai  mai  de  frech  après  qu'avang. 
—  Santo  Agueto 
Emporte  la  fre  dins  sa  saqueto. 
(Es  que,  souvènti-fes  èi  ti-aucado). 
—  Pèr  Santo  Aguéto,''    , 
Fai  ta  pourrèto,    . 
—  A  mie  Febrié,.   :    ■ 
Journau  entié, 
—  Sant  Valentin   de  primavèro, 
Tau  tèms  faî,  tau  tèras  espèro,. 


MES  DE  MARS 


L  ARET. 


La  luno  fai  lou  4,  à  3  ouro   27  minuto 
de  matin. 

La  luno  intro  à  soun   proumiè   quar- 
toun  lou  12,  à  4  ouro  10  ".  de  mat. 


Es  dins  soun  plen   lou    18,  à  9  ouro 
16  minuto  de  vèspre. 

La  luno  intro  à  soun  darrié  quartoun 
lou  25,  à  4  ouro  59  m.  de  vèspre. 


Li  jour  crèisson  d'uno  ouro  50  minuto. 

Sto  Antounino 
S.  Semplice 
Sto  Cunegoundo 
S.  Casiraer 
S.  Ambrôsi 

CENDRE 

Sto  Perpètio 
S.  Jau-de-Diéu 
Sto  Franceso 
Li  40  Martire 
S.  Gregôri 
S.  Massemin 
Tempouro 
Sto  Matiéudo 
S.  César  de  Bus 
S.  Abraii 
Sto  Rèino 
S.  Cerile 
S.  .Jôusè 
S.  .louaquin 
S.  Benedit 
S.  Benvengu 
S.  Vitouriii 
S.  Grabié 
S.  Ireno 
S.  Massemilian 
Sto  Natalio 
S.  Ilarioun 
S.  Sist 
S.  Amadiéu 
S.  Benjamin 


Siéu  l'aspre  mes  de  Mars  : 

Pas  plus  tard, 
Fau  coumença  de  môure, 
Rebrounda  Tôulivié 
Davans  ploure, 
E  pouda  li  plantié  ! 

Pouden  ! 

Fousen  ! 

Fumen  ! 

Coutreien  ! 

Caven  ! 


FIERO  E  VOTO. 

1.  Cuers.  —  5.  La  Ciou- 
tat  ;  LapaluJ.  —  15.  Trest. 
19.  Aubagno  ;  L'Ilo  ;  Ma- 
lauceno  ;  Visan.  —  Fèsto 
di  fustié,  menusié,  ebe- 
nisto.  — 21.  Vaurias.  — 
24.  S.  Geabié.  —  25.  Bou- 
leno  ;  Aup  ;  Gordo.  — 29. 
Li  Sant-Andioulen  van  à 
l'ermitage  de  S.  Sist. 

FIERO  E  VOTO  CHANJADISSO 

Ate,  dil.  de  Quasimodo. 

—  Barcilouneto,  dil.  de 
Passioun.  —  Bargemount, 
dil.  apr.  Qtiasimodo.  — 
Bnrjôu.  dil.  de  Pasco.  — 
Brignolo,  dij.  av.  Rampau 

—  Castelano,  seg.  dil.  de 
Carèmo.  —  Castèu-Rei- 
NARD  :  IjOu  dil.  de  Pasco 
van  à  Vaquiero  faire  N.- 
D.  dis  lôu. —  Flaiosc,  seg. 
dil.  de  Mars.  —  Fourcau 
quié.  dil.  apr.  Quasimodo 

—  Manosco,  dil.  sant,  e  1 
jour  apr.  Pasco.    —   Me- 
nerbo,  dil.  de  Passioun. — 
Riez,  lou  dij.  après  Quasi- 
modo. —  Sisteroun,  dil.de 


Passioun.  —  Saut,  dil.  de  Passioun. 
Sant-Savournin,  dil.  sant.  —  S.- 
Meissemin,  15  jour  apr.  Pasco.  — 
Gôut,    dil.  de  Pasco. 


PROUVERBI. 

Lou  mes  de  Mars 
Es  tantost  nivo,  tantost  clar. 

—  Quauco-fes  lou  mes  de  Mars 
Es  amar. 

—  Lou   soulèu    de  Mars 
Douno  lou  pegoumars. 

—  Plueio  de  Mars, 
Rèn  iepren  part. 

—  Quand  trono  en  Mars, 
Esglàri  de  touto  part. 

—  Quand  en  Mars  trono, 
li'amelo  es  bono. 

—  Mai  qu'au  mes  de  Mars, 

Lou  blad  tape  lou  moutard, 

N'es  pas  trop  tard. 

—  Quau  vôu  un  bon  melounié. 
Que  lou  fague  à  sant  Jôusè. 

—  Quand  lou  pesseguiè's  en  flour 
Tant  de  niue  coume  de  jour  (21  Mars) 

—  Pèr  Nosto-Damo  de  Mars, 
Li  calèu  se  jiton  dins  la  mar. 

—  Mars  aurons, 

Abriéu  pluious. 

Fan  ana  lou  bouié  jouious. 

—  Fau  que  Mars  seque  li  valat, 

E  qu'Abriéu  lis  empligue. 

—  Pau  vigno  e  pau  fiho, 

E  bèn  tengudo. 

—  Quand  l'amelié  fleuris  en  Febrlé, 

le  fau  ana  'mé  lou  paniè  ; 

Mai  quanl  fleuris  en  Mars, 

Emé  lou  saie, fau  ana. 


MES  D'ABRIEU 


LOU    BRAU. 


La  luno  fai  lou  2,  à  9  ouro  24  minuto 
de  vèspre. 

La  luno  intro  à  soun  proumié  quar- 
toun  lou  10,  à  3  ouro  4  m.  de  vèspre. 


Es  dins  soun   plen  lou    17,  à  6  ouro 
7  minute  de  vèspre. 

La  luno  intro  à  soun  darrié  quartoun 
lou  24,  à  8  ouro  4*2  min.  de  matin 


Li  jour  crèîsson  d'uno  ouro  43  minuto. 

S.  Ugue 

S.  Franc,  de  P. 

S.  Ricard 

S.  Isour 

S.  Vincèn  Ferrie 

S.  Pradènci 

Passioun 

S.  Aiibert 

Sto  Soufio 

S.  Macàri 

S.  Léon 

S.  Jùli 

Sto  Ido 

Rampau 

S.  Frutuous 

S.  Lambert 

S.  An i cet 

S.  Apoulôni 

S,  Oufege 

S.  Ansèume 

Pasco 

S.  Leounido 

S.  Jôrgi 

Sto  Vitôri 

S.  Marc 

S.  Clet 

Sto  Zeto 

S.  Vidau 

Sto  Catarino  de  S. 

S.  Estrôpi 


léu  siéu  lou  fres  Abriéu  : 

Tout  reviéu. 
Tout  grelo,  tout  bourrejo. 
Segas  lou  fen  nouvèu 

Que  verdejo, 
E  toundës  li   troupèu. 

Tounden  ! 

Marquen  ! 

Seguen  ! 

Rastelen  î 

Planton  '. 

FIERO    B  ,VOTO. 

2.  Grasse.  —  15.  Pie- 
Ricard.  —  19.  Merindôu. 
20  Frejus  ;  representa- 
cioun  de  la  vengudo  à  Fre- 
jus de  sant  Francés  de 
Paulo,bravado,pegoulado, 
chivau-frus.  -—23.  Arle  ; 
fèsto  di  gardian,  courso  de 
la  bago,  etc.  — 24.  Per- 
Tus  :  ii  Petusen  e  li  Vau- 
venarguen  van  de  grand 
matin  à  Sto-Ventùri,  en 
memôri  de  la  desfacho  di 
Cimbre  e  di  Tèutoun  pèr 
Marius  ;  Vous  ;  coumbat 
di  môssi.  —  25.  Meiruei  ; 
Bouniéu  ;  Marignane  ; 
Cuers  ;  St-Roumiè  ;  Entre- 
castèu  ;  Maiano  :  carreto 
de  S.  Marc,  plantacioun 
de  la  vigno.  —26.  Ounglo. 
—  28.  Aureio. 

FIERO  E  VOTO  CHANJÂDISSO 

La  -  Mouto  -  dôu  -  Caire 
dil.  av.  lou  25.  —  Lançoun, 
quatr.  dissate  apr.  Pasco 

PROUVÈRBI. 

I  très  proumié  jour  dôu 
mes,  ie  dison  VAbrihando. 


Quand  VAbrihando  es  ventouse,  n'i'a 
pèr  40  jour. 

—  Abriéu,   abrivo. 

—  En  Abriéu, 

Canto  lou  cou-quiéu,  s'es   viéu. 

—  Au  tèms  que  canto  lou  couguou. 

De  matin  moui,  de  vèspre  dur. 

—  Fango   en  Abriéu, 

Espigo  en  estiéu. 

—  Pichoto  plueio  d'Abriéu, 
Fai   bello  meissoun  d'estièu. 

—  Abriéu  es  de  trente. 

Quand  plôuguèsse  trento-un, 

Fariè  mau  en  degun. 

—  Quand  dins  Abriéu  plôurié, 
Que  toût  lou  mounde  cridariè  : 
Tout  es  nega,  tout  es  perdu  ! 

Encaro  auriè  pas  proun  plôugu. 

—  Abriéu  fres,  pan  e  vin  douno  ; 
Se  Mai  es  fres,  lou  meissouno. 

—  Quand    vèn  lou  mes  d'Abriéu, 
La  seglo  dis  au  blad  :  Adieu  ! 

Lou  blad  ie  fai  : 

Laissa  veni  lou  mes  de  Mai, 

T'aurai,  cmai  te  passarai. 

—  Abriéu  lando  tau   tèms  jusqu'au 

Se  lou  dès  noun  l'aplanto.  [quarante, 

—  Pasco  mole, 
Espigo  folo. 

—  A  Pasco,  figo  e  sermoun 
An  passa  de  sesoun. 

—  Entre  Pasco  e  Pandecousto, 
Fai  toun  dessèr  d'une  crousto. 

—  Au  mes  d'Abriéu, 
Te  deléujes  pas  d'un  fiéu. 

— Quau  se  desvestisavans  lou  mes  de 
Saup  pas  la  foulié  que  fai.       [Mai, 

— Jourget,Marquet,Troupet,Crouset, 
Soun  li  quatre  cavalié  de  la    fre. 

—  Noun  te  tèngues  pèr  iverna. 
Que  noun  la  luno  d  Abriéu  ague  tres- 

[cala. 


La  luno  fai  lou  2,   à  1  ouro  0  minute 

de  vèspre. 
Intro  à  soun  proumié  quartoun  lou  9, 

à  10  ouro  42  minuto  de  vespre. 


MES  DE  MAI 


LI    BESSOUN. 


La  luno  es  dins  soun  plen  lou  16,  à 
2  ouro  41  minuto  de  vèspre. 

Intro  à  soun  darriè  quartoun  lou  24, 
à  1  ouro  51  minuto  de  matin. 


Li  jour  crèîsson  cCuno  ouro  18  minuto. 

S.  JaqueeS.Felip 
S.  Atanàsi 
La  Sto-Crous 
Sto  Mounico 
Sto  Sereno 
S.  Jan  Porto  Lat. 
S.  Estanilas 
S.  Dresèli 
S.  Gregôri 
S.  Antounin 
S.  Maiôu 
S.  Brancàci 
Sto  Glicèro 
S.  Bounifàci 
S.  Pons 
S.  Gènt 
S.  Pascau 
S.  Fèli 
S.  Celestin 
S.  Benardin 
Sto  Estello 
Sto  Julio 
S.  Deidié 
S.  Dounacian 
Sto  Mario  Jacobe 
S.  Felip  de  Nèri 

ROUGUESOUN 

S.  Vincèn  de  Ler 
S.  Massemin 

ASCENSIOUN 

Sto  Peirounello 


Siéu  Mai,  lou  mes  d'amour 

E  de  flour 
Alisque  lou  terraire. 
Vers  quau  amas  lou  mai, 

Calignaire, 
Anas  planta  lou  Mai, 

Riguen  ! 

Jouguen  ! 

Sauten  ! 

Calignen  ! 

Canten  ! 

FIERO   E  VOTO. 

1.  Brecouedo;  Camaret; 
RouGNA-MouRiÉs;  Flaiosc; 
Cavaioun  ;  Moustié  ;  Pie- 
Meras.  Plantacioun  dôu 
Mai,  fèsto  di  Maio.  —  3. 
Arle  ;  Eiguiero  ;  Malau- 
ceno  ;  Lagno  ;  Rians  ;  Sto- 
Cèio;louTor.  —5.  Sèino. 

—  6.  Avignoun  ;  Seloun  ; 
Rougno.  —  7.  Reiano.  — 

8.  Cassis  :  jo  de  laBigo,  de 
la  Targo  e  de  la  Nado.  — 

9,  S.  Micoulau,  fèsto  di 
avouât.  —  10.  S.-AntoU' 
NiN  ;  Figaniero.  —  11.  Va- 

LENSOLO.  —  12.    PlE-LoU- 

BiÉ  ;  Manosco  :  bravade 
etc.;  Aup  ;  L'ilo  ;  Saut 
Auresoun.  —  15.  S. -Pons, 

—  16.  S.  Ounourat,  festo 
di  fournie  e  pastissié.  — 
MouNTÈu  :  Van  en  cour- 
rènt  querre  S.  Gènt  au 
Bausset.— Li  Ventabrenen 
van  en  proucessioun  à 
l'ermitage  deRoco-favoui 

—  A  Calian  e  à  Sto-Mas 
simo  fan  Sto  Massimo.  — 
18.  Riez.  —  21 .  Cucuroun 

—  23.  S.-Leidié;  à  Pie 
LouBiÉ  fan  S,  Sèr  ;  Ras- 
tèu.    —    25.     Sti-Mario 


grand  perdoun.  —  27. 
09.  S.-Meissemin. 


Aurenjo.  — 


FIERO  E  VOTO  CHANJADISSO. 

Ais,  fèsto-de-Diéu.   —  Alau,   lou 
dil.  apr.  lou  proum.  dimenc.  de  Mai. 

—  Arle,  lou  dij.  av.  Pandecousto  ; 
fiero  dôu  regret.  —  Brignolo,  dimars 
av.  Pandec. —  Castelano,  dil.  av.  lou 
11  Mai.  —  Digno,  dil.  apr.  l'outavo 
delà  fèsto-de-Diéu. — Draguignan, 
dil.  de  Pandec—  Fourcauquié,  l'en- 
dem.  de  l'Ascens.  —  Lambesc,  dil.  de 
Pand.  :  proucessioun  dôu  rèi  de 
l'Eissado  e  dôu  rèi  de  l'Aguïado.  — 
Li  Mèo,  dil.  av.  la  l<\-de-Diéu.  — 
Roussihoun,  dil.  de  Pan  d .—  La  Sto- 
Baumo,  dil.  de  Pand.  —  Tarascoun, 
flero  pèr  l'Ascens.  :  lou  dimenche 
d'avans  l'Ascens.  van  à  N.-D.  de  Ca&- 
tèu  querre  la  Benurado;  pèr  Pandec, 
jo  de  la  Tarasco.  — S. -Antounin  e 
Veisoun,  dimar.  de  Pand.  —  Simiano 
e  Font  de  VAU-cLuso,dil.  de  Pandec 
Seloun  :  lou  proum.  dimenche  apr. 
Ion  3  de  mai,  lou  3,  s'es  un  dimenc, 
li  penitènt  mounton  à  Sto-Crous.  — 
La  Ternita,  fèsto  di  gipié.  —  Ascen- 
sioun,  Fèsto  di  massoun. 

PROUVÈRBI. 

—  Quand  plôu  lou  proumié  de  Mai, 

De  coudoun   n'i'a  gai  ; 
Quand  plôu  lou  dous, 

Soun  vermenous  ; 

Quand  plôu  lou  très, 

N'i'a  ges. 

—  Quau  se  marido  au  mes  de  Mai, 

Duro  gai  {gaire). 

—  Pichoto  plueio  de  Mai, 

Tout  lou  mounde   es  gai. 

—  Mai  fai  mai  dins  uno  niue 

Qu'Abrièu   dins  dès-e-iue. 


MES  DE   JUN 


LOU     CHAMBRE. 


Laluno  failou  1,  àl  ouro  57  minnto 

de  matin. 
Intro  à  soun  proumié   quartoun   lou 

8,  à  4  ouro  4  minuto  de  matin. 
La  luno  es  dins   soun  plen  Jou  15,  à 

0  ouro,  0  minuto  de  matin. 


Intro  à  soun  darrié  quartoun  lou  22, 
à  7  ouro  24  minuto  de  vèspre. 

La  luno  fai  lou  30,  àO  ouro  40  min. 
de  vèspre. 


Li  jour  crèisson  de  20  minuto. 

Sto  Lauro 

S.  Marcelin 

Sto  Cloutiéudo 

S.  Outat 

S.  Bounifàci 

S.  Glàudi 

S.  Nourbert 

S.  Medard 

Pandecousto 

Sto  Félicita 

S.  Barnabèu 

Tempouro 

S.  AntônidePado 

S.  Basile. 

S.  Fargieo 

Ternita 

S.  Ver  lime 

S.  Ouzias 

S.  Gervàsi 

FÈSTO-DE-DiÉU 

S.  Léufré 

S.  Paulin 

Sto  Agrevo 

S.  Jan-Batisto 

Tresl.  de  S.  Aloi 

S.  Dàvi 

S.  Adelin 

S.  Irenèu 

S.  Pèire  e  S.  Pau 

S.  Lucide 


Es  iéu  lou  mes  de  Jun, 

Caud  e  brun, 
Courouna  de  tousello  ! 
Ligaire,  meissounié, 

Glenarello, 
A  Tobro  !  manden-ie  ! 

Daien  ! 

Kasclen  ! 

Lig'uen  ! 

Garbejen  ! 

Glenen  ! 

FIERO  E  VOTO. 

1.  Entre-castèu.  —  2. 
BouRBOUN  :  pèrS.  Marce- 
lin ,  11  Bourbounés  fan  la 
proucessioundifiolo,  e  loa 
capelan  ie  benesis  lou  vin 
en  grand  ceremounié.  —  3. 
La  Cioutat  :  ii  marin  fan 
S.  Eume.  Targo,  Course 
di  batëu.  —  8.  Lou  Lu.  — 
Li  gardian  d'Arle  manjon 
soun  canard.  —  20.  AÙp. 

—  23.  S.  Jan-Garnié  ;  A- 
z-Ais,  la  bravade  ;  —  ii  fio 
de  s.  .Jan.  — 24.  Marsiho, 
fiero  de  touto  erbo  de  Sant 
.Tan  ;  Roco-fort  ;  Malo^ 
MORT  ;  Gadagno  ;  Signo 
Barrèmo  ;  Vulensolo  ;  Gè 
mo  ;  Vaurias  ;  Pertus.  A 
Trest,  van  à  l'ermitage  de 
s.  .Jan.  — 25.  Roco-vairo 
Saut;  Manosco. —  27.  Bar 
jôu;  VÈNço. —  29.  AuRuou 
Sarrians  ;    S.    Vitouret. 

—  Fèsto  di  pescaire. 

FIERO  E  VOTO  CHANJÂDISSO 

Cavaioun  e  Malauceno 
seg.  dilunde  Jun. —  Siste- 
roun,  dil.  apr.   lou  11. 


Barjôu,  dil.  apr.  lou  13.  —  Oupedo, 
dil.  apr.  lou  29.  —  Marsiho  :  prou- 
cessiouii  générale  lou  div.  de  l'ou- 
tavode  la'Fèsto-de-Diéu,pèr  acoum- 
pli  lou  vot  de  l'evesque  Belzunce, 
i'an  de  la  pèsto.—  Malo-mort,  darrié 
dil.  de  Jun.  —  Maiano,  Gravesoun, 
Barbentano,  etc.  dimenche  apr.  lou 
25  :  carreto  de  S.  Aloi. 

PROUVÈRBÎ. 

—  Entre  la  daio  e  lou  voulam, 
Lou  païsan 
Mor  do  fam. 

—  Au   mes  de  Jun. 
Manjo  l'agrioto    en  dejun. 

—  Au  mes  de  Jun, 

Se  n'en  meissouno   quàuquis-un. 

—  Plueio  de  Jun 
Emborgno  tout  coume  de  fum. 

—  Quand  plou  pèr  Sant  Medard, 
De  la  recoueto  emporte  un  quart. 

—  Quand  plôu  pèr  Sant  Medard, 
Plôu  quarante  jour  pu  tard, 

Mai  que  Sant  Barnabe 

Noun  ie  coupe  lou  bè. 

—  A  Sant  Barnabèu, 

La  seglo  sort  de  sa  peu. 

—  Fai-me  vèire  une  ôulivo  à  S.  Jan, 

Te  n'en  farai  vèire  mile  à  Toussant. 

—  Pèr  Sant  Jan, 
Lou  vouîame  à  la  m  an. 

—  Après  Sant  Jan, 
Un  jour  l'es  un  an  (i  bladj. 
—  De  gourrino  o  de  laire, 

La  meissoun  dèu  se  faire. 

—  Entre  Sant  Pèire  e  Sant  Paulet, 

Plante  lou  pôrri  e  lou  caulet, 

—  Quand  l'a  de  paie,  l'a  de  blad. 


MES   DE  JULÏET 


LOU    LIOUN. 


Lalunointro  à  soun  pronmié  quartoun 
I    lou  7,  à  8  ouro  29  minuto  de  matin. 

Es  dins  soun  plen    lou  14,   à  11  ouro 
i    4  minuto  de  matin. 


Intro  à  soun  darrié  quartoun  lou  22 
à  U  ouro  25  minuto  de  vèspre. 

La  luno  fai  lou  29,  à  9  ouro  50  minuto 
de  vèspre. 


Li  jour  demenisson  d'uno  ouro  7  minuto. 


1 
2 

3 

4 

5 

6 

7 

8 

9 

10 

11 

12 

13 

;i4 

!15 
IG 
17 
18 
19 
20 
21 
22 
23 
24 
25 
26 
27 
28 
20 
30 
31 


dil. 

dim. 

dim. 

dij. 

div. 

diss. 

Dim. 

dil. 

dim. 

dira. 

dij. 

diVI 

diss, 

Dim. 

dili 

dim. 

dim. 

diy. 
diss. 

Dj&M. 

dil. 

dim. 

dirti. 

dij . 

diy. 

diss. 

im. 

dil. 

^m 

dim. 


S.  Marciau 

La  Vesitacioun 

S.  Anatôli 

S.  Fourtunat 

S.  P.  de  Lissemb. 

Sto  Angèlo 

Sto  Aubiergo 

Sto  Isabèu 

S.  Eres 

N.-D.  DE  Santa 

S.  Pie 

S.  Ounèste 

S.  Anaclet 

S»  Bonaventuro 

S.  Enri 

N.-D.  DQÙ Mi  G- 

S.  Alèssi-^  ■],'■'-  „•; 

S.  Tournas. <Î^Àq'. 

S.VincèndePatil. 

StoM^irg-ârido 

8.  Vitou     :: 

ST'0'MADËtEîslû 

S.  Cassiàn    '  ■^" 
Sto  Crestino , 
S.  Jaum^'i'  -'n'A  Ml. 
StoAno^illïï'M... 
S.  PaiitMi^^'! 

S-Sanà^^^Sj-^lr 
Sto  Marto^'"'!  •''^■ 

s.  Gel^main'-i 


Siéu  lou  brûlant  Juliet  : 

Li  grapié 
Pôussejon  dins  lis  iero  ; 
Quau  trespalo,  quau  fai 

La  paiero, 
E  quau  brando  lou  drai. 
Cauquen  ! 
Viren  ! 
V.*ntenJ! 
Espaien  ! 
Draien  ! 


FIERO  E   VOTO. 


1.  Bouleno.  —  5.  Avi- 
GNouN  :  Li  febrous  van  en 
devoucioun  à  l'oustau 
qu'abitavo  S.  Pèire  de  Lis- 
sembourg,  pèr  ie  béure 
d'aigo  de  soun  pous.  D'a- 
qui  lou  van  prega  dins  la 
parroqui  de  S.Pèire.mounte 
soun  espausa  soun  capèu, 
%0i  ■  <?enturo  e  soun  sacra 
CCJur'JîHiau, —  9.  Aurenjo. 

^10.   CA'ft'PEN.TRAS.  —  "14. 

Gordb.  ---i3.'  A  Lançoun 
fairi-  Sv  Çîèrgtte'.  —  17. 
EGûtô,  i-i- 20';  S^o-Marga- 
riIdo;'--^^!':  iBèui-calre  :  lou 
pit0«mVèi  ittiii'èîiàïK,!  qU'at-' 
ribé  gag-no  î^u  m-ôutoti'n. 
— '  22.  S.  'MeÎsçJîimin-  :  roi3- 
maVagë  à  Id^'Sto-Bàuiïiô/' 
-C4.Rtt!'-ljOU-RbT'ET;  CaStèi^* 
RliiNÀRiV  :•'  fésto  di  -jardi- 
nié  ;  càrreto  ramado:  Ca- 
ba:?vO.— 2').  Vernkcué;  La 
Tourre-fVE;>ue.  —  2<5.  Ve- 
dBno.  Ai'K,  SeteMë.  — •  L>9v 
TAitAscouN  ;  pi-ouçessiotin 
dô  la  Taraf^Oo;  CôuTstJ  -ûé 
biptf.---  m.'^iL'^^r^^ 
31.-PÀtrcouN"  'j-  «iMtÀKé';  '-'  '^ 


FIERO  CHANJADISSO. 

—  Castelano,  dil.  avans  lou  22.  — 
Cavaioun,  segound  dij.  de  Juliet.  — 
Malauceno,  lou  segoùnd  dilun. 

PROUVÈRBI. 

—  Juliet 
Porto  Taiet. 

—  Juliet, 
Mes  paiet. 

—  Au  mes  de  Juliet, 
Encaro  l'aiet. 

—  Au  mes  de  Juliet 
Se  meissouno  tout  darré, 

—  Quau  cauco  avans  la  Madaleno, 
Cauco  sènso  peno. 
—  A  la  Madaleno, 
L'amelo  es  pleno, 
Lou   rasin  veira, 
La  figo  maduro, 
Lou  hlad  ensaca. 

—  En  Juliet,  fin  qu'au  darrié, 
Bouto  toun  blad  dins   toun  granié. 

—  Dintre  Juliet  o  dins  Avoust, 
Adounc  lou  béure  es  de  bon  goust. 

—  Quau  dis  mau  de  l'estiéu, 

Dis  mau  de  soun  paire. 

,  ^  Ç^a^jun  voudrié  avé   semena, 

'i     ■  Quand  lou  blad  a  desena. 

—  Forçd  tsivo,  forço  blad. 

>-  Quand   TduW  i  lix^iifo.,  fau  venta. 

—  Quau  noçîjjV^ot^  e.ihié  J'auro, 

Quand  vou^i?i(sjf'ftii(taj^*e  pflf^pf). 

-  En  cariié-dî^^S^jek^^l'P'*: 


MES   D'AVOUST 


LA    VIERGE. 


La  luno  fai  lou  ?,  àl  ouro  29  minuto 
de  vèspre. 

La  luno   es  dins  soun  plan  lou  13,  à 
0  ouro  25  minuto  de  matin. 


Intro  à  soun  darrié    quartoun  lou  21, 
à  4  ouro  17  minuto  de  matin. 

La   luno  fai  lou  28,   à  6  ouro  9    m 
du  matin. 


Li  jour  demenisso7i  dCuno  ouro  88  minuto. 


dij. 
div. 
diss. 

DlM. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

dly*; 

.tes. 


S.Pèireencadena 

S.  Estève 

Sto  Lidio 

S.  Doumergue 

S.  Ion 

S.  Sauvai re 

S.  Gaietan 

S.  Justin 

S.  Rouman 

S.  Laurèn 

StoRusticlo((i'ArIe) 

Sto  Claro 

S.  Pourcàri 

S.  Chapôli 

N.-D.  d'Avoust 

S.  Ro 

S.  Jacinto 

Sto  Eleno 

S.  Louis 

S.  Bernât 

S.  Privât 

S.  Safourian 

S.  Sidôni 

S.  Bourtoumij^u 

S.  Genèsi  ..y,/ 1! 

S.  Zefiria-i  haj-.-o 

S.  Cesàri'^'!  "^ 

S;  Jtiliaiïï'"" 


léu  siéu  Avoust  :  11  gènt 

Tout  countènt 
D'avé  soun  blad  dins  l'ôrri 
Danson  lou  rigaudoun. 

Gai  e  liôri, 
En  chaque  vilajoun. 

(Jourren  l 

Naden  ! 

Luchen  ! 

Brandejen  f 

Chuchen  ! 

FIERO  E  VOTO. 


S.;;»3è^pulàssi 

gio.ïlo^Gi;,,.,  uA  _ 


^i:La2àri.i 


1.  s.  Canadet  ;  Grans ' 
Alen  ;  Auresoun  ;  Cuers  5 
FoNT-ViÈio  ;  ViôuLÈs.  A 
Peinié,  van  en  devoucioun 
à  l'ermitage.-  2.Var\ge.- 
3.  IsTRE  :  danso  di  Bergiero 
e  di  Jarretiero.  -  4.  Vau- 
rias  ;  Tourves.-  6.  Labar- 
BEN  ;  Bouniéu  ;  Manosco  ; 
Cougoulin  ;  Entrecastèu.- 
9.  S.-ROUMANEÏ.  -  10.  Se- 

loun;  Eigaliero;  Oupedo; 
Roussihoun  ;  S.-Meisse- 
min.  -  11.  Calas;  Flaiosc 
15.  AuREio  :  S'un  vèuse  S('ei 
marida  peraqui  verS-.aqué'ji 
tèms,  fau  que  pague-  1^ 
course  de  bJLOu.  o.  ,Ghereve- 
rin  ;  Our^pun;  ÎVIaussÀnq 
Berr,o;(^out;  Seing;  Bbue, 
BouleflLp'  ;  Pertus;  iou  Tor; 
la  C^p,UTAT  ;  à  Berro,  van 
à  N.-D.  de  Caderot;  àMA- 
Nosco,  fan  N.-D.  i de  Ilou- 
migie.   r-  16.  fi.-RouMiÉ  : 

-  fèsip  ,  di  jardiniè,  ;  carreto 
ram^do.  -^,Au.p,;^aut  ;  Vi 

(  j  san  ;  ]Fo,urçauquiè  ;  Roco 
vairo  ;    Maube  ;  Fuvpu,  - 
17.  t'Islo.-lQ.    Festo  d 
bar'b.iQ,  -  BjuGisoLO..,  •-  20. 
GpXilo..,-  21^  .RpusgEX.-  2^;, 

E]|r AGO, }  X^iÇlR^EGUE  ,; , ÇfX^- 


mount;  Lambesc;  à  Lançoun,  dounon 
un  mirau  au  pu  laid  grimacié.  -  23. 
CuERS  ;  Vatjvenargo  ;  Lou  Puget.  - 
24.  Perno  ;  Trest  ;  Cadenet  ;  Aurenjo; 
Manosco;  Mounièu.  -  25.  Martegue; 
Besso  ;  Malauceno  ;  Menerbo  ;  Vau- 
rias  ;  Cairano  ;  à  Mouriés,  fan  Sant 
Louis.  2-  6.  Velau.-  27.  L'Ilo;  Char- 
LE-VAu;Eguïo;à  Berro,  benedicioun 
di  pessègue.  -  28.  Miramas,  mai  re- 
mandon  la  fèsto  au  darrié  dimenche 
de  setèmbre  ;  à  Maiano  fan  N.-D.  de 
Gràci.  -  29.  Barbentano,  bèlli  faran- 
doulo,  courso  de  biôu,  jo  de  la  poumo 
dins  lou  tinèu;  Mountéu.-31.  Novo; 
Marsiho,  fiero  de  quinge  jour.         ;  ] 

FIERO  E  VOTO  CHANJADJS^O;  | 

Barrèmo,  dil.  apr.  loiî.J5..— -,p|-^- 
gno,  dil.  apr.  lou  28,.,  -^  Sisteroun,, 
dil.  apr.  lou  24.  -.'JiÂioas.-diiiypp.  ' 
lou  29.  —  Peiniè,;4U!vapi;-^!lou|pi^ç^i 
miê  dimenp.;  Lapalud, 


...  ^  ,  .  ^y*  apr...  ia^ 
proumié -dimenche..  '-U-Gàr)i-9!Bly,'dil  : 
apr.   lou  seg.];d|n^6rtçh^!  7^;:]p[,^e2, 


proum.  djLI.    —  ijour^ar^nj,  praumjé 

Ij .  rj4  Âui  V-fÉb'Afe^,'  f^n  .S'i  'Femèfi>,' 


;\  '      (}i)i  ■pR<)iî'yîÈRBlc.';  l.^'^ÂhA 

—  Quau  qauçQ  0n  Av<'-'î*V  î  '  i  - 

...Cauço  paurous.       !|'u'<.-<t 

— •''Quah^d  iplôu  en  'A'vpust,;     '  " 

Tout  p.lije  tpùé  nicfusti!  '<h  <'  '•': 

—  Au  mes  ^d'Avoust    se-  .pe^cnj  'ges( 

d^ôursiïi/  '    '  '■■'■:  ■'".:]    l' 

—  Au  mes  d'A-ypH^t.  ii  .èSlinfjjàoujfc 

sourde.  ,,,  .    ,,  l-^I     -,";[,  r^c-l 

—  Li  f èbre  \î6ù' mes'  Q'Avdi^t  : 

Dur<pîi;i:^n  ;açt  p  dp^js^;;-  { !  »  i  \>S 

—  Se  plôu  ,pèr,  Sant  Lâur^nsi  i  v<. 
La  plueio"  Vân  bèn'à  tètné.;/ I  ;^ 

Se  plô^  {pèr,  îî5îos(tp'-rDamP  j  1  )  ;  *  .**: 
Chascun  encaijo  ramp  j,  .[,'(>< 
Se  plôu  p^ii'^ànH  BartôùWije|u,' , 
BoHfpt jPjiQfl  )  qu^èù,  1 1  [  i  !  »  j  I  o 


MES   DE  SETEMBRE 


LI     BALANÇO. 


La  luno  intro  à  soun  proumié  quartoun 
lou  3,  à  S  ouro  35  minute  de  vèsf.re. 

La  luno    es  dins  soun  plen  lou  11,  à 
3  ouro  59  minuto  de  vèspre. 


Intro  à  soun  darriè  quartoun  lou  19,1 
à  6  ouro  39  minuto  de  vèspre.  1 

La  luno  fai  lou  26,  à  2  ouro  20  minuto 

de  vèspre. 


Lijour  demenisson  d'uno  om^o  [44  minuto. 


1 

2 

3 

4 

5 

6 

7 

8 

9 

10 

11 

12 

13 

14 

15 

16 

!17 

il8 

il9 

20 

'21 

'22 

'23 

'24 

^25 

'^ 
27 
28 
29 
30 


Dlm. 
dil. 
dim. 
dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dira. 

dim. 

dij. 

div. 

diss. 

Dim. 

dil. 


S.  Baudèli 

S.  Agrico 

S.  Aiôu 

Sto  Rousalio 

S.  Lôugié 

S.  Amable 

S.  Autau 

N.-D.  de  Setèmb. 

S.  Veran 

Sto  Pôuquerié 

S.  Paciènt 

Sto  Bono 

S.  Antounin 

Eisaussam.de  la  C 

S.  Afonso 

S.  Cournèli 

S.  Lambert 

Tempo URO 

S.  Jenouvié 

S.  Estàqui 

S.  Matiéu 

S.  Maurice 

Sto  Tèclo 

Sto  Salabergo 

S.  Fermiii 

S.  Ouzias 

S.CosmeeDamian 

S.  Ceran 

S.  MlQUÈU 

S.  Jirome 


Siéu  lou  mes  benadu, 

E  de  fru 
N'ai   mi  banasto^pleno  : 
De  figo  e  de  meloun 
N'ai  cent  meno, 
B  Setèmbre  èi  mounnoum. 

Cuien  ! 

Sequen  ! 

Chiquen  ! 

Desgrapen  ! 

Bequen  ! 

FIERO  E  VOTO. 

(*)  1.  S.-Cesari;  Novo  :  li 
lemo  menon  sis  enfantoun 
à  Novo,  pèr  que  S.  Baudèli 
li  préserve  e  li  garigue  de 
la  rasqueto;  Pelissano;  Si- 
miano  ;  Pertus.  -  2.  Avi- 
gnoun.  -3.  Roco-hruno\ 
Roco-vairo.  -4.  Lafaro  : 
amelo  ;  Quinsoun.  -  5.  S.- 
Chamas.  -  6.  Varage.  -  7. 
Gàut.-  8.  Grand  perdoun  à 
N.-D.  de  Lumiero.-  Grave- 
soim  :  course  de  biôu  ;  Ca- 
briés;  Cavaioun;  Gargas; 
En  EiguierofanS.Verume; 
Peirolo  ;  S.  Canat  :  cebo, 
melo  ;  Savouian  ;  ïaras- 
coun;  Aup;  Veisoun;  Cucu 
roun;  Bouleno.-  11.  Fuvèu; 
Auresoun.  -12.  Fourcau- 
QUiÉ,  N.-D.  de  Prouvènço 
- 14.  Roumavage  à  la  cirao 
dôu  Ventour.  Avignoun  ; 
Rougno;  Lou  Vau;  Mano; 
Sèino;  Lagno.-  15.  Auruou; 
Lou  Tor;  S.  Cristôu.  -  16. 
Sto-Coio.  -  17.  Ais.  -18. 
Peiruis.  -  19.  Se  vai  à  N 
D.-de-Ia-Saleto.  -  21.  Au- 

(*)  D'eici  à  fin  Desèmbre, 
linoum  d'endréescrienle- 
tro  z7aZ«co, es  aquéli  que  i'a 
de  voto  e  de  roumavage. 


bagno  :  eisino  pèr  la  vendémio,  cour- 
nudo,  terreirôu,  etc.  Alen;  Manosco; 
Seians;  Tourves;  Cadenet;  Grihoun; 
Carpentras.  -22.  Pelissano:  lucho, 
course,  etc.;  Caroumb.  -  24.  Cahrie- 
ro;  Lrtcosso.- 25.  GoRDo;Besso;  Saut. 
26.  Signo;  Ansouis;  Ate  :  lucho  de 
luchaire  e  de  musiquejaire.-  27.  Ate; 
Pie-Miquèu.-Fèstodi  médecin.  -29. 
Malo-mort;  Roussihoun;  Cabano  ; 
Lambesc  ;  Seloun  :  amelo  ;  Grasse  ; 
Bargemount  ;  Vaurias  ;  Barjôu;  Ma- 
lauceno.  -30.  Barcileunete. 

FIERO  E  VOTO   CHANJADISSO. 

Bausset  :  se  vai  à  S.  Gènt  bèure  de 
soun  aigo  meravihouso  e  faire  l'au- 
bre  dre  dins  soun  lie  de  pèiro,  lou 
proumié  dimenche  deu  mes.  —  A. 
Senas,  fan  S  Amand  lou  tresen  di- 
nenche.  —  Barrème,  lou  darriè  dil. 
deu  mes.  —  Lou  Lu,  Pourriere,  Ca- 
vaioun, leu  proum.  dil.  —  La  Meu- 
to-dou-Caire,  lou  dil.  av.  lou  29.  — 
Caumount,  lou  tresen  dimenche.  — 
Lou  Vielars,  lou  tresen  dil. 

PROUVÈRBI. 

A  Noste-Dame  de  Setèmbre, 
Li  rasin  soun  bon  à  pendre. 
De  Sant  Miquèu  à  Toussant, 
l'a'n  mes  labourant. 

LOU  REINARD. 

Quand  li  bestiàri  faguèron  li  mes, 
chascun  faguè  lou  siéu  à  sa  fantasié. 
Leu  Reinard  venguè  leu  darriè,  car 
en  estent  que  se  mesfisavon  d'eu, 
l'avien  pas  vougu.  —  Bon  !  ie  digue, 
coume  avès  fa  ?  —  Avèn  fa  lou  mes 
de  Janvié,  aqui  i'a  de  fre  :  avèn  fa 
lou  mes  d'Abriéu,  aqui  i'a  de  plueio; 
avèn  fa  lou  mes  de  Setèmbre,  aqui 
i'a  de  toute  mené  de  frucho.  —  Eh! 
bedigas!  cridè  lou  Reinard,  que 
neun  fasias  vounge  mes  de  Setèm- 
bre !  passavian  l'autre  à  rapuga  ! 


MES    D'OUTOBRE 


L  ESCOURPIOUN. 


La  luno  intro  à  soun  proumiô  quartouu 
lou  3,  à  7  ouro  iO  min.  de  vèspre. 

La  luno  es   dins  soun  plen  lou  11,  à 
9  ouro  4  minuto  de  matin. 


Intro  à  soun  darriè  quartoun  lou  19, 
à  7  ouro  19  minuto  de  matin. 

La  luno  fai  lou  25,  à  11  ouro  8  minuto 
de  vèspre. 


Li  jour  demenisson  d'uno  ouro  45  minuto, 


dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 


S.  Roumié 

Li  S.  Ange  gard. 

S.  Cuprian 

S.  Francés  d'Ass. 

Sto  Tùli 

S.  Evôsi 

S.  Baque 

Sto  Reparado 

S.  Danis 

S.  Vergéli 

S.  Castou 

S.  Veran 

S.  Geraud 

S.  Calist 

Sto  Terèso 

Sto  Rousselino 

S.  Flourènt 

S.  Lu 

S.  Gérard  Tenco 

S.  Grapàsi 

Sto  Oursulo 

Sto  Mario  Salomé 

S.  Tederi 

S.  Maglôri 

S.  Crespin 

S.  Flôri 

S.  Salvian 

S.  Simoun 

S.  Narcisse 

S.  Lucan 

S.  Cristôu 


Siéu  lou  mes  vinassous 

E  moustous, 
Outobre  iéu  m'apelle  : 
Que   lou   rasin  de  Crau 

S'encamelle 
Aufouns  di  grand  tinau. 

Coupen  ! 

Pourten  ! 

Dansen  ! 

Trapejen  ! 

Chauchen  ! 

FIERO   E  VOTO. 

1.  S.  Roumié:  courso 
de  biôu  ;  Mus.  -  2.  S.  Cha- 
mas.  -  3.  Touloun  :  danso 
di  tielouso  ;  Flaiosc.  -  4 
La  Tourre-d'Egue  ;  Si 
raiano.  -  5.  Cucuroun; 
Pouriiero.  Li  Cucurounen 
van  planta  lou  Mai  à  Santo 
Tùli,  en  ie  disent  : 

Grando  Santo  Tùli, 
Vaqui  veste  Mai, 
Se  noun  vous  agrado, 
L'entournaren  mai. 

6.  Baumo  ;  Frejus.  -  7 
Jouco  :  nôu  jour,  lou  tam- 
bour jogo  dins  li  carrière 
de  Jouco,  en  Founour  de 
S.  Baque.  Forti  lucho.  - 
S.  Pie-Sto-Reparado.  - 
9.  Lambesc  ;  Lamanoun  ; 
Valensolo  ;  S.  Savournin  ; 
Rougno.- 10.  Trest,  Gordo. 
-11.  Ate.  -  12,  Vènço  ; 
Moustiè.-lS.Visan,  Char- 
le-vau.  -  16.  Touloun;  Lis 
Arc.  A  S.  Canat  fan  S. 
Cauat,  -  18.  Menerbo;  Lou 
Lu  ;  Rians  ;  Barbentano  ; 
Aurèu.  -  -22.  Li  Santo, 
courso  de  biôu.  -  23.  Cas- 


tèu-Nôu-de-Papo  :  jo  de  la  dindo, 
courre  di  chin.  -  25.  Sant-Rafèu  ; 
Marignane;  Bouniéu  ;  fësto  di  ^-rou- 
lié.  -  28.  Auruou  ;  Cuers  ;  L'Ile; 
Labastido-di-Jourdan  ;  S.  ilouiïiié  : 
esclop,  poucëu,  miôu,  faiôu,  rascèu. 
29.  s.  Ternit.  -  31.  Greiasco.  - 
Fèsto  di  porto-fais. 

FIÉRO  E  VOTO  CHANJADISSO. 

Malo-mort,  proum.  dil.  doumes. 
—  Riez,  Bargemount,  dil.  apr.  lou 
18.  —  Saut,  dimècre  après  lou  18.  — 
Jouco,  dil.  apr.  lou  7.  —  Aup,  Sis- 
teroun,  dil.  apr.  lou  9.  —  Castelano, 
dil.  avans  lou  proumié  de  nouvèm- 
bre. 

PROUVÈRBI. 

—  Au  mes  d'Outobre, 
Quau  a  ges  de  raubo,  que  s'en  obre. 

—  La  semano  de  Sant  Lu, 
Semeno   pèr    tu. 
—  Pèr   Sant  Lu, 

A  Tescolo,  mal-estru  ! 

~  Pèr  Sant  Lu, 

La  fre's  au  su. 

—  Uno  laido  autouno  se  vèi  pas  mai 

Qu'un  bèu  printèms.        [souvent 

—  A  bono  terro,  bon  bouié. 

—  A  l'autre  rego,  bon  gara. 
—Bon  tèms,  bon  bouié,  bon  semenat, 

Rèndon  lou  champ  bèn  engrana. 

—  Bouié  sènso  barbo 
Fai  l'iero  sènso  garbo. 

—  Espères  pas  de  semena, 
•  Pèr  lis  aucèu  o  pèr  li  fournigo. 
—  Quand   un    semenat  darrieren 

Lou  fau  pas  dire  à  sis  enfant,  [russis 

—  Quand  Outobre  pren  tin, 
Toussant  es  lou  matin. 


MES   DE  NOUVEMBRE 


l'aubarestié. 


Laluno  intro  à  soun  proumié  quartoun 
lou  1,  à  10  ouro  0  min  de  vèspre. 

La  luno  es  dins  soun  plen  lou  10,  à 
i    2  ouro  43  minuto  de  matin. 


Intro  à  soun  darrié  quartoun  lou  17,  à 
6  ouro  7  minuto  de  vèspre. 

La  luno  fai  lou  24,  à  9  ouro  20  minuto 
de  matin. 


Li  Jour  clemenisso7i  d'uno  ouro  20  minuto. 

Toussant 

Li  Mort 

S.  Marcel! 

S.  Chamas 

S.  Zacarié 

S.  jistève  (d'Ate) 

S.  Ernesti 

S.  Goufrèdi 

S.  Maturin 

S.  Just 

S.  Martin 

S.  Reinié 

S.  Mitre 

S.  Ru,  év.'d'Avig. 

S.  Ougèni 

S.  Ouquèri 

S.  Agnaii 

Sto  Audo 

Sto  Isabèu 

S.  Eimound 

Présent.  deN.-D. 

Sto  Cecilo 

S.  Clément 

Sto  Floro 

Sto  Catarino 

Sto  Dckifino 

S.  Sifrèii     ' 

S.  Soustène 

S.  Savournin 

S.  Andriéu 


Nouvèmbre  iéu  siéu  di... 

Me  veici, 
Lou  front  cencha  d'ôulivo 
Li  moulin  d'ôli  van, 

L'aigo  arrivo, 
E  buto  li   virant. 

Quichen  I 

Sarren  1 

Buten  ! 

Barrejen  ! 

A^ihen  ! 

FIERO  E  VOTO. 

1.  Eguïo  ;  ôulivo,  arae- 
lo,  vin,  avé  ;  Castèu-Rei- 
nard;  Lourtnarin.  -2.  Gri- 
houn;  Istre.  -  3.  Touloun; 
Roco-vairo.-4.  Font-vièio; 
Entrecastèu.  -  6.  Mouriés. 
-8.  Seguret.  -  9.  S.  Sa- 
vournin. -  11.  Gèmo;  Lou 
Paradou  (près  Arle);  Dau- 
fin;  Seloun  :  ôulivo;  Mous- 
tié;  Brignolo;  Gigna  ;  Ri- 
charencho  ;  Bargemou  ni 
Bouleno;  Malauceno;  Per- 
no  ;  Peipin.  -  Fèsto  e  lou- 
gage  di  ràfi.-13.  S.  Mitre. 
A  Cavaioun  fan  S .  Veran  ; 
Reiano.  -  14.  Avignoun. 
-  15.  Istre  ;  Branto.  -  16, 
Bèumount ;  Lapalud.-8 
S.  Rouman,  -  19.  Tourves; 
Lou  Rastèu  ;  Rustrèu.  - 
20.  Ceirèsto.  -  22..  Sto- 
Cèio  ;  Oupedo.  -  Fèstu  di 
musicaire.  -  23.  Viens  j 
Li  Grand  Clément.  -  24 
Peiruis.  -  25.  Ei.quiero  ; 
Valensolo;  Rougno;  i*'iga- 
niero;  Entrechau;  Seiaus; 
Saut;  Visan;  Signo.  -  Fès- 
to  di  charroun  e  dis  e^«^.ou- 
lan.  -  26.  Glandèvn  ,  P-e- 
Miquèu.  -   27.    Carpen- 


tras.  -  A  Riez  e  k-n-Eirago  fan  S, 
Massiine.  -  29.  5.  Savournin.  -  30. 
Bou  :  bèili  danso  ;  Veisoun  ;  ôulivo 
negfo  ;  Barjôu;  Grasso;  Avignoun: 
cuer.  lano  e  chivau  ;  Lourmarin  ; 
Fourcauquié  ;  Bouleno. 

FIERO  E  VOTO  CHANJADISSO. 

—  Digno,  dil  apr.  lou  proumiè  dôu 
mes.  — Faiènço,  dil.  apr.  lou  11.  - 
Lieu,  d:l.  apr.  lou  18.  —  Sisteroun, 
d'à,  apr.  lou  25.  —  Sèino,  dil.  apr. 
lou  30. —  Roussihoun,  dil.  apr.  sant 
Martin. 

PROUVÈRBI. 

—  A  Toussant, 
La  fre  's  au  champ. 

—  A  Toussant, 
L'ôulivo  i.  la  man. 

—  A  Toussant, 
Tout  vin  es  san. 

—  A  Toussant, 

Li  figo  soun  pèr  lis  enfant. 
— Lou  jour  di  Mort  porto  quaranteno 

—  Se  vos  troumpa  toun  vesin, 
Planto  l'amouriè  gros,lou  flguié  prim 

E  fumo  toun  prat  à  Sant  Martin. 

—  A  Sant  Martin, 
Tapo  ta  bouto,  tasto  toun  vin. 

—  A  Santo  Cecilo, 
Chasco  îavo  n'en  fai  milo. 

—  A  Santo  Catarino, 

rèr  tout  river  fai  ta  farine. 

—  Ter  Santo   Catarino, 

L'oli  es  dins  l'ôulivo. 

—  A  Sant  Andriéu, 

La  fre   nous  dis  :   Me  vaqui  iéu. 

—  (Juand  la  cuèrni  es  veirado, 
La  dono  dèu  faire  sa  fusado. 


MES  DE    DESEMBRE 


LÛU     BANARU. 


La  luno  intro  à  soun  proumie  quar- 
tounloul,à  4  ouro47  m.  de  vèspre. 

Es  dins  soun  plen  lou  9,  à  7  ouro 
59  minuto  de  vèspre. 

Intro  à  soun  darrié  quartoun  lou  17,  à 
3  ouro  13  minuto  de  matin. 


La  luno  fai  lou  23,  à  9  ouro  31  minuto 
de  vèspre. 

La  luno  intro  à  soun  darrié  quartouu 
lou  31 ,  à  2  ouro  6  min.  de  vèspre 


Lijou7^  demenisson  de  27  minuto. 

Lis  Avènt 
Sto  Bibiano 
S.  Eloquo 
Sto  Barbo 
S.  Sabas 
S.  Micoulau 
S.  Ambrôsi 

COUNCEPCIOUN 

Sto  Loucaio 

Sto  Valiero 

S.  Damàsi 

Sto  Daniso 

Sto  Lu  ci 

S.  Nicàsi 

S.  Ousëbi 

Sto  Azalaïs 

Sto  Oulimpo 

Tempouro 

S.  TimouleoLin 

S.  Filougone 

S.  Tournas  lou  m. 

S.  Ounourat 

Sto  Vitôri 

S.  Ives 

Calèndo 

S.  Estève 

S.  Jan,  evangel. 

Li  S.  Innoucènt 

S.  Trefume 

Sto  Couloumbo 

S.  Sivèstre 


Desèmbre  ièu  lou  siêu  ! 

Long  di  riéu, 
Gratas  de  cacalauso  !... 
L'an  vai  fini,   pichot  ! 

Fasès  pauso, 
E  boutas  cacho-fio  ! 

Pasten  ! 

Cousen  ! 

Lipen  ! 

Taultjen  ! 

Preguen  ! 

FIERO    E    VOTO. 

1.  Font-Vîèio.  -  Fèsto 
di  meinagié,  dis  orfèbre, 
di  sarraiè,  di  manescau,  di 
bourralié  ;  à  Frejus  fan  S. 
Leônci  ;  Auresoun  ;  Pelis- 
sano.  -  2.  S.-Martin-de- 
Castihoun.  -4.  Fèsto  di 
poudrié,  di  petardié^  di  pe- 
goulié,  di  canounié.  Se  met 
trempa  dins  d'escudello  lou 
blad  de  Sto  Barbo ,  pèr  fin 
de  lou  bouta  frese  verdou- 
let  sus  la  taulo  de  Nouvè; 
Ais  ;  Vaurias;  Cujo.  -  6. 
Manosco  ;  Moustié  ;  Bou- 
niéu.  -  S.  Aubagno  ;  chi- 
vau,  ai.telo,  araire.  Aupj 
Lou  Lu;  L'Ilo  ;  Cadenet.  - 
9.  S.-Savournin  :  la  fiero 
frejo.  -  11.  Gordo.  -  13. 
Ate  ;  S.-Meissemin;  Vila- 
diéu;  Cucuroun.  -  15.  Roco 
d'Anteroun.-  16.  Menerbo. 
-17.  Varage  -18  Gargas. 
-21.  Aurenjo  ;  Vaurias; 
Seignoun  ;  liouleno  ;  Ma- 
lauceno  ;  Fourcauquié 
Riez.  -  21.  Fèsto  dis  avou- 
cat.  -  25.  Fèsto  di  pastre 
Carreto  de  l'agnèu.  Casso 
de  la  petouso.  -  27.  Cai- 
rano  ;  Sablet.  -  28.  Fèsto 


di  courratié;  Branto  ;  Piemeras. 
Arle.  -  30.  Faucoun. 


29. 


FIERO  E  VOTO  CHANJADISSO. 

Sisteroun,  dil.  apr.  lou  8.  —  Bar- 
gemount,  dil.  av.  lou  24. 

PROUVÈRBI. 

Vpèllon  coumtié  o  calendriéu  li 
dougejour  d'avans Nouvè.  N'i'a  qu'a- 
fourtisson  qu'en  remarcant  lou  tèms 
que  fai  dins  chascun  d'aquéli  .jour,  se 
pou  saupre  lou  tèms  que  fara  dins 
chascun  di  douge  mes  de  l'an. 

—  A  Sant  Toumas, 

Coui  toun  pan,  lavo  ti  drap. 

—  Autre-tèms,  S.  Lûci  èro  lou  23, 

e  alor,  avien  resoun  de  dire  ; 

—  A  Santo  Lùcio 

Li  jour  aumenton  d'un  saut  de  clusso. 
—  Calèndo  emé  soun  ami, 

Pasco  emé  soun  curât, 

Carementran  emé  sa  mouié. 

—  Calèndo  à  l'escur, 

Aglan  de  tout  segur. 

—  A    Nouvè  mie  granié, 

A  Pasco  mie  celié. 

—  Nouvè  au  jo,  Pasco   au  fio. 

Nouvè  au  fio,  Pasco  au  jo. 

—  Jan  e  Jan 

Parton  l'an. 

—  A  S.  Sivèstre, 

Quau  bat  pas  sa  femo  lou  matin,  la 

—  Sant  Sivèstre  [bat lou  vèspre. 
Se  courreguèsse  pas,  ie  poudié  pas 

—  Ni  pèr  laid  ni  pèr  béu,  [èstre. 
En  ivèr,  noun  laisses  toun  mantèu. 

—La  fre,  jaraai  lou  loup  la  manjo. 

— Annado  nevouso, 

Annado  aboundouso. 


ARMANiV   PROUVENCAU 

CROUNICO  FELIBRENCO 

I 

L'autour  dis  Isclo  d'or,  de  Calendau  e  de  Mirèio,  vèn  d'acaba  lou 
Diciounàri  de  la  Lengo  Prouvençalo. 

Aquéu  grand  e  long  travai,  que  demandavo  tant  desciènci  e  de  paciènci, 
vai  couinença  de  parèisse,  à  la  fin  d'aquest  ivèr,  à  cha  livresoun. 

Veici  pèr  aro  lou  prospectus  tau  e  quau  d'aquelo  encicloupedio  dôu 
Miejour  : 

LOU  TRESOR  DOU    FELIBRIGE 

ou 

DICTIONNAIRE    PROVENÇAL-FRANÇAIS 

Embrassant  les  divers  dialectes  de  la  langue  d'oc  moderne  et  contenant  : 

1"  Tous  les  mots  usités  dans  le  Midi  de  la  France  avec  leur  signification  fran- 
çaise, les  acceptions  au  propre  et  au  figuré,  les  augmentatifs  et  diminutifs,  et  un 
grand  nombre  d'exemples  et  de  citations  d'auteurs  ; 

2°  Les  variétés  dialectales  et  archaïques  à  côté  de  chaque  mot,  avec  les  simi- 
laires des  div'^erses  langues  romanes; 

3°  Les  radicaux,  les  formes  bas-latines  et  les  étymologies  ; 
'i"  La  synonymie  de  tous  les  mots,  dans  leurs  divers  sens; 
.)"  Le  tableau  comparatif  des  verbes  auxiliaires  dans  les  principaux  dialectes  ; 
t)"  Les  paradigmes  des  verbes  réguliers,  la  conjugaison  des  verbes   irréguliers 
et  les  emplois  grammaticaux  de  chaque  vocable  ; 

7»  Les  expressions  techniques  de  l'agriculture,  de  la  marine  et  de  tous  les  arts 
et  métiers; 
8»  Les  termes  populaires  de  l'histoire  naturelle  avec  leur  traduction  scientifique; 
9°  La  nomenclature   géographique  des  villes,    villages,  quartiers,    rivières   et 
montagnes  du  Midi,  avec  les  diverses  formes  anciennes  et  modernes  ; 

10°  Les  dénominations  et  sobriquets  particuliers  aux  habitants  de  chaque  localité; 
11»  Les  noms  propres  historiques  el  les  noms  de  famille  méridionaux; 
12°  La  collection  complète  des  proverbes,  dictons,  idiotismes,  locutions  et  for- 
mules populaires  ; 

13"  Des  explications  sur  les  coutumes,  usages,  mœurs,   institutions,   traditions 
et  croyances  des  provinces  méridionales  ; 

14»  Des  notions  bio^^raphiques,  bibliographiques  et  historiques  sur  la  plus-part 
(les  célébrités,  dos  livres  ou  des  faits  appartenant  au  Midi 

PAR   FRÉDÉRIC   MISTRAL. 


—  18  — 

Aquel  ôubrago  fourmara  dous  fort  voulu  me  in-4°,  aguènt  chascun  de  sèt 
à  vue  cent  pajo.  Parcisseira  pèr  livresoun,  —  que  l'autour,  dins  quauquc 
tèms,  n'en  fara  councisse  lou  près,  en  mandant  de  buletin  à  chasque  de- 
mandaire,  —  e  l'empressioun  coumençara  tre  que  la  souscripcioun,  qu'es 
duberto  à  parti  d'aro,  permetra  de  counèisse  lou  noumbre  d'eisemplàri  à 
tira.  Li  souscrivèire  podon  se  faire  escriéure  vers  Frederi  Mistral,  à  Maiano, 
(Bouco-dôu-Rose),  o  bèn  vers  Roumaniho,  libraire  en  Avignoun. 

II 

Lou  Felibrige,  autourisa  coume  assouciacioun  literàri  pèr  letro  meniste- 
rialo  dôu  14  d'abriéu  1877  e  pèr  arrestat  dôu  préfet  de  Marsiho  dôu  4  de 
Mai  seguènt,  a  bravamen  emplega  l'an  à  soun  ourganisacioun.  S'es  establi 
déjà,  counfourmamen  à  l'estatut,  quatre  grandi  Mantenènço  :  aquelo  de 
Pfouvènço,  aquelo  de  Lengadô,  aquelo  d'Aquitàni  emé  la  de  Catalougno. 
E  s'es  coustituï  sèt  escolo  felibrenco  :  aquelo  d'Avignoun  souto  lou  titre 
Lou  Flourege  ;  aquelo  de  Mount-pelié  souto  lou  titre  Lou  Parage;  aquelo 
de  Nimes  souto  lou  titre  La  Miougrano;  aquelo  de  Fourcauquié  souto  lou 
titre  Soucieta  di  felibre  aupen  ;  aquelo  d'Ais  souto  lou  titre  Soucieta  di 
felibre  de  Lar  ;  aquelo  de  Marsiho  souto  lou  titre  UEscolo  de  la  Mar, 
em'aquelo  d'Alès  que  s'apello  Soucieta  di  felibre  gardounen.  Dous  jour- 
nau  perioudi,  Lou  Prouvençau,  d'Ais,  e  La  Cigalo  d'or,  de  Nimes,  soun 
esta  lis  ourgane  ôuficious  d'aquelo  gènto  boulegado.  La  Cigalo  s'es  teisado 
après  l'estiéu  ;  mai  lou  Prouvençau  escarrabiha  countùnio  de  parèisse, 
à-z-Ais,  cous  Mirabèu,  n«  53.  Costo  5  franc  pèr  an. 

III 

La  Soucieta  arqueoulougico  de  Beziés  a  decerni  aquest  an  : 
Soun  rampau  d'ôulivié  d'argent  à-n-Ernèst  Challamel,  de  Diéu-lou-fet,  pèr  sa 
pèço  :  Lou  Blad;  de  medaio  d'argent  au  fiéu  F.  Martelly,  de  Pertus,  e  à  M.  l'abat 
Roux,  de  Tulo;    de  medaio    de  brounze  à  MM.    Verdot,  d'Eigaiero,    Astruc,   de 
Marsiho,  e  Vidal,  d'Ais. 

En  un  autre  councours  pèr  uno  cantadisso  dubert  i  musicaire  em'i  troubaire 
pèr  la  vilo  de  Beziés,  lou  felibre  Challamel  a  mai  agu  lou  premié  près  au  sujet 
de  sa  pèço  :  Lei  Carbounié  dou  Ventour,  e  Marius  Bourrelly,  pèr  sa  pèço 
Biterra,  a  tourna  ôuteni  uno  medaio  argentalo. 

IV 

Lou  dimenche,,9  de  setèmbre  1877^  à  l'ôucasioun  d'une  grand  fèsto  ounte 
sèt  Archevesque  o  Evesque  venguèron  couronna  l'estatuo  de  Santo  Ano, 

ôuferto  pèr  Mounsegne  Dubreil  à  la  Catedralo  d'At,  lou  Felibrige,  counvida 
pèr  la  Ciéuta  Juliano,  a  tengu  en  vilo  d'At  si  Jo  Flourau. 

A  noste  avis,  lou  triounfle  dôu  councours  es  esta  dins  lou  raport  gai  e 
courous  dôu  felibre  Frizet,  e  dins  lou  grand  discours  de  M.  de  Berluc- 
Perùssis,  président  di  Jo  Flourau,  que  lou  journau  Lou  Prouvençau  a 
reproudu,  Veici  lou  paumaurès  : 

Pèr  lou  tèmo  :  Vers  en  l'ounour  de  Santo  Ano,  quau  aguè  la  joie?  —  Une 
damo  anounimo.  Li  medaio  d'ai-gènt  toumbèron  ex-œquo  i  felibresso  donc  Dôu- 
llno  Roumiéux,  de  Bèu-caire,  e  donc  Lazarino  Daniel,  de  Marsiho. 

Pèr  lou  tèmo  :  Vers  sus  la  vilo  d'At  o  sis  entour,  quau  aguè  la  joio  ?  — 
M.  Eugèni  Imbert,  de  la  Roco-sus-Perno.  Lis  àutri  près  toumbèron  à  M.  Benezet 
Brunèu,  d'Avignoun,  (medaio  vermeialo),  e  à  M.  Malignoun,  vicàri  à  Bèu-caire, 
(medaio  de  brounze.) 

M.  Adoufe  Ripert,  de  Marsiho,  aguè  pièi  uno  medaio  de  vermèi  pèr  soun 
Istàri  de  Cadenet,  e  Moussu  l'abat  Anxionnaz,  di  Bàssis-Aup,  uno  medaio  de 
brounze  pèr  un  recuei  de  preguiero. 

Dins  la  mémo  vilo  dAt  e  la  mémo  sesiho,  s'es  destribuï  li  près  voûta  pèr  lou 
Flourege  is  enfant  dis  escolo  qu'aurien  lou  mies  tradu  lou  prouvençau  en  bon 
francés.  Siguèron  couronna  :  Antounin  Riviero,  de  Valergo  ;  lou  Fraire  Isfrid, 
de  Tabadié  de  Ferigoulet;  Ubert  Waton,  de  Veisoun,  Jôusè  Didiée,  dAvignoun; 
Estève  Poutet,  de  Sorgnes;  Louis  Saumeras,  d'Uzès,  e  Mario  Reboul,  chatou- 
neto  avignounenco.  L'eicelènt  résultat  d'aquéu  premier  assai  fai  lou  meiour  éloge 
dôu  sistèmo  ensignant  entroudu  dins  lis  escolo  pèr  lou  Fraire  Savinian.  Li  medaio 
decernido  à-n-aquélis  escoulan  èron  estado  ôuferto  pèr  MM.  Ducrest  de  Ville- 
neuve, préfet  dAvignoun,  Rougié  du  Demaine,  maire  dAvignoun,  c  Frederi 
Granier,  senatour  de  Vau-cluso. 

IV 

La  Soucieta  di  Letro^  Sciènci  e  Art  de  Niço,  pèr  decisioun  en  dato  dôu  16 
de  jun  1877,  a  reçaupu  au  noumbre  de  si  membre  ounouràri  MM.  F.  Mistral 
'  J.  Roumaniho,  dôu  Felibrige. 

Mistral  èro  déjà  sôci  dis  Acadèmi  de  Castro  (20  de  mai  1859),  de  Beziés 
(4  d'avoust  1860),  de  Touloun  (7  de  febrié  1861),  d'Ais  (2  de  mars  1863), 
d'At  (28  de  janvié  1864),  de  Nimes  (20  d'abriéu  1867),  de  Barcilouno  (2  de 
mai  1868),  d'Alcs  (11  de  febrié  1871),   e  de  Dijoun  (26  de  setèmbre  1876); 

E  Roumaniho  fasié  déjà  partido  dis  Acadèmi  de  Castro  (18  d'abriéu  1858), 
de  Beziés  (4  d'avoust  1860),  de  Touloun  (7  de  febrié  1861),  d'At  (28  de 
janvié  1864),  d'Agèn  (febrié  1864),  de  Nimes  (29  de  mai  1864),  d'Ais  (27  de 
janvié  1868),  e  de  Barcilouno  (1  de  mai  1868). 

La  Soucieta  di  Letre,  Sciènci  e  Art  de  Niço  decernira,  en  mars  1878,  uno 
medaio  vermeialo  au  meiour  estùdi  s,us  lou  parla  dôu  Coumtat  de  Niço  o  au 

travai  lou  mai  coumplèt  sus  lou  passât  e  lou  présent  do  la  lengo  prouvençalo. 
Faudra  manda  li  manuscri  avans  lou  15  de  janvié. 


Veici  lis  obro  nouvcllo,  escricho  dins  nosto  lengo  ,  c  pareigudo  en 
l'an  1877  : 

—  En  Avignoun,  Lis  Aupiho,  recuei  de  pouësio  e  de  légende  prouvençalo, 
emé  la  traducioun  franceso  vis-à-vis,  pèr  Marius  Girard,  dôii  Felibrige.  Aquéu 
poulit  voulume,  tout  embauma  d'espi,  do  roumaniéu  c  de  fcrigoulo,  retrais  emé 
vigour  la  naturo  arderouso  dis  enfant  de  la  Prouvènço,  e  fai  ravasseja  souto  li 
pin  e  barbela  sus  li  cresten. 

Souto  li  pin,  Sus  li  cresten,  soun  li  divisioi:n  dôu  libre  (libr.  Roumanille). 

—  En  Avignoun,  Pichoun  oufîci  de  l'Inmaculaclo  Councepcien  de  la 
Vièrgi  Mario,  adouba  de  la  man  de  l'abat  Bayle,  Se  i'es  apoundu  lou  Credo, 
li  letanio  de  la  Vierge,  lou  Salve  regina  e  lou  Memorare.  Se  n'es  fa  que  200 

,  eisemplàri,  (libr.  Roumanille). 

—  En  Avignoun,  Cantico  pèr  l'Inmaculado  Councepcloun  e  Cantico  pèr 
N.  D.  de  la  Gardo,  de  l'abat  Bresson  (libr.  Aubanel). 

—  En  Avignoun,  Pouèmo  à  l'ounour  dou  vénérable  Paire  Antoni,  dins  la 
Revue  des  Bibliothèques  paroissiales  dôu  2  de  desèmbre  1876. 

—  En  Avignoun,  Fau  i'ana,  dialogue  prouvençau  de  J.  Roumanille,  4»  edi- 
cioun,  revisto  e  aumentado  (libr.  Roumanille). 

—  A  Marsiho,  Leis  Aucèu  soun  de  bèsti,  pèr  Alfret  Chailan  (libr.  Barlatier- 
Feissat) . 

—  A  Fourcauquié,  Lou  libre  de  Nouesto-Damo  de  Prouvènço,  countenènt 
la  relacioun  di  fèsto  felibrenco  di  11,  12,  13  e  14  de  setèmbrc   1875  (lib.  Masson). 

—  A-z-Ais,  Almanach  du  sonnet  de  1877,  countenènt  22  sonnet  en  lengo  d'O, 
(empr.  Remondet). 

—  A  Nimes,  Cartabèu  de  Santo  Estello,  recuei  dis  ate  oufîciau  dou  Fe- 
librige en  1876,  countenènt  l'Estatut  dôu  Felibrige,  la  listo  de  si  membre,  l'ar- 
restat  de  soun  autourisacioun,  e  très  discours  :  l'un  de  F.  Mistral,  l'autre  de  T. 
Aubanel,  e  l'autre  de  C.  de  Tourtoulon,  (empr.  Baldy-Riffard). 

—  A  Nimes,  La  felibrejado  d'Areno,  remembrànço  dou  28  d'avoust,  de 
1S76,  galant  récit  en  vers  pèr  Louis  Roumieux,  (empr.  Baldy-RifFard). 

—  En  Aies,  Armana  de  Lengado  pèr  lou  bel  an  de  Dieu  1877,  (libr.  Bru- 
gueirolle). 

—  En  Aies,  Garo  Gardou  !  pèr  J.  Blanc,  (empr.  J.  Martin). 

—  En  Aies,  La  pèsto  d'Arle  en  1720,  pèr  G.  Trinquié,  (empr.  Trentignan). 

—  A  Mount-pelic,  L'unioun  das  poples  latins,  pèr  Charle  Gros,  (empr,  Firmin 
e  Cabirou). 

—  A  Mount-pelié,  Lou  Campèstre,  recuei  de  pouësio  de  Jan  Laurés,  de  Vilo- 
r-fOvo-de-Beziés  :  un  libre  de  païsan,  escri  pèr  uno  man  que  saup  gaubeja  la 
trenco  e  la  poudadouiroo  Lou  pebre  de  garrigo  e  la  sau  di  sansouiro  assabouron 


—  21  " 

li  vers  d'aquéu  felibre  natiiraii  que  parlo  soim  parla  coiime  lou  créu  canto  soun 
cant,  (empr.  ceritralo). 

—  A  Beziés,  Lous  bracouniès  ou  lou  repas  de  Vase,  boufounado  pèr  Jan 
Laurés,  (empr.  Malinas) . 

—  A  Carcâssourio,  Lou  Lutri  de  Ladern,\houfounado  en  très  estapetos,  pèr 
lou  majourau  Acliile  Mir,  ikistra  pèr  Salières,  (libr.   Peiidariès). 

—  A  Toulouso,  La  Lauseto,  armanac  dal  patrioto  lengadoucian  pèr  l'an 
1877,  (lib.  Brun). 

—  A  Rondes,  Poésies  patoises  pèr  Vcrnhet,  (emp.  Broca). 

—  En  Agèn,  Récits  bibliques  en  vers  patois  pèr  A.  Laurens,  (erap.  Lamy). 

—  A  Rcbeirac,  Counteis  e  Viorlas,  pèr  Agustc  Chastanet,  Felibre  majourau, 
(empr.  G.  Delecroix). 

—  A  Limoge,  Lou  refrain  dou  peisan,  reciiei  de  cansoun  limousino  pèr  Ma- 
zabrau,  (empr.  Ducourtieux). 

—  A  Lilo  en  Flandro,  Lys  et  pervenches,  poésies  françaises  et  languedo- 
ciennes, pèr  Charle  Folie-Desjardins,  feLbre  mantenèire,  (empr.  Danel). 

—  A  Paris,  Le  château  de  Roquemaure,  pouèmo  francés,  e  Le  Siège  de 
Caderousse,  tradacioun  en  vers  de  Tobro  de  Favre  pèr  M.  Placide  Cappeau, 
dous  voulume  termina  pèr  de  pouëslo  prouvençalo  de  l'autour,  entre  autro  : 
Lou  proucès  de  Garmentran  e  Lou  rèi  de  la  favo,  (empr.  Jouaust). 

—  A  Plymonth  (Anglo-terro),  La  cansoun  capouliero  dou  Felibrige,  pèr 
Guihèn  Bonaparte-Wyse,  (libr.  Keys). 

—  A  Plymouth,  A  Mounsegne  Dubreil,  archevesque  d'Avignoun,  en  sou- 
veni  dou  batisme  bèn-astra  de  moun  enfantoun  N apoleon-Estello,  pèr 
G,  B.-Wyse. 

—  A  Tettigopolis,  L'arc-de-sedo  dou  Chaine-verd,  bouquet  de  pouosio  ôufert 
à  Madamo  de  Semenow  pèr  G.  B.  Wyse. 

—  A  Barcilouno  enfin,  avèn  à  saUida  l'aparicioun  de  L'Atlantida,  epoupèio 
luagnifico  d'En  Jacinto  Vcrdaguer,  que  vèn,  uno  fes  de  mai,  prouva  que  nosto 
li'iigo  buto  cncaro  vigourouso  dins  tôuti  si  sagato. 

VI 

Voici  li  reempressioun  o  reedicioun  d'anciànis  obro  : 

—  En  Avignoun,  Lou  Siège  de  Cadaroussa  de  J.-B.-C.  Favre,  em'un  avans_ 
prepaus  <le  Roumaniho,  edicioun  nouvello,  revisto  coume  se  dèu. 

—  A  Mount-pelic,  Lou  Siège  de  Cadaroussa,  de  J.-B.-C.  Favre,  edicioun 
ilustrado  pèr  E.  Marsal. 

—  A  Mount-pelic,  Las  Ordenansas  e  Coustumas  del  Libre  Blanc,  emé  de 
noto  e  un  gloussàri  pèr  M.  lou  D"-  Noulet,  (empr.  centralo). 

~  A  Nimes,  La  rèino  Esther,  tragedio  en  vers  e  en  cinq  ate  à  la  lengo 
vulgàri  coumpausado  pèr  Mourdacai  Astruc  e  Jacob  de  Lunèl,  rabin  de  Car- 
pentras,  empremido  à  La  llayo  en  177},  e  reempremido  emé  d'anoutacioun  pèr 
Ernest  Sabatier,  (libr.  Catelan). 


—  A  Marsiho,  La  vie  de  saint  Dènézel,  fondateur  du  pont  d'Avignon, 
texte  provençal  du  XIII'  siècle,  pèr  l'abat  Albanés,  (libr.  Camoin). 

■—  A  Frojiis,  La  fête  de  saint  François  de  Paule  à  Fréjus,  countenont  IL 
paraulo  prouvençalo  dôii  mistèri  que  se  celèbro  en  aqiielo  vilo  pèr  la  fèsto  de 
sant  Francés  de  Paulo,  (empr.  Leydet).  \ 

—  A  Niço,  dins  lis  annalo  de  la  Soucieta  di  Letro,  Bciènci  e  Art  dis  Aup-Mari- 
time,  M,  A.  L.  Sardou  a  publica  lou  dramo  de  Santa  Agnès,  mistèri  prouvençau 
dôu  siècle  trcgen  que  l'alemand  Karl  Bartsch  avié  doja  fa  counèisse.  Bon  gramaci 
avèngue  au  valent  M.  Sardou,  qu'avié  déjà  rendu  à  la  Prouvènço  la  Vida  de 
Sant  Honorât. 

—  A  Pau,  Récits  d'histoire  sainte  en  Béarnais,  d'après  un  manuscrit  du 
XV  siècle,  publica  pèr  MM.  V.  Lespy  e  X.  Raymond,  (libr.  Ribaut). 

—  Au  Pue-en-Velai,  Recueil  de  Noëls  vellaves,  par  l'abbé  Natalis  Cordât, 
(1631-16^8),  publica  pèr  l'abat  Payrard,  (libr.  Freydier). 

VII 

Veici  enfin  li  publicacioun  de  filoulougio  : 

—  En  Avignoun,  Dictionnaire  des  idiomes  romans  du  midi  de  la  France^ 
pèr  Gabriel  Azais,  letro  A-B-C,  1  vouL,  (empr.  Seguin). 

—  A  Grenoble, Pafois  des  Alpes  cottiennes,  et  en  particulier  du  Queyras, 
voucabulàri  aupen,  pèr  MM.  J.  A.  Chabrand  e  Albert  de  Rochas  d'Aiglun,  (libr. 
Maisonville). 

—  A  Mount-pelié,  Les  Patois  de  la  Basse  Auvergne  et  leur  littérature,  pèr 
M.  Enri  Doniol,^  (empr.  centralo). 

—  A  Paris,  Étude  sur  la  limite  géographique  de  la  Langue  d'Oc  et  de  la 
Langue  d'Oil,  em'uno  carto,  raport  au  Menistre  de  l'Estrucioun  publico  pèr 
MM.  de  Tourtoulon  e  O.  Bringuier,  (empr,  naciounalo). 

—  A  Paris,  Le  mystère  prorença.1  de  Sainte  Agnès,  examen  du  manuscrit 
de  la  Bibliothèque  Chigi  et  de  l'édition  de  M.  Bartsch,  pèr  M.  Leoun  Cledat, 
(libr.  Thorin). 

—  A  Paris,  De  lingna  aquitanica,  pèr  A.  Luchairc,  (libr.  Hachette). 

—  A  Paris,  Les  Pyrénées,  romancero,  pèr  Napoléon  Peyrat,  em'uno  prefàci  e 
de  counsideracioun  sus  lou  Felibrige,  (lib.  Grassart). 

—  A  Vilo-novo-sus-Lot,  Archives  municipales  d'Agen,  Chartes  en  langue 
d'Oc,  publicado  pèr  MM.  Magen  e  Tholin,  (empr.  Duteis). 

—  A  Barcilouno,  Brève  resena  del  actual  renacimiento  de  la  lenga  e  lite- 
ratura  catalanas.  Debe-se  à  la  infiuencia  de.los  modcrnos  trovadores  pro- 
venzales?  pèr  Rubiô  e  Ors,  (empr.  Verdaguer). 

—  A  Loundre,  Miejour  or  provençal  legend,  life,  language,  and  litera- 
ture,  in  the  land  of  the  Felibre,  pèr  M.  Duncan  Craig,  autour  de  divers  libre 
angles  sus  la  Prouvènço  e  soun  lengago,  tau  que  La  Debanado,  e  The  handbooh 
of  modem  provençal  language,  (libr.  James  Nisbet). 

—  LaRevisto  di  Lengo  Roumano  a  donna  :  (éutobre  1876)  li  cant  poupulàri,  Lon 
Vèsli,  Lis  Esclop,  Lou  Douàvi,  La  Maridadouiro,  pièi  Li  Fabre  d'Aubanel, 
loii  Cant  des  poutiés,  de  Fourés,  em'unestudi  sus  lou  troubaire  Le  Sage  pèr 
A.  Roque-Ferrier  ;  —  (desèmbre  1876)  H  cant  poupulàri,  Jan  de  Nivello,  Mar- 
garidou,  lou  Merle,  l'Ase  ;  —  (abriéu  1877)  li  cant  poupulàri,  Li  Noumbre, 
La  Semano,  emé  Lou  Garda-mas,  pouèmo  de  Langlado;  —  (jun  1877)  Lou 
Mariage  astra,  pouëslo  de  Verdot;  —  (juliet)  lou  cant  poupulàri  Lou  mariage 
del'Alauseto  e  dou  Quinsoun,  emé  Louïsa,  pouësio  de  C.  Sarato. 

Enfin  la  Soucieta  marsiheso  de  l'Aubo  a  pausa  dos  pèiro  escricho  en 
prouvençau  :  une  à  la  Santo  Baumo,  en  rounour  de  la  Madaleno^  e  l'autro 
à  Champ-tercié  en  l'ounour  de  Gassendi. 

Menciounaren,  pèr  acaba,  lou  galant  roumavage  que  faguèron  en  Arle  li 
Cigalié  de  Paris,  (22,  23  e  24  de  setèmbre).  Aquelo  fèsto  d'amistanço  en 
l'ounour  de  la  Prouvènco  e  de  nôsti  bèlli  chato  meritarié  'n  récit  que  noun 
pou  caupre  dins  aquesto  crounico.  Remandan  pèr  acô  nôsti  leitour  au 
comte-rendu  dôu  Prouvençau,  em'  au  recuei  de  la  Cigale,  (Paris,  libr. 
Sandoz), 

GUI   DE   MOUNT-PAVOUN. 
I  Baus,  Outobre,  1877. 


BRINDE 

A  S.   G.  MOUNSEGNE  LOUIS-ANO   DUBREIL, 

ARCHEVESQUE   D'aVIGNOUN 

{Banquet  di  fèsto  de  Santo  Ano  d'At,  9  de  Setèmbre  1877) 

Ausse  umblamen  moun  vèire  en  voste  ounour,  Mounsegne, 
Sentent,  de  vous  parla,  moun  cor  que  fernesis  ; 
Mai,  perdouno  tant  bèn,  la  man  que  benesis  ! 
Baissas  sus  iéu  la  vostro,  e  n'ai  plus  rèn  à  cregne. 

L'avès  di  :  «  Lou  bon  Dieu  amo  aquesto  ciéuta 

E  Fa  predestinado  i  santo  e  grandi  causo....  » 

Ano  triounfîo  iuei  :  Felicibus  apta 

Triumphis.  Sus  soun  front  Vosto  Grandeur  depauso 

La  courouno  que  sias  urous  de  ie  pourta 

De  la  part  dôu  Martir  que  sus  terro  tout  lauso  : 

—  O  Sant-Palre,  à  ti  pèd  que  voudriéu  me  jita  !  — 


—    Z'L    — 


A  vous  brindc,  Mounscgne...  E  que  vosto  Patrouno, 
Quand  de  tant  de  vertu  —  Di6u  aliuencîie  aquéu  pas  !  — 
Aurés  proun  espandi  lou  perfum  dins  la  pas, 
Vous  semoundc  à  soun  tour  l'eternalo  courouno  ! 


At;  9  de  Setèmbre  de  1877. 


TEODOR  AUBANEL. 


L'ESCALO    DE    LA    PEGO 
I 

La  premiero  fes  que  li  courdounié,  —  en  parlant  sens  respèt,  —  cele- 
brèron  en  grand  soulcnnita  la  fèsto  de  sant  Crespin,  soun  patroun,  —  sant 
Crespin,  countènt  di  bon  sentimen  de  si  tiro-lignôu,  intercède  pèr  éli  i  pèd 
dôu  bon  Dieu  ;  e  lou  bon  Dieu,  que  jamai  l'on  prègo  inutilamen,  permete- 
guè,  —  faveur  requisto  !  —  de  faire  un  pau  vèire,  pèr  qu'aquelo  belle  visto 
proufichèsse  à  soun  salut,  li  palais  paradisen  i  pu  brave  d'entre  éli. 

De  bràvi  sabatié,  digne  de  l'aflat  e  di  benedicioun  de  Dieu,  n'i'en  a  certo 
toujour  agu  e  n'i'aura   toujour,   emai  despièi  long-tôms  courre  lou    brut, 

—  li  sartre  an  tant  marrido  lengo  !  —  que  n'i'en  ague  pas  la  co  d'un. 
Que  faguè  lou  grand  sant  Crespin,  emé  la  permossioun.  de  Dieu  ? 

Sant  Crespin  faguè  pendoula  uno  escalo  de  cordo  bèn  empegousido,  que, 
dôu  lindau  même  dôu  paradis,  d'apereilamoundaut  pus  aut  que  lis  estello, 
davalavo  enjusqu'apereiçavau  sus  terro. 

Jamai  s'èro  vist,  despièi  l'escalo  de  Jacob,  e  es  de  crèire  que  se  voira  jamai 
plus  uno  escalo  tant  longo  e  tant  espetaclouso  ! 

Li  pu  brave  di  pegot,  pèr  umelita  crestiano,  —  tout  bon  crestian  es  umble, 

—  restèron  i  pèd  de  l'escalo  miraclouso  ;  mai  li  pus  ourgueious,  —  i'aguè 
même  abounde  de  mescresènt,  — lèu-lèu  escalèron  ;  e  n'en  mountè  !...  Ah  ! 
bèu  bon  Dieu  !  quant  n'en  mountè  ! 

II 

Leissen-lèi  mounta,  e  diguen  que,  segound  nôsti  crèire,  li  fèsto  di  Sant 
soun  peréu  celebrado  en  paradis  coume  li  celebran  sus  terro,  lou  jour  anni- 
versàri  de  soun  intrado  triounflanto  dins  lou  reiaume  de  Dieu. 

Lou  jour  dounc  que  li  Chivalié  de  la  Pego  escalavon  ansin,  lou  bon  Dieu 
digue  à  Sant  Pèire  : 

—  Pèire,  vèn  à  toun  tour  :  can taras  vuei  la  grand  messo. 


—  25  — 

—  Coume  voudrés,  elerne  Paire  !.  ,  Soulamen,  uno  ôusservacioun....  se 
me  la  permetès. 

—  Parlo. 

—  Quau  gardara  la  porto  ? 

—  Qu'aco  noun  t'enquiete.  Anarié  bèn  mau  se  lis  ami  de  Crespin  se  coum- 
pourtavon  pas  coume  se  dèu.  D'aiour,  e  en  tout  cas,  Pau,  noste  valent 
aposto,  prendra  li  clau  e  l'espaso.  Pos  èstre  tranquile  :  degun  intrara  pèr 
maio  d'aquéli  qu'an  pas  lou  dre  d'intra.  Es  iéu  que  te  n'en  rcspondc  !  Vai 
t'alesti  pèr  du'e  ta  messo,  e  lèu  ! 

III 

Fugue  fa  coume  Dieu  vouguè  : 

Sant  Pau,  l'espaso  nuso  à  la  man,  faguè  facioun  contre  l'escalo,  lou  front 
mcnèbre.  Vous  assegure  qu'aurié  faugu  n'avé,  de  barbo  au  mentoun  e  de 
nèrdins  li  bras,  pèr  fourça  la  counsigno  ! 

Enterin  que,  plan-plan,  l'un  après  l'autre,  —  car  l'escalo  s'estrechissié 
toujour  que  mai,  —  li  sabatié  mountavon,  mountavon,  sant  Pèire  cantavo  la 
grand  messo,  e  un  vôu  de  Serafin  e  de  Cherubi  la  servien.  E  se,  apereiça- 
vau,  l'ôudour  de  la  pego  empouisounavo,  un  nivo  trelusènt  d'argent  e  d'or, 
lou  nivo  de  fum  de  l'encens  divin,  mountavo  e  s'espandissié  apereilamount, 
e  sentie  qu'embaumavo  ! 

Basto  e  veici  :  quand  Sant  Pèire  cantè  :  Sursum  corda,  sant  Pau,  un 
brigoun  dur  d'auriho  despièi  que,  sus  lou  camin  de  Damas,  s'èro  toumba  de 
chivau,  creiguè  que  l'ôuficiant  ie  bramavo  :  Zou  sus  la  cordo  !  N'en  faguè 
ni  uno  ni  dos  :  viéu  coume  l'ambre,  tranquè  la  cordo  emé  soun  espaso,  c.... 
pataflôu  ! 

Ai  !  ai  !  ai  !  se  devino  proun  l'escaufèstre  qu'arribè  ! 

Jan  Picardan  counfèsso  11  mounino, 
Toumbo  dou  cèu,  se  roump  li  quatre  esqulno. 
Pin  !  p6u.  ! 
Lou  quiéu  au  sou  ! 

IV 

Lou  bon  Dieu,  ■ —  ah  !  es  pas  pèr  rèn  qu'es  bon,  —  vouguè  pas  que  li 
courdounié,  ourgueious  o  mescresènt,  se  tuèsson.  Fuguèron  pamens  tôuti 
pau  o  proun  magagna. 

E  d'aqui  vèn  qu'es  tant  diûcile  i  courdounié  de  faire  soun  salut.  Vèn 
subre-tout  d'aqui  se  n'i'a  tant  de  panard,  de  chambard  e  de  gibous. 

LOU    CASCARELET. 


—  <26  — 

L^AMIRADOU 

A  moun  ami  Vilour  Couloumb,  de  VaUmço 

Au  castèu  de  Tarascouii  —  i'a  'no  rèino,  i'a  'no  fado, 
Au  castèu  de  Tarascoun 
Fa  'no  fado  que  s'cscound. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courront. 

Aquôu  que  ie  durbira  —  la  presoun  ounte  es  clavado, 
Aquéu  que  ie  durbira, 
Bclèu  elo  Tamara. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 

Van  veni  très  chivalié  —  pèr  escalada  li  tourre, 
Van  veni  très  chivalié, 
Valerous,  fier  e  galié. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 

Lou  premié,  l'an  acana  —  d'un  clapas  de  pèiro  au  mourre; 
Lou  segound,  l'an  acana  ; 
Lou  tresen  a  debana. 

Passo  d'aigo,  passo  d'aigo,  d'aigo  au  Rose,  d'aigo  au  Rosc^ 
A-de-rèng, 
A  plen  courrènt. 

Pièi  desbarco  un  gros  catau  —  que  barrulo  la  prunello, 
Pièi  desbarco  un  gros  catau 
Que  trais  l'or  pèr  lou  lindau. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 


Ni  pèr  or  ni  pèr  argent  —  a  gagna  la  sentinello  ; 
Ni  pèr  or  ni  pèr  argent 
Se  vèndon  li  bràvi  gènt. 

Passo  d'aigo,  passe  d'aigo,d'aigo  au  Rose,  d'aigo  au  Rose, 
A-de-rèng, 
A  plen  courrènt. 

Sa  mandorro  dins  la  man,  —  es  vengu  'n  pichot  troubairc. 
Sa  mandorro  dins  la  man, 
Es  vengu  coume  un  amant. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 

A  canta  tout  lou  matin  —  li  prouesse  de  si  paire, 
A  canta  tout  lou  matin 
Lou  trelus  dôu  sang  latin. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 

E  la  gàrdi  dôu  castèu  —  dôu  plasé  demoro  enclauso, 
E  la  porto  dôu  castèu 
Laisse  courre  li  pestèu. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 

E  lou  jouine  troubadou —  canto,  canto  sènso  pauso, 
E  lou  jouine  troubadou 
Intro  dins  lou  courredou. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng. 
A  plen  courrènt. 

Mai  la  fado  queparèis —  ic  fai  signe  de  lou  segre, 
Mai  la  fado  que  parèi 
Lou  saludo  coume  un  rèi. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plcn  couiTènt. 

E,  d'amour  desparaula,  —  dins  lou  grand  cscaliô  nègre, 
E  d'amour  desparaula, 
Mounton  sùnso  se  parla. 

Passo  d'aigo,  passo  d'aigo,  d'aigo  au  Rose,  d'aigo  au  Rose 
A-de-rcng, 
A  plen  courront. 

Quand  soun  au  souleiadou,  —  damount,  à  la  bello  cimo, 
Quand  soun  au  souleiadou, 
Veson  tout  l'espandidou. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 

Veson  lou  linde  arcounsèu  —  de  la  creacioun  sublimo, 
Veson  lou  linde  arcounsèu 
Que  sus  terro  fai  lou  cèu . 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng 
A  plen  courrènt. 

Veson  dins  li  Segounau  —  la  mcissoun  que  s'amaduro, 
Veson  dins  li  Segounau 
Navcga  radèu  e  nau. 

Passo  d'aigo,  passo  d'aigo,  d'aigo  au  Rose,  d'aigo  au  Rose^ 
A-de-rèng, 
A  ]3len  courrènt. 

Di  jardin  e  di  gara  —  veson  la  marreladuro, 
Di  jardin  e  di  gara 
Li  clausèu  bèn  laboura. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courrènt. 


—  29  — 

Veson  li  vièi  mounumen  —  de  l'istôri  de  Prouvènço, 
Veson  li  vièi  mounumen 
Em6  soun  ensignamcn. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  courront. 

Veson  barri  emai  castèu  —  qu'an  lucha  pèr  la  defènso, 
Veson  barri  emai  castèu 
Courouna  li  plancstèu. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen-courrènt. 

E  la  fado  au  troubadou  :  —  «  Tè,  vaqui,  dis,  moun  reinage  !  » 
E  la  fado  au  troubadou 
Mostro  aquel  amiradou. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen-courrènt. 

—  «  Tout  acô,  troubaire,  es  lieu  :  —  te  lou  doune  en  apanage... 
«  Tout  acô,  troubaire,  es  tiéu 
«  Autant  coume  dôu  bon  Dieu. 

Passo  d'aigo,  passo  d'aigo,  d'aigo  au  Rose,  d'aigo  au  Rose 
A-de-rèng. 
A  plen  courrént. 

«  Car  aquéu  que  saup  legi  —  dins  lou  libre  que  dardaio, 
«  Car  aquéu  que  saup  legi, 
«  Subre  tôuti  dèu  trachi. 

Passo  d'aigo,  passo  d'aigo,  d'aigo  au  Rose,  d'aigo  au  Rose, 
A-de-rèng 
A  plen  courrént. 

«  E  tout  ço  que  soun  iuc  tèn,  —  sènso  ges  paga  de  taio, 
t  O,  toutço  que  souniue  tèn, 
«  A  bel  èime  i'apartèn,  » 


—  30  — 

Passo  cFaigo,  passo  d'aigo,  d'aigo  au  Rose,  d'aigo  au  Rose, 
A-de-rèng, 
A  plen  couiTont. 

F.    MISTRAL. 
Maiano,  9  de  Jim  1877. 


LI  TRES  MESSOURGUIE 

L'autre  dimcnche,  très  Castèu-reinarden,  jardiniô  touti  très,  anavonpesca 
au  sausset. 

Favié  Jan  Ginjourlo,  Pèire  Tocaqui  e  Tôni  Lachugo. 

—  Qu'es  acô  ?  rèn,  fasié  Jan  Ginjourlo.  léu,  aquest  an,  ai  agu  de  paste- 
nargo  que  treviravon  !  N'i'avié  proun  d'uno  soulo  pèr  faire  faire  très  bon 
repas  à  nôsti  porc  ! 

—  Ah  !  ço  vai  !  pastenargo  !  pastenargo  !  digue  Tocaqui,  en  aussant  lis 
espalo.  S'avias  vist  mi  caulet  flôri  !  falié  vèire  aquéli  caulet  !  quéti  caulet  ! 
Imaginas-vous  que,  l'autre  dissate,  n'en  metegucrian  uni  dous  o  très  sus  la 
carreto.  Tendère,  atalère  la  miolo,  qu'es  segur  uno  bono  bèsti,  e  vouloun- 
touso  !  N'avié  tant  que  poudié  tira.  Vous  rcsponde  qu'avié  lou  peu  bagna, 
quand  arriberian  enArle.  Li  soudard  m'achatoron  la  mita  d'un  demi  caulet, 
e  n'i'aguè  proun  pèr  n'en  baia  sa  part  à  cliasque  soudard  de  la  garnisoun. 
Despièi  vuech  ouro  de  matin  en  jusqu'à  cinq  ouro  de  vèspre,  detaière  tout 
lou  rèsto.  Aguère  pas  lou  tèms  de  manja  'n  moussèu.  Tout  Arle  se  gave 
de  mi  caulet  !    Lou  perfum  de  mi  caulet  embaumé  tout  Arle  ! 

—  Lou  crese,  faguè  Tôni  Lachugo.  Mai,  ço  que  voudrés  belèu  pas  crèire^ 
mis  ami  de  Dieu  !  èi  ço  que  vau  vous  dire.  léu  ai,  lou  sabès,  long  de 
Durènço,  un  claus  benesi  de  la  man  de  Dieu.  l'ai  reculi,  aquest  an,  —  lou 
cousin  Jorgivous  n'en  farié  fe,  —  de  coucourdo  espetaclouso,  grosso...  oh  ! 
vès,  grosso  coume  de  bouto  de  trento  barrau  !...  Anas  vèire  ço  que  m'arribè  : 
un  matin,  que  la  femo  anavo  apastura  la  trueio,  vai  au  pouciéu.  Ges  de  trueio  ! 
Omite,  tron  de  iéu  !  es  la  trueio  ?  Cerco  que  cercaras,  eici,  eila,  pertout. 
Toujour  ges  de  trueio  !  Erian  tôuti  en  aio.  Adieu  ma  trueio  ! 

Quau  vous  a  pas  di  que  l'atrouverian  pièi  dins  lou  coucourdié  !  Avié,  pa- 
rèis,  entamena  uno  de  mi  coucourdo.  Quand  i'aguè  fa  un  trau  proun  grande 
i'intrè  dedins,  la  garço  !  pèr  la  rousiga  mies  à  soun  aise,  e,  crese,  pèr 
s'escoundre  e  pèr  que  res  la  destourbèsse  de  soun  repas.  Quand  vous-autre 
dises,  pamens  !  la  coucourdo  creissié  bèn  tant  e  talamen  vite  que  la  trueio 
pousquè  plus  ie  teni  pèd,  Lou  trau  se  tapé.  Vaqui  ma  trueio  presouniero  î 


—  31  — 

Oh  !  mai,  la  couquino,  travaiô  tant,  dintre,  dôu  mourre  e  di  dent,  que  trau- 
què  tourna-mai  la  coucourdo,  e  pousquè  lèu-16u  sourti  de  presoun.  Sèmblo 
pas  véritable  !  Es  bèn  talamen  ansin  qu'arriberian  just  au  moumen  que 
sourtié  lou  mourre.  Es  pas  tout  :  quand  fugue  deforo..  .  Ah  !  quau  a  pas 
vist  acô  a  rèn  vist  !  lou  creirés  o  lou  creirés  pas  !  La  trueio  aprens  avié  fa 
—  la  bello  poucelado  !  —  trege,  trege  supôrbi  poucôu  dins  la  coucourdo  ! 

LOU   GASGARELET. 


LA  COURT   D^AMOUR    DI  BAUS 

(Sounet  couronna  pèr  H  Cigalié,  au  councours  d'Arle,  Setèmbi^e  1877) 

Ounte  a  passa  lou  tèms  que,  fier  de  sa  quitarro, 
Lou  troubaire  venié  coucha  'u  vièi  castelas  ? 
Uno  gau  celestialo  enflouravo  sa  caro, 
E  li  chato  au  j  ou  vent  adusien  lou  soûlas  ; 

Sout  lis  iuc  de  TAmour,  un  vôu  de  Bèuta  raro, 
Enfioucavo  si  cant  pèr  la  guerro  o  la  pas... 
Noble  castèu  di  Baus,  perqué  noun  sies,  encaro, 
E  n'as  plus  segnouresso  à  bressa  dins  ti  bras  ? 

Me  sèmblo  de  li  vèire,  amount,  ti  bèlli  Dono, 
Presta  bèn  voulountié  soun  amo  douço  e  bono 
I  cantaire  amourous,  e  i'espandi  si  do  un  ; 

E  quand  dins  un  tournés  gagnavon  pièi  li  joio, 
Devien  senti  soun  cor  plen  d'ourguei  e  de  voie, 
Car  la  rèino  pèr  près  ic  baiavo  un  poutoun. 

M.-B.   BRUNEAU. 
Avignoun,  Setèmbre  1877. 

L'EISSADO 

L'istourian  Papoun  raconte  en  quauco  part  qu'en  1562,  au  tèms  di  guerro 
de  religioun,  li  catouli  de  Prouvènço  avien  escri  sus  soun  drapèu  aquesto 
fraso  prouvençalo  :  En  despiech  deis  Huganaus  li  inesso  sara  jamai 
leissado.  E  pèr  escriéure  leissado,  avion  mes  V,  e  pièi  avien  pinta,  ras  à 
ras,  uno  eissado... 

Talamen  li  Prouvençau,  même  en  tèms  de  malamagno,  an  toujour  trouba 
lou  biais  de  galeja  ! 

LOU   GASGARELET. 


LI    TRES  FLOUR 

A  la  fèsto  de  Diôa,  la  grand  fèsto  di  flour, 
Quand  tôuti  11  carricro  e  li  glôiso  à  l'entour 
Soun  de  tapis  aurin  e  de  vas  de  sentour, 

Très  chato  d'Avignoun,  très  gonti  viergmcllo 
Se  disien  l'uno  à  l'autro  :  Aubouren,  cantarello, 
Chàscuno,  talo  flour  qu'atrouvan  la  mai  bello  ! 

—  Pcr  ma  part,  souspirè  la  bloundino  Anaïs, 
La  flom'  de  ma  coungousto  es  l'Ile  blanc  e  lis, 
Que  lis  anjoun  alu  porton  au  paradis. 

—  Dounas-me  dounc  la  Rose,  autiero,  souleiouso, 
Car  la  Roso  es  la  rèino  embaumado,  courouso, 
S'escridè  Jano...  Siéu  de  la  rèino  amoureuse. 

La  tresenco  cantè,  (qu'èro  ma  Madeloun), 
En  levant  si  bèus  iue  vers  l'Estello  eilamount, 
(Oh  !  coume  voudrié  la  curbi  de  poutoun)  : 

—  Noun  vole  d'ile  blanc,  noun  de  roso  pourpalo. 
Ma  floureto  d'elèi  qu'amarai  sènso  egalo, 

Sara  tu,  sara  tu,  ma  pauro  Prouvençalo  ! 

MANDADIS 

A   MADAMO   FREDERI  MISTRAL 

Prègue  Dieu  bon  souvent,  mouié  de  moun  ami, 
Que  la  flour  qu'a  chausido  e  lou  sou  qu'as  chausi 
Siegon  pèr  vàutri  dous  mai  que  mai  benesi  ! 

CtUIHÈN  c.  bonaparte-vvyse. 
Waterford,  5  de  Febrié  1877. 


Uiau  au  Levant 
Niéu  rouge  au  Pounènt, 
Soun  pèr  l'endeman 
Signau  de  grand  vent. 

CESAR  E    LOU   MARGAI 

César  dit  :  J'ai  le  fer;   l'herbe  dit  :  J'ai  le  temps. 
LOUIS  VEuiLLOT.  (OdeuTS  de  Paris). 

Quand  César  se  veguè  mèstre  de  l'univers, 

Quand  aguè  rebala  li  pople  li  pu  fer, 

Quand  veguè  cent  nacioun  à  si  pèd  agrouvado 

E  sis  aiglo  pertout  sus  li  barri  quihado  ; 

Quand  li  càrri  sus  terro  e  li  veissèu  sus  mar, 

Dôu  levant,  dôu  pounènt,  dôu  nord,  de  toulo  part, 

le  carrejèron  tout  ço  que  i'a  dins  lou  mounde 

De  plus  fin,  de  plus  bèu  ;  quand  veguè  tal  abounde, 

Tant  d'or  c  tant  d'argent,  lou  grand  César  digue, 

Dins  l'ampoulo  d'ourguei  que  l'esbalauviguc  : 

—  Fau  que  Roumo,  ma  noblo  e  fièro  capitalo, 

Moun  sèti  de  César,  ma  ciéuta  sens  rivalo, 

Fau  que  Roumo  deman  fugue  digno  de  iéu, 

Digno  de  l'univers,  digno  même  di  dieu  ! 

Car,  iéu  peréu  siéu  dieu. 

—  A  l'obro,  oubrié,  à  l'obro  !  — 

E  subran,  architèite,  e  massoun^  e  manobro, 
E  cinq  cent  milo  esclau  se  bouton  au  travai  : 
Rason  li  vièis  oustau,  rason  li  vici  palais, 
Rason  la  vièio  Roumo.  —  Uno  Roumo  nouvelle, 
Quaranto  fes  plus  largo  e  milo  tes  plus  bello, 
S'aubouro,  esbrihaudant  lou  Tibre  e  lou  soulèu, 
'Mé  si  carriero  novo  e  sis  oustau  nouvèu. 
Ero  touto  de  mabre  :  en  mabre  èron  si  lisso. 
Si  tiatre,  cièri,  font,  temple,  tourre,  tôulisso, 
Si  pont,  sis  aquedu,  si  porge,  si  pourtau, 
Si  palais  dins  lis  èr  cnaurant  si  frountau. 
Si  domo  resplendènt,  si  grands  arc-de-triounfle 
Ounte  lou  pople-rèi  passavo  fier  e  gounflc.  — 

Quand  l'aguèron  finido,  —  acè  siguè  îèu  fa,  — 
L'emperaire  venguè  remira  soun  prefa  : 
L'atrouvè  bèu.  Soun  iue,  tout  empli  de  sourrire, 
Di  coulouno  de  jaspe  is  ai'cèu  de  pourfire 

Erravo  en  se  chalant.  —  Subran,  à-n-un  cantoun 
D'un  relarg  envoûta  de  supèrbi  frountoun, 
Destousco  entre  li  joun  di  blot  que  lou  bardavon 
Quàuqui  dot  pichoutet  de  margai  que  poussavon  : 

—  De  tepo  eici  !  digue.  Rasclas-m'acô  Icu-lèu  ! 
Que  dins  Roumo  jamai  degun  n'en  vegue  un  peu.  — 

O  miracle  de  Dieu  !  l'erbo,  pèr  escasènço. 
Parle,  e  dis  à  César  boudenfle  de  cresènço  : 

—  léu  vole  resta  'ici  !  —  Quau  ?  tu,  laid  peu  de  chin  1 
Tu  me  vos  résista  ?  tu  rebèques  ansin  ? 

Te  couparai,  digue  lou  mèstre  de  la  terro. 

—  Coupas,  repoussarai,  faguè  la  tepo  fiôro. 

—  O?  Te  recouparai.  —  César,  poussarai  mai. 

—  Te  jitarai  au  vent.  —  Dôu  vent  retournarai. 

—  Te  trairai  dins  lou  fio.  —  Greiarai  dins  mi  cendre, 
E  restarai  dins  Roumo,  e  vous  veirai  descendre 
Dôu  trône  dins  la  toumbo.  — 

Aqui  César,  d'un  cop, 
La  fai  sauta....  —  Dous  jour  après,  de  nouvèu  clôt 
Remounton  que  plus  fres.  César  au  vent  li  jito. 
Lou  grame  sout  li  bard  recadello  e  rejito 
De  gréu  enca  plus  verd.  César  li  trais  au  fio. 
L'erbeto  recoumenço,  e  sènipre  en  quauque  lio 
Fai  vèire  soun  pôu  tin.  César  coupo  e  rebouco  : 
L'erbo  pousso  e  repousso,  ardèrito  au  mai  la  mouco.  — 

César  poudié  pamens  noun  bouta  tout  soun  tèms 
A  rascla  de  margai.  Si  menistre  entre-tèms 
le  fasien  de  raport  sus  milo  e  milo  causo 
Que  l'enfetavon  proun  !  Avié  besoun  de  pauso 
E  de  laisse -m'esta  :  s'enanè  mètre  au  fres 
Sout  lis  oumbro,  en  Sicile  ;  i  passe  quàuqui  mes. 

Quand  siguè  de  retour,  veguè  l'erbo  auto  e  belle  : 
La  faguè  mai  coupa.  Sens  brut,  l'erbo  rebello 
Greiè  mai  souto  terro....  E  sis  embassadour 
le  vènon  dire  :  —  Avau,  l'orro  guerre,  segnour, 
Empuro  mai  li  Perse,  e  li  Parte,  e  li  Scite.  — 
César  bat  lou  rampèu,  e  s'envai  vite-vite. 

Ero  liuen  c  pressant    Se  fauguè  batre  à  mort, 

E  se  batre  long-tèms  pèr  èstre  lou  plus  fort  ; 

Pièi,  quand  tourne  dins  Roumo,  ufanous  sus  soun  càrri, 

'Mé  dous  rèi  estaca,  mort  d'escorno  e  d'esglàri, 

En  passant  sout  lis  arc  de  trlounfle,  en  mountant 

Au  Capitôli  emé  lou  pople  tresanant, 

Veguè  mai  de  margai  dins  sa  vilo  de  mabre  : 

S'èro  fa  bèu,  dôu  tèms  qu'aperalin  soun  sabre 

Cliaplavo  de  mouloun  de  mounde  en  un  moumen... 

L'arranquè  de  pertout  e  lou  tenguè  d'à-ment. 

—  Aqueste  cop  n'i'a  plus,  se  digue  l'emperaire. 

O  peu  de  chin,  sies  mort  !  —  César,  es  tu,  pecaire  ! 

Es  tu  que  vas  mouri,  respoundè  d'un  toun  fèr 

Uno  voues  que  passe  coume  un  lamp  dins  lis  èr. 

E  mouriguè  César  ;  e  sa  Roumo  de  mabre 

Trebastè  pèr  lou  sôu,  e  milo  pople  alabre 

le  passèron  dessus,  escrachant  sout  si  pèd 

Lou  front  dôu  pople-rèi.  Toumbèron  sens  respèt 

Si  tiatre,  si  palais,  si  cièri,  sis  areno  ! 

E  l'oumbro  de  César  venènt,  i  niue  sereno, 

Treva  dins  si  clapas,  veguè  mai  lou  margai 

Atepi  coume  un  prat,  s'espoumpi  fres  e  gai 

Sus  si  coulouno  au  sou,  sus  si  grand  barri,  mèstre 

Dedins  Roumo,  coume  èi  au  mitan  di  campèstre  !.... 

Es  ansin  que  mountè,  sout  li  pèd  de  César, 
Mau-grat  lou  fîo,  lou  ferre  e  i'espessour  di  bard, 
Travaiant  souto  terro  à  la  frescour  di  toumbo, 
Lou  grand  pople  crestian,  dôu  founs  di  catacoumbo. 

E.-D.   BAGNOL. 
Mazan  (Vaucluso),  Setèmbre  1877. 


EN  ROUMAVAGE 


L'autre  an,  au  mes  de  setèmbre,  li  Pugetan,  —  de  Puget  dins  lou  Var,  — 
anèron,  bel  eu  mai  de  cinq  cent,  en  roumavage  à  Nosto-Damo  de  la  Roco, 
pèr  demanda  la  plueio  à  la  bono  Maire. 

A  la  grand  raesso,  —  oh  !  tant  grando  que  s'èron  mes  très  pèr  la  dire, 


—  36  — 

sènso  coumtali  clcrjoun, —  quand  lou  diacre,  cntamenant  TEvangéli,  diguo 
secundum  Lucarn,  uno  pauro  vioio,  que  poudi6  plus  entendre  parla  dôu 
Lu  despiôi  long-tèms,  (desempièi,  ai  !  las  !  qu'un  gusas  dou  Lu  l'aviô 
troumpado),  se  meteguè  à  quila,  li  bras  sus  la  tèsto  :  —  Nàni  !  nàni  !  sant 
ome  !  es  pas  pèr  li  Lucan  que  voulèn  d'aigo,  es  pèr  li  Pugetan  1 

Plôuguè  à  bro. 

L'an  passa,  i'anèron  mai,  pèr  que  la  bono  Maire  i'aparèsse  si  vigno. 

A  l'ôufertôri  de  la  messo,  lou  Priéu  di  pénitent  blanc,  que  ie  dison  Sang- 
de-gavèu,  dôumaci,  —  entre  nautre  fugue  di,  —  auboaro  lou  couide,  sour- 
tiguè  de  soun  banc,  mountè  lis  escalié  de  l'autar,  parle  à  l'auriho  dôu 
capelan  : 

—  Moussu  lou  curât,  ie  fagaè,  pregas  lou  bon  Dieu  e  sa  santo  Maire  de 
bèn  s'avisa  :  aquesto  fes,  es  pas  d'aigo  que  ie  demandan,  es  de  vin. 

LOU   CASCARELET. 


LA  NAU 


Virgo...  Navicuîa.  Domini. 

(ALBERT   LOU    GRAND). 

Dei  celèsti  dougan  de  l'inmourtalita, 

Pèr  ajougne  lei  bord  de  nouesto  umanita, 

—  Paure  païs  perdu  dins  l'escur  e  lei  glaço^  — 

Sus  sa  reialo  Nau  lou  Fiéu  de  Dieu  pren  plaço. 

'Mé  lou  gàubi  coumpli  de  sa  Divinita 
L'avié  facho  pèr  eu  :  soûl  se  lies  asseta. 
Vèngon  lei  coup  de  mar  é  bramon  leis  aurasso  ! 
La  NeiU  tranquilamen  entre  leis  erso  passe  ! 

La  vaqui  dins  lou  port  ;  anen  la  vesita  : 
Dedins  coume  defouero  es  de  toute  bèuta; 
Vias  que  boues  precious  e  fin  or  que  roussejo  ; 

Unis  gràci,  esplendour  à  la  souledita  ; 
Jamai  rèn  de  tant  bèu  sus  mar  s'es  avasta  ! 
De  soun  trelus  divin  près  d'elo  tout  clarejo. 

FR.  J.-B.   GARNIER,  M.  B., 
{de  la  Mantenènço  de  Prouvènço). 

MarsihO;  abadié  de  Santo  Madaleno,  Setèmbre  1877. 

LOU   CAPOUCHIN 

Un  jour  que  jalavo  à  pèiro  fendre,  viajave  dins  lis  Aup. 

Ero  dôu  tèms,  vous  dirai,  (ai  un  pau  tout  fa  dins  mavido,  franc  dôumau, 
ei'a  gcs  de  sot  mestié),  que  gagnave  raoun  pan  en  croumpant  de  peu  de  lèbre 
e  de  peu  de  lapin. 

Arribère,  à  la  niue,  las  coume  un  chin  e  tout  afrejouli,  à  Sisteroun,  au- 
bergo  dôu  Bras-d'or.  Preguère  l'oustesso  de  lèu  me  faire  soupa  e  de  me 
caufa  lou  lie. 

Tout-bèu-just  ère  ataula  que  -.  Pan  !  pan  !  pan  !  à  la  porto. 

—  Quau  èi  ?  fai  l'oustesso  avans  de  durbi. 

—  léu,  Pai  Jôusô  . .  Pèr  carita,  dounas-me  la  retirado  au  noum  de  Dieu  ! 
Jalo  en  l'èr. 

L'oustesso  duerb.  Ero  un  capouchin.  S'enanavo,  à  pèd  quasi  descaus,  à 
soun  couvent.  Avié  segur  mai  de  besoun,  pecaire  !  d'un  parèu  de  debas 
d'estame  que  de  la  cordo  que  lou  cenglavo. 

Siéu  jamaiesta  riche,  —  moun  Dieu  vous  rende  gràci,  —  mai  lou  tros  de 
pan  qu'ai  toujour  agu....  Coupen  court,  faguère  ataula  lou  capouchin  emé 
iéu,  e  vague  di  dent  ! 

Quand  aguerian  acaba  nosto  troucho  e  nosto  espaleto  d'agnèu,  e  toumba 
noste  litre  e  mie,  nous  levcrian  de  taulo  pèr  prendre  un  èr  de  fio. 

Nous  caufavian,  uni  quatre  o  cinq,  davans  la  grand  chaminèio  de  la  cou- 
sino,  e  charravian,  quand  l'oustesso  dis  à  la  servicialo  : 

—  Françoun,  alestisse  lou  lie  dôu  n»  2  e  mete-ie  lou  mouine. 

—  Sufis,  mestresso... 

Françoun,  qu'èro,  pecaire  !  novo  coume  un  fifre,  (èro  en  service  au  Bras- 
d'or  despièi  sèt  à  vue  jour  tout  au  mai),  fai  signe  au  capouchin,  e  mounto. 

Charravian,  nautre,  e  l'èr  de  fio  nous  restauravo. 

Vaqui  que  Pai  Jôusè  s'aubouro,  c  :  —  Bono  niu>e,  la  coumpagno  !  dis. 

E  s'anè  jaire. 

I6u  restère  cncaro  un  pau  esvedela  davans  lou  fio,  car  ai  toujours  ausi 
dire  qu'après  soupa,  fau  precaucioun  pèr  degestioun. 

Au  bout  d'une  passado,  l'oustesso  sono  mai  la  servicialo  : 

—  Françoun,  ie  fai,  lou  mouine  qu'es  au  n°  2,  fau  l'ana  mètre  au  n»  5. 

—  Sufis,  mestresso. 

Lou  capouchin  adeja  dourmié  di  quatre  e  rounflavo  mai  qu'uno  baudufo . 
Françoun  lou  reviho  moudcstamen,  lou  prègo  de  chanja  de  lie,  e  davalo. 

Lou  Capouchin,  cresènt  que  i'an  donna  lou  lie  d'un  autre,  se  lèvo,  s'abiho, 
se  desabiho,  se  signe,  e  se  fourro  lèu  dins  un  autre  lie,  qu'èro  aqui  toucant. 

Ponccavo  tout  just  quand  Françoun  ic  digue  mai  : 

—  Pcrdoun,  escuso  !  La  mestresso  vôu  que  tourna-mai  chanj^s  do  lie. 
Pai  Jôusè  se  freto  lis  iue,  v(M  que  pantaio  pas,  e  coume  venié  de  faire, 

fai  :  se  15vo,  s'abiho,  se  desabiho,  se  signo,  e  se  fourro  Icu  dins  lou  premi('' 
lie  qu'atrovo  vacant  aperaqui.  —  Tant  de  tèms  de  mens  à  faire  en  purga- 
tôri,  se  pensavo  lou  sant  orne,  tremoulant  coume  un  jounc. 

Basto,  quand^  lou  tresen  cop,  bessai  même  lou  quatren,  Françoun  ven- 
guè  ie  dire  que  tourna  chanjôsse  de  lie  : 

—  Ah  !  ço  mai,  santo  crous  !  ma  belle  !  ie  faguè,  que  lou  bon  Dieu  vous 
ajude  e  vous  benesigue  !  I6u  si6u  bèn  eici  e  ie  reste  !  Quau  es  bèn  que  noun 
bouje. 

Françoun  davalè,   nèco  coume  un  foundôire  qu'aurié  manca  sa  campano. 

—  As  lèu  agu  fa  !  ie  digue  l'oustesso, 

—  Mestresso,  lou  mouine  m'a  respoundu.... 

—  Lou  mouine  t'a  respoundu  !  ! 

—  M'a  respoundu  :  Quau  es  bèn  que  noun  bouje  ! 

L'oustesso  sache  pas  ço  qu'acô  voulié  dire.  Françoun  èro  espantado,  e 
durbié  d'iue  tant  que  n'aviô.  Pamens,  à  la  fin,  tout  s'espliquè.  Jamai  de  ma 
vido  de  mi  jour  aviéu  tant  ris  ! 

Ah  !  bedigasso  de  Françoun  !  que  noun  me  demandaves  moun  avis  ! 
t'auriéu  di  qu'un  capouchin.es  un  capouchin,  e  qu'un  mouine  es  un  es- 
caufo-lie. 

LOU   CA.SGARELET. 


L'OME  E    LOU   CHIN 

A   M.    ALFRED   CtABRIÉ 

Pèr  un  sero  estivau,  lou  soulèu  trecoulavo  ; 
Un  ome  à  front  crentous  souto  un  large  capèu 
Segui  d'un  chin  arna,  dei  couelo  davalavo 
Sus  lei  ribeirés  de  Gapèu 
Qu'en  partent  de  la  Santo-Baumo 
Dôu  caire  de  l'uba,  dins  la  vau  s'enva  lèu 
Se  jita  dins  la  mar  sout  d'Iero.  La  calaumo 
E  lou  segren  dei  lue  mounte  d'orne  de  Dieu, 
Dins  lou  mounastié  de  Mount-riéu 
Passon  lou  rèsto  de  sa  vido, 
Rendien  l'amo  apensamentido. 

L'orne  parlavo  au  chin  tout  en  camin  fasènt  : 

—  Me  fa  pcno  pcr  tu,  li  disié,  mai  vies  bèn 

Que  sics  vièi  coume  un  banc  !  Aro  pouedes  plus  courre 

Pèr  cassa  Ici  lapin  dins  la  vau,  sus  lei  mourre... 

Mounte  es  aquéu  bèu  tèms  ount,  lou  sero,  à  Foustau 

Arribavian  carga  de  lèbre  e  de  lebraut, 

De  perdris  emé  de  becasso  ? 
Ères  un  dei  pu  fouert  dôu  pais  pèr  la  casso  : 

Renègui  pas  tei  qualita, 

E  m'es  à  couer  de  te  quita 

Quand  me  remèmbri  lei  servici 
Qu'autre-tôms  m'as  rendu.  Vau  faire  un  sacrifici  ; 
Mai  coumo  sies  plus  bouen  en  rèn,  de-que  fariéu 

De  tu  ?  Me  sariés  trou  à  cargo, 
E  m'envau  te  nega,  car  lei  tèms  soun  catiéu, 
Lou  blad  se  pago  vuei  quarante  franc  la  cargo  ! . . , 

Arribon  à  Fendre  que  lou  riéu  se  relargo 

Adavau,  dins  un  caraven  ; 
Vous  fasié  pou  de  vèire  aquelo  aigo,  en  courrènt 
De  roucas  en  roucas,  se  jitant  dins  Faven. 

S'aplanton...  e  l'ome  se  clino 
Pèr  estaca  'no  pèiro  au  couel  dôu  chin.  Subran 

Aqucst  se  coucho  sus  l'esquino, 
Cresènt  que  lou  caresse,  e  li  lipo  lei  man  ! 
Mai  avié  ges  de  couer,  e  soun  obro  finido, 

D'un  envanc  pren  lou  chin  en  pes, 

Lou  bindausso...  uno...  doues...  e  très  ! 
E  vaqui  dins  lou  gourg  nouesto  bèsti  embandido... 
Mai  dins  Fesfors  que  fa,  resquiho  lou  bourrèu, 

E  toumbo  em'éu  dintre  Gapèu. 
Lou  toumple  èro  prefouns,  Faigo  remoulinavo  ; 
Coumo  èro  tout  vcsti,  'mé  grand  peno  nadavo, 
Anavo  desparèisse  au  founs  de  Faigo,  quand 
Lou  chin,  qu'a  fa  peta  lou  liam  que  Festacavo, 
Arribo  à  soun  secous,  l'aganto,  e  quatecant 

Lou  tirasse  sus  lei  dougan... 

Noucste  orne  aguè  la  vido  sauvo. 

N'en  troubarias  de  gùnt  ansin 
Pèr  sauva  soi  bourrèu  ?  Nàtii  !  li  a  que  lei  cliin.,.. 
Oh  !  que  la  man  de  Di6u  es  uno  bello  cauvo  ! 

MARIUS  BOURRELLY. 
Marsiho,    1877. 


LOU  FURET 


Tôuti  sabèn  coume  se  fai  la  casso  au  furet;  tôuti  sabcn  que  lou  furet  es 
uno  pichoto  bèsti  qu'a  lou  mourre  pounchu,  e  que  s'encauno  dins  li  roucas 
pèr  n'en  cousseja  li  lapin  ;  e  tôuti  sabèn  per6u  que  i'a  rèn  au  mounde  de 
tant  destriissi  qu'un  furctaire. 

Or,  Moussu  Jan-Jôusô  Paiau,  un  gros  bourgés  de  Saumano,  enfeta  e  en- 
quequina  de  vèire  demouli  si  muraio  pèr  li  cassaire  de  lapin,  s'èro  avisa,  à 
la  coumençanço  de  la  casso,  de  faire  escriéure  sus  tôuti  si  roucas  : 

DEFÈNSO    DE    FURETA. 

Adounc,  èro  bèn  tranquile  Moussu  Jan-Jôusè  Paiau,  quand,  l'autre  jour, 
en  se  permenant  dins  si  terro,  de-que  vèi  ?  Vôi  lou  Fuma  de  Perno,  en  per- 
souno,  que,  sènso  mai  s'esfraia,  boutavo  soun  furet  dins  uno  asclo  de 
roucas. 

—  Ah  !  pèr  aquéu,  se  digue,  manco  pas  de  front  !....  Mai  que,  l'ome^ 
sabès  pas  legi  ? 

—  Oh  !  ie  respond  lou  Fuma,  m'enchau  bèn  de  saupre  legi  o  noun  !  Li 
carrairo  soun  publico,  e  li  roucas  an  ges  de  mèstre. 

—  E  se  vous  fasiéu  faire  un  verbau,  pèr  que  sias  tant  insoulènt  ! , . . 

—  Fasès  de  verbau,  fasès-n'en  tant  que  voudrés,  ie  vèn  alor  lou  Fuma  . 
Mai  vès,  i'a  'n  lapin  aqui  dedins.  Eh  bèn  !  se  sabiéu  autant  segur  que 
nTaguèsse  un  dins  vosto  ventresco,  aurias  adeja  lou  furet,  en  parlant  sens 
respèt,  dins  lou...  Vès,  Moussu  Paiau,  vau  mies  rèn  dire  que  de  mau  parla. 

LOU    CASGARELET. 


BRINDE 


Lou  dimenche_,  22  de  Juliet  1877,  finissié  la  magnifîco  espousicioun  dôu 
Coumice  agricole  que,  vue  jour  a-de-rèng,  avié  atira  uno  foulo  de  vesitour 
vengu  à  Carpentras  de  tôuti  li  caire  e  cantoun  de  la  Coumtat. 

Adounc,  aquéu  jour  de  rojouïssènço  es  esta  resplendènt  ;  mai,  ço  que 
nous  fau  dire  eici  es  que,  dins  aquelo  fèsto  de  l'Agriculturo,  la  lengo  di 

païsan  e  de  la  terro  es  pas  estado  ôablidado;  tout  au  contro,  reçaupè  la 
meiouro  part  dis  aplaudimen  e  dis  ounour.  Bii  efèt,  M.  Loubet,  président 
dôu  Coumice  e  ourganisaire  di  fèsto,  avié  agu  la  bono  idèio  de  counvida 
au  banquet  lou  pouèto  di  jardin,  J.  Roumanille  ;  e  aquest,  sus  la  demande 
de  toute  la  taulado,  pourtè  un  brinde  qu'ôutenguè  lou  plus  poulit  sucés. 
Vejeici  aquéu  pichet  moussèu  : 

«  Messies, 

»  Felibre  crestian,  bon  Francés  e  Prouvençau  fidèu,  iéu  porte  un  brinde 
»  i  très  cause  agusto  qu'an  fa  e  faran  longo-mai  lou  salut,  la  glôri  e  lou 
»  bèn-èstre  de  la  maire-patrio  :  brinde  à  la  Crous,  àTEspaso,  e  à  l'Araire.  » 

La  taulado,  messo  en  goust,  demande  de  vers  au  pouèto,  e,  de  fiéu  en 
courduro,  la  fin  d'aquéli  iesto,  valènt-à-dire  lou  courounamen,  fugue  qu'uno 
ouvacioun  pèr  lou  Felibrige. 

(Lou  Prouvençau,  5  d'Avoust  1877). 


A-N-UNO  JOUINO  FELIBRESSO 

Nous  âmes,  gènto  felibresso, 
Lou  dises  en  ti  rimo  d'or, 
E,  trefoulissènt,  nôsti  cor 
Volon  vers  tu,  plen  de  caresse. 

E  souvetan,  —  pantais  urous  !  — - 
Qu'un  bèu  jouvènt,  o  ma  chatouno, 
Te  couroune  de  si  poutouno, 
A  ti  pèd  de-longo  amourous  ; 

Qu'uno  amo,  serre  de  toun  amo, 
A  ta  flamo  empure  sa  flamo, 
Que  sus  un  brès,  nis  d'angeloun, 

Tresanes,  tendre  e  siavo  maire, 
Au  dous  fougau  de  toun  amaire, 
En  tintourlant  voste  cnfantoun. 

ERNEST  E  MATIDO  ROUSSEL, 
Nimc,  17  de  Janvié  1877. 

LOU  COUROUNAMEN  DE   SANTO  ANC  D'AT 
(  9   de   Setèmhre  J877  ) 

IjArmana  de  1878,  adeja  plen  coume  un  iou  quand  se  cclebravon  en 
At  li  fèsto  à  l'ounour  de  Santo  Ano,  a  malurousamen  pas,  —  eu  nimai,  — 
la  plaço  que  ie  faudrié  pèr  parla  coume  se  dèu  de  tout  ço  que  se  i'es  fa  o  di 
de  bèu  0  de  bon,  di  magnifîqui  cercmounié,  di  Jo  Flourau  tengu  davans  un 
auditôri  espetaclous,  ni  dôu  suces  entousiasto  que  i'ôutcnguèron  iou  dis- 
cours elouquènt  de  Mgr  Dubreil,  archevesque  d'Avignoun  e  président  di  Jo 
Flourau,  l'esquist  e  requist  raport  de  M.  Frizct,  e  Iou  cantico  à  Santo  Ano, 
de  Roso-Anaïs,  courouna  en  1862,  demanda,  —  e  legi  em'uno  grando 
cmouciounpèr  Roumaniho,  e  la  vitouriouso  pèço  de  la  felibresso  incounei- 
gudo,  que  legiguô  6u-memelou  sendi  Aubanel  ;  nimai  d'aquéu  grand  banquet 
emé  li  brinde  aplaudi  dôu  Préfet  de  Vau-cluso,  d'Aubanel,  de  Roumaniho, 
de  l'abat  Terris,  de  Roumiéux,  de  Liéutaud,  e  subre-tout  Timprouvisacioun 
respîendènto  de  l'ilustre  Mgr  Mermillod.  que  soulevé  lis  auditeur. 

Poudôn  pas  parla  nimai,  —  coume  meritarié  que  se  n'en  parlèsse,  —  de 
la  sesiho  literàri  de  l'endeman,  presidado  pèr  M.  de  Berluc-Perùssis,  qu'en- 
cantè  tout  Iou  mounde  emé  soun  discours  tant  fignoula  e  tant  sabènt,  e 
mounte  se  couronné  li  jôuini  lauréat  dôu  Councours  dôu  Flourege  :  acô 
fugue  Iou  plus  poulit,  sènso  parla  di  discours  e  raport  de  MM.  Mouzin, 
Guillibert,  Cavaliô,  Legier  de  Mesteyme  e  Valèri-Martin. 

En  esquichant  un  pau,  e  en  gardant,  ai  !  las  !  pèr  l'Armana  de  l'an  que 
vèn  tant  de  pèço  d'elèi,  courounado  o  noun,  qu'aurien  fa  bèu  lume  dins 
aquest,  poudèn,  —  e  n'en  avèn  grand  gau,  —  semoundre  à  nôsti  leitour  au- 
mens  quàuqui  passage  dôu  Raport  de  M.  Frizct,  tant  defes  interroumpu  pèr 
li  picamen  de  man  de  l'auditori  meraviha  : 

....  Mai  se  de  l'èro  pagano  n'en  venèn  i  tèms  nouvèu  e  iuminous  de  l'Evangéli, 
quento  glori,  Messies,  anan  vèire  s'espandi  sus  nosto  patrie  !  Ah  !  eici  noste  païs 
camino  en  tèsto,  e  gens  de  nacioun  se  podon  vanta  d'agué  reçaupu  tant  d'ou- 
nour.  Efetivamen,  es  une  cause  sènsp  countèsto  poussiblo  que  sian  lei  premié 
crcstian  dôu  globe  ;  e  s'es  verai,  coume  l'a  di  l'AIemand  Gervinus,  que  li  Prou- 
vençau  fuguèron  lis  iniciaire  de  l'Europo  dins  lis  art  e  dins  li  letro,  es  verai 
tambèn  que  li  Prouvençau  i'aubourèron  li  premié  l'estendard  d'aquelo  fe  nou- 
velle que  venié  renouvela  la  fàci  dôu  vièi  mounde  ! 

Tôuti  eici  Iou  sabèn,  e  quau  l'a  pas  legi  dins  aquel  amirable  cant  veungen  de 
Mirèio  ?  Es  li  prôpri  disciple  dôu  Crist,  li  coumpagnoun  de  sa  vide  oumenenco, 
aquéli  que  sus  la  terre  l'avien  vist  Wlanqueja  dins  sa,  raubo  de  lin,  es  aquéli 

même  que  nous  an  ensigna  sa  lèi.  Ai-ti  pas  resoun  de  dire  alor  qu'à  gens  de 
païs  es  avengu  jamai  ounour  tant  grand  ?  Aquel  ounour,  aquelo  gl6ri,  aguen  pas 
pou  de  Ion  pronclama,  n'en  sian  fier  mai  que  de  tout  autre  ounour,  mai  que  de 
touto  autro  glôri;  e  noste  vièi  renoum  de  pople  crestian  e  catouli,  lou  manten- 
dren  de-longo  à  la  fàci  de  tôuti  !  Lou  mantendren,  Messies,  emé  l'ajudo  e  lis 
eisèmple  di  digni  sucessour  dis  Auspice,  di  Meissemin  e  di  Trefume  ;  si  digni 
sucessour,  lou  soun  tôutis,  en  efèt,  pèr  la  flamo  santo  que  lis  animo,  pèr  soun 
elouquènci  apoustoulico  e  si  vertu  episcoupalo.  N'en  couneissèn  tambèn,  e  quau 
li  counèis  pas?  que  reviéudou  dins  noste  siècle  lou  souveni  di  prcmiés  aposto 
e  di  plus  grand  d'entre  éli  pèr  sa  nobio  fierta  e  sa  grandeur  incoumparablo 
dins  la  persecucioun  :  car  li  Judiéu  soun  pas  mort,  li  Judiéu,  valènt-à-dire  li 
popie  qu'embandisson  li  sant  foro  de  soun  païs  !  Mai,  urousamen,  au-jour-d'uei, 
coume  i'a  dès-;vn6u  siècle,  li  disciple  dôu  Crist  perisson  pas  dins  la  tempèsto,  e 
manco  pas  de  terro  benastrado  pèr  aculi  la  barco  que  li  porto,  pèr  ama  e  glourifica 
li  counfessour  de  nosto  fe. 

Elî  !  bèn,  Messies,  d'aquéu  grand  fa  de  nosto  istôri  religiouso,  e,  poudèn  dire,  de 
'istôri  de  nosto  civilisaciorm,  d'aquel  evenimen  prouvidenciau  e  divin,  en  un 
mot,  de  la  counv^ersioun  de  la  Proiivènço  au  crestianisme,  ôuperado  pèr  la  pre- 
dicacioun  di  disciple  de  l'Ome-Diéu,  n'en  dévié  resta  naturaiamen  e  n'en  rèsto 
sus  noste  sou  de  marco  prefoundo,  de  testimoni  sacra,    de  mounumen  soulènne. 

Ah  !  li  mounumen,  li  testimoni  !  lis  anaren  cerca  eilalin  au  founs  de  la  Camargo, 
dins  aquelo  capello  pouëtico,  dins  aquelo  glèiso  roussejanto  onnte  repauson,  au 
brut  di  vago  bressarello,  li  très  amigo  de  Jésus  ;  lis  anaren  cerca  peravau  dins 
h  trescamp  d'Arle,  darrié  li  muraio  austèro  e  segrenouso  d'aquel  antique  Moiint- 
Majour,  que  veguè,  vous  diran  li  pastriiioun  dôu  rode,  l'evesque  Trefume  célé- 
bra la  premiero  messo  sus  lou  premier  autar  crestian;  lis  anaren  cerca  enfin 
dins  la  baumo  misteriouso  qu'a  garda  lou  trespir  di  plour  de  Madaleno,  vers 
aquéu  sant  roucas  ounte  lis  ange  la  bressavon 

Sèt  fes  tôuti  li  jour,  en  Ter  sus  U  valoun. 

(MiBÊio,  Cant.  XI) 

....  Lou  toumbcu  de  fanto  Ano  en  At,  vaqui  mai,  me  sèmblo,  ço  que  se  p5u 
dire  uno  provo  manifèsto  e  vivènto  de  la  predicacioun  di  premié  disciple  en 
Prouvènço,  coume  lou  noum  mémo  de  vosto  ciéuta  es  uno  provo  vivènto  e  ma- 
nifèsto de  nosto  vièio  e  proun  g'ouriouso  eisistènci 

....  G16ri  donne  avèngue  longo-mai  à  nosto  gènto  vilo  d'At,  ilustro  dins  soun 
double  passât  de  vilo  pagano  e  de  vilo  crestiano,  e  que  mantèn  tant  aut  dins  lou 
présent  soun  renoum  d'esperit  e  de  bon  goust.  E  coume  voulès  qu'âne  autramen 
sout  lou  gouvèr  d'un  magistrat  tant  entendu  i  causo  de  l'art,  e  diguen-lou,  qu'amo 
tant  li  felibre,  emé  l'aflat  d'aquelo  valènto  Soucieta  literàri  que  de-longo  nous 
douno  soun  ouspitalita  generouso  e  graciouso,  emé  l'aflat  tambèn  e  lou  vanc  me- 
ravihous  d'aquelo  inteligènto  poupulacioun  tant  amourouso  c  tant  entousiasto  di 
bèlli  causo  e  di  bon  sentimen  !  l'a  quinge  an.  Messies,  dins  uno  sesiho  soulènno 

coume  aquesto,  un  ôiiratour  que  tenic  ma  plaço  à-n-aquesto  taulo,  e  que,  amor 
d'acô,  ausc  pas  mcrnc  loii  nouma,  coumparavo  vosto  vilo  à-n-aqudlis  abiho  de 
Vergcli  «  que  porton  uno  grande  amo  dins  un  cors  pichounet.  »  Pèr  iéu,  vosto 
vilo  me  remembro  aquèli  pouëtico  cicuta  de  la  vièio  Grèço,  que,  piclioto  souto  lou 
raport  matériau,  èron   tant  grando  souto    lou   i-aport  de  l'esperit 

E  Fôuratour,  de  mai  en  mai  aplaudi,  faguè  piôi,  em'un  biais  galant,  en 
bono  règlo  e  en  bono  justice,  lou  Raport  sus  li  Jo  Flourau.  E  veici  sa 
belle  fînido  : 

....  N'apoundrai  plus  qu'uno  paraulo.  Li  Jo  Flourau  de  1877  soun  digne  d'aquéu 
brillant  councours  de  1862,  que  fugue  loti  premié  de  nosto  Reneissènço  e  qu'en- 
lusiguè  la  jouino  glôri  dôu  Felibrige.  Pèr  juja  li  prougrès  qu'avèn  fa  dins  aquéli 
quinge  an,  avès  que  de  regarda  lou  rapourtaire  de  1877  e  de  vous  souveni  d'aquéu 
de  1862.  Lou  tèms  a  marcha,  lis  enfant  an  grandi,  lis  enfant  que  legissien,  avide, 
lou  discours  dôu  rapourtaire  Mistral  dins  aquel  amirable  pichot  libre  que  s'apello 
VArmana  prouvençau;  em'aco  li  jouvènt  soun  vengu  de  pertout  se  ramba 
sout  la  bandiero  dôu  mèstre,  e  lou  mèstre,  au-jour-d'uei,  es  ramplaça  pèr  lis  elèvo. 
E  d'abord  que  n'en  sian  à  se  ressouveni,  vous  rapelarai  aquéu  pichot  enfant 
dôu  quau  vous  parlavo  Mistral,  aquéu  paure  pichot  sagata  pèr  sa  meirastro,  manja 
pèr  soun  paire  e  enterra  pèr  sa  sorre,  que  pièi,  prcnènt  la  formo  d'un  aucèu 
blanc,  ressuscitavo  dins  la  mountagno,   e  cantavo  tant  que  poudié  en  boulegant 

lis  alo  : 

Piéii,  pieu  ! 
Encaro  siéu  vièu  ! 

E  lou  paure  marrit  de-longo  èro  sagata,  mai  de-longo  ressuscitavo. 

Is  iue  de  l'ôuratour  melicous,  aquelo  fablo  poupulàri  èro  l'istôri  de  nosto  lengo 
e  la  meirastro  aboumiuablo  figuravo  sis  enemi. 

Eh  !  bèn.  Messies  e  bèlli  Damo,  au  noum  dôu  Mèstre  que  nous  manco,  lou  disci- 
ple vèn  vous  dire  au-jour-d'uei  uno  bono  nouvelle  : 

La  meirastro  crudèlo  es  morto  e  enterrado  à  soun  tour  desempièi  bèn  de  tèms, 
e  lou  poulit  pichot  aucèu  es  libre  tant  que  vôu  de  cauta  si  piéu-piéu  e  sis 
alléluia. 


3  E  3  FAN  6 

Demore  en  Avignoun,  quartié  de  Sant-Cristou 
Oustau  numéro  dous  e  carriero  Rouqueto. 
Es  vers  iéu  qu'un  enfant  vèn  adurre  si  sou, 
Quand  vôu  groumandeja  buscatello,  barqueto, 
Tourlihoun,  berlingot,  tout  ço  qu'es  dôu  mestié... 
Ah  !  me  counèisson  proun  lis  enfant  dôu  quartié  1 


—  45  — 

Sabès  ço  qu'arrive,  la  semano  passade, 

Dins  lou  quartié  de  Sant-Cristôu  ? 

Li  femo  s^èron  acampado 
A  l'entour  d'un  enfant  qu'avié  perdu  très  sou. 

Coume  avié  pou  d'uno  espôussado, 

Se  tirassavo  pèr  lou  sou  ; 

Ai  !  paure  enfant  !  se  desoulavo  ! 

Un  brave  moussu  que  passavo, 

De  lou  vèire  ansin  desoula, 

Lou  sono  pèr  lou  counsoula 

le  fai  :  —  De-qu'as,  moun  brave  drôle  ? 

Tè  !  vène  eici,  que  te  counsole. 

—  Siéu  malurous  !...  Moun  bon  moussu, 

Aviéu  très  sou,  lis  ai  perdu  ! 

E  voulès  pas  que  me  désole  ? 

—  Très  sou  ?  ve-lis-aqui  !  brave  enfant,  pleures  plu.... 

Piôi  au  pouchoun  douno  mai  toco, 
N'ien  baio  encaro  un  pèr  dessu, 
En  disent  :  Vers  Cassan  croumparas  uno  coco. 

Venguè  vite  en  cridant  :  —  Oh  !  lou  brave  moussu  ! 

En  chicant  lou  bonbon  pensavo  à  si  dardèno. 
Pièi,  dounè  de  soun  dramo  uno  segoundo  scôno. 
Coume  recoumençavo  à  brama  coume  un  ai, 
le  faguère  :  —  De-qu'as  ?  de-que  t'arrivo  mai  ? 
Lou  bonbon  t'a  fa  mau,  parai  ?...  Me  fai  bèn  peno  ! 

—  Noun  !  respond  en  pleurant  coume  uno  Madaleno  ; 
Em'aquéli  très  sou,  pièi  li  très  sou  qu'aviéu. 

Se  n'èren  pas  perdu,  sarié  sièis  sou  qu'auriéu  ! 

D.-C.    CASSAN. 
Avignoun,  12  Setèmbre,  1877. 


LA  BAPJOTO 


Un  vè-pre,  Brouqueiroun,  en  venènt  de  reclaure,  vogue  de  bèîli  cou- 
courdo  din??  la  terre  dou  Roubican,  em'acô,  —  lou  gusas  !  —  se  digue  : 
Poudriéu  bèn,  a(j[ueste  niue,  n'en  veni  souspesa  uno  1  Arreuinariéu  pas  lou 
mèslre  de  la  terre  :  uno  de  mai,  uno  de  mens...  acô  se  counèis  pas. 

Efetivarnen,  à  la  negro  niue,  Brouqueiroun  prca  sa  barioto,  c  part  pèr 
s'cncoucourda. 

De-long  dôu  cainin,  la  barioto,  mau  vouncho,  rouvihavo  e  disié  :  Te 
veiran  !  te  veiran  !  te  veiran  ! 

Brouqueiroun,  que  sounjavo  i  bèlli  coucourdo,  entendié  pas  ço  que  ie  disié 
sa  cournpagno,  que,  de  pu  fort  en  pu  fort,  souspiravo  :  Te  veiran  !  te 
veiran  !  te  veiran  ! 

Brouqueiroun  arribo  au  coucourdié,  intro  dins  la  terro,  pren  soun  coutèu, 
e  tranco  lou  pccou  de  la  pu  boudenflo.  Mai,  quau  vous  a  pas  di  que  lou 
Roubican,  —  aquelo  niue  gai-davo  soun  coucourdié,  —  sort  de  soun  caba- 
noun  en  bramant  :  Au  laire  !  au  laire  !... 

Lou  laire  quatecant,  qu'embrassavo  adeja  la  couceurdo  pèr  l'auboura,  la 
lacho,  s'atalo  lèu  à  sa  barioto,  pren  d'aquèlo  erbo,  e  s'encour  coume  un 
fouletoun. 

La  barioto,  en  courront,  ie  fasié  :  Te  l'ai  pas  di  ?  te  l'ai  pas  di  ?  te  l'ai 
pas  di  ? 

Es  desempièi  que,  dins  proun  d'endré  de  la  Coumtat,  touto  fes  e  quanto 
qu'uno  barioto  rouviho,  se  dis  :   Es  la  barioto  de  Brouqueiroun. 

E  acô  provo,  mis  ami,  que  devès  janiai  ensahina  vosto  barioto,  se,  quand 
la  fasès  courre,  voulès  que  vous  doune  de  bon  counsèu. 

LOU   GASCARELET. 


El    FOURCAUQUEIREN 

QUE  PHEGAVON  PÈR  lÉU  NQUESTO-ÛAMO  DE  PROUVÈNÇO 

Respo7iso,  emé  lei  mémei  rimo,  à-n-un  sounet  de  M.  l'abat  Sàvy,  cabiscdu 
de  L'escolo  dei  Felibre  deis  Aup 

Quand  de  Teterne  dourmitôri 
Sentiéu  la  frejo  fernisoun, 
Pregavias  dins  voueste  ôuratori 
Mario,  pèr  ma  garisoun. 

Gramaci  !  Ma  garbo,  pau  flôri, 
Bessai  n'aura  ges  de  moissoun, 
E,  sus  moun  galoubet  d'evôri, 
Soun  engamado  mei  cansoun. 


N'ai  fa  qu'entamena  lei  Mouro, 
Aussi,  pèi*  iéu,  n'es  panca  l'ouro 
De  m'arma  voueste  chivalié. 

Mau-grat  l'avans-prepaus  d'un  libre, 
Siéu  que  toun  jindigne  felibre, 
Nouesto-Damo  de  Fomxauquié. 

J.-B.    GAUT. 


Ais,  1877. 


BRAVO    LI  DAMISELLO  ! 


Aquest  estiéu  passa,  au  couvent  dôu  grand  Sacra-Cor  de  Paris,  de  nôbli 
damisello  de  Prouvènço,  que  ie  fan  soun  educacioun,  an  vougu,  éli  peréu 
felibresso,  souveta  bono  fèsto  à  Madamo  la  Superiouro. 

Veici  ço  que  i'a  di,  au  noum  de  si  sorre  prouvençalo,  la  jouino  e  gènto 
M.  P.  DE  B. 

A    NOSTO    MAIRE 

Dins  nosto  douço  lengo  d'Arle, 
Lengo  di  rôire,  e  gai  piéu-piéu  de  nos  te  nis, 

En  aquest  jour,  que  Dieu  bénis, 
Madamo,  permetès  que  noste  amour  vous  parle, 

E  que  vous  diguen  :  —  Longo-mai 

Vous  amen,  o  Maire  !  e  gran digue 

A  vosto  sousto  e  s'espandigue 

La  flour  de  noste  mes  de  Mai  ! 

Sian  de  chatouno  de  Prouvènço, 
Dôu  pais  souleious  e  que  canto  e  que  ris. 

Dintre  li  nôblo  de  Paris 
Lèu  que  se  passirié  nosto  flour  de  jouvènço, 
Se,  pèr  la  reviéuda,  n'avié  pas  li  rai  d'or 
De  toun  soulèu,  o  Sacra-Cor  ! 

Ah  !  quant  dapUiudimen  !... 

E  dire  pamens  qu'en  pleno  Prouvènço,  i'a  tant  de  paisanoto  coussudo  e 
tant  de  bràvi  chatouno  de  gros  bourgés,  —  dins  aquest  couvent  d'eici,  o 
dins  aqucu  pensionnât  d'eila,  —  qu'amarion  mies  dire,  dins  un  cas  parié  : 

Nous  seumes  des  zuno  filio  dé  Prouccncho  ! 

Que  voulcs  ie  faire  ?  Es  ansin. 

LOU  GASGARELET. 

DOS  DEVISO 

I   FE  LIBRE   DE    LA   MAR 

I  screno  auturo  ountc  s'acautouno, 
L'Aupen,  libre  e  siau,  viéu  dins  si  campas  : 
Ni  l'uiau  nimai  lou  tron,  rèn  l'estouno  ; 
Li  bram  d'ciçavau  à-n-»^a  mounton  pas. 

Fagon  de  gouvèr,  toumbon  li  courouno, 
Soun  regard  jamai  se  viro  de-bas  ; 
E  liuen  dôu  brut  fèr  que  nous  envirouno, 
Plus  aut  que  lis  Aup  avero  la  pas. 

Mai  lou  Maren,  6u,  es  uno  vigio  : 
Sus  lou  ribeirés  latin  soun  iue  viho  ; 
De-longo  sa  nau  croso  au  plan  amar. 

Li  flot  blous,  qu'an  vist  la  glôri  passado, 

I  fraire  rouman  porton  sa  pensado  ; 

E  sara  soun  crid  :  —  Plus  larg  que  la  Mar  ! 

A.    DE   GAGNAI] D. 

Setèmbre,  1877. 


TROSSO-CEBO 

le  dison  ansin.  Es  un  courdouniô  de  Rougnounas  que  camino  tout  de  guin- 
goi,  coume  un  chin  quand  vai  à  vèspro^  car,  pecaire  !  es  goi,  gibous  emai 
garrèu,  e  s'avalavo  un  clavôu,  rendrié,  digestioun  faclio,  un  tiro-tap. 

Un  jour  que  ie  demandave  s'èro  uno  malautié  que  l'avic  tant  mau  adouba, 
0  s'cro  goi  e  gibous  de  neissènço  : 

—  Gibous  vous  mai  que  iéu  !  me  faguè.  Gràci  à  Dieu  !  lou  siéu  jamai 
esta,  e  crcse  pas  de  lou  veni.... 

—  Eh  !  coume  dounc  se  fai  qu'as  de-longo  la  tèsto  dins  lis  esquino  e  que 
toujour  camines  lou  ventre  dins  lou  pitre,  troussa  coume  uno  banc  de 
souco  ? 

—  Eh  !  rascas  que  vous  sias  !  vesès  dounc  pas  qu'es  un  biais  que  me 
doune  e  pèr  me  mètre  à  l'aise  ? 

LOU   CASCAEELET. 

LOU  TRAU  DE  LA    CABRO  D^OR 

A  l'architèite  h.  revoil 


S'avès  pou  di  pious  mistèri 
Passas  pu  liuen  dôu  çamentèri. 

C.  RKYBAUD. 


Long  dôu  Rose,  noun  liuen  dôu  grau 
De  Pegoulié,  —  se  vèi  lou  trau 
De  la  Oabro  d'or.  —  Grand  foutrau, 
Alabre  d'or,  bouscant  fourtuno, 
Un  jouvènt  brun,  gaiard  e  gai 

Tout  d'uno 
Davalo  en  aquéu  garagai 
Un  sèr  au  clar  de  luno. 

S'avès  pou  de  la  negro  mort, 
Liuen  dôu  trau  de  la  Cabro  d'or 
Passas  tre  que  veirés  de  lume 
Flameja  sus  lou  bord 
Dôu  flume. 

D'aquéu  sourne  trau  que  s'escound 
A  flour  de  grave,  escur  e  round, 
Res  a  jamai  trouva  lou  founs, 

Tant  es  proufound  ! 
E,  de  Sant-Clar  à  Sant-Trefume, 
La  niue  vengudo,  aqui  se  vèi 

De  lume 

Dansa  subre  si  bord....  e  pièi 

S'amoussa  dins  lou  flume. 

S'avès  pou  de  la  negro  mort, 
Liuen  dôu  trau  de  la  Cabro  d'or 
Passas  tre  que  veirôs  de  lume 
Flameja  sus  lou  bord 
Dôu  flume. 

Uno  niue  doune  que  fasié  frc, 
Lou  gardian,  couneissènt  Tendre 
Au  bord  dôu  trau,  negras,  estré, 

Vengu  tout  dre, 
Sauto  subran  de  sa  cavalo, 
Quito  sa  pipo  d'ontredènt, 

Avalo 
Sa  coucourdeto  d'aigo-ardènt, 
Pièi  dins  lou  gourg  davalo. 

S'avès  pôu  de  la  ncgro  mort, 
Liuen  dôu  trau  de  la  Cabro  d'or 
Passas  tre  que  veirés  de  lume 
Flameja  sus  lou  bord 
Dôu  flume. 

Tout-à-n-un  cop  près  pèr  lou  côu, 
Lou  toucadou  se  douno  pôu. 

—  «  Ma  migo,  dis,  pourtara  dôu  !  » 

E  coume  fôu, 
Vôu  escarta  l'orro  racine 
Que  dins  sis  àrpio  Fa  sesi  j 

Cracino 
Lou  bos...  Ai  !  ange  benesi  ! 
Pèr  malur  se  devino... 

S'avès  pôu  de  la  nègre  mort, 
Liuen  dôu  trau  de  la  Cabro  d'or 
Passas  tre  que  veirés  de  lume 
Flameja  sus  lou  bord 
Dôu  flume. 

Que  la  racino  que  lou  tèn 
Peto  subran  :  Eu  tout-d'un-tèms 
Di  man,  pecaire  !  se  retèn 
E  se  mantèn... 

—  «  En  quau  me  sauvara  semounde 
Cent  louvid'or  !  mai,  bèu  bon  Dieu  l 

Lou  mounde 
Es  fa  de  lâche  !  e  li  judiéu 
Aro  soun  en  abounde  ! 

S'avès  pôu  de  la  negro  mort, 
Liuen  dôu  trau  de  la  Cabro  d'or 
Passas  tre  que  veirés  de  lume 

Flameja  sus  lou  bord 
Dôu  flume. 

«  La  mort  au  founs  dôu  garagai 
Ai  !  me  pôutiro  !..  Adieu,  Margai  ! 
S'anaren  plus  asseta  gai 

Sus  lou  margai  ! ...  » 
Coume  un  bechet  dins  la  banasto 
Sauto,  boumbis  emé  vigour, 

Pièi  tasto 
La  paret  frejo...  e  dins  lou  gourg 
Alin  toumbo  e  s'avasto. 

S'avès  pôu  de  la  negro  mort, 
Liuen  dôu  trau  de  la  Cabro  d'or 
Passas  tre  que  veirés  de  lume 
Flameja  sus  lou  bord 
Dôu  flume. 

Aqui,  gardian  e  pescadou 
An  fa  basti  un  rougadou 
En  souveni  dôu  toucadou 

Gros  jougadou. 
E  de  Sant-Clar  à  Sant-Trefume, 
La  niue  vengudo,  se  ie  vèi 

De  lume 
Flameja  tout  autour...  e  pièi 
S'amoussa  dins  lou  flume. 


Fara-man,  14  de  Mai  1876. 


MARIUS  GIRARD. 


LI  CAT,  LI  CHIN  E  LI  GARRI 

Quand  li  cat  an  acassa  'n  gàrri,  —  avans  de  lou  manja,  n'en  jogon  entre 
sis  arpo...  Coume  [vai  ?  Vous  lou  vau  dire. 

Li  cat  emé  li  chin  soun  enemi  de  longo  toco,  perqué  se  dis  d'aquéli  que 
soun  en  malamagno  :  «  Vivon  coume  chin  e  cat.  » 

Un  jour  pamens,  las  de  se  faire  la  guerre,  li  chin  emé  li  cat  passèron  un 
tratat  de  pas  e  escoundegucron  l'ate  dins  un  trau  de  muraio. 

Mai  li  gàrri,  en  furnant,  troubèron  lou  pàpiô  c  lou  manjèron.  E  'm'acô, 
z6u  mai  la  guerro  entre  la  chinassari6  e  la  catuegno  ! 

Es  que  11  cat  soun  pas  proun  tort  ;  e  deseniiûèi,  de  la  maliço,  fan  la  casso 
au  ratun  pertout  ountc  lou  sènton.  Mai  touto  fes  e  quanto  que  podon  ar- 
rapa  quauquc  misérable  rat,  avans  de  l'esquicha  ie  renon  à  Fauriho  : 

—  Ounte  es  lou  papié,  marrias  ? 

—  L'ai  manja,  respond  lou  gàrri. 

E  'm'acô  lou  cataras  trigousso  e  fai  dansa  lou  paure  marridoun...  pèr  ie 
faire  raca  lou  papié. 

LOU   CASCARELET. 


ENCARO    LOU    PRINTEMS 

\ 

Sies  enca  'qui,  poulidet  mes  de  Mai, 
E  iéu  tambèn  aqui  li  siéu  encaro. 
T'estouno  proun,  car  es  péuge  raoun  fai, 
E  ja  moun  ange  a  perdu  lei  siéu  aro. 

Empacho  pas  que  mi  senti  tout  gai 
De  toun  retour,  que  lou  pin  si  prépare, 
E  que  dabas  este  sero  ausirai 
Vira  lei  filho  e  rire  la  guitarro. 

Mes  vierginau,  boufes  un  vent  d'amour, 
Sus  lei  caniin  escampalhes  de  flour 
E  fas  moussa  la  joio  dins  lei  vèire. 

Dounco  da-mi,  da-mi  fouerço  souréu 
Que  mi  reviéude  en  reviéudant  lei  gréu, 
E  lou  trento-un  ti  dirai  :  Au  revcire  ! 

EMfLE   NEGRIN, 

lou  Troubaire  avugle  e  paraliti. 
Niço,  1  de  Mai  1877. 


MEDAIO  BEN  GAGNADO 

Aquest  an,  l'Acadèmi  franceso  a  decerni  uno  medaio  de  cinq-cent  franc  à 
Madaleno  Last,  de  Meirargo  (Bouca-dôu-Rose). 
Veici  coume  a  parla  de  la  medaiado  Moussu  Aleissandre  Dumas  fiéu. 

Direitour  de  l'Acadèmi,   dins  soun  raport  legi  à  la  sesiho  annalo  dôu  2 
d'Avoust  1877  : 

«  Madaleno  Last.  à  Meirargo  (B  d.  R.),  a  seissanto-vuech  an.  Après  vint- 
»  e-tres-an  de  siuen  e  de  devouamen.  a  peniu  soun  paire  infîerme  e  sa  sorre, 
»  s'es  counsacrado  au  soûlas  di  malurous,  drmando  rôumorno  pèr  éli,  duerb 
»  uno  escolo  pèr  lis  enfant;  proudigo  si  siuen,  dès  an  à  l'uno,  dès-e-vuech 
»  an  à  l'autro,  à  dos  pàuri  femo  ma'androuso  que  Tavien  ajudado  dins  si 
»  bonis  obro,  e  adôuto  uno  chato  que  venié  de  perdre  sa  maire.  Vuei,  pôu 
»  veni  avuglo  d'un  rnoumcn  à  l'autre.  Se  tau  maluri'arribo,  fara  de  bèn  de- 
»  countùnio.  Lou  fara  en  tastounejant,  e  ie  veira  emé  lis  iue  dis  autre.  » 


LA  RESSO 

LE&ÈNDO   PROUVENGALO 

Dôu  tèms  de  sant  Jôusè,  la  rèsso  èro  pancaro  couneigudo.  Li  fustié,  à 
soun  usage,  n'avion  que  la  destrau,  lou  coutèu  e  l'escaupre. 

Un  jour  que  sant  Jôusè  èro  sourti  de  sa  boutigo,  lou  diable,  qu'èro  pèr 
orto,  i'intrè  pèr  tafura  e  foutimassoja. 

E  'm'  acô  lou  leidas  vai  vèire  dous  coutèu  que  lou  paure  sant  Jôusè  se 
n'en  servie  pèr  alisca  lou  bos  que  fustejavo. 

Lou  sacre  maufatan  arrapo  li  coutèu,  e  'ra'  acô,  pin  !  pôu  !  li  pico  lamo 
contro  lamo  e  lis  embrèco  tout-de-long. 

Quand  aguè  fa  aquéu  bèu  travai,  s'escoundeguè  darriô  la  porto,  e  esperè 
lou  vièi  fustié,  pèr  s'escacalassa  e  se  trufa  de  sa  coulèro,  quand  tournarié 
dins  sa  boutigo. 

Sant  Jôusè  rintro,  e  quand  vèi  si  coutèu  breca  d'aquelo  maniero  : 

—  Quau  diable  m'a  fa  acô  ?  dis...  E  pièi  : 

—  Santo  de  Dieu  !  dis^  tè  !  uno  bono  idèio... 

Aganto  alor  un  di  coutèu,  l'entravèsso  à-n-un  tros  de  bos,  e  cri,  e  cra  ! 
e  zingue  !  e  zangue  ! 

La  rèsso  èro  enventado  ! 

Lou  sant  ome  de  Dieu  rendeguè  gràci  au  Segnour  ;  e  lou  traite  Banaru, 
ne  coume  un  panié  trauca,  s'esbignè  dins  l'infèr  emé  la  co  entre  li  cambo. 

LOU   CASCARELET. 


Li  carretié  creson  lou  camin  siéu. 


BRINDE  AU   LENGADO 

POURTA    PÈR    FREDERI   MISTRAL 

Dins  Vassemblado  di  Mantenèire  de  Lengadd  tengudo  à  Mount-pelié 
lou  25  de  Mars  1877 

Messies  e  gai  counfraire, 

Au  noum  dôu  Felibrige,  porte  un  salut  d'ounour  à-n-aquclo  drudo  terro 
que,  souto  li  noum  divers  de  Narbouneso,  de  Coumtat  de  Toulouse  e  enfin 
de  Lengado,  a  toujour  fieramen  auboura  dins  li  siècle  soun  engèni  latin, 
soun  esperit  rouman^  sa  voie  renadivo. 

Terro  de  Lengado,  portes  lou  plus  bèu  noum  qu'une  patrie  ague  pourta  : 
lou  noum  éu-meme  de  ta  lengo  ! 

Aquéu  noum  naciounau,  clar  coume  toun  soulôu,  rapello  sèmpre  à  tis 
enfant  qu'an  une  lengo  siéuno  ;  e  tout  ome  dôu  païs,  tout  fiéu  digne  de  tu, 
rèn  que  d'ausi  toun  noum,  o  Lengado,  es  fourça  de  rendre  ôumage  à  la 
soubeirano  lengo  qu'es  estado  ta  meirino. 

E  vaqui  perqué,  Messies,  eici  sias  tant  noumbrous  e  tant  afeciouna  pèr 
manteni  la  Cause. 

Gramaci  vous  avèngue  de  la  part  di  Prouvençau,  de  la  part  di  Limousin, 
de  la  part  di  Catalan,  e  de  tôuti  aquéli  que,  subre  la  figuiero,  la  tamarisso  e 
Tôulivié,  entèndon  canta  la  cigale. 

Zôu  donne,  mi  bons  ami  !  A  travès  dis  àspri  lucho  de  l'umanita  mou- 
derno,  nautre  avèn  agu  l'ur  d'encapa  une  idèio  que  doumino  li  garrouio  de 
la  vide  soucialo,  une  idèio  qu'embrasse  li  glôri  dôu  passât,  lis  ardeur  dôu 
présent  e  li  pantai  de  l'aveni,  une  idèio  d'ounour  e  d'amour  e  de  pas  —  que 
prépare  miéus  que  ges  la  recounciliacioun  de  tôuti  lis  amo  ounèsto  sus  lou 
coumun  relarg  de  la  patrie  très  fes  santo,  une  idèio  subre-forto  que  fara 
dôu  Miejour  ço  que  dèu  èstre  pèr  nature  :  lou  grand  fougau  de  la  lumière, 
lou  paradis  de  la  bèuta,  lou  fres  sourgènt  dôu  Gai-Sabé  e  l'amistous  jougnènt 
de  la  race  latine. 

Avans  de  m'asseta,  vole  apoundre  à  moun  brinde  une  santa  preciouso... 
Beve,  Messies,  au  Sendi  majourau  de  veste  Mantenènço  :  à  Moussu  lou 
baroun  Carie  de  Tourtouloun,  aquéu  savent  atravali,  aquéu  flame  patriote, 
qu'a  counsacra  toute  sa  vide  à  releva  lou  sentimen  de  nosto  naciounalita. 
d'abord  en  publicant  la  vide  dôu  rèi  Jaume  lou  Counquistaire,  e  pièi  en  re- 
cercant  e  retrouvant  emé  bonur,  desempièi  eilalin  lou  ribeirés  de  l'Oucean 
jusquo  peramoundaut  i  counglas  de  la  Souïsso,  li  rare  véritable  de  noste 
empèri  literàri,  de  noste  empèri  naturau. 

LOU  BRU  MISTOULIN 

Se  saup  que,  dins  foço  glèiso,  es  l'usage  de  destribuï,  à  la  messo,  de  pichot 
tros  de  pan  signa. 

Quand  vèn  soun  tour,  chasque  fidèa,  paure  o  riche,  fai  à  soun  oustau,  o 
fai  faire  vers  soun  boulengié,  un  pan,  mai  o  mens  gros  e  blanc,  que  lou  ca- 
pelan  benesis,  que  se  copo  f>ièi  à  tros,  e  que  se  bouto,  ansin  chapla,  dins  un 
gourbelin, 

E  quand  vèn  lou  moumen,  fan  passa  e  repassa  lou  gourbelin  dins  la 
glèiso,  e  li  fidèu  pescon  au  mouloun,  e  se  signon  emé  soun  ti'os  de  pan 
signa. 

Aquel  usage  es  encaro  en  vigour  à  Mouriés. 

A  Mouriés  donne,  l'autre  Dimenche,  èro  lou  tour  de  Mise  Coulastico,  uno 
pauro  vièio,  qu'es  pas  drudo,  pecaire  !  e  qu'es  sourdo  coume  un  toupin  : 
aduguè  soun  pichot  pan,  e  quand  lou  semoundeguè,  pèr  lou  faire  benesi,  à 
Moussu  lou  Segoundàri,  i'escapè...  coume  dirai  ?...  ah  !  bèn  mau-grat  elo^ 
sènso  l'ausi,  de-segur,  ebelèu  sènso  lou  senti,  i'escapè....  faupièi  lou  dire, 
un  brut  mistoulin....  que  pamens  escapè  pas  à  si  vesino  :  pousquèron  pas 
lou  counfoundre  emé  lou  cant  dis  orgue,  bèn  talamen  que  caduno  escoun- 
deguè  soun  rire...  e  soun  nas  dins  soun  moucadou. 

Mise  Coulastico,  ai  !  pauro  !  toute  estoumacado,  cresènt  qu'atrouvavon 
soun  pan  signa  trop  pichot  e  que  se  n'en  moucavon  : 

—  Mi  belle,  ie  faguè,  n'en  siéu  bèn  fachado.  Ai  pas  pouscu  lou  faire  pu 
gros. 

LOU    GASCARELET. 


LOU  PAIRE  CHAPUY 

Lou  creirés  o  lou  creirés  pas,  es  pamens  bèn  véritable  que  se  felibrejo 
même  au  fin  founs  de  la  Nouvelle  Caledounio. 

Au  fin  founs  de  la  Nouvelle  Caledounio,  i'a  'n  messiounàri,  un  sant  e 
valent  enfant  de  Vedeno,  que  ie  dlson  Pai  Chapuy,  e  qu'es  esta,  dins  lou  tèms, 
segoundàri  de  la  parrôqui  di  Carme  en  Avignoun.  Es  d'aqui  que  partiguè,  i'a 
uno  trenteno  d'an,  pèr  ana  faire  de  crcstian  dins  aquéu  païs  estrange,  e  tant 
n'a  fa  desempièi  qu'es  uno  benedicioun  de  Dieu  ! 

Fau  dire  que  lou  brave  Vedencn es  de  soun  païs,  e  grand  ami  de  Sa- 

boly,  bèn  tant  que  de  bonis  amo  avignounenco,  l'autre  an,  pèrie  faire  plesi, 

i'cspcdiguèron  uno  NoMvita  coumplèto    :   la  Jaccnt,   l'Enfant  Jcsu,  sani 
Jôusè,  l'ase  e  lou  biou,  pastre  e  pastrcsso,...  li  Rèi.  si  camèu  e  l'cstcllo. 
Aro,  me  taise,  e  fau  bèn,  e  laisse  parla  lou  fclibrc  messiounàri  : 

9 Vosto  belle  Crëcho,  dis,  en  téuti  eici  a  fagau.  Toute  la  santo  qua- 

»  ranteno  de  Di6u,  nosti  crcstian  soun  vengu  de  liuen  pèr  la  vèire.  B,  lou 
»  pu  bèu,  es  que  nosti  crcstian  canton  coumo  d'ourgueno,  à  geinoui  davans 
»  l'Enfant  Jèsu,  li  neuve  de  Saboly,  eni'un  biais,  em'uno  afecioun  qu'es  pas 
»  de  dire  !  Causo  miraclouso  !  orne  e  femo,  joaine  e  vièi,  drôle  e  chato,  an 
»  tant  bèn  aganta  la  prounounciacioun  prouvençalo,  lou  toun  e  l'esté,  qu'en 
»  lis  ausènt,  me  cresiéu  d'èstre  au  mitan  de  mi  couristo  di  Carme. 

»  Anas  me  dire  que  siéubèn  ardit  d'ana  coumpara  de  sôuvageemé  vosti 
»  requistis  avignounenco.  Vous  respoundrai,  iéu,  que  vous  dise  pas  de 
1  messorgo.  Escoutas-me  :  ie  pou  avé  d'acô  un  parèu  de  mes  enviroun, 
»  un  de  mi  counfraire  venguè  me  vèire  à  Sant  Louis.  Aviè  ausi  dire 
»  quefasiéu  canta  de  nouvèprouvençau  à  mi  crcstian,  e  vouguè  lis  entèn- 
»  dre.  Acampère,  de-vèspre ,  li  naturau  davans  la  Glèiso,  em'acô  ie 
t  diguère  :  «  Mis  enfant,  lou  Paire  G...  aurié  grand  goust  de  vous  ausi 
»  canta  nosti  nouvè.  La  luno  es  supcrbo  e  lou  tèms  èi  siau.  Acampas-vous 
»  aqui  souto  li  coucoutié,  e  cantas  tout  ço  que  sabès  en  prouvençau  : 
j  Pèv  noun  langui  long  dou  camin...  —  Pastre  di  mountagno...  — 
»  Un  ange  a  fa  la  crido...  —  Venès  lèu  vèire  la  Piéucello...  —  Hou  ! 
»  de  Voustau,  mèstre,  mestresso...  Acabarés  pièi  en  disent  la  cansoun  de 
»  Magali.  D'enterin,  anaren,  iéu  e  lou  Paire  G...  nous  permena  aqui  de- 
»  long,  e  vous  cscoutaren.  » 
»  Acô  di,  li  leisserian  soulet. 

» Cantèron,  cantèron  mai  de  quatre  ouro  de  reloge.  Quand  avien  acaba 

»  tout  ço  que  sabien,  recoumcnçavon.  E  zôu  !  à  l'a  vans  !  E  lou  Paire  G...  de 
»  mai  en  mai  mcraviha,  me  disié  :  —  Oh  !  qu'acô  's  fin,  e  gracious,  e  ga- 
»  lant  !  oh  I  la  deliciouso  lengo  !  Coume  avès  fa.  Paire  Chapuy,  pèr  i'ensigna 
»  tant  bèn  tout  acô  bèu  ?  Se  lou  sabien,  en  Franco,  vendrien  pèr  lis  es- 
»  coûta!...  » 

«  E  iéu,  que  siéu  de  Vedeno,   plourave  en  sounjant  au  pais  ounte  siéu 
»  na...  » 

Ah  !  qu'ai  bèn  fa  de  me  tcisa,  e  de  vous  leissa  dire,  o  Paire  Chapuy,  bel 
ami  de  Dieu  ! 

LOU   CASCARELET. 


Quand  l'aubre  es  au  sou,  cadun  s'arrapo  i  branco. 

VESPER 

Lucia  niiTiica  di  ciascnn  crudele. 
(Danïk  Alighieri,  Dw.  Comm.  Gant.  II). 

Quand  lou  calabrun,  souto  li  platano, 
Vèn  de-cauto-à-cauto  e  s'enncgresis, 
Eilalin,  subran,  au  bout  de  l'andano, 
Uno  estello  d'or  s'atubo  e  lusis. 

Coume  s'aiiboiiravo,  au  founs  de  la  piano, 
Aièr  la  veguère  em  soun  gai  sourris  ; 
le  diguère  :  «   Es  tu,  belle  soubcirano  ? 
De-que  me  vos  mai,  douço  cmpcrairis  ?  » 

—  «  T'ai  vist  tout  soulet  treva  la  mountagno  : 
Siôu  vengudo  alor  te  tène  coumpagno, 
Coume  au  tèms  passa  di  vôspre  agradiéu.  » 

—  «  Fugues  benesido.  o  divesso  bloundo  ! 
Tu  que  me  fas  lume  à  travès  li  broundo. 
Car  res  mai  que  tu  sounjo  plus  à  iéu.  » 

G.    CHARVET. 
Aies,  1  de  Juliet  1877. 


LI    POURCELET 

Uno  famiho  prouvençalo,  di  plus  anciano  e  di  plus  ilustro,  èro  aquelo  di 
Pourcelet,  —  qu'cron  marqués  de  Maiano  e  li  premié  noble  de  la  ciéuta 
d'Arle  ;  talamen  qu'autre-tèms  èro  d'usage  en  Arle  que  lou  premier  estu- 
rioun  que  se  pescavo  au  Rose,  èro  adu  en  grand  poumpo  à  l'oustau  di  Pour- 
celet, au  son  di  tambourin  e  flahutet,  emé  li  pescadou  qu'acoumpagnavon 
en  farandoulo. 

Tambèn  la  vilo  d'Arle  es  encaro  clafido  di  mounumen  e  souvenènço  d'a- 
quelo  pouderouso  raço  que,  coume  lou  demostro  lou  Dre  de  l'Esturioun, 
èro  recouneigudo  segnouresso  dôu  Rose. 

Outre  l'oustau  di  Pourcelet,  que,  sus  sa  porto,  a  passa  tèms,  moustravo  pèr 
blasoun  li  Nôu  Poucèu  tant  poupulàri,  e  qu'a  douna  soun  noum  à  la  Plaço 
di  Pourcelet,  aquéli  fier  catau  avien  edifica  o  agrandi  quatre  o  cinq  glèiso, 
em'uno  capcleto  que  se  remarco  is  Aliscamp,  dedicado  pèr  èli  à  Nosto-Damo 


—  58  — 

de  Pieta.  A  l'oustau^di  Pourcelet,  i'aviô,  contro  la  porto  e  à  sèt  pan  d'autour, 
un  grihage  de  ferre  que  jouïssiô  peréu  d'uno  franqueso  remarcablo  :  aquéli 
que  la  justice  fasic  fouita,  se  poudicn,  en  passant  davans,  arrapa  lou  cledis 
de  ferre,  èron  subran  afranqui  dôu  fouit. 

Mai  la  poupularita  estacado  en  Prouvènço  au  noum  di  Pourcelet  ie  venié 
pas  de-bado.  Li  faste  de  l'istori  trelusisson  de-longo  de  la  valeur,  de  la 
grandeur  e  di  larguesso  d'aquéli  gènt. 

En  4028,  1054  e  1057,  Amadiéu  di  Pourcelet  fai  de  dounacioun  de  terro 
à  l'abadié  de  Sant-Vitour. 

Dins  la  guerre  di  Baussen  contro  li  Ramoun-Berenguié,  vers  1150, 
Guihèn  emé  Roustang  di  Pourcelet  prenon  li  part  dôu  comte  de  Prouvènço. 

Li  Pourcelet  van  i  Crousado  emé  lou  comte  de  Toulouse,  emé  li  rèi  Felip- 
Aguste  e  Richard  Cor-de-Lioun.  Dison  même  qu'un  cop  Richard,  estent  à 
la  casso,  toumbô  dins  un  embousc  de  soudard  sarrasin  que  l'anavon  tua  o 
faire  presounié,  quand,  vescnl  la  mau-parado,  Guihèn  di  Pourcelet  cridè  : 
e  Es  iéu  lou  rèi  !  »  e  sauvé  lou  prince  angles  en  se  fasènt  prene  à  sa  place. 
Lou  sultan  Saladin  amirè  l'erouïsme  dôu  guerrié  prouvençau,  lou  tratè  reia- 
lamen  e  ie  rendeguè  pièi  la  liberta  en  lou  chanjant  soulet  contro  dès  pre- 
sounié turc. 

Dins  la  guerro  dis  Albigés,  Bertrand  di  Pourcelet,  acoumpagna  de  sèt 
baroun,  part  en  1216  au  secours  de  Ramoun  lou  comte  de  Toulouse. 

Au  grand  massacre  di  Vèspro  Siciliano,  en  1282,  lou  soulet  prouvençau 
e  francés  qu'espargnèron  es  Guihèn  III  di  Pourcelet,  gouvernaire  de  Cala- 
tafimo,  que  s'èro  fa  bèn-voulé  pèr  sa  drechiero  e  sa  justice. 

Ramoun  di  Pourcelet,  viguié  de  Marsiho  en  1297,  fugue  baile  e  gouver- 
naire dis  enfant  de  Carie  II,  comte  de  Prouvènço. 

Ugue  di  Pourcelet  reçaupè  dôu  rèi  Roubert  200  liéuro  de  pensioun  pèr  si 
valent  service  dins  la  guerro. 

Jaufret,  Bertrand,  Guihèn,  e  force  àutri  Pourcelet,  soun  signa  pèr  testi- 
môni  dins  lis  ate  soulènne  di  comte  de  Prouvènço. 

Basto,  la  rèino  Jane,  pèr  li  recoumpensa  de  sa  fidelita,  acordo  i  Pourcelet 
lou  dre  de  tira  de  sau  à  perpetuita  d'uno  terro  que  s'apello  encaro  vuei 
la,  Pourceleto,  e  memamen,  pèr  letro  de  IS-'jô,  ie  douno  privilège  de  teni  de 
mesure  à  soun  usage  persounau,  tant  pèr  croumpa  coume  pèr  vendre. 

Enfin,  au  siècle  quinge,  aquelo  noble  race  avié  sachu  garda  soun  rèng, 
perqué  lou  rèi  Reinié  disié  en  prouvèrbi  : 

Grandour  di  Pourcelet. 

Mai  fau  que  tout  perigue.  Lou  darrié  mascle  d'aquéu  sang  s'anè  faire  tua 
pèr  la  cause  itahano  à  la  bataio  de  Nouvarro,  dôu  tèms  de  Carie-Albert. 

Aro,  se  voulès  saupre  d'ounte  venié  lou  noum  d'aquelo  famiho  celèbro, 
vès-eici  la  sournoto  qu'aven  toujour  ausi  counta  : 

Uno  fes,  i'avié'no  barouno,  auturouso  e  despietouso,  que  poudié  pas  vèire 
li  paure.  Tôuti  li  fes  qu'à  soun  castèu  n'en  passavo  quaucun,  ie  dounavo 
l'ôumorno  en  repetenejant. 

Un  jour  passe  'no  femo  qu'avié  très  enfantoun. 

—  Bonjour,  Madame,  digue  lapauro  femo,  fasès-me  la  carita  dequauca- 
rèn,  au  noum  de  Dieu  ! 

—  Anas-vous-en  au  diable  !  ie  faguè  la  segnouresso.  Venès  en  ôdi,  la 
pauriho  !  Avès  besoun  de  faire  tant  d'enfant?... 

—  Marrido  damo  !  ie  respoundeguè  la  pauro,  pousqués-ti,  vous,  n'en  faire 
autant  coume  uno  trueio  ! . . 

Or  la  barouno  venguô  grosso,  venguc  grosso,  venguè  grosso,  e  faguè  nôu 
enfant  ! . . 

E  'm'  acô,  vergougnouso  de  talo  pourtaduro,  n'en  mande  nega  très  à  la 
bailo  que  l'acouchè.  Mai  aquesto,  pietadouso,  li  pourtè  au  segnour  vesin 
—  que  lis  abariguè. 

Quand  aquésti  fuguèron  grand,  denouncicron  sa  maire,  e  la  justice  la 
mandé  apela. 

E  'm'  acô,  la  barouno  estent  davans  lou  juge,  lou  juge  ie  venguè  : 

—  Madame,  digas-me  :  que  devèn  faire  d'uno  maire  que,  de  si  nôu  enfant, 
n'a  manda  nega  très  ? 

—  La  fau  faire  escarteira,  respoundeguè  la  damo . 

—  Eh  !  bèn,  digue  lou  juge,  madame,  avès  vous-memo  prounouncia 
vosto  sentènci. 

E  'm'  acô,  l'estaquèron  entre  quatre  chivau  fôu,  e  fugue  escarteirado. 
D'aqui  si  nôu  enfant  fuguèron  apela  despièi  li  Pourcelet  ;  e  li  nôu  Pour- 
celet  devenguèron  nôu  ome,  dison,  subre-valènt. 

F.   MISTRAL. 
Maiano,  1877. 


LOU   MARTEGAU  E  LOU    PERROUQUET 

Un  Martegau,  que  tournavo  de  viàgi, 

Entre  la  Peno  e  l'Assassin 

Vciguè  sus  la  cimo  d'un  pin 
Un  papagai  que  fugié  l'esclavàgi  : 

Cadun  chéris  sa  liberta  ! 


—  60  — 

Lou  vihigés,  mai  qu'rspanta 

De  vôirc  bèsti  tant  poulido 
Disié  tout  bas  :  «  Se  poudiéu  l'aganta,  — 

Quinto  joio  pèr  Marçariclo  !  » 
Rumino  soun  proujèt,  puei,  pèr  l'eisecuta, 
S'cscupe  sus  Ici  man,  ctubrasso  l'aubre,  escalo... 
A  pas  mounta  clous  pan  que,  pataflôu  !  davalo. 
Pas  luen  d'eu  vèi  Janet  qu'abéui*avo  soun  muou, 

Tout  en  siblant,  Ici  man  darrié  lou  cuou... 
Li  cridc  :  «  Que,  l'ami  !  vôn  me  faire  esquineto  !  » 

En  lou  cridaiît  fè  lusi  la  peceto. 
Lou  panto  duerbc  Fuci,  l'argent  lou  fa  pita^ 

Laisse  lou  muou,  si  bouto  à  courre. 
Pèr  arriba  pulèu  pensé  toumba  de  mourre 
(Un  paisan,  pèr  doui  liard   si  leissarié  cresta), 
Arribo  susarènt,  souto  lou  pin  si  clino  ; 
L'autre  li  bouto  alor  soun  pctas  sus  l'esquino 
E  marco  dins  soun  lard  soun  souliè  clavela. 
Subran  s'aganto  au  pin,  cambo  eici,  cambo  eila, 
S'aprocho  de  l'aucèu  que  soun  couer  envejavo, 
Li  vôu  manda  la  man  ..   L'aucèu,  que  roupihavo, 
Reviha  pèr  lou  brut  que  fasié  dins  lou  boues, 

Li  crido  :  «  Que  mi  voues  ? 
Maufatan,  laisso-mi  !  ta  raço,  la  detèsti.  » 

Lou  Martegau,  candi,  plus  sot  qu'un  estournèu, 

Li  dis  en  tirant  soun  capèu  : 
«  Pcrdoun,  Moussu  !  v'ai  près  pèr  uno  bèsti.  » 

PÈIRE   BELLOT. 
Marsiho,  1841,  

LOU  FEGE 

L'Escaramia,  de  Pijaut,  rescontro  l'autre  jour  lou  gros  Boudouire  : 

—  Bonjour,  Boudouire  !  ie  vèn,  as  dejuna  ? 

—  Pancaro,  moun  ome... 

—  Oh  1  boustre  de  messourguié  ! 

—  Quand  te  dise  que  siéu  en  jun  ! 

Alor  l'Escaramia,  en  ie  picant  sus  la  buerbo,  ie  largo  aquest  coumplimen 

—  Portes  pamens  un  bèu  fege  de  porc  dins  lou  ventre  ! 

LOU    CASCARELET. 

LOU  PAIRE  BERTET 

La  capitalacioun  de  Mastri,  en  1673,  fugue  cantadopèr  tôuti  li  pouèto  de 
Franco  e  de  Prouvènço. 

Charle  dôu  Perié  coumpausè  dous  sounet  prouvençau  sus  la  preso  de  la 
vilo  oulandeso.  Pèire  Galaup  de  Ctiastuei,  qu'èro  d'Ais  coume  eu,  faguè 
sus  lou  même  tèmo  uno  odo  prouvençalo  en  dcs-e-nôu  estrofo,  ounte  i'avié  : 

Déjà  l'insoulènt  Batave, 
Tant  valourous  àutrei-fes, 
Coumenço  d'èstre  mens  brave. 

Noste  Micoulau  Saboly  disié  dins  un  de  si  nouvè  : 

As-ti  trouva  dins  seis  avis 
Leis  afaire  d'aquest  pais  ? 
Lou  siège  dôu  caste  li  d'Aurenjo 
Que  se  faguèt  après  vendenjo, 
Que  fugue  près,  coume  es  escri, 
Vounge  jour  puièu  que  Mastri  ? 

Mai  lou  moussèu  que  faguè  lou  mai  de  brut  es  aquest  impromptu  dôu 
Paire  Bertet  : 

Sant  Pèire,  emé  sa  tèsto  raso, 
Digue,  davans  Mastri,  l'autre  jour  à  sant  Pau  : 
Pèr  coumbatre,  au-jour-d'uei,  presto-me  toun  espaso  ; 
Dins  dous  jour,  pèr  intra,  te  prestarai  ma  clau. 

Pèr  coumprene  aquéu  quatrin,  fau  dire  que  l'assaut  se  dounè  à  Mastri 
lou  bèu  jour  de  sant  Pèire  e  de  sant  Pau,  e  que  la  plaço,  dous  jour  après^ 
se  rendeguè  à  Louis  XIV. 

Aquéli  quatre  vers  fuguèron  legi  au  rèi_,  —  que  li  troubè  forço  galant,  e 
pièi  tradu  en  vers  latin  pèr  un  di  Quaranto  de  FAcadèmi  franceso.  Mema- 
men,  à-n-aquéu  prepaus,  Charie  dôu  Perié  e  Galaup  de  Chastuei  sousten- 
guèron  un  débat  contro  li  Franchi mand  pèr  prouva  que  lou  prouvençau 
pôu,  coume  touto  autro  lengo,  trata  li  sujet  li  plus  aut,  e  que  n'i'a  même 
ges  que  fournigon  au  pouèto  un  tal  abounde  de  bèuta. 

Lou  Paire  Jan  Bertet  èro  jesuisto.  Nascu  à  Tarascoun  en  4622,  proufessour 
à  Carpentras,  pièi  à  Lioun,  mouriguè  à  Paris  en  1692.  Lou  cardinau  Bar- 
beriri,  que  l'ounouravo  de  si  vesito,  noun  l'apelavo  que  lou  Pichot  Paire  gré. 

Car  Bertet  èro  tant  saberu  que  parlavo  eisadamen  tôuti  li  lengo  de  l'Eu- 

ropo  ;  e,  pôr-dcssus  lou  marcat^  sabié  lou  latin,  lou  grè,  l'ebriéu,  lou  cal- 
deicn  emé  lou  siria. 

E  pamcns,  quand  me  parlas  di  causo  !  sônso  aquôli  quatre  vers  escri  dins 
sa  lengo  maire,  quau,  pecaire  !  parlarié  vuei  dôu  Révérend  Pal  Bertet  ? 

G.   D.   M. 


LI  BARREJAIRE 

Èr  :  Di  Toundèire  d'avé 

Au  moulin  d'ôli 
Dôu  mas  d'Escanin 
Manjan  l'aiôli 
Tôuti  li  matin  ; 
Entre  Pavé  manja, 
Nautre  anan  barreja 
'Mé  lou  baile  de  banc 
Que  nous  douno  lou  vanc. 

Li  barrejaire, 
Nous  an  bèn  chausi, 
Sian  farcejaire, 
Emai  pas  môusi  ; 
En  estent  dôu  pais, 
Degun  es  aprendis  : 
Sabèn  noste  mestié, 
Barrejan  voulountié. 

Lou  vis  petejo, 

E  quicho  plan-plan  ; 

L'ôli  clarejo 

Tout  en  s'escoulant  ; 

Lou  galant  brut  que  fai  ! 

Dins  un  pieloun  s'envai, 

Un  triaire  vounchous 

Lou  trio  emé  de  goust. 

Dos  bèlli  miolo 
Qu'an  proun  de  vigour 
Viron  li  molo 


Au  Paradou,  1877. 


—  63  — 

La  niue  'mai  lou  jour  ; 
l'an  pas  mes  lou  bridèu, 
Mai  an  lou  cascavèu 
Que  dintre  lou  moulin 
Met  tout  lou  mounde  en  trin, 

S'es  fa  la  pasto 
Dins  gaire  de  tèms  ; 
Lou  que  la  tasto 
Dis  que  vai  proun  bèn  ; 
Pièi  d'ome  dins  lou  cas 
Pèr  empli  li  cabas 
Tachon  de  rèn  frauda 
E  de  bèn  escauda. 

De-vers  la  colo 
Lou  chalant  parci 
Emé  la  fiolo 
Pleno  de  vin  vièi. 
Lèu-lèu  de  vièi  cabot, 
En  aubourant  lou  got, 
Dison  'mé  de  jouvènt  : 
Enjusqu'à  l'an  que  vèn  ! 


CHARLOUN   RIEU. 


LOU  FIO  E  LOU  LUME 


—  O^  Fermin,  la  terro  se  fumo  avans  de  laboura,  e  la  pipo,  la  bourron 
avans  de  la  fuma.  Vaqui  la  diferènci  que  i'a  entre  la  pipo  e  la  terro.  Aro, 
Fermin,  digo-me  :  queto  diferènci  i'a.... 

—  Me  venès  en  ôdi,  emé  ti  diferènci  1 

—  l'a  entre  lou  fio  e  lou  lume  ? 

—  N'i'a  ges  :  lou  lume,  coume  dirian  lou  calèu,  o  la  candèlo,  es  de  fio  ; 
lou  fio  fai  lume...  car  lou  lume 

—  Acô  's  pas  ac6  ! 

—  Alor,  lou  lume  es  pas  de  fio  ? 

—  An  !  se  lou  sabes  pas,  te  lou  vau  dire  :  la  diferènci  que  i'a  entre  lou 
fio  e  lou  lume,  es  que  lou  fio,  se  lou  boufes,  s'alumo,  —  c  que  lou  lume,  se 
lou  boufes,  s'amosso. 

LOU    CASCARELET. 

LOU  TROUMPETOUN  DE  MAJASTRE 

le  peu  avé  d'acô  uno  trentcno  d'an.  Moussu  Buou  (os  6u-mcmc  que  me 
lou  countavo  quand  ère  jouine),  estent  alor  nouvcu  percetour  de  Sant-An- 
driéu,  anè  à  Majastre,  —  uno  bello  capitale,  226  amo,  cantoun  de  Senôs, 
Bàssis-Aup  —  pôr  acampa  li  taio. 

Vai  à  la  coumuno,  e  mando  querre  lou  varlet-dc-vilo,  un  vièi  renaire 
qu'èro  esta  soudard  di  grandi  guerre,  e  que  ie  disien  lou  Creta,  em'acô 
ie  fai  : 

—  Es  vous  que  sias  lou  Creta  ? 

—  Pèr  vous  servi,  Moussu  lou  Couleitour. 

—  Eh  bèn  !  es  questioun  qu'anas  au  pulcu  publica,  pèr  tout  caire  e  cantoun 
de  Majastre,  que  sièu  vengu,  e  que  farai  de  1res  en  tôuti  li  retardatàri. 

—  Sufîs,  Moussu  lou  Couleitour 

—  Avès,  pèr  faire  vôsti  crido,  eici,  uno  troumpeto,  o  bèn  un  tambour  ? 

—  Fugues  tranquile,  Moussu  :  avèn  tout  ço  que  nous  fau,  pèr  vous  servi. 
E  lou  Crela  saludo  e  s'envai.    E  Moussu  Buou  s'assèto,  atubo   sa  pipo  e 

fai  de  fum  en  espérant  li  countribuable. 

Vaqui  que,  tout-d'un-cop,  entend  un  porc  que  bramo  :  —  Aquèu,  se  dis 
Moussu  Buou,  dèu  pas  èstre  à  soun  aise,  e  es  proun  enmalicia  d'ana  faire 
de  saussisso...  Ausis  pièi  lou  troumpetoun  :  «  Lou  nouvèu  Couleitour  vèn 
»  d'arriba  dins  noste  Majastre  pèr  fai  ce  de  frès  en  tôuti  li  retardatàri  !  » 

Quàuqui  minute  après,  ausis  mai  lou  porc  que  bramo,  e  lou  Creta,  —  que 
bramo  quand  lou  porc  a  proun  brama  :  «  Lou  nouvèu  Couleitour  vèn  d'ar- 
»  riba  dins  noste  Majastre  pèr  faire  de  frès  en  tôuti  li  retardatàri  !  » 

Un  moumen  se  passe,  e  lou  porc  se  bouto  à  brama  encaro  pu  fort  souto 
la  fenèstro  de  la  coumuno. 

Moussu  Buou  met  lou  nas  à  l'èstro....  e  que  vèi  ? 

Vèi  soun  Creta  que  tiravo  —  tiro  que  tiraras  !  —  la  co  d'un  gros  porc 
nègre.  Lou  porc  bramavo,  e,  pecaire  !  brandavo  pas  :  que  voulès  ?  ère  paga 
pèr  acô .... 

Jujas  un  pau,  mis  ami  de  Dieu,  se  Moussu  Buou  riguè  ! 

—  Avès  dounc  un  porc  pèr  troumpeto  ?  dis  au  Creta,  en  se  nousant  dôu 
rire. 

—  Pèr  vous  servi,  Moussu  lou  Couleitour....  Vesès^  anessias  pas  vous 
fâcha  :  es  l'usage,  eici^  de  tira  très  cop  pèr  Moussu  lou  sout-prefèt,  dous 
cop  pèr  Moussu  lou  Maire,  e  pèr  vous  un  soulet  cop. 

—  E  vous  pagon  pèr  tout  acô  ? 

Eli  !  o,  me  pagon. 

E  quant  vous  dounon  ? 

A  iéu,  Moussu,  dès  franc  par  an. 

E  à  vosto  troumpeto  ? 

Doussa  d'aglan,  pèrvous  servi....  Ei  soun  café,  pèr  li  dimenche. 

LOU   CASGARELET. 


COCOTO 


I 

Vène  eici,  vène,  ma  Coçoto  ! 

Me  sômblo,  à  toun  inteligènt  regard, 

A  toun  ramage  gasaiard 

Qu'as  à  me  dire,  couquinoto, 

Quaucarèn.  Parlo  !  moun  varlet 

Auri6  fa  mau  à  ti  poulet  ? 
En  toucant  lou  cabas  ounte  dor  ta  nisado, 
Manco  de  precaucioun,  te  l'aurié-ti  quichado  ? 

As  pas  toun  béure  ?  toun  manja  ? 

Aqui  toun  aigo  !  aqui  toun  blad  ! 

Que  te  manco?...  Dins  la  remise, 

Au  jardin,  dins  la  basso-court 

Vas  e  vènes  tout  à  ta  guiso, 

Te  laisse  libre  tout  lou  jour. 

La  niue,  sies  emé  ta  famiho, 

Sènso  cregne  lou  fin  ratié 

Ni  lou  béulôli  carnassié. 

Eh  !  qu'as  donne,  Cocoto  ma  mîo  ? 

A  toun  inteligènt  regard, 

A  toun  ramage  gasaiard, 

Sèmblo  que  te  manco,  o  pouleto  ! 

Quaucarèn.  Qu'èi  ?  t'ame  pas  proun  ? 

Vène,  ah  !  vène  sus  mi  geinoun  : 

D'un  bescue  vaqui  li  briseto  ! 

Vène,  vène,  ma  pouliJeto  ! 
Mablanqueto  !... 

A  ma  voues  l'as  pas  atencioun  ! 

Es  dounc  pas  d'acô  qu'as  bosoun, 
Cocoto  ?  mai,  qu'as  dounc  pèr  èstre  tant  en  aio  ? 

II 

Ansin  parlo  lo\i  paurc  viôi, 
E  Cocoto  cmô  biais  viro  lou  cou,  o  pi(M 
Espincho  de  tout  caire,  e  chauriho,  e  varaio. 
Lou  vièi  crèi  que  Cocoto  enfin 
Escouto  soun  reproche  tendre 

m 

Dins  la  basso-court  dôu  vesin, 
Cacaraca  se  fasic  'ntèndre. 


Carpentras. 


G. -H.   DU  PU  Y 


TAIO-FERRE,  TALEIRAN  E  TRENCAVEU 


Li  chivalié,  quand  anavon  à  la  guerro,  èron  encuirassa  de  cap  à  pèd,  c 
pourtavon  sus  éli  un  terrible  pes  de  ferre.  Anas  vèire  l'armaduro  que  li  re- 
vestissié .  : 

Uèume,  espèci  de  casco  pèr  apara  la  tôsto,  la  caro  e  lou  coutet,  e  qu'a- 
vié  pèr  vesiero  un  pourtissoun  nouma  uiau  ; 

Uaiiherc,  coto  de  maio  que  i'acatavo  l'cstouma  e  descendié  jusqu'  i  geï- 
noui  ; 

Lou  plastroun,  placo  de  ferre  que  ie  curbié  lou  pitre  ; 

Lis  espaliero,  qu'atapavon  lis  espalo  ; 

La  pansiero,  qu'ama^avo  lou  ventre  ; 

Li  cambiero,  que  defendien  li  cambo  ; 

Li  brassait,  pèr  li  bras  ; 

Li  cuissau,  pèr  li  cucisso  ; 

Emé  li  gantelet,  o  gant  de  ferre,  pèr  li  man,  d'ounte  vèn  :   aganta. 

Ajustas  à-n-acô  Vescut,  o  bon  la  targo,  pèr  se  mètre  à  la  sousto  contro 
li  petassau  ;  apoundès-ie  la  lanço,  Vespaso  e  la  destrau,  e  veirés  que  pèr 
pourta  tout  aquel  arnés  de  ferre,  emai  se  gaubeja  dins  li  mcsclado  espeta- 
clouso,  falié  de  famous  oumenas  ! 

Mai  tambèn  quénti  chaplc  !  quéntis  afrous  turtau  subre  la  ferramento  !  e 
quénti  fendasclasso  dins  li  cuirasso  d'aram  !  Acô-d'aqui  esplico  li  supèrbi 

subre-noum  de  plusiour  guerrié  célèbre  :  pèr  eisèmple,  Guihèn  Taio-ferre, 
que  fugue  comte  de  Toulouse,  enié  Rougié  Taio-ferre,  viscomte  de 
Beziés. 

D'aqui  peréu  lou  noum  di  prince  Taleiran,  comte  de  Perigord,  que  vou 
dire  taio-aram,  o  chaplaire  d'aram. 

E  d'aqui  peréu  lou  noum  dôu  brave  Trencavèu,  lou  viscomte  bezieren 
que  trencavo  e  taiavo  dins  la  guerre  albigeso.  Car  Trencavèu  es  di  pèr 
trencarèu ,  coume  Barjavèu  pèr  barjarèu,  e  cascavèu  pèr  cascarèu. 

G.   D.   M. 


LI  DOS   FEDO 

Mèste  Aubencho  avié  dos  fedo,  uno  blancoem'uno  negro.... 
—  Aquelo  garço  de  negro,  dis,  quand  alargue  lou  matin,  pode  pas  la  teoi  : 
es  toujour  davans  o  darriè... 
E  n'aviè  que  dos  fedo  ! 

LOU    CASCARELET. 


LOU  NOUVE  DE  L'ENDEUTA 

DIALOGUE  ENTRE  LOU   PAIRE  VINASSO   E    LOU   BOULENGIÉ    FAURÉS 
Èr  :  Hou  !  do  ioustau 

—  Hèu  !  de  l'oustau  !  touto  la  clioumo  ! 
Mèstre  e  gabure,  ça  i'a  res  ? 

.Durbès  au  boulengiè  Faurés 
Que  vèn  pèr  retira  sa  soumo. 

—  Vène  tout  Just  de  m'ataula  ; 
Ai  pas  lou  tèms  :  sian  en  cousino. 
Es  pas  la  lèi  de  tant  goula 

Pèr  un  ca litre  de  farino  ! 

—  Escusas-rae  se  me  présente  : 
l'a  'n  an  que  vese  res  veni. 

Fai  bèn  dos  balo  qu'ai  fourni  : 
Regardas  l'ate,  se  vous  mente. 

—  Vautre  sias  de  troublo-festin_, 
D'orne  boudenfle  de  coultro 

Que  n'en  voulès  qu'à  moun  toupin. 
Anas-vous-en  faire  lanlèro  ! 

—  Siéu  que  trop  bon,  carenjustiço 
Auriôu  degu  vous  assigna. 

Es  iéu  que  dève  m'encagna... 
Parlés  pas  tant  emé  maliço. 

—  Cresès  belèu  qu'ai  pas  lou  piè  ? 
Tre  que  fèsto  soun  cscoulado_, 
Renouvelaren  lou  pàpié... 
Prendrés  acioun  sus  mi  salado. 

—  Liquidas-vous  :  pas  tant  de  gloio  ! 
N'ai  pas  touca  'n  sôu  d'interès  : 

Me  faguôs  pas  faire  de  frès  : 
Redeimas-vous  sus  la  raanjoio. 

—  Voste  argent  sara  lèu  coumta, 
Aurés  pas  la  bourso  que  dindo, 
Franc  que  vougués  vous  countenta 
Dis  os  dôu  porc  e  de  la  dindo. 

—  Agués  un  pau  mai  de  counsciènci  : 
Vous  ai  leva  la  fam  di  dent . . . 

Aro  ai  besoun  de  moun  argent  : 
Sian  i  très  cent,  perde  paciènci. 

—  Pèr  bouscatié  me  siéu  louga  : 
S'avès  pou  d'uno  banco-routo, 
Vous  counseie  de  vous  paga 
Sns  li  platano  de  la  routo. 


J.-B.    MARTIN. 


Âvignoun;  1877. 


Quand  ma  bourso  fai  tin-tin, 
Tout  lou  mounde  es  moun  cousin  ; 
Quand  ma  bourso  fai  ta-ta, 
Tout  lou  mounde  m'a  quita. 

LOU  VINAIGRE  DI  QUATRE  VOULUR 

En  1720,  l'an  qu'  à  Marsiho  i'avié  la  pèsto,  i'aguè  quatre  escapoucho  que, 
bravant  la  countagioun,  intravon  dins  lis  oustau  ounte  i'avié  de  mort,  de 
mourènt  0  de  malaut,  e  raubavon  e  pihavon,  tranquile  coume  Batisto, 

A  la  fin  la  pouliço  pamens  lis  arrapè,  e  à  mort  li  coundanèron.  Soulamen, 
coume  l'on  doutavo  que  devien  aguô  'no  drogo  pèr  se  préserva  dôu  mau, 
l'on  ie  proumeteguè  sa  gràci,  se  voulien  dire  soun  secret.  E  li  quatre  bre- 
gand  avouèron  aior  qu'avien  en  venta  'n  abéurage  que  li  gardavo  de  la  pèsto. 
La  preciouso  menèstro  èro  facho  emé  d'aiet,  de  canfre,  de  vinaigre  e  de 
diferènt  perfum.  Es  d'aqui  qu'aquel  antidot  es  nouma  desempièi  Vinaigre 
di  quatre  voulur. 


LI    DOUS    GROS 

Dins  lou  camp  de  l'eterne  dôu, 
A  l'uba,  souto  la  capello, 
Fa  'n  grand  cros  ncgre  dins  lou  sôu, 
E  dins  aquéu  cros  i'a  ma  belle. 

A  soun  bel  abihage  nou  ; 
Palo  e  blanco  coume  uno  estello, 
Dourmis  :  la  sone  coume  un  fou, 
Mai  n'entend  pas  lou  que  l'apello. 

Gavas  bèn  proche  un  autre  cros  : 
Embarra  dintre  quatre  post, 
Aqui,  zôu  !  dins  la  niuc  founsudo, 

Jitas  moun  cors  :  quand  toumbara, 

Bessai  se  derevihara 

Pèr  me  donna  la  bèn-vengudo. 


'O' 


Mount-pelié,  1877. 


A.  GLAIZE. 


Riche  e  fou 
Fai  ço  que  vôu. 

LI  DOUS  UPET 

—  Eh  bon  !  i6u,  fasié  l'un,  quand  voie  ma  regala  d'uno  bono  becasso 
«',  me  lipa  li  dct,  vcici,  moun  omc,  ctume  me  n'en  prene  :  ai  d'abord  uno 
becasso.  Quand  ai  ma  becasso,  ai  siuen  de  m'aprouvesi  de  quatre  o  cinq 
gràssis  alauveto  de  pais.  Quand  ai  mi  quatre  o  <-inq  alauveto^  prene  de  fiéu 
tors,  e  lis  estaque  i  piauto  de  la  becasso.  Quand  lis  ai  bèn  estacado  i  piauto 
do  la  becasso,  pendoule,  à-n-un  clavcu,  dins  l'armàri,  tèsto  en  aut  e  quiéu 
en  bas,  ma  becasso  e  mi  quatre  o  cinq  alauveto  ;  em'acô  pièi,  nôu  o  dès 
jour  après,  despendoule  la  becasso,  la  doune  au  cat,  e  manje  lis  alauveto, 
bèn  embecassido  :  un  manja  de  rèi,  moun  ome  !  Rèn  que  de  ie  sounja,  me 
n'en  vèn  l'aigo  à  la  bouco  !...  un  perfum  !  oh  !  que  perfum  !  n'en  ai  mi 
pléni  narro  ! 

—  Eh  bèn  !  iéu,  fasié  l'autre,  fau  eisatamen  la  mémo  causo  ;  soulamen, 
quand  dôu  clavèu  despendoule  mis  alauveto  e  ma  becasso,  doune  au  cat  la 
becasso  e  lis  alauveto,  e manje  lou  clavèu  ! 

LOU    CASCARELET. 


UNO  EGLOGO   DE  VERGELI 

REVIRADO    EN     PROUVENÇAU    PÈR     LQU     POUÈTO    MÉRY 

Foimosum  pastor  Corydon  ardebat  Alexim. 

Lou  pastre  Couridoun  pèr  la  belle  Aleissi 
Brulavo  d'un  grand  fue,  mai  avié  pas  ruissi. 
E  venié  touei  lei  jour  ei  couelo  em'  ei  valado, 
Coume  un  fouele,  cantant  de  cavo  dessenado 
Tout  soulet,  repepiant  soun  amour  malurous 
Dintre  leis  ôume  espés,  oumbràgi  souloumbrous  -. 
«  O  crudèlo  Aleissi,  ma  cansoun  tant  poulido, 
Te  n'en  souciles  pas  !  mi  coustaras  la  vido  ! 
As  pas  pieta  de  iéu,  jamai  proumctes  res  ! 
Aro  nouésteis  avé  s'envan  cerca  lou  fres  ; 
Aro  lou  limbert  verd  s'escounde  à  la  baragno, 
E  pèr  lei  meissounié,  qu'csquinto  à  la  campagne 
îia  rajo  dôu  soulèu,  Testilis  au  mourtié 
Trisso  lei  bouéneis  erbo  e  lei  veno  d'aiet  ; 

E  quand  sus  lou  draiôu  de  la  couelo,  pecaire  ! 

Vau  renifla  toi  pas  coume  un  chin  de  cassaire, 

Souto  un  soulèu  de  fue,  dins  li  rounnias  dôu  baus, 

La  cigalo,  emé  iéu,  si  crèbo  lei  mirau. 

Coume  !  n'aviô  pas  proun,  quand  uno  autro  bergiero 

M'avié  fa  tant  pati  d'ourguei  e  de  coulèro  ! 

E  Filis  que  m'a  fa  viéure  tant  malurous, 

Bèn  que  fouguèsse  bruno,  e  qu'as  li  chevu  rous... 

Bello  enfant,  ei  couleur  bèn  fouclo  qu  si  fido  : 

Toumbo  la  blanco  flous  !  l'iris  negro  es  cuïdo. 

Va  sàbi  que  trou  bèn,  n'as  que  mesprés  pèr  iéu, 

E  demandes  jaraai,  ma  bello  enfant,  qu  siéu, 

Se  siéu  riche  en  troupèu,  s'ai  foueco  avé  :  n'ai  milo 

Que  brouton  en  courrènt  ei  couelo  de  Sicile  , 

Ivèr-estiéu,  jamai  mi  manco  lou  la  fres  ; 

Cànti  lei  mémeis  èr  que  cantavo  àutrei-fes 

Anfioun  Dircxus  sus  lou  baus  dei  pinedo, 

Quand  au  soulèu  tremount  recampavo  sei  fedo... 

E  puei  siéu  pas  tant  laid...  Sus  la  ribo  dôu  baus 

Lou  vent  avié  leissa  la  mar  coume  un  mirau, 

L'autre  jour  :  dins  la  mar,  eli  bèn  !  mi  regardèri, 

E  foueço  plus  poulit  que  Daunis  mi  trouvèri, 

Se  la  mar  troumpo  pas,  e  tu  n'en  jujaras... 

Oh  !  se  poudiés  veni  t'asseta  dins  moun  mas, 

Lou  seio  quand  lusis  damount  lou  premier  astre  ! 

E  prendriés,  emé  iéu,  lou  bastoun  verd  dôu  pastre  ; 

Menarian  leis  avé  ;  puei  anarian  cassa 

Touei  dous  ;  puei  anarian  au  boues  nous  radassa  ; 

Cantariés  coume  Pan...  Fau  pas  faire  la  fièro. 

Ma  bello  :  Pan,  un  jour,  empeguè  'mé  de  ciero 

Lei  canoun  que  fournis  la  cano  dei  valat, 

Pèr  faire  un  estrumen,  quand  fouguèron  coula. 

Pan  aimo  leis  avé  ;  sian  tôutei  sei  coulègo... 

E  t'empentiias  pas,  se  boutes  à  tei  brego, 

E  sènso  lei  gasta.  lei  poulit  calamèu, 

Estrumen  enventa  pèr  lou  dieu  dei  troupèu. 

Pèr  va  saupre,  Amintas  aurié  fa  de  bassesse, 

Lou  jalons  !  Mai  es  rèn,  veici  d'àutrei  proumesso  : 

Tèni  de  Dametas  uno  flueito  qu'avié. 


Coumc  aquclo  de  Pan,  sèt  tuièu  dcspariô  ; 

En  mourènt  mi  digue  :  «  Seras  soun  segound  nièstre  »  ; 

Amintas  la  vouliô,  après  i6u  voulié  l'èstre... 

Mai  acô  's  rèn  ;  vcici  ço  que  ti  fara  geu: 

L'autre  jour,  m'arriscant  dins  Ici  dangiô  dôu  baus, 

Ai  descubert  au  founs  d'uno  estrecho  valado 

Doui  pichoun  cabrit  blanc  que  n'an  pas  la  mesado... 

La  fedo  Ici  nourris,  e  la  teton  toujour, 

E  l'agoulon  la  pousso  au-mens  douei  coup  pèr  jour  : 

Soun  pèr  tu  !   Testilis  Ici  demando  pèr  eîo, 

E  leis  aura,  se  tu  mi  sies  toujours  crudèlo. 

Pichouno^  crcse-mi,  fas  trou  tels  embarras, 

Refuses  tout...  eh  bèn,  un  jour  t'en  pentiras  ! 

^Oh  !  vène,  bello  enfant  !  pèr  tu  lei  Ninfo  casto 
Pouerton  de  flous-d'aris,  mai  à  pleno  banasto. 
Oh  !  bello  enfant  !  pèr  tu  noucsto  jouino  Nais, 
Blanco  coume  lou  la,  la  flous  de  soun  pais, 
A  cuï  lou  pavot,  la  palo  viôuleto, 
Lou  narcisse  dei  prat,  em6  la  menugueto. 
Flous  que  sente  tant  bouen  ;  puei  emé  foueço  goust, 
Dins  sa  tunico  d'erbo  a  renja  chasco  flous, 
léu  t'ôufri  de  coudoun  e  de  pruno  de  ciero, 
De  castagno  qu'aimavo  Amarilis  la  fièro... 
Vous  cuirai  tambèn,  lausié,  nerto  d'amour, 
Vous  qu'embeimas  pertout,  quand  mesclas  vouesto  ôudour 
Couridoun  !  o  fada  !  vies  pas  que  la  pichouno 
Si  trufo  dei  présent  que  lou  pastre  li  douno  ! 
Douno-lèi  à  Filis...  Ah  !  qu'ai  fa,  malurous  ! 
Vèni  descadena  lou  mistrau  dins  lei  flous  ! 
Ai  lança  lou  singlié  dins  lei  fouent  d'aigo  claro  ! 
E  que  te  dirai  mai,  fouelo  !  sabes  pancaro, 
Crese-mi  !  sabes  pas  ço  que  mespreses  !  vai, 
Lei  dieu  an  mies  eima  nouéstei  boues  qu'un  palais, 
Paris  tambèn  ;  Palas,  elo  qu'a  fa  de  vilo. 
Que  ie  reste  :  eiman  mies,  nautre,  lei  vau  tranquilo. 
La  lieno  va  cerca  lou  loup  ;  davans  lou  mas 
Lou  loup  cerco  la  cabro  escapade  dôu  jas  ; 
La  cabro  dins  lou  prat  cerco  soun  erbo  eimado  ; 

ïéu  ti  cèrqui  :  cadun  cerco  co  que  l'agrado, 

Caduri  es  entreina  toujour  pèr  soun  plesi... 

Ve,  regarde  !  bèn  lèu  l'estellG  va  lusi  ; 

Ve,  regarde  !  lei  buou  rintron  emé  l'araire, 

E  lou  soulèu  tremount  double  l'oumbro...  Pecaire  ! 

léu  siéu  toujour  brûla  pèr  l'amour,  e,  bèn  mai, 

Crésique  moun  amour  mi  quitara  jamai... 

Ah  !  Couridoun,  sies  foucl  !  ta  tèsto  es  desaviado  ! 

Sus  Tourne  verd  ta  vigno  es  à  mita  taiado... 

Perqué  fas  pas  toun  obro  ?  Aneii.  as  un  bèu  plan  ! 

As  abandouna  tout,  sies  un  pastre  feiniant  ; 

Vas  plus,  lou  long  dôu  biau,  amourous  de  ta  plego, 

Travaia  sus  lou  vege  o  lou  jounc  que  si  plego... 

Se  la  bello  Aleissi  ti  laisse  à  l'abandoun, 

Eh  bèn  !  n'en  trouvarâs  uno  autre,  o  Couridoun  ! 

MÉRY. 
Marsiho,  Abriéu  1861. 


LOU  NIS  DE  TOURDRE 

Alàri  de  Gigoundas,  un  cadèu  que  coumençavo  d'avé  lou  peu  fouletin, 
anè  se  counfessa.  E  quand  aguè  fini  de  dire,  lou  capelan  ie  vèn  : 

—  Anen,  moun  enfant,  rapello-te  bèn... 

—  Moussu  lou  curât,  me  rapelle  plus. 

—  An,  vai,  agucs  pas  crento,  digo  tout  ço  que  sabes... 

—  Eh  bèn.  Moussu  lou  curât,  perqué  vous  fau  tout  dire,  sabe  un  bèu 
nis  de  tourdre  ! 

—  E  mounte  es  aquéu  nis  ? 

—  Es  dins  l'ôuliveto  de  cadet  Ferrut,  à  l'aubre  cinquen  de  la  segoundo 
tiero  :  li  pichot  an  li  bon  canoun,  van  èstre  flame. 

L'endeman  de  matin,  sabe  pas  coume  vai,  d'enfant  que  varaiavon  ausi- 
guèron  li  tourdre  e  gastèron  lou  nis  ;  e  quand  lou  paure  Alàri  venguè  vèire 
si  tourdre,  plus  de  nis  ! 

—  Mai  quau  m'a  près  moun  nis  ?  quau  a  gasta  moun  nis  ?  cridavo  lou  du- 
ganèu.  Oh  !  sacre  noum  d'estiéu  !  ie  pou  av6  que  Moussu  lou  curât... 

Basto,  Alàri,  l'an  venènt^  se  tourne  counfessa,  e  lou  prèire  ie  fai,  coume 
à  l'acoustumado  : 

—  An,  rapello-te  bèn,  e  digo  tout  ço  qu'as  fa. 


-  Moun  paire,  ai  fa  'iio  inostrcsso... 

—  Pèr  te  marida  ? 

—  Eto-mai.  Pèr  que  voulès  que  fugue? 

—  Ac()  vai  b5n  '...  E  quau  es  aquelo  mestresso  ? 

—  Ah  !  couquin  de  goi  !  pas  tant  badau  de  vous  lou  dire  !  L'an  passa» 
vous  counfisère  que  sabiéu  un  nis  de  tourdre,  me  prenguerias  moun  nis... 
Se  me  prenias  ma  mestresso  ! 

LOU    CASGARELET. 


L'OULIVADO 

A     OUGÈNI   BAUDOUIN 

Sus  soun  tablèu  :  la  Culido  das  Oulivos  au  Ro  de   Sustancioun 

Mai  quand  soun  arrivado 
lÀ  frè>quis  ôiilivado.... 
(ANsèuMis  Mathieu). 

Son  proche  de  Toussant  :  la  rispo  enferounado 
Dôu  mistrau  a  déjà  despampa  piano  e  mount  ; 
Das  aubres  gingoulant  la  darriciro  ramado 
Fugis  revoulunant.  Pamens,  aperamount, 

L'ôulivedo,  mau-grat  l'aurasso  esfoulissado, 
Oumbrejo  fieramen  au  Ro  de  Sustancioun, 
Fieramen,  coumo  dèu,  car  es  lèms  d'ôulivado, 
Es  l'ouro  ount  vai  raja  l'aigo  d'or,  soun  sang  blound. 

Coumo  plôu  lou  fru  brun  dins  las  canasteletos, 
E  coumo  bravamen  acanon,  las  drouletos, 
En  risènt,  en  cantant,  en  calignant  amai  ! 

0  Nouvèmbre  !  bourrèl  despietous  de  l'autouno, 

Nous  baies  l'ôli  fin,  s'espalanques  la  touno, 

E,  pèr  acc),  iéu  t'aime  autant  qu'un  mes  de  Mai. 

MAURISE  FAUHE 
Paris,  1  de  Mai  1877. 


Quau  se  fringouio  au  res  d'aiet 
Pou  pas  senti  la  jauriflado. 


LA  VAPOUR 

—  Bastian,   digo-me  :  de  qu'es  que  fai  courre  lou  camin  de  ferre  ? 

—  Que  vos  que  siegue  ?  Es  la  vapour. 

—  Eh  bon  !  tè,  Bastian,  à  l'oustau  es  tout  lou  contro  :  quand  la  femo 
la  vapour,  es  iéu  que  courre. 

LOU   CASGARELET. 


LOU  RETRA  DI  PROUVENÇAU 

Dins  lou  coumençamen  dôu  siècle  trege,  valènt-à-dire  au  tèms  que  la  cé- 
lèbre vilo  d'Arle  se  gouvcrnavo  en  rcpublico,  i'avié  dins  Arle  un  persounage 
qu'apelavon  lou  Marescau.  Ero  censa  l'embassadour  o  lou  représentant  dis 
emperaire  d'Alcmagno,  que  pretendien  avé  lou  segnourage  dôu  pais.  La 
remembranço  de  l'empèri  di  German  se  retrobo  dins  la  lengo  di  marinié 
dôu  Rose  que,  pèr  dire  :  à  gaucho,  dison  encaro  :  empèri,  coume  dison  : 
reiaume,  pèr  désigna  la  drocho,  qu'es  lou  coustat  dôu  rciaume  de  Franco. 

Lis  Arlaten  avien  prouficha  d'acô  pèr  se  prouclama  libre,  car  l'emperaire 
èro  tant  liuen  que  n'avien  pas  mai  pou  que  dôu  rèi  de  Pamparigousto. 
L'embassadour  cmperiau  li  leissavo  bèn  tranquile,  e  nôsti  bràvis  Arlaten  lou 
leissavon  tranquile  6u. 

Vers  1200  e  tant,  lou  sus-di  Marescau  d'Arle  èro  un  nouma  Gervai  de 
Tilburi,  qu'èro  angles  de  nacioun  e  orne  de  cabesso  :  representavo  en  Arle 
l'emperaire  Outoun  IV.  E  coume  n'aviô  rèn  à  faire,  emplegavo  soun  tèms 
à-n-escriéurc  do  libre,  —  que  poussedan  encaro  e  que  soun  plen  de  causo 
mai-que-mai  curiouso. 

Dins  un  d'aquéli  libre,  que  Gervai  a  nouma  Lesi  emperiau,  se  ie  trobo 
un  retra  de  nôsti  davancié  que,  pèr  ancian  que  fugue,  n'es'  pas  trop  des- 
counforme   emô   li  descendent.   Vc-l'eici  tau  e  quau  : 

«  l'a  'no  nacioun  qu'apelan  Prouvençalo,  pénétrante  dins  lou  counsèu, 
»  bravo  au  travai  qumd  vôu,  messourguiero  quand  proumet;  valènto  pèr 
»  la  guerre,  emai  n'ague  pas  grand  armo  ;  fasènt  proun  bono  vido,  pèr  ra- 
»  port  à  sa  paureta.  Routinado  pèr  nouire,  es  sournarudo  quand  l'ôutrajon, 
»  e  se  rapello  en  tèms  e  lio  li  malafacho.  Dins  li  coumbat  navau,  pleno  d'a- 
»  visamen  e  vitouriouso,  suporto  emè  paciènci  la  calour  e  lou  fre,  la  famino 
»  e  lou  regounlle  ;  se  countènto  de  gaire,  pèr-ço-que  lou  vôu  ansin  ;  e  re- 
»  gouiro,  quand  vôu,  dins  l'aboundànci  de  tout  bèn.  S'avié,  aquelo  raco,  un 

»  jiièstrc  dc-countùnio,  que  crogncguèssc,  i'aurié  gens  de  nacioun  que  si- 
»  guèsse  tant  lèu  giblado  vers  lou  bcn;  mai,  coumc  es  gouvernado  pèr  degun, 
»  n'i'a  gens  nimai  que  sicgue  tant  lèu  presto  pèr  lou  mau.  Soun  terraire  es 
»  drut  sus  tôuti...  Aquéu  pople  en  un  mot  aboundo  en  touto  causo;  nTen 
»  manco  uno  souleto  :  un  prince  juste  e  bon.  » 
E  veici  en  latin  li  paraulo  mémo  de  Gervai  de  Tilburi  : 
Est  gens  quam  Provincialem  appellamus,  consilio  perspicax,  opère  cùm  vult 
eflicax,  promissis  fallax,  sine  armorum  pondère  bcllicosa,  pro  sua  paupertate  in 
cibando  larga;  in  nocendo  insidiosa  ;  inter  probra  taciturna,  cum  lociis  aut  tem- 
pus  suppctit  malefacta  maraorat  ;  bello  navali  circumspecta  et  victoriosa,  caloris 
patiens  ac  frigoris,  famis  ac  saturitatis;  gens  in  substantia  tennis,  quia  vult,  et 
abundantia  pacis  affluens,  qoando  vult.  Si  dominum  continuuni  habent,  quem 
timent,  nulla  gens  citius  frangeretur  ad  bonum,  nec  ulla,  quia  non  est  à  quo 
regatur,  paratior  est  ad  malum.  Terra  prse  omnibus  fructuosa...  cùm  in  omnibus 
abundet,  in  solo  rectore  bono  et  principe  egena  est.  (Otia  imperalia). 

G.    D.    M. 


LI    CHICI-IIBELLI  DE  LA  NOUBLESSO 

Sa  Majesta  Reinié,  pèr  la  gràci  de  Dieu  rèi  de  Jerusalèn,  de  Sicilo,  d'Ara- 
goun,  de  Valènço,  de  Maiorco,  de  Sardegno  e  de  Corso,  du  d'Anjou  e 
de  Bar,  comte  de  Barcilouno,  de  Prouvènço,  de  Fourcauquié  e  de  Pie- 
mount,  e  retira,  à  si  vièi  jour,  dins  sa  bono  vilo  d'Ais,  s'amuse  à  bouta  de 
chichibèlli  o  de  deviso  i  principàli  famiho  de  l'aristoucracio  prouvençalo. 
Veici  la  listo  d'aquélis  escais-noum  de  noste  ancian  patriciat  : 

Graveta  d'Acursia. 

Bounta  d'Agout. 

Tricharié  d'Aperi-oculos. 

Engeniouseta  d'Auresoun. 
.  Maliço  do  Barras. 

Incoustànci  di  Baus. 

Desleiauta  de  Bèu-fort. 

Valènci  de  Blacas. 

Fidelita  de  Bouié. 

Vantarié  de  Bounifàci. 

Prudoumié  de  Cabassolo. 

Envejo  de  Candolo. 

Dissoulucioun  de  Castelano. 


Bounta  de  Castihoun. 
Vivacita  de  F'ourbin. 
Coumunioun  de  Fourcauquié. 
Fierta  de  Glande vo. 
Soutiso  de  Grasso. 
Finesso  de  Grimaud. 
Sutileta  de  Jarènto. 
Lôugcireta  de  Lubiero. 
Prudènci  de  Pountevès. 
Grandour  de  Pourcelet. 
Simplesso  de  Sabran. 
Oupiniastreta  de  Sado. 
Sagesse  de  Simiano. 
Coustànci  de  Ventimilo. 
Liberalita  de  Vilo-novo. 


LOU   PREMIE   ROUSSÏGNOU 

I/univcrs  èi  sourti  di  man  de  soun  Creaire  ; 
Lis  aubre  di  fourèst  s'aubouron  vers  lou  cèii, 
En  leissant  escampa  de  si  rampau  bressaire 
L'innc  meloudious  que  canton  lis  aucèu. 

Tôuti  canton  en  pas  sens  crento  dôu  cassaire  ; 
Mai  l'unible  roussignou  souto  li  verds  arcèu 
A  pancaro  anoimcia  qu'es  un  grand  musicaire  ; 
De  sa  douço  armoumo  eu  vai  durbi  lou  sèu  : 

L'Oulimpe  terrenau,  en  ausènt  sa  musico, 
Subran  trefouliguè  d'alegrcsso  e  d'amour  ; 
Lou  tigre  aguè  grand  gau  de  soun  poulit  cantico  : 

Touto  la  Creacioun  vcnguè  de  bono  imour  ; 
Adam  vers  sa  coumpagno,  enebi,  l'amiravo, 
E  Dieu  d'eilamoundaut  éu-meme  Tescoutavo  ! 

FRAI   THEOBALD. 
Aviîjnoun.  1877. 


Lou  fougueiroun  es  fre  quand  la  paniero  es  vuejo. 


78 


LOU  CHAPITRE  PREMIE  DE  LA  GENESI 

1.  Au  coumençamen,  Dieu  créé  lou  cèu  e  la  torro. 

2.  Mai  la  terro  èro  vano  e  vucjo,  e  li  tonèbi-o  èron  sus  la  fàci  de  rabime, 
e  rEsporit  de  Dieu  vanegavo  sus  lis  aigo. 

3.  E  Dieu  digue  :  Que  se  faguc  la  lumière  !  E  la  lumière  fugue  facho. 

A.  E  la  lumière,  Dieu  veguè  qu'ère  bono.  E  sépare  la  lumière  di  tenèbro. 

5.  E  apelè  la  lumière  Jour,  e  li  tenèbro  Niue.  E  'mé  lou  vèspre  e  lou  ma- 
tin, acô  laguè  un  jour. 

6.  Dieu  digue  mai  :  Que  se  faguc  un  fiermamen  au  mitan  dis  aigo,  e 
que  sépare  lis  aigo  d'emé  lis  aigo. 

7.  E  faguè  Dieu  lou  fiermamen,  e  desseparè  lis  aigo  qu'èron  souto  loti 
fiermamen  d'aquéli  qu'èron  sus  lou  fiermamen.  E  ansin  fugue  fa. 

8.  E  Dieu  noumè  lou  fiermamen  :  Cèu.  E  'mé  lou  vèspre  e  lou  matin,  aco 
faguè  lou  segound  jour. 

9.  Mai  Dieu  digue  :  Que  s'acampon  lis  aigo,  que  soun  souto  lou  cèu,  tôuti 
en  un  rode,  e  que  lou  secan  parèigue.  E  ansin  fugue  fa. 

10.  E  Dieu  noumè  lou  secan  :  Terro  ;  e  lis  acamp  dis  aigo,  lis  apelè  : 
Mar.  E  Dieu  veguè  qu'aco  'ro  bon. 

11.  E  digue  :  Que  la  terro  jite  d'erbo  vcrdejanto  e  pourtant  semence,  emé 
d'aubre  fruchau  pourtant  de  fru  segound  sa  mené,  que  sa  semenço  fugue 
en  éli  sus  la  terro.  E  ansin  fugue  fa. 

12.  E  la  terro  pourtè  d'erbo  verdejanto  c  fasènt,  mené  pèr  meno,  sa  se- 
menço, emé  d'aubre  fruchau,  aguènt  chascun  soun  semen  segound  soun 
espèci.  E  Dieu  veguè  qu'aco  'ro  bon. 

13.  E  'mé  lou  vèspre  e  lou  matin,  acô  faguè  lou  tresen  jour. 

14.  Mai  Dieu  digue  :  Que  se  fague  de  lumenàri  dins  lou  fiermamen  déu 
cèu,  e  que  separon  lou  jour  d'emé  la  niue,  e  que  marcon  li  tèms  e  li  jour  e 
lis  an  ; 

15.  E  que  iusigon  dins  lou  fiermamen  déu  cèu  e  iluminon  la  terro.  E  ansin 
fugue  fa. 

16.  E  Dieu  faguè  dous  lumenàri  grand  :  un  lumenàri  maje,  pèr  que  pre- 
sidèssc  au  jour,  em'un  lumenàri  mendre,  que  presidèsse  à  la  niue  ;  emé 
pièi  lis  estello, 

17.  Que  pause  dins  lou  fiermamen  dôu  cèu,  pèr  que  lusiguèsson  sus  In 
terro 

18.  E  presidèsson  au  jour  em' à  la  niue  e  separèsson  la  lumière  e  li  tenè- 
bro. E  Dieu  veguè  qu'aco  'ro  bon. 

19.  E  'mé  lou  vèspro  c  lou  malin,  acô  faguè  lou  jour  quatren, 

20.  Dieu  digue  tambcn  :  Quelisaigo  proudugon  li  bestiàri  rebalaire,  e  ço 
que  volo  sus  la  tcrro  souto  lou  fiermamon  dôu  cèu. 

21.  E  Dieu  ci'c.è  li  grand  pois,  c  tôuli  li  bestiàri  vivent  e  bouleguiéu,  que 
lis  aigo  prouduguèron  cadun  pcr  soun  cspoci,  emô  tout  ço  que  voulastrejo 
segound  sa  raço.  E  Dieu  vcguè  qu'acô  'j-o  bon. 

22.  E  li  benesiguè,  en  disent  :  Croisses  e  multiplicas-vous,  e  ciafîssès  lis 
aigo  de  la  mar  ;  e  que  lis  auccu  se  multiplicon  sus  la  terro. 

23.  E  'mé  lou  vcspre  e  lou  matin,  aeô  faguè  lou  jour  cinquen. 

24.  Dieu  digue  mai  :  Que  la  terro  proudugue  lis  animau  segound  sa  raço, 
li  jumento,  li  reptile,  e  li  bèsti  de  la  terro  segound  sis  espèci.  E  ansin 
fugue  fa. 

25.  E  faguè  Dieu  li  bèsti  de  la  terro  segound  sis  espèci,  lou  bestiau  gros 
e  menu,  e  tout  ço  que  se  rebalo  sus  la  terro  segound  sa  raço.  E  Dieu  veguè 
qu'acô  'ro  bon. 

26.  E  digue  :  Fascn  Tome  à  noste  image  e  ressemblance,  e  que  préside  i 
pèis  de  la  mar,  i  voulatiho  dôu  cèu,  i  bestiàri,  à  la  terro  touto  entière,  em' 
à  tout  ço  que  se  rebalo  o  que  se  mou  sus  terro. 

27.  E  Dieu  créé  Tome  à  soun  image,  à  l'image  de  Dieu  lou  créé,  li  créé 
mascle  e  femèu. 

28.  E  Dieu  li  benesiguè,  e  digue  :  Croisses,  e  multiplicas-vous,  e  ciafîssès 
la  terro  e  soumetès-vous-la  :  douminarés  li  pèis  de  la  mar,  li  voulatiho  dôu 
cèu,  e  tôuti  lis  animau  que  se  movon  sus  la  terro. 

29.  E  digue  Dieu  :  Vès,  vous  ai  donna  touto  erbo  pourtant  semenço  sus 
la  terro,  e  tôuti  lis  aubre  qu'an  en  éii-memc  lou  semcn  de  sa  mono,  pèr  que 
vous  servon  de  nourriture. 

30.  Eà  tôuti  li  b"*stiàri,  à  tout  l'auoelun  dJu  cèu,  e  à  tout  ço  que  viéu  e 
quebouleg.)  sus  la  terro,  iéu  ai  donna  soun  viéure.  E  ansin  fugue  fa. 

31.  E  Dieu  veguè  tout  ço  qu'avié  fa;  e  tout  èro  mai  que  bon.  E  'mé  lou 
vcspre  e  lou  matin,  acô  faguè  lou  jour  sieisen. 

Cr.    D.    M. 


MA   TAFATARELLO 

A     MOUN   AMI    P.    L.     FAFATAIRE 

Si6u  amourous  d'une  chatouno, 
Flourido  coume  un  mes  de  Mai  : 
Dins  Cau-mount  crese  que  jamai 
S'es  vist  chato  tant  galantouno. 

Voudi'iùs  bclèu  sauprc  soun  nouiu. 
E  me  lou  faire  dire  ?...  Ah  !  nouri  ! 

Car,  se  sabiés  lou  noum  de  la  tafatarcllo 
Qu'en  me  dounant  soun  cor  vôu  me  donna  sa  man. 
Segur  la  raubariôs.  Moun  amigo  es  tant  bello 
Que,  s'un  rèi  la  vesié,  sarié  rèino  deman. 

Dins  soun  oustau,  touto  souleto, 

La  ciiato,  bravo  coume  un  sou, 

Gasaio  coume  un  roussignôu 

En  fasènt  courre  sa  navcto. 

Bessai  vos  saupre  soun  oustau  ? 

Te  lou  dirai....  Pas  tant  badau  ! 
Car,  se  sabiés  l'oustau  de  la  tafatarello 
Qu'en  me  dounant  soun  cor  vôu  me  douna  sa  man, 
Segur  la  raubariés.  Moun  amigo  es  tant  bello 
Que,  s'un  rèi  la  vesié,  sariô  rèino  deman. 

E  quand  la  veson  à  la  messo 

Pregant  dins  soun  banc-prcgadis, 

Tôuti  li  sant  dôu  paradis 

Voudrien  l'avé  pèr  beilesso  1 

Vos  que  te  digue  ounte  es  soun  banc  ? 

Es  aquéu....  Passaras  deman! 
Car,  se  sabiés  lou  banc  de  la  tafatarello 
Qu'en  me  dounant  soun  cor  vôu  me  douna  sa  man. 
Segur  la  raubariés.  Moun  amigo  es  tant  bello 
Que,  s'un  rèi  la  vesié,  sarié  rèino  deman. 

S'es  pauro,  es  bello  ;  a  la  sagesse, 

Es  jouino  :  que  voulès  de  mai  ? 

Em'acô  l'amour  dôu  travai  : 

Es  la  proumiero  di  richesso. 

Soun  noum,  soun  banc  e  soun  oustau  ?... 

Li  rasin  te  faran  pas  mau  ! 
Lou  saubras  pas  lou  noum  de  ma  tafatarello, 
Saubras  pas  soun  oustau  e  saubras  pas  soun  banc, 
Car  me  la  raubariés.  Moun  amigo  es  tant  bello 
Que,  s'un  rèi  la  vesié,  sarié  rèino  deman. 

E.   JOUVEAU, 
Gau-mount,  8  de  Janvié,  1876. 

MITA-DE-GAU 

Mita-de-gau  cavavo  un  pous.  En  cavant,  en  cavant,  atrouvè  eènt  cscut. 
Lou  rèi  de  Zibo-zoubo  passé  ^mé  soun  armado,   c  ie  digue  :  —  Que  fas 
aqui,  Mita-de-gau  ? 

—  En  cavant,  en  cavant^  ai  atrouva  cent  escut. 

—  Hoi  !  cent  escut  ?  faguè  lou  rèi  espanta. 

—  Eto,  cent  escut,  de  bèu  louvidor  en  or. 

—  Presto-me-lèi,  Mita-de-gau.  Quand  tournarai  de  la  guerro,  te  11 
rendrai.. 

—  Tenès,  ve-lis-aqui,  ie  respond  Mita-de-gau.  E  ie  douno. 

Au  bout  de  l'an,  Mita-de-gau  maridè  sa  chato,  e  pèr  ie  faire   uno  doto, 
venguè  vers  iou  rèi  ie  demanda  si  cent  escut. 
De-long  doa  camin,  rescontro  lou  loup  qu'anavo  reclaure,  e  que  ie  dis  : 

—  Ounte  vas,  Mita-de-gau,  tant  matin  ? 

—  Vau  à  Zibo-zoubo. 

—  A  Zibo-zoubo  !  e  de  que  ie  vas  faire  ? 

—  L'an  passa,  en  cavant,  en  cavant,  atrouvère  cent  escut,  que  prestère 
au  rèi  ;  e  coume  la  chato  se  marido,  li  vau  querre.  Se  vos  veni,  t'achate  uno 
sounaio  pèr  estreno. 

—  Te  mouques  de  iéu,  Mita-de-gau  !  coume  se  sabiés  pas  qu'ai  gaire 
bcsoun  de  sounaio  !  Mai,  pamens,  se  me  la  croumpes,  tè,  ie  vau. 

—  O,  te  la  croumpe. 

—  Segur  ? 

—  Segur ; 

—  Fai  pessu-pessu. 

—  Tè,  pesé  !  cese  !  à  l'infèr  tout  dubert  ! 

—  He  bèn  !  marcho  :  ie  vau. 

E  tôuti  dous  caminon,  d'acord  coume  dos  abiho. 

Mita-de-gau  èro  escarrabilia  coume  un  lende,  e  landavo  coume  un  poule- 
toun,  tant  que,  dins  rèn  de  tèms,  lou  loup  fugue  desarpiouna  e  digue  cebo. 

—  Se  ie  vas  d'aquéu  pas,  moun  brave  Mita-de-gau,  pos  ana  jouga  'mé  ti 
parié  :  iéu  te  laisse  :  siéu  trop  las. 

—  Sies  las,  coumpaire  ?  Se  sies  las,  fourro-te  souto  ma  co,  te  pourtarai. 
E  zôu  !  lou  loup  s'ajasso  souto  la  co  de  Mita-de-gau,  coume  un  couniéu 

dins  un  clôt  d'éuse. 

Au  bout  d'uno  cstirado,  Mita-de-gau  rescontro  lou  reinard,  que  courrié  la 
patantèino,  e  que  ie  fai  : 

—  Sias  hbn  esfraia,  Mita-dc-gau  !  Ountc  vas  trcpeja  tant  vite,  que  dirias, 
à  te  vèirc,  qu'as  lou  diable  au  quiéu  ? 

—  Vau  à  Zibo-zoubo. 

—  A  Zibo-zoubo,  bèu  bon  Dieu  !  Eh  !    dc-quc  ie  vas  faire  ? 

—  L'an  passa,  en  cavant,  en  cavant,  atrouvère  cent  escut,  que  prestère  au 
rèi  ;  e  couine  la  chato  se  maiido,  li  vau  querre.  Se  vos  veni,  es  la  fiero  : 
mancara  pas  badaire  e  ie  faras  ti  freto. 

—  As  resoun,  ie  sounjave  pas.  Vène,  ancn-ie. 
E  tout  en  s'adraiant,  estaquèron  soun  bout. 

Mita-de-gau  levavo  lou  pèd  net,  e  trepavo  coumc  un  perdigau,  Lou  rei- 
nard  ie  tenguô  proun  tèsto  uno  belle  passade,  mai  pau-à-pau  calé,  carguè 
lou  gros  alen,  e  boufè  pièi  coume  uno  talabreno. 

—  Quau  diàussi  te  tendrié  pèd,  se  i'anaves  d'aquéu  pas?...  Se  ie  vas 
d'aquéu  trin,  pos  fila  davans.  Siéu  adeja  las  coume  un  chin. 

—  Se  siés  trop  las,  te,  fourro-te  dins  ma  cresto. 

E  zôu  !  lou  reinard  s'amago  dins  la  cresto  de  Mita-de-gau,  coume  un 
auceloun  dins  soun  nis. 

Un  pau  pu  liuen,  Mita-de-gau  atrovo  lou  Rose  qu'anavo,  tresanant  d'a- 
mour, se  marida  emé  la  mar  bluio. 

—  Hoi  I  ie  fai  lou  Rose,  eh  !  mounte  vas,  Mita-de-gau,  que  sies  tant  afe- 
ciouna  ? 

—  Vau  à  Zibo-zoubo. 

—  Vas  à  Zibo-zoubo  !..  E  que  tron  ie  vas  faire  ? 

'—  L'an  passa,  en  cavant,  en  cavant,  atrouvère  cent  escut,  que  prestère 
au  rèi  ;  e  coume  la  chato  se  marido,  li  vau  querre.  Se  vos  veni,  pague 
fuieto . 

—  Siegae,  digue  lou  Rose. 

E  se  bouton  à  camina.  Lou  Rose,  lou  Rose  grand,  lou  grand  Rose,  pèr 
ie  teni  lou  cop,  barrulavo  e  barrulavo  sis  èrso  tant  que  sis  aigo  venien  es- 
pesso  e  treblo  coumc  de  mourtié,  talamen  que  se  s'arrcstèsse  pas  lèu,  n'èro 
plus  qu'un  grand  garrouias. 

—  Fau  avé  la  pèsto  au  mourrc  pèr  camina  tant  vite  1  Quau  vos  que  s'aboule 
emé  tu  ? 

—  Se  sies  las.  Rose,  tè,  fourro-tc  dins  moun  ventre  :  te  pourtarai. 

E,  zôu  !  lou  grand  Rose  s'encafourno  dins  lou  ventre  de  Mita-dc-gau,  que 
fuso  coume  un  fum. 

Dins  un  vira-d'iue,  Mita-de-gau  fugue  arriba  vers  lou  rèi. 

—  Lou  rèi  soupavo  emé  téuli  si  gènt. 

—  Bon  vèspre  en  tôuti,  digue  Mita-de-gau.  Eh  bèn  !  ie  sian,  ie  sian  en 
fatigo  ? 

—  Ai  !  faguè  lou  rèi,  es  tu,  Mita-de-gau  ?  Eh  !  que  bon  vent  t'adus  d'a- 
quéstis  ouro  ? 

—  Vône  pèr  ço  que  sabès^  de  Tan  passa... 

—  Ah  !  o  !...  Sies  brave,  as  bèn  fa.  Tè,  bouto-t'aqui,  soupo,  e  pièi  par- 
laren. 

Mita-de-gau  s'ataulo,  e  lou  moulin  trisso,  car  fau  vous  dire  que  i'avié  un 
tian  de  faiôu  que  vous  embaumavo. 
Quand  lou  rèi  veguè  que  Mita-de-gau  avié  lou  ventre  plen,  ie  digue  : 

—  Eh  bèn  !  Mita-de-gau,  vènes  donne  pèr  aquéli  cent  escut? 

—  Devinas,  Sire  lou  rèi  ! 

—  Fau  te  dire,  moun  bel  ami,  que  siéu  proun  en  gèino  d'aquest  moumen. 
Lou  veses  coume  iéu,  la  plôuvino  a  tout  brûla,  li  vigno  soun  morto^  li  car- 
doun  soun  à  cop  de  capèu,  li  garanço  soun  estrasso  de  marca,  11  rentié  fan 
quinquinello.  Te  poudrai  belèu  pas  tout  douna.  —  Dins  tout  ac6,  Jaque  dôu 
Mas-nôu  m'a  di,  l'autre  jour,  qu'avié  vendu  soun  blad,  qu'entre  que  i'au- 
ricn  ensaca,  m'adurrié  li  sou.  Deman  ie  mandarai  dire,  e  se  l'an  paga, 
belèu  te  dounarai  tout. 

—  Oh  !  digue  Mita-de-gau,  s'es  ansin,  esperarai  :  siéu  pièi  pas  tant,  tant 
pressa  !...    Esperarai,  Sire  I 

—  Es  pas  lou  tout,  repren  lou  rèi  :  ai  pou  que  siguen  court  de  lié,  e  que 
te  faguen  jaire  à  la  jasso. 

—  H6u  !  ie  respond  Mita-de-gau,  qu'acô  siegue  pas  vosto  peno  ;  cou- 
charai  ounte  voudrés,  Sire,  e  bèn  d'ounour  aurai. 

Coume  avié  di  lou  rèi,  Mita-de-gau  anè  jaire  à  la  jasso.  Fugue  pas  plus 
lèu  desvesti,  que  lis  aret  s'amoulounon,  picant  dôu  pèd,  e  zôu  !  sacon  lou 
paure  ]\Iita-dc-gau,  que  lèu  aubouro  la  couvo,  e  crido  au  loup  :  Vène 
m'apara. 

Lou  loup  sort  e  sagato  li  môutoun. 

Mita-de-gau,  l'endeman  de  matin,  cmé  l'aubo  cantavo.  Lou  rèi,  quand 
l'ausiguè,  fugue  tout  espanta  :  s'èro  pensa  que  li  môutoun,  dins  la  niue, 
l'ensucarien  à  cop  de  bano. 

—  Es  egau,  se  dis  lou  Sire  !  aniuc,  lou  farai  jaire  cmé  li  galino,  que  lou 
bequetaran  e  ie  derrabaran  lis  iuc. 

Ço  que  faguè  :  après  lou  soupa,  (uno  gardiano  à  so  lipa  li  dct),  lou  man- 
don  jaire  au  galinié.  Pas-pu-lèu  ie  fugue,  que  li  gau  s'engalinon,  fernjsson 


de  l'alo,  e  ie  sauton  sus  la  cresto  à  cop  d'arpo  e  de  bè.  Quau  vous  a  pas  di 
que  revihon  lou  reinard,  tout  just  quand  Mita-de-gau  ie  bramavo  :  Reinard  ! 
rcinard  !  vène  lôu  m'apara. 

Lou  reinard  sor  de  la  cresto,  sauto  sus  ii  galino,  c  fai  dôu  galinié  un 
orre  cementèri  ! 

Quand  la  dindicro  ^venguè  l'endeman  traire  i  galino,  e  que  vcguè  tau 
chaple,  ai  !  pauro  !  n'aguè  li  tressusour,  e  cujè  toumba  d'un  mourimen 
de  cor  !  e,  pleurant,  s'entournè  counta  tout  au  rèi,  que  n'aguè  grando 
douleur.  Rouvihè  proun...  mai  poudié  pas  trop  se  plagne  :  l'avié  vougu. 
Tambèn,  destimbourla,  travaiavo  de  tèstopèr  paga  Mita-de-gau  c  Fonmanda. 

Anavo  e  venié  de  long  en  large  dins  la  basso-court,  en  parlant  tout  soulet, 
quand  rescontro  lou  mitroun  qu'anavo  à  la  bouscatiero  querre  uno  bourrèio 
pèr  caufa.  L'arrèsto  e  ie  vèn  :  Digo,  Brulo-pan,  tu  que  sies  un  escapoucho, 
coume  fariés  pèr  te  desfaire  de  Mita-de-gau,  un  moustre  que  me  fai  tripet- 
pelôri  ? 

—  Tenès^  bèu  Sire,  se  voulès  ôublida  la  fournado  que  faguère  chouio  e 
me  rèn  rabatre,  vous  donne  un  bon  counsèu. 

—  Parle,  respond  lou  rèi. 

—  Eh  bèn  !  mèstre,  mandas-lou  jaire  dins  moun  four  :  enterin  que  dour- 
mira,  garnirai  bèn  plan,  boutarai  fio,  e  deman  matin,  sarés  ravi  de  ma 
fournado. 

Aquelo  niue,  lou  mandèron  jaire  dins  lou  four  ;  trc  que  penequè,  Brulo- 
pan,  coume  avié  di,  vèn  plan-plan  garni  lou  four  e  bouta  fio. 

Mita-de-gau,  que  dourmié  coume  un  innoucènt,  gounfla  pèr  la  tubèio,  se 
reviho  en  tussissènt.  De  pou  de  s'estoufa,  subran  laclio  un  boutoun......  e 

lou  Rose,  lou  grand  Rose,  ourlant,  rapide,  escumant,  desboundo,  emporte 
tout,  la  taulo,  la  porto,  la  pastiero  e  lou  mitroun,  que  s'arrambo  à  la  baragno 
coume  un  clôt  de  rambiuei. 

Aqui,  lou  rèi  n'aguè  proun  !  Vendeguè  li  jouièu  de  la  rèino  ;  paguè  Mita- 
de-gau,  que  s'entournè  countènt  de  n'escapa,  li  braio  neto,  gràci  i  très 
coumpaire  e  coumpagnoun  qu'avié  rescountra  long  dôu  camin. 

Ço  que  provo,  mi  bèus  ami  de  Dieu,  que  quand  sias  pèr  camin,  fau  tou- 
jour  faire  mounta  li  gènt  que  van  à  pèd  e  que  soun  las. 

ANSÈUME   MATHIEU. 
Avignoun,  Setèmbre  1877. 


Se  vous  lâchas  di  pèd,  tenès-vous  bèn  di  mant 

SUS    UNO    ESTELLO 

Quand  la  niue  davalo  amourousamen, 
Que  li  brut  dôu  jour  s'esvanon  dins  l'aire, 
Proumte,  moun  regard  cerco  au  fiermamen 
L'estello  que  sabe  e  qu'a  milo  csclaire. 

Lou  front  dins  la  man  clina,  loungamen 
Me  chale  de  vèire,  esperit  sounjaire^ 
Aquel  lue  divin  que  me  tèn  d'a-ment 
Coume  pèr  legi  dins  moun  cor  amaire. 

Tant  que  lusiras  e  tant  que  viéurai, 

Bel  astre  d'argent,  iéu  t'amirarai. 

En  mandant  vers  tu  tôuti  mi  pensado  ; 

Car,  en  te  parlant,  parle  à  l'Infini, 

E  dins  ti  belu  vese  à  iéu  veni 

La  Muso  que  tèn  moun  amo  abrasado. 

LEOUNTINO    GOIRAND, 

Felihresso  d'Areno. 
Aies,  28  d'Avoust,  1877. 


Ais,  18  de  Mai,  1876. 


LA   PROUVENÇALO 

Ei  piano  dôu  cèu,  quand  souleio 
Mars,  durbènt  lei  griéu  risoulet, 
Lou  pimparrin  souino  à  l'aureio 
Soun  cant  dous  o  cascarelet. 

Acano  sa  blanco  liéurèio 
L'araendié,  sout  lou  ventoulet  ; 
L'azurenco  flous  de  l'idèio 
S'espandis  ei  pèd  dei  coulet. 

Estavouirant  sa  campaneto, 

La  Prouvençalo  fa  ligueto 

'Mé  soun  uei  blu  sus  lou  sôu  verd 

Troubaire,  s'avias  la  Cigalo, 

Lei  felibre  an  la  Prouvençalo 

Coumo  simbèu  dei  flàmei  vers. 

J.-B,    GAUT. 

LI  MERAVIHO  POUPUIARl 

Dins  l'antiqucta  i'aviô  sèt  mounumon  talamcn  grand  c   bèu  que  l'on  lis 
apelavo  li  Sèt  meravîho  dou  mounde.  Ero  : 

1°  Lou  Mausoulèu,  que  la  rèino  Artcraiso  faguè  basli  à  soun  espous,  dins 
la  vilo  d'Alicarnas  ; 

2o  Lou  Temple  de  Jerusalèn,  auboura  pèr  Salainoun  au  véritable  Dieu  ; 

3»  Lou  Temple  d'Efèse,  coustru  pèr  Ctesifoun  à  l'ounour  de  Diano  e  pièi 
brûla  pèr  Eroustral  ; 

4°  Li  barri  de  Babilouno,  que  poudien  quatre  càrri  ie  passa  dessus  de- 
front; 

5°  Lou  Jupiter  de  Fidias,  dins  la  vilo  d'Oulimpo  ; 

6»  Lou  Coulosse  de  Rode,  estatuo  d'Apouloun  que  li  bastimen  de  mar  ie 
passavon  entre  cambo  ; 

7»  Li  Piramido  d'Egito^  que  soun  encaro  drcclio,  à-n-uno  lègo  dôu  grand 
Caire. 

En  Prouvènço,  la  Font  de  Vau-cluso  es  coumtado  coumunamen  au  noum- 
bre  di  meraviho  dôu  mounde. 

Autre-tèms  se  parlavo  peréu  di  Sèt  meraviho  dou  Doufinat,  qu'es  sèt 
curiousita  de  la  nature.  Ve-leis-eici  :  la  Tourre  sens  vérin,  la  Mountagno 
inacessiblo,  li  Cubo  de  Sassenage,  la  Mauno  de  Briançoun,  la  Font  que 
brulo,  la  Font  de  vin,  emô  la  Font  qu'anôuncio  la  carestiè  o  l'aboundànci. 

Dins  lou  siècle  segen,  se  disié  pèr  prouvèrbi  que  li  quatre  meraviho  de 
Toulouse  èron  : 

Lou  Bazacle,  Sant-Sernin, 
La  bello  Paulo,  Matelin. 

Lou  Bazacle  es  un  moulin  mougu  pèr  la  Garouno;  Sant-Sernin  es  la  cate- 
dralo  ;  la  bello  Paulo  ère  uno  damo  célèbre  pèr  sa  bèuta,  e  Matelin  èro 
un  menestrié  que  fasié  dansa  la  vôuto. 

Li  Coumpagnoun  dôu  tour  de  Franco  an  peréu  si  meraviho  que  mancon 
pas  de  vesita,  pèr  eisèmple  :  lou  Pont  dôu  Gard,  lis  Areno  de  Nimes,  la 
Troumpo  de  Mount-pelié,  la  Viseto  de  Sant-Gile,  lou  Palais  d'Avignoun,  la 
Glèiso  de  Sant-Meissemin  emé  la  Santo-Baumo. 

liai  en  foro  de  tout  acô,  i'a  dintre  chasco  vilo  uno  curiousita  qu'es  celèbro 
dins  lou  pople,  e  que  li  vouiajour  (coume  dirian  soudard,  mesteirau,  carretié) 
se  fasien  autre-tèms  un  devô  d'ana  vèire.  Ve-n'eici  un  escapouloun  : 

A  Marsiho,  es  un  dôufîn  qu'es,  parois,  esculta  sus  la  porto  dôu  fort  Sant- 
Jan.  E  s'anas  à  Marsiho,  e  que  noun  anés  vèire  acô,  li  galejaire  vous  diran 
qu'avès  pas  vist  Marsiho. 

En  Arle,  es  la  Vouto  de  la  coumuno,  que,  veritablamcn,  es  un  pedas  do 
pèiro  poulidamen  taia.  L'Armana  prouvencau  de  1855  a  douna  la  legèndo 
relative  à-n-aquéu  travai. 

A  Tarascoun,  es  Jan  Cueisso,  un  menistre  déu  rci  Rcinié,  qu'es  alounga 
en  pciro  sus  sa  toumbo  dins  la  croto  de  Saato-Marto.  Lou  bon  pople  pré- 
tend qu'es  l'architèite  de  la  glèiso. 

A-z-Ais,  es  la  Font  caudo  que  se  trobo  sus  lou  cous. 

En  Avignoun,  es  Jacoumart,  que  pico  lis  ouro  au  grand  reloge. 

A  Carpentras,  es  la  Boulo  di  Rat  :  uno  boulo  de  pèiro  qu'es  sus  la  pichoto 
porto  de  la  glèiso  de  Sant-Sifren,  emé  de  gàrri  tout  à  l'entour 

A  Perno,  èro  lou  Cat,  que  se  vesié  pèr  tèms  au  guidoun  dôu  reloge, 
d'ounte  vèn  lou  moutet  :  aut  counie  lou  Cat  de  Perno. 

A  Narbouuo,  es  la  Granouio  :  uno  granouio  en  mabre  que  se  trobo  es- 
crincelado  au  founs  dôu  benechié  de  la  glèiso  de  San-Pau. 

A  Carca.osouno,  es  lou  Pous  de  Cièuta,  que  jamai  res  n'a  trouba  lou  founs. 

A  Mende,  es  la  Campano  que  sèt  groulié  podon  ie  travaia  dcssouto. 

A  Beziés,  es  Pepesu,  estatuo  d'un  capitàni  que,  pèr  entendre  dire,  aparè 
la  vilo  contro  lis  Angles. 

A  Grenoble,  es  Grenoble,  noum  poupulàri  d'un  ome  en  brounze  qu'es  sus 
la  plaço  dôu  marcat  e  que  représente  Erculc. 

A  Toulouse  enfin  es  Toulouso,  qu'es  mai  uno  estatuo  que  l'on  vèi  au 
Capitôli  (belèu  Clcmènço  Isauro). 

A  prepaus  de  Toulouso,  veici  ço  qu'arribè  en  très  Tarascounen,  Il  fraire 
Vcran  la  Mort,  qu'èron  très  oumenas  gaiard  coume  de  tourrc.  L'cinat,  à  ço 
que  m'an  di,  aubouravo  douge  quintau. 

Un  jour  qu'èron  à  Toulouso,  car  èron  carretié,  s'anèron  permena  jusqu'à 
la  coumuno,  e  dins  la  premiero  salo  veguèron  l'estatuo  apclado  Toulouso. 
E  'm'  acô  se  diguèron  : 

—  Voulès  qu'aubouren  Toulouso  ? 

—  Dau  !  aubouren  Toulouso  !... 

E  lou  j)lus  jouine  s'avance,  l'arrapè  à  crèbo-cor;  mai  tout-bèu-just 
l'eigrejè. 

—  A  tu,  Cadet,  digue  tout  en  prenènt  alen. 

Lou  cadet  s'avance,  l'agantè  à  la  brasseto,  e  la  boute  sus  si  geinoui.  Mai 
poudié  plus  la  leva  d'aqui.  Alor  venguè  l'einat,  que  prenguè  Toulouso  en 
pes  e  la  remeteguè  sènso  peno  à  sa  plaço. 

Aquéli  Veran  la  Mort  an  encaro  de  felen  à  Tarascoun.  Lou  subre-noum 
que  porton  apartèn  à  l'istori.  Perqué  ie  sian,  fau  que  vous  digue  d'ounte  vèn. 

Un  jour,  souto  Enri  IV,  dins  lou  tèms  de  la  Ligo,  un  brave  tarascounen, 


que  ic  disicn  Vcran,  intrè,  à  la  vesprado,  vers  li  Prcsicadou,  p6r  faire  si 
preiero.  En  pregant  Diôu  s'endourmiguc  ;  e  quand  se  reviliè,  la  glèiso  èro 
barrado.  Alor  s'anc  amaga  dins  un  counfessiouna  pèr  espéra  lou  jour.  Mai 
veici  qu'à  micjo-niue  veguô  bada  'no  porto,  e  'm'  ac6  dins  la  glèiso  intrèron 
à  cha  un  uno  sequëlo  d'orne  emô  de  lôngui  raubo,  em6  de  capouchoun,  que 
venien  couspira  pèr  durbi  à  la  Ligo  li  pourtau  de  la  vilo.  Veran  ausiguètout 
c  retenguè  lou  mot  de  raliamen  qu'èro  :  la  mort.  L'endeman  de  matin, 
tre  que  la  glèiso  fugue  duberto,  anè  tout  dre  trouba  li  Conse  e  décelé  la 
couspiracioun.  Li  counjura  fuguèron  sesi.  Lourèi,  dis  la  crounico,  recoum- 
pensè  Veran,  e  Fescais-noum  La  Mort  ie  toumbè  plus.  Si  descendent  lou 
porton  encaro. 

G.  D.  M. 


BRINDE 


POURTA     DINS     LA     GRANDO      ASSEMBLADO      DOU      FELIBRIGE, 
LOU    21     DE     MAI,     1876 

Messies  e  gai  counfraire, 

Leissant  de  caire  pèr  lou  moumen  li  lausenjo  de  la  lengo  nerviouso  di 
Catalan,  —  bèn  segur  eiretiero  veritablo  d'aquelo  dis  ancian  Troubaire,  que 
tèn  de  tant  noutàbli  successeur  dins  li  Balaguer,  li  Quintana,  li  Briz  e  li 
TORRES,  —  me  permetrés,  parai?  de  pourta  'n  brinde  que  me  chalopersou- 
nalamen,  e  que  s'acordo  que-noun-sai  emé  mi  ravacioun  li  mai  couralo. 
Vole  brinda,  Felibre  !  au  titre  soubeiran  de  l'idiomo  de  Mirèio  e  de  Ca- 
lendau,  acô  's  à  dire  dôu  dous  parla  d'Avignoun  e  d'Arle.  Lenguisticamen , 
es  bèn  poussible  qu'aquest  idiomo  noun  siegue  qu'un  «  sous-dialecte  » 
entre  forço  autre  de  la  grande  famiho  de  la  Lengo  d'O  ;  mai  m'es  avis 
(e  quau  ausara  me  dire  lou  countràri?)  que,  coume  lou  pichot  Benjamin, 
mignot  dôu  vièi  Jacob,  aquéu  dialèite  bèn-astra  es  de  longo  toco  devengu, 
pèr  dre  de  counquisto  e  de  glôri,  —  pèr  la  gràci  de  l'engèni  e  l'amiracioun 
di  dous  emisfèri,  Prince  e  Majourau  entre  tôuti  si  fraire. 

Beve  dounc  de  grand  cor  à  la  creissènço  de  soun  trelus,,  en  fàci  di  litera- 
turo  mouderno  !  Beve  peréu  is  espérance  que  m'enauron  —  qu'eu  tèngue  lou 
scètre  felibren  mai-que-mai  ;  e,  dins  l'interès  de  l'ordre  e  dôu  bon  prougrès 
dôu  Miejour,  qu'eu  lou  tèngue  toujour  em'  uno  voie  e  uno  vigour  cesa- 
renco  I 

W.-G.   BONAPARTE-WYSE. 

FILOUSOUFIO 

AU  COUNFRAIRE  ANTÔNI  BOYER,  DE  L'AL'BO 

Le  silence  et  l'adoration,  voilà  le  cri  de  ma 
science.  C'est  la  sagesse  et  c'est  la  foi. 

JULI    GIÈRA. 

Coume  l'aucèu  sus  la  branco, 
Toujour  cantan  près  dôu  las  : 
I  joio  d'eici-de-bas 
l'a  toujour  quicon  de  manco  ! . . 

Encaro  un  estiéu  passa, 
Encaro  un  ivèr  qu'arribo, 
Sènso  entrevèire  la  ribo 
Ounte  posquG  me  pausa. 

Ma  nau  crucis  ;  li  tempèsto 
L'emporton  dins  li  re\  ou .... 
M'avèngue  ço  que  Dieu  vôu  : 
Sout  sa  man  courbe  la  tèsto. 

Sèr  de  rèn  de  se  lagna 
E  mau-dire  de  la  vido  : 
Sauclen  dôu  mies  li  caussido, 
Dieu  £cardo  li  samena. 


(Tira  d'Amour  e  Plour). 


ANFOS  TA VAN. 


LOU   VERGANIE 


Avès  tôuti  couneigu  lou  vièi  Jan  Touto-obro,  qu'adoubavo  li  paro-plueio, 
la  terraio  asclado,  li  canestcllo  routo  c  li  panié  trauca. 

Un  jour  que  lou  paurc  orne  acampavo  de  vergan  dins  lis  isclo  de  Cau- 
mount,  lou  gardo  l'aganto  : 

—  Quau  vous  a  douna  la  permessioun,  ic  fai,  d'acampa  de  vergan  dins 
aquéstis  isclo  ? 

—  Mise  Misèri,  ie  respond  lou  vièi,  tranquile  coume  Batisto. 

—  Alor,  es  diferènt,  e  m'escusarôs,  répliqué  lou  gardo.  Aviéu  toujour 
creigu  qu'aquest  iscloun  èro  de  la  coumuno. 

LOU    CASCARELET. 


Aies. 

PLANG 

[d'après    UNO    ESTAMPO) 

Oh  !    que  l'amoui-  tant  bèu  fugue  un  pantai  qu'dmbulo  f 

T.   AUBANKL. 


Vos  plus  l'cstrc  moun  calignaire, 
Que  de  iéu  te  souvènes  plu  ? 
Mi  dous  poutoun  s'envan,  pecaire  ! 
Coume  un  vôu  de  parpaioun  blu  ! 

Ounte  sies,  douço  esbalauvido, 
Vcrdo  scsoun  de  mis  amour  ? 
Tant  bello  alor  èro  ma  vido  ! 
Aro  tant  sourne  soun  mi  jour  ! 

Pamens,  te  n'en  remembres,  digo, 
Que  me  disiés  :  «  M'ôublidcs  pas  ! 
Te  vole  pèr  ma  douço  amigo...  » 
Oh  !  perqu'ansin  m'avé  troumpa  ? 

Quant  de  fes,  tristo  e  sounjarello, 
Tau  pcnsamen  me  fai  soufri  ! 
Dôu  desfèci  que  me  bourrello 
Mai  d'un  cop  ploure  à  n'en  mourij 

E  tu,  cause  de  mi  lagremo, 
Se  vos  li  seca,  quauque  jour, 
Belèu  moun  paure  cor  de  femo 
Sara  v6use  de  soun  amour  ; 

Car  dintre  iéu  l'ai  estremado 
La  puro  flamo  au  divin  rai, 
E  se  me  dises  :  «  Moun  amado  !  » 
Sara  plus  tèms  :  noun  te  croirai... 


LEOUNTINO   GOIRAND, 
Felibresso  d'Areno. 


Terro  negro  porto  bon  blad. 

LOU  GRATIGE 

Janetoun  se  louguè  pèr  servi  mèstre. 

—  Farés  la  cousine,  ic  digue  soun  Moussu,  lis  obro  de  l'oustau,  lié, 
chambro,  etc,  e  vous  baiarai  cent  escut  e  la  vide. 

—  Moussu,  digue  Janetoun,  farai  tout  ço  que  voudras,  mai  me  reserve 
lou  gratige. 

—  Grato-te  tant  que  voudras  :  acô-d'aqui  es  toun  afaire... 

E  'm'  acô  vous  trouvarés  que  quand  Moussu  la  coumandavo  : 

—  Janetoun,  anas  à  l'aigo... 

S'acô  i'agradavo  pas,  Janetoun  respoundié  : 

—  Moussu,  me  grate  ! 

—  Janetoun,  couchas  ii  mousco... 

—  Moussu,  me  grate  ! 

—  Janetoun,  venos  me  teni  lou  front,  qu'ai  lou  bèmi... 

—  Moussu,  me  grate  ! 

E  lou  paure  Moussu,  fali6  que  pacientèsse,  pèr-ço-que  la  chambourdo 
s'èro  reservado  lou  gratige. 

Ço  que  fai  vèire  que,  dins  li  pache,  fau  bèn  faire  atoncioun  de  pas  s'en- 
gavela. 

LOU  GASCARELET. 


LEI    FOUGADO 

A   M.    CLEMENT  JANIN,     A   DFÏOUN 
I 

Patroun  Semian,  lou  paire,  es  un  vièi  bateliô 
Que  barroulo  la  mar  despuei  que  pouerto  braio. 
Louis,  soun  fiéu,  a  vint  an.  —  Esclau  de  l'atelié, 
Fade  tauro,  de  brès,  de  coumodo,  de  lié 
E,  la  varlopo  ei  man,  tout  lou  franc  jour  travaio. 

Bràvi  gènt  !  e  pamens  Louis  es  bcn  malurous  : 
Aimo  de  tout  soun  couer  sa  vesino,  Soufio 
La  taiuso  en  renoun,  lou  pu  bcu  brin  de  filio  ; 
Mai  friqueto  à  chabi  vint  parèu  d'amourous. 
Pèr  elo,  un  menusié  sèmblo  pas  proun  courons. 

Vias  d'cici  lou  tablèu  :  soun  dcsavia,  pccaire  ! 
Louis  pren  plus  ni  plesi  ni  voio  à  soun  travai  ; 
B  dcgun  vous  dira  la  tristcsso  âôu  paire 
En  vcscnt  soun  pitouet  que  plouro,  manjo  gaire. 
Que  ris  pas,  canto  plus...  e  que  duerme  pas  mai. 

Un  batelié  saup  pas  parla  coumo  un  cvesque  : 

Un  jour,  Semian  cridè  :  «  Cabestan  de  bouen  Dieu  ! 

«  Soufio  a  trou  de  nas.  Fau  qu'aquôu  pèis  si  pesque. 

«  Vau  esca  mei  musclau.  Laisse  veni  Pestiéu. 

«  Jùri  sus  moun  timoun  que  lou  pèis  sera  ti6u.  » 

II 

Sant  Jan  a  passa.  Juliet  briho  ; 
Lou  soulèu  vous  abro  la  peu, 
E,  pusque  sus  terro  tout  griho, 
Vivo  la  mar  ei  bord  tant  bcu  ! 
Pèr  batelado,  sus  la  ribo, 
Lou  dimenche,  lou  pople  arribo  ; 
Lei  roucas  li  servon  d'abri. 
Susant,  trempa  coumo  une  soupo. 
D'autre,  à  pèd,  li  vcnon  pèr  troupo 
En  sautant  coume  de  cabrit. 

Sus  l'aigo  de  barco  cuberto, 
Pu  bluro  que  lou  fermamen, 
De  l'estiéu  la  fèsto  es  duberto, 
E  durara  très  mes  au  men. 
Lou  long  dei  plajo,  de  tout  caire 
Fouligaudejon  lei  nedaire 
Pèr  la  caniculo  escaufa; 
E  mi  càrgui  pas  de  vous  dire 
Lei  farço,  lei  crid  e  lei  rire, 
Lei  ripaio  que  li  si  fa. 

Sian  sièis  milo  en  pleno  fôucado, 
E  de  rèn  si  fau  estouna  ; 
L'a  tant  de  camiso  traucado, 
De  coursage  desboutouna. 
Tant  d'espalo,  de  bras,  de  cambO;,, 

Que  Fuei  dôu  curiéu  li  s'arrambo 
E  n'en  jouïs  en  liberta. 
Mai  prenès  garda  :  sus  lei  fiho 
Vihon  lei  paire  de  famiho, 
E  faurrié  pas  li  si  fréta  ! 

L'un,  au  bord,  cerco  d'arapeto, 
Vo  bèn  s'espignasso  eis  ôussin  ; 
Pèr  faire  lei  tamboureleto, 
L'autre  pren  Faugo  pèr  couissin. 
Pèr  leis  enfant,  qu'en  terro  laisse, 
L'orne  pesco  la  boui-abaisso 
Au  large,  dins  soun  bateloun  ; 
E  sus  la  sablo,  entre  doues  pciro, 
La  fremo,  qu'à  miejour  lou  guèiro, 
Tèn  lest  lou  fuec  e  lou  poueloun. 

Puei  vèn  la  marlusso  fregido, 

Lou  saussissot,  lei  pementoun,, 

E  lei  poumo-d'amour  facido, 

E  lei  roundello  de  méutoun  ; 

Puei  lei  pastèco,  leis  arange. 

Anen  !  que  cadun  bègue  e  manje, 

Lei  rèire  coumo  lei  j  ou  vent  ! 

Es  la  fèsto  de  tout  lou  mounde  ! 

—  Ah  !  ço,  e  patroun  Semian  ?  quetounde? 

E  lou  paure  Louis  ?  que  devôn  ? 

III 

La  nue  dôu  quienze  Avoust  barluguejo  d'estello. 
Très  ouro  déu  matin.  L'aubo  si  desparpello. 
t  Jan  !  Mieto  !  Jôusè  !  Mario  !  Louis  !  Miquèu  !  » 
Qu'es  aquéu  branlo-bas  ?  que  tron  l'a  pèr  carrière  ^ 
De  tôutei  leis  oustau  bacèllon  lou  martèu. 
Jamai  uno  fôucado  a  fa  tant  d'estampèu. 
Dirias  que  lei  Prussian  fan  sauta  lei  poudrière. 
Soufio,  —  oh  !  lou  soulèu  levant  es  pas  pu  bèu  !  — 
S'es  facho  tant  tira  la  manclio,  qu'au  batèu, 
Fièro  e  l'èr  languissent,  si  rende  la  darniero. 

Casco  vogo.  Somian  !  Souco  dur  sus  Ici  rèm  f 

P6r  li  juga  lou  tour  t'a  faugu  loucço  tèm  ! 

Mai  sies  un  fin  ratié,  Vourriés  pesca  l'anguiero. 

Aro,  toun  fiéu  c  tu  dcvès  èstrc  countènt. 

Car  l'anguiero  au  musclau  morde,  e  la  tenès  bèn. 

IV 

De  la  rado  a  cbauji  la  plus  flamo  caranco. 
Despasso,  en  acoustant,  lou  mat,  lou  planto  dre 
En  terro,  fa  la  tendo  cmé  la  vuelo  blanco  ; 
Puei,  calo  loi  paniô  de  pcsco  au  bouen  endré. 

Rafrescas-vous  lou  sang  dins  l'aigo  bluro  e  claro, 
Jouinesso  !  amusas-vous,  carignas  tout  lou  jour. 
Mai  l'estouma  viéu  pas  de  cansoun  e  d'amour  : 
Fau  que  manjés.  La  fam  esclatara  tout-aro. 

Coumo  poudès  pensa,  venguè  lèu  Fapetit. 
D'ana  tira  dôu  founs  lei  panié  de  girello 
En  fôucado,  l'ounour  revèn  à  la  pu  bello, 
E  Faguè  qu'uno  voues  :  «  Soufio,  embarco-ti.  » 

Saio  !  tiro  !  a  pas  proun  de  forço.  —  A  la  rescousso 
Semian  vôn.  Lou  batèu  si  coucho  coumo  un  jounc, 
Fa  semblant  de  toumba,  li  doul^lo  la  secousso  : 
Oh  !  que  crid  !  tôutei  dous  avien  fa  lou  plounjoun  ! 

Louis  va  sabié,  e  Louis  coume  un  raquin  nedavo  ; 
Sus  Soufio  arribè  coume  un  lamp,  la  prenguè, 
E,  sus  lou  bord,  ounte  la  foulo  l'esperavo, 
Dins  sei  bras  triounfant  mourènto  l'aduguè^! 

Que  de  souin,  de  caresse  à  la  pauro  negado  ! 

E  tôutei  de  li  dire  :  «  Oh  !  que  pourit  parèu 

«  Farias  !  Louis  t'aimo  tant  !  Es  eu  que  t'a  sauvado. 

«  Poues  plus  faire  autramen,  fau  que  lou  sauves  eu. 

E  la  bollo  f'riv'jueto  encaro  toute  palo, 
Sa  mail  l'roju  sarrado  entre  lei  man  de  Louis, 
Repauso  douçamen  lou  front  sus  soun  espalo 
E  sa  bouco  à  i'auriho  enfîn  souspirè  :  «  Voui  !  » 

Dôu  tèms,  patroun  Semian  fasié  seca  soun  linge, 
E,  lou  ventre  au  soulèu,  contro  un  roucas  vesin, 
Souto  capo  plouravo  e  risié,  lou  vièi  singe, 
Urous,  que  lou  bouen  Dieu  cro  pas  soun  co,usin  ! 

Parlas  de  noço,  après  ?  de  crid,  de  farandoulo  ? 
De  dina  sènso  perdre  un  soulet  coup  de  dent  ? 
De  trinca  lou  barriéu  que  sus  l'augo  redoulo  ? 
Parlas  de  s'embrassa,  d'ôublida  l'acidènt  ? 

Elousero,  au  retour,  tout  lou  mounde  cantavo. 
E  darrié  lou  timoun  en  cascado  de  fue, 
Lou  fousforc  de  l'aigo  embrasavo  la  nue... 
Ero  lou  paradis  que  lou  batèu  pourtavo  ! 

V 

Gais  ami,  que  liges  l'Armana  d'Avignoun, 
Vàutrei  tambèn,  sigués  tôutei  de  la  barcado  ; 
Sian  tôutei  prouvencau,  sian  tôutei  coumpagnoun  : 
Baten  tôutei  dei  man  ei  nôvi  dei  Fôucado  ! 

CHARLE   PONGY. 
Touloun,  1877. 


Se  Dieu  tournavo  en  terro,  abitarié  Beziés... 
(Pèr  i'èstre  mes  en  crous  uno  segoundo  fes). 


LOU  MAU  DE  DENT 

Soun  moucadou  sus  li  bouco  e  brandant  la  tèsto,  la  pauro  Garidet,   anè 
vers  l'abouticàri  : 

—  Ai  !  ai  !  ai  !   Moussu  l'abouticàri,  ai  !  de  ma  dent  !  n'en  vènc  folo  ! 

—  Asscto-te,  ma  belle  cbato. 

—  Ai  !    de  ma  dent,  n'en  pode  plus  !  fretas-me-ie  16u  de  Paigo...  ai  !  ai  1 
ai  !...  d'aquclo  aigo  que  me  n'en  frcterias  l'autre  an,  c  que  tant  me  soulnjc. 

- —  Qucto  aigo  vos  dire,  Garidet  ? 

—  Vès,  la  prenguerias  dins  aqucl  arniàri,  aqui  contro,  m'ensouvènc.   le 
dison  l'aigo....  l'aigo  dis  asc   -  cresc  que..,  ai  !  ai  !  ai  ! 

—  L'aigo  dis  ase  !  !  ! 

—  Di  pichots  ase,  Moussu. 

—  De  Laudanuïïij  vos  belcu  dire  ? 

—  Acô  's  acô  I  de  VeStu  d'ânon. 

Moussu   l'abouticàri  frète    la  dent  malauto  emé,...    de  l'eau    d'ânon! 
e,  coume  l'autre  an,  la  doulènto  fugue  soulajado. 

LOU   CASCARELET. 


Niines,  1877. 


A  LA    FELIBRESSO   D'ARENO 

L'autro  niue,  dins  un  pantai  d'or, 
Me  siei  vist  iéu,  en  ma  jouvènço 
Tau  qu''un  troubaire  de  Prouvènço 
Gantant  davans  li  Court  d'amor. 

Espaso  au  flanc,  cigau  en  tèsto, 
Aviei  canta,  galoi  jouvènt  : 
Di  felibresso  d'aquéu  tôms 
Li  plus  belle  me  fasien  fôsto  ; 

Mai  la  plus  gènto  dôu  castèu, 
(Ere  à-geinoui,  tèsto  clinado), 
Pèr  me  semoundre  soun  anèu 
M'embaume  de  soun  alenado. 

Éro  la  gènto  Azalaïs^ 

Mai  d'une  chatouno  Alesenco 

Avié  lou  poulit  paraulis^ 

Lou  gàubi  fin  di  Gardounenco  ; 

Retrasié  toun  biais  amistous, 
Emai  tis  iue,  toun  front  courous, 
E  la  caro  de  la  bloundino 
Ero  ta  caro,  Leountino  ! 


ERNEST  ROUSSEL. 


Toute  galino  que  tant  canto  fai  pas  dous  iôu 


DISCOURS 

PROUNOUNCIA   PÈR  M.  OUNOURAT   CLAIR  I   FÈSVO  ARLATENCO  DE  LA  Cigalo, 
(23  de  Setèmbre    1877) 

Nous  fai  gau  de  mètre  dins  noste  Armana  li  galànti  paraulo  ounte 
M.  Ounourat  Clair,  l'erudit  e  respetable  patrice  arlaten^  a  tant  poulidamen 
descri  l'ancian  coustume  di  fiho  d'Arle  : 

Mi  bràvi  Messies  ! 

N'ai  pas  l'ur  d'èstre  felibre.  Parle  pas  mies  loii  proiivençau  que  lou  francés  ;  e 
se  vène  vous  fanfougneja  quàuqui  mot,  es  que  sabe  que  sias  paciènt,  e  que  per- 
tout  uno  potito  pèço  es  reçaupudo  après  la  grando. 

Sarai  court.  —  Avès  vist  nosto  anciano  vilo,  que  Moussu  de  Castèu-brihant 
preuguè  pèr  un  museon  en  plen  èr;  noste  Rose  emé  si  barco  empavaiounado  l\ 
vosto  ôucasioun  ;  nôsti  bello  rouino,  e  subre-tout  lis  Areno,  mounte  aquéli  vièi 
pecadou  de  Rouman  tuavon  li  Crestian  pèr  s'espaça,  e  pièi  se  tuavon  entre  éli,  — 
toujour  pèr  s'esjjaça,  —  grand  bèn  ie  fague  !  —  Chascun  a  si  passo-tèms  ;  li  nostre 
soun  meiour. 

Avès  vist  tambèn  nosto  poupulacioun  urouso  de  vosto  arribado,  nôsti  galànti 
chato  dins  soun  coustume  tant  renouma  !  Mai,  ço  que  n'avès  pas  vist,  es  li  beloio 
de  nôsti  grand,  que  n'èron  pas  trop  mau  ajustado  ni  mai.  Ah  !  qu'ôro  bèn  coussu 
soun  abihage  ! 

Un  élégant  soulié  de  marouquin  rouge,  à  crouchetd'or  o  d'argent,  à  taloun  aut, 
pounchu,  à  miejo  pouleno,  caussavo  un  pèd  mai  lôugié  qu'un  pèd  de  perdris. — 
Un  coutihoun  d'indiano  flourido  voulastrejavo  autour  d'uno  cambo  faoho  pèr 
faire  envejo  à-n-uno  rèino.  —  Un  cors,  apareia  di  pu  bèllis  estofo  aducho  dôu 
Levant  pèr  nôsti  marin,  sarravo  la  taio  coumo  la  courrejolo  sarro  lou  pèd  d'un 
avelanié,  •—  Pièi,  pèr-dessus  iou  courset,  un  droulet. 

Si  au'èro  galant  lou  droulet  !  Figuras-vous  uno  camisouleto  duberto  davans, 
pinsaao  sus  si  constat,  de  pèr  darrié  garnido  de  dos  basto  qu'alejavon  de  drecho 
e  de  gaucho,  à  la  raanioro  dis  alo  d'un  parj)aioun.  E  tout  acô  en  sedo,  en  ve- 
lout,  crespina  de  fini  broudarié.  Tout-jiist  au-dessus  dôu  couide,  li  mancho  dôu 
droulet  se  perdien  dins  de  ganso  de  dentollo  de  quau  la  blancour  se  mesclavo 
tant  bèn  em'aquelo  dôu  satin  naturau  di  bras  que  tout  acô  fasié  plus  qu'un. 

l^ièi,  au  pougnet  gauche,  un  coulas  d'or  à  malteso  brandanto  seinblavo  dire, 
])èr  si  mouvemen,  que  lou  cor  d'uno  arlatenco  pôu  bèn  varaieja  un  pau  avans 
de  s'estaca,  mai  qu'uno  fes  proumés,  tèn  à  soun  engajamen  autant  que  lou  bras 
au  cors,  lou  pougnet  au  bras  e  lou  coulas  au  pougnet. 

Vous  ai  pancaro  tout  di.  N'en  sian  au  fichu,  claret,  k  lentiho  d'argent,  que 
fasic  lou  tour  dôu  coui,  e  venié  se  rojugne  sus  la  peitrino  au  daut  dôu  cor.  Sus 
lou  fichu  brihavo  uno  crous  de  Malto  à  diamant,  pendoulado  au  coui  em'un  riban 
ne;>re.  Li  friqucto  !  chausissien  lou  nègre  pèr  mies  faire  valc  lou  blanc  dôu  coui. 

IjOu  couifage  èro  touto  uno  sciènci  !  coumsnçavo  souto  lou  mentoun  pèr  un 
béguin  de  dtmtello  qu'encadravo  lou  visag.'\  De  si  pie  s'escapavon  li  pcndeloto  dis 
auriho  e  li  frisoun  di  peu;  pièi  tapavo  la  tèsto,  e  venié  se  nousa  sus  lou  front  en 
uno  ganso  à  quatre  caire.    E  n'èro   pas  lou  mendre  soucit  de  la  teleto,  aqueîo 

ganso  !  Pcr  la  faire  t(Mii,  f;iii(''  p.is  in^'iis  (rinio  (lon^  ■m»  (rcspingolo.  Encaro  n'èro 
pas  dôii  biais  de  tôuti  de  la  bèn  faire.  Mai,  (iiiaud  èro  réussi  do,  que  de  cop  de  mi- 
rau,  de  sourrire,  de  la  bello  pimparrado  !  Tout  lou  inoimdo  la  regardavo,  le  fasié 
serviteur,  e  sa  bono  vièio  grand,  en  l'ami rant,  piouravo  de  joio  d'avé  mes  au 
moimdc  un  tant  bel  enfant  ! 

En  l'an  dôu  bon  Dieu  1519,  lou  rèi  de  Franco  venguè  f>n  A  rie.  Pèr  lou  festeja, 
li  Conse  de  la  vilo  i'aduguèron  h  l'eiulivaîis  sèt  di  pu  ïr.'AW  chato.  Emai  aguèron 
proun  peno  pèr  chausi  entre  tant  de  galant  niourroiin. 

En  11  vesènt,  lou  rèi,  que  se  i'enlf'udifi  e  quainavo  de  galoja  :  — Certes,  Mes- 
sieurs les  Consuls,  digue,  d'où  iHcnncnt  ces  oiseaux  de  paradis  ? 

—  De  Trenco-Taio,  de  la  Rouquoto,  de  l'Auturo,  respoundeguè  un  di  Conse, 

Lou  rèi  coumprenguè  qu'à  mita;  mai,  se  virant  dôu  constat  de  si  gènt,  le  digue  : 
Prenez  ces  noms  :  j'étudierais  volontiers  cette  géographie. 

Oescmpièi.  vèn  pas  de  grand  cacan  en  Arle,  sènso  que  la  presentacioun  nouii 
se  renouvelle  toujour  emé  la  mémo  reûssido  ! 

Pèr  vàutri,  mi  bràvi  Messies,  es  la  poupulacioun  en  cors  qu'es  anado  à  voste 
endavans. 

Eh  bèn  !  uno  boufado  de  vent,  un  gran  de  ridicule  podon  jita  au  sou  l'oustau 
lou  mies  basti. 

Es  ço  qu'arribè.  Un  mau-aprés,  un  arlèri,  un  uriuberlu,  un  pasto-mourtié,  se 
meteguè  en  tèsto  de  demouli  tout  acô.  E  perqué  ?  Pèr-ço-que  venié  de  Paris, 
qu'avié  rebouca  lis  Areno,  desentarra  lou  vièi  Tiatre  e  basti  lou  n5u,  fa  de  routo, 
coume  M.  de  Jounquiero,  un  grand  bai  le  arlaten,  glena  touto  sorto  d'anticaio  pèr 
ostabli  un  museon  mounte  se  vèi  que  de  cors  sènso  bras  o  sènso  cambo,  de  bras 
G  de  cambo  sènso  cors,  de  visage  desnarra,  de  vièis  ome  e  de  vièii  femo  nus 
coume  la  man  e  que  n'an  pas  mai  de  vergougno  que  d'abihage. 

Veici  coume  se  n'en  prenguè,  aquéu  sèns-goust  :  digue  que  li  ganso  de  la  couifo 
èron  lis  alo  d'un  moulin  de  vent  ;  li  basto  dôu  droulet  de  co  d'agasso,  e  que  lou 
cors  n'èro  bon  que  pèr  junca  li  gibouso. 

Ni'en  aguè  proun  d'aco  1  ganso,  droulet,  cors,  toumbèron  coume  lou  blad  de 
Camargo  souto  lou  voulame,  e  li  mouissalo  au  ruscle  dôu  mistrau. 

Desempièi,  li  camisolo  e  lou  fichu  an  ramplaça  lou  cors.  Lou  droulet  fugue 
estoufa  souto  uno  centuro  de  riban  ;  e  la  ganso,  descapitoulado  e  envirounado 
autour  de  la  couifo,  leissè  plus  vèire  qu'un  pounchoun  de  velout,  que,  darrié  la 
tèsto,  jogo  emé  tôuti  li  vent. 

E  pamens,  —  fau  èstre  juste,  —  n'es  pas  trop  laid  lou  coustume  d'aro,  risènt, 
desgaja,  alerto,  bèn  pourta,  n'emplegant  qu'uno  espingolo  mounte  n'en  falié 
douge  àutri-fes. 

Esegau,  ac5  vau  pas  nostis  anciano,  grando,  estigansado,  seriouso,  parado  coume 
un  autar,  tesado,  e  que  quand  dansavon  lou  menuet,  avien  l'èr  de  pas  boulega 
de  plaço;  tandis  qu'aquéli  de  vuei,  de-qu'an  tant  pèr  éli?  li  belu  de  l'educacioun  ? 
li  maniero  amablo?  la  tournuro  gènto  ?  l'abord  gracions?  l'esprit  proumte  e  lisquet  ? 

Es  bèn  quaucarèn,  mai  aco  vau  pas  lou  rèsto.  Que  faire  pamens  ?  Se  resigna, 
e  dire  que  i'a  tèms  e  tèms,  nivo  e  soulèu,  modo  e  modo....  coume  l'a  cigalo  e 
cigalo. 


Vos  saupre  quau  siéu,  regardo  emé  quaii  vau. 

LA  CIGALO 

A    MAURISE    FAURE,     SECRETARI    DE    LA    CIGALO 

Sus  un  èr  clou  rèi  Reinié 

Dau  !  dau ! 

Brando  tis  alo, 

O  ma  cigalo  ! 

Dau  !  dau  ! 

Asigo  ti  mirau. 

Paure  bestiàri  verd, 
Triste  as  passa  l'ivôr. 

Que  o^un  t'alegre  : 
A  l'aubre  escales  lèu, 

E  vènes  nègre 
I  poutoun  dôu  soulèu. 
Dau  !  dau  !  etc. 

Amigo  di  cansoun, 
Anôuncies  la  meissoun; 

E  ta  babiho, 
E  toun  galant  refrin 

Escarrabiho 
L'obro  que  vai  soun  trin. 
Dau  !  dau  !  etc. 

De  Tesmarra  dôu  nis 
Quand  l'amo  s'aganis, 

Galoi  0  tendre, 
Que  toun  cant  fouligaud 

Se  fague  entendre. 
Tout  ris,  tout  ie  fai  gau. 
Dau  !  dau  !  etc. 

Dôu  soudard  que  languis 
Ijiuen  de  soun  gai  pais, 

Toun  sego-sego 
Fai  trefouli  lou  cor, 

E  ie  boulego 
Amour  e  dous  record. 
Dau  !  dau  !  etc. 

Do -que  ic  dises  tant, 
Cigaleto,  en  cantant  ? 

—  Que  sa  famiho 
L'espèro  chasquc  joui% 

E  que  sa  mio 
A-n-éu  pènso  toujour. 
Dau  !  dau  !  etc. 

Pèr  de  caire  neblous 

Se  quitan  toun  cèu  blous, 

Se  foro  Franco 
Nous  buto  lou  destin, 

Ta  remembranço 
Nous  es  sèmi^re  un  festin. 
Dau  !  dau  !  etc. 

Te  pourtan  au  capèu 
E  sus  noste  drapèu, 

Gènto  cigalo  ! 
Sies  causo  que  vesèn 

La  capitalo 
E  la  Prouvènço  ensèn. 

Dau  !  dau  ! 

Brando  tis  alo, 

O  ma  cigalo  ; 

Dau  !  dau ! 

Asigo  ti  mirau. 

L.    KO U MIEUX, 
Avignoun,  Setèmbre  1877.  Cancelié  dou  Felibrige. 

LA  COUNSULTO 

Se  leissavian  lou  cousin  Charlet,  qu'es  de  Touroun,  nous  n'en  counta  uno 
dins  soun  galoi  parla  tourounen  !  Vague  !  escouten-lou  : 

«  Es  pas  tout  de  bèn  béure  :  fau  puei  vuja  lou  sa  quand  Paves  bèn  empli. 
E  li  a  de  mège  renoumena  que  travaion  rèn  qu'à  estudia  e  à  gaii  lei  canau 
e  lei  roubinet  que  fan  plus  lou  servie!  coumo  faurrié. 

L'ivèr  passa,  aperaqui  vers  Nouvè,  n'en  venguè  un  à  Castelano,  e  faguè 
troumpeta  que  lei  maraut  lou  trouvarien  à  VHôtel,  de  miejour  à  quatre  ouro 
dou  vèspre. 

Glaudc  Gassié,  lou  gau  de  Fendre,  s'enmagino  de  juga  un  bouen  tour  de 
sa  façoun  au  médecin  de  Paris,  e  pèr  acô  faire,  emplisse  uno  fino  boutiheto 
dôu  pissin  de  soun  ai,  li  mete  un  tap  tout  nôu,  e  parte. 

Figuras- vous  !  eiçô  èro  jaunas,  trcble  e  carga,  coume  l'ai  go  de  Durènço 
quand  a  foueço  plôugu. 

—  Ah  !  moussu  lou  mègo,  regardas  un  pau  acô  !...  Moun  paure  paire, 
pecaire!....Nousan  di  quei'adedinsde  sucre,  d'empés  e  toute  sorte  de  brutici. 
Lou  paure  vièi  a  lei  flanc  coupa.  Dounas-mi  un  remèdi,  pèrcarita  de  Dieu  ! 

Lou  médecin  eisamino  la  cauvo  e  li  dis  :  Fau  pas  trop  s'inquiéta,  moun  ami  : 
gariren  voueste  paire.  Mai,  pèr  trouva  lou  remèdi,  fau  que  fàssi  uno  analiso, 
e  vous  coustara  dous  louis. 

Glaude  reguigno  coumo  un  cabrit  :  —  Dous  louis  !  mai  sian  desavia  despuei 
qu'aquelo  maradié  dure  !  Fau  qu'agués  pieta  de  nautre. 

Digue  tant  e  tant  cantè  misèri,  que  lou  mège  aguè  l'èr  de  si  countenta 
d'un  louis  ;  e  Glaude,  que  cresié  de  s'en  tira  pèr  rèn,  si  leissè  derraba  aquelo 
couesto.  —  Après  tout,  se  digue,  deman  à  la  chambrado,  n'en  rirai  bèn  pèr 
mei  vint  franc. 

L'endeman,  à  miejour  sonnant,  lou  bèu  Glaude  pico  à  la  pouerto  dôu 
mège  pèr  veni  prendre  Fourdounanço.  A  vie  mena  sei  dous  bèu-fraire  pèr 
assista  à  la  fèsto  e  joui  dôu  côup-d'uei. 

E  lou  mège,  eimable  e  sourrisènt,  li  dis  : 

—  Ai  bèn  eisamina  la  cauvo.  Moun  ami,  voueste  paire  es  un  gros  maraut, 
gros  !  mai  sera  facile  de  lou  gari.  Fès-li  manja  doues  boutiero  de  fen,  e  pis- 
sara  clar  coumo  lou  cristau  de  roco  ! 

Tablèu  ! 

Si  riguè  foueço  à  la  chambrado    de    Castelano.  E   li  si  ris  encaro,  mai 
es  pas  dôu  mege.  E  dôu  mai  lisi  ris,  dôu  mai  Glaude  plouro  sei  vint  franc.  » 
Brave,  cousin  Charlet  ! 

LOU    CASCARELET. 


(Tira  dou  cant   II  de    LA    CANSOUN    LATINO, 

EPOUPÈIO     NOUVELLO    DE     FELIS    GRAs). 


Au  grand  galop  de  si  courrèire, 
Li  quatre  chivaliô  s'aliuenchon  dins  Ferrour. 
An  à  sa  dèstro  Bluio,  à  scnèstro  Ventour, 
Dos  bèlli  dent  dis  Aup  pouplado  de  pastour. 

Sènso  vira  la  tèsto  à  rèirc. 

Passon  de  davans  Branto  e  li  fort  de  Bèu-mount. 
Quand  la  vigio  de  si  tourre 
le  crido  :  «  Sabre  aquésti  rnourre, 
Bèu  chivaliô,  quau  vous  fai  courre  ?  » 

—  «  Partôn  en  guerre,  fan,  pèr  lou  comte  Ramoun.  » 

Pâmons,  quand  l'auba  s'osperluco, 
Tocon  i  barri  dur  dôu  castèu  dôu  Barrous  : 

—  «  Quau  sias  ?  »  fai  un  arq  iin  de  sa  fenèstro  à  crous. 

—  «  Sian  quatre  servitourde  Jano  dipôurous... 

Noun  venèn  querre  d'espeluco, 
Fai  Jan-Peirct,  mai  bon  i'adurrc  d'à-cliivau 

Nôsti  respèt,  nôstis  ôumage. 

Fasôs  i'assauprc,  pèr  soun  page, 

Qu'aquéli  guerrié  de  passage 
Soun  :  Blacas,  Mauleoun,  Jan-Peiret,  Miravau.  » 

E  coume  acabo  de  lou  dire, 
Lou  pourtau  s'csbadarno.  Aparèisson  alor 
Li  servènto  e  li  page  e  Jano  di  peu  d'or 
Qu'elo  mémo  i'adus  lou  vin  dôu  recounfort. 

Sa  bouco  espelis  un  sourrire, 
E  sa  man  blanco  sus  la  grand  jato  d'argent, 

ïs  ome  que  porton  ferreto, 

Porge  la  fiolo  e  la  bureto 

De  fino  andaio  e  de  clarcto. 
E  li  segnour  courtes  acèton  lou  présent. 

E  quand  li  coupo  soun  vujado, 
Dessus  sis  auferan   nôsti  cavaucadour 
Saludon  'mé  lou  tai    de  sis  esquinadour  •^-'. . 
La  bello  dono  Jano  emé  touto  sa  court. 

Pièi  prenon  mai  la  davalado... 
Adeja  lou  soulèu  csbarluco  lou  plan. 

Eume,  roundcllo  e  bleso  luson, 

Li  cliivau  endihon  e  suson  : 

Es  quatre  fouletoun  que  fuson 
A  travès  li  blad  rous,  subre  li  camin  blanc. 

Passon  lou  Rose  vers  Bèu-caire, 
Bourg  sarra,  castèu  fort,  raro  de  Lengadô. 

Sènso  de  si  courrèire  amourti  lou  galop, 
Cridon  à  la  vigio  :  «  Auriés  pas  vist  lou  flot 

De  Torro  armado  di  crousaire  ?  » 
—  «  Nàni,  respond  l'arquin....  Dison  que  sus  Beziés 

A  grand  cambado  s'acamino.    • 

A  bèn  fa  do  vira  l'csquino, 

Car  crcgncn  ni  cop  ni  famino  : 
Fa  de  ferre  e  de  pan  au-mens  pèr  quinge  mes.  » 

Sauton  lou  Lez,  sauton  lou  Vistre  ; 
L'aigo  regolo  à  fiéu  dôu  p6u  dis  aufcran. 
Peralin  lou  soulèu  cabusso  rouge  e  grand, 
Mount-pclié  se  destrio.  Un  cavalié,  subran, 

Mounta  subre  un  courrèire  bistre, 
le  vèn  à  soun  rescontre  e  lis  abordo  ansin  : 

—  «  Mèstre  e  segnour  de  l'encountrado, 
Que  pourtas  coto  noun  oundrado 

Dôu  crousihoun  de  la  crousado, 
Vous  avise  que  l'ost  sus  lou  païs  vesin, 

Subre  Beziés,  la  terro  flôri, 
Pico  mourtalamen  à  grand  cop  de  destrau. 
Despièi  li  Sarrasin,  que  venien  bouigoun  naut, 
'Mo  riste  rouge  o  blanc,  'mé  jinjarro  e  pougnau 

A  manche  d'or,  d'argent,  d'evôri, 
Despièi  s'es  vist  jamai  tant  orre  chapladis  !  » 

—  «  Eh  bèn  !  nous  boutes  dins  l'eisanço, 
Fai  Jan-Peiret,  aussant  sa  lanço, 

Amor  qu'avèn  mémo  ahiranço  : 
Coundurras  vers  Beziés  nôsti  bras  picadis...  » 


LI  LUNETO 


Louvisoun,  la  véuso  dôu  paure  Jan  Tap,  de  Mouriero,  qu'avié  tout  au  mai 
uno  trenteno  d'an,  se  plagnié  pamens  que  sa  visto  beissavo,  beissavo,  e 
n'en  èro  touto  inquieto. 

Un  jour  qu'èro  vengudo  en  Avignoun,  anè  vers  Moussu  Terzàni,  qu'es 
marchand  de  luneto. 

—  Moussu,  ie  digue,   crese  que  ma  visto  baisse,    baisse.   Voudriéu   uni 

luiieto  que  m'anèsson  bon.  Imaginas-vous   que  quand  acampe  uno   maio  à 
mi  debas,  ai  proun  obro  pèr  enfieia  moun  aguïo. 

—  Anan  ccrca  'nsèn  lou  numéro  que  vous  fau,  bravo  femo,  e  l'auren  lèu 
atrouva...  Tenès,  assajas  un  pau  aquésti. 

Louvisoun  assèto  li  luneto  sus  soun  nas,  e  :  —  Vcse  que  de  nèblo,  fai  au 
marchand,  rèn  que  de  nèblo. 

Moussu  Terzàni  cerco  un  autre  numéro  : 

—  E  aquésti  ? 

—  Mai  de  nèblo,  Moussu, 

—  Voici,  pense,  ço  que  vous  fau. 

—  Moussu,  toujour  de  nèblo  ! 

—  Belèu  aquésti  faran  voste  afaire... 

—  Encaro  mai  de  nèblo  ! 

—  Toujour  de  nèblo  !  toujour  de  nèblo  !...   Leissas-me  vèire  vostis  iue. 
E  Moussu  Terzàni,  despacienta,  eisaminèlis  iue  de  Louvisoun  :  —  Aquesto 

fes,  ie  faguè,  capitarai  lou  bon  numéro.  Vous  n'en  responde  !  Tenès,  bravo 
femo,  assajas  un  pau  eiçô. 

E  Louvisoun  assajo  lou  parèu  que  lou  marchand  ie  semound. 

—  Ah  !  ah  !  finalamen,  veleis-aqui  li  bono  !  le  vese  clar.  Moussu,  clar  e 
net  coume  quand  ie  vesiéu  bèn.  Quant  me  li  vendrés,  aquésti  ? 

—  Toujour  lou  pu  juste  :  trento  sôu. 

—  Me  ie  poudôs  rèn  leva  ? 

—  Pas  un  liard,  ma  belle. 

Louvisoun  fourro  li  luneto  dins  soun  estuei,  pago,  e  :  —  Adessias,  brave 
Moussu,  e  gramaci  !  m'avès  rendu  un  famous  service  !  ! 
E  part. 

B  Moussu  Terzàni,  vague  de  rire,  e  de  rire  à  se  teni  li  costo  ! 
Quau  aurié  pas  ris  ?  Venié  de  vendre  uni  luneto  que  i'avié  gens  de  vèire  ! 

LOU    CASGARELET. 


FABLO  DE   FEDRE 

Anus  ad  aonpJwram. 

Uno  vièio  qu'amavo,  —  eiçô  n'es  pas  nouvèu,  — 

Qu'amavo...  l'ôli  dôu  gavèu, 
Un  jour^  en  s'enanant  un  pau  à  la  derouto, 

Tèsto  souto, 

Balin-balant, 

Emé  soiin  bastoun  à  la  man, 
Capito  sus  sei  pas  uno  boutilio  routo, 
Lei  tros  de  fin  cristau  èron  trempe  d'un  moust 
Que  l'ôudour  declaravo  èstre  esta  dôu  famous  ! 
—  Que  dous  esprit,  quoto  auro 
Que  me  ranimo  e  me  restaure  ! 
Disié  la  rèire-grand,  o  sant  jus  !  bèu  bon  vin  ! 
Se  tei  rèsto  me  fan  tant  de  piesi,  lapauro  ! 
Ères  dounc  un  neitar  divin  !  — 
En  même  tèms  la  vièio  rebaiavo 
Lou  vèire  rout  dins  soun  faudau, 
E  pèr  lou  lipa  l'empourtavo 
A  soun  oustau. 

Ansin  d'un  fin  autour  que  lou  mounde  vantavo 
Autre  tèms,  dins  soun  bon,  e  mai-que-mai  goustavo, 
Encaro  lei  soubro  fan  gau. 

A.-B.    CROUSILLAT. 


Seloun. 


UN  BREU    DE    BOUTANICO 


La  boutanico  es  la  sciènci  que  trato  dôu  règne  vegetau,  valènt-à-dire  di 
planto  e  dis  aubre. 

Mai  coume  d'aubre  emé  de  planto  n'i'a  de  tôuti  li  meno^  —  se  n'en  comto 
au-jour-d'uei  mai  de  100,000,  —  a  faugu,  pcr  li  destria  plus  facilamcn,  11 
desparti  en  group  qu'an  apela  fayniho. 

Li  familio  soun  establido  sus  de  raport  e  de  ressemblance  que  s'atrobon 
dins  lou  gréu,  la  flour  o  bèn  li  fueio. 

Dintre  aquéli  qu'an  lou  mai  countribuï  à  la  classificacioun,  e  pèr  counse- 
quènt  à  la  couneissènço  di  planto,  fau  remembra  lou  boutanisto  Magnol,  de 
Mount-peliô,  qu'a  donna  soun  noum  au  magnolia,  e  pièi  Tourno-fort  e 
Adansoun,  dous  grand  naturabsto  prouvençau. 

La  Franco  es  force  richo  en  planto  de  touto  sorte,  (se  n'i'en  comto  segur 
mai  de  7,000  espèci),  mai  lou  caire  de  Franco,  emai  belèu  d'Europo,  lou  plus 
ricbe  en  erbouriho  es  nosto  vau  de  Rose.  L'orne,  efetivamen,  qu'en  partent 
d'Arle,  ribejarié  la  mar  enjusqu'à  lero  e  pièi  s'enmountariô  jusqu'à  la  cimo 
dis  Aup,  rescountrarié  long  dôu  caniin,  à  divèrsis  auturo,  quasi  tout  l'er- 
bouran  de  Franco  emai  d'Europo,  desempièi  l'arangié  de  Pourtugau,  jusqu'i 
sap  e  i  mêle  e  'm'  i  bes  de  la  Nourvejo,  jusqu'i  jauneto  de  l'Islande. 


—  lor,  — 

Aii.i!)  cil;i  ('ici  (jiiàii'Hii  fnniilio  |)riii('ii);i!o,  pèi-  faire  vcjre  l'ordi-c  que  lou 
boa  i)i(Mi  a  mes  dins  lou  vcu;\u\  vc^aHau  couînc  en  foulo  aulro  j)art  de  soun 
inmènso  (>  anu'rablo  c  luni^ninco  creacioiiii. 

IjI  (;iiAM!:N()(!so.  Jjis;i!i  aiisin  noutnado  pî'i'-r'o-que,  mai  o  mens,  pèr  l'cs- 
])ii;;iu  ()  la  pnnoiiio,  iH'ii'ason  sus  lou  r/raz/uî.  Avès  aqui  lou  Blad,  l'Ordi, 
lou  S(>mi(>,  TEspèulo,  la  Paumoulo,  la  Civado,  lou  Uis,  lou  Mi,  lou  Barbarie, 
la  Uaiio  à  sucre,  tout!  plaato  que  servon  pèr  alimenta  Tome.  Avès  pièi  mai 
lou  Granie,  la  Bauco,  la  Calido,  lou  Juei  c  lou  Mar^^ai,  la  Mihauco,  la  Pa- 
nisso,  lou  Froumcntau,  la  Co-de-gàrri,  e  l'Estranglo-cliivau,  e  l'Estranglo- 
meirastro,  la  Cano  de  Prouvènço  e  lou  Canèu,  lou  Péu-de-chin,  lou  Sauno- 
gàrri,  lou  Pan-de-passeroun,  emé  lou  Trauco-sa,  e  tant  d'àutri  baucage 
qu'agermisson  li  ribo,  11  pradarié  e  li  palun,  e  que  servon  de  pàti  à  l'avé. 

Li  LEGUMENOUSO.  Lis  an  noumado  ansin,  pèr  raport  que  sa  grano  es 
toujour  dispausado  coume  la  cofo  d'un  légume.  Avès  aqui  la  Favo,  lou 
Pesé,  lou  Faiou,  lou  Cese,  la  Lentiho,  la  Jaisso,  la  Garousso,  la  Pesoto, 
la  Luserno,  lou  Tréule^  l'Esparset  emé  lou  Senigrè,  plante  que  nous  four- 
nisson  de  liéume  e  de  fourrage.  Avès  pièi  lou  Carrôbi  emé  la  Regalisso,  la 
Genèsto,  l'Argelas,  l'Agavoun,  l'Amarun,  la  Pato-de-lapin,  l'FJrre  emé  li 
Sèt-Arpo,  e  perôu  l'Arachido  o  Pistacho-de-terro. 

Li  coumpatjsado  :  famiho  qu'an  sa  flour  coumpausado  de  floureto  tôuti 
rejounclio  ensèn  sus  lou  même  pecou. 

Coumpren  li  Cicourèio,  Lachugo.  Pisso-chin,  Barbabou,  Sarsifi,  e  àu- 
tris  erbo  d'ensalado  ;  lou  Cachofle,  la  Cardo,  lou  Cardoun  e  la  Cardello  ;  l'Ar- 
temiso,  l'Aussent,  la  Camoumiho,  la  Margarido,  la  Saureto,  lou  Gauchet, 
l'Erbo-punaiso,  l'Erbo-dôu-tarnagas,  lou  Blavet,  la  Cauco-trepo,  l'Auriolo, 
lou  Seniçoun,  lou  Maco-miôu,  lou  Fouito-diéu,  l'Arrapo-péu,  lou  Bartalai^ 
lou  Gafo-l'ase,  la  Gaussido,  e  lou  Mourre-de-porc  e  l'Erbo-de-la-guerro. 

Li  labiâdo.  Aquelo  galante  famiho,  que  cuerb  nôsti  mountagno  e  lis  em,- 
baumo,  tiro  soun  noum  de  si  floureto  que  retrason  un  pau  uno  piclioto  labre. 
Avès  aqui  la  Sàuvi,  l'Espi  e  la  Lavande,  la  Mento  e  lou  Mentastre,  la  Li- 
mouno,  risop,  lou  Roumanm,  la  Ferigoulo,  la  Majourano,  lou  Serpoul,  lou 
Pebre-d'ase,  la  Sadrèio,  lou  Basile,  lou  Bon-rible  e  l'Erbo-dôu-pichot- 
cliainc.  Servon  quasimen  tôuti  à  faire  d'aigo  de  senteur. 

Li  crugifèrO,  facile  à  recounèisse  pèr  li  quatre  fuieto  de  si  flour  que  soun 
en  crous.  Veici  li  principale  :  lou  Caulet,  lou  Navèu,  la  Rabo,  lou  Rais-fort, 
lou  Creissoun,  la  Moustardo,  lou  Garranié,  lou  Mousselet,  lou  Bramo-fam, 
la  Bourso-à-pastre,  la  Rouqueto,  lou  Mes-de-Mai  e  la  Ravanello. 

Lis  oumbellifèrO.  Aquésti  an  si  flour  acarapado  e  apariado  coume  uno 
pichoto   oumbriero  :   i'a  l'Api,  lou  Juvert,  la  Pastenargo,   lou  Cerfuei,  lou 

Fenoui,  lou  Couriandre,  l'Aiiissc,  l'Angelico,  la  Cigudo,  lou  Panicaut,  la 
Berlo,  la  Girouio  e  l'Aguïo-de-pastre. 

Li  LILIACÈIO.  Eiçô  's  de  plante  qu'an  tira  soun  noum  de  Vile,  pcr-ço-que 
coume  l'ile  caboussejon  en  terro.  Soun  d'aquelo  famiho  :  l'Ile,  l'Aiet,  la 
Oebo,  la  Chaloto,  lou  Pôrri,  lou  Jacintc,  lou  Toulipan,  lou  Pcnitènt-blu,  lou 
Pcnitènt-Blanc,  emé  la  Tuberouso. 

Li  COUCOURDANO  embrasson  :  la  Coucourdo,  lou  Coucourdoun,  lou 
Meloun,  la  Pastèco,  la  Citro,  lou  Coucoumbre  e  la  Coucouroumasso. 

Li  MOURELLO  countènon  :  la  Merinjano,  la  Poumo-d'araour,  lou  Pebroun, 
lou  Tartifle,  lou  Taba,  la  Bcllo-dono,  l'Erbo-de-mort,  l'Erbo-de-la-taupo  e 
la  Moureleto. 

Li  ROUSBNCO  flourisson  en  maniero  de  rose.  N'en  fan  partido  :  lou  Rousié, 
lou  Fraguié,  lou  Peto-vin,  la  Rôumi,  lou  Frambousié,  lou  Coudounié,  lou 
Poumié,  lou  Perié,  lou  Nespié,  l'Amolié,  FAgrioutiô,  l'Aliguié,  la  Sourbiero, 
la  Pruniero,  l'Agrenas,  l'Aubcspin,  l'Amarèu,  la  Pimpinello,  la  Sourbeireto 
a  la  Freissineto. 

Lis  aubre  a  catoun  coumprenon  :  lou  Sause,  lou  Vegc,  lou  Castagnié, 
lou  Chaîne,  l'Oumc,  lou  Fau,  l'Aubo,  la  Piboulo,  l'Avelanié,  lou  Caupre,  lou 
Bes,  lou  Vergno  e  la  Platano. 

Lis  aubre  a  gibot  o  counifèr  coumprenon  :  lou  Pin,  lou  Sap,  lou  Mêle, 
lou  Cèdre,  lou  Ciprès,  lou  Tuei,  lou  Cade,  lou  Mourven  e  lou  Genèbre, 

Li  JAUSSEMIN  coumprenon  :  lou  Jaussemin,  lou  Plumachié,  l'Oulivié  c 
lou  Frais. 

L'Amourié  'mé  la  Figuiero  fan  cnsèn  uno  famiho. 

La  Nerto  e  lou  Miôugranié  n'en  fan  uno  autre. 

Enfin  la  ViGNO,  lou  LausiÉ  e  I'Arangié,  fan  cadun  sa  bando  à  despart. 


F.  mistral. 


Maiano,  1877. 


LOU    SAUSSISSOT   D^ARLE 


—  L'aimes? 

—  x\h  !  paure  ! 

Vivo  noste  Miejour  pèr  lou  fin  groumandoun  ! 

Vivo  l'aiet  goustous,  la  bourrido  revoie, 

Aquélei  plat  rcquist  que  reviéudon  la  voio  ! 

Mai,  pèr  lou  saussissot...  à-n-Arle  lou  poumpoun  ! 

Dins  soun  vièsti  d'argent,  loungaru,  tout  redoun^ 
Fa  gau  d'aquel  ami  la  prcstaneo  galoio  ! 

Mi  chalo  soun  porfum  !  soun  manja  fa  ma  joio, 
E  coutitèmplo,  csniougu,  lei  plour  de  sei  taioun  ! 

Noble  enfant  de  Prouvènço,  o  trclus  de  la  taulo, 
—  D'un  de  tel  franc  dévot  crese-n'en  la  paraulo,  • 
De  canta  tei  vertu  jamai  si  finirié. 

Arle,  auriôs  pas  dcja,  pèr  t'acampa  ta  glôri, 
La  bouta  de  toi  chato  e  toun  antico  istôri, 
Que  de  toun  saussissot  lou  renoum  sufirié. 


Marsiho,  Setèmbre  1877. 


TOUAR. 


LA    BOUNTA 

A    MISÉ    T.    P, 

Sus  un  Èr  de  Clariot 

Soun  très  gènti  vicrginello 
Que  vènon  de  moun  cousta  : 

—  De-que  voulès,  vierginello 
Que  venès  de  moun  cousta  ? 

—  T'ame  :  dono-me  Fanello  ; 
Es  iéu  que  siéu  la  Bèuta. 

—  Sies  trop  fîèro  e  trop  crudello  : 
Ame  mai  ma  liberta. 

—  Te  plairai  mies  que  la  bello  : 
Siéu  la  Sciènci^  e  m'as  vanta. 

—  Sies  trop  vano  e  trop  rebelle^ 
Ame  mai  ma  liberta. 

—  Amo-me  iéu,  siéu  fidèlo, 
Regarde  :  siéu  la  Bounta. 

—  Oh  !  vène  !  moun  cor  te  bèlo  : 
Tè,  vaqui  ma  liberta  ! 

V.   LIEUTAUD. 
Marsiho,  Setèmbre  1877. 

LOU  BOUIÉ,  LOU  PASTRE  E  SOUN  MÈSTRE 

FABLO 
I 

l'avié  'no  fes  un  meinagié,  —  un  pau  trop  abarous,  Fanas  vèire,  —  que 
menavo  soun  bèn,  un  mas  de  dous  couble. 
Un  jour  que  dinavo  emé  soun  pastre  e  soun  bouié  : 

—  Mèstre,  ie  faguè  lou  pastre...  es  pas  pèr  dire..,,  mai...  es  lou  tresen 
cop  que  me  trasès  un  os.  La  belle  fèsto  e  que  festin,  s'ère  chin  ! 

—  Badalas,  ie  respond  lou  mèstre,  sabes  donne  pas,  à  toun  âge,  que  la 
car  qu'es  contro  lis  os  es  la  mai  goustouso  e  nourris  lou  mai  ? 

—  Disc  pas  de  noun,  mèstre,  mai  fau  pamens  que  n'i'ague. 

—  Cerco  bèn,  darut,  e  n'atrouvaras. 

E  lou  mèstre  anavo  pièi  entamena  un  poulit  froumage,  d'aquéli  froumai 
arlaten  blanc  coume  un  ile,  e  grasset,  quand  digue  :  —  Coume  es  redoun  e 
bèn  réussi!  Sarié  pecat  veritablamen  de  lou  gasta.  Se  lou  leissavian  !.. 
Leissen-lou,  que  d'enterin  se  fara  mies  e  sara  meiour. 

— ■  Coume  voudrés,  mèstre,  ie  respoundeguè  lou  ràfi. 

E  pastre  e  bouié  se  Icvèron  de  taulo,  emé  li  tripo  que  ie  renavon.  Em'acô 
chascun  anè  faire  soun  obro. 

E  lou  mèstre  s'ataulè  mai. 

II 

Lou  pastre  mené  si  fedo  dins  un  vaste  trescamp,  ounte  i'avié  rèn  que  de 
caiau,  e  pièi  mai  de  caiau. 

Li  fedo,  pcchaire  !  bramavon   fam  :  Mè  !  mèè  !  mèèè  !    Ero  uuo  pi^eta  de 
lis  ausi  ! 
E  lou  mèstre,  qu'avié  l'iuc  dubert  sus  tout,  passé  peraqui. 

—  Mai,  tron  de  disque  !  —  à  soun  pastre  digue,  sies  nésci  o  lou  vènes  ? 
De-que  vos  que  toundon  mi  fedo  aqui,  gargamèu  ?  i'a  rèn  que  de  caiau  e 
de  clapas. 

—  Mèstre,  ie  respoundeguè  lou  pastre,  sabés  dounc  pas  que  l'erbo,  dins 
li  caiau  e  li  clapas,  es  la  mai  goustouso  e  nourris  lou  mai  ? 

—  Si,  lousabe...  mai  fau  pamens  que  n'i'ague,  bedigas  !  Auses  pas  li 
fedo  que  tôuti  bramon,  lou  mourre  en  l'èr  ;  —  Mè  1  mèè  !  mèèè  ! 

—  Hou  !  mèstre,  fugues  tranquile.  Boutas,  quand  auran  fam,  cercaran 
proun,  e  n'atrouvaran, . . 


—  no  — 
III 

E  loii  inôsii'c  (Ihv.')Io  on  piano,  e  vM  (jiif  soun  bouiô  avié  capita  'no  rogo  !... 
oh  !  mai,  qucfo  rci^o!...  un  miracle  df  rcgo,  longo  coumo  tout  vuei  e  drccho 
couiiu>  un  I  ! 

E  lou  hom'é?...  Iloi !  ounto  a  passa  lou  bouiô? — S'esvedclavo  à  l'oumbro  : 
coucha  de  tout  soun  long,  cassavo  de  mousco,  c,  de  tèms-en-tèms,  se  gra- 
tavo  li  boutèu,  que  ic  prusien... 

Lou  mèstre  l'atrouvô. 

—  Eh  !  que  fas  aqui,  valavouiro  ?  Em'aco  laisses  li  pàuri  bèsti  à  la  rajo 
dôu  soulèu,  e  li  mousco  li  devourisson  ! . . . 

—  Vès,  mèstre,  me 

—  Crcses  bessai  que  me  li  dounon,  mi  couble?  Se  vouliés  t'auboura,  fei- 
niant  ! 

—  Vès,  mèstre,  ie  respoundeguè  lou  bouié,  anas  vèirc  aquelo  rego  !  coume 
es  drecho  e  reûssido  !  Ah  !  sarié  pecat  veritablamen  de  la  degaia  pèr  n'en 
faire  uno  autro 

IV 

Finalamen,  lou  mèstre  trop  abarous  coumpreiiguè. 

Es  desempièi,  vous  dirai,  que  pastre  e  bouié,  au  mas  de  noste  meinagié, 
manjon,  à  si  repas,  tant  qu'an  fam  e  bevon  tant  qu'an  set. 

LOU   GASGARELET. 


MORTUORUM   PROUVENÇAU 
I 

Lou  felibre  Amadiéu  Pichot,  foundadoii  e  direitour  de  la  Revue  Britannique; 
nascu  en  Arle  en  1796,  es  mort  à  Paris  lou  13  de  febrié  1877.  Aquéu  bon  e  fidèu 
prouvençan,  coulabouradou  afeciouna  de  TArmana,  nous  a  leissa  quàuqui  pouësîo 
que  soun  rejouncho  dins  soun  recuei  Les  Arlésiennes.  (Paris,  Hachette,  1860). 

II 

Lou  pouèto  Jôusè  Autran,  membre  de  l'Acadèmi  franceso,  nascu  à  Marsiho  en 
1813,  es  à  Marsiho  mort  iou  6  de  mars  1877.  Aquéu  glourious  mèstre  de  la  lira 
franceso,  aquel  ilustre  fiéu  de  la  Prouvènço  grèco,  s  ero  moustra  de-longo  amis- 
tadous  pèr  l'obro  di  felibre.  Dins  sis  Epitres  rustiques,  a  racounta  poulidamen 
Tarribado  à  Paris  de  l'autour  de  Mirèio. 

III 

Mounsen  l'abat  Bayle,  de  Marsiho,  proufessour  d'elouquènci  sacrado  à  la  Fa- 
culta  dAis,   membre  de  l'Acadèmi    de   Slarsiho  e  mantenèire  dôu  Felibrige,   es 


—  lli  — 

mort  à  Marsiho  lou  17  de  mars  i877.  Ero  un  caiid  partisan  de  nosto  Causo  emai 
un  gcnt  pouèto  prouvençau.  La  maje  part  de  si  prouducioun  an  parcigu  dins 
aquest  Armana.  Fa  'n  parèu  d'an,  avié  fa  'n  cours  piibii  sus  li  Troubadour,  que 
s'es  estampa  souto  lou  titre  :  La  poésie  p-^ovençale  au  ynoyen-âge,  (Ais,  libr. 
Makaire  1876  .  J.  Roumanilio,  après  sa  mort,  a  fa  parèisse  déu,  e  a  dedica  à  sa 
memori  :  Lou  Pichoun  oufîci  de  ilnniaculado  Councepcien,  (Avignoun,  libr. 
Roumaniho,  1877). 

IV 

Lou  journalisto  Tassile  Delord,  ancian  députa  de  Vau-cluso,  nascu  en  Avignoun 
en  1815,  es  mort  à  Paris  lou  15  de  mai  1877.  Sènso  èstre  afouga  pèr  lou  Felibrige, 
avié  publica  dins  si  Matinées  li'téraires,  (Paris,  Charpentier,  1860),  e  dins  Le 
Magasin  de  librairie,  (10  de  mai  1859  e  lU  de  jun  1860),  quàuqui  bràvis  article 
sus  la  Reneissènço  prouvençalo. 

V 

Lou  troubaire  Bartoumiéu  Chalvet,  que  signavo  de  fes  :  Lou  felibro  dou 
Pountias,  nascu  à  Niouns  (Droumo).  es  mort  dins  aquelo  vilo  à  la  fin  de  jun  1877. 
Proufessavo  Testât  de  médecin. 

VI 

Lou  troubaire  Lucian  Mengaud,  de  Toulouso,  es  mort  en  aquelo  vilo,  vers  lou 
mitan  de  juliet  1877,  dins  un  âge  avança.  Bijoutiédesoun  mestié,  pintre  e  pouèto 
pèr  naturo,  Mengaud  èro  forço  ama  dins  la  ciéuta  moundino,  que,  vouiènt  dins 
sa  persouno  rendre  ounour  à  la  lengo  maire,  ie  faguè  d'ôussèqui  magnifico. 
Aquéu  sucessour  de  Goudouli  avié  publica  sis  obro  souto  lou  titre  Las  Pirapa- 
nellos.  (Toulouso,  1841).  Sa  deîiciouso  coumèdi  Las  aucas  dal  Touraas  èro  forço 
poupulàri,  e  soun  coumpatrioto  lou  cantaire  Capoul  avié  fa  counèisse  liuen  sa 
cansouneto  dôu  Poutoun. 

VII 

Lou  coumique  Revertegat,  de  Marsiho,  es  mort  dins  aquelo  vilo  lou  29  de 
juliet  1877.  S  ero  aquist  en  Prouvènço  uno  grando  poupuîarita  pèr  li  martegalado 
e  raioulado  prouvençalo  que  jougavo  mai  que  bèn. 

VIII 

Lou  fclibre  Placide  Cappeau,  de  Roco-mauro  (Gard),  es  mort^dins  aquelo  vilo 
lou  8  d'avoust  1877,  dins  si  69  an.  Fa  tout  au  mai  un  an  qu'avié  donna,  en  dous 
voulume,  lou  recuei  de  sis  obro  franceso  e  prouvençalo  souto  lou  titre  :  Le  Châ- 
teau de  Roquemaure.  (Paris,  empr.  Jouaust).  iiro  coulabouradou  de  rx\rmana 
prouvençau. 

Moussu  Louis-Adoufe  Thiers,  l'ilustre  ome  d'estat,  nascu  à  Marsiho  lou  16 
d'abriéu  1797,  es  mort  lou  3  de  setèmbre  à  Saint  Germain-en-Laye.  L'Armana 
prouvençau  de  1872  a  douna  'no  noutiço  biougrafico  sus  aquéu  grand  personnage. 
Apoundren  soulamen  cici  que  lou  noum  de  Thiers  es  ôuriginàri  de  Bhssis-Aup. 
Sant  Thiers,  en  latin  sanctus  Thyrsus,  es  lou  patroun  de  la  glèiso  de  Sisteroun. 

X 

Lou  dessinairo  Charle-Franccs  Combe,  de  Diéu-lou-fct  (Droumo)  i'os  mort,  lou 
5  de  setèmbre,  h.  l'âge  de  49  an.  Avié  galantamen  ilustra  Lou  Siège  de  Cada- 
roussa,  de  l'abat  Favre,  Lou  Mège  de  Cucugnan,  lou  Colera  e  lis  Enlarro- 
chin  de  J.  Roumaniho. 

Que  lou  boa  Diéu  li  mete  dins  soun  sant  paradis  ! 

BRBVIARI  DE  L'ISTORI  DE  PROUVÈNÇO 

La  Prouvènço  bouscasso  (1500-1100  avans  J.-C.) 

Tèms  di  Fado  ;  empèri  di  Ligour  :  Sali,  Gavare,  Voucôunci.  Aquéli  pople  fôr 
batejon  li  ribiero  e  li  mountagno. 

La  Prouvènço  dôufènis  (1100-600  avans  J.-C,  enviroun  500  an). 

Goumbat  d'Ercule  dins  la  Grau  contro  Aubioun  e  Bergioun.  Li  Fenician 
coulounison  lou  Miejour,  efoundon  Nimes,  Aies,  Magalouno,  etc. 

La  Prouvènço  grèco  (600-123  avans  J.-C.,  enviroun  500  an.) 
Foundacioun  de  Marsiho  pèr  li  Fouceien  ;  foundacioun  de  Niço,  Antibo,  Agte, 
Léucato,  pèr  li  Marsihés  ;  li  navegaire  Piteas  e  Eutimeno  ;  Marsiho  aliado  emé 
Roumo  ;  sèti  de  Marsiho  pèr  Jùli  Gesar. 

La  Prouvènço  roumano  (123-412  après  J.-C,  enviroun  500  an.) 

Foundacioun  d'Ais  pèr  G.  SexliusGalvinus  ;  desfacho  di  Téutoun  e  dis  Ambroun 

Eèr  Gaius  Marins,  au  pèd  dôu  mount  Ventùri  ;  la  Venus  d'Arle  ;  lis  Areno 
astido  ;  l'emperaire  Goustantin  en  Arle  ;  la  predicacioun  de  l'Evangéli  .-  sant 
Lazàri,  santo  Madaleno,  santo  Marto,  sant  Trefume  ;  li  mounge  :  sant  Ounourat, 
sant  (Jlassian. 

La  Prouvènço  goutico  (412-932,  enviroun  500  an.) 

Envasioun  di  barbare,  Got,  Bourguignoun  e  Franc.  Guerro  di  Sarrasin  ;  Garle- 
Martèu  à  Nimes,  Garle-Magne  en  Arle,  Guihèn  dôu  Gourt  Nas  en  Aurenjo. 

La  Prouvènço, independènto  (932-1482,  enviroun  500  an.) 

Bousoun,  rèi  d'Arle.  Li  Gomte  de  Prouvènço  de  la  famiho  deBousoun  ;  Guihèn 
lou  Grand,  paire  de  la  Patrio  ;  lou  martegâu  Gérard  Tenco  foundo  l'Ordre  de 
l'Espiiau.—  Li  Gomte  de  la  famiho  Barcilouneso  ;  guerro  di  Baussen  ;  flouresoun 
dôu  Gai-Sabé  ;  li  Troubaire  ;  guerro  dis  Albigés  ;  li  republico  prouvençalo  ;  Ra- 
moun  Berenguié  lou  Grand  :  Roumiéu  de  Vilo-novo.—  Li  Gomte  de  laproumiero 
famiho  d'Anjou  :  lou  rèi  Roubert  lou  Sage,  la  rèino  Jano  ;  li  Papo  en  Avignoun  ; 
Petrarco  e  Lauro  ;  li  Gourt  d'Amour  ;  li  Jo  Flourau  establi  à  Toulouso.  —  Li 
Gomte  de  la  segoundo  famiho  d'Anjou  :  lou  bon  rèi  Reinié  ;  Palamedo  Fourbin. 

La  Prouvènço  franceso  (1482.) 

Louis  XI  :  la  Prouvènço  reiinido  à  la  Franco.  Garle  VIII  :  lis  Estât  Generau 
de  Prouvènço  aprovon  l'unioun.  Louis  XII  :  establimen  dôu  Parlamen,  Fran- 
cés  lé  :  li  Prouvençau  repousson  Garle-Quint  ;  brulamen  di  glèiso  prouvençalo 
dôu  Leberoun.  Enrî  II  :  l'engeniaire  Grapouno.  FrancésII:  guerro  de  religiôun. 
Carie  IX  :  Nostradàmus,  Belaud  de  La  Belaudiero.  Enri  III  ;  la  Ligo,  li  Rasa, 
11  Garcisto,  li  Bigarra. Enri  IV  :  lou  brave  Grihoun  ;lou  Gonse  Gasau.  Louis  XIII  : 
bourroulo  di  Gascavèu.  Louis  XIV  :  Aurenjo  reûnido  à  la  Franco  ;  l'estatuaire 
Puget,  lou  savent  Peyresc,  Massihoun.  Louis  XV  :  pèsto  de  Marsiho,  Belsunce. 
Louis  XVI  :  lou  baile  Sufîren  ;  darriero  reiinioun  dis  Estât  de  Prouvènço  ,  Pascà- 
lis.  La  Revoulucioun  :  Mirabèu,  Sieyes,  Maury,  Barras  ;  Avignoun  réuni  à  la 
Franco  ;  sèti  de  Touloun.  Bonaparte  emperaire  :  Portails,  Simeoun.  Louis  XVIII, 
darrié  comte  de  Prouvènço.  Reviéure  de  la  lengo  'prouvençalo,  establimen  dôu 
Felibrige.  (21  de  Mai  1854.) 


LA  ROSO  DE  TOUTI  LI  VENT 

COUMPASSADO  PÈR   LOU   CAPITANI    NEGRÈU 

(de    CEIRÈSTO) 

UBA 


-tïflïVO 


^ou^Q 


ADRE 
Lauso  rUba,  tèn-le  à  l'Adré  ; 
Lauso  lou  Mount,  tèn-te  à  la  Piano  ; 
Lauso  la  Mar.  tèn-te  à  la  Terro  ; 
Lauso  la  Franco,  e  tône  à  Prouvèngo. 


ESGLUSSI 

Lou  21-2'2  (le  Janvié,  esclùssi  anelàri  de  soulôu,  envesible  en  Avignoim. 

Loii  18-10  de  Juliet,  esclùssi  anelàri  de  soiilcu,  vesiblc  en  Avignoim, 

Ii(ni  28  de  Desèiubrc,  esclùssi  parciau  de  limo,  en  partido  vesible  en  Avignouii. 

FÈSTO    GHANJADISSO 


Gendre,  26  de  Febrié. 
Pasco,  13  d'Abriéu. 
Rouguesoun,  19,  20,  21  de  Mai. 
Ascensioun,  22  de  Mai. 


Pandecousto,  1"  de  Jun, 
Ternita,  8  de  Jun. 
Fèsto-de-Diéu,  12  de  Jun, 
Avènt,  30  de  Nouvèmbre. 


LUNO   MEGROUSO 


La  luno  de  Janvié,  que  fai  lou  22  ; 
La  luno  de  Mai,  que  fai  lou  21  ; 
La  luno  d'Outobre,  que  fai  lou  15. 


Luno  mecrouso, 

Femo  renouso 
E  auro  que  sort  de  la  brune, 
Dins  cent  an  n'i'aurié  trop  d'une  ! 


Luno   blanco, 
Journado  franco. 

Luno  palo, 
L'aigo  davalo. 

Luno  roujo, 

Lou  vent  se  boujo. 


Tout  lun  vau  luno. 

En  luno  pleno  fai  tèras-dre. 

Luno  pleno  a  jamai  vist  soulèu  leva. 

Quand  Nouvè  n'a  ges  de  luno, 
Quau  a  très  fedo,  n'en  vend  uno. 


TEMPOURO 


Mars. 
Jun. . 


5,  7  e  8  I  Setèmbre. 
4,  6  e  7     Desèmbre 


17,  19  e 
17,  19  e 


Lou  printèms  coumenço  lou  20  de  Mars  ; 
L'estiéu  coumenço  lou  21  de  Jun  ; 
L'autoun  coumenço  lou  23  de  Setèmbre  ; 
L'ivèr  coumenço  îou  22  de  Desèmbre. 


Trente  jour  an  Setèmbre, 
Abriéu,  Jun  e  Nouvèmbre  ; 
De  vint-e-vue  n'i'a  qu'un  : 
3jis  autre  n'an  trento-un 


La  luno  es  dins  soun    plen  lou  8,     à 
11  ouro  57  minute  de  matin. 

Intro  à  souu  darriè  quartoun  lou  15, 
à  11  ouro  11  minuto  de  matin. 


MES  DE  JANVIÉ 


l'aigadié. 


La  luno  fai  lou  22,  à  0  ouro  0  minuto 

de  vèspre. 
Intro  à  soun    proumiè  quartoun  lou 


30,  à  11  ouro  54  minuto  de  matin. 

Li  jour  crèisson  d'uno  ouro  6  minuto. 

Jour  de  l'an 

S.  Clar 

Sto  Genevivo 

S.  Ferriôu 

S.  Simèudelacol. 

Li  RÈi 

S.  Lucian 

S.  Se  vérin 

S.  Julian. 

S.  Pau  Termito 

S.  Teodôsi 

S.  Gaspard 

Sto  Verounico 

S.  Alàri 

S.  Bounet 

S.  Ounourat 

S.  Antôni 

Sto  Flourido 

S.  Canut 

S.  Sébastian 

Sto  Agnès 

S.  Vincèn 

S.  Ramoun 

S.  Bousièli 

Counv.  de  S.  Pau 

S.  Ansile 

S.  Mari 

Sto  Cesario 

S.  Constant 

Sto  Martino 

Sto  Marcello 


Sus  l'èr  : 

E  iéu  quand   la  veirai, 

le  dirai  : 

Ingrato  pastourello. 

Sièu  Janviè  lou  jala, 

Vièi  pela, 
Que   de-longo  tremole  ; 
Pèr  me  gara  la  fre, 

Bràvi  drôle, 
Adusès  lou  pechié  ! 

Vujen  ! 

Saussen  ! 

Beven ! 

Rebeven  ! 

Turten  ! 


FIBRO   E   VOTO. 

(*)  1.  Cuers  ;  —  Riez.  — 
2.  Fèsto  di  taiur.  —  Ate  ; 
Al  AU  ;  Dautin.  —  5.  Per- 
Tvjs  :  Fèsto  de  la  Belle 
Estelle.  —  6.  Trest  :  Lou 
jouvènt  de  Trest  vai  à  l'en- 
davans  di  Rèi-Mage,  en  ie 
pourtant  de  canestello  de 
iru.  —  Lambesc  ;  Oupedo  ; 
Sant-Roumanet  ;  Mano.— 
—  8.  Manosco —  11.  Sant- 
Martin-de-Castihoun.  — 
13.  Lou  Vielars.  —  15. 
Sant-Roumié  ;  Lou  Lu.  — 
16.  Grasso  ;  Cano  ;  Mas- 
TiBERT.  —  17.  CuJO  ;  Bar- 
jôu  ;  Beuniéu  ;  Entrechau  ; 

(•)  Li  noum  d'endré  es- 
cri  en  letro  pichouno,  es 
aquéli  que  t'a  de  Fiero  ; 
li  noum  d'endré  escri  en 
letro  CAPOULiERO  es  aquéli 
que  i'a  de  Voto  e  de  Rou- 
mavage. 


Vaurias  ;  Arle  ;  Ceirèsto.  •—  20.  An- 
tibe  ;  Cadenet  ;  Auresoun  ;  Malau- 
ceno  ;  Baumo  :  en  l'eunour  de  Sant 
Sébastian,  trauca  de  flèche,  lis  enfant 
de  Baume  esclapon  aquèu  jour  un 
gros  mouloun  de  cano.  —  21.  Visan. 

—  22.  Sant-Andiou  ;  Li  Baus  ;  Ate  ; 
Roco-Vairo;  Maussano.—  25.  Cucu- 
roun  ;    Sant-Roumié.  —26.  Calas. 

—  27.  FouRCAUQUiÉ.  ~  28.  Rus- 
trèu.  —  31,  Valensolo. 

FIERO  CHANJADISSO. 

Brue,  proum,  dil.  de  janv.— PvOusu 
siheun,  dil.  apr.  li  Rèi.  —  Seine,  leu 
dil,  apr.  lou  14janv. —  Sisteroun,  leu 
dil,  apr.  lou  17  janv.  —  Oupedo,  le. 
dil  apr.  lou  29  janv.  —  Lieu,  tres- 
dimècre  de  janv. 

PROUVÈRBI. 

—  Janvié  fai  lou  pecat 

E  Mars  es  acusa. 

~  Janvié  de  plueio  chiche, 

Fai  leu  païsan  riche. 

—  Au  jour  de  l'an, 

Li  jour  crèisson  dôu  pèd  d'un  can. 

—  Jour  creissènt, 
Jour  cousent. 

—  Sant  Clar  porto  quaranteno 

—S.  Clar  d'Alau,  S.  Antôni  de  Cuje, 

Sant  Vincèn  de  Roco-vairo, 

Sant  Blai  de  Ceirèsto, 
Soun  quatre  marrîdi  fèsto. 

—  Pèr  Sant  Antôni, 
Fai  fre  jusqu'au  Demôni, 

—  Sant  Antôni  donne  l'iôu  i  galino. 

—  Pèr  Sant  Vincèn, 

Li   glaceireun  perden  li  dent 
0  li  receubren  pèr  long-tènis. 


MES  DE   FEBRIÉ 


1 


LI     PÈIS. 


La  luno  es  dins    soun  plen  lou  7,  à 
1  ouro  51  minuto  de  matin. 

Intro  à  sonn  darrié  quartoun  lou  13, 
ix  7  ouro  3  minuto  de  vèspre. 


La  luno  fai  lou  21. 
nuto  de  matin. 


à  4  ouro  12  mi- 


Li  jour  crèîsson  cCuno  ouro  33  minuto. 

S.  Ignàci,  evesq. 
La  Candelouso 
S.  Blàsi 
Sto  Jano 
Sto  Agueto 
Sto  Doro 
S.  Richard 
S.  Ginous 
S.  Jan-de-Mata 
Sto  Coulastico 
S.  Adofo. 
Sto  Lali 
S.  Dounin. 
S.  Valentin 
S.  Quenin 
S.  Armentàri 
Sto  Mariano 
S.  Flavian 
S.  Valié 
S.  Ouquèri 
S.  German 
Sto  Isabello 
S.  Meraut 
S.  Matias 
S.  Aleissandre 

CENDRE 

Sto  Ounourino 
S.  Cassian 


Es  iéu  que  siéu  Febrié, 

Verinet, 
Tout  blanc  de  candeleto. 
Gardas  vôstis  esclop, 

Chatouneto, 
E  flelas  près  dôu  fio  ! 

Caufen  I 

Boufen  ! 

Fielen  ! 

Debanen  ! 

Barjen  ! 

FIERO   E    VOTO 

2.  Ais  ;  Aubagno  ;  Aup  ; 
Bouleno  ;  Làuris  ;  Maubè  • 
Teest-  —  3,  Fèsto  di  car- 
daire  ;  Ceirksto  ;  S.  Mi-! 
TEE  ,■  Gordo  ;  Istre  ;  Ma- 
lauceno  ;  Rians.  —  4.  Li 
Peno  ;  Mouniéu  ;  Aurenjo. 

—  5.  M  AI  ANC  :  lucho, 
courso  d'ome,  de  mièch- 
ome  e  de  vièi  ;  saut  sus 
l'ouire,  courre  dins  lou  sa, 
estranglo-cat.  —  Souliés  ; 
Alen.  —  9.  Faucodn.  —  13. 
DiGNO.  —  14  Gaedano  ; 
Arle  —  15.  Veisoun.  — 
16.  Deaguignan  :  la  Bra- 
vade. —  19.  S-  Valié.  — 
?4.  Avignoun  ;  I^ambesc  ; 
Vaurias. 

FIERO  E  VOTO  CHANJADISSO 

Faiènço,  lou  dil.  av.  lou 
dij.  gras.  — Li  Mèo,  dil. 
gras. —  Moustié, dij.  gras. 

—  Perno  e  Saut,  loù  dimè- 
cre  apr.  la  Seissagesimo. 

—  Roubioun.  proum.  dil. 
de  carèmo.  —  Seloun,  di- 
mècre  gras.  —  Sisteroun, 
dil.  gras.  —  Digno,  lou  dil. 
après  li  Cendre.— Lou  dar- 
rié jour  de  Carnava,  juja- 
men  de  Carmentran,  mou- 


resco,  badairede  dragèio,  acampado 
dis  iôu  pèr  li  mas,  danse  di  boufet, 
etc. 

PROUVÊRBI. 

—  Se  Febrié  noun  febrejo, 
Tôuti  li  mes  de  l'an  aurejo. 

—  Febrié  es  lou  plus  court 

E  lou  pièje  de  tout. 

—  Viôuleto  de  Febrié, 

Pèr  damo  e  cavalié. 

—  Nèu  de  Febrié, 

Mie  fumié. 

Mai  que  noun  jale  d'en  darrié. 

—  Quau  vôu  un  bon  liéumié. 

Que  lou  fague  en  Febrié. 

—  Pèr  la  Candelouso  lou  loup  fai 

Foro  de  soun  trau  ;    [très  saut 

S'es  nivo  s'envai  ; 

Se  fai  soulèu,  intro  mai, 

E  sort  plus  de  quarante  jour, 

E  alor,   oh  !   quento  fre  ! 

—Pèr  N.  D.  de  Fue-nôu  (la  Candelouso) 

Se  noun  nèvo,  plôu  ; 

0  plôure  0  neva. 

Quarante  jour  n'avèn  enca. 

—  Quand   pèr  Nosto-Damo 
I,ou  soulèu  se  lèvo  brihant, 

Fai  mai  de  frech  après  qu'avans. 

—  Santo  Agueto 

Emporte  la  fre  dins  sa  saqueto. 

(Es  que,  souvènti-fes  èi  traucado). 

—  Pèr  Santo  Agueto, 

Fai  ta  pourreto. 

—  A  mie  Febrié, 

Journau  entié. 

—  Sant  Valentin   de  primavère. 

Tau  tèms  fai,  tau  tèms  espère. 


MES  DE  MARS 


La  luno  intro  à  soun  proumié  quar- 
toun  lou  1,  à  8  ouro  8  m.  de  matin. 

Es  dins  soun  plen  lou  8,  à  1  ouro 
19  minute  de  vèspre. 


La  luno  intro  à  soun  darrié  quartoun 
lou  15,  à  3  ouro  50  minuto  de  matin 

Fai  lou  '22,  à  9  ouro  14  m.  de  vèspre. 

Intro  à  soun  proumié  quartoun  lou 
31,  à  1  ouro  14  minuto  de  matin. 


Li  Jour  crèisson  d'uno  ouro  50  minuto. 

Sto  Antounino 
S.  Semplice 
Sto  Cunegoundo 
S.  Casimer 
Tempouro 
Sto  Couleto 
Sto  Perpètio 
S.  Jan-de-Diéu 
Sto  Franceso 
Li  40  Martire 
S.  Gregôri 
S.  Massemin 
Sto  Oufrasié 
Sto  Matiéudo 
S.  César  de  Bus 
S.  Abran 
Sto  Rèino 
S.  Cerile 
S.  Jôusè 
S.  Jouaquin 
S.  Benedit 
S.  Benvengu 
S.  Vitourin 
S.  Grabié 
S.  Ireno 
S.  Massemilian 
Sto  Natalio 
S.  Ilarioun 
S.  Sist 
Passioun 
s.  Benjamin 


Siéu  l'aspre  mes  de  Mars  ; 

Pas  plus  tard, 
Fau  coumença  de  môure, 
Rebrounda  l'ôulivié 
Davans  plôure, 
E  pouda  li  plantiè  ! 

Pouden  ! 

Fousen  ! 

Fumen  ! 

Coutreien  ! 

Caven  ! 


FIERO  E  VOTO. 

1.  Cuers.  —  5.  La  Ciou- 
tat  ;  Lapalud.  —  15.  Trest 
19.  Aubagno  ;  L'Ilo  ;  Ma- 
lauceno  ;  Visan.  —  Fèsto 
di  fustié,  menusié,  ebe 
nisto.  —  21.  Vaurias.  — 
24.  S.  Grabié.  —  25.  Bou- 
leno  ;  Aup  ;  Gordo.  —  29. 
Li  Sant-Andioulen  van  à 
l'ermitage  de  S.  Sist. 

FIERO  E  VOTO  CHANJADISSO 

Ate,  dil.  de  Quasimodo. 
Barcilouneto,  dil.  de 
Passioun.  —  Bargemount, 
dil.  apr.  Quasimodo.  — 
Barjôu,  dil.  de  Pasco.  — 
Brignolo,  dij.  av.Rampau. 

Castelano,  seg.  dil.  de 
Carèmo .  —  Castèu-Rei- 
NARD  :  Lou  dil.  de  Pasco, 
van  à  Vaquiero  faire  N.- 
D.  dis  lôu. —  Flaiosc,  seg. 
dil.  de  Mars.  —  Fourcau- 
quié,  dil.  apr.  Quasimodo. 

Manosco,  dil.  sant,  e  15 
jour  apr.  Pasco.  —  Me- 
nerbo,  dil.  de  Passioun.— 
Riez,  lou  dij.  après  Quasi- 
modo. -^  Sisteroun,  dil.  de 


Passioun.  —  Saut,  dil.  de  Passioun. 

—  Sant-Savournin,  dil.  sant.  —  S.- 
Meissemin,  15  jour  apr.  Pasco.  — 
Gôut,    dil.  de  Pasco. 

PROUVÊRBI. 

Lou  mes  de  Mars 
Es  tantost  nivo,  tantost  clar. 

—  Quauco-fes  lou  mes'de  Mars 

Es  amar. 

—  Lou  soulèu    de  Mars 
Douno  lou  pegoumars. 

—  Plueio  de  Mars, 
Rèn  ie  pren  part. 

—  Quand  trono  en  Mars, 
Esglàri  de  touto  part. 

—  Quand  en  Mars  trono, 

L'amelo  es  bono . 

—  Mai  qu'au  mes  de  Mars, 

Lou  blad  tape  lou  moutard. 

N'es  pas  trop  tard. 

—  Quau  vôu  un  bon  melouniè. 
Que  lou  fague  à  sant  Jôusé. 

—  Quand  lou  pesseguiè's  en  flour 
Tant  de  niue  coume  de  jour  (21  Mars) 

—  Pèr  Nosto-Damo  de  Mars, 
Li  calèu  se  jiton  dins  la  mar. 

—  Mars  aurons, 

Abriéu  pluious. 

Fan  ana  lou  bouié  jouions. 

—  Fau  que  Mars  seque  li  valat, 

E  qu  Abriéu  lis  empligue. 

—  Pau  vigno  e  pau  fiho, 

E  bèn tengudo. 

—  Quand  l'ameliè  fleuris  en  Febrié, 

le  fau  ana  'mé  lou  panié  ; 

Mai  quand  flouris  en  Mars, 

Emè  lou  sa  ie  fau  ana. 


MES  D'ABRIÉU 


LOU    BRAU. 


La  luno  es  dins   soun   plen  lou  6,  à 
10  ouro  3'1  minuto  de  vèspre. 

Intro  à  soun  darrié  quartoun  lou   13, 
à  2  ouro  18  minuto  de  vèspre. 


La  luno  fai  lou  21,  à  2  ouro  5  minuto 
de  vèspre. 

Intro   à   soun  proumié  quartoun  lou 
29,  à  2  ouro  26  minuto  de  vèspre 


Li  jour  crèisson  d'uno  ouro  43  minuto. 

S.  Ugue 

S.  Franc,  de  P. 

S.  Ricard 

S.  Isour 

S.  Vincèn  Ferrie 

Rampau 

S.  Gautié 

S.  Aubert 

Sto  Soufio 

S.  Macàri 

S.  Léon 

S.  Jùli 

Pasco. 

s.  Benezet 

S.  Frutuous 

S.  Lambert 

S.  Anicet 

S.  Apoulôni 

S,  Oufege 

S.  Ansèume 

S.  Ouspice 

S.  Leounido 

S.  Jôrgi 

Sto  Vitôri 

S.  Marc 

S.  Clet 

Sto  Zeto 

S.  Vidau 

Sto  Catarino  de  S, 

S.  Estrôpi 


léu  siéu  loufres'Abriéu  ; 

Tout  reviéu, 
Tout  grelo,  tout  bourrejo. 
Segas  lou  fen  nouvèu 

Que  verdejo, 
E  toundès  li   troupèu. 

Tounden  ! 

Marquen! 

Seguen  ! 

Rastelen  ! 

Planton  ! 

FIERO    E  VOTO. 

2.  Grasse.  —  15.  Pie- 
Ricard.  —  19.  Merindôu. 
20.  Frejus  :  representa- 
cioun  de  la  vengudo  à  Fre 
jus  de  sant  Francés  de 
Paulo,bravado,pegoulado, 
chivau-frus.  —23.  Arle 
fèsto  di  gardian,  courso  de 
la  bago,  etc.  — 24.  Per 
TUS  :  li  Petusen  e  li  Vau 
venarguen  van  de  grand 
matin  à  Sto-Ventùri, 
memôri  de  la  desfacho  di 
Cimbre  e  di  Téutoun  pèr 
Marins  ;  Vous  ;  coumbat 
di  môssi.  —  25.  Meiruei  ; 
Bouniéu  ;  Marignane 
Cuers  ;  St-Roumié  ;  Entre 
castèu  ;  Maiano  :  carreto 
de  S.  Marc,  plantacioun 
de  la  vigno.  — 26.  Ounglo. 
—  28.  Aureio. 

FIERO  E  VOTO  GHANJADISSO 

La- Mouto  -  dôu  -  Caire, 
dil.  av.  lou  25.  —  Lançoun, 
quatr.  dissate  apr.  Pasco. 

PROUVÈRBI. 

I  très  proumié  jour  dôu 
mes,  ie  dison  VAbrihando. 


Quand  YAbrîhando  es  ventouse,  n'i'a 
pèr  40  jour. 

—  Abriéu,   abrivo, 

—  En  Abriéu, 

Canto  lou  couquiéu,  s'es   viéu. 

—  Au  tèms  que  canto  lou  couguou, 

De  matin  moui,  de  vèspre;  dur. 

—  Fange   en  Abriéu, 

Espigo  en  estiéu. 

—  Pichoto  plueio  d' Abriéu, 
Fai  belle  meissoun  d'estiéu. 

—  Abriéu  es  de  trente. 

Quand  plôuguèsse  trento-un, 

Farié  mau  en  degun. 

—  Quand  dins  Abriéu  plôurié, 
Que  todt  lou  mounde  cridarié  : 
Tout  es  nega,  tout  es  perdu  ! 

Encaro  auriè  pas  proun  plôugu. 

—  Abriéu  fres,  pan  e  vin  douno  ; 
Se  Mai  es  fres,  lou  meissouno. 

—  Quand   vèn  lou  mes  d' Abriéu, 
La  seglo  dis  au  blad  ;  Adieu  ! 

Lou  blad  ie  fai  : 

Laissa  veni  lou  mes  de  Mai, 

T'aurai,  emai  te  passarai. 

—  Abriéu  lande  tau  tèms  jusqu'au 

Se  lou  dès  nounl'aplanto.  [quarante, 

—  Pasco  mole, 
Espigo  folo. 

—  A  Pasco,  figo  e  sermoun 
An  passa  de  sesoun. 

—  Entre  Pasco  e  Pandecousto, 
Fai  toun  dessèr  d'une  crousto. 

—  Au  mes  d' Abriéu, 
Te  deléujes  pas  d'un  fiéu. 

— Quau  se  desvestisavans  lou  mes  de 
Saup  pas  la  foulié  que  fai.      [Mai, 

— Jourget,Marquet,Troupet,Crouset, 
Soun  li  quatre  cavalié  de  la  fre. 

—  Noun  te  tèngues  pèr  iverna. 
Que  noun  la  luno  d  Abriéu  aguetres- 

[cala. 


MES  DE  MAI 


LI   BESSOUN. 


La  luno  es  dins   soun  plen  lou  6,    à 
6  ouro  21  minute  de  matin. 

Intro  à  soun  darriè   quartoun  lou  13, 
à  2  ouro  45  minuto  de  matin. 


La  luno  fai  lou  21,   à  ô  ouro  0  minuto 

de  matin. 
Intro  à  so-un  proumié  quartoun  lou  28 

à  11  ouro  46  minuto  de  vespre. 


Lijour  crèisson  d'uno  ouro  18  minuto. 

S.  JaqueeS.Felip 
S.  Atanàsi 
La  Sto-Crous 
Sto  Mounico 
Sto  Sereno 
S.  Jau  Porto  Lat. 
S.  Estanilas 
S.  Dresèli 
S.  Gregôri 
S.  Antounin 
S.  Maiôu 
S.  Brancàci 
Sto  Glicèro 
S.  Bounifàci 
S.  Pons 
S.  Gènt 
S.  Pascau 
S.  Fèli 

ROUGUESOUN 

S.  Benardin 
Sto  Estello 

ASCENSIOUN 

S.  Deidié 

S.  Dounacian 

Sto  Mario  Jacobe 

S.  Felip  de  Nèri 

S.  Oulivié 

S.  Yincèn  de  Ler 

S.  Massemin 

S.  Fèli 

Sto  Peirounello 


Siéu  Mai,  lou  mes  d'amour 

E  de  flour 
Alisque  lou  terraire. 
Vers  quau  amas  lou  mai, 

Calignaire, 
Anas  planta  lou  Mai, 

Riguen  ! 

Jouguen  ! 

Sauten  ! 

Calignen  ! 

Canton  ! 

FIERO   E  VOTO. 

1.  Brecouedo;  Camaret; 
RouGNA-MouRiÉs;  Flaiosc; 
Cavaioun  ;  Moustié  ;  Pie- 
Meras.  Plantacioun  dôu 
Mai,  fèsto  di  Maio.  —  3. 
Arle  ;  Eiguiero  ;  Malau- 
ceno  ;  Lagno  ;  Rians  ;  Sto- 
CèiojlouTor.  —5.  Sèino. 

—  6.  Avignoun  ;  Seloun  ; 
Rougno.  —  7.  Reiano.  — 

8.  Cassis  :  jo  de  la  Bigo,  de 
la  Targo  e  de  la  Nado.  — 

9.  S.  Micoulau,  fèsto  dis 
avouât.  —  10.  S. -Antou- 
nin ;  Figaniero.  —  11.  Va- 

LENSOLO.  —  12.    PlE-LoU- 

BiÉ  ;  Manosco  :  bravado, 
etc.;  Aup  ;  L'ilo  ;  Saut  ; 
Auresoun.  —  15.  S. -Pons. 

—  16.  s.  Ounourat,  fèsto 
di  fournie  e  pastissié.  — 
MouNTÈu  :  Van  en  cour- 
rènt  querre  S.  Gènt  au 
Bausset.— Li  Ventabrenen 
van  en  proucessioun  à 
l'ermitage  deRoco-favour 

—  A  Calian  e  à  Sto~Mas- 
simo  fan  Sto  Massimo.  — 
18.  Riez.  —  21.  Cucuroun 

—  23.  S.-Leidié;  à  Pie- 
LouBiÉ  fan  S .  Sèr  ;  Ras- 
tèu.    —   25.     Sti-Marîo 


grand  perdoun.  —  27.  Aurenjo.  — 
09.  S.-Meissemin. 

FIERO  E  VOTO  CHANJADISSO. 

Ais,  fèsto-de-Diéu.    —  Alau,    lou 
dil.  apr.  lou  proum.  dimenc.  de  Mai. 

—  Arle,  lou  dij.  av.  Pandecousto  : 
flero  dôu  regret.  —  Brignolo,  dimars 
av.  Pandec. —  Castelano,  dil.  av.  lou 
11  Mai.  —  Digno,  dil,  apr.  Foutavo 
delà  fèsto-de-Diéu. — Draguignan, 
dil.  de  Pandec. —  Fourcauquié,  l'en- 
dem.  de  l'Ascens.  —  Lambesc,  dil.  de 
Pand.  :  proucessioun  dôu  rèi  de 
l'Eissado  e  dôu  rèi  de  l'Aguiado.  — 
Li  Mèo,  dil.  av.  la  F.-de-Dièu.  — 
Roussihoun,  dil.  de  Pan  ci . —  La  Sxo- 
Baumo,  dil.  de  Pand.  —  Tarascoun, 
flero  pèr  l'Ascens.  :  lou  dimenche 
d'avans  l'Ascens.  van  à  N.-D.  de  Ca&- 
tèu  querre  la  Benurado;  pèr  Pandec, 
jo  de  la  Tarasco.  — S. -Antounin  e 
Veisoun,  dimar.  de  Pand.  —  Simiano 
e  Font  de  VAU-CLUso,dil.  de  Pandec. 
Seloun  :  lou  proum.  dimenche  apr. 
lou  3  de  mai,  lou  3^  ses  un  dimenc, 
li  penitènt  mounton  à  Sto-Crous.  — 
La  Ternita,  fèsto  di  gipié.  —  Ascen- 
sioun,  Fèsto  di  massoun. 

PROUVÈRBI. 

—  Quand  plôu  lou  proumié  de  Mai, 

De  coudoun   n'i'a  gai  ; 
Quand  plôu  lou  dous, 

Soun  vermenous  ; 

Quand  plou  lou  très, 

N'i  a  ges. 

—  Quau  se  marido  au  mes  de  Mai, 

Duro  gai  {g aire). 

—  Pichoto  plueio  de  Mai, 

Tout  lou  mounde   es  gai. 

—  Mai  fai  mai  dins  uno  hiue 

Qu'Abriéu    dins  dès-e-iue. 


MES  DE   JUN 


LOU     CHAMDRE. 


La  luno   es  dins  soun  plen  lou  4,  à 
1  ouro  45  minulo  de  vèspre. 

Intro  à  soun  darrié  quartoun  lou  11, 
à  5  ouro  5  minuto  de  vèspre. 


La  luno  fai  lou  19,  à  8  ouro  29  min 
de  vèspre. 

Intro  à   soun  proumié  quartoun   lou 
27,  à  6  ouro  5  minuto  de  matin. 


Li  jour  crèisson  de  20  minuto. 

Pandecousto 

s.  Marcelin 

Sto  Cloutiéudo 

Tempouro 

S.  Bounifàci 

S.  Glàudi 

S.  Nourbert 

Ternita 

Sto  Pelagïo 

Sto  Félicita 

S.  Barnabèu 

Fèsto-de-Diéu 

S.  AntônidePado 

S.  Basile. 

S.  Fargieo 

S.  Cèri 

S.  Verume 

S.  Ouzias 

S.  Gervàsi 

Sto  Flourènço 

S.  Léufré 

S.  Paulin 

Sto  Agrevo 

S.  Jan-Batisto 

Tresl.  de  S.  Aloi 

S.  Dàvi 

S.  Adelin 

S.  Irenèu 

S.  Pèire  e  S.  Pau 

S.  Lucide 


Es  iéu  lou  mes  de  Jun, 

Caud  e  brun, 
Courouna  de  tousello  ! 
Ligaire,  meissounié, 

Glenarello, 
A  Tobro  !  manden-ie  ! 

Daien  ! 

Rasclen  ! 

Liguen  ! 

Garbejen  î 

Glenen  ! 

FIERO  E  VOTO. 

1.  Entre-castèu.  —  2. 
BouKBOUN  :  pèrS.  Marce- 
lin ,  11  Bourbounés  fan  la 
proucessioundifiolo,  e  loa 
capelan  le  benesis  lou  vin 
en  grand  cereraounié.  —  3. 
La  Cioutat  :  11  marin  fan 
S.  Eume.  Targo,  Courso 
di  batèu.  —  8.  Lou  Lu.  — 
Li  gardian  d'Arle  manjon 
soun  canard.  —  20.  Aup. 

—  23.  S.  Jan-Garnié  ;  A- 
z-Ais,  la  bravado  ;  —  li  fio 
de  S.  Jan.  — 24.  Marsiho, 
fiero  de  touto  erbo  de  Sant 
Jan  ;  Roco-fort  ;  Malo- 
MORT  ;  Gadagno  ;  Signo  ; 
Barrèmo  ;  Valensolo  ;  Gè- 
mo  ;  Vaurias  ;  Pertus.  A 
Trest,  van  à  l'ermitage  de 
S.  Jan.  —  25.  Roco-vairo; 
Saut;  Manosco. —  27.  Bar- 
jôu;  VÈNÇO. —  29.  AuRUOu; 
Sarrians  ;    S.   Vitouret. 

—  Fèsto  di  pescaire. 

FIERO  E  VOTO  CHANJADISSO 

Cavaioun  e  Malauceno, 
seg.  dilunde  Jun. —  Siste- 
roun,  dil.  apr.   lou  11.  — 


Barjôu,  dil.  anr.  lou  13.  —  Oupedo, 
dil.  apr.  lou  29.  —  Marsiho  :  prou- 
cessioun  generalo  lou  div.  de  l'ou- 
tavo  de  laFèsto-de-Diéu, pèr  acoum- 
pli  lou  vot  de  Tevesque  Belzunce, 
l'an  de  la  pèsto.—  Malo-mort,  darrié 
dil.  de  Jun.  —  Maiano,  Gravesoun, 
BARBENrANO,  etc.  dimenche  apr.  lou 
25  ;  carreto  de  S.  Aloi. 

PROUVÈRBI. 

—  Entre  la  daio  e  lou  voulam, 
Lou  païsan 
Mor  do  fam. 

—  Au  mes  de'^; Jun, 
Manjo  l'agrioto    en  dejun. 

—  Au  mes  de  Jun, 

Se  n'en  meissouno   quàuquis-ui. 

—  Plueio  de  Jun 
Emborgno  tout  coume  de  fura. 

—  Quand  plôu  pèr  Sant  Medaid, 
De  la  recoueto  emporto  un  quat. 

—  Quand  plôu  pèr  Sant  Meda*d, 
Plôu  quarante  jourFpu  tard 

Mai  que  Sant  Barnabe 

Noun  le  coupe  lou  bè. 

—  A  Sant  Barnabèu, 

La  seglo  sort  de  sa  peu. 

—  Fai-me  vèire  uno  ôulivo  à  S.  Jan, 

Te  n'en  farai  vèire  milo  à  Tousant. 

—  Pêr  Sant  Jan, 
Lou  voulame  à  la  man. 

—  Après  Sant  Jan, 
Un  jour  i'es  un  an  (i  blac- 
—  De  gourrino  o  de  lai3, 

La  meissoun  dèu  se  fair. 

—  Entre  Sant  Pèire  e  Sant  'aulet, 

Planto  lou  pôrri  e  lou  calet, 

—  Quand  i'a  de  paie,  l'a  d  blad. 


MES   DE  JULIET 


LOU    LIOUN. 


La  luno  es  dins  soun  plen    lou  3,  à 
9  ouro  45  minuto  de  vèspre. 

Intro  à  soun  darrié  quartoun  lou  11» 
à  9  ouro  4  minuto  de  matin. 


La  luno  fai  lou  19,  à  9  ouro  15  minuto 
de  matin. 

Intro    à  soun    proumié  quartoun  lou 
'Jô,  à  10  ouro  45  minuto  de  matin. 


Li  jour  demenisson  d'uno  ouro  7  minuto. 

S.  Marciau 

La  Vesitacioun 

S.  Anatôli 

S.  Fourtunat 

S.  P.  de  Lissemb. 

Sto  Angèlo 

Sto  Aubiergo 

Sto  Isabèu 

S.  Bres 

N.-D.  DE  Santa 

S.  Pie 

S.  Ounèste 

S.  Anaclet 

S.  Bonaventuro 

S.  Enri 

N.-D.  Dôu  M.  C. 

S.  Alèssi 

S.  Tournas  d'Aq. 

S.VincèndePaul. 

Sto  Margarido 

S.  Vitou 

Sto  Madeleno 

S.  Cassian 

Sto  Crestino 

S.  Jaume 

Sto  Ano 

S.  Pantàli 

S.  Sanàri 

Sto  Marto 

S.  Loup 

S.  German 


Si  eu  lou  brûlant  Juliet  ; 

Li  grapié 
Pôussejon  dins  lis  iero  ; 
Quau  trespalo,  quau  fai 

La  paiero, 
E  quau  brando  lou  drai. 
Cauquen  ! 
Viren  ! 
Venten  ! 
Espaien  ! 
Draien  ! 


FIERO  E   VOTO. 


1.  Bouleno.  —  5.  Avi- 
GNouN  :  Li  febrous  van  en 
devoucioun  à  l'oustau 
qu'abitavo  S.  Pèire  de  Lis- 
sembourg,  pèr  ie  béure 
d'aigo  de  soun  pous.  D'a- 
qui  lou  van  prega  dins  la 
parràqui  de  S.Pèire,mounte 
soun  espausa  soun  capèu, 
sa  centuro  e  soun  sacra 
courbihau  —  9,  Aurenjo. 

—  10.  Carpentras.  —  14. 
Gordo.  —  15.  A  Lançoun 
fan  S.  Ciergue.  —  17. 
Eguio.  --  20.  Sto-Marga- 
RiDO.  —  21.  Bèu-caire  ;  lou 
proumié  marchand  qu'ar- 
ribo   gagno  lou  môutoun. 

—  22.  S,  Meissemin  :  rou- 
mavage  à  la  Sto-Baumo. 
Carri-lou-Rouet;  Castèu- 
Reinard  :  fèsto  di  jardi- 
nié  ;  carreto  ramado.  Ca- 
bano.  —  25.  Vernegue;  La 
Tourre-d'Egue.  —  26.  Ve- 
deno,  Ate,  Seteme.  —  29. 
Tarascoun  :  proucessioun 
de  la  Tarasco,  courso  de 
biôu.  —  30.  Salerno.  — 
31.  Faucoun  ;  Simiano. 


FIERO  CHANJADISSO. 

—  Castelano,  dil.  avans  lou  22.  — 
Cavaioun,  sègound  dij.  de  Juliet.  — 
Malauceno,  lou  segoùnd  dilun. 

PROUVÈRBI. 

—  Juliet 
Porto  l'aiet. 

—  Juliet; 
Mes  palet. 

—  Au  mes  de  Juliet, 
Encaro  l'aiet. 

—  Au  mes  de  Juliet 
Se  meissouno  tout  darré, 

—  Quau  cauco  avans  la  Madaleno, 

Cauco  sènso  peno. 
—  A  la  Madaleno, 
L'amelo  es  pleno, 
Lou   rasin  veira, 
La  figo  maduro, 
Lou  hlad  ensaca. 

—  En  Juliet,  fin  qu'au  darrié, 
Bouto  toun  blad  dins   toun  granié. 

—  Dintre  Juliet  o  dins  Avoust, 
Adounc  lou  béure  es  de  bon  goust. 

—  Quau  dis  mau  de  l'estiéu, 

Dis  mau  de  soun  paire. 

—  Chascun  voudriè  avé  semena. 

Quand  lou  blad  a  desena. 

—  Forço  favo,  forço  blad". 

—  Quand  l'auro  boufo,  fau  venta. 
—  Quau  noun  vènto  emé  l'auro, 

Quand  voudrié  venta,  se  pauso. 

—  Paiet  pounchu, 
Dejuna  perdu. 

—  En  caniculo,  ges  d'eicès. 
En  tout  tèms  ges  de  proucès. 


MES   D'AVOUST 


LA    VIERGE. 


La  luno   es  dins  soun  plen  lou  2,  à 
7  ouro  21    minuto  de  matin. 


2  ouro  18  minuto  de  matin. 

Li  jour  demenisson  d'uno  ouro  38  minuto 


La  luno  fai  lou  17,  à  S  ouro  20  minuto 

de  vèspre. 
Intro  à  soun  proumié  quartoun  lou24, 

à  3  ouro  21  minuto  de  vè«'îpre. 
Es  dins  soun  plen  lou  31,  à  7  o.  7""  de  v 

S.  Pèire  encadena 

S.  Estève 

Sto  Lidïo 

S.  Doumergue 

S.  Ion 

S.  Sauvaire 

S.  Gaietan 

S.  Justin 

S.  Rouman 

S.  Laurèn 

StoRusticlo(d'Arle) 

Sto  Claro 

S.  Pourcàri 

S.  Chapôli 

N.-D.  d'Avoust 

S.  Ro 

S.  Jacinto 

Sto  Eleno 

S.  Louis 

S.  Bernât 

S.  Privât 

S.  Safourian 

S.  Sidôni 

S.  Bourtoumiéu 

S.  Genèsi 

S.  Zefirin 

S.  Cesàri 

S.  Julian 

S.  Jan  degoulàssi 

Sto  Roso 

S.  Lazàri. 


léu  siéu  Avoust  ;  li  gènt 

Tout  countènt 
D'avé  soun  blad  dins  l'ôrri 
Danson  lou  rigaudoun, 

Gai  e  flôri, 
En  chaque  vilajoun. 

Courren  ! 

Naden  ! 

Luchen  ! 

Brandejen  ! 

Chuchen  ! 

FIERO  E  VOTO. 

1.  S.  Canadet  ;  Grans  ; 
Alkn  ;  Auresoun  ;  Cuers  ; 

FONT-ViÈlO  ;     VlÔULÈS.    A 

Peinié,  van  en  devoucioun 
à  l'ermitage.-  2.Var\ge.- 
3.  IsTRE  ;  danso  di  Bergiero 
e  di  Jarretière.  -  4.  Vau- 
rias  ;  Tourves.  -  6.  Labar- 
BEN  ;  Bouniéu  ;  Manosco  ; 
Cougoulin  ;  Entrecastèu.- 
9.  S.-Roumanet.  -  10.  Se- 
LOUN  ;  EiGALiERo  ;  Oupedo; 
Roussilioun  ;  S.-Meisse- 
min.  -  11.  Calas;  Flaiosc. 
15.  AuREio  :  S'un  véuse  s'ei 
raarida  peraqui  vers  aquéu 
tèms,  fau  que  pague  la 
course  de  biou  o  chereve- 
rin  ;  Ourgoun  ;  Maussano; 
Berro;Gôut;  Seing;  Brue; 
Bouleno  ;  Pertus;  lou  Tor; 
la  CiouTAT  ;  à  Berro,  van 
àN.-D.  de  Caderot;  à  Ma- 
nosco, fan  N.-D.  de  Rou- 
migié.  -  16.  S.-Roumié  : 
fèsto  di  jardinié,  carreto 
ramado.  -  Aup  ;  Saut  ;  Vi- 
san  ;  Fourcauquié  ;  Roco- 
vairo  ;  Maubè  ;  FuvÈu.  - 
17.  L'Islo.  -19.  Fèsto  di 
barbié.  -  Brignolo.  -  20. 
Gordo.-21.  RoussET.~22. 
EiRAGo  ;  Vernegue  ;  Cau- 


mount;  Lambesc;  à  Lançoun,  dounon 
un  mirau  au  pu  laid  grimacié.  -  23. 
Cuers  ;  Vauvenargo  ;  Lou  Puget.  - 
24.  Perno  ;  Trest  ;  Cadenet  ;  Aurenjo; 
Manosco;  Mouniéu.  -  25.  Martegue; 
Besso  ;  Malauceno  ;  Menerbo  ;  Vau- 
rias  ;  Cairano  ;  à  Mouriés,  fan  Sant 
Louis. 2-  6.  Velau.-  27,  Lllo;  Char- 
LE-VAu;Eguïo;à  Berro,  benedicioun 
di  pessègue.  -  28.  Miramas,  mai  re- 
mandon  la  fèsto  au  darriè  dimenche 
de  setèmbre  ;  à  Maiano  fan  N--D.  de 
Gràci.  -  29.  Barbentano,  bèlli  faran- 
doulo,  courso  de  biôu,  jo  de  la  poumo 
dins  lou  tinëu;  Mounïéu.-31.  Novo; 
Marsiho,  fiero  de  quinge  jour. 

FIERO  E  VOTO  CHANJADISSO. 

Barrèmo,  dil.    apr.  lou  15.  —  Di- 

fno,  dil.  apr.  lou  28.  —  Sisteroun, 
il.  apr.  lou  24.  —  Joucas,  dil.  apr. 
lou  29.  —  Peinié,  dil.  apr.  lou  prou- 
mié dimenc;  Lapalud,  dil.  apr.  lou 
proumié  dimenche.  —  Gardano.dil. 
apr.  lou  seg.  dimenche.  —  E-iez, 
proum.  dil.  —  Lourmarin,  proimiè 
dij.  —  Au  ViELARS,  fan  S.  Felihert, 
lou  proumié  dimenche  après  A.  D. 

PROUVÈRBI. 

—  Quau  cauco  en  Avous-, 

Cauco  paurous. 

—  Quand  plôu  en  Avousi, 
Tout  ôli  e  tout  moust, 

—  Au  mes    d'Avoust    se   pesio  ges 

d'oursin. 

—  Au  mes  d'Avoust  li   galiio  soun 

sourdo. 

—  Li  fèbre  dôu  mes  d'Avoust 

Duron  un  an  o  dous 

—  Se  plôu  pèr  Sant  Lairèns, 
La  plueio  vèn  bèn  à  ems  ; 

Se  plôu  pèr  Nosto-Dimo, 
Chascun  encaro  l'ano  ; 
Se  plôu  pèr  Sant  Ba-toumiéu, 
Boufo-ie  lou  quiéa. 


MES   DE  SETEMBRE 


LI     BALANÇO. 


La  luno  iutro  à  soun  darrié  quartoun 
lou  8,  à  S  ouro  13  min.  de  vèspre 


Fai  lou  16,    à 

matin. 


ouro  6    minute    de 


La  luno  intro  à  soun  prouraié  quar 
toun  lou  22,  à  9  ouro  29-"  de  vèspre 

Es   dins  soun  plen  lou  3),    à    9  ouro 
26  minuto  de  matin. 


Li  jour  demenisso7i  cCimo  ouro  44  minuto. 


9 
10 
11 
12 
13 
14 
15 
16 
17 
18 
19 
20 
21 
,22 
23 

i 

28 
29 
30 


dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 


S.  Baudèli 

S.  Agrico 

S.  Aiôu 

Sto  Rousalio 

S.  Lôugié 

S.  Amable 

S.  Autau 

N.-D.  de  Setèmb. 

S.  Veran 

Sto  Pôuquerié 

S.  Paciènt 

Sto  Bono 

S.  Antonnin 

Eisaussam.de  la  C 

S.  Afonso 

S.  Cournèli 

Tempouro 

Sto  Esteveneto 

S.  Jenoiivié 

S.  Estàqui 

S.  Matiéu 

S.  Maurice 

Sto  Tèclo 

Sto  Salabergo 

S.  Fermin 

S.  Ouzias 

S.CosmeeDamian 

S.  Ceran 

S.  MlQUÈU 

S.  Jirome 


Siéu  lou  mes  benadu, 

E  de  fru       • 
N'ai    mi  banasto  pleno  : 
De  figo  e  de  meloun 
N'ai  cent  meno, 
E  Setèmbre  èi  mounnoum. 

Cuien  1 

Sequen  ! 

Chiquen  ! 

Desgrapen  ! 

Bequen  ! 

FIERO  E  VOTO. 
(*)  1.  S.-Cesari;  Novo  :  li 
femo  menon  sis  enfantoun 
à  Novo,  pèr  que  S.  Baudèli 
li  préserve  e  li  garigue  de 
la  rasqueto;  Pelissano;  Si- 
miano  ;  Pertus.  -  2.  Avi- 
gnoun.  -  3.  Roco-^runo  ; 
Roco-vairo.  -  4.  Lafaro  : 
amelo  ;  Quinsoun.  -  5.  S.- 
Chamas.  -  6.  Varage.  -  7. 
Gôut.-  8.  Grand  perdoun  à 
N.-D.  de  Lnmiero.-Grave- 
soun  :  course  de  biôu  ;  Ca- 
briés;  Cavaioun;  Gargas; 
En  EiguierofanS.Verume; 
Peirolo  ;  S.  Canat  :  cebo, 
melo  ;  Savouian  ;  Taras- 
coun;  Aup;  Veisoun;  Cucu- 
reun;  Bouleno.-ll.  Fuvèu; 
Auresoun.  -12.  Fourcau- 
QUiÉ,  N.-D.  de  Prouvènço. 
-14.  Roumavageà  la  cime 
déu  Ventour.  Avignoun  ; 
Reugno;  Lou  Vau;  Mano; 
Sèino;  Lagno.-  15.  Auruou; 
Lou  Tor;  S.  Cristôu.  -  16. 
Sto-Cèio.  -  17.  Ais.  -18. 
Peiruis.  -  19,  Se  vai  à  N.- 
D.-de-la-Saleto.  -  21.  Au- 

(*)  D'eici  à  fin  Desèmbre, 
linoum  d'endrèescrienle- 
tro  îfaZico,  es  aquéli  que i'a 
de  vote  e  de  roumavage. 


bagno:  eisino  pèr  la  vendémio,  cour- 
nudo,  terreirôu,  etc.  Alen;  Manosco; 
Seians;  Teurves;  Cadenet;  Grihoun; 
Carpentras.  -  22.  Pelissano  :  lueho, 
courso,  etc.;  Caroumb.  -  24.  Cahrie- 
ro\  iacosso.- 25.  GoEDo;Besso;  Saut. 
-  26.  Sîgno;  Ansouis;  Aie  :  lucho  de 
luchaire  e  de  musiquejaire.-  27.  Ate; 
Pie-Miquèu.-Fèstodi  médecin.  -  29. 
Malo-mort;  Roussihoun;  Cahano  ; 
Lambesc  ;  Seloun  :  amelo  ;  Grasse  ; 
Bargemount  ;  Vaurias  ;  Barjôu;  Ma- 
laucene.  -30.  Barcilouneto. 

FIERO  E  VOTO  CHANJADISSO, 
Bausset  :  se  vai  à  S.  Gèntbéure  de 
soun  aigo  meravihouso  e  faire  l'au- 
bre  dre  dins  soun  lie  de  pèiro,  lou 
prouraié  dimenche  dou  mes.  —  A. 
Senas,  fan  S  Amand  lou  tresen  di- 
menche. —  Barrème,  lou  darrié  dil. 
dou  mes,  —  Lou  Lu,  Pourriero,  Ca- 
vaioun, lou  proum.  dil.  —  La  Meu- 
to-dou-Caire,  lou  dil.  av.  lou  29.  — 
Caumount,  lou  tresen  dimenche.  — 
Lou  Vielars,  lou  tresen  dil. 

PROUVÈRBI. 
A  Noste-Damo  de  Setèmbre, 
Li  rasin  soun  bon  à  pendre. 
De  Sant  Miquèu  à  Toussant, 
l'a'n  mes  labourant. 

LOU  REINARD. 
Quand  li  bestiàri  faguèron  li  mes, 
chascun  faguè  lou  siéu  à  sa  fantasié. 
Lou  Reinard  venguè  lou  darrié,  car 
en  estent  que  se  mesfisaven  d'eu, 
l'avien  pas  vougu.  —  Bèn  !  ie  digue, 
coume  avès  fa  ?  —  Avèn  fa  lou  mes 
de  Janvié,  aqui  i'a  de  fre  :  avèn  fa 
lou  mes  d'Abriéu,  aqui  i'a  de  plueio  ; 
avèn  fa  lou  mes  de  Setèmbre,  aqui 
i'a  de  toute  meno  de  frucho.  —  Eh! 
bedigas  !  cridè  lou  Reinard ,  que 
neun  fasias  vounge  mes  de  Setèm- 
bre !  passavian  l'autre  à  rapuga  ! 


MES    D'OUTOBRE 


L  ESCOURPIOUN. 


La  luno  intro  à  soun  darrié  quartoun^ 
lou  8,  à  1  ouro  53  minuto  de  vèspre' 

Kai  lou  ir^,    à  3   ouro    18  minuto   de 
vespre. 


La  luno  intro  à  soun  proumié  quartoun 
lou  22,  à  0  ouro  27  minuto  de  matin. 

Es  dins  soun   plen  lou  30,  à  2  ouro 
19  minuto  de  matin. 


Li  jour  demenisson  d'uno  ouro  45  minuto. 

dij. 
div. 

diss. 

Dim. 

dil. 

dim. 

div. 

diss. 

12 

Dim. 

13 

dil. 

14 

dim. 

15 

dim. 

16 
17 

dij. 
div. 

18 

diss. 

19 

Dim. 

20 

dil. 

21 

dim. 

22 

dim. 

23 
24 

dij. 
div. 

25 

diss. 

26 

Dim. 

27 

dil. 

28 

dim. 

29 

dim. 

30 
31 

dij. 

div. 

S.  Roumié 

Li  S.  Ange  gard. 

S.  Cuprian 

S.  Francés  d'Ass, 

Sto  Tùli 

S.  Evôsi 

S.  Baque 

Sto  Reparado 

S.  Danis 

S.  Vergéli 

S.  Castou 

S.  Veran 

S.  Gerand 

S.  Calist 

Sto  Terèso 

Sto  Rousselino 

S.  Flourènt 

S.  Lu 

S.  Gérard  Tenco 

S.  Grapàsi 

Sto  Oursulo 

Sto  Mario  Salomé 

S.  Tederi 

S.  Maglôri 

S.  Crespin 

S.  Flôri 

S.  Salvian 

S.  Simoun 

S.  Narcisse 

S.  Lucan 

S.  Gristôu 


Sièu  lou  mes  vinassous 

E  nioustous, 
Outobre  iéu  m'apelle  : 
Que    lou   rasin  de  Crau 

S'encamelle 
Aufouns  di  grand  tinau. 

Coupen  ! 

Pourten  ! 

Dansen  ! 

Trapejen  ! 

Chauchen  ! 

FIERO   E  VOTO. 

1.  S.  Roumié:  courso 
debiôu;Mus.  -  2.  S.  Cha- 
mas.  -3.  Touloun  :  danso 
di  fielouso  ;  Flaiosc.  -  4. 
La  Tourre-d'Egue  ;  Si- 
miano.  -  5.  Cuçuroun; 
Pourriero.  Li  Cucurounen 
van  planta  lou  Mai  à  Santo 
Tùli,  en  ie  disent  : 

Grando  Santo  Tûli, 
Vaqui  veste  Mai, 
Se  noun  vous  agrado, 
L'entournaren  mai. 

6.  Baumo  ;  Frejus.  -  7 
Jouco  :  nôu  jour,  lou  tam 
bour  jogo  dins  li  carriero 
de  Jouco,   en  l'ounour  de 
s.  Baque.   Forti  lucho.  - 

8.  Pie-Sto-Reparado.   - 

9.  Laonbesc  ;  Lamanoun 
Valensolo  ;  S.  Savournin 
Rougno.- 10.  Trest,  Gordo 
-  11.  Ate.  -   12.    Vènço  . 
Moustiè.-lo.Visan,  Char- 
le-vau.  -  16.  Touloun;  Lis 
Arc.  A  S.  Canat   fan  S 
Canat.  -  18.  Menerbo;  Lou 
Lu  ;  Rians  ;  Barbentano  ; 
Aurèu.    -   22.    Li  Santo 
courso  de  biôu.  -  23.  Cas- 


tèu-Nôu-de-Papo  ;  jo  de  la  dindo, 
courre  di  chin.  -  25.  Sant-Rafèu  ; 
Marignane;  Bouniéu  ;  fèsto  di  i^rou- 
lié.  -  28.  Auruou  ;  Cuers  ;  L'Ilo  ; 
Labastido-di-Jourdan  ;  S.  R-oumié  : 
esclop,  poucèu,  miôu,  faiôu,  rastëu. 
29.  s.  Ternit.  -  31.  Greiasco.  - 
Fèsto  di  porto-fais. 

FIERO  E  VOTO  CHANJADISSO. 
Malo-mort,  proum.  dil.    doumes. 

—  Riez,  Bargemount,  dil.  apr.  lou 
18.  —  Saut,  dimècre  après  lou  18.  — 
Jouco,  dil.  apr.  lou  7.  —  Aup,  Sis- 
teroun,  dil.  apr.  lou  9.  —  Castelano, 
dil.  avans  lou  proumié  de  nouvèm- 
bre. 

PROUVÈRBI. 

—  Au  mes  d'Outobre, 
Quau  a  ges  de  raubo,  que  s'en  obre. 

—  La  semano   de  Sant  Lu, 

Semeno  pèr    tu. 

—  Pèr  Sant  Lu, 

A  l'escolo,  mal-estru  ! 

—  Pèr  Sant  Lu, 
La  fre's  au  su. 

—  Uno  laido  autouno  se  vèi  pas  mai 
Qu'un  bèu  printèms.        [souvent 

—  A  bono  terro,  bon  bouié. 

—  A  l'autro  rego,  bon  gara. 
— Bon  tèras,  bonbouiè,  bonsemenat, 

Rèndon  lou  champ  bèn  engrana. 

—  Bouié  sènso  barbo 
Fai  l'iero  sènso  garbo. 

—  Espères  pas  de  semena, 
Pèr  lis  aucèu  o  pèr  11  fournigo . 

—  Quand   un    semenat  darrieren 
Lou  fau  pas  dire  à  sis  enfant,  [russis 

—  Quand  Outobre  pren  fin, 
Toussant  es  lou  matin. 


La  luno  intro  à  soun  darrié  quartoun 
]ou  7,  à  6  ouro  5  minuto  de  matin. 

Fai  lou  14,    à    0  ouro  48    minuto  de 
matin. 


MES   DE  NOUVEMBRE 


La  luno  intro  à  soun  proumié  quartoun 
lou  20,  à  7  ouro  4  minute  de  vèspre. 

Es  dins  soun    plen   lou  28,  à  9  ouro 
7  minuto  de  vèspre. 


Li  jour  demenisson  d'uno  ouro  20  minuto. 


diss. 

DlM. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 

dil. 

dim. 

dim. 

dij. 

div. 

diss. 

Dim. 


Toussant 

Li  Mort 

S.  Marcéu 

S.  Chamas 

S.  Zacarié 

S.  tJstève  (d'Ate) 

S.  Ernesti 

S.  Goufrèdi 

S.  Maturin 

S.  Just 

S.  Martin 

S.  Reinié 

S.  Mitre 

S.  Ru,  év.  d'Avig. 

S.  Ougèni 

S.  Ouquèri 

S.  Agnan 

Sto  Audo 

Sto  Isabèu 

S.  Eimound 

Présent.  deN.-D. 

Sto  Cecilo 

S.  Clément 

Sto  Floro 

Sto  Catarino 

Sto  Dôufino 

S.  Sifrèn 

S.  Soustène 

S.  Savournin 

Lis  Avènt 


Nouvëmbre  iéu  siéu  di... 

Me  veici, 
Lou  front  cencha  d'ôulivo 
Li  moulin  d'oli  van, 
L'aigo  arrivo, 
E  buto  li    virant. 

Quichen  ! 

Sarren  ! 

Buten  ! 

Barrejen  ! 

Vihen  ! 

FIERO  E   VOTO. 

1.  Eguïo  :  ôulivo,  ame- 
lo,  vin,  avé  ;  Castèu-Rei 
nard;  Lourmarin.  -2.  Gri- 
houn;  Istre.  -  3.  Touloun 
Roco-vairo.-4.  Font-vièio 
Entrecastèu,  -  6.  Mouriés 
-8.  Seguret  -  9.  S.  Sa- 
vournin. -  11.  Gémo;  Lou 
Paradow  (près  Arle);  Dau- 
fin;  Seloun  :  ôulivo;  Mous- 
tié  ;  Brignolo  ;  Gigna  ;  Ri- 
charencho  ;  Bargemou  ni 
Bouleno;  Malauceno;  Per~ 
no  ;  Peipin.  -  Fësto  e  lou- 
gage  di  ràfl.  - 13.  S.  Mitre. 
A  Cavaioun  fan  S .  Veran  ; 
Reiano.  -  14.  Avignoun. 
-  15.  Istre  ;  Branto.  -  16. 
Bèumount ;  Lapalud.-8 
S.  Rouman.  -  19.  Tourves; 
Lou  Rastèu  ;  Rustrèu.  - 
20.  Ceirèsto.  -  22.  Sto- 
Cèio  ;  Oupedo.  -  Fèsto  di 
musicaire.  -  23.  Viens  ; 
Li  Grand  Clément.  -  24 
Peiruis.  -  25.  Eiguiero  ; 
Valensolo;  Rougno;  Figa- 
niero;  Entrechau;  :Seians; 
Saut;  Visan;  Signe, -Fès- 
to di  charroun  e  dis  e^nou- 
lan.  -  2Q.  Glandèvn  ,■  P>.:- 
Miquèu.  -   21.    Carpen- 


tras.  -  A  Riez  e  k-n-Eirago  fan  S. 
Massime.  -29.  S.  Savourrtin.  -  30. 
Bou  :  bèlii  danso  ;  Veisoun  :  ôuiivo 
negro  ;  Barjou;  Grasso  ;  Avi-noun; 
cuer.  lano  e  chivau  ;  Lourmarin  ; 
Fourcauquiè;  Bouleno. 

FIERO  E  VOTO  CHANJADISSO. 

—  Digno,  dil  apr.  lou  proumié  dôu 
mes.  — Faiènço,  dil.  apr.  lou  11.  - 
Lieu,  dJ.  apr.  lou  18.  —  Siisteroun, 
dil,  apr.  lou  25.  —  Sèino,  dil.  apr. 
lou  30. —  Roussihoun,  dil.  apr.  sant 
Martin. 

PROUVÈRBI. 

—  A  Toussant, 
La  fre  s  au  champ. 

—  A  Toussant, 
L'ôulivo  i.  la  man. 

—  A  Toussant, 
Tout  vin  es  san. 

—  A  Toussant, 

Li  figo  soun  për  lis  enfant. 
— Lou  jour  di  Alort  porto  quaranteno 

—  Se  vos  troumpa  toun  vesin, 
Planto  l'amouriè  gros, lou  riguié  prim, 

E  fumo  toun  prat  à  Sant  Martin. 

—  A  Sant  Martin, 
Tapo  ta  bouto,  tasto  toun  vin. 

—  A  Santo  Cecilo, 
Chasco  favo  n'en  fai  milo. 

—  A  banto  Catarino, 

rèr  tout  Fivèr  fai  ta  farino. 

—  Pèr  Santo   Catarino, 

i^oii  es  dins  l'ôulivo. 

—  A  Sant  Andriéu, 

La   fre   nous   dis  :    Me  vaqui  iéu. 

—  Quand  la  cuèrni  es  veirado, 
La  dono  dèu  faire  sa  fusado. 


MES  DE   DESEMBRE 


LOU     BANARU. 


La  luno  intro  à  soun  darriè  quartoun 
lou  6,  à  7  ouro  52  minute  de  vèspre. 

Fai  lou  13,  à   11    ouro  13  minuto  de 
matin. 


La  luiîo  intro  à  soun  proumié  quartoun 
lou  20,  à  11  ouro  25  m.  de  matin. 

Es  dins  soun  plen   lou    28,  à  4  ouro 
25  minuto  cfe  vèspre. 


Li  jour  demenisson  de  27  minuio. 

S.  Aloi 
Sto  Bibiano 
S.  Eloquo 
Sto  Barbo 
S.  Sabas 
S.  Micoulau 
S.  Ambrôsi 

COUNCEPCIOUN 

Sto  Loucaio 

Sto  Valiero 

S.  Damàsi 

Sto  Daniso 

Sto  Lùci 

S.  Nicàsi 

S.  Ousèbi 

Sto  Azalaïs 

Tempouro 

S.  Gràci 

S.  Timouleoun 

S.  Filougone 

S.  Toumas  lou  m, 

S.  Ounourat 

Sto  Yitôri 

S.  Ives 

Calèndo 

S.  Estève 

S.  Jan,  evangel. 

Li  S.  Innoucènt 

S.  Trefume 

Sto  Couloumbo 

S.  Sivèstre 


Desèrabre  iéu  lou  sièu  ! 

Long  di  riéu, 
Gratas  de  cacalauso  !... 
L'an  vai  fini,    pichot  ! 

Fasès  pauso, 
E  boutas  cacho-fio  ! 

Pasten  ! 

Cousen  ! 

Lipen  ! 

Taulejen  ! 

Preguen  ! 

FIERO    E    VOTO. 

1.  Font-Vièio.  -  Fèsto 
di  meinagiè,  dis  orfèbre, 
di  sarraié,  di  manescau,  di 
bourralié  ;  à  Frejus  fan  S. 
Leônci  ;  Auresoun  ;  Pelis- 
sano.  -  2.  S.-Martin-de- 
Castihoun.  -4.  Fèsto  di 
poudriéj  dipetardiè,  di  pe- 
goulié,  di  canouniè.  Se  met 
trempa  dins  d'escudello  lou 
blad  de  Sto  Barbo ,  pèr  fin 
de  lou  bouta  fres  e  verdou- 
let  sus  la  taulo  de  Nouvè  ; 
Ais  ;  Vaurias;  Cujo.  -  6, 
Manosco  ;  Moustié  ;  Bou- 
niéu.  -  8.  Aubagno  :  chi- 
vau,  ai,  telo,  araire.  Aup 
Lou  Lu;  L'Ilo  ;  Cadenet.  - 
fi.-Sa'cournin:  la  fiero 
frejo.  -  11.  Gordo.  -  13. 
Ate  ;  S.-Meissemin;  Vila- 
diéu;  Cucuroun.  -  15.  Roco 
d'Anteroun.-  16.  Menerbo 
-17.  Varage  -  18.  Gargas 
-  21 .  Aurenjo  ;  Vaurias 
Seignoun  ;  Bouleno  ;  Ma- 
lauceno  ;  Fourcauquié  ; 
Riez.  -  24.  Fèsto  dis  avou- 
cat.  -  25.  Fjsto  di  pastre. 
Carreto  deTagnèu.  Casso 
de  la  petouso.  -  27.  Cai- 
rano  ;  Sablet.  -  28.  Fèsto 


di  courratié;  Branto;  Piemeras.- 29. 
Arle.  -  30.  Faucoun. 

FIERO  E  VOTO  CHANJADISSO. 

Sisteroun,  dil.  apr,  lou  8.  —  Bar- 
gemount,  dil.  av.  lou  24. 

PROUVÈRBI. 

Apèllon  coumtié  o  calendriéu  li 
douge  jour  d'avans  Nouvè.  N'i'a  qu'a- 
fourtisson  qu'en  remarcant  lou  tèms 
que  fai  dins  chascun  d'aquèli  jour,  se 
pou  saupre  lou  tèms  que  fara  dins 
chascun  di  douge  mes  de  l'an. 

—  A  Sant  Tournas, 

Coui  toun  pan,  lavo  ti  drap. 

—  Autre-tèms,  S,  Lùci  èro  lou  23, 

e  alor,  avien  resoun  de  dire  : 

—  A  Santo  Lùcio 

Li  jour'aumentond'un  saut  de  clusso. 
—  Calèndo  emé  soun  ami, 

Pasco  emé  soun  curât, 

Carementran  emé  sa  mouié. 

—  Calèndo  à  l'escur, 

Aglan  de  tout  segur. 

—  A    Nouvè  mie  granié, 

A  Pasco  mie  celié. 

—  Nouvè  au  jo,  Pasco  au  fio. 

Nouvè  au  fio,  Pasco  au  jo. 

—  Jan  e  Jan 

Parton  l'an. 

—  AS.  Sivèstre, 

Quau  bat  pas  sa  femo  lou  matin,  la 

—  Sant  Sivèstre  [bat  lou  vèspre. 
Se  courreguèsse  pas,  ie  poudié  pas 

—  Ni  pèr  laid  ni  pèr  bèu,  [èstre. 
En  ivèr,  noun  laisses  toun  mantèu. 

— La  fre,  jamai  lou  loup  la  manjo, 

— Annado  nevouso, 

Annado  aboundouso. 


ARMANA  PROUVENÇAU 


CROUNICO  FELIBRENCO 


Noste  premier  ôumage  es  degu  aquest  an  à  la  ciéuta  de  Mount-pelié, 
mounte  magnijBcamen  la  Soucieta  di  Lengo  Roumano  a  douna  nôu  jour 
festiéu  en  l'ounour  de  l'idèio  e  dôu  parla  rouman.  Dôu  22  de  Mai  1878  au 
30  d'aquéu  mes,  noun  siguè  qu'une  tiero  de  recepcioun  e  de  triounfle,  d'as- 
semblado  scientifico,  de  sesiboliteràri,  de  discours,  de  cansoun,  de  musico^ 
de  banquet,  de  representacioun  e  de  joio  de  tout  biais.  Es  ço  qu'an  apela 
Li  Fèsto  Latino. 

Nous  countentaren  eici  de  remercia  couralamen  la  vilo  patriote  qu'a  tant 
bèn  fa  11  cause,  pièi  lis  autourita,  qu'ajudèron  de  soun  miéus,  pièi  noumi- 
nalamen  MM.  de  Tourtoulon,  Anfos  Roque-Ferrier  e  A.  Boucherie^  li  très 
grand  priéu  dôu  roumavage. 

Dins  li  brihànti  lucbo  ounte  s'èro  asempra  tôuti  li  pople  latin^  e  en  parti- 
oulié  lis  escrivan  de  nosto  lengo^  lou  Felibrige  a  fa  plego  mai  que  mai.  Un 
centenau  de  joiO;,  de  prèmi,  de  medaio  o  de  mencioun  d'ounour,  courounè- 
ron  aqui  nosto  literaturo.  Es  trop  longo  aquelo  liste  pèr  que  la  pousquen 
douna.  S'atroubara  dôu  rèsto  dins  lou  libre  especiau  counsacrai  Fèsto  Latino 
pèr  la  Soucieta  di  Lengo  Roumano.  Mai  ço  qu'es  de  constata  es  la  grand 
boulegado  filoulougico  e  literàri  que  li  councours  de  Mount-pelié  an  révéla 
dins  lou  Miejour.  La  Cause  fai  avans,  e  Taure  boufo  dins:la  vélo.  E  quant  i 
lauréat,  se  despartisson  coume  vèn  :  35  prouvençau,  28  lengadoucian,  20 
catalan,  8  limousin,  4  dôufinen,  1  rouergas  em'  1  carsinôu.  Dintre  11  pèço 
courounado,  sian  urous  de  saluda  quatre  dramo  prouvençau  :  Lou  Pan  dou 
Pecat  de  T.  Aubanel,  Lou  Conse  Casau  de  J.  Monné^  La  Court  d'Amour 
de  J.  B.  Gaut,  emé  Jaume  lou  Counquisiaire  d'A.  Boyer_,  i  quau  devèn 
apoundre  Micoulau  lou  Camarguen,  coumèdi  prouvençalo  de  J.  Sorbier. 

II 

Lou  Felibrige,  uni  de  cor  e  de  visto  emé  li  Lengo  Roumano,  vouguè  teni 
à  Mount-pelié  (24  de  Mai)  si  grand  Jo  Flourau  setenàri.  La  sesibo  aguè  liô 
emé  toute  la  poumpo  e  dins  tôuti  li  forme  vougudo  pèr  l'E statut.  Lou  Ca- 
poulié,  pourtant  subre  lou  pitre  VEstello  di  7  rai,  tenié  la  presidènci,  e  èro 
environna  di  Majourau  dôu  Counsistôri  emé  la  Cigalo  d'or,  e  di  felibre  Man- 
tenèire  emé  la  Prouvençalo  d'argent. 

Lou  tèmo  dôu  councours  èro  Jaume  lou  Counquistaire.  Sus  lou  raport 
d'En  V.  Liéutaud,  la  joio  siguè  gagnado  pèr  Marti  y  Folgucra,  de  Rèus  en 
Catalougno,  emé  mencioun  d'ounour  pèr  lou  barcilounés  Francés  Ubach  o 
lou  marsihés  Antôni  Boyer. 

Lou  raport  acaba  e  lou  vincèire  prouclama,  En  Albert  de  Quintana,  sendi 
de  Catalougno,  en  rcpresentacioun  dou  lauréat  absent,  chausiguè,  segound 
Fus,  la  Rèino  di  Jo  Flourau,  e  s'aprouchant  de  madamo  Mistral,  le  digue  : 
<  Madamo,  dôumaci  que  sias  bello  e  dôumacique  sias  la  mouié  de  Mistral, 
lou  gèni  de  la  Prouvènço,  au  noum  dôu  felibre  courouna,  au  noum  de  la 
Catalougno,  iéu  vous  prouclame  Rèino  de  la  fèsto.  »  E  madamo  Mistral, 
abihado  en  arlatenco,  mountè  sus  lou  pountin,  prenguè  la  presidènci,  e  gra- 
ciousamen  faguè  lou  doun  di  joio . 

Dins  la  mémo  sesiho,  se  pourgiguè  i  Catalan  la  Coupo  felibrenco  voutado 
—  l'a  dous  an  —  à  l'acamp  de  santo  Estello.  Aquéu  riche  présent,  eisecuta 
coume  se  dèu  pèr  li  siuen  dôu  cancelié  Louis  Roumieux,  porto  escri  à  soun 
entour  lou  noum  di  7  prouvinço  ounte  règno  nosto  lengo,  em'aquésti  pa- 
raulo  : 

LI  FELIBRE  DE  FRANCO   I  FELIBRE  D^ESPA^NO. 
III 

L'endeman,  25  de  Mai,  sus  la  plaço  dôu  Peirou,  souto  la  presidènci  dôu 
felibre  majourau  En  Albert  de  Quintana,  qu'avié  ôufert  lou  prèmi  pèr  lou 
Cant  dou  Latin,  fugue  soulennamen  decernido  la  joio  au  pouèto  roumanesc 
Alecsàndri,  de  Mircèsti,  e  lou  segound  près  à  F.  Mathèu,  de  Barcilouno.  E 
ansin  se  dounè,  pèr  l'iniciativo  di  pouèto  miejournau^  la  première  paumado 
de  la  freirejacioun  latino. 

Enfin,  à  la  vesprado  dôu  27  de  Mai,  sus  lou  teatre  de  Mount-pelié,  fugue 
représenta  lou  famous  Pan  dou  Pecat  dôu  felibre  de  la  Miôugrano.  De 
cauds  aplaudimen  aculi^uèron  aquéu  dramo,  ounte  lou  nouvelun  d'une  lengo 
rustico  refresco  tout-de-long  lou  malas  de  la  passioun,  coume  un  pouverèu 
de  mar  que  toumbarié,  Testiéu,  sus  un  eirôu  de  la  Camargo.  La  Melpou- 
meno  prouvençalo,  —  Aubanel  l'a  moustra  vitouriousamen,  —  pôu  mounta 
d'aro-en-la  sus  la  sceno  vivènto  e  faire  referni  li  cor.  E  l'a  prouva  tambèn, 
lou  felibre  P.  Gaussen,  que  vèn  de  faire  flôri  au  teatre  d'Alès  emé  soun 
dramo  cevenôu  La  Camisardo. 

Quitaren  pas  Mount-pelié  sènso  que  menciounen  un  galant  episôdi  :  l'en- 
deman diJo  Flourau,  encô  deM.  Cavallier,  cabiscôu  dôu  Parage,  lou  felibre 
Verdot,  delegat  de  l'Escolo  de  la  Mar,  venguè  ôufri,  au  noum  di  Marsihés, 
une  courouno  vermeialo  de  lausié  à  la  Rèino  de  la  fèsto. 

IV 

Lou  Felibrigè  a  reçaupu,  e  la  Renue  des  bibliothèques  paroissiales, 
dins  soun  numéro  dôu  21  de  setèmbre  1878,  a  publica  uno  bello  letro  de 
S.  G.  Mounsegne  Dubreil,  Archevesque  d'Avignoun,  que  remercio  li  feli- 
bre  de  i'avé  decerni  lou  titre  de  Mantenèire. 

V 

La  Soucieta  arqueoulougico  de  Beziés,  dins  sa  sesiho  annalo  dou  jour  de 
l'Ascensioun,  a  decerni  aquest  an  : 

—  Lou  Rampau  d^ôulivié  au  felibre  Prouspèr  Vidal,  de  Quarante^  pèr 
soun  pouèmo  La   Velhado  ; 

—  Uno  medaio  d'argent  à-n-Ernest  Chalamel,  de  Diéu-lou-fet  ; 

—  E  de  medaio  de  brounze  à  F.  Vidal,  d'Ais,  em"  au  frai  Theobald,  d'A- 
vignoun —  qu'es  mort,  pecaire  !  desempièi. 

VI 

L'Acadèmide  Toulouso,  dins  sa  sesiho  dôu  14  de  jun  1878,  a  decerni  lou 
titre  de  Mèstre  en  Jo  Flourau  à  Frederi  Mistral,  capoulié  dôu  Felibrigè. 
Uno  soulennita  especialo  auraliô,  dins  lou  courront  de  l'an,  à  Facadèmi  tou- 
lousano,  pèr  lou  deliéuramen  di  letro  de  mestrio.  Lou  pouèto  Janserain 
avié  agu  lou  même  ounour  en  1853, 

VII 

L'escolo  avignounenco  Lou  Flourege  a  felibreja  lou  18  d'avoust  1878  à 
Sant-Roumié,  souto  la  presidènci  de  soun  nouvèu  cabiscôu  Marius  Girard, 
lou  calourènt  cantaire  dis  Aupiho.  Ero  questioun  de  medaia  lis  escouJan 
qu'aurien  lou  mies  tradu  lis  autour  prouvençau  en  lengage  francés.  Francés 
Napoléon,  d'Avignoun,  Enri  Brun,  de  Veisoun,  eBenezet  Mazeau,  d'Uzès,  ga» 
gnèron  li  medaio  de  vermèi  ;  Albert  Baumet,  de  Toulouso,  Jôusè  Bouvet, 
d'Avignoun,  Louis  Bounet,  de  Sant-Roumié,  Louis  Noyer,  de  Sorgo,  eAnfos 
Suc,  d'Avignoun,  reçaupèron  li  medaio  d'argent;  Léon  Talopp,  de  Privas, 
Pau  Brun,  de  Ferigoulet,  Justin  Julien,  de  L'Ilo,  aguèron  aquéli  de  brounze  : 
Teicelènto  metodo  dôu  fraire  Savinian  fai  soun  camin,  e  quau  camino  arribo» 

VIII 

Veici  la  tiero  dis  obro  nouvello  pareigudo  en  1878  dins  nosto  lengo  : 

En  Avignoun,  Lis  Isclo  d'or,  de  Frederi  Mistral,  tresenco  edicioun.  (Editeur 
Roumanille). 

,f;,,^  En  Avignoun,  La  Miougrano  entre-duberto  de  Tecdor  Aubanel,  nouvello 
edicioun  d'aquelo  perlo  felibrenco.  (Empr.  Aubanel). 

—  En  Avignoun,  Uno  fèsto  de  famiho,  pouësio  acampado  pèr  Louis  Rou» 
mieux  à  l'ôucasioun  de  si  noço  d'argent.  (Empr.  Aubanel). 

—  A-z-Ais,  Jan  de  lu  Valado,  recuoi  dis  obro  poiistumo  do  Vitour  Bourrelly, 
galanto  garbo  de  rodoulènti  flour  dôu  Mount-Ventùri.  (Empr.  R^-mondot). 

—  A-z-Ais,  Discours  prounouncia  lou  15  d'avoust  iSll  à  la  felibrejado 
d'Alès.  pèr  lou  comte  C.  do  Vilo-novo-EscIapoun.  (Empr.  Romondet). 

—  A-z-Ais.  Lou  Rire  de  la  Princesso,  pèr  lou  folibre  d'Entre-mount,  conte. 
(Empr.  Remondet). 

—  A-z-Ais,  La  Ravov.iro  de  la  Justici,  pouèmo  en  douge  cant,  pèr  Marins 
Decard.  (Empr.  Remondet). 

—  A  Marsiho,  Leis  Ermitan  de  Sant-Jan  benurous  à  Mounle-Misèrio, 
pouèmo  galejaire  d'Alfred  Chailan,  cabiscèu  de  l'Escolo  de  la  Mar.  (Libr.  Marius 
Olive). 

—  A  Marsiho,  Lezs  embarras  de  Marsiho,  satiro  imitado  de  Boileau,  pèr 
Batisto  Artou.  (Empr.  Bernascon). 

—  A  Touloun,  Vitor  e  Madaloun  vo  la  fiho  raubado,  coumèdien  vers  e  en 
un  ate,  pèr  Louis  Pelabon,  segoundo  edicioun.  (Empr.  Massone). 

—  A  Touloun,  Lou  Groulié  bel  esprit,  coumèdi  en  vers  e  en  dous  ate,  pèr 
Estiene  Pelabon,  edicioun  vint-e-quatrenco.  (Empr.  Massone). 

—  En  Antibo,  Septentrioun,  uno  pouësio  novo  de  Gnihèn-Bonaparte-Wyse, 
majourau  dôu  Felibrige.  (Empr.  Marchand). 

—  A  Niço,  Recuei  de  3,176  prouvèrjbi  niçard,  pèr  lou  chivalié  J.  B. 
Toselli.  (Empr.  Cauvin-Empereur). 

—  A  Carpentras,  Lou  bon  tèms,  serventés  pouliti,  pèr  Roumié  Marcelin.  (Lib. 
Pinet). 

—  A  Fourcauquié,  Lou  Pantai  d'un  enfant,  pèr  Carie  Descosse.  (Empr. 
Masson).  ■ 

—  En  Aies,  La  fièiro  de  Chambourigaud,  gai  pouèmo  coumique  en  cinq 
cant,  pèr  Pau  Gaussen.  (Empr.  BrugueiroUe). 

—  En  Aies,  LousMeSf  douge  sonnet  raiou  estampa  dins  li  Memôri  de  la  Souc. 
scient,  e  lit.  d'Alès, 

—  En  Aies,  Armana  de  Lengadô,  pèr  lou  bel  an  de  Dieu  1878.  (Empr.  Bru- 
gueiroUe). 

—  A  Mount-pelié,  Una  voues  dai  vilage,  pèr  Charle  C-oste.  (Empr.  Martel). 

—  A  Mount-pelié,  Lou  Garda-mas,  pouèmo  resplendènt  de  ravarié  campèstro, 
pèr  A.  Langlade,  majourau  dôu  Felibrige.   (Empr.  centralo). 

—  A  Mount-pelié,  Mi  bôu  blanc  à  Beziés,  très  pouësio  de  Guihèn-Bonaparte- 
Wyse.  (Empr.  centralo). 

—  A  Mount-pelié,  La  Boumiano,  de  Camihe  Laforgue,  emé  musico  de  Louis 
Lambert.  (Empr.  centralo). 

—  A  Mount-pelié,  Proverbes  du  pays  de  Béarn,  énigmes  et  contes  populai- 
res, reculi  pèr  V.  Lespy  e  publica  pèr  la  Soucieta  di  Lengo  Roumano. 

—  A  Mount-pelié.  Enigmes  limousines,  reculido  pèr  l'abat  Jôusè  Roux,  ma- 
jourau dôu  Felibrige,  e  publicado  pèr  la  Soucieta  di  Lengo  Roumano. 

—  A  Mount-pelié,  Prumiè  bouquet,  flouretos  de  inountagno,  recuei  de 
pouësio,  pèr  Melquior  Bartbés,  de  Sant-Pons.  (Libr    centralo). 

—  A  Mount-pelié,  La  Jarjaiado,  pouèmo  erouï-coumique  emé  traducioun  fran- 
ceso  de  Louis  Roumiéux,  poulidamen  ilustra  pèr  Edouard  Marsal,  l'engenious 
ilustraire  de  l'abat  Favre.  (Editour  E.  Marsal). 

—  A  Mount-pelié,  Œuvres  complètes,  languedociennes  et  françaises,  de 
l'abbé  Favre,  publicado  pèr  L.  Gandin  e  A.  Roque-Ferrier.  (Libr.  Goulet). 

—  A  Mount-pelié,  La  Lauseto,  armana  daupatrioto  lati,  segoundo  annado. 
(Libr.  Goulet). 

—  A  Mount-pelié,  L'union  das  pop ies  latins,  pouësio  pèr  Charle  Gros.  (Empr. 
Firmin). 


—  A  Carcarisoimo,  L'anglés  à  l'opéra,  emé  d'ilustracioiin .  (Libr.  Poiiech). 

—  A  Castro,  L'ouberturo  d'uno  missiéu  à  Moularés,  pèr  A.  Plazolles.  (Libr. 
Abeilhou). 

—  A  Gaia,  Roman  et  patois,  antoulougîo  di  vièi  troubaire  e  couleicioun  de 
proiivèrbi  albigés,  pèr  M.  de  Combette-Labourelie.  (Libr.  Dugourc). 

—  A  Pau,  Dictons  du  pays  de  Béarn,  magnifico  edicioun  emé  coumentàri^ 
pèr  V.  Lespy.  (Libr.  Ribaut). 

—  A  Pau,  Ung  bouquetot  coelhut  hens  los  psalmes  de  David  metutz  en 
rima  bearnesa,  pèr  Arnaud  de  Salette  (1583),  bello  reedicioun.  (Libr   Ribaul). 

—  A  Bourdèus,  Trois  contes  populaires,  reculi  à  Leitouro,  pèr  J.  F.  Bladé, 
majourau  dôu  Felibrige.  (Lib.  Lefebvre). 

—  A  Bourdèus,  Lou  centenàri  de  Voltaire,  letro  de  Cadiche  Bounsens  à 
moussu  Manié,  pèr  un  anounime. 

—  En  Ëstrasbourg,  Lou  curât  de  Cucugnan,  mes  en  ;Vers  prouvençau,  pèr 
lou  felibre  de  la  Mousello  —  F.  Estre.  (Empr.  Fischbach)." 

LX 

Veici  la  tiero  di  publicacioun  critico,  filoulougico  e  scientifico  : 

—  A-z-Ais,  La  pre-tnière  représentation  du  Pain  du  Péché  de  Th.  Aubanel, 
estiiili  pèr  lou  comte  C.  de  Vilo-novo-Esclapoun.  (Empr:  Remondet). 

—  A-z-Ais,  Nomenclature  franco-provençale  des  plantes  de  Provence, 
pèr  J.  F.  M.  Réguis.  (Empr.  Illy). 

—  A  Marsibo,  La  vida  de  Sant  Amador,  teste  prouvençau  dôu  siècle  xiv, 
publica  pèr  V.  Liéutaud,  majourau  dôu  Felibrige.  (Libr.   Lebon), 

—  A  Niço,  L'idiome  niçois,  ses  origines,  son  passé,  son  état  présent,  es- 
tùdi  pèr  A    L.  Sardou.  (Empr.  Malvanoj. 

—  A  Mount-pelié.  L'R  des  infinitifs  en  langue  d'oc,  pèr  A.  Roque-Ferrier. 
(Empr.  centrale). 

—  A  Mount-pelié,  La  bataille  de  Muret,  pèr  Enri  Delpecb.  (Empr.  centralo). 

—  A  Mount-pelié,  La  Grammaire  lim.ousine,  pèr  Camihe  ChabaneaU;  majou- 
rau dôu  Felibrige.  (Empr.  centralo). 

—  A  Mount-pelié,  Une  inscriptiou  en  langue  d'oc  du  15^  siècle  à  Largen- 
tière  {Ai^déche),  pèr  Enri  Vaschalde.  (Empr.  centralo). 

—  A  Mount-pelié,  Les  fêtes  du  couronnement  de  sainte  Anne  des  9  et  10 
septembre  1877  et  les  Jeux  Floraux  aptésiens,  pèr  Charle  Cavallier,  cabiscôu 
dôu  Parage    (Empr.  Grollier). 

—  A  Toulouso,  La  maintenance  d'Aquitaine  à  Toulouse,  esquisso  istourico, 
pèr  Charle  Deloncle.   (Empr.  Douladoure). 

—  A  Pau,  Les  origines  linguistiques  de  l'Aquitaine,  pèr  A.  Luchaire,  prou- 
fessour  de  lengo  d'O  à  la  Facilita  de  Bourdèus.  (Empr.  Veronese). 

—  A  Clarmount-Ferrand,  Ét^ide  des  dialectes  romans  de  la  Basse  Auver- 
gne, pèr  Malval.  (Libr.  Vigot). 

—  A  Paris,  La  prise  de  Damiette  en  1219,  relacioun  inedicho  en  prouvençau 
publicado  e  coumentado,  pèr  P.  Meyer.  (Libr.  F.  Vieweg). 

—  A  Paris,  Vieilles  chansons  recueillies  en  Velay  et  en  Forez,  pèr  V. 
Smith.  (Tira  de  la  Romania,  t.  vu). 

—  A  Brussello,  Aigar  et  Maurin,  tros  d'uno  cansoun  de  gèsto  prouvençalo, 
publica  pèr  A.  Schelor.  (Libr.  Olivier). 

^ —  A  Madrit,  D«  la  poesia  provenzal  en  Castilla  y  en  Léon,   estîidi  istouri 
pèr  V.  Balaguer,  majourau  dôu  Felibrige.  (Empr.  Dominguez). 

—  En  Anglo-teiTo,  The  Troubadours,  a  history  of  provençal  life  and  H- 
terature,  pèr  llueffcr,  à  Loundre. 

—  En  Alemagno,  Ueber  die  don  provenzalischen  Troubadours,  pèr  Birsch- 
Hirschfold,  à  Halle. 

—  En  Alcmagno,  Lo  Donatz  proenzals  e  Las  Rasos  de  Irobar,  nouvello 
edicioun  d'aquéii  cclèbri  gramatico  prouvençalo,  pèr  Stcngel.  à  Marburg. 

—  En  Souïsso,  Der  troubadour  Guillem  Aneliervon  Toulouso,  pèr  Martin 
Gisî,  à  Soiiluer. 

—  En  Suedo,  La  passioun  dou  Crist,  pouèmo  prouvonçau,  d'après  un  ma- 
nuscri  de  la  biblioutèco  de  Tours,  publica  pèr  E.  L.  Edstroem,  à  Gatebord. 

De  mai.  la  Revisto  di  Lengo  Roumano  a  douna,  entre  àutri  causo  intéressante  : 
uno  noutiço  sus  lou  pouèto  Mount-pelieren  Aguste  Guiraud,  pèr  Antounin 
Glaize  (outobre  1877),  pièi  VEvangéli  segound  sant  Jan,  manuscri  prouvençau 
dôu  siècle  xiii,  publica  pèr  Foerster  (mars  1878)  ;  e  pièi  Lou  siège  de  Saliens, 
pouèmo  en  quatre  cant  d' Aguste  Boissier,  de  Dio,  emé  lou  superbe  Marius  de 
V.  Liéutaud  (juliet  1878). 

La  revisto  barcilouneso  Lo  Gay  Sajjer  a  publica  'no  traducioun  catalano  di 
Carbounié  de  Fèlis  Gras,  pèr  Antôni  Carcta  y  Vidal. 

La  Renaixensa^  autro  revisto  catalano,  a  pourgi  la  biougrafio  dôu  troubadour 
Aimeric  de  Peguilhan.  pèr  V.  Balagucr.  Noste  eminèiit  counfraire  Balaguer  a 
baia  peréu  à  La  Revis  ta  das  Espana  de  Madrid  uno  Noticia  hisiorica  de  los 
juegos  florales  (mars  1878). 

La  Revue  du  Dauphiné  de  Vieno  a  estampa  très  estùdi  sus  Mistral,  Rou- 
manille  e  Aubanel,  pèr  Jùli  Saint-Remy  (1877-1878). 

La  Revue  des  Sociétés  savantes  (t.  m,  p.  429),  countèn  un  raport  de  P.  Meyer 
sus  divèrsi  coumunicacioun  prouvençalo,  entre  autro  sus  lis  ancian  mistèri  prou- 
vençau. 

Lou  Bulletin  de  la  Soc.  arch.  de  Tarn-et-Goronn:^  a  espandi  un  Recuei  di 
prouvèrbi  d'aquéu  despartamen,  pèr  L.  Buscon. 

Lou  Bulletin  de  la  Soc.  des  études  du  Lot  a  reempremi  Lous  gourmands 
matats  de  l'abat  Brugié  e  publica  li  Coustumo  de  Luzech,  emé  proun  àutri  vièis 
éncartamen' dôu  Carsi. 

Lou  Bulletin  du  bibliophile  de  Paris  a  fourni  uno  bibliougrafio  di  libre  escri 
en  nosto  lengo,  pêr  Roubert  Reboul,  de  Souliés-Pont. 

La  revisto  parisenco  Le  Foyer  a  mes  en  pajo  (setèmbre  1878)  :  Le  Félibrige 
et  les  Félibres  provençaux,  pèr  Fernand  Mourret,  d'Eigaliero. 

E  la  revisto  tudesco  Romanische  studien  a  liéura  'n  travai  de  M.  Grœber, 
entitula  :  Die  liedersanvmlungen  des  troubadours. 

X 

Li  prouvençau  que  soun  à  Paris  an  tout  à  si  souvèt,  li  teatre,  l'espousi- 
cioun,  tôuti  li  magnificènci  ;  mai  le  manco  quaucarèn  :  es  d'ausi  cascaia  la 
lengo  d'en  Durènço.  Acô  d'aqui  esplico  la  foundacioun  de  la  Cigalo,  e  es- 
plico  peréu  la  foundacionn  de  la  Sartan,  soucieta  mounte  volon  rèn  que  de 
Coumtadin  e  mounte  es  de  rigour  de  parla  prouvençau.  Lou  Félibrige,  de 
tout  cor,  mando  si  coumplimen  à  M.  Jùli  Uzès,  baile  di  Sartanié. 

Lou  26  d'avoust  1879,  se  dèu  inagura  en  Avignoun  l'estatuo  de  l'ilustre 
enventour  Felip  de  Girard,  e  es  poussible  qu'à-n-aquëlo  ôucasioun,  la  Man- 
tenènço  de  Prouvènço  tèngue  si  Jo  Flourau  en  Avignoun.   Se  Tassemblado 

di  Mantenèire  es  d'aquel  avis,  de  près  ôufert  pèr  li  Menistèri  dôu  Coumerce 
e  de  FEstrucioun  publico  saran  decerni  pèr  VEloge  en  proso  e  en  vers 
prouvençau  dôu  célèbre  Lourmarinen,  emai  pèr  sa  biougrafio.  Se  saubra 
miéus  d'entre  eici  e  eila. 

Fau  dire,  pèr  fini,  que  lou  Trésor  clou  Felibrige,  o  Diciounàri  prouven- 
çau-francés  de  F.  Mistral,  es  souto  prôisso.  La  premiero  liéuresoun  pareis- 
sira  segur  em'aquest  armana. 

XI 

Es  bon  tambèn  d'apoundre  que  Roumanille  vai  publica  si  Conte  proU" 
vençdM,  emé  traducioun  en  regard,  galant  voulume  de  proso,  in-18,  3  fr.  50. 
Se  pou  souscriéure  aro. 

GUI  DE  MOUNT-PAVOUN. 

I  Baus,  pèr  sant  Miquèu,  1878. 


SAUME  D'AMOUR 

A   NA  PÈIRETO 

Moun  cor  ie  tèn  plu  ! 
Saume,  cant,  salut, 
Digas-ie  qu'es  bello. 

Bèus  amour  alu, 
D'enaut  dôu  cèu  blu 
Digas-ie  qu'es  bello. 

Bèu  soulèu  levant, 
Esfrai  di  trevant, 
Digas-ie  qu'es  bello. 

Bèu  soulèu  couchant 
Que  dauras  li  champ, 
Digas-ie  qu'es  bello. 

Beluguejamen 

Dôu  grand  fiermamen, 

Digas-ie  qu'es  bello. 

Luno  en  pensamen, 
Palo  eternamen, 
Digas-ie  qu'es  bello. 


Fioc,  e  mar,  e  mount, 
Tigre,  scrp,  bimoun, 
Digas-ie  qu'es  bello. 

Toumple  nègre  e  founs^ 
Nèu  que  jamai  found, 
Digas-ie  qu'es  bello. 

Prince  triounflant, 
Esclau  tremoulant, 
Digas-ie  qu'es  bello. 

Orne,  femo,  enfant, 
Digas-ie  qu'a  fam 
Moun  cor  que  barbèlo  ! 

Digas-ie  qu'es  bello  ! 


Vilo-novo,  Abriéu  1878. 


FÈLIS  GRAS. 


LOU  JOUGADOU 
I 

Disian  dounc  que^  coume  sabès,  sant  Pèire  e  soun  divin  Mèstre  davalon, 
quand  acô  ie  plais,  dôu  paradis  en  terro,  pèr  vèire  coume  van  li  causo  en 
aquest  paure  mounde. 

La  darriero  fes  que  davalèron,  quand  aguèron  vist  que  tout  anavo  à  l'a- 
coustumado  e  que  se  fasié  niue,  demandèron  la  retirado  à-n-un  brave  fustié, 
que  li  faguè  manja  'n  moussèu  e  béure  un  cop_,  e  de  tant  bon  cor  que  lou 
divin  Mèstre  ie  digue  : 

—  La  pas  de  Dieu  siegue  sèmpre  emé  vous,  brave  orne  !  Pèr  gramaci  de 
vosto  ouspitalita,  vole  vous  acourda  de  faire  très  souvèt.  Li  farés  de  voste 
mies,  e  iéu  li  coumplirai.  Ço  que  proumete  lou  tène,  e  ço  qu'ourdoune 
se  fai. 

II 

Sant  Pèire  alor  s'aprocbo  dôu  f  ustié,  e  ie  vèn  ansin  à  l'auriho  :  —  Demando 
toun  salut. 

E  lou  fustié  ie  respond  :  —  Moun  ami,  sabe  ço  qu'ai  à  faire.  Demandarai 
ço  que  bon  me  fara  plasé.  —  E  'm'acô  dis  à  noste  Segne  : 

—  Toujour  jouga  !  jamai  gagna  !...  Vès,  Mèstre.  acourdas-me,  se poudès, 
detoujour  gagna  quand  jougarai  i  carto. 


—  Te  Facorde.  E  un.  A  l'autre. 

Sant  Pèire  s^aprocho  mai  dôu  fustié,  e  ie  vèn  à  l'aurilio  :  —  Malurous  ! 
demande  toun  salut  ! 

—  Leissas-m'esta,  vous,  qu'acô  noun  vous  regarde,  —  ie  respond  lou 
fustié.  Sabe  mies  que  vous  ço  que  me  counvèn.  Vole  demanda  ço  que 
m'agrado.  Sias  un  senôdi. 

E  pièi  dis  à  noste  Segne  :  —  Mèstre,  acourdas-me,  se  poudès ,  que  quau 
s'assetara  sus  moun  plot,  se  i^empegue  e  posque  plus  se  despegouli  sens  ma 
permessioun.  Sabe  perqué 

—  Te  Facorde,  ie  digue  noste  Segne.  E  dous.  Aro,....  au  darrié. 

Sant  Pèire  s^aprocho  mai  dôu  fustié,  e  ie  vèn  ansin  à  Fauriho  :  —  Miséra- 
ble !  n'as  plus  qu'un  !  Toun  salut  !  demande  -ie  lèu  toun  salut  !  ! 

—  Me  vènes  en  odi,  vièi  renaire  !  ie  respon  d  lou  fustié  !  Te  l'ai  pas  proun 
di  ? 

—  Mèstre  !  divin  Mèstre!  cridè  sant  Pèire,  li  man  jouncho,  —  lou  vesès  : 
aquel  ome  es  uno  bruto  bèsti  !  —  Vous  que  sias  autant  bon  que  grand, 
acourdas-ie  soun  salut.  Vous  lou  demande  pèr  eu  ! 

—  Pèire,  ie  respond  lou  Mèstre,  soun  pas  tis  afaire.  Taiso-te  !  E  tu, 
parlo,  que  t'escoute. 

E  alor  lou  fustié  :  —  Avès  vist,  dis,  à  man  drecho^  en  intrant  dins  la  bou- 
tigo,  la  figuiero  qu'oumbrejo  moun  pous  ?  Meraubon  toujour  mi  figo...  Eh  ! 
bèn,  Mèstre,  o  vous  que  sias  autant  bon  que  grand  !  vous  demande  en 
gràci  que  quau  sus  ma  figuiero  mountara  n'en  posque  plus  descendre  sènso 
ma  permessioun. 

—  Te  Facorde.  E  très.  E  'm'acô  belle  finido  ! 

Dos  grossi  lagremo  perlejèron  sus  li  gauto  de  sant  Pèire  e  se  perdeguèron 
dins  sa  barbo  blanco. 

—  Aro,  eici,  avèn  plus  rèn  à  faire,  digue  noste  Segne.... 

E  li  dous  pèlerin  celestiau  resplendiguèron  subran  e  s'esvaliguèron 
coume  un  fum. 

III 

Ravi  de  si  très  souvèt,  lou  fustié  vouguè  vite  saupre  s'èro  bèn  véritable  ço 
que  lou  Mèstre  i'aviô  di  :    «  Ço  qu^ourdoune  se  fai.  » 

Adounc,  acoumençè  pèr  ana  jouga.  Efetivamen  gagné,  toujour  gagné 
ounestamen;  —  gagné  tant  que  lou  pauras  venguè  riche,  riche  à  plus 
saupre  que  faire  de  soun  argent  e  de  soun  or.  E,  ço  qu'es  estraourdinàri, 
fugué  pas  avare,  e  ço  qu'es  peréu  force  estrange,  fustié  èro  e  fustié  resté. 

Coume,  dins  lou  founs,  èro  un  brave  ome,  emai  jouguèsse,  —  rendié  service 

tant  que  pourlié  e  fasié  d'urous  tant  que  vouli6.  Tout  paurc  venènt  ie  fasié 
gau.  E  coumc  quand  n'i'aviô  plus  n'i'avi6  mai,  avié  li  man  traucado.  E 
quand  escampavo  ansin  si  trésor,  souiiisié  e  galcjavo  quc-nouD'-sai. 

IV 

E  'm'acô  pamens,  un  jour  la  Mort  venguè,  agouloupant  sis  os  dins  soun 
grand  linçôu  blanc,  car  fasié  fresquiero. 

—  Oh  !  que  siéu  lasso,  digue  en  arribant. 
E  s'assetô  sus  lou  plot  dôu  fustié. 

—  An  !  ie  faguè,  digo  lèu  toun  ate  de  countricioun  e  acampo  ti  pato,  car 
es  toun  ouro  e  te  vène  querre. 

—  Sies  bèn  pressado,  la  Passido  !  ie  respoundeguè  lou  fûstié,  que  fuste- 
javo,  tranquile  coume  la  belle  aigo.  Se  sies  lasso,  pauso-te. 

—  Ai  forço  obro  :  fau  que  parte. 

E  la  Mort  vôu  s'auboura,  e  pèr  s'auboura  fai  esfors,  mai  pôu  pas  :  es  em- 
pegado  sus  lou  plot,  e  noun  pôu  se  despegouli.  Pico  di  pèd,  e  se  n'avié, 
se  derrabarié  li  peu.  Fai  mai  esfors  :  es  inutile. 

—  Eli  bèn  !  aro,  que  sian  pèr  faire  ?  dis  en  renant  au  fustié.  E  mis  obro  ! 

—  T'ai  doumtado  e  siéu  toun  mèstre,  ie  vèn  lou  fustié....  S'ère  pas  pieta- 
dous,  0  laido  Mort,  passariés  aqui  belle  vido  !!..  Se  pamens  vos,  te  déliéu- 
rarai,  à  coundicioun.... 

—  A  coundicioun  ? 

—  Que  me  laisses  esta  tranquile  cent  an  pèr  lou  mens  !  Vos  ? 

—  Nàni  !  Me  n'en  demandes  trop  ! 

—  Ah  !  0  ?  nàni  ?. . .  Eh  bèn  !  s'aqui  te  plaises,  rèsto-ie  !  Quau  es-  bèn  que 
noun  bouje. 

E  lou  fustié  risié...  e  galejavo  que-noun-sai  ! 

Finalamen  la  Mort  digue  sebo,  e  toumbèron  d'acord  à  cinquanto  an. 
Despegoulido,  la  Mort  s'aubourè,  e  renouso,  fusé  coume  un  lamp  pèr  ana 
faire  sis  obro. 

V 

E  lou  brave  fustié  vague  d'alisca  si  fusto,  satisfa  de  soun  premié  souTèt, 
de  soun  pache  emé  la  Desdentado  e  dôu  vèire-veni,  e  leissè  courre  l'aigo. 
E  de  tèms  en  tèms,  lou  jo  ie  proufichavo. 

Quand  sias  urous,  que  rèn  vous  manco  e  quand  vous  languisses  pas, 
cinquanto  an  passon  lèu  !  Tourna-mai  venguè  la  Mort,  agouloupant  sis  os 
dins  soun  grand  linçou  blanc  :  —  An  !  isso  !  -—  ie  faguè,  qu'aquesto  fes  es 
de  bon  e  qu'es  l'ouro. 


-  27  - 

—  Sies  mai  aqui,  vièio  masco  !  ie  digue  lou  fustié.  Quau  te  demando  ?  Es 
panca  l'ouro  :  se  manco  d'une  micchoureto,  (se  moun  reloge  vai  bèn). 

E  la  Mort,  toujour  trop  pressado,  amiravo,  en  espérant  l'ouro,  la  grand 
figuiero  dôu  fustié. 

—  Li  bèlli  fi  go,  venguè  !  Fan  lou  mèu  e  prenon  pèr  l'iue. 

—  A  toun  service,  se  n'en  vos. 

La  Mort  a  toujour  fam  :  escale  sus  la  figuiero..  Ah  !  n'en  despendoulè  e 
n'avalé  !  ! 

La  miechoureto  prenguè  fin,  e  la  vièio  masco,  orre  aucèu  de  rapino  sus 
la  branco,  d'amoundaut  crido  au  fustié  : 

—  Aquel  ate  de  countricioun  es,  o  noun,  acaba  ? 

—  Pos  davala,  siéu  lest,  ie  respohd  lou  fustié. 

E  la  Mort  vôu  davala,  mai  es  clavelado  sus  la  figuiero  e  pou  pas  se  des- 
clavela  ;  se  despoutènto  en  van. 
E  lou  fustié  ris  e  galejo  que-noun-sai  ! 

—  Siéu  esta,  siéu  e  sarai  toun  mèstre,  ie  fai.  Se  pamensvos,  te  deliéura- 
rai,  car  pièi  siéu  pietadous.  Te  desclavelarai^  mai  à  coundicioun.... 

—  A  coundicioun  ? 

—  Que  me  laisses  esta  tranquile  pèr  lou  mens  cènt-cinquanto  an.  Vos  ? 
Basto  !  la  Mort  e  lou  fustié  pachejèron  proun,  mai  en  fin  toumbèron  d'a- 

cord  à  cent  an.  —   D'eici-eila,  se  digue  lou  fustié,  passara  d'aigo  au  Rose. 
D'aiour,  mi  cambo  flaquejon,  e  sente  que  me  fau  un  pauquet  vieianchoun. 
La  Mort  davalè,  e  s'esbignè  lèu  en  se  mourdènt  li  det. 

VI 

Li  cent  an  passèron.  La  Mort  arribè,  atroubè  lou  fustié  forço  deglesi, 
bavant,  brandant  la  tèsto  e  tout  escranca.  L'agantè  que  soumihavo^  lou 
carguèsus  sis  esquino  e  l'empourtè  dins  l'autre  mounde.... 

Quand  soun  davans  la  porto  dôu  paradis,  descargo  soun  fais  sus  lou 
lindau,  e  pico.  La  porto  se  duerb. 

—  Tè,  Pèire_,  ie  dis  la  Mort,  ve-n'eici  un  qu'a  bèn  gagna  voste  paradis  . 
a  viscu  dous  cents  an  ! 

—  Quau  es  aquéu  paciènt  ?  dis  lou  porto-clau. 

—  Lou  brave  fustié,  —  lou  fustié  respond,  —  que,  vous  ensouvèn  ?  vous 
dounè  la  retirado,  un  jour  qu'erias  tant  las  ! 

—  Ah  !  es  tu,  testard  !  tu  que,  quand  te  diguère,  uno  fes,  dos  fes,  de 
demanda  toun  salut,  m'apelères  vièi  renaire  ?  Vouguères  pas  toun  salut,  e 
vos  aro  intra  dins  lou  paradis  ?  Eh  bèn  !  moun  orne,  vai-t'en  au  diable. 

—  Pâmons,  sant  vénérable,  ai  fa  de  bèn  tant  qu'ai  pouscu  e  d'urous  tant 
qu'ai  vougu.  Siéii  esta  fîdèu  àma  pauro  femo  tant  qu'a  viscu_,  c  même  quand 
es  estado  morto. 

—  Intron  pas  eici  li  calignaire  de  la  damo  de  pico  !  Nàni  !  intraras  pas  ! 
Quau  t'adus  que  t'entourne  ! 

VII 

E  la  Mort,  en  risônt,  lou  cargo  mai  sus  sis  esquino^  e  lando  que  landaras! 
Quand  fugue  davans  la  porto  dôu  purgatôri^  descarguè  soun  fais  sus  lou 
lindau  e  pique. 

—  Quau  es  mai  aqui  ?  dis  uno  voues  enraumassado. 

E  la  Mort  respond  :  —  Durbès  !  es  iéu,  siéu  la  Mort.  Vous  aduse  un  paure 
fustié  que  m'a  douna  forço  soucit  !  A  viscu  dous  cents  an  :  uno  tant  longo 
vido  es  proun  un  purgatôri  ;  mai_,  coume  èro  un  gros  jougadou.... 

—  Li  jougadou  soun  lis  enfant  dôu  diable,  bramo  la  voues.  Vague  au 
diable  lou  jougadou  ! 

VIII 

E  la  Mort,  s'esclafissènt  de  rire,  adus  e  pauso  soun  fais  sus  lou  lindau  de 
Pinfèr  tout  dubert. 

Quand  Cifèr  recouneiguè  lou  fustié  :  —  Hola  !  es-tu  ?  ie  faguè.  Me  languis- 
siéu  de  te  vèire.  Eh  bèn  !  aro,  eici  sian  !  Anan  faire  toun  lie,  e  bouto-vai  ! 
ie  saras  à  toun  aise  ! 

Alor,  pietadouso,  la  Mort  ie  digue  :  —  Pamens  faudra  pas  trop  empura  lou 
gavèu.  Fugue  gros  jougadou  ;  mai,  fau  pièi  èstre  juste _,  quau  diàussi  jou- 
garié  pas  se  toujour  gagnavo  ?  D'aiour,  a  fa  tant  de  bèn  qu'a  pouscu,  es  esta 
fidèu  à  sa  femo  tant  qu'a  viscu.... 

—  E  même  quand  es  estado  morto,  sabèn  acô  !  répliqué  Cifèr  en  sacrrrrejant 
e  fasènt  rounfla  lis  r  !  —  Mai,  capounas  de  iéu  !  es  miéu,  bèn  miéu  !  l'ai,  lou 
tène  e  lou  garde  ! 

—  Jougadou  !  — -  faguè  lou  fustié,  tremoulant  coume  la  sagno,  —  es  verai  ! 
l'a  long-tèms  d'acô,  l'ère.  Emai  toujour  gagnèsse,  toujour  gagnave  ounesta- 
men  ;  e....  que  voulès  ? 

Alor  Cifèr,  lou  coupant  :  —  Toujour  gagna  ?  —  digue  —  e  ges  faire  de 
tort  ?  Acô  s'es  jamai  vist  e  se  veira  jamai.... 

—  Escusas,  venguè  lou  fustié.  Se  l'avès  jamai  vist,  iéu  vous  lou  farai 
vèire.  Avès  de  carto  eici  ? 

E  Cifèr,  que  pèr  dana  tant  d'amo,  enventè  li  carto  ;  Cifer,  qu'a  sèmpre 

encagna,   enverina  rendemouniado  passioun  dôu  jo,  que  d'un 
jougadou  a  fa  toujour  un  laire,  Cifèr  jougneguè  lis  espalo. 

—  Paure  innoucènt  !  faguè....  Vos  pas  qu'aguen  de  carto  ?  es  eici  que  se 
n'es  fa  e  que  n'en  counservan  lou  mole...  Eh.  !  bèn,  tè,  vague  !  jouguen. 
Te  n'en  aprendrai  que  n'as  jamai  sachu.  —  De- que  jougan  ? 

—  Eici,  bretounejè  lou  fustié,  ai  plus  rèn....  rèn  que  ma  pauro  amo^  pe- 
chaire  !  Vous  la  jogue,  s'acô  vous  agrado. 

—  Jouguen  toun  amo... 

IX 

Un  demôni,  nègre  coume  lou  quiéu  de  la  sartan,  aduguè  subran  un  jo  de 
carto,  e  li  baie  respetousamen  au  Rèi  dis  infèr.  Li  dous  jougadou  s'assetèron, 
mesclèron  li  carto.  Lou  fustié  aguè  la  douno.  Cifèr  coupe.  A  la  premiero. 

E  entamenèron  la  partido. 

La  Mort  espincliavo  en  richounejant,  au  mitan  d'un  vôu  de  diable,  que,  lou 
cor  esmougu,  durbènt  d'iue  tant  que  n'avien,  retenènt  soun  alen,  fasien 
roudelet  à  l'entour  di  jougaire.  Cifèr  e  lou  fustié  se  sarravon  de  près. 
N'i'aguè  pèr  tôuti  dous  !....  Quau  gagné  ?  —  Lou  fustié  !  ! 

Li  diable  espaventa  s'encafournèron  dins  li  garagai  abrasa.  E  Cifèr,  en 
s'aubourant  : 

—  Malan  de  noum  !  ourlé..  Mai,  creba  que  tu  sies  !  de-quas  donne  fa  pèr 
èstre  ansin  l'ami  de  Dieu?...  Passo  que  t'ai  vist,  o  juste  !  e  que  jamai  te 
vegue  plus  ! 

E  la  Mort  riguè  plus  ;  e  dins  un  vira-d'iue,  aduguè  mai  lou  fustié  sus  sis 
espalo  à  la  porto  dôu  paradis  ;  lou  pause  plan-plan  sus  soun  lindau,  ie  faguè 
sis  adiéu-sias^  e  rapido  coume  l'uiau,  davalè  sus  terro,  ounte  degun,  despièi 
quauque  tèms,  trespassavo  plus,  e  reprenguè  tranquilamen  sis  obro.  Lis  a 
plus  quitado  desempièi. 

X 

Lou  fustié  esperè  proun  tèms  encaro  ounte  la  Mort  l'avié  pausa.  Avié 
bèu  à  pica  e  à  prega  :  Pèire  ie  voulié  pas  durbi. 

Mai  Jèsu  à  la  fin  ausiguè  lou  doulènt  que  pregavo  ;  e  coume  escouto 
toujour  quau  lou  prègo,  noste  bon  Segne  e  Sauvaire  à  Pèire  digue  : 

—  Pèire,  moun  ami,  pauso  toun  sajig.  Fugue  jougadou,  n'en  counvène  : 
mai  es  esta  fidèu  à  sa  mouié  tant  qu'a  viscu,  e  memamen  quand  es  estado 
morto,  a  fa  de  carita  tant  qu'a  pouscu....  em'a  prega.  Adounc,  que  davans 
eu  se  duerbe  toute  badanto  la  porto  dôu  paradis,  e  pèr  ma  gràci  e  ma  mi- 
sericôrdi,  qu'intre  dins  l'eterno  glori  de  Dieu. 

XI 

Sant  Pèire  finalamen  s'apasimè  e  durbiguè;  loii  fustié  intrè,  trelusènt 
coumc  un  soulèu.  E  lou  grand  sant  Jôusè,  patroun  di  fustié,  venguè  à 
Fendavans  dôu  fustié  caritable  pèr  ie  souveta  la  bènvengudo  e  ie  faire  uno 
brassado. 

LOU   CASCARELET, 


COUMPLÏMEN    I    NOVI 

FÈLIS    GRAS,    MOUN    BÈU-PRAIRE    E    NEBOUT,     E    PEIRETO  GARGIN, 
MA    NÈÇO   E  BELLO-SORRE 

Que  la  pas  dôu  Segnour  siegue  sèmpre  emé  vous  ! 

Vegués  crèisse  en  vertu  vôstis  enfant  noumbrous  ! 

FÈLIS  Geas  {Li  Carbounié,  cant  xii.) 

L'as,  aro,  toun  Anounciado  : 
Alègre  !  alègre,  o  Reginèu  ! 
Vènes  de  ie  douna  Tanèu  : 
Aro  es  tiéuno,  e  l'as  bèn  gagnado  ! 

Dins  toun  amour  refugiado 
E  clinant  soun  front  rouginèu. 
Vêla  dins  saraubo  de  nèu, 
De  toun  bonur  enebriado. 

0  tèndri  nôvi,  longo-mai 
Flourigue  voste  mes  de  Mai  ! 
Flour  adus  frucho...  e  vaqui  coumo, 

Dins  li  jardin  de  Sant-Roumié, 

S'amadui'on  li  bèlli  poumo 

A  l'entour  dôu  Mas-di-Poumié. 


J.  ROU MANILLE. 


Santr^oumié,  Mai  1378, 


Lltalian  es  sage  avans  de  faire  uno  cause,  lou  Tudesc  quaad  la  fai,-  e  lou 
Francés  quand  l'a  facho. 

AIGREJO-TE,  MIGNOUNO 

(Gansou  dicho  à  la  Cigalo  de  Paris,  lou  7  de  Mars  {878} 

Aigrejo-te,  mignouno, 
Drouvis  tous  poulits  ièls, 
Un  gai  sourel  raiouno 
E  piéuton  lous  aucèls  ; 
En  trepant  se  campejon  ; 
Vers  Dieu  vai  lus  cansou  : 
Pèr  que  se  poutounejon 
Lou  printems  fai  pinchou. 

Aigrejo-te,  mignouno  ! 
L'aureto  dau  miejour 
Dins  nosto  amo  zounzouno 
Un  tendre  cant  d'amour  ; 
Adeja  la  viôuleto 
Trais  sa  douce  sentou  ; 
L^anen  culi,  droulleto, 
Lou  printems  fai  pinchou. 

Aigrejo-te,  mignouno  ! 
L'iroundo  fai  soun  nis, 
La  terro  s'acalouno, 
L'orre  ivèr  s'assoupis  ; 
La  gènto  margarido 
Se  couifo  de  velout  : 
Sus  l'erbeto  flourido 
Lou  printems  fai  pinchou. 

Aigrejo-te,  mignouno  ! 
Das  bouissous  embaimas 
Que  lou  sourel  poutouno 
Uno  voues  dis  :  «  Aimas  ; 
«  Quand  lou  rajou  babilho, 
«  Quand  canto  Taucelou 
«  E  quand  Faubret  s'abilho^ 
«  Lou  printems  fai  pinchou.  » 


Paris,  mars  1878. 

Aigrejo-te,  mignouno  ! 
Noste  amour  noun  es  mort, 
E  lou  printcms  nous  douno 
De  bous  jours  fialats  d'or  ; 
La  naturo  amourouso 
Nous  apren  sa  Iciçou, 
O  caro  dourmilhouso, 
Lou  printems  fai  pinchou  ! 


AVIS  I  CAPELAN 


LOUIS   GLEIZE, 
(d'Alès). 


{Tira  dou  raandamen    de  Mounsegne  Terris,  Evesque  [de  Frejus, 
dou  24  de  Jun  1878) 

« Fa  'no  causo  pamens  qu'un  Evesque  prouvençau  noun  dèuleissa  de 

caire  :  es  l'usage  de  la  lengo  poupulàri  pèr  l'ensignamen  dôu  catechismo. 
Sarié  'no  grando  erreur  de  crèire  que,  dins  la  glèiso  e  quand  anôuncio  la 
santo  paraulo,  lou  prèire  dèu  à  sa  digneta  de  n'emplega  que  la  lengo  naciou- 
nalo.  Ansin  pensavo  pas  lou  Councile  de  Trente,  que  recoumandavo,  au 
co  untràri^  de  rendre  la  dôutrino  sacrado  mai  acessiblo,  en  la  présentant  au 
pople  dins  soun  parla  naturau  :  Prœcipit  sancta  synodus,  ut,  si  opus  sit 
et  commode  fieri  poterit,  sacra,  eloquia  et  salutis  monita  vernaculâ 
linguâ  explanent.  Avèn,  dins  nosto  terro  di  troubaire,  d'autant  mai  de  re- 
soun  de  preferi  li  counsèu  de  la  santo  Glèiso  i  vergougnéusi  counvenènci 
dôu  prougrès,  que  nosto  parladuro  noun  es  pas  un  patoues  abourri,  mai  une 
véritable  lengo,  richo,  souple,  espressivo  autant  qu'une  autre,  ebelèa  mai 
imajouso,  e,  de  segur,  mai  poupulàri  ;  lou  plus  grand  noumbre  de  nôstis 
enfant,  uno  fes  afranqui  di  nécessita  reglamentàri  de  l'escolo,  n'en  parlon 
ges  d'autro,  e,  quasimen  pertout^  es  elo  que  trasmet,  es  elo  que  counsacro 
li  tradicioun  de  la  famiho.  Agués  dounc  pas  crento,  Messies,  dins  li  caté- 
chisme di  parrôqui,  d'estruire  en  prouvençau  emai  d'interrouga;  aurés  aqui,  — 
e  es  uno  esperiènci  que  voste  Evesque  noun  rougis  pas  d'apela,  —  se  n'en 
manco,  —  aurés  aqui  uno  pèiro  de  toco  infaliblo  que  vous  permetra  de  sau- 
pre  se  sias  esta  coumprés.  » 

[Traducioun  literalo.) 

A  LA  RACO  LATINO 
Pèço  dicho  h  Mount-pelié,sus  la  plaço  dôu  Peirou,  lou  ^5  de  Mai  1878 

A  MOUN  AMI  ENRI  REVOIL 

Aubouro-te,   raço  latino, 
Souto  la  capo  dôu  soulèu  ! 
Lou  rasin  brun  boui  dins  la  tino, 
Lou  vin  de  Dieu  gisclara  lèu. 

Emo  toun  peu  que  se  desnouso 
A  l'auro  santo  dôu  Tabor, 
Tu  sies  la  raço  lumenouso 
Que  viéu  de  joio  e  d'estrambord  ; 
Tu  sies  la  raço  apoustoulico 
Que  sono  li  campano  à  brand  ; 
Tu  sies  la  troumpo  que  publico, 
E  sies  la  man  que  trais  lou  gran. 

Aubouro-te,  raço  latino, 
Souto  la  capo  dôu  soulèu  ! 
Lou  rasin  brun  boui  dins  la  tino, 
Lou  vin  de  Dieu  gisclara  lèu. 

Ta  lengo  maire,   aquéu  grand  flume 
Que  pèr  sèt  branco  s'espandis, 
Largant  l'amour,  largant  lou  lume 
Coume  un  resson  de  Paradis, 
Ta  lengo  d'or,  fiho  roumano 
Dôu  Pople-Rèi,  es  la  cansoun 
Que  rcdiran  li  bouco  umano,  ' 
Tant  que  lou  Verbe  aura  resoun. 

Aubouro-te,  raço  latino, 
Souto  la  capo  dôu  soulèu  ! 
Lou  rasin  brun  boui  dins  la  tino, 
Lou  vin  de  Diôu  gisclara  lèu. 

Toun  sang  ilustre,  de  tout  caire, 
Pèr  la  justiço  a  fa  rajôu  ; 
Pereilalin  ti  navcgaire 


Soun  ana  querrc  un  moundc  nou 
Au  batedis  de  ta  pensado 
As  esclapa  cent  cop  tj  l'èi  ; 
Ah  !  se  noun  ères  divisado, 
Quau  poudriô  vuci  te  faire  lèi  ? 

Aubouro-te,  raço  latino, 
Souto  la  capo  dôu  soulèu  ! 
Lou  rasin  brun  boui  dins  la  tino, 
Lou  vin  de  Dieu  gisclara  lèu. 

A  la  belugo  dis  estello 
Abrant  lou  mou  de  toun  flambèu, 
Dintro  lou  mabre  e  sus  la  telo 
As  encarna  lou  subre-bèu. 
De  l'art  divin  sies  la  patrio, 
E  touto  gràci  vèn  de  tu  : 
Sies  lou  sourgènt  de  l'alegrio 
E  sies  l'eterno  jouventu  ! 

Aubouro-te,  raço  latino, 
Souto  la  capo  dôu  soulèu  ! 
Lou  rasin  brun  boui  dins  la  tino, 
Lou  vin  de  Dieu  gisclara  lèu. 

Di  formo  puro  de  ti  femo 
Li  panteon  se  soun  peupla  ; 
A  ti  triounfle,  à  ti  lagremo 
Tôuti  li  cor  an  barbela  ; 
Flouris  la  terro,  quand  fas  fiori  ; 
De  ti  foulié  cadun  vèn  fou; 
E  dins  l'esclùssi  de  ta  glôri 
Sèmpre  lou  moundo  a  pourta  dôu. 

Aubouro-te,  raço  latino, 
Souto  la  capo  dôu  soulèu  ! 
Lou  rasin  brun  boui  dins  la  tino, 
Lou  vin  de  Dieu  gisclara  lèu. 

Ta  lindo  mar,  la  mar  sereno 
Ounte  blanquejon  li  veissèu, 
Friso  à  ti  pèd  sa  mole  areno 

En  miraiant  l'azur  dôu  cèu. 
Aquelo  mar,  toujour  risènto, 
Dieu  l'escampè  de  soun  clarun 
Coume  la  cencho  trelusènto 
Que  dèu  liga  ti  pople  brun. 

Aubouro-te,  raço  latino, 
Souto  la  capo  dôu  soulcu  ! 
Lou  rasin  brun  boui  dins  la  tino, 
Lou  vin  de  Dieu  gisclara  lèu. 

Sus  ti  coustiero  souleiouso 
Crèis  l'ôulivié,  Faubre  de  pas, 
E  de  la  vigno  vertuiouso 
S'enourgulisson  ti  campas  : 
Raço  latino,  en  remembranço 
De  toun  destin  sèmpre  courons, 
Aubouro-te  vers  l'esperanço, 
Afrairo-te  souto  la  Crous  ! 

Aubouro-te,  raço  latino, 
Souto  la  capo  dôu  soulèu  ! 
Lou  rasin  brun  boui  dins  la  tino, 
Lou  vin  de  Dieu  gisclara  lèu. 

F.    MISTRAL. 


GALINETO  E   GALINET 

Lou  counfraire  Chastanet,  que  n'en  conto  tant  e  li  conto  tant  bèn,  me 
conto  aquesto  :  Uno  bravo  masagiero,  dis,  aduguè,  lou  bèu  jour  de  l'an,  un 
parèu  de  poulet  à  Moussu  lou  Curât  : 

—  Moussu  lou  Curât,  ie  faguè,  Dieu  vous  lou  doune  e  bono  annado  !      - 
E  ie  pourgiguè  li  poulet. 

—  Bono  annado  !  e  Dieu  te  lou  rende  !  ie  digue  Moussu  lou  Curât. 

E  lou  bounias  e  galejaire  capelan,  souspesant  la  galineto  e  lou  galinet,  ie 
venguè  coume  eiçô  :  —  Digo,  Nanoun  :  esternudon  ti  bestiouleto  ? 

—  Coume  dises.  Moussu  lou  Curât  ?.... 

—  Te  demande  s'esternudon. 

—  Nàni,  dôu  mens  que  sache. 

—  Ali  !  tant  pis  !  ma  bravo  Nanoun,  tant  pis  ! 

—  Hoi  !...    E  pcrquô  ? 

—  Dôumaci,  faguè  Moussu  lou  Curât,  s'esternudavon,  me  fariô  gau  de  ie 
dire,  quand  estcrnudarien  :  Diôu  vous  crèisse,  mignot  !  Di6u  vous  crèisse  ! 

LOU   CASCARELET. 


LA    MIETERRANO 

SOUNET   qu'a   gagna   LA   MEDAIO    d'aRGÈNT  AU    GOUNCOURS   TERNEN 
DE   MOUNT-PELIÉ 

De  nerto  e  de  lausiô  la  tèsto  courounado, 
Li  sôci  di  festin,  antan,  de  man  en  man, 
Dins  uno  coupo  d'or,  de  roso  enribanado, 
Fasien  roudeja'nvin  purcoume  lou  diamant; 

E  dins  tôuti  11  cor  la  bevèndo  avenado 
Vujavo  l'estrambord,  l'amour  abrasamant 
Di  glôri^  di  vertu,  di  flôri  pountanado^ 
E  lou  biais  de  la  Grèço  e  Tengèni  rouman. 

Ansinto,  o  vas  divin,  o  bluio  Mieterrano^ 
L'univers  sus  ti  ribo  es  vengu  s'abéura  ; 
La  civilisacioun,  l'as  facho  soubeirano^ 

E  tant  que  lou  soulèu  amount  dardaiara, 

Pèr  n'en  traire  la  lus,  lou  bèu,  que  toujour  grano, 

Nosto  raco  oumenenco,  avido,  ie  béura. 


V.   LIEUTAUD. 


1878. 


LOU  GARRI  DE  LA  MOSTRO 

Un  gavot  gargamèu  èro  vengu  prene  counsulto  encô  d'un  avoucat  ;  e 
dôu  tèms  que  l'avoucat  escrivié  à  soun  burèu,  sa  mostro  èro  penjado  à  la 
muraio  e  fasié  tique-taque. 

Lou  gavot,  aurihous,  escoutavo  aquôu  brut  despièi  uno  passado,  quand 
tout-d'un-cop  : 

—  Moussu,  dis,  qu'es  aquéu  pichoun  brut  que  mi  sèmblo  d'auvi  dou  caire 
de  vouesto  mouestro  ? 

—  Es  lou  gàrri,  digue  l'avoucat  en  risènt. 

Moun  gavot  tout-d'un-tèms  lèvo  soun  esclop  plan-plan,  s'encamino  vers 
la  muraio,  e  'm'acô,  pan  !  sus  la  mostro... 

—  Ai  !  moustre  !  cri  de  l'avoucat  en  se  revirant,  mai  qu'as  fa  ? 

—  Oh  !  paure  !  digue  lou  gavot,  aquest  cop  l'ai  pas  manca  :   ai  escracha 
lou  gàrri  ! 

LOU   CASCARELET. 


LOU  CHAPITRE  II   DE  LA  GENESI 

î .  Ansin  fuguèron  acaba  li  cèu  e  la  terro,  emé  tout  ço  qu'an  de  bèu. 
î.  E  Dieu  coumpliguô  soun  obro  au  jour  seten  ;  e_,  lou  jour  seten,   se 
repausè  de  touto  l'obro  qu'avié  facho. 

3.  E  benesiguè  lou  jour  seten,  e  lou  santifiquè  :  dôumaci,  aquéu  jour,  avié 
fini  de  travaia  à  la  creacioun  que  s'èro  di  de  faire. 

4.  Vès-aqui  coume  lou  cèu  e  la  terro  s'engendrèron,  quand  fuguèron  créa, 
au  jour  que  lou  segne  Dieu  faguè  cèu  e  terro, 

5.  Emé  touto  aubriho  de  champ,  avans  que  de  terro  sourtiguèsse,  e  touto 
erbo  dôu  terradou,  avans  que  jitèsse  gre  :  car  lou  segne  Dieu  avié  pancaro 
fa  plôure  sus  terro,  e  d'ome  n'i'avié  gens  pèr  fatura  la  terro. 

6.  Mai  de  la  terro  mountavo  uno  font  d'aigo,  arrousant  de  la  terro  la  su- 
perficio  entiero. 

7.  Adounc  lou  segne  Dieu  fourme  l'ome  de  la  limo  de  la  terro,  ie  boufè 
dins  la  caro  l'alen  de  la  vido,  e  l'omc  fugue  fa  em'uno  amo  vivènto. 

8.  Mai  lou  segne  Dieu  avié  planta,  d'en-premié,  un  jardin  de  délice,  ounte 
meteguè  l'ome  qu'avié  fourma. 

9.  E  lou  segne  Dieu  coungreiè  de  terro  touto  meno  d'aubre  bèu  à  vèire 
e  plasentié  pèr  la  frucho  :  emé  l'aubre  de  la  vido  au  mitan  dôu  paradis,  e 
l'aubre  de  la  sciènci  dôu  bèn  e  dôu  mau. 

10.  E  d'aquéu  lio  de  délice  un  flume  n'en  sourtié  pèr  arrousa  lou  paradis, 
e  se  despartissié  en  quatre  branco. 

11.  La  premiero,  ie  dison  lou  Fisoun  :  qu'encenturo  la  terro  d'EvJIat, 
ounte  nais  l'or  ; 

12.  E  l'or  d'aquelo  terro  es  lou  meiour  ;  aqui  peréu  atrobon  lou  bedèlli, 
orné  la  pèiro  d'unis. 

13.  Lou  noum  dôu  segound  riéii  es  lou  Gehoun  :  es  eu  que  cencho  tout 
lou  terraire  d'Etioupio. 

Vi.  \a)\\  rioiiin  (l(')ii  ririL  ti'csen  es  lou  Tigre,  que  val  vers  lis  Assirian,  c 
loii  ricMi  (|uair('ii,    es  l'Eufrate. 

15.  E  'm'acô  lou  segnc  Dieu,  prengiiô  l'orne,  clou  meteguè  dins  lou  pa- 
radis terrestre,  pèr  que  lou  faturèsse  e  lou  gardcsse. 

U).  E  i'ôusscrvè  aquesto  recoumandacioun  :  De  tout  aubre  fruchau  dôu 
paradis,  manjo-n'en. 

17.  Mai  de  l'aubre  de  la  sciènci  dôu  bèn  e  dôu  mau,  n'en  manjes  gens  : 
car  quouro  que  n'en  manjes,  mouriras  de  mort. 

18.  Lou  segne  Dieu  digue  tambèn  :  Es  pas  bon  que  l'omc  si<'gii(!  soûl  ; 
fasen-ie  'no  ajudo  semblable  à-n-éu. 

19.  Aguènt  fourma,  lou  segne  Dieu,  tout  lou  bestialun  de  terro  e  tout 
l'aucelun  dôu  cèu,  lis  aduguè  à-n-Adam,  pèr  que  veguèsse  coume  li  nou- 
marié,  eque  lou  noum  que  reçauprié  d'Adam,  chasque  bestiàri  lou  gardèsse. 

20.  E  Adam  dounè  si  noum  à  tôuti  lis  animau,  e  à  tout  l'aucelun  dôu  cèu 
e  à  tôuti  li  bèsti  de  la  terro  ;  mai  n'avié  gens  trouba  d'ajudo  que  siguèsse 
à-n-éu  semblable. 

21.  Adounc  lou  segne  Dieu  endourmiguè  Adam,  e  quand  fugue  endourmi, 
ie  tiré  une  de  si  costo,  e  atapè  la  plago  emé  de  car. 

22.  E  de  la  costo  qu'avié  tirado  à-n-Adam,  lou  segne  Dieu  n'en  bastiguè 
'no  femo  ;  e  l'aduguè  davans  .^dam. 

23.  E  Adam  digue  :  Acô  's  aro  l'os  de  mis  os  e  la  car  de  ma  car;  aquesto 
s'apelara  Oumenenco,  per-ço-que  s'es  tirado  de  l'Ome. 

24.  Amor  d'acô  l'ome  quitara  soun  paire,  emai  sa  maire,  e  s'estacaraà  sa 
femo;  e  saran  dous  en  uno  car. 

25.  E  l'un  emai  l'autre  èron  nus,  valènt-à-dire  Adam  e  sa  mouié  :  e  noun 
avien  vergougno. 

G.  D.  M. 


LI    CENT    PATER 

Lou  Goufard  avié  tua  soun  porc.  L'endeman,  en  se  metènt  à  taulo,  à  soun 
drôle  digue  : 

—  Peiret,  avans  d'entamena  li  boudin,  vai-t'en  à  la  glèiso  dire  cent  Pater 
au  bon  Dieu  qu'a  préserva  noste  porc  de  la  malandro. 

—  Cent  Pater,  paire  ? 

—  O,  cent  Pater. 

—  le  vau. 

—  Peiret  lando  à  la  glèiso,  s'ageinouio  lèu,  e,   pèr  avé  pulèu  acaba,  — 

que  li  boudin  se  refrejavon,  e  que  bessai  n'en  restarié  pas  un  pichot  det 
pèr  eu,  —  dis  au  bon  Dieu  : 

Bon  Dieu,  escoutas  mi  Pater  de  cinq  en  cinq  : 
Cinq  e  cinq  fan  bèn  dès,  dès  e  dès  fan  bèn  vint. 
Vint  e  vint  fan  quarante. 

Quarante  e  quarante,  vuetanto. 

Meten-n'en  vint  que  faran  cent. 

Libéra  nos  à  malo.  Amen. 

Adessias.  o  moun  grand  bon  Dieu, 
Que  mi  gènt  manjarien  li  boudin  sènso  iéu  ! 

Peiret  se  signo  lèu,  s'aubouro,  e  part  coume  se  lou  diable  rempourtavo. 

Aguèron  acaba  li  boudin  ! 

l'ameritè.  —  Que  noun  disié  li  cent  Pater  ! 

LOU    GASGARELET. 


GANT    NOUVIAU    PÈR    FÈLIS    GRAS 

Sus  rèr  :  Pèr  noun  langui  long  dou  camin  —  counten  quauco  sourneto. 

Contro  lou  Riau,  à  Sant-Roumié, 

Fa  'no  jouino  bruneto 
Que  dins  li  prat,  souto  un  poumié, 

Cerco  de  campaneto. 

Canten  l'amour,  canten  l'amour, 

L'amour  que  nous  marido  ! 
Canten  l'amour,  l'amour,  l'amour, 

L'amour  e  sa  flourido  ! 

Vèn  à  passa  'n  fier  meissounié, 

Emé  lou  cor  tout  flame, 
Que  di  mountagno  s'envenié, 

Brandant  soun  grand  voulame. 
Canten  l'amour,  canten  l'amour,  etc. 

Lou  meissounié,  tout  espanta 

De  vèire  aquelo  bello, 
Contro  lou  Riau  s'es  aplanta 

E  pièi  se  descapello. 
Canten  l'amour,  canten  l'amour,  etc. 

E  'm'aco  Icu,  tout  soumst'nt, 

le  dis  :  Bcllo  mignoto, 
Se  vos  que  fagucn  sôuco  ensèn, 
Porge-me  ta  manoto, 
Canten  l'amour,  canten  l'amour,  etc. 

Te  menarai  percilalin 

Ounte  lou  soulèu  raio, 
E  dins  li  blad  madur  e  clin 
Durbiren  uno  draio. 
Canten  Famour,  canten  l'amour,  etc. 

léu  couparai,  tu  li  garas 

La  tousello  caicto  ; 
De  tèms  en  tèms  pièi  me  faras 

Béure  à  la  gargaieto. 
Canten  l'amour,  canten  l'amour,  etc. 

Meissounarai  à  plen  dedau 

Raioun  e  farfantello  ; 
Pièi  jitarai  dins  toun  faudau 

Uno  garbo  d'estello. 
Canten  l'amour,  canten  l'amour,  etc. 

Quand  tournaren  au  mount  Ventour 
Dins  moun  endré  sôuvage. 

Mi  Carbounié  sus  lis  autour 
Faran  un  roumavage. 
Canten  l'amour,  canten  l'amour,  etc. 

Au  Lengadô  pièi  quand  vendren, 

Li  prince  e  li  barouno, 
Ma  bello,  sus  toun  front  seren 
Van  mètre  uno  courouno.  — 
Canten  l'amour,  canten  l'amour,  etc. 

La  bello  chato  a  respoundu  : 

Fau  lou  dire  à  moun  paire, 
E  belèu  bèn  te  voudra  tu. 

Car  vôu  un  acampaire.  — 
Canten  l'amour,  canten  l'amour^  etc . 


41 


E  tout  acô  s'acoumpliguè, 

Tau  qu'uno  causo  escricho  : 

Lou  Felibrigc  flouriguè, 
E  ma  cansoun  es  dicho. 

Canten  l'amour,  canten  l'amour, 
L'amour  que  nous  marido  ! 

Canten  l'amour,  l'amour,  l'amour, 
L'amour  e  sa  flourido. 


F.    MISTRAL. 


22  de  Mai  1878 


LA  BARBO 


En  terro  d'yVrle,  aquel  an,  barrulave  cou  me  un  porc  malaut,  e  croumpave, 
d'un  mas  à  l'autre,  de  froumajoun  eissu,  qu'aquel  an  se  vendien  bèn.  E, 
passant  au  Sambu,  un  plat  de  barbo  en  papié  blanc  empega  sus  la  porto 
tenchurado  de  blu  d'un  oustalet  que  visajo  la  glèiso,  me  faguè  prusi  lou 
mentoun,  e  intrère  pèr  me  faire  toumba  lou  peu. 

—  Voudriéu,  en  pagant,  que  me  faguessias  la  barbo,  diguère  au  barbié. 
E  m'assetcre  mies  qu'une  bugado,  car  ère  las  ! 

Lou  rasaire  me  nousè  lou  bavarèu  darrié  lou  coutet,  prenguè  'no  sabou- 
neto  proun  entamenado,  e....  e  i'escupiguè  dessus  toute  l'escupagno  qu'avié, 
dins  un  vira-d'iue^  pouscu  faire  dins  sa  bouco  !  Anavome  n'en  fréta  li  gauto, 
quand  : 

—  Bougre  de  porc  !  le  diguère  en  m'aubourant. 

—  Hoi  !  mai,  que  vous  arribo  ?  me  venguè,  tout  espanta. 

—  Es  ansin  que  fasès  l'escumo  dôu  saboun  ? 

—  Pas  diferentamen,  E,  de  paire  en  fiéu^  dins  nosto  boutigo,  ansin  s'es 
toujour  fa.... 

—  Me  semble  que.... 

—  Soulamen,  —  escusas  se  vous  cope,  —  pèr  lis  estrangié,  escupissèn 
proupramen  sus  la  sabouneto,  coume  vesès.  Mai,  pèr  li  gènt  de  Tendre, 
fasèn  pas  tant  d'alongui  :  i'escupissèn  sus  lou  mourre. 

Es  deserapièi,  vous  dirai,  que  porte  touto  la  barbo. 

LOU    CASCARELET. 


Vau  mai  la  pratico 
Que  la  gramatico. 


A   M.   LOU  BAROUN    DE   CARMEJANO-PIE-REDOUN 

COUMANDANT   DI   POUNTOUNIÉ   EN   AVIGNOUN 

Valent  baroun  do  Carmojano, 
Rèn  dcspichous  ni  façouniô, 
Voulôs  tasta  mi  merinjano, 
Voulôs  manja  de  ma  bajano, 
Voulcs  béure  à  ma  damo-jano  !.. 
Servès-vous  sens  ccrcmounié... 
Vous  dirai  dounc,  que  matinié, 
Dôu  grand  Rose  entre  li  mejano, 
Quand  navegas  en  coumpagnié 
De  vôsti  bràvi  pountounié, 
Trasènt  dins  lis  amarinié 
De  pont  de  barco  bèn  planié, 
Me  rapeîas  li  marinié 
Que  remoucavon  la  rejano, 
Quand  nosto  belle  rèino  Jano 
Pèr  ai  go  en  Avignoun  venié. 

GUI   DE   MOUNT-PAVOUN. 
I  Baus,  Janvié  1878. 


MARGARIDO    DE    PROUVENÇO 

Lou  comte  de  Prouvènço,  Ramoun-Berenguié  IV,  de  glouriouso  memôri, 
avié  agu  quatre  fiho  :  Margarido  l'einado,  maridado  emé  Louis  IX,  lou  rèi 
de  Franco  ;  Elienor,  maridado  à-n-Enri  III,  rèi  d'Anglo-terro  ;  Sancho,  ma- 
ridado à  Richard,  du  de  Cournouaio  ;  e  Beatris,  que  prenguè  Carie  d'Anjou, 
fraire  de  Louis  IX. 

Margarido  de  Prouvènço,  la  moulé  dôu  rèi  sant  Louis,  fugue  digne  dôu 
grand  orne  que  i'avié  donna  sa  man.  Veici  un  tra  superbe  que  nous  raconte 
d'elo  l'istourian  Joinville. 

La  rèino  Margarido  avié  segui  sant  Louis  à  la  crousado  qu'aquéu  rèi  èro 
ana  faire  dins  FEgito,  e  se  troubavo  embarrassado  e  au  plen  jour  de  s'acou- 
cha,  au  moumen  que  lou  rèi  fugue  fa  presounié. 

E  la  vilo  de  Damiàti,  ounte  èro  embarrado,  èro  au  nis  de  la  serp  e  anavo 
toumba  i  man  di  Sarrasin. 


Adounc  la  rèino,  sus  1  afrouso  nouvello  que  tout  èro  perdu,  faguè  sourti 
de  sa  charabro  tôuti  aquéli  que  i'èron,  à  la  réserve  d'un  vièi  chivalié. 

E  quand  fuguèron  soulct,  la  princesse  prouvençalo  se  traguè  à  si  geinoui, 
e  ie  demande  un  doun.  E  lou  vièi  chivalié  i'afourtiguè  pèr  sarramen  que 
farié  pèr  ie  plaire  tout  ço  que  demandarié. 

E  'm'acô  la  noblo  rèino  ie  digue  : 

—  Sire  chivalié,  vous  prègue  e  vous  counjure,  subre  la  fe  que  venès  de 
me  donna,  de  me  tranca  la  tèsto,  se  li  Sarrasin  prenon  la  vilo,  avans  que 
iéu  posque  toumba  entre  si  man. 

—  Bèn  voulountié.  Madame  !  lou  chivalié  respoundeguè,  i'aviéu  déjà 
pensa  :  es  tout-bèu-just  ço  que  m'ère  di  de  faire,  se  la  plaço  èro  presse... 

O.  D.  M. 


LOU  CHAPITRE  III  DE  LA  GENESI 

1 .  Mai  lou  serpent  èro  lou  plus  fin  de  tôuti  li  bestiàri  qu'avié  fa  lou  segne 
Dieu.  E  digue  à  la  femo  :  Coume  vai  que  Dieu  vous  a  ôusserva  de  noun 
manja  de  tout  aubre  dôu  paradis  ? 

2.  La  femo  ie  respoundeguè  :  De  la  frucho  dis  aubre  que  soun  dins  lou 
paradis,  n'en  manjan. 

3.  Mai  d'aquelo  de  l'aubre  qu'es  au  mitan  dôu  paradis.  Dieu  nous  a  re- 
coumanda  que  n'en  manjessian  gens  e  que  lou  touquessian  pas,  se  voulian 
pas  mouri. 

4.  Mai  lou  serpent  digue  à  la  femo  :  Riscas  pas  de  mouri  de  mort, 

5.  Car  Dieu  saup  proun  que,  quouro  que  n'en  manjés,  vôstis  iue  se  dur- 
biran;  e  sarés  coume  de  dieu,  sachent  lou  bèn  e  lou  mau. 

6.  La  femo  veguè  donne  que  l'aubre  avié  de  fru  bon  pèr  manja,  e  poulit 
à  riue,  e  que  fasiô  gau  :  e  culiguè  dôu  fru,  e  lou  manjè  ;  e  n'en  dounè  à 
soun  ome,  que  n'en  manjè. 

7.  E  fuguèron  dubert  sis  iue  de  tôuti  dous  :  e  coume  couneiguèron 
qu'èron  nus,  courdurèron  de  fueio  de  figuiero  e  se  faguèron  de  centuro. 

8.  E  coume  ausiguèron  la  voues  dôu  segne  Dieu  qu'après  miejour,  quand 
l'auro  boufo,  èro  pèr  orto,  Adam  e  sa  mouié,  pèr  se  leva  de  davans  Dieu, 
s'escoundeguèron  au  mitan  de  l'aubriho  dôu  jardin. 

9.  E  lou  segne  Dieu  sounè  Adam,  e  ie  digue  :  Ounte  sies  ? 

10.  Aquest  faguè  :  Ai  ausi  vosto  voues  dins  lou  paradis,  e  ai  agu  crento 
qu'ère  nus,  e  me  siéu  escoundu. 


11.  Di6u  ie  digue  :  Mai  quau  l'a  fa  counèisse  qu'ères  nus,  franc  que  d'a- 
quelo  frucho,  que  t'aviéu  dofcndudo,  agues  manja  ? 

12.  E  Adam  digu6  :  La  femo,  que  m'avès  dounado  pèr  coumpagno,  m'a 
douna  de  la  fruciio,  e  ai  manja. 

13.  E  lou  segne  Dieu  venguè  à  la  femo  :  Perqu'  as  fa  'cô  ?  —  Elo  respoun- 
deguè  :  Lou  serpent  m'a  enganado,  e  ai  manja. 

lA.  E  digue  lou  segne  Dieu  au  serpatas  :  Pcr-ço-qu'  as  fa  'cô,  maudi 
Siegues  entre  tôuti  li  bestiàri  e  animau  de  la  terro  !  te  rebalaras  sus  toun 
pies,  e  raanjaras  la  terro  tôuti  li  jour  de  ta  vido. 

15.  Métrai  d'enemista  entre  tu  e  la  femo,  entre  ta  raço  e  la  siôu  raço  "• 
elo  t'escrachara  la  tèsto,  e  cercaras  tu-meme  de  la  mordre  au  taloun. 

16.  Digue  perçu  à  la  femo  ;  léu  multiplicarai  ti  magagno  e  ti  jassino  ; 
en  fan  taras  de  fiéu  dins  la  douleur,  e  souto  lou  poudé  de  toun  ome  saras,  e 
eu  te  dôuminara. 

17.  Pièi  digue  à-n-Adam  :  Pèr-co-qu'  as  escouta  la  voues  de  ta  mouié  e 
qu'  as  manja  de  la  frucho,  que  t'aviéu  défendu  de  n'en  manja,  es  maudicho 
la  terro  dins  toun  obro  ;  à  forço  de  travai  n'en  tiraras  toun  viéure,  tôuti  li 
jour  de  ta  vido. 

18.  Te  jitara  d'espino  emé  de  cauco-trepo,  c  manjaras  l'erbo  dôu  champ. 

19.  Te  nourriras  de  pan  à  la  sasour  de  toun  visage,  enjusquo  que  revèn- 
gues  dins  la  terro  d'ounte  sies  esta  tira  :  pôr-ço-que  tu  sies  pousse,  e  en 
pôusso  tournaras . 

20.  E  Adam,  à  sa  mouié,  ie  dounè  lou  noum  d'Evo,  sus  Testiganço  qu'elo 
sariô  la  maire  de  tôuti  li  vivent. 

21.  Lou  segne  Dieu  faguè  tambèn  à-n-Adam  e  a  sa  femo  d'abihage  de 
peu,  e  'm'acô  li  vestiguè. 

22.  E  digue  :  Vaqui  Adam  qu'es  devengu  coume  un  de  nautre,  sachent 
lou  bon  e  lou  mau  :  aro,  que  mandèsse  pas  la  man  pèr  avéra  la  frucho  de 
l'aubre  de  la  vido,  e  que  noun  n'en  manjèsse  e  noun  visquèsse  eternaraen... 

23.  E  'm'acô  lou  segne  Dieu  lou  foro-bandiguè  dôu  paradis  de  délice, 
pèr  ana  fouire  la  terro,  d'ounte  èro  esta  tira. 

24.  E  boute  Adam  deforo  ;  e  davans  lou  paradis,  ie  placé  'n  Chérubin, 
em'un  glàsi  de  flamo  sèmpre  boulegadis,  pèr  garda  lou  camin  de  Taubre 
de  la   vido. 

G.  D.  M. 


Ço  que  l'on  douno  fleuris, 
Ço  que  l'on  manjo  pourris. 


LI  NOÇO  DOU  QUINSARD  E  DE  L'ALAUVETO 

Cant  poupulàri 

Lou  Quinsard  e  TAlauveto 

Se  vouguèron  marida  ; 

Lou  premié  jour  de  si  noço 

N'  aguèron  rèn  pôr  manja... 

De  délai  vèn  l'Alafant  : 

Sus  soun  cou  porto  un  pan  blanc. 

Lan  fa  lireto, 

Ma  Liseto, 
Moun  castèu 

Tant  bèu. 

—  Aro  de  pan  n'avèn  proun. 
Mai  de  car  n'en  disèn  noun... 
De  délai  vèn  la  Margot  : 
Sus  soun  cou  porto  un  gigot. 

Lan  fa  lireto, 

Ma  Liseto, 
Moun  castèu, 

Tant  bèu. 

—  Aro  de  car  n'  avèn  proun, 
Mai  de  vin  n'en  disèn  noun... 
De  deloi  vèn  lou  Mouissau  : 
Sus  soun  cou  porto  un  barrau. 

Lan  fa  lireto. 

Ma  Liseto, 
Moun  castèu 

Tant  bèu. 

—  Aro  de  vin  n'  avèn  proun, 
Mai  de  dansarello  noun... 

La  Niero  sort  dôu  linçôu  : 
Elo  trepo  pèr  lou  sùu. 

li.in  fa  lircto, 
Ma  Liseto, 

Moun  castèu 
Tant  bèu. 

—  De  dansarello  n'i'a  proun, 
De  dansaire  disèn  noun... 
Lou  Pesou  sort  dôu  fatras  : 
Pren  la  Niero  pèr  lou  bras, 

Lan  fa  lireto. 
Ma  Liseto, 

Moun  castèu 
Tant  bèu. 

—  De  dansaire  n'  avèn  proun, 
De  tambourinaire  noun... 
Mai  lou  Cat  sort  dôu  cendrié 
E  se  met  lou  tambournié. 

Lan  fa  lireto, 
Ma  Liseto, 

Moun  castèu 
Tant  bèu. 


LOU    BON    ROUMIEU 

Legèndo  prouvençalo 

A  MOUSSU  LOU  COMTE  DE  TOULOUSO-LAUTREC 


Mèste  Archimbaud  avié  belèu  cent  an.  Èro  esta,  dins  soun  tèms,  un  rude 
orne  de  guerro,  e  s'èro  parla  d'eu  coume  dôu  Cabrié  de  Nimes.  Mai  aro,  es- 
palanca  e  arrampi  pèr  lou  vieiounge,  tenié  lou  lié  de-longo  e  poudié  plus  se 
boulega. 

Lou  vièi  mèste  Archimbaud  avié  très  drôle.  Un  matin,  sounè  l'einat,  e  ie 
digue  : 

—  Vène  eiça,  Archimbalet  :  en  virouiant  e  pantaiant  dins  ma  litocho,  — 

car,  bouto,  au  founs  d'un  lié  avès  lesi  de  chifra,  —  me  siéu  rememoura  que, 
dins  uno  bataio,  me  capitant  un  jour  en  dangié  de  péri,  proumeteguère  à 
Dieu  défaire  lou  viage  de  Roumo...  Ai  !  siéu  vièi  coume  terro  !  pode  plus 
ana  'n  guerro  !...  Voudriéu  bèn  que  tu  anèsses  à  ma  plaço  faire  aquéu  rou- 
mavage,  car  me  grèvo  de  mouri  sènso  acoumpli  moun  vot. 
L'einat  respoundeguè  : 

—  Que  tron  de  noum  de  milo  anas  vous  mètre  pèr  la  tèsto,  de  roumavage 
à  Roumo,  emaide  roumavage  !  Paire,  manjas,  bevôs,  e  pièi  paternejas  tant 
que  voudrés  dins  voste  lié...  Avèn  bèn  autro  causo  à  faire. 

Mèste  Archimbaud^  Pendeman  de  matin,  sono  soun  fiéu  cadet  : 

—  Cadet,  ie  fai,  escouto  :  en  ravassejant  e  chifrant,  —  car,  bouto,  au 
founs  d'un  lié  avès  lou  tèms  de  pantaia,  me  siéu  ensouvengu  que,  dias  un 
chapladis,  me  capitant  un  jour  en  un  dangié  mourtau,  me  proumeteguère 
à  Dieu  pèr  lou  grand  viage  de  Roumo...  Ai  !  siéu  vièi  coume  terro  !  pode 
plus  ana  'n  guerro  !...  Voudriéu  bèn  que  tu  anèsses  à  ma  plaço  acoumpli 
lou  roumavage. 

Lou  cadet  respoundeguè  : 

—  Paire,  dins  uno  quingenado,  vai  veni  lou  bèu  tèms  :  faudra  moure  lis 
estoublo,  fau  reclaure  li  vigno,  fau  sega...  Noste  einat,  fau  que  mené  l'es- 
cabot  en  mountagno  ;  lou  jouine  es  un  enfant...  Quau  coumandara  lis  orne, 
se  iéu  m'envau  à  Roumo  landrineja  pèr  li  camin...  Paire,  manjas,  dourmès, 
e  leissas-nous  un  pau  tranquile. 

Lou  bon  mèste  Archimbaud,  l'endeman  de  matin,  sono  lou  jouine  : 

—  Esperit,  moun  enfant,  aprocho-te,  ie  fai.  Ai  proumés  au  bon  Dieu  de 
faire  un  roumavage  à  Roumo...  Mai  siéu  vièi  coume  terro  !  pode  plus  ana 
'n  guerro  !...  Te  ie  mandariéu  proun  à  ma  plaço,  pecaire  !  es  que  sies  un  pau 
jouine,  sabes  pas  lou  camin,  es  forço  liuen,  moun  Dieu  !  e  se  veniés  à  mau- 
traire... 

—  Moun  paire,  i'anarai,  respoundeguè  lou  jouine. 

—  Vole  pas  que  ie  vagues,  la  maire  adounc  cridè...  Aquéu  vièi  repepiaire, 
emé  sa  guerro,  cmé  sa  Roumo,  vous  fai  veni  la  fernetego  :  pas  proun  que 
fau  l'ausi  rena,  piéuta,  gouissa  tout  l'an,  fèbre  countùnio,  aro  mandarié  per- 
dre aquéu  bel  innoucènt  ! 

—  Maire,  digue  lou  jouine,  la  voulounta  d'un  paire  es  un  ordre  de  Dieu. 
Quand  Dieu  coumando,  fau  parti. 

E  Esperit,  sènso  mai  dire,  anè  tira  de  vin  dins  uno  coucourdeto,  meteguè 
quàuqui  cebo  cm' un  panoun  dedins  sa  biasso,  carguè  si  soulié  nôu,  cerquè 
dins  la  bouscatiero  un  bon  bastoun  de  roure,  bouté  sa  roupo  sus  l'espalo, 

embrasse  soun  vièi  paire  que  ie  douiiè  forço  counsèu,  faguè  sis  à  di6u-sias 
à  tôuti  si  parent,  c  partiguè. 

II 

Mai,  avans  de  s'endraia,  anè  devoutamen  ausi  la  santo  inesso  ;  e  quau 
vous  a  pas  di  qu'en  sourtènt  de  la  glèiso,  troubè  sus  lou  lindau  un  bèu  jou- 
vènt  que  ie  venguè  : 

—  Ami,  anas  pas  à  Roumo  ? 

—  Si,  si,  Esperit  digue. 

—  Emai  iéu,  vès...  côulègo,  se  vous  agradavo,  poudrian  faire  routo  en- 
semble . 

—  Voulountié,  moun  bel  ami  !.. 

Or,  aquéu  poulit  jouvènt  èro  un  ange  que  Dieu  mandavo. 

Esperit  emé  l'ange  prenguèron  donne  lou  Camin  Roumiéu  ;  e  'm'acô,  tout 
gaiamen,  quouro  au  soulèu,  quouro  à  l'eigagno,  en  demandant  soun  pan 
e  cantant  de  cantico.  emé  sa  coucourdeto  au  bout  de  soun  bastoun,  arribèron 
enfin  à  la  ciéuta  de  Roumo. 

Quand  se  fuguèron  pausa,  faguèron  si  devoucioun  à  la  grand  glèiso  de 
Sant-Pèire  ;  vcsitèron  à-de-rèng  tôuti  li  baselico,  li  capello,  ôuradou,  rou- 
gadou  e  signadou  ;  beisèron  li  relicle  dis  aposto  Pèire  e  Pau,  di  vierge,  di 
martir  e  de  la  veritablo  Crous  ;  basto,  avans  de  reparti,  anèron  pièi  vèire 
lou  Papo,  —  que  ie  dounè  sa  benedicioun. 

E  'm'acô  Esperit,  emé  soun  coumpagnoun,  anèron  se  coucha  souto  lou 
porge  de  Sant-Pèire,  e  Esperit  s'endourmiguè . 

Or,  veici  qu'  en  dourmènt  lou  roumiéu  veguè  pèr  sounge  si  fraire  emai 
sa  maire  que  brulavon  dins  l'infèr,  e  se  veguè  éu-meme  asseta  'mé  soun 
paire  dins  la  glôri  eterno  dôu  paradis  de  Dieu. 

—  Ai  !  moun  Dieu  !  alor  cridè  ;  voudriéu  bèn  tira  dôu  fio  ma  pauro  maire 
emai  mi  fraire  ! 

—  Ti  fraire,  es  pas  poussible.  Dieu  ie  respoundeguè,  car  an  desôubeï  à 
moun  coumandamen;  mai  ta  maire,  belèu,  —  se  pos,  avans  que  more,  ie 
faire  faire  très  carita. 

E  Esperit  se  revihè.  L'ange  avié  despareigu.  Aguè  bèu  l'espéra,  loucerca_, 
lou  demanda,  lou  troubè  plus  en-lio,  e  fauguè  que,  tout  soulet,  se  retour- 
nèsse  de  Roumo. 

Alor  se  gandiguè  vers  la  ribo  de  la  mar,  ncampè  de  couquihage,  n'en 
garniguè  soun  àbi  e  soun  capèu,  e  'm'aco  plan-planet,  pèr  draio  e  pèr  camin, 
pèr  coumbo  e  pèr  mountagno,  eu  regagné  pais  en  demandant  e  pregant 
Dieu. 

III 

Es  ansin  qu'arribè  à  soun  endré  c  à  soun  oustau. 

Favié  dous  an  que  n'en  mancavo.  Tout  meigrinèu,  pecaire  !  abasani, 
poussons,  espeiandra,  dcscaus,  emé  sa  coucourdeto  au  bout  de  soun  bour- 
doun,  si  capelet  e  si  couquiho,  èro  descouneissable,  e  res  lou  couneiguè. 
E  "m'acô  venguè  tout  dre  à  la  porto  de  si  gènt,  e  digue  douçamen  : 

—  Au  paurc  pèlerin,  au  noum  de  Dieu,  fasès  l'ôuraorno  ! 

—  Hou  !  la  femo  cridè,  venès  en  ôdi  !  tôuti  li  jour  n'en  passe,  d'aquéli 
boni-voio,  d'aquéli  barrulaire,  d'aquéli  feiniantas... 

—  Ai  !  las,  mouié,  faguè  lou  bon  viôi  Archimbaud  dôu  founs  de  sa  lito- 
cho,  douno-ie  quaucarèn  :  quau  saup  se  noste  drôle  es  pas,  d'aquéstis  ouro , 
dins  lou  même  besoun  !... 

E,  ma  fîsto  !  proun  renouso,  la  femo  coupe  'n  courchoun,  e  l'anè  pourta 
au  paure. 

L'endeman,  lou  bon  roumiéu  tourno  mai  à  la  porto  de  soun  oustau  pei- 
vau,  e  se  met  à  dire  : 

—  Au  noum  de  Dieu,  mestrcsso,  fasès  un  pau  d'ôumorno  au  paure 
pèlerin  ! 

—  Sias  mai  aqui  !  cridè  la  vièio.  Lou  sabès  pas  qu'aièr  vous  an  douna  ? 
Aquéli  manjeiras  acabarien  Capito  ! 

—  Ai  !  las,  mouié,  digue  lou  bon  vièi  Archimbaud,  aièr  manjèrespas,  lu? 
e  vuei,  manjes  pas  mai?  Quau  saup  se  noste  drôle  noun  s'atrobo  peréudins 
la  mémo  misôri  ! 

E  'm'acô  la  mouié,  tourna-mai  pertoucado,  vai  coupa  'n  autre  courchoun, 
e  lou  porto  mai  au  paure. 
Lou  subre-endeman  enfin,  Esporitrevèn  mai  à  la  porto  de  si  gènt,  e  dis  : 

—  Au  noum  de  Dieu  !  poudrias  pas,  mestresso,  douna  la  retirado  au 
paure  pèlerin  ? 

—  Nàni,  cridè  la  vièio  sartan.  Anas-vous-en  coucha  mounte  lojonli  gus  !... 

—  Ai  !  las,  mouié,  digue  lou  bon  vièi  Archimbaud,  vai,  douno-ie  la  reti- 
rado :  quau  saup  se  noste  enfant,  noste  paure  Esperit,  cour  pas  bourrido 
en  aquesto  ouro  à  la  rigour  déu  marrit  tèms  ! 

—  O,  as  rcsoun,  digue  la  maire.  E  i'anè  tout-d'un-tèms  durbila  porto  de 
l'establc  ;  e  lou  paure  Esperit,  sus  l'apaiage,  dardé  li  bèsti,  s'enanè  jaire  en 
un  cantoun. 

A  la  primo  aubo,  l'endeman,  vaqui  là  maire  d'Esperit,  vaqui  li  fraire 
d'Esperil  que  vènon  pèr  durbi  l'estable...  L'estable,  o  mis  ami,  èro  tout  en- 

lurnina  :  lo^  Roumiéu  èro  mort,  enregouï  c  blanc,  entre  quatre  grand  cire 
cremant  à  soun  cntour  ;  la  paio  ounte  jasi6  beluguejavo  ;  amount  11  telara- 
gno,  trelusènto  de  rai,  pcnjavon  dou  saumié  coume  lou  courtinage  d'uno 
capello  ardènto;  li  bèsti  de  l'cstable,  li  iniôu  emé  11  blôu,  cliaurihavon,  es- 
panta,  'm6  de  grands  iue  plcn  de  lagremo  ;  un  pcrfum  de  viùuleto  embau- 
mavo  lou  lio  ;  e  lou  paure  Roumiéu,  la  caro  glouriouso,  tenié  dins  si  mari 
jouncho  un  papié  mountc  èro  cscri  :  Siéu  voste  fîéu... 

Alor,  n'en  voulès  de  plour  !  Tôuti  en  se  signant  toumbèron  à  geinoui  : 
Esperit  èro  un  sant. 

F.    MISTRAL. 
MaianO;  avoust  1878. 


A  FREDERI  MISTRAL 

PÈR  SOUSCRIÉURE     A    SOUN    DIGIOUNARI 

Au  libre  que  vas  estampa 
léu  souscrivi,  pouedes  m'escriéurc. 
Lou  Felibrige  vôu  plus  viéure 
Sènso  eu  :  dèves  lèu  l'acaba. 

Tant  que  noun  l'auras  adouba, 
Nous  dessecaren  coumo  siéure  ; 
E  nous  fau  pèr  manja,  pèr  béure, 
Lei  fru  que  nous  as  acampa. 

Ta  grande  obro  es  d'or  e  de  sedo. 
Que  m'enchau  un  pau  de  mounedo  ? 
La  pagariéu  au  près  de  l'or. 

Vau  bèn  mai  qu'un  trésor  toun  libre  : 
Flame  Capoulié  dei  Felibre, 
Dôu  Felibrige  es  lou  Trésor  ! 


J.-B.   GAUT. 


A-z-Ais,  lou  16  de  febrié  1878. 


Lou  tèms  e  l'usage 
Rèndon  l'ome  sage. 

LA  LÈGO  DE  GRAVESOUN 

Après  la  Revoulucioun,  quand  lou  conse  Bonaparte  aguè  fa  durbi  li 
glèiso,  lou  nouvel  Archevesque  d'Als  vesitè  soun  dioucèsi,  e  pertout,  coume 
de  juste,  lou  reçaupèron  de  soun  miéus. 

Mai  parèis  qu'  à  Gravesoun  ie  faguèron  un  acuei  superiour  en  tôuti.  Li 
caio  fino  dôu  Cassoulen,  li  perdigau  de  Costo-bello,  li  lebraud  de  la  Moun- 
tagneto,  enfin  subre-que-tout  lou  reverendissime  vin  de  Ferigoulet,  tout  se 
boute  pèr  escudello.  E  tambèn  Sa  Grandeur  li  remercié  graciousamen,  ie 
faguè  couraplimen  de  tout,  e  particulieramen  de  soun  bon  viu  de  Feri^. 
goulet. 

Quand  li  Gravesounen  veguèron  que  l'Archevesque  èro  tant  countènt 
d'éli,  ie  venguèron  coume  eiçô  : 

—  Mounsegnour,  vous  qu'avès  tant  li  bras  long,  devrias  bèn  faire  quau- 
carèn  pèr  Gravesoun... 

—  Voulountié,  mis  enfant,  lou  prélat  respoundegnè...  Vejan  !  sias  force 
liuen,  eici,  de  Castèu-reinard  ? 

—  D'eici  à  Castèu-reinard,  Mounsegnour,  coumtan  uno  lègo  e  miejo,  uno 
bono  lègo  e  miejo... 

—  Eh  !  bèn,  digue  l'Archevesque,  à  Faveni,  mis  enfant,  coumtarés  plus 
qu'uno  lègo. 

-—  Sara  pas  largo,  mai  sara  longo,  apoundeguè  lou  Grand- Vicàri. 

Es  desempièi  que  li  Gravesounen  comton  qu'uno  lègo  —  de  Gravesoun  à 
Castèu-reinard. 

LOU  CASGARELET. 


L'ALAUSETO 

A   LA   CHATOUNO  DE  A.   MIR. 

Entre  que  lou  cèu  espousco  sa  lus 
Sus  li  blad  rousen  bressa  de  l'aureto, 
—  Dôu  Soulèu  divin  pèr  béure  au  trelus 
Dins  lis  aire  blous  mounto  l'alauseto  ; 

E  cantant  li  bais  qu'amour,  siave  flus, 
Pauso  sus  lou  front  de  Taubo  saureto,  — 
De  rèn  d'eiçavau  se  remembre  plus, 
Se  noun  de  sis  iôu  souto  la  lauseto. 

De  qu'cnchau  la  terro  on  quau  a  la  fe, 
E  de-qu'èi  lou  moundc  om6  soun  trafé 
Pèr  qu  dôu  fio  sant  eternamen  crèmo  ? 

L'EspcTO  e  l'Amour,  alo  anant  d'acord 
I  mar  de  l'azur,  ansin  que  dos  remo, 
Vers  Diéu^  cade  jour,  emporton  soun  cor. 

JAN   MONNÉ. 
MarsihO;  1878.  

LI  DAMO-JANO 

A  Carpentras,  Tautre  dimenchc,  Jano-Mario  escumavo  soun  toupin,  quand 
tout-d'un-tèms  entendeguè  gémi  e  pregemi  :  Ai  !  houi  !   ai-ai-ai  ! 

Qu^es  eiçô  ?  S'aubouro,  chauriho  :  li  plagnoun  venien  de  la  croto.  Lèu  ie 
davalo....  e  que  vèi  elo  ? 

Jèsu-Mario-Jôusè  !  quet  espetacle  !  Soun  ome,  lou  gros  Tetin,  venié  de 
barrula  lis  escalié,  e  toumba  sus  uno  renguiero  de  damo-jano. 

Trevirado,  Jano-Mario  remounto,  bramo  au  secours,  atubo  lou  calèu.  Li 
vesin  arribon,  em'elo  descèndon,  e  fan  qu'un  crid  de  vèire  tau  desastre  ! 
Lou  gros  Tetin,  pechaire  !  au  mitan  di  damo-jano  routo  e  dôu  moust  escampa, 
gingoulo,  car  s'es  enfounsa  li  costo,  coupa  la  cambo  e  fendascla  la  tèsto. 

L'aubouron  amaluga  e  tout  en  sang  :  —  Paure  gros  Tetin,  cridon  !  pauro 
Jano-Mario  !... 

—  Ah  !  me  n'en  parlés  pas,  ie  fai  Jano-Mario....  Urousamen  èro  que  de 
trempo  ! 

LOU   CASGARELET. 


ATLAS 


.^thereos  humero  qui    sustinet  orbes. 
(Vergéli). 

Lou  mounde  emé  soun  fais  escracho  meis  espalo 
E  m'abôuqui,  escranca,  dessouto  aquéu  gros  pes  ; 
La  susour  couelo  à  flot  subre  ma  fàci  palo, 
Sus  meis  uei  esglaria  tremouelo  un  niéu  espés. 

Sèmpre  mefau  pourta,  soutla  vouto  azurenco, 
Noueste  globe  escleira  pèr  lou  lum  dôu  soulèu. 
Aquéu  prefa  d'Ercule  à  la  fin  me  côu-trenco... 
Peréu  n'en  pouédi  plus,  e  m'avaniriéu  lèu. 

Moiin  trebau  es  eterne,  es  eterno  ma  peno  ; 
Reboumbisson  mei  nèr,  se  gounflo  moun  peitrau  ; 
A  tout  prepaus  tresàni  e  n'ai  plus  ges  d'aleno  ; 
L^aflat  manco  à  moun  couer  em'  à  moun  gôusié  rau. 

Lou  repaus  me  fugis,  e  rèn  no  un  me  counsolo; 
Au  càrri  terrenau  rèsti  sèmpre  atala  : 
Lou  trabuquet  dôu  mounde  e  Tuei  de  sa  boussolo, 
Se  perdiéu  pèd,  sarien  tout-d'un-tèms  treboula. 

Lei  mar  s^escamparien  en  empourtant  sei  ribo, 
E  lei  mount,  devessa  dins  lou  prefound  dei  vau, 
En  davalant  dabas,  espôutirien  sei  gibo.... 
Tambèn  sus  mei  boutèu  iéu  m'arràmbi  adavau. 

Quand  uno  cambo  calo,  à  Tautro  m^apountèlli  ; 
S'un  bras  es  alassa,  quîchi  de  l'autre  bras, 
Apouncheirant  moun  cors.  Entandôumens,  trampèlli, 
E  m^acrampôuni  au  cèu.  Sarro  que  sarraras  ! 

La  terro  sus  moun  pies  sèmpre  viro  sa  boulo, 
Coumo  subre  lou  gran  la  pèiro  dôu  moulin. 
Peréu  soun  viravout  de-longo  me  treboulo 
E  souto  sei  tressaut  tressàuti  aperalin. 

Desbardauo^  o  soulèu^  tels  ardèntei  parpèlo; 
Debano  sus  moun  front  Fescagno  de  tei  rai, 
Pèr  recaufa  ma  car,  pecaire  !  que  barbèlo  ! . . . 

—  Lou  soulèu  me  bedusclo  e  m'cscaufo  jamai. 

Cèu  clavela  d'estello  à  clarour  argentalo, 
Fai  lusi  dins  moun  couer  toun  espèr  risoulet  ; 
Guèiro-me  dins  ta  conco,  o  luno,  rèino  palo  ! 
Estelle,  luno,  avau  me  leissés  pas  soulet. 

Sens  me  reviscoula  d'un  gisclant  d'esperanço  ! 
Aclapa  pèr  leis  Aup  e  pèr  lei  Pirenèu, 
Gingôuli  en  viant  se  jougne,  aumentant  mei  soufranço, 
Ei  mountagno  de  ro  de  mountagno  de  nèu. 

O  nèu,  cencho  moun  su  de  ta  courouno  blanco, 
Vène  lou  refresca  'mé  ta  siavo  frejour... 

—  Lou  vènt-terrau  t'empouerto,  e  dins  teis  avalanco, 
En  m'estrassant  lou  cors  me  tourmentes  toujour. 

O  niéu  que  vancgas  dins  lei  nèblo  abrivado, 
Mouéri  de  set  :  vcjas  l'aigo  pcr  m'abéura  ! 

—  E  lei  niéu,  en  passant,  lachon  sei  resclauvado  : 
Me  nègon  !  Plôu  jamai  pèr  me  désaltéra. 

M'alàssi  à  reluca  teis  abime,  Empirèio  ! 
Dintre  lou  cèu  prefound  pèr  iôu  es  toujour  nue. 
Pèr  contro,  se  lou  tron  dins  leis  èr  se  coungreio, 
Entourtouio  à  moun  cors  sei  rôugei  serp  de  fue. 

0,  la  terro  e  lou  cèu,  pcréu  tout  m'abandouno  ! 
Restarai  sout  moun  fais  pèr  toujour  esquina. 
Cèu,  te  passes  de  iéu;  'mai  tu,  terro  redouno, 
Que  sènso  moun  secours  pourries  pas  camina, 

Dintre  tei  revoulun  de-Ion  go  me  derréni. 
Me  boules,  eigrejant  moun  pitre  adoulenti. 
Te  radasses  sus  iéu,  e  pièi  voues  pas  que  réni  ! 
Te  coungoustes  belèu  de  me  vèire  espôuti  ! 

Es  ansin,  desempièi  que  lou  vièi  mounde  es  mounde  : 
Siéu  lou  soufre-doulour,  la  bassaco,  Tesclau  ; 
E  sara  'nsin,  n'ai  pou,  jusque  que  se  prefounde... 
Dôu  pourtissôu  dôu  cèu  an  estraia  lei  clau  ? 

Sèmpre  ai  leis  uei  en  Ter,  e  me  touéssi  la  fàci, 
Talamen  amoundaut  espinchi  em'  afecien  ; 
Astre,  niéu,  tron,  uiau,  s'embouion  dins  Tespàci, 
Trasènt  lei  revoulun  e  lei  revoulucien. 

Meis  espalo,  mei  bras,  qu'apounchèiron  lou  mounde, 

Calon  pas.  Mai  de  fes  me  senti  estavani. 

Moun  peu  s'anisso,  e  pièi  me  vèn  la  car  de  poulo. 

—  Porto-fais  terrenau,  veses-ti  rèn  veni  ? 

—  Vési  tavaneja,  dintre  la  bluio  piano, 
La  terro  dessenado  anant  tout  de  cantèu  !.. 
Dieu  la  meno  !  pamens  vanego  dins  Tandano. 
Ai  bèu  sarra  lei  bras^  varaio  au  founs  dôu  cèu. 

Vési  que  siéu  toujour  lou  cepoun  e  la  mato. 
Iéu  fau  forço  de  cambo  e  fau  forço  de  ren, 
E,  se  boulégui  un  pau^  tout  l'univers  s'amato... 

—  Es  que  d'amount  quaucun  s'enchau  de  quaucarèn  ? 

Se  m'esquini  ?  es  moun  biais.  Peréu  fau  que  m'esquini. 
Siéu  na,  dèvi  mouri  sènso  lâcha  moun  fais. 
Se  me  senti  clina,  fau  peréu  qu'  iéu  me  clini. 
Aquélei  que  fan  rèn  me  cridon  toujours  :  Fai  ! 

Divesso  Verita,  divesso  encantarello, 
Sies  clavado  pèr  iéu  dins  lou  founs  de  toun  pous  ; 
Pèr  t'en  sourti,  n'ai  rèn,  ni  treiau,  ni  carrello... 
Dins  tôutei  lei  trebaus  iéu  n'ai  que  leis  espousc. 

Lou  sang  viéu,  calourènt,  que  courre  dins  mei  veno, 
Pouerto  au  mounde  la  sabo^  espandis  la  calour. 
Ei  tressant  de  moun  couer  toute  vido  s'aveno. 
Moun  cstouma,  mei  nèr,  atrobon  rèn  de  lourd. 

Dins  mei  bras  pouderous,  despièi  Tepoco  antico, 
Sèmbli  lou  porto-Diéu,  fau  coumo  sant  Cristôu  : 
Soustèni  l'univers,  sei  mount,  seis  Atlantico  ! 
Pamens  an  pou  de  iéu,  que  de  degun  ai  pou. 

Sabès  tôutei  quau  siéu  !  Moun  poudé  passo  sciènci, 
Dôu  doulènt  terradou,  iéu,  doulènt  prefachié, 
Iéu  qu'emé  tant  de  force  ai  bèn  mai  de  paciènci, 
Ancoulo  terrenalo  e  terrenau  pounchié, 

Iéu  que  lou  mounde  cauco  e  que  jamai  aubouro. 
Que  pourriéu  tout  lâcha,  tant  senti  moun  cors  las, 
Gigant  à  pèd  d'aram  afrountant  lei  tempouro, 
Siéu  lou  pople,  l'antique  e  lou  nouvèu  Atlas  ! 

J.-B.  GAUT. 
A-z-Ais,  lou  20  d'avoust,  1878. 


BLANQUETO 

Oh  !  qu'ôro  galante  e  escarrabihado,  Fineto,  que,  d'assetoun  sus  sa 
saumeto  blanco,  venié  de  Mount-favet  en  Avignoun  pèr  vendre  si  pesé  verd 
à  la  Plaço  Pio  !  L'aurias  begudo  dins  un  vèire  d'aigo. 

Intravo  pèr  lou  pourtau  Limbert,  quand  dous  jouvènt  moussurot,  la  de- 
vourissènt  dis  iue,  diguèron  : 

—  Dieu  !  la  belle  chato  !  Ah  !  se  sabian  lou  camin  de  sa  bastide... 

—  Ja  !  i  !  Blanqueto,  Fineto  faguè,  que  s'escoutaves  lis  ase  que  rescoun- 
tran,  arribarian  plus  ! 

LOU   CASGARELET. 


A    LA    NOVIO    DOU     FELIBRE    MAJOURAU 
MANÏVET   DES   ESSARTS 

l'a  de  noço  eiçavaii  de  mai  d'iino  facoun  : 
N'i'a  que  sèmblon  de  gont  d'afairc  uno  sesiho 
Mounte  se  parlo  plan,  e  se  tèn  de  resoun 
Que  creirias  de  savent  dins  uno  Académie  ; 

D'àutri,  ounte  s'entend  rèn  que  rire  e  que  cansoun 
Que  soun  tôuti  estrambord  e  cliale  e  pouësio, 
E  que  fan  espeli  li  nàuti  fernisoun 
Que  di  vers  sus  si  bouco  acampon  l'armounio. 

Se  dis  que  coume  van  li  noyo,  longo-mai 
Dèu  toujour  lou  maria  c^e  ana  dôu  mcoie  biai, 
De  mémo  segrenous,  vo  cantaire  de  mémo  : 

Vous,  lou  mariage  astra  que  flouris  vosto  front, 
Gènto  chato,  nounpôuèstre  qu'un  longpouèmo, 
Que  Yoste  nôvie  saup  proun  n'en  faire,, —  e  di  bon  ! 

A.    G  LAIZE. 

Mount-pelié,  1878, 


BRINDE  A  LA  FRANCO 

POURTA  AU  BANQUET  DE  SANTO  ESTELLO  (1878) 

Madame  e  Messies, 

Avès  legi  souvènti-fes  dedins  aqu6li  gèsto  que  soun  l'ounour  de  la 
pouësio  franchimando  de  l'âge  mejan,  que,  quand  se  parlo  de  la  Franco, 
noun  se  n'en  parlo  que  gentamen.  Es  sèmpre  la  douço  Franco,  la  Franco 
oundrado,  la  Franco  belle  que  Dieu  ajudo  e  mantèn.  Quand,  à  Rounci-vau, 
Oulivié  toumbo  souto  li  cop  di  Sarrasin,  aub  ouro  si  dos  man,  e,  segound 
lou  troubaire,  «  prcgo  Dieu  de  ie  baia,  à-n-éu,  lou  Paradis,  de  benesi 
Carie,  la  Franco  e  soun  coumpagnoun  Roulandpèr  dessubre  tôuti  li  causo 
e  tôuti  lis  ome.  »  Eh  bèn  !  en  prenènt  aro  la  Coupo  di  felibre  de  Franco, 
brindarai,  iéu,  à  la  douço  Franco,  à  la  Franco  que  Dieu  ajudo  e  mantèn, 
à  la  Franco  que  Dieu  amo  e  benesis  subre  tôuti  li  nacioun  e  tôuti  lis  ome. 
La  terro  ounte  naisson  sis  enfant  es  estado    grande  e   demoro  grande. 

Galoiso  de  lengo  emé  li  Galoi,  Grèco  emé  li  Grè  de  Marsiho,  judivo  cmé 
lis  escolo  de  Lunèu,  de  Narboimo  e  de  Beziés_,  prouvençalo  emé  li  comte 
de  Toulouse,  de  Prouvènço  e  de  Fourcauquié,  latino  emé  lis  escolo,  lis 
universita  e  li  saberu,  desempièi  César  fin-qu'à  l'acoumençanço  d'aquest 
siècle^  bretouno  eme  li  Bretoun,  flameaco  emé  li  Flamen,  basco  émé  li 
Basco,  chineso  emé  si  messiounàri  de  Ciiino,  arabo  e  barbaresco  emé  li 
soudard  de  sa  terro  d'Africo,  es  estado  tambèn  e  subre-tout  franceso. 
Adounc,  pièi-que  noun  es  la  lengo,  mai  li  sentimen  e  l'esprit  que  fan  la 
patrio,  brindarai  encai^o  à  la  Franco  dcdins  l'unimen  de  tôuti  li  forço  que 
rèndon  Fome  meiour  e  mai  grand  ! 

ANFOS  ROQUE-FERRIER. 


LOU   REIRE 

Èr  dôii  Curé  Patience 

Aimo  dôu  founs  dôu  couer 
Lou  terraire 
De  tei  paire 
De  pu  fouert  en  pu  fouert 
Enjusqu'au  jour  de  ta  mouert. 
Enauro  lou  pais 
Mounte  avien  fa  toun  nis, 
E  revendras  mouri 
Ei  lue  que  t'an  vist  abari. 

Rèire,  parlas-me  prouvençau 
Car  à  TAvers,  eilamoundaut, 

Lei  Franchimand 

De  fouero-man 
Sabon  pas  noueste  bèu  lengàgi, 
E  sabès  qu'encaro  pichoun 
Eri  parti  pèr  eilamount 

Au  fue  de  Dieu  ! 

Que  sàbi  iéu  ? 
En  quitant  noueste  bèu  vilàgi. 
Aimo  dôu  founs  dùu  couer,  etc. 

Lou  Rcire,  alor,  sus  sei  geinous 
M'assetavo,  gai  c  courous  ; 

Me  n'en  disié 

Tant  que  sabié 
D'aquélei  mot  passa  de  modo, 
Que  nouéstei  jouve  farlouquet 
Aro  que  pouerton  Fabiquet 

An  embandi, 

Embastardi 
Segound  sei  nouvèllei  metodo. 
Aimo  dôu  founs  dôu  couer,  etc. 

La  lengo  de  nouésteis  ancian 
Se  founde  emé  lou  franchimand, 

Que  dins  sei  bras 

L^estregne,  ai  !  las  ! 
Se  coumo  aco  la  leissan  faire, 
Vès^  se  la  secourrèn  pas  lèu, 
Li  soubrara  plus  que  la  peu 

Emé  leis  oues, 

E  dins  lou  croues 
Despareissira  lèu,  pecaire  ! 
Aimo  dôu  founs  dôu  couer,  etc. 

Se  parle  plus  coume  autre-tèms 
Noueste  bèu  prouvençau  ;  pamens 

Ero  tant  lise 

Lou  paraulis 
Que  me  parlavo  aquéu  bouen  Rèire  ! 
Aro  vous  diran  qu'es  groussié 
E  que  li  estrasso  lou  gousié, 

Aquélei  sot 

De  moussurot, 
Qu'an  lou  malur  de  trou  s'en  crèire. 
Aimo  dôu  founs  dôu  couer_,  etc. 

E  vaqui  perqué  nautre,  un  jour, 
Lei  Felibre  cremant  d'amour 

E  d'un  fue  grès, 

Nous  li  sian  mes 

Mau-grat  tôutei  lei  vitupèri, 
Enaurant  sus  d'un  pedestau 
Lou  lengàgi  dei  Prouvençau. 
Lou  sauvaren  ! 
Reviéudaren 
Sa  vièio  glôri  e  soun  empèri  ! 
Aimo  dou  founs  dôu  couer,  etc. 

MARIUS   BOURRELLY. 
Marsiho,  lou  8  de  mars  1878. 


LI  SOURNETO  DE  MA  GRAND  LA  BORGNO 

l'aucèu  blanc 


Uno  fes  i'avié  'n  orne  que  se  remaridè.  E  aquel  orne  avié  'n  pichot  de  sa 
proumiero  femo,  em'uno  chato  de  la  segoundo.  E  lou  pichot,  lou  mandavon 
à  Fescolo. 

E  veici  qu'un  matin,  la  femo  avié  pasta  pèr  faire  de  pan  nôu  ;  e  quand 
lou  pichot  drôle  retourne  de  Fescolo,  digue  à  sa  meirastro  : 

—  Maire,  m'avès  ges  fa  de  fougasseto  ? 

—  Si,  digue  la  meirastro,  es  aqui  dins  la  mastro  :  tè,  pren-la. 

E  coume  lou  pichot  se  courbe  dins  la  mastro  pèr  aganta  la  fougasseto,  la 
couquino  de  meirastro  leissè  toumba  lou  curbecèu,  e,  cra  !  ie  tranquè  la 
tèsto. 

E  'm'acô  la  meirastro  faguè  couire  aquelo  tèsto,  e,  à  Fouro  dôu  dina,  la 
mandé  pourta  à  soun  ome  pèr  sa  chatouno  d'elo,  que  ie  disien  Catarineto. 

II 

E  'm'aco,  long  dôu  camin,  Catarineto  rescountrè  'no  damo,  uno  bello 
damo  que  ie  venguè  : 

—  Ounte  vas  ansin,  pichoto  ? 

—  Vau  pourta  lou  dina  à  moun  paire,  qu'es  à  la  terro  que  labouro... 

—  Tè,  mignoto,  vaqui  uno  bouito  :  ie  rejougneiras  lis  os  que  toun  paire 
jitara,  e  pièi  au  pèd  d'un  aubre  anaras  l'enterra. 

Coume  i'avié  di  la  damo,   ansin  faguè  Catarineto  :   à  mesuro  que  soun 

paire  jitavo  pèr  lou  sôu  lis  os  de  la  tcstcto,  Catarincto  lis  acampavo  o  dintre 
la  bouito  li  rejougnié. 

Pièi  quand  lis  aguè  tôiiti,  s'cnanè  'mé  sa  bouito,  e  anè  l'enterra  au  pèd 
d'un  éusc. 

Mai  avans  de  l'enterra,  vouguè  regarda  dedins,  e  n'en  partiguè  'n  aucèu, 
un  poulit  aucèu  blanc,  que  cantè  coume  ciço  : 

Ma  meirastro 
Pico-pastro 
M'a  fa  bouli 
E  perbouli  ; 
Moun  paire 
Lou  laboiiraire 
M'a  manja 
E  mastega  ; 
Ma  sourreto 
Catarmeto 
Souto  un  éuse  m'a  'nterra. . . 
E  riéu  ! 
Chicu  !  chiéu  ! 
Encaro  siéu  viéu  ! 

III 

E  l'aucèu  s'envoulè  sus  i'envans  d'un  capelié,  e  cantè  sa  cansouneto. 
E  lou  capelié  sourtiguè  sus  sa  porto  e  digue  à  l'aucèu  blanc  : 

—  Poulit  pichot  aucèu,  que  cantes  amoundaut  ?...  Redigo  un  pau  ta  can- 
souneto, te  dounarai  un  bèu  capèu. 

E  'm'aco  l'aucèu  blanc  se  meteguè  à  canta  : 

Ma  meirastro 
Pico-pastro 
M'a  fa  bouli 
E  perbouli  ; 
Moun  paii-c 
Lou  labouraire 
M'a  manja 
E  mastega  ; 
Ma  sourreto 
Catarineto 
Souto  un  éuse  m'a  "nterra  : 
E  riéu  ! 
Chiéu  !  chiéu  ! 
Encaro  siéu  viéu  ! 

B  'm'acô  lou  capelié  ie  dounè  'n  bèu  capèu. 

IV 

E  'm'acô  l'aucèu  blanc  s'envoulè  sus  Tonsigno  d'un  orfèbrc,  c  cantè  mai 
sa  cansouneto. 

E  l'orfèbre  sourtiguè,  c  digue  à  l'auceloun  : 

—  Poulit  pichot  aucèu,  que  cantes  amoundaut  ?...  Redigo  un  pau  ta  can- 
souneto, e  iéu  te  dounai^ai  uno  cadeneto  d'or. 

E  'm'acô  l'aucèu  blanc  se  meteguè  à  canta  : 

Ma  meirastro 
Pico-pastro 
M'a  fa  bouli 
E  perbouU  ; 
Moun  paire 
Lou  laboura  ire 
M'a  manja 
E  mastega  ; 
Ma  sourreto , 
Catarineto 
Souto  un  éusc  m'a  'nterra  : 
E  riéu  ! 
Chien  !   chiéu  ! 
Encaro  sicu  viéu  ! 

E  l'orfèbre  le  donne  'no  cadeneto  d'or. 


E  'm'acô  l'aucèu  blanc  s'envoulè  sus  la  capouclio  d^un  moulin  de  vent,  e 
recantè  sa  cansouneto.  Lou  môunié  sourtiguè,  e  digue  à  l'aucèu  blanc  : 

—  Poulit  pichot  aucèu,  que  cantes  amoundaut?...  Redigo  un  pau  ta  can- 
souneto, e  iéu  te  dounarai  uno  pèiro  de  moulin. 

E  'm'acô  l'aucèu  blanc  se  meteguè  à  canta  : 

Ma  meirastro 
Pico-pastro 
M'a  fa  bouli 
E  perbouli  ; 
Moun  paire 
Lou  labouraire 
M'a  manja 
E  mastega  ; 
Ma  sourretto 
Catarineto 
Souto  un  éuse  m'a  'nterra  : 
E  riéu  ! 
Chiéu  !  chiéu  ! 
Encaro  siéu  viéu  ! 

E  'm'acô  lou  môunié  ie  dounè  uno  de  si  molo. 

VI 

Adounc  l'auceloun  blanc,  agucnt  près  sa  voulado,  anè  bon  sepausasus  la 
fenèstro  de  soun  oustau;  e  fasènt  rièu-chiéu-chîèu,  digue  sa  cansouneto. 

Soun  paire  sort  sus  la  porto,  e  lou  bel  aucèu  blanc  ie  laisso  toumba  lou 
capèu. 

Catarineto  sort,  e  lou  bel  aucèu  blanc  ie  jito  sus  soun  cou  la  cadcneto 
d'or. 

La  meirastro  digue:  l'aura  bèn  quaucarèn  pèr  iéu  !...  Mai  coume  vôu 
sourti,  pataflôu  !  l'aucèu  blanc  ie  traguè  sus  la  tèsto  la  pèiro  de  moulin. 

LOU   CASCARELET. 


LOU   LIEN  MALAUT   E  L'ASE 

Quand  aguè  reçaupu  lou  coup  de  pôd  deTAse, 
Lou  Lien,  qu'èro  malaut,  lou  veguè,  l'endeman, 
Reveni  tout  pentous  e  sot  coume  un  viedase, 
Li  faire  seis  escuso  e  li  pouerge  la  man... 

Vèn  pèr  li  faire  caresso, 
Mai  lou  Lien  lou  repousse  e  dis  em'amaresso  : 
Caresso  o  coup  de  pèd,  sàbi  pas  que  vau  mai, 

Quand  vènon  de  la  part  d^un  ai  ! 

D'un  journaloun  que  vous  saupico 
O  cerco  de  vous  mounta  ei  niéu, 
Sàbi  pas  trou  ço  que  vau  miéu 


De  l'elôgi  vo  la  critico. 


Marsiho,  1878. 


MARIUS  BOURRELLY. 


L^AGASSO 


Coume,  après  vint-e-cinq  an  de  mariage,  Moussu  e  Madame  Pebre-sau 
aguèron  ges  d'enfant,  sènso  espère  de  n^avé,  vendeguèron  soun  founs  de 
boutigo,  e  proun  endrudi,  anèron  viéure  de  si  rèndo  à  la  campagne. 

Moussu  jardinejavo  ;  Madame  fasié  lis  obro  dôu  pichot  meinage,  disié 
soun  capelet  o  legissié  sis  Ouro,  prenié  siuen  de  sa  cato,  de  soun  cat  e  de 


si  catoun,  de  soun  agasso  e  de  sa  cardelino. 

Oh  !  lou  perlet  d'agasso  !  Èro  aprivadado.  Madamo  i'avié  sus  la  tèsto 
empega  uno  galanto  cresto  de  gau  en  drap  cremesin,  que  ie  dounavo  un 
pichot  èr  arrougant  ;  quand  la  sounavo,  venié  sus  soun  espalo  ;  quand  ie 
parlavo,  respoundié  ;  ie  manjavo  dins  la  man  e  ie  bequetavo  li  bouco. 

L^autre  dimenche,  li  Pebre-sau  èron  en  fatigo,  car  avien  de  moundc  à 
dina. 

Madamo  avié  sus  lou  fio  uno  galino  à  Testoufado...  quête  perfum  !  e 
Moussu,  souto  lis  escalié,  n'en  chausissié  dos  o  très,  dipôussouso,  dôu  vièi 
e  dôu  bon... 

Mai^  basto,  taulo  messo  e  cat  embarra,  se  meteguèron  à  taulo,  e  descur- 
becelèron  la  soupo  espoumpido,  que  tubavo  e  qu'embaumavo . 

Vague  e  vague  de  sautourleja,  la  galoiso  agasso  !  Sauto  d'eici  !  volo  d'eila  ! 
Sentie  proun  qu'èro  fèsto  à  l'oustau,  e  se  vesié  bèn  que  voulié  n'èstre. 

Quau  vous  a  pas  di'que,  dins  sis  estrambord,  saute  sus  lou  releisset  de  la 
soupiero  e....  e  faguc  dins  la  soupo quicon,  ai  !  las  !  qu' 

Èro  ni  kiue,  ni  crus,  ni  même  bon  à  couire  !  ! . . . 

Malavalisco  !  ! 

E  zôu  de  rire,  li  counvida  ! 

Enterin  que  Madamo  Pebre-sau,  un  brigoun  nèco,  couchavo  sa  mignoto, 
ela  cresènt  malauto,  ie  disiô  :  Pecaire  !  e  l'escusavo  : 

—  Ah  bèn,  o,  tè  !  ie  venguè  soun  marit,  rouge  coume  un  grato-quiéu, 
que  noun  ie  baies  un  tros  de  sucre  !  !  Ah  !  Madamo,  s'èro  iéu  que  me  fu- 
guèsse  permés  uno  cause  ansin^  poudriéu  me  leva  de  davans  e  m'encourre  f 
Ah  !  vous  ausirien  brama  !  ! 

LOU   CASCARELET. 


D.  —  Qu'es  acô  qu'es  jamai  esta  e  que  jamai  sara  ? 
R.  —  Acô  's  lou  nis  d'un  gàrri  dins  l'auriho  d'un  cat. 


LIS   ARICOT 


—  Eh  !  que  dounc  vous  fasien  manja  de  bon,  Alèssi,  quand  ères  au  re- 
gimen  ? 

—  D'aricot...  souvent  d'aricoi... 

—  E  qu'es  acô,  d'aricot  ?... 

—  Moun  ome,  pode  pas  mies  te  lou  coumpara  qu'i  faiôu.  Es  lou  même 
goust,  e  jurariés  que  n'èi. 

LOU   CASCARELET. 


—  G'i  — 
DISCOURS    DE   FREDERÏ  MISTRAL 

PKR      L^UBERTURO     DI      JO      FLOURAU      DE      MOUNT-PELIÉ 

(Santo  Estelle,   1878) 

I 

Do-pcr-d'aut  de  la  vilo  de  Nimcs,  darriô  la  Tourrc-Magno,  amount  sus  la 
garrigo,  i'a  'n  quartié  sôuvertous  qu'apellon  H  Très  Font.  Veici,  pèr  ausi 
dire,  d'ounte  vèn  aquéu  noiiin  :  vers  la  fin  dôu  siècle  très,  au  tèms  dou  pa- 
ganisme, un  jour  li  Nimausen  celebravon  aqui  uno  grand  fèsto  à  l'ounour  de 
Jupiter.  Tout-en-un-cop  un  orne,  un  crestian  nouma  Baudèli,  faguè  rasso 
dins  la  foulo,  e  prenènt  la  paraulo,  emé  lou  front  ilumina,  anounciè  autamen 
la  religioun  nouvelle.  Li  pagan  csglaria  l'esbramassèron,  le  courreguèron 
subre  coume  de  furious,  e  sus  la  caudo  lou  jujèron  à  mort. 

Mai  dison  que  la  tèsto  dôu  martir,  au  moumen  que  toumbè  souto  l'espaso 
dôu  bourrèu,  très  cop  reboumbiguè  contre  lou  sôu_,  e  i  très  rode  ounte  pique, 
—  n'en  sourgentè  très  font.  E  Grcgori  de  Tours  ajuste  qn'un  lausié  sourti- 
guè  sus  la  toumbo  dôu  Sant  ;  e  aquel  aubre  miraclous  a  dura  mai  de  mile 
an^  toujour  verd,  toujour  bèu,  se  renouvelant  d'esperéu  ;  e  tôutili  roumiéu 
que  passavon  à  Nimes  culissien  uno  fueio  d'aquéu  lausié  sacra,  la  metien  au 
capèu,  e  l'empourtavon. 

En  sounjant  au  destin  de  nosto  race  generouso,  de  nosto  Icngo  sagatado, 
de  nosto  pouësio  que  toujour  reverdejo,  m'es  avis,  Midamo  e  Messies,  que 
soun  istori  s'endevèn  misteriousamen  emé  la  de  sant  Baudèli,  apoustôli  de 
Nimes,  e  patroun  de  Lengadô. 

Quand  de  la  Fourèst  Negro  la  barbarie  e  li  ténèbre  aguèron  desbounda 
sus  lou  mounde  latin,  l'oumbro  emé  si  frejoulun  e  si  trêve  de  niue  acatè, 
durant  de  siècle,  la  lumière  di  letro  e  la  civilisacioun.  Semblavo  que  la  terre 
èro  un  vaste  cadarau  ounte  noun  s'entendié  que  lou  chaple  dôu  ferre  e  lou 
glatimen  dôu   malan. 

Dins  la  sournuro,  tout-d'un-cop,  uno  voues  clarinello  e  fresco  s'enaurè, 
cantant  e  recantant  l'aubade  que  reviho  ;  e  tôuti  la  nacioun  ausiguèron 
l'aubado  de  la  jouino  Prouvènço,  e  se  desparpelèron  de  soun  som  funerau, 
e  veguèron  alor  que  lou  matin  anavo  naisse. 

II 

La  Prouvènço  cantavo^  lou  Lengadô  cantavo,  la  Gascougno  cantavo  ;  lou 
Limousin,  l'Auvergno,  lou  Dôufinat,  la  Catalougno,  tout  lou  Miejour  cantavo. 

Cantavo  lou  printèms,  cantavo  la  bèuta^  cantavo  lou  bonur  d'èstre  en  vido, 
Farnour,  lou  dre,  li  grandi  causo  ;  cantavo  la  crousado  contre  li  Sarrasin,  li 
bataio  crouico  ounte  l'omc  valent  lucho  pèr  sa  patrie,  pèr  sa  resoun  e  pèr 
sa  fe  ;  cantavo  lou  desden  de  la  forço  ôutrajouso,  e  partejavo  —  i  rôi  que 
mancavon  de  cor  —  lou  cor  dôu  grand  Blacas. 

Aquéu  siècle  di  Troubaire,  siècle  de  nouvelun,  de  voio,  d'espandido,  d'e- 
leganço,  de  glôri,  e  subre-tout  d'independènci,  es  esta,  se  pou  dire,  lou 
grand  siècle  dôu  Miejour, 

Coume  se  neblè  dounc  aquelo  escandihado  ?  Coume  s'esclussiguè  aquelo 
resplendour?  Coume  enfin  s'aplantè  aquelo  mountesoun  de  nosto  raco,  de 
nosto  fino  raco,  vers  lou  soulèu  levant  di  naciounalita  ? 

La  responso,  Messies,  l'istôri  doulourouso  d'aquel  orre  malastre  es  escri- 
cho  en  letro  fousco  sus  li  tourre  cremado  e  li  castèu  desmantela  de  Tou- 
louse, de  Beziés,  de  Carcassouno  e  de  Bèu-caire. 

La  teste  dôu  Miejour,  —  valcnt-à-dire  li  Troubaire,  lis  orne  de  la  lengo  e 
de  l'idèio  auto,  —  la  teste  dôu  Miejour  teumbè  soute  lou  ferre,  e  coume 
vous  l'ai  di  en  parlant  teut-escas  d'aquéu  martir  de  Nimes,  la  teste  barrulè 
subre  lou  sou  routnan,  e  di  très  enceuntrado  ounte  anè  reboumbi,  Franco, 
Itàli,  Espagne,  n'en  sourgentè  très  font  de  reneissènço  pouëtico. 

Demandas  is  Italian  ce  que  pensavo  Dante  e  ce  que  dis  Petrarce  d'aquéli 
Troubadour  que  recounèisson  pèr  si  mèstre  ! 

E  demandas  i  Catalan.,  i  Castillan,  i  Pourtugués,  s'es  pas  li  Troubadour 
que,  prouscri  de  sa  terre  e  pèr  l'Espagno  recata^  en  gramaci  d'acô  i'apren- 
guèron  lou  gàubi  e  tôuti  li  secret  de  noste  Gaie  Sciènci  ! 

L'escrachamen  de  nosto  lengo,  de  noste  engèni  dins  sa  fleur,  ansin  deunè 
de  large  i  très  lengo  reumane  que  teucave  emé  li  ceuide.  Ansin  li  jardinié, 
pèr  deuna  mai  de  force  i  ceustié  d'une  plante,  cepon  seuvènti-fes  la  fleur 
supérieure.  Pamens  lou  recaliéu  qu'en  terre  dôu  Miejour  amago  si  belugo, 
talamen  es  revoi  que  rèn  l'amosso.  N'èro  pas  morte,  la  martirisade  !  e  dôu 
clapas  de  rouine  ounte  jasié,  un  jour,  coume  dôu  cros  de  sant  Baudèli, 
n'en  sourtiguè  'n  lausié  viteurieus. 

III 

O  lausié  de  Toulouse,  e  lausié  de  Vau-cluso,  e  lausié  sèmpre  verd  que 
simboulises  glori,  lumière  e  pouësio,  en  terre  dôu  Miejour  as  regreia  tous- 
tèms  :  toustèms  rcgreiaras  !  O  lausié  d'Apouleun  e  di  pouète  lauréat,  e  sira- 
bèu  de  triounflc  e  d'inmourtalita,  es  tu  que  dins  Toulouso  as  suscita  Clé- 
mence ïsauro  !  es  tu  que  glourifiques  dins  li  vers  de  Petrarce  la  bèuta  subre- 

puro  de  Lauro  d'Avignoun  !  es  tu  que  fas  canta,  au  founs  de  sa  prcsoun, 
lou  prouvençau  Labelaudiero  !  es  tu  qu'au  Uamelet  de  Pèire  Goudelin  pcn- 
doules  àpougnado  li  perlo  e  li  jouièu  de  la  lengo  moundino  !  es  tu  que  fas 
crcba  lou  rire  espetaclous  dôu  Priôu  de  Cello-novo  !  es  tu  que  degrunôres  la 
gràci  bearneso  dlns  li  coublet  de  Despourrins  !  es  tu  qu'as  fa  ploura  au 
gascoun  Jansemin  si  trelusèntpouèmo  !  es  tu,  tourna-mai  tu^  qu'as  coungreia 
di  flanc  dôu  pople  aquéu  grand  mouvemcn  d'independènci  literàri  que  s'a- 
pello  Felibrige  ! 

Lou  galoi  Felibrige,  Midaino  e  Messies,  a  dubert  au-jour-d'uei  si  Jo 
Flourau  à  Mount-peli6. 

Dintre  li  fèsto  maje  que  Mount-pelié  semound  à  l'idôio  latino,  lou  Feli- 
brige tèn  lou  le.  Se  quaucun,  en  efèt,  pou  carga  l'ambicioun  de  religa  entre 
éli  tôuti  li  nacioun  sorre,  es  aquéli  felibre  que,  dre  au  bèu  mitan  di  set  na- 
cioun  roumano,  predicon  de-countùnio  lou  reviéure  naciounau  ;  es  aquéli 
felibre  que,  bouscant  dins  l'istôri  li  nôbli  souvenènço  que  podon  releva  e 
afreira  li  cor,  predicon  lou  respôt  de  tôuti  li  patrie,  e  noun  an  d'autre  visto 
que  de  coustituï  l'empèri  dôu  soulèu. 

La  toco  es  auturouso...  mai  zôu  ! 

Quau  lengo  a,   dison,  à  Roumo  va  ! 

Quand  noste  Redemtour  descendeguè  dôu  cèu  en  terro,  la  lengo  ôuficialo, 
universalo,  ôubligatôri,  èro  la  lengo  di  César.  La  lengo  èro  ôuficialo,  coume 
l'esclavitudo.  Mai  Jèsu,  Fiéu  de  Dieu,  veulent  que  si  disciple  aguèsson  entre 
man  l'estrumen  necessàri  pèr  afranqui  li  pople,  acoumpliguè  pèr  éli  un 
miracle,  —  que  retrais,  m'es  avis,  autant  que  se  pou  dire  umanamen  parlant, 
—  à  nosto  Cause  felibrenco. 

Lou  jour  de  Pandecousto,  li  douge  pescadou  ôron  dins  une  salo  que  pre- 
gavon  Dieu  ensèn.  Subran  lou  chafaret  d'une  tempèsto  estrementiguô  l'ous- 
tau,  e  de  lengo  de  fie  se  veguèron  flameja  sus  lou  front  di  douge  Aposto  ; 
e  éli,  tout-d'un-tèms,  emplena  de  l'Esprit  Sant,  coumencèron  cadun  à  parla 
divèrsi  lengo  ;  e,  sourtènt  de  l'oustau,  anèron  dins  la  foulo,  e  parlavon  sa 
lengo  à  tout  paure  venènt...  E  d'aqui  partiguèron  pèr  renouvela  lou  mounde^ 


Lou  jour  de  sant  Benêt, 
Lou  couguou  canto  à  l'adré  ; 

Lei  fiho  de  Sant-Zacarié, 
En  mancho  de  camié, 

Danson  souto  l'ôulivié. 


—  67  - 
DOU    VENTOUR    IS    AUPIHO 

A  FÈLIS  GRAS 

Quand  Pasco  flouris, 
Que  tout  canto  e  ris, 
Que  l'abiho  eissamo, 
L'aiglo  dôu  Ventour 
Gagno  lis  autour 
Coume  un  lamp  de  flamo. 

E  d'aperamount, 
Au-dessus  di  mount 
Lèu  s'escarrabilio, 
Car  a  devista 
En  pleno  bèuta 
Tôuti  lis  Aupiho. 

Dins  noste  cèu  blu, 
Ras  di  capelu, 
A  vist  uno  eiglouno 
Descendre  e  mounta, 
E  pièi  s'esvarta 
De-vers  Magalouno. 

E  l'aiglo,  tant  lèu 
Qu'un  rai  de  soulèu, 
Pulèu  que  l'aureto 
Vers  elo  es  vengu, 
Lou  cor  esmougu 
lé  faire  l'aleto. 

E  lis  amourous, 

S'atroubant  urous 

Coume  noun  n'i'a  gaire  ; 

Tôuti  trefouli 

Se  soun  esvali 

Dins  lou  blu  de  l'aire. 

Ansin,  fier  jouvènt, 
Subre  lis  aven 

L'amo  cntrcfoulido, 
As  de  Roumanin 
Dins  li  roumanin 
Près  la  plus  poulido. 

E  vosti  dous  cor 
S'atrobon  d'acord 
Coume  dos  abiho  ; 
E  coume  d'aucèu 
Dins  lou  blu  dôu  cèu 
S'ausis  la  babiho. 

Sigu6s  longo-mai 
En  plen  mes  de  Mai  ! 
Vegués^  galant  nôvi, 
L'espèro  grandi, 
L'amour  s'espandi 
Coume  barbajôvi  ; 

E  11  fres  blasin 
O^èisse  li  rasin 
De  vosti  trihage, 
E  de  bèu  nistoun 
Na  dins  un  poutoun 
Bequeta.  lis  âge  ! 


Sant-Roumié,  lou  22  de  Mai  1878. 


ANSÉOME   MATHIEU 


JAN  BRETOUN 


Emai  fuguèsse  bret,  e  grêla  coume  la  sartan  di  castagno,  e  que  gouiejèsse, 
Jan  Bretoun,  quand  l'aguèron  refourraa,  n'atrouvè  uno  e  se  vouguè  marida. 

—  Paire,  —  à  soun  paire  digue  —  me  vole  ma-ma-marida, 

—  Hoi  !   te  vos  marida...  !  Eh  !   quau  es  aquelo  pauro  innoucènto,  bèu 
Dieu? 

—  Ca-ca-Catarino  de  Chanchin. 

—  Te  vôu,  grêla,  goi  e  bret  !  ! 

—  Me  vou,  e  la-la-la  vole. 

-—  Eh  bèn  !  se  la  vos,  prene-la. 

—  De-que  me  dou-dou-dounarés  ? 

—  .Ma  benedicioun,  moun  enfant  ! 

—  Vosto  be-be-benedicioun  !...  Gra-gra-maci,  moun  paire  !  E  pièi,  e' 
m'aco  ? 

—  E  'm'acô  pas  mai. 

—  N'i'a  pas  proun  !...  Quant-quant-quant  me  farés,  paire?...  Quant 
laguerias  à  Zi-zi-zino,  ma  sorre,  en  la  cha-cha-chabissènt  ? 

—  le  faguère  cent  escut. 

—  Fa-fa-fasès-me  cent  escut,  paire  ! 

—  Oucho  !  coume  ie  vas  ! Escouto,  Jan,  e  parlen  plan,  que  se  nous 

entendien  !...  Parlen  plan  !...  Vesos,  ta  sorre  Zino  fugue  troumpado.  E  pèr 
que  lou  gusas  que  la  troumpè  la  prenguèsse,  nous  esquicherian.  e  ie  fague- 
rian  cent  escut,  pecaire  ! 

—  Coume  !  vous  es-qui-qui-quicherias  pèr  Zino,  epoudès  pas  vous  es-qui- 
qui-quicha  pèr  iéu  ? 

—  Ah  !  certo^  noun,  moun  paure  drôle  ! 

—  Amor  que  ma-ma  sorre  fu-fu-fuguè  troum-troum-troumpado,  ie  ba-ba- 
baierias  cent  escut,  e  me  ba-ba-baias,  à  iéu,  vosto  be-be-benedicioun?... 
Eli  bèn  !  paire,  fi-fi-fiche  moun  camp,  iéu,  ca-ca-capouchin  de  sort  ! 

—  E  mounte  vas  ? 

—  Vau  lèu  me-me-me  faire  troumpa. 

LOU    CASGARELET. 


Ço  que  l'on  douno,  flouris  ; 
Ço  que  l'on  manjo,  pourris. 


LOU    PARPAIOUN 

Espeli,  coume  li  floureto, 
Emé  lou  bèu  tèms  revengu  ; 
D'amour,  de  jouvènço  esmougu, 
Voulastreja  dins  lis  aureto  ; 

Vanega  pèr  draio  e   camin  ; 
Faire  à  la  roso  si  babeto  ; 
Se  caligna  'mé  li  viôuleto 
E  tintourla  li  jaussemin  ; 


Paris,  setèmbre  1878. 

Langui,  quand  la  fucio  passido 
S'cstrasso  dins  un  rcvoulun  ; 
Que  sens  nèblo  es  lou  calabrun 
E  sens  or  l'aubo  afrescoulido  ; 

Quc_,  de  l'autre)  man  de  la  mar, 
L'afrejoulido  dindouleto 
S'cnvai  espandi  sis  aleto 
E  piéuta  si  cant  dous  e  clar  ; 

Moud,  quand  boufo  la  tempèsto 
Adoulentissènt  lou  soulcu  ; 
Que  s'ausis  plus  canta  d'aucèu, 
Que  l'estiéu  vai  barra  si  fèsto  : 

Dôu  fin  e  pichot  parpaioun 
Es  ansin  que  passo  la  vido. 
Quand  vouliés  l'aganta,  marrido, 
Coumpreniésdouncpasmounplagnoun? 

A  la  bestiolo  cascarello, 
Vai,  laisso  enca  la  liberta  ; 
lé  la  rauba  sarié  pieta  ! 
Laisso-lou  voula,  pastourelle... 

Es  lou  chale  dôu  mes  de  Mai  ; 
Dôu  gai  printèms  fai  l'alegresso  ; 
Baio  i  flour  touto  sa  tendresse  ; 
Quand  moron,  lé  surviéu  jamai  !... 

BAROUNO  DE  PAGES, 
(Felibresso  de  la  Dindouleto.) 


LA    VEUSO 


Mianet  de  la  Gàrdi  se  maridè. 

Pauro  mouié.  !  fuguMèu  véuso.  Au  bout  de  sièis  mes  de  bel  amour  au  nis, 
perdre  un  marit  jouine,  roubuste  e  galant  ! 

Pamens,  soun  dôu  fini que  voulès?  es  tant  grèu  d'èstre  soulet  quand 

avès  acoustuma  d'èstre  en  coumpagno  !  —  Mianet  se  remaridè. 

Ah  !  pecaire  !  fugue  pas  long-tèms  acoumpagnado  !  Au  bout  d'uno  me- 
sado,  soun  segound  toumbè  de  la  carreto,  la  rodo  ie  passe  sus  lou  ventre  ; 
malautejè  quàuqui  jour,  e  mouriguè  peréu. 

N'i'aguè  de  doulour  e  de  coumbour  e  de  plour  !  NTaguè  bèn  mai  que  pèr 
soun  premié  !  Jujas  !  dous  cop  véuso,  e  cop  sus  cop  ! 

A  la  fin,  ço-pendènt,  Mianet  s'apasimè.  Eh  ! ... .  que  voulès  ?  ie  fu  guè  pu  grèu 
encaro,  après  de  tant  gros  auvàri,  d'ista  mai  souleto,  toujour  souleto  !  tala- 
men  que  fauguè  se  décida  à  n'en  prendre  un    tresen.  Efetivamen,  espousè 
soun  vesin  Bourtoumiéu,  un  bel  esclapas  d' ome,  bon  travaiaire,  que  la  pla- 
gnié  forço,  forço,  e  que  la  counsoulc  toutalamen  ! 

Pamens,  fau  dire,  quand  avès  marrido  man  !  !  Sèmblo  pas  de  crèire  que 
soun  Bourtoumiéu,  tant  bèn  planta  e  tant  gaiard,  toumbè  malaut,  après  qua- 
tre jour  de  mariage,  e  tant  bas  venguè,  que  Mianet,  abasimado  e  descoun- 
soulado  : 

—  0  Dieu  !  moun  bon  Diôu  !  —  disié,  pieta  !  Se  me  sauvas  pas  moun 
ome,  me  n'en  poudrai  pas  teni. 

LOU   CASCARELET. 


ROULAND 
[Article  tira  dou  trésor  dou  felibrige) 

—  RouLAND,  RouLLAND  (laug.),  RouNLAND  (lim.),  (rom.  Roland,  Rot- 
lan,  cat.  Rullan,  Roldan,  esp.  Rolando,  it.  Orlando,  b.  lat.  Rothlandus^ 
Rotlannus),  n.  d'h.  Roland;  Rolland,  de  Rolland,  RoUandy,  nom  de  famille 
méridional. 

Faire  Rouland,  faire  l'impossible,  faire  des  prodiges,  comme  ceux  que 
la  légende  prête  au  paladin  Roland,  le  neveu  de  Charlemagne. 

Se  crèire  Rouland,  être  fort  présomptueux. 

Sèmblo  qu'a  Rouland  calèndo,  ou  Rouland  la  vaco,  on  dirait  qu'il  a 
le  Pérou. 

Lou  cor  de  Rouland,  cor  en  ivoire  conservé  dans  la  basilique  de  Saint- 
Sernin,  à  Toulouse. 

Lou  sabre  de  Rouland,  sabre  ou  épée  que  le  paladin  Roland  déposa, 
dit-on,  dans  la  chapelle  de  Rocamadour  (Lot).. 

Leva  lou  sabre  de  Rouland,  lever  par  dévotion  le  sabre  de;  Roland,  au- 
quel on  attribue  la  vertu  de  rendre  les  femmes  fécondes. 

Lou  Palet  de  Rouland,  nom  d'un  dolmen  qu'on  trouve  près  de  La  Val- 
dons  (Aude). 


La  Brèro  de  Rouland,  la  Brèche  de  K,olan(l,  au  sormiK.'i  des  i-'yrénées, 
que  la  tradition  attribue  à  l'ép6c  du  paladin.  En  Cataloj^ne,  on  montre  la 
Coltelladn  de  Roldan,  montagne  coupée  en  deux  par  l'épôe  de  Roland. 

La  Piado  de  Rouland!.,  nom  que  porte  un  monument  mûgalitiiique  qui 
offre  l'empreinte  d'un  pied  humain,  près  Bclvèze  (Tarn-et-Garonne), 

La  Ferraduro  dou  chivau  de  Rouland,  nom  qu'on  donne,  dans  les 
Pyrénées,  et  près  de  Lastours  (Aude),  à  certaines  dépressions  demi-circu- 
laires qu'on  rencontre  dans  les  rochers. 

Li  Fourco  de  Rouland,  nom  que  portaient  au  13°  siècle  les  deux  colon- 
nes qui  sont  encore  debout  dans  le  théâtre  d'Arles.  Un  des  arceaux  de  la 
façade  méridionale  de  ce  monument  a  conservé  le  nom  de  Tourre  de 
Rouland. 

La  Vau  de  Rouland,  la  vallée  de  Roland,  à  Roncevaux,  en  Navarre. 

La  Bauyno  de  Rouland,  grotte  qui  renferme  des  stalactites,  près  de 
Mazargues  (Bouches-du-Rhône.) 

La  Douco  de  Rouland,  nom  d'une  caverne  voisine  de  Marcillac  (Aveyron)- 

Lou  Pas  de  Rouland,  nom  d'un  passage  qui  est  près  d'Itraxoit,  en 
Roussillon. 

Lou  Saut  de  Rouland,  nom  d'un  escarpement  des  Alpilles,  près  Font- 
vieille. 

Lou  Toumbèu  de  Rouland,  nom  d'un  rocher  qui  est  dans  la  grotte  de 
Bédeillac  (Ariége)  ;  nom  d'une  cavité  qu'on  voit  près  de  La  Valdons  (Aude). 
«  On  tient,  dit  César  de  Nostre-Dame,  que  le  paladin  Roland  est  enterré 
avec  Samson  de  Bourgoigne  à  la  tombe  des  rois  d'Arles.  » 


Sant  Rouland,  saint  Rolland,  honoré  à  Arles. 


F.   MISTRAL. 


—  La  bèuta  d'une  fiho 
Noun  la  marido  pas. 

—  Mai  acô  ie  noui  pas, 
Re  spondon  li  poulido. 


DIFERENCI 


—  La  difcrènci  que  i'a  entre  lou  couscri  que  part  e  la  mestresso  que 
laisse  ?  Aquelo,  moun  ome,  la  sabe  despièi  que  me  desmamèron. 

—  Vejan  dounc,  la  diferènci  ? 

—  Eh  bèn  !  La  mestresso,  pechaire  !  es  alarmado,  c  lou  couscri  ie  vai. 

LOU    GASCARELET. 

A  L'AUTOUR  DI    CARBOUNIÉ 

Emé  si  long  peu  nègre  e  sis  iue  plen  d'esclaire 
Lou  valent  Carbounié,  sus  lou  Ventour  gigant, 
D'un  jargau  de  trelus,  superbe,  s'abrigant, 
De  sa  migo  arderous  béu  li  rai  pivelaire; 

E  d'enterin  qu'Amour  ansin  es  triounflaire, 
La  voues  de  Trencavèu  trono,  fier  auragan, 
Pèr  sousta  l'Albigés  de  l'auristre  enibrigant, 
E  tu,  trases  toun  crid  dins  soun  bram  idoulaire  î 

Mai,  au  mitan  di  tron,  dôu  fio,  di  chapladis, 
La  guerre  de  si  fargo  abouco  lis  enclume, 
E  la  ràbi  subran  calo  sis  ourladis  ; 

Que  —  pendoulant  ta  liro  i  sause  dôu  grand  flume, 
E  leissant  l'Epoupèio  à  sa  fèro  cremour_,  — 
Vuei  entonnes,  sublime,  un  pouèmo  d'amour. 

JAN   MOUNÉ. 
Marsiho,  1878. 


ALOUCUCIOUN    DE    FREDERI    MISTRAL 

I    FELIBRE    CATALAN 

En  ie  remetènt  la  Coupo  d'argent  cisela  semoundudo  pèr  lou  Felibrige 
{Mount-pelié,  24  de  Mai  1878) 

Messies  e  gai  counfraire,  i'a  dès  an  au-jour-d'uei  que  li  troubaire  catalan 
e  li  troubaire  prouvençau  un  jour  se  rescountrèron,  à  soulèu  leva,  sus  lou 
plus  aut  cresten  dôu  Mount-Serrat^  aquelo  grand  mountagno  qu'es  lou 
mount  Sinai  de  voste  pais. 

E  alor^  i  premié  rai  dôu  soulèu  que  pounchejavo,  alor,  se  vous  souvèn, 
empen  e  trefouli  d'enauramen  divin,  toumberian  en  pleurant  dins  li  bras  lis 
un  dis  autre,  e  en  fàci  de  la  mar  que  rejougnié  Marsiho  à  Barcilouno,  cri- 
derian  i  quatre  vent  :  Vivo  la  Catalougno  !  Vivo  la  Prouvènço  ! 

E  vautre,  en  souvenènço  d'alianço  litcràri,  nous  dounerias  la  Coupo  que 
circulo  desempièi  dins  li  festin  dôu  Felibrige. 

Au-jour-d'uei  nous  rctrouban,  felibre  de  la  Franco  e  felibre  de  l'Espagno, 


—   /  i   — 


sus  lou  Peiroii  de  Mount-polic,  c  i-etroiiban  pcréu  au  founs  de  nosti  cor  li 
mémi  sentimen  que  i'a  dès  an  nous  animavon. 

Em'acô,  en  memùri  d'aquésti  bèlli  fùsto  e  dôu  refrescamcn  deramistanço, 
nous-autre,  à  noste  tour,  vous  ôufrèn  soulennamen  aqucsto  Coupo  feli- 
brcnco. 

Un  de  nosti  vièi  rèi,  lou  bon  Reinié,  que  se  signavo  Comte  de  Barcilouno 
e  de  Prouvènço,  bevié,  dison,  dins  un  vèire  de  cristau  acoulouri  —  qu'un 
noble  artisto  i'avié  fa. 

En  dedins  d'aquéu  vèire  l'artisto  aviô  pinta  noste  Sognour  ;  e  dins  lou 
founs  dôu  vèire  avié  pinta  la  Madaleno  ;  e  sus  lou  bord  dôu  vèire  avié  escri 
aquésti  vers  : 

Quau  bon  bdura, 
Dieu  veira  ; 
E  quau  béura  de  toute  soun  alenO; 
Vcira  Dieu  e  Madaleno. 

Eh  !  bèn,  Messies,  vàutri  peréu,  quand  farés  courre  aquesto  Coupo  dins 
vôsti  festin  patriau,  aussas-la  fieramen  e  escoulas-la  d'une  alenado  ;  e  au 
founs  de  la  Coupo  ie  troubarés  li  marco  de  noste  long  coumbat  pèr  lou  re- 
levamen  de  nosto  lengo  maire,  e  ie  veirés  lou  signe  de  nôstis  alianço. 

E  quand  vôstis  enfant  faran  lou  viage  de  Prouvènço  e  que  veiran  la  Coupo 
di  felibre,  e  quand  nôstis  enfant  anaran  en  Catalougno  e  que  veiran  tambèn 
aquelo  Coupo  felibrenco,  se  diran  :  Fuguen  ami  !  resten  toujour  ami  !  car 
nosti  paire  èron  ami  ! 


A   MOUSSU    CAMIHE   LAFORGUE 

EN   GRAMACi    DE   SA   ciiANSOU    La    Boumiano 

léu  la  vese  d'eici,  la  sourcicro  boumiano  ! 

Sian  au  mes  de  Juliet,  sian  dins  l'inmènso  piano, 

Au  bèu  mitan  dei  blad,  dei  blad  qu'au  grand  soulèu 

En  oundeiant  sens  fin  estèndon  leur  mantèu. 

Sus  leis  amenlié  verd  zounzouno  la  cigale. 

Lou  mourli  fai  brusi  soun  chant  que  vous  endouer  ; 

Ei  2>outou  de  l'estiéu  la  Nature  se  chalo  ; 

La  pus  pichoto  flour,  dins  soun  sen  tout  dubert 

Laisse  intra  la  chaleur,  e  béu,  e  se  régale  ; 

Lou  dardai  dôu  soulèu  danse  dins  l'estoublou. 

Sa  raqueto  à  la  man,  iéu  vese  la  grangiero  : 
Ei  lasso,  n'en  pou  plus.  Mai  prèisso  la  meissou, 
Mai  lei  bèu  blad  maûr  li  dison  lour  chansou, 
Rèsto  aqui  sounjarello,  e  demoue*o  darriero. 
Dins  lou  chami  poussons,  long  dei  pècei  de  blad, 
Lei  pèd  descliaus,  lou  front  pèrlou  soulèu  brûla, 
Sa  biasso  sus  Teschino,  arribo  la  Bôumiano  ; 
Trauco  dins  l'estoublou,  vai  vers  la  païaano, 
E  li  pren  sa  manoto,  e  li  proumet  de  flour. 
De  bèu  saloun,  de  sedo,  e  d'or,  e  de  long  jour  ! 

Ah  !  coume  se  n'encîiau,  la  jouvènto  amouirouso  ! 
D'or  ?  Mai  dessout  sa  man  n'a  'no  mar  sènso  fin  ! 
Que  rèn  de  tout  acô  tambèn  pou  rendre  urouso. 
De  velous  ?  Lei  prat  verd  n'an  un  qu'èi  dei  pus  fin  ! 
De  flour  ?  Lei  jaujalin,  lei  bluvet,  pièi  lei  niello, 
Ounte  s'en  trouvara  de  mai  frescho  e  mai  belle  ? 
Noun  !  ^quélei  bèu  trésor  pèr  elo,  acô  n'èi  rèn, 
Pèr-ço-que  dins  soun  couer  sent  tinta  quaucarèn  : 
Soun  galant  èi  parti,  l'a  leissado  souleto, 
E  sounamo  èi  malauto,  e  languis  la  drouleto..... 
Bôumiano,  laisse  ista  l'or,  la  sedo  e  lei  flour, 
E  dis-li  :  Toun  galant,  belle,  t'aimo  toujour. 
M'ai  s'acô  noun  se  pôu,  que  passe  ta  sciènço^ 
Si  n'as  ges  de  secret  pèr  gari  de  l'absènço, 
Fai  toun  chami  :  la  drolo  ei  blad  maûr  e  rous 
Vai  demanda  soûlas  pèr  soun  couer  amouirous. 

ERNEST    CHALAMEL, 

de  Diéu-lou-fet. 
Pont-Audemer,  20  de  jun  1878. 


LOU    CONTRO-BANDIE 

Lou  long  Pignato,  carga  d'une  grosso  saco,  arribavo  un  matin  à  la  porto 
ie  Marsiho. 

—  Que  portes,  galagu  ?  ie  cridè  lou  gabian. 

—  Porte  un  chin  coume  vous,  respoundeguè  Pignato. 

—  Anea  !  anen  !  grand  galavard,  pauso  ta  saco,  e  desfai  un  pau  lou  liame. 


—  70  - 

—  Mai  quand  vous  dise  qu'es  un  cliin  !...  Do  von,  li  chin^  couquinas  de' 
bon  disque  ? 

—  Pauso^  pauso  ta  saco,  sènso  mai  de  lesoiin,  e  descourdello-la. 

—  Mai  se  lou  chin  cscapo,  l'anai-és  .-i^iinbi    vous,  sacre  manjo-paure  ? 

—  Duerbe  ta  saco,  iéu  te  dise,  o  le  dicissan  pioucès  vcrbau. 

Alor  lou  long  Pignato  jito  sa  saco  au  sou,  des  (ai  lou  liame  en  sacrejant, 
e,  ma  fisto,  un  gros  chin  sort  la  tèsto  de  la  saco,  arpatejo,  arpatejo,  sauto, 
e  ficlio  lou  camp. 

—  Ah  !  bregand  de  bon  disque  !  brame  lou  long  Pignato,  aro  quau  l'arra- 
para?...  Tue  !  tue!  Milord,  tue  !... 

Ah!  pas  mai,  lou  gros  Milord  èro  parti  coume  un  lamp  à  travers  dôu 
terradou. 

Lou  gabian  enterin  s'estrassavo  dou  rire.  Lou  long  Pignato  poussejavo 
après  lou  chin,  e  lando  que  landaras  ! 

Un  parèu  d'ouro  après,  arribo  mai  emé  sa  saco,  emé  sa  grosso  saco  sus 
Tesquino,  arrena,  tout  susant,  muge  : 

—  Me  la  farés  mai  durbl,  aquest  cop,  sacre  espitau  de  Dieu  ! 

—  Vai,  digue  lou  gabian  que  plouravo  enca  dôu  rire,  passe  toun  cadelas, 
e  lou  bon  Dieu  t'acoumpagne  ! 

L'orne  dôu  chin  se  lou  faguè  pas  dire  dous  cop  :  enreguè  la  carrière,  vire 
la  cantounado  intrè  vers  un  bouchié,  descourdelè  la  saco,  e  desembraiè  'n 
porc  que  pesavo  très  quintau. 

LOU   CASGARELET. 


TRIOULET  A-N-UNO   ENFANT 

O  jouveineto,  qu'èi  poulit 
De  ta  bouco  lou  fres  sourrire  ! 
E  toun  pichot  biais  angeli, 
O  jouveineto,  qu'èi  poulit  ! 
Tout  se  chalo  à  toun  parauli 
Agradiéu  coume  es  pas  de  dire  ! 
O  jouveineto,  qu'èi  poulit 
De  ta  bouco  lou  fres  sourrire  ! 

Dins  li  floto  de  ti  peu  blound, 
Courouno  de  toun  front  d'evôri, 
Beisarèu,  lou  soulèu  s'escound 


Dins  li  floto  de  ti  peu  bloimd  ; 
Espousco  l'or  de  si  raioun, 
Coume  pôr  t'en  faire  uno  glori, 
Dins  li  floto  de  ti  peu  blound 
Courouno  de  toun  front  d'evôri. 

Ti  grands  iue  blu  noga  de  plour, 
Se,  d'asard,  un  rèn  te  magagno, 
Rison  même  dins  sa  doulour, 
Ti  grands  iue  blu  nega  de  plour-, 
Revcrton  dos  pichôti  flour 
Souto  li  perlo  de  l'eigagno, 
Ti  grands  iue  blu  nega  de  plour, 
Se,  d^asard,  un  rèn  te  magagno. 

Quand  trepes  au  mié  di  blavet, 
Di  boutoun  d'or,  di  margarido, 
Lèsto  coume  un  parpaiounet, 
Quand  trepes  au  mié  di  blavet, 
Di  flour  dôu  printanié  bouquet, 
Es  tu  que  sies  la  pu  poulido. 
Quand  trepes  au  mié  di  blavet, 
Di  boutoun  d'or,  di  margarido. 

Dins  toun  regard^  suau  e  pur 
Autant  qu'une  de  ti  caresso, 
Lusigue  sèmpre  lou  bonur  ! 
Dins  toun  regard  suau  e  pur 
Passe  jamai  un  nivo  escur  ! 
Jamai  pouncheje  l'amaresso 
Dins  toun  regard,  suau  e  pur 
Autant  qu'une  de  ti  caresso  ! 

En  te  vesènt  dins  quàuquis  an, 

Graciouso  e  gènto  vierginello^ 

«  Qu'èi  galanto  !  »  tôuti  diran. 

En  te  vesènt  dins  quàuquis  an  ; 

Li  jouvènt,  subre-tout,  faran, 

Lou  cor  treboula  -.  «  Coume  es  belle  !  » 

En  te  vesènt  dins  quàuquis  an, 

Graciouso  e  gènto  vierginello. 

Entantetiii,  uiouii  anjounèu, 
Sauto,  courris,  rèsto  ajouguido  ; 
De  l'inchaiènço  béu  lou  mèu, 
Entantcrin,  moun  anjounèu, 
Li  soucit  vènon  que  trop  lèu  ! 
Trop  lèu  saupras  ço  qu'es  la  vido  ; 
Entanterin^  moun  anjounèu, 
Sauto,  courris,  rèsto  ajouguido. 

LEOUNTINO   GOIRAND. 
Aies,  setèmbre  1878. 


LOU  PAGAMEN 


Mario  Pèd-de-Lume  èro  malauto,  uno  grosso  malauto  ! 

Pèd-de-Lume,  soun  orne,  se  décide  finalamen  d'ana  querre  lou  médecin. 

—  Moussu  lou  médecin,  ie  digue,  venès  lèu  vèire  ma  femo  qu'es  malauto, 
uno  grosso  malauto  !...  Fugues  tranquile,  que  la  tués  o  que  la  garigués, 
vous  pagarai,  e  vous  mancara  pa  'n  sou. 

Moussu  lou  médecin  anè  vèire  Mario  Pèd-de-Lume,  e  atrouvè  qu'èro  ma- 
lauto^  uno  grosso  malauto  ! 

Lou  matin  e  de  vèspre,  sèt  jour  à-de-rèng  venguè  la  vèire  ;  e  lou  jour 
vuechen,  la  malauto  crebè. 

La  pleguèron,  Tentarrèron  ;  e,  vengudo  la  Madaleno,  moussu  lou  raège 
mande  soun  comte  à  Pèd-de-Lume. 

Pèd-de-Lume  enferouna  anè  trouva  moussu  lou  mège. 

—  Moussu  lou  mège,  ie  digue,  sian  pas  d' acord  ansin. 

—  Coume  !  sian  pas  d'acord  ?.... 

—  Avès  gari  ma  femo  ? 

—  Pechaire  !  noun  ! 

—  Alor  Tavès  tuado  ? 

—  Certo,  noun  ! 

—  Eh  bèn  !  Moussu,  se  Tavès  ni  garido  ni  tuado,  vous  dève  rèn,  Nôstis 
acord  soun  tau.  E  pourtas-vous  bèn,  Moussu  ! 

LOU  CASGARELET. 


Toute  fîho  que  sort  souvent 
Fai  vèire  qu'a  lou  cap  au  vent. 

LOU  PANTAI    DE  LA  NOVIO 

L'aubo  pounchejo,  lou  gau  canto, 
Bèn  lèu  se  levara  lou  jour  : 
Reviho-te,  l'ouro  es  i^ressanto, 
D'aut  !  d'aut  !  dis  la  nôvio  en  coumbour. 

E  la  nouvieto  se  reviho  : 
Ges  d'aubO;,  c  canto  pas  lou  gau, 
Se  vèi  rôn.  Plego  mai  li  ciho, 
E  tourne  en  sounge  fouligaud. 

Pan  !  pan  !...  Mai,  picon  à  la  porto, 
Vèn.  Lou  coumeirage  es  avau. 
Jouvènt,  jouvènto  soun  pèr  orto, 
E  iéu  dorme,  o  vergougno  !..  An,  d'aut  ! 

E  la  nouvieto  se  reviho, 
Mai  n'ausis  rèn  foro  l'oustau, 
Qu'un  roussignôu  dins  la  ramiho 
Que  canto  au  fres,  long  dôu  coutau. 

S'ajouco  mai.  Pici  vèn  tout-d'uno  : 
Velèi  !  os  éli  que  s'envan  !.... 
Li  premié  soun  vers  la  coumuno  : 
Manco  que  la  nôvio  davan. 

E  la  nouvieto  se  reviho^ 
Vite,  espincho  de  cade  las  : 
Vèi  ni  jouvènt  ni  jouvo  filio 
Arrapa  'n  ensèn  souto  lou  bras. 

S'ajouco  mai,  disent  :  Pancaro  ! 
Me  levarai  un  pau  pu  tard, 
Nous  ageinouiaren  tout-aro, 
Iéu  em'èu,  i  pèd  de  l'autar. 

E  la  nouvieto  se  reviho  : 
Fa  que  silènci  à  soun  entour  ; 
Davans  sis  iue  pa  'n  cire  briho. 
S'endor  mai,  espérant  lou  jour. 

Mai  courue  plego  li  parpèlo  : 
Vc>s  !  vès,  fai,  moun  nôvi  tant  bèu  ! 
A  l'autar,  soun  omour  me  bèlo  ! 
Tresano  en  me  dounant  l'ancu  ! 

E  la  nouvieto  se  reviho. 

Es  jour  !  d'un  bound  sauto  dôu  lié. 

Vitamen,  urouso,  s'abiho  : 

E  soun  pantai  es  vertadié. 

AGUSTE    GOUNET, 
Felibre  Mantenèire. 
Mazati,  setèmbrc  1878. 


Lou  pèis  vôu  nada  très  cop  : 
A  la  ribiero, 
A  la  sartan 
E  au  ventre. 


LA    CHERPO 

Conte  istouri 


Lou  Maire  de  vous  dirai  pas  d'ounte,  avié  un  porc.  Oh  !  vès,  coume  eu, 
vole  dire  un  bèu  porc,  un  porc  gras  à  lard,  que  soun  ventre  toucavo  lou  sôu  ! 
basto,  lest  à  sauna. 

Fauguè  dounc  lou  vendre. 

Un  croumpaire  se  présenté^  e  fan  paclio  au  près  de  21  sôu  lou  kilo,  Peson 
l'animau  —  Î43  kilo  1/2  —  se  mounto  à  tant.  Acô  va  bèn. 

N'ai  qu'uno  paraulo,  dis  lou  pourcatié,  ie  poudès  coumta  :  vendrai  querre 
lou  porc  un  d'aquésti  jour. 

—  Quand  voudras,  respond  lou  Maire,  acô  te  regardo. 
Uno  semano  se  passo... 

—  Bon-jour,  Moussu  lou  Maire  !  E  bèn  !  veniéu  prendre  aquelo  bèstio. 

—  O,  o,  vène. 

E  coume  vai,  lou  marchand,  estaca  lou  noble  pèr,  flin  !  flan  !  à  pichot  cop 
de  bleto,  lou  coucha  pièi  davans  eu  : 

—  Ho  !  la  !  fai  lou  magistrat^  te  creigues  pas  de  partre  coume  acô  :  refa- 
guen,  refaguen  un  pau  noueste  comte. 


-  81  - 

Dins  vue-jour,  lou  galavard  m'a  bèn  avala,  en  rassé,  tartifle  e  lou  rèsto, 
pèr,  meten  lou  mens , . . . .     10  f. 

Mié-kilo  que  dèu  pesa  de  mai »     Us. 

Estent  que  vuei,  au  marcat,  an  bèn  vaugu  li  porc,  22  sou, 
co  que  fai  d'aumentacioun 7  f .  3s.  6  d. 

Toutau 17  f.  14  s.  6d. 

que  fau  de  mai  apoundre  au  comte. 

—  Tôu  !  tôu  !  rebèco  lou  pourcatiô,  n'avèn  pas  parla  de  Paument.  Que 
venès  aqui  me  canta  ?  que  venès  aro  dounc  tant  espelugueja?  Coume  sian 
toumba  d'acord,  d'acord  resten,  em'acô  pas  mai. 

E  coume  noste  ome  anavo  tourna-mai  aganta  lou  porc,  tourna-mai  lou 
Maire  se  i'ôupauso  e  contro-isto,  tèsto-aqui. 

—  E  lou  menarai  ! 

—  E  lou  menaras  pas  ! 

—  E  lou  trinassarai  ! 

—  E  lou  trinassaras  pas  ! 
E  patin  e  coufin. 

Basto,  après  bèn  de  grossi  resoun  gastado  de  part  c  d'autro,  se  vesènt 
lou  Maire  à  mand  de  cala  davans  lou  gaiard  pourcatié,  ie  vèn  sus-lou-cop 
uno  idèio  dôu  tron  de  l'èr  -. 

Ço  qu'es  pamens  la  presènci  d'esprit  dins  la  malemparado  !  Ço  qu'es 
d'avé,  quand  fau,  un  pau  d'aco,  ço  es  d'engèni,  darriero  e  sublime  ressource 
dis  omo  subre-valènt  !  —  Se  derrabo  sa  cherpo,  la  passe  autour  dôu  porc, 
e  :  —  Que  lou  toques  aro  !  dis  au  marchand  d'un  toun  plen  d'asseguranço 
e  d'autourita... 

E  lou  marchand  estabousi,  coume  afoudra,  noun  sachent  plus  que  dire  ni 
que  faire,  nè^  tèsto  souto,  s'entourno  à  soun  oustau. 

Qu'arribè  pièi  ?  Me  Fan  pas  di. 

LOU   CASCARELET. 

UN    EPITAFI    DIS   ALISCAMP 

D.    M. 

FVI,    NON    SVM;    ESTIS,    NON   ERITIS  ; 

NEMO   IMMORTALIS. 

Fugiière,    noun   sien  ;  sias,    noun  sarés  ; 
degun  d'inmourtau. 

BOUEN  JOUR ,    BOUEN    AN  ! 

Bouen  jour,  bouen  an  !  Eici  sian  mai. 
Milo  souvôt  fèn  tourna-mai, 
Quouro  recoumençan  Tannado  ; 
Aquesto  siegue  «  bèn  granado  »  : 
Pas  e  santa  mai  que  jamai... 

El  bèus  ami  planten  lou  Mai  ! 
Que  se  li  cante  sèmpre  mai 
Dins  de  nouvèllei  serenado, 
Bouen  jour,  bouen  an  ! 

Lou  mes  d'Abriéu,  lou  mes  de  Mai, 
Dieu  lei  mande  flôri  que  mai 
Pèr  prefuma  nouéstei  journado  ; 
Pièi,  de  foueço  autro  acoumpagnado  !... 
Urous  rediren  longo-mai  : 


Bouen  jour,  bouen  an  ! 
Ais,  jour  de  l'an  1878. 


FRANGES  VIDAL. 


LOU  GAMIN 
{Article  tira  dou  trésor  dou  felibrige) 

—  Gamin,  cami  (lang.),  chamin  (alp.),  ghami  (lim.),  chExMI  (dauph.), 
(rom.  camin,  chamin,  cat.  cami,  esp.  cam.ino,  port,  caminho,  ital, 
camm,ino,  h.  lat.  caminus),  s.  m.  —  Ghemin,  voie,  route  ;  jeu  d'une  scie. 

Bèu  caw,in,  beau  chemin  ;  m.arrit  cam,in,  vrteichant  camin,  mauvais 
chemin;  laid  cam,in,  vilain  chemin  ;  grand  camin,  grand  chemin, 

Camin  lusènt,  chemin  ferme  et  uni  ;  camin  roumpènt,  chemin  caho- 
tant; camin  regoulous,  chemin  glissant;  camin  terren,  chemin  terrassé  ; 
camin  grava,  chemin  empierré  ;  camin  founs,  chemin  creux  ;  camin  ve- 
sinau,  chemin  vicinal;  camin  reiau,  route  royale;  camin  carretau, 
chami  charral  (auv.),  chemin  charretier  ;  camin  de  pèd,  sentier  ;  camin 
passagiè,  chemin  passant  ;  camin  crousadou,  bivoie  ;  camin  de  travèsso^ 
hemin  de  traverse  ;  camin    d'acourchi,  raccourci. 

Camin  ferra,  cami  ferrât,  chami  ferrât,  chemin  ferré,   nom  vulgaire 
des  anciennes  voies  romaines. 

Camin  roiimièu,  chemin  de  Rome,  route  suivie  autrefois  par  les  pèle- 
rins, voie  romaine. 

Camin  aurelian,  voie  aurélienne. 

Camin  arlatan,  chemin  d'Arles. 

Camin  regourdan,  v.  le  mot  regourdan. 

Camin  messadié,  chemin  de  la  messe,  qui  conduit  à  l'église. 

Camin  saumié,  chemin  des  bêtes  de  somme. 

Camin  salie,  camin  sauniè,  camin  salinié,  chemin  que  l'on  prenait 
pour  aller  chercher  du  sel,  nom  des  anciennes  voies  celtiques. 

Camin  di  peissounié,  di  contro-handiè,  idem. 

Camin  dis  aheiè,  passage  destiné  aux  troupeaux  transhumants. 

Camin  de  ferre,  chemin  de  fer  ;  outil  de  maçon,  espèce  de  ripe. 

Camin  de  Sant  Jaque,  voie  lactée. 

Lou  camin  dis  endéuta,  le  chemin  qui  éloigne,  la  mauvaise  route. 

Lou  camin  di  vaco,  le  plancher  des  vaches,  la  terre  ferme. 

Flour  de  camin,  crousiero  de  camin,  carrefour. 

Recoursoun,  imito  d'un  camin,  lacet,  zigzag  d'un  chemin. 

Carrau,  roudan,  traçan  de  camin,  ornière. 

A  plan  camin,  sur  un  chemin  uni. 

A  mitan  ca.min,  à  mie-camin,  à  mi-chemin  ; 

Au  bout  dou  camin,  à  cap  de  ca.mi  (lang.),  au  bout  du  chemin. 

Èstre  au  bout  de  soun  camin,  être  à  la  fin  de  sa  course. 

Enrega  lou  bon  camin,  prendre  le  bon  chemin, 

Ana  soun  camin,  aller  son  chemin. 

Ana  dre  camin,  teni  lou  dre  camin,  suivre  le  droit  chemin. 

Teni  tout  lou  camin,  se  dit  des  orgueilleux  et  des  ivrognes. 

Faire  camin,  avança  de  camin,  avancer  chemin. 

Camin  fasènt,  chemin  faisant. 

Faire  soun  camin,  faire  son  chemin. 

Faire  forço  camin,  faire  bien  du  chemin. 

Fila  soun  camin,  persegui  soun  camin,  tira  camin,  poursuivre  son 
chemin. 
Grata  camin,  déguerpir. 
Revira  camin,  rebrousser  chemin. 
Brûla  lou  camin,  brûler  le  pavé. 
Manja  lou  camin,  dévorer  le  chemin. 
Se  mètre  lou  camin  souto  li  pèd,  se  mettre  en  route. 


Passas  voste  camin,  passez  votre  chemin. 

Trouba  'no  pèiro  a  soun  camin,  rencontrer  un  obstacle. 

Estre  i  quatre  camin,  être  dans  l'embarras. 

le  van  pas  pèr  quatre  camin,  je  n'y  vais  pas  par  quatre  chemins. 

le  fara  vèire  de  camin,  il  lui  donnera  du  fil  à  retordre. 

Me  levariéu  pas  dou  camin  pèr  eu,  je  suis  aussi  fier  que  lui. 

Estre  toujour  pèr  draio  e  pèr  camin,  être  toujours  par  voies  et  pai 
chemins. 

Aco  's  Ion  camin  d'en-lio,  cela  ne  conduit  à  rien. 

Lou  camin   es  pèr  lou  ^nèstre,  le  temps  qu'il  faut  pour  se  rendre  au 
chantier  doit  compter  pour  la  journée  de  l'ouvrier. 

Prov.  Tout  camin  meno  en  vilo. 

Prov.  Bèu  caiinin  camino,  e  n'es  jamaî  long. 

Prov.  Fa  pertout  sa  lègo  de  ^marrit  camin. 

Lei  vièi  camin,  titre  d'un  recueil  de  poésies  provençales  par  Casimir 
Dauphin  (Marseille). 

Long  dou  camin,  titre  d'un  recueil  de  poésies  provençales  par  Remy 
Marcelin  (Avignon,  1869). 

Synonymes  de  camin:  calado,  carrairo,  draio,  routo,  vïo. 

Radical  :  Camina. 

F.    MISTRAL. 


GOUNVIDACIOUN 

AU     TROUBAIRE     F.     AUBERT 

D'abord  que  vuei  sias  un  pau  libre, 
En  coumpagnié  de  quàuqui  libre 
Gandissès-vous  de-vers  moun  trau  : 
Venès,  ami,  venès  me  vèire  ! 
Venès  'mé  iéu  turta  lou  vèire  : 
N'en  ai  dou  bon,  e  de  la  Crau  ! 


Adounc  venèSj  galoi  bevèire 
(Tira  dis  Aupiho). 


MARI  US  GIRARD. 


A  l'ami  pelo  la  figo,  à  l'enemi  lou  pessè; 


-  85  - 
A    MOUNSEGNE    BOYER 

EVESQUE  D'EVARÎO,  COUAJUTOUR  DE  GLAR-MOUNT,  LOU  JOUR  DE  SOUN  SACRE 

à-Z'Ais,  24  d'Avoust  1878 

Ad  multos  annos  !  Longo-mai  ! 

A  toun  Counsacradou  quand  ta  voues  tresananto, 
Au  moumen  triounflant  qu'ôublidaren  jamai, 
Disié  tei  gramaci  dins  l'assemblado  santo  -. 
Ad  multos  annos  !  longo-mai  ! 

Que  se  passavo  alor  en  toun  amo  atendrido, 
Grand-Prèife  perfuma  pèr  lei  sànteis  ouncien  ? 
Quand  anaves,  largant  sus  la  foulo  ravido 
Tei  premiérei  benedicien  ? 

Quand  as  vist  se  signa  lou  front  sacra  dei  Paire, 
Que  dôu  pople  ausissiés  lou  long  trefoulimen, 
A  geinous  davans  tu  quand  vesiés  de  tei  fraire 
Lou  soulènne  reculimen  ? 

Oh  !  que  nous  fasien  gau  lei  trelus  de  toun  amo, 
La  roujour  de  toun  front  noublamen  pensatiéu  ! 
D'aquelo  ouro  l'Esprit  atuvavo  sa  flamo, 
Ero  la  creacicn  de  Dieu. 

Es-que  l'Esprit  d'en  Aut  fa  la  terro  nouvello, 
Fa  senti  mounte  vôu  soun  aflat  pondérons, 
Mando  au  plan  nouvelun  abounde  de  jitello 
Riclio  de  fru,  bello  de  flous. 

O  Pountife,  as  reçu  leis  ouncien  majouralo  ! 
Aro,  sènso  fali,  poues  souspesa  toun  fais. 
As  la  forço  de  Dieu.  Cargo  sus  teis  espalo    . 
La  Grous,  Grand-Prèire,  e  longo-mai  ! 

Longo-mai  !  qu'as  reçu  lou  couer  d'un  paire  tendre 
Pèr  ama  leis  enfant  que  vuei  te  soun  douna  ; 
Dous  grand  présent  de  Dieu  :  la  forço  pèr  défendre 
E  la  douçour  pèr  gouverna. 

Ara,  vai  de  l'avans  !  Te  diran  la  sagesso 
Dôu  valent  Capouliô  que  t'espèro  à  Clar-mount, 
E  tu  saras  aqui  pèr  régi  sa  vieiesso, 
La  vieiesso  de  Simeoun. 

Tout  ço  qu'as  jura  vuei,  nouéstei  couer  se  li  fison.... 
Aro,  souvèngae-te  dei  vièis  ami  do-z-Ais, 
Tel  premié  benesi,  que  tresanon  e  dison  : 
Ad  inultos  annos  !  Longo-mai  ! 

A  l'archevesque 

Longo-mai,  Mounsegnour  !  —  Vouesto  man  benurado 
Aquest  jour  à  la  Glèiso  a  fa  'n  riche  présent. 
Qu  a  près  vouéstei  leiçoun  seguira  vouéstei  piado. 
Que  voueste  couer  siegue  countènt  ! 

EIS   EVESQUE   PRESENT 

Me  clini,  Paire  sant,  davans  vouesto  courouno. 
Leis  an  e  lei  vertu  brodon  vouéstei  mantèu. 
Li  dires  mies  que  iéu  ço  que  lou  Mèstre  douno 
Ei  grand  Baile  de  soun  troupèu. 

EMERY, 
Canounge-Curat  à-z-Ais. 


L'EDUCACIOUN 

Jan  Coucourdo  es  un  prouprietàri  de  Mazan,  qu'es  à  soun  aise.  A  qu'un 
enfant,  uno  fiho,  e  le  dison  Cecilia.  Se  vèi  lou  bout  dôu  nas,  vai  avé  si  quinge 
an,  e  fai  soun  educacioun  en  Avignoun,  au  couvent  di  Sànti-Mario. 

Aqueste  an,  à  la  distribucioun  di  près,  Cecilia  a  ôutengu  lou  près,  —  certo 
bon  mérita,  —  de  style  épistolaire,  —  car  fai  parla  lou  papié  coume  noun 
se  pou  mies. 

L'autre  jour,  me  capitave  à  Mazan  encô  de  Jan  Coucourdo,  que  sian  cou- 
neissènt^  quand  Madamisello  Cecilia  Coucourdo,  qu'intravo  en  vacanço,  — 
emé  sa  maire  arribè  d' Avignoun,  sa  courouno  de  papié  verd  à  la  man,  e, 
souto  lou  bras,  un  bèu  libre  tout  trelusènt  d'or, 

Lou  paire  e  la  fiho  s'cmbrassèron. 

—  Lou  bèu  libre  !  faguè  Jan  Coucourdo...  Eh  !  que  près  es  acô,  ma  bello 
chato  ? 

—  Lou  près  de  style   épistolaire^  papa,  ie  respoundeguè  Cecilia,    en 
beissant  lis  iue  moudestamen. 

—  Que  diàussi  i'aprendran  mai  ?  digue  Jan  Coucourdo,  11  bras  en  l'èr. 
Ah  !  bèn  !  pèr  aro  ie  sian  !  Aprendre  i  damisello  à  tira  au  pistoulet  ! 

LOU   CASCARELET. 


A  L^ESCOLO   D'AVIGNOUN 

K  A  SOUN   CABISCÔU   OUNOURARI,   LOU   G. -BONAPARTE  WYSE 

Oh  !  que  dis  Aup  sies  liuencho,  Bartalasso  ! 
E  quant  dôu  Temple  es  liuen  noste  Atenèu  ! 
Pamens,  pèr  sèire  i  banc  de  la  grand  classo 
Entre  Mistrau,  Rouma,  Wyse,  Aubanèu, 

Segur  fariéu,  alègre,  cambo-lasso  ; 
Mai  siéu  malaut^  de-longo  dins  mi  nèu. 
Douleur  de  cor  jamai  quito  la  plaço 
E   meno  au  cros  lou  qu'a  près  au  banèu  ! 

S'au-mens  poudiéu,  o  fraire  e  gènti  Dono, 
Vous  escouta,  l'auriho  au  telefono, 
Brindariéu  lèu,  lèu,  au  Prougrès  uman 

Que  ligarié  voste  Rose  e  Pourchiero, 
E  m'ausirias  qu'à  vôsti  cansoun  fiero 
Vous  respoundriéu...  'm'un  picamen  de  man. 

A.   DE   GAGNAUD. 
Pourchiero,  en  Fourcauqueirés,  mars  1878. 


UN  MOT  DE  BRUSQUET 

Autre-tèms,  coume  sabès,  li  rèi  avien  de  boufoun  carga  de  li  faire  rire  e 
d'amusa  la  court. 

Un  d'aquéli  galejaire  li  mai  couneigu  èro  un  prouvençau  nouma  Brusquât 
que  galcjavo  e  boufounavo  à  la  court  di  Valés. 

Un  jour,  se  dis,    lou  rèi  Francés  Premié,   empourta  pèr  la  coulèro,   se 
leissè  ana  jusqu'à  dire  davans  tôuii  que  voulié  faire  brûla  touti  lis  Uganaud. 
Brusquet,  ausènt  ac6,  ie  respoundeguè  aquesto  : 

0  rèi,  se  brûlas  tout,  sarés  un  rèi  de  cendre. 
Car  vous  faran  des-cèndre  ! 

LOU  CASCARELET. 

EN  BARRULANT   DINS   LOU  MOURE 

Mourre  scrcn,  colo  embaumado, 
Valoun  plen  d'oumbro  o  do  rcpau, 
Sourgènt  dégoûtant  di  bancado, 
Bousquet  verd,  mantèu  di  coutau  ; 

Sentour  pougnènto  di  badasso, 
Aspre  perfum  di  roumanin, 
Frescour  di  nai  sout  li  baumasso, 
Oudour  sutilo  dis  ourmin  ; 

Murmur  de  l'èr  dins  li  grand  roure, 
Brama  de  Tauro  long  di  baus, 
Crid  dis  aiglo  d  >ssus  li  moure, 
Cant  di  bin-bin  sout  lis  avaus  ; 

Raço  forto,  pastre,  pastresso 
A  clar  visage,  à  parla  franc  ; 
Mounde  bounias,  plen  de  simplesso, 
Que  porto  soun  cor  sus  la  man  : 

Ah  !  que  voudriéu,  ma  vido  entiero, 
Sus  li  mountagno  vous  treva, 
Fugènt  aquelo  laido  tiero 
De  gus.  d'envejous,  de  gava  ! 


Mazan,  Mai  1878. 


E.-D.    BAGNOL. 


DESPESTELAGE 


A  LA  FELIBRESSO   DE  LA  DAIO,    QUE  N'aUSAVO  PAS  ME  DEMANDA  L'ENGAUSO 
DE  MOUN  ESTA  SEGRENOUS 

Moun  cor  es  un  libras  barra  de  set  sagèu  ; 
Souto  un  ro  cancelaire  es  uno  sorgo  mudo  ; 
Es  un  aven  negras,  caud,  —  e  cubert  de  gèu, 
Un  cofre  pestelaire,  —  e  la  clau  n'es  perdudo . 

A  grand  cop  de  matras  lou  durbiren  belèu  : 

Dau  !  que  m'estoufe  ! . . .  Praire,  ausès  ma  plagnitudo, 

Zôu  !....  Mai,  nàni,  garas  !  Pèr fourça 'n tau pestèu, 
Uno  man  d'esclapaire  es  uno  man  trop  rudo. 

Avanças  vosto  man,  Madamo,  e  cregnés  pas... 

De  voste  det  amant  e  bon  poudès  chaspa  : 

Pèr  seca  mi  lagremo,  ah  !  segur,  rèn  vous  manco  ; 

A  rèire  li  curiéu  !  Venès,  vous,  bèu  trésor  ! 
Car  ço  que  fau  pèr  iéu,  pèr  m'ouvri  siau  e  fort, 
Es  uno  man  de  femo,  uno  man  douço  e  blanco. 

V.    LIÉUTAUD. 
Maiano,  lou  10  de  j  un  1878. 


AU    BORD   DE   MAR 

Ero  belle  la  mar  !  e  sis  erso  prefoundo 
Avien  de  tenclio  sourno  e  de  clarun  marbra. 
Dôu  grand  soulèu  tremount  Fescandihado  bloundo 
Fasié  belugueja,  sus  li  cresten  dis  oundo. 
De  pèiro  d'esmeraudo  e  de  trelus  ambra  ! 

Li  barquet  pescadou,  boulegadis,  rintravon, 
Resquihant  dins  lou  port^  buta  pèr  lou  mistrau  ; 
Si  veleto  pounchudo,  aurias  di  que  voulavon 
Coume  d'alo  !...  e,  pèr  fes,  eilalin,  se  mesclavon 
Is  alo  di  gabian  fugissènt  vers  la  Crau. 

Lou  soulèu,  dins  un  niéu  de  sedo,  s'abeissavo 
Coume,  bel  inchaiènt,  un  drôle  amourousi 
Que,  sadou,  s'estalouiro  !,..  O,  pulèu,  se  couchavo, 
Coume  un  gigant  blessa,  sus  un  lié  qu'estrassavo, 
Tenchurant  si  linçôu  d'un  pèd  ensaunousi  !.... 

Toui  dous  countemplavian  aquôli  meraviho, 
Enmesclant  nôsti  det,  escoutant  nôsti  cor. 
Sus  la  roco  pelado  ôublidavian  Marsiho  ! 
Pièi,  flourejant  ma  gauto,  e  prochi  moun  auriho, 
Murmurèron  ti  labro  :  O,  t'ame  !....  Alor  !  alor, 

A  nôstis  iue  nebla  lou  cèu  pousquè  se  foundre, 
S'esvali  lou  soulèu  e  s'esvarta  li  niéu. 

La  mai;  dcvoni  mudo  c  sourno,  <;  se  counfoundre 
Tôuti  lis  csplendouiM  ...  Rèn  poudié  plus  s'apoundre 
A  Tcsplendour  qu'avien,  ti  labro,  messo  en  iéu  ! 

J.-H.    HUOT^ 
(  de  TEscolo  (la  la  Mar). 
Marsiho,  15  de  desèmbre  1876. 


TREJE  ! 

Anavian  nous  mètre  à  taulo  e  faire  un  rejounchoun  : 

—  Ah  !  bèn,  iéu  m'assète  pas,  digue  Coucho-mousco,  pale  coume  un  pedas. 
'—  Eh  !  perqué  t'assètes  pas  ? 

—  Ah  !  m'assetariéu  pas  pèr  cent  cebo  !  Sian  lou  marrit  comte  :  treje  ! 
Un,  dous,  très,  quatre... 

—  Cinq,  sièis....  Oh  !  Jan-dis-ase  !  coume  !  sies  d'aquéli  que  creson... 

—  Que  voulès  ?  dise  pas...  mai  se  pièi...  car  enfin,  l'on  pou  pas  saupre... 
se  m'arribavo  quauque  auvàri,  e  se  veniéu  à  creba,  es  pas  pèr  dire....  n'en 
auriéu  de  regret  touto  ma  vido. 

LOTJ    CASGARELET. 


A   PICHOUNO    REINO 


...  Ta  maire 
Despièi  toun  bateja,  pecaire  ! 
Couchado  souto  l'erbo,  dor. 

ROUMANILLB. 


Quand  saras  grando,  enfant,  ti  diran  que  ta  maire 

Ti  couneissè  pas  trou. 
Que  sus  tei  bouco,  ai  !  las  !  ti  poutounejè  gaire, 

Qu'anères  lèu  en  dôu  ; 

Ti  diran,  àngi  pur,  que  jamai  sus  sa  faudo 

Sautères  douçamen, 
Nimai,  quand  fasié  fre,  que  de  sa  bouco  caudo 

Ti  dounè  soun  alen  ; 

Que  sucères  un  la,  pauro  !  qu'èro  pas  d'elo, 

Que,  pas  même  uno  fes, 
Dins  toun  brès  t'endourmè  'm'uno  cansoun  nouvello, 

Em'un  èr  gai  e  fres  .. 

II 

Partie  quand  tu  veniés  ;  lou  boueii  Dieu  faguè^n  chàngi; 

Metè  dins  lou  toumbèu 
Uno  martiro  alor  que  nous  dounavo  un  àngi 

Pur  e  blanc  coumo  nèu. 

Ploures  pas,  moun  amour  !  eissugo  tei  lagremo  : 

Ta  maire,  qu'es  adaut, 
Soufre  en  vesènt  toun  couer  que  dins  la  doulour  cremo... 

Ti  plagnun  li  fan  mau. 

Pènso  à-n-elo  souvent  :  soun  noum  digo,  pecaire  ! 

Toui  lei  sero  à  geinous, 
E  quand  t'endourmiras  amount  emé  ta  maire, 

Saras  en  raive  dous. 

LOUIS  ASTRUC. 
Marsiho,  27  de  janvié  1875. 


LA  CO  DOU  REINARD 

Lou  reinard  a  la  co  ramado.  Mai  aquelo  belle  co  ie  sièr  pas  que  de  cou- 
cho-mousco. 

Quand  lou  reinard  es  cousseja  pèr  li  cassaire  e  que  li  chin  lou  sarron  e 
que  van  Tacipa,  que  fai  noste  boujarroun  ? 

Gisclo  uno  pissagnado  sus  sa  co,  epièi  l'espousco  au  mourre  di  chin...  Li 
chin,  en  reçaupènt  aquelo  bagnaduro,  barron  lis  iue  e  esternudon  ;  e  dôu 
tèms,  lou  coumpaire  se  lèvo  de  davans. 

LOU    CASCARELET. 


UROUS  NAUFRAGE 

AU     FELIBRE    MAX     DE     LA    BAUMO 

Ero  un  bèu  jour  d'autouno,  e  soun  alen  tebés 
Butavo  sus  lou  clar  pèr  la  premiero  fes 
La  nau  qu'anavo  au  grat  de  l'aigo  lindo  e  puro. 
Asseta  tôuti  dorus,  siau  coume  la  naturo, 

—  92  - 

Cliarravon  Elo  cm'IuU,  urous  coumc  i'a  res  !... 
De-que  disicn  ?  —  Noun  sai  ;  belèu  rèn  :  es  permés 
Au  bonur  de  teni  mudo  sa  parladuro. 
Toun  chale,  amour  divin,  sens  mistèri  noun  duro  ! 

Rintrèron  au  castèu  que  toumbavo  la  niue. 
La  barco  flamo-novo  alor  passe  pèr  iue  : 
le  sufisiô  d'avé  pourta  la  fado  bloundo  ! 

Tôuti  n'an  pas  tant  bèu  destin  que  van  sus  l'oundo.. . 
E  la  Baumo,  de  Fange  esvali  coume  un  fum, 
Soute  si  teso  en  flour  a  garda  lou  perfum. 

L.   ROUMIEIJX. 


LA    VENUS   NEGRO 

A   TEODOR  AUBANEL 

Car  toujours  les  vieux  parcs  ont  des  coins  reculés 

Pour  les  marbres  sans  voile  et  les  contours  voilés. 

Ch.  Coran. 

Permenave  soulet,  un  jour,  moun  imou  tristo 
Dins  Tort  d'un  vièl  castèl,  abouri,  souloumbrous, 
Quand,  virant  uno  atidano,  —  o  la  poulido  visto  ! 
Veguère  uno  estatuio  au  mitan  das  bouissons, 

Venus,  negro  dau  tèms,  mai  risènto  e  requisto, 
Cors  divin  embrassa  pèr  un  èurre  amourous, 
Qu'ai  las  !  me  remembre  lu  inarrido  counquisto 
Qu'à  vint  ans  me  faguè  tant  fol  que  malurous  ! 

Lou  maubre  negresi  me  retrasiè  soun  amo, 
Ardent  fougau  ount  s'es  amoussado  la  flamo 
En  leissant  que  la  sujo..,.  O  vice  mascarant  ! 

B  disièi,  regretous  enca  de  la  rebelle  : 

«  O  ^statuie,  sies  elo,  erre,  mai  pamens  belle, 

«  E  l'èurre  que  t'escalo  es  soun  nouvel  galant  ! 

MAURISE   FAURE. 
Versaio,  Abriéu  1878. 


RECOUNEISSENÇO 

Moussu  Gèli^  l'abouticàri, 
Faguè,  Fivèr  passa,  repinta  sis  armàri, 
Recrespi  souii  oustau,  barda  soun  magasin.... 
L'ivèr,  lijour  soun  court,  e,  pèr  avança  l'obro, 
Em'éu  fasié  dina  iou  môstre  e  lou  manobro, 
E  ie  fasié  lampa  de  bon  chiquet  de  vin  ! 

Pèr  seca  tout  acô  lou  pouelo  èro  necite  : 
Lou  bourrayon,  tambèn  !  lou  fasien  ana  vite  !... 
Paga,  nourri,  caufa  !  !  Moun  bel  ami  de  Dieu  ! 
Bron  mai  que  countènt  de  travaia  pèr  eu  ! 
Mai,  pèr  lou  gramaci  de  si  boni  maniero, 
L'ôublidaran  jamai,  jamai  dins  si  preiero. 
L'anas  vèire  :  un  matin,  l'atrobe  ageinouia, 
Lou  mèstre^  lou  massoun  :  scmblavo  estasia  ! 
Lou  vesènt  coume  acô  que  brandavo  pa  'n  pouce. 
M'en  avance  plan-plan^  lou  sousprene,  lou  pousse 
En  ie  disent  :  —  Coulau  !  que  fas  aqui  planta 

E  rede  coume  un  sànti-bèli  ? 
—  De-que  fau  ?  me  respond  :  pense  i  grandi  bounta 

De  noste  brave  moussu  Gèli  ! 

Prègue  tôuti  li  jour  pèr  eu.... 

Que  lou  bon  Dieu  lou  fague  viéure  ! 

Car  n'i'a  pas  gaire  coume  aquéu, 
Que  vous  rebaton  rèn,  e  que  vous  fagon  béure 

De  tèms  en  tèms  quauque  bon  cop  ! 
(Lou  groumand  !  se  lipavo  en  me  disent  acô.) 
E  pièi  me  vèn  ansin  :  Sabes  bèn  sa  boutico  ? 
Se  jamai  sies  malaut.  douno-ie  ta  pratico  : 
Pos  crèire,  moun  ami,  que  n'en  saras  countènt  ! 
Voudriéu,  pèr  ie  prouva  que  siéu  recouneissènt, 
le  cerca  de  pratico....  —  Eu  t'a  baia  la  siéuno  ? 

Eh  ben  !  tu,  baio-e  la  tiéuno.  — 
Alor  fai  reflessioun....  Pièi,  tout  d'un  cop  me  vèn  : 
-  Sabe  ço  que  farai  :  me  purgarai  souvent  ! 

D.-G.   CASSAN. 

Avili noiin,  -28  de  .setèmbre  1878. 

BELLO   BRUNO 

CANSOUN 

Sus  Ter  :  Très-jolie.  {Ln  fille  de  la  Mère  Angot) 

Dison  que  li  bruneto 
N'an  jamai  Fiue  nebla, 
E  que  terro  negreto 
Adus  toujour  bèu  blad  : 
Vaqui  perqué  iéu  t'ame, 
O  moun  bèu  courcoussoun  ' 
Vaqui  perqué  m'enflame 
A  ti  cop  d'iue  larroun. 

Que  fourtuno, 

Belle  bruno, 
Se  m'amaves,  noum  de  lèi  î 

Iéu  te  jure, 

T'assegure^ 
Sariéu  pus  urous  qu'un  rèi. 

Voudriéu  toute  ma  vido, 
Coume  dins  un  mirau, 
Me  miraia,  poulido^ 
Dins  tis  iue  belugau  ; 
E  voudriéu,  quand  te  vese 
Pèr  fes  sus  moun  camin, 
Te  crouca  coume  un  pesé  ; 
Vo  coume  un  muscardin. 
Que  fourtuno  !  etc. 

Coume  une  bourtoulaigo 
Segur  te  manjariéu, 
E  dins  un  vèire  d'aigo, 
Bellasso  !  te  béuriéu  ; 
Car,  ve,  iéu  t'ame  coumo 
L'abiho  amo  lou  mèu, 
E  de  tu,  s'ères  poumo. 
N'en  fariéu  qu'un  moussèu. 
Que  fourtuno  !  etc. 


Cau-mount,  1876. 

Te  parle  pas  pèr  rire  : 
Se  vos  le  marida, 
N'as  rèn  qu'un  mot  à  dire, 
ïéu  siéu  tout  décida. 
Fai  n'en  bisca  quaucuno  ! 
Moun  Dieu  !  quant  de  jalons, 
Lou  jour  qu'à  la  coumuno 
Diren  :  o,  tôuti  dous  ! 

Que  fourtuno, 

Bello  bruno, 
L'asdi,  m'ames,  noum  de  lèi  ! 

léu  te  jure, 

T'assegure, 
Sarai  pus  urous  qu'un  rèi  ! 

E.   JOUVEAU. 


LI  BRAIO 


Rastèu  e  Tabouissoun,  dous  orne  de  la  Réserve,  anèron  faire  si  vint-e-un 
jour  d'eisercice. 

Ero  dos  reguindoulo  !  Entre  tôuti  dous  fasien  pas  cent  liéuro. 

Arribon  au  regimen,  e  li  menon  au  magasin  pèr  lis  abiha. 

Lou  Sartre  capourau,  entre  vèire  Tabouissoun  :  —  Tè,  ie  fai,  vaqui  ço  que 
te  fau. 

E  ie  porgeùni  braio  que  n'i'en  sarié  bèn  intraîmi  cinq  o  sicis  coume  eu. 

Tabouissoun  lis  assajo,  e  d'enterin  lou  capourau  n'en  chausis  uni  pèr 
Rastèu  : 

—  Oh  !  —  ie  vèn  ansin  Tabouissoun,  prengués  pas  la  peno  de  n'en  cerca 
d'autro  :  anaren  proun  tôuti  dous  dins  aquésti. 

LOU   CASCARELET. 


La  femo  bello 
Noun  es  cantarello  ; 

Mai  se  canto, 
Vous  encanto. 

LOU    PEDOUN 

A  .T.   ROUMANILLE 

Siéu  paure.  Pèr  nourri  ma  pichoto  famiho, 

—  Ma  femo  e  moun  enfant,  —  tout  lou  franc  jour  de  Dieu, 
Siéu  pèr  draio  e  camin,  moun  brave  Roumaniho, 

E  paraens  i'a  degun  de  mai  urous  que  iéu. 

Gai  coumc  un  perdigau,  —  tre  que  l'aubo  chauriho. 
Parte  en  cansounejant.  I  maire,  de  si  fiéu, 
I  chato,  di  jouvcnt,  —  i  fringaire,  di  fiho 
Aduse  de  nouvelio,  e  lou  bèn-vengu  siêa. 

Siéu  paure,  e  siéu  galoi.  Li  peno  de  la  vido, 
Lou  lassige,  la  som,  li  soucit...  tout  s'ôublido, 
Quand,  de-vèspre,  au  fougau  atrobe  en  arrivant, 

—  Ome  dos  fes  urous,  coume  espous,  coume  paire, 
Lou  pan  assesouna  di  poutoun  de  la  maire, 

Lou  bajan,  —  di  caresse  e  di  bais  de  l'enfant. 

E.    JOUVE AU, 

pedoun. 
Moimt-favet,  10  d'abriéu  1878. 


Noun  i'a  femo  sènso  amour,  dissate  sens  soulèu,  dimenche  sens  plesi,  ni 
vièi  sènso  douleur. 


A  LA  DOUTRINO 

■—  Aro,   à  tu,  Peiret  !   digo  :   quant  i'a  de  bèlli  'fèsto  dins  l'annado  di 
crestian  ? 

—  Moussu  lou  Curât,  n'en  sabe  quatre. 

—  Quéti  soun  ? 

—  l'a...,  lou  jour  que  se  manjo  tant. 

—  Nouvè,   Bèn  !  Après? 

—  Après,  i'a  Pasco  e  la  Fèsto-de-Diéu,  Moussu  lou  Cnrat. 

—  Acô  fai  très. 

—  E  i'a  pièi  lou  jour  que  tuan  lou  porc,  que  fai  bèn  quatre. 

LOU  CASGARELET. 

LOU    RIÉU   DE   BELLO-RIBO 

A   MADAMISELLO   MARÎO   AUGIER 

Fresco,  lindo,  boulegarello, 
Azuren  miraiet  di  niéu, 
Cascaio  i  bord  de  la  pradello 
L^aigo  risènto  de  toun  riéu, 

O  Bello-ribo  !  E  li  piboulo, 
Li  frais  e  li  sause  plourous 
Emé  li  roure  espetaclous 
Pèr  l'amira  fan  farandoulo  ; 

E  de  l'aubeto  au  calabrun, 
Jamai  lou  soulèu  que  dardaio, 
Noun  jamai  enfioco  la  draio 
Ounte  me  chale  à  toun  oumbrun. 

Bèu  riéu,  veses  la  dindouleto, 
Rèino  poulido  dis  aucèu, 
Veni  refresca  soun  aleto, 
E  pièi  s'enaura  dins  lou  cèu. 

Liuen  de  ti  sourgènt  assoulaire 
Ounte  ai  passa  tant  dous  moumen, 
Coume  un  fum  s'esvanon  dins  l'aire 
De  la  vidasso  li  segren. 

Sus  ta  ribo  sèmpre  flourido, 
Aucèu,  cabret^  enfant  poulit, 
Courron,  volon  entrefouli 
Dins  Terbeto  e  li  margarido. 

Eilamount,  l'oustau  dôu  bon  Dieu, 
Que  tant  ame,  ounte  voudriéu  viéure, 
Blanquejo,  avenènt,  agradiéu, 
Souto  li  triho  e  lou  vièi  èurre  ; 

De-longo  assousto  l'amista, 
Li  bonis  obro,  l'innoucènço, 
E,  coumpagno  de  la  bèuta, 
La  pas,  li  lénis  inchaiènço. 

Emai  debanes  coume  un  fiéu 
Toun  ai'gentalo  e  puro  escagno, 
Aquel  oustau,  o  pichot  riéu, 
Gardo-lou  de  touto  magagno  ! 

ERNEST  ROUSSEL. 
Bello»ribo,  avoust  1878.  _____^__«^ 

SUS  L^ALBUM  DE   M.... 

Poulido,  nous  fai  gau  d'escriéure  aici  de  vers 

A  ta  belesso  ôuferts, 
A  tous  quinge  ans  flourits  que  courounon  ta  caro, 
A  toun  printems  qu'aura  tant  de  rosos  encaro. 
Poulido,  nous  fai  gau  d'escriéure  aici  de  vers 

A  ta  belesso  ôuferts. 

Poulido,  s'as  de  gau  de  veire  aici  de  vers 

A  ta  belesso  ôuferts, 
Lèvo  un  pau  tous  grands  iuels  de  la  pajo  dau  libre, 
E  de  toun  dous  sourrire,  oh  !  pago  lou  felibre  ! 
E  n'auren  mai  que  gau  d'escriéure  enca  de  vers 

A  ta  belesso  ôuferts. 

Poulido,  nous  fai  gau  d'escriéure  aici  de  vers 

A  ta  belesso  ôuferts, 
Mes  pus  gaujous  aquel  que  soun  regard  de  flamo, 
0  jouineto,  saupra  t'escriéure  au  founs  de  l'amo 
Un  mot  que  te  fara  mai  gau  que  milo  vers 

A  ta  belesso  ôuferts. 

ALBERT  ARNAVIELO. 

Aies,  1877.  

NÈRVI  E   FIOLI 

Mery,  Fescrivan  marsihés  tant  poupulàri  de  soun  tèms,  avié,  de  fes  que 
l'a,  lou  languitôri  de  Marsiho  e  de  sa  lengo  salabrouso  ;  e  souvent  i'arribavo  , 
amoundaut  à  Paris,  en  sourtènt  dôu  teatre,  de  crida  sus  lis  escalié  :  O 
nèrvi  ! 

èro  bèn  rare  que  quauque  marsihés  noun  ie  respoundeguèsse  :  0  fiàli  ! 

E  mi  dous  prouvençau  vitamen  s'arrambavon,  e  anavon  en  brasseto,  au 
premié  cabaret,  manja  la  soupo  au  froumage. 

LOU  CASGARELET. 

A    FÈLIS    GRAS 

LOU     JOUR     DE     SI     NOÇO 

Te  sies  coucha,  grand  lioun  rous, 
Tranquile  e  mut  dins  lou  campèstre 
Tis  iue  flamejon  arderous, 
E  pantaies....  De-que  pou  èstre  ? 

Di  bataio,  dis  escaufèstre. 
Passa  tèms,  ères  tant  urous  ! 
Lioun,  as-ti  trouba  toun  mèstre  ? 
Lioun,  de-qu'as  ?  Sies  amourous  ? 

Espôussant  ta  noblo  creniero 
Que  sèmblo  facho  de  raioun, 
Clines  ta  bello  tèsto  fiero 

I  pèd  d'uno  jouvo,  o  lioun  ! 
Te  caressant  de  si  det  rose, 
Elo  t'enfado  i  bord  dôu  Rose. 


22  de  Mai  1878. 


T.  AUBANEL, 


LI    BOUSCAIRIS   DE   CAGALAUS 

A   MADAMa    E.    B. 

E  plôu  !..  amount,  i  pèd  di  moure, 

Li  cacalauso  dèvon  courre. 

Sian  pas  drut,  mai  sian  pas  malaut  ! 

Anen  !  alèrti  roudarello, 

Vôsti  panié  d'ôulivarello 

Anas  lèu  querre,  e  bouscarello, 

Anen,  chatouno,  i  cacalaus  ! 

Sus  li  ribo,  dins  li  draiolo, 
Sorton,  banejon,  van  courriolo... 
Tiras  la  porto  :  ai  près  la  clau.... 
Aplato  coume  un  bounet  basco, 
Ta  dis  aplano,  i'a  de  masco, 
Que,  pèr  ma  fe  !  sèmblon  de  casco.... 
Anen,  chatouno,  i  cacalaus  I 

Fa  de  mourgueto  blanquinello, 
De  meissounenco  meigrincllo.., 
Enfant,  sènso  sourti  dôu  claus, 
Au  mitan  di  souco,  esmarrado, 
Acamparen  de  chimarrado. 
De  loungarudo,  de  daurado... 
Anen,  chatouno,  i  cacalaus  ! 

Au  mas,  pèr  faire  bouli  l'oulo, 
Adurren  pièi  de  ferigoulo, 
Emé  d'espi  un  grèu  balaus  ; 
E  dins  l'ouliero  se  i'a  d'ôli, 
Après-deman  faren  l'aiôli.... 
Acô  sara  noste  regôli.... 
Anen,  chatouno,  i  cacalaus  ! 


(Tira  dis  Aupiho.) 


MARIUS  GIRARD. 


LI    DRAGEIO 


Jan  Brunèu,  de  Castèu-nôu-bon-vin,  vendié  de  debas,  de  pebre,  de  cas- 
sounado  e  de  merlusso,  e  très  cop  pèr  semano,  en  Avignoun  venié  pèr  se 
i'aprouvesi  e  faire  de  coumessioun. 

Un  dissate,  atalavo,  quand  Grinchaudo  venguè  e  ie  digue  : 

—  Brunèu,  vas  à  la  vilo  ? 

—  O,  à  toun  service.  Que  vos  ?. . 

—  Escouto  :  deman  fasèn  crestian  lou  cago-ais  de  Testoun.  Siéu  meirino. 
M'adurras  un  parèu  de  liéuro  de  dragèio  à  la  roso. 

Brunèu  fai  un  nous  à  soun  moucadou,  e  :  —  Fugues  tranquilo,  ma  bello  ! 
Ta  coumessioun  es  facho. 

—  Di  fine  e  di  nouvelle,  e  que  i'ague  bon  pes  !  Tè  !  vaqui  li  sôu.  Se  n'i'a 
pas  proun,  n'apoundras. 

—  Acô  sufis,  barjaco  !  Vendras  aniue  li  querre. 

En  Avignoun,  quand  se  mouquè,  Jan  Brunèu  s'ensouvenguè  di  dragèio, 
e  anè  lèu  n'en  croumpa  dos  liéuro  ;  e  quand  pièi  aguè  fa  tôuti  si  coumes- 
sioun, atalè  sa  carriolo,  garnido  coume  un  rampau,  mountè  :  I  !  en 
avans  !  Quand  es  à  la  porto  de  Sant-Lazàri  : 

—  Acô,  se  dis,  s'èron  dis  amaro  !  ! 

E  tasto  li  dragèio.  N'en  tasto  uno,  n'en  suço  dos,  n'en  grignote  très,  n'en 

cacho  quatre  :  —  Eicelènto,  —  fai  !...  Ah  !  malapèino  !  jamai  n'aviéu  tasta 
de  tant  bono  e  tant  fino  ! 

Lis  atroubè  tant  fino,  qu'avans  d'èstre  à  Fangueiroun,  aqui  toucant  Cas- 
tèu-nôu,  —  de  si  dos  liéuro  de  dragèio,  ie  reste  rèn  que  lou  papié  ! 

Ah  !  moun  paure  Brunèu  !  pos  bèn  dire  à  ta  femo,  en  arribant,  de  te 
faire  un  contro-verme  ! 

Arribo. 

—  Eh  bèn  !  Brunèu,  ie  vèn  la  meirino,  que  l'esperavo,  e  ma  coumessioun  ? 
—  Oh  !  santo-pas-biéune  I  ie  respond  Jan-Brunèu,  l'ai-ti  pas  manjado  !! 

Efetivamen,  l'avié  manjado,  lou  lipet  ! 

LOU    CASCARELET. 


i877. 


L'OURFANEU 

A     M.     J.-P.     GOIRAND 

Dins  un  draiôu  en  flour,  uno  colo  d'enfant 
Caminavo  en  cantant  coume  un  vôu  d'iroundello, 
Quand  veguèron  alin,  au  founs  de  la  pradello, 
Un  drôle  que  venié.  —  Tè,  Janet  !  —  ço-ie  fan, 

Ounte  vas  coume  acô  ?  Janet,  as  la  vanello... 
Vesès  !  lou  goularu  !  pèr  pas  mouri  de  fam, 
Souto  sa  blodo  escound,  —  disien  en  se  trufant,  — 
Un  tourtihoun  rousset  :  baio-nous  ta  roudello.... 

D'aut  !  d'aut  !  sus  lou  lipet  !  zôu  !  que  n'en  tastaren. 
E  tôuti  sus  si  bras  picavon  a-de-rèng  ! 
Lou  pichot  scntissié  soun  cor  en  treboulèri... 

La  courouno  di  mort  barrulè  pèr  lou  sôu  !... 

La  bando  resté  mudo  ;  eu,  blanc  coume  un  linçôu, 

Digue  :  L'estrassés  pas  !  la  porte  au  cementèri  ! 

p.  GAUSSEN. 


Femo  e  luno, 
Vuei  sereno,  deman  bruno. 

LOU  BLAD 

Darriè   vers   dou  Frai   Theobald 

A  FRAI  SALUCIAN 

Sant  Jan  adus  l'amaduranço  ; 
Chascun  trefoulis  de  bonur 
En  vesènt  talo  benuranço 
Sout  nosto  cèu  sèmpre  tant  pur  ! 
Recordo  benesido, 
O  mauno  dis  uman  ! 
Nourrituro  chausido 
Pèr  la  divino  man  ! 
Que  dins  noste  terrai re 
Te  veguen  rousseja_, 
Quand  lou  cigau  cantaire 
Coumenço  à  negreja. 
Oh  !  que  soun  bello  tis  espigo 
Que  vèn  d'amadura  Festiéu  ! 
La  garbo  que  lou  j  ou  vent  lige 
Es  For  toumba  di  man  de  Dieu. 

Recordo  benesido,  etc. 
Sies  l'aboundouso  nourrituro 
De  Tome  que  porto  soun  fais  ; 
Sies  lou  trésor  de  la  naturo, 
La  recoumpènso  dôu  travai. 
Recordo  benesido,  etc. 
.  Vène  toujour  sus  nosto  terre, 
Espigo  d'or  de  paradis  ! 
Que  jamai  lou  brut  de  la  guerro 
Fague  sus  tu  soun  cbapladis  ! 
Recordo  benesido, 
0  mauno  dis  uman  ! 
Nourrituro  chausido 
Pèr  la  divino  man  ! 
Que  dins  noste  terraire 
Te  veguen  rousseja, 
Quand  lou  cigau  cantaire 
Coumenço  à  negreja. 


Avignoun,  1878. 

LI  REINARD  BLU 

Se  saup  que  li  pu  bèu  reinard  dôu  mounde  soun  aquéli  de  Russio  qu'an 
lou  peu  blu.  Soulamen  es  proun  dificile  de  se  proucura  de  peu  de  reinard 
blu  que  fugon  pas  trauquihado  pèr  li  cop  de  fusiéu. 

M'anas  dire  :  Coume  se  n'en  prenon,  li  Rùssi,  pèr  avé  de  peu  de  reinard 
blu  que  fugon  pas  entamenado  pèr  lou  ploumb  ? 

Es  bèn  simple.  Veici  coume  fan  :  croumpon  de  reinard  aganta  viéu  emé 
de  fielat,  e  lis  aduson  sus  lou  glas  d'un  estang  ;  e  'm'acô  pièi  fan  un  trau  dins 
lou  glas,  e  ie  fourron  la  co  de  la  bèsti,  de  façoun  talo  que  la  bèsti  posque 
pas  s'escapa.  Quand  la  co  es  jalado  e  bèn  presse  dins  lou  glas,  aganton 
un  fouit,  e  ie  fichonuno  bono  fouitado,  bèn  tant  que,  se  sentent  fouita  ruda- 
men,  lou  reinard,  moun  ami  de  Dieu  !  boumbis,  sort  de  sa  peu  e  part  coume 
un  lamp. 

LOU   CASCARELET. 


LA  JACENT 

{Mi  premié  vers  prouvençau) 

ELO 

Que  farai,  que  farai  ?  moun  marit^  moun  amaire  ! 
Sus  moun  son  regounfla  degouton  de  grand  plour  : 
Lou  crid  de  moun  enfant  m'es  vengu,  mai  pecaire  ! 
Noun  me  vèn  aro  mai,  ...  e  more  de  coumbour. 

Lisco  coume  uno  rose  es  la  man  pichouneto. 
Es  lou  pèd  mistoulin  de  moun  blanc  aucelet. 
Mai  toumbo  se  l'enausse,  e  mudo  es  la  bouqueto, 
La  bouqueto,  ai  !  ai  !  ai  !  de  moun  roussignoulet. 

Éu 

Ploures  pas,  iéu  te  prègue,  amigo  benesido  ! 
Pleures  pas,  se  d'asard  toun  pichounet  es  mort  ; 
Ploures  pas,  car  la  mort  es  veramen  la  vido  ; 
Ploures  pas,  car  la  vido,  o  ma  femo,  es  la  mort. 

Dins  lou  fangas  dôu  mounde  (  oh  !  ploures  pas,  ma  belle  !  ) 
Toun  nistoun  rose  e  blanc  noun  counchara  sa  car  : 
Ah  1  ploures  pas,  mignoto  !  au  mitan  dis  estello, 
Devèn  toujour  que  mai  e  trelusènt  e  car  ! 

Li  serafin  si  fraire  à  si  gauto  douceto 
L'escaufon  tendramen,  —  d'acô  siôu  bèn  segur  !  — 
E  dous  anjoun  d'elèi  pcr  si  misti  maneto 
L'aduson  au  bon  Dieu  :  ...  e  sourris  de  bonur  ! 

W.-C.   BON  APARTE- WYSE. 
Paris,  29  d'Abriéu  1860.  

LOU  COUNSÈU  DE  REVESIOUN 

Li  couscri  de  Gardano  passavon  au  counsèu  de  revesioun,  e  cadun,  sc- 
gound  l'usage,  èro  aqui  nus  coume  un  verme  e  fasié  de  soun  miéus  valé  si 
déco  e  si  magagno.  Quau  avié  li  moureno,  quau  ayié  lis  escrolo  ;  Tun  avié 
lou  masclun,  l'autre  la  cagassango  ;  aquéu  èro  calu,  aqueste  relassa...  Mai 
lou  Préfet  èro  intratable,  e   toujour  respoundié  :  Bon  pour  le  service  ! 

Quand  venguè  lou  tour  de  Jan  di  Figo,  lou  Préfet  ie  digue  :  —  Et  vous, 
mon  gaillard,  quelle  réclamation  ? 

—  Ah  !  moussu  lou  Préfet,  Jan  di  Figo  ie  respond,  ai  à  vous  dire,  iéu, 
que,  d'aqueste  moumen,  siéu  forço  pu...  coudoun  que  vous! 

Tout  lou  counsèu  riguè,  e  refourmèron  Jan  di  Figo.     lou  CASCARELET. 


BRINDE  A  NOSTI  REIRE 

A  MOUSSU  ALFRED   CHAILAN,    CABISGOU   DE  L'ESGOLO   DE  LA  MAR 

Iéu  m'agrado  d'aussa  moun  vèire 

A  la  glôri  de  nôsti  rèire  ! 
Quand  chivalié  courtes  e  troubaire  en  renoum 
Dins  tout  caire  dôu  mounde  an  enlusi  toun  noum, 
O  Prouvènço  !  e  qu'eici  la  divo  Pouësio 
Coume  en  aquéu  bèu  tèms  vèn  mai  teni  sesiho, 
Vers  nôsti  segne-grand  resplendènt  e  béni 
Enaure-te,  moun  brinde,  emé  mi  souveni  ! 

A  la  glôri  de  nôsti  rèire 

Iéu  m'agrado  d'aussa  lou  vèire  ! 
L'esprit  d'une  nacioun  gisclo  de  soun  parla  ; 
Soulet  trachis  l'enfant  que  teto  de  bon  la  ; 
Vèire  li  fiéu  d'acord  fai  gau  e  recounforto, 
Mai  lou  respèt  di  vièi  tèn  li  famiho  forto  ! 
E,  felibre  dévot,  sian  nautre  li  gardian 
De  la  lengo  dôu  bres,  dôu  culte  dis  ancian. 

A  la  glôri  de  nôsti  rèire 

léu  m'agrado  d^aussa  lou  vèire  ! 
La  preiero  à-n-un  sant  arribo  enjusqu'à  Dieu, 
E  s'encour  à  la  mar  l'aigo  dôu  pichot  riéu  ; 
Tout  s'ajoun,  s'encadeno,  e  lou  sage  destrio 
Dins  l'amour  dôu  fougau  l'amour  de  la  patrio. 
Tambèn  vers  lou  trelus  Testrambord  nous  gandis. 
Car  nosto  causo  es  santo,  e  la  Franco  aplaudis  ! 

A  la  glôri  de  nôstl  rèire 

léu  m'agrado  d'aussa  moun  vèire  ! 
L'art  es  lou  Bèu  mounta  dins  lou  céleste  plan  ; 
L'artisto  es  l'amourous  à  si  pèd  barbelant  ; 
Lou  pouèto  es  mie-diéu  ;  mai  l'obro  subre-bello 
Es  la  vierge,  es  l'espouso,  es  la  maire  fidèlo  ; 
Es  l'amour  que  pren  rèn  e  que  se  douno  tout, 
Es  iou  tèmo  sens  fin  di  paire-troubadou  ! 

Tôutis  ensèn  aussen  lou  vèire 

A  la  glôri  de  nôsti  rèire  ! 
Bèu  e  fier  chivalié,  venès  nous  empura, 
Troubadour  melicous,  venès  nous  ispira, 
Que,  coume  i  tèms  pagan,  li  pople,  m'es  vejaire, 
D'aquesto  ouro  an  besoun  de  nouvèu  batejaire, 
E  que  nautre  fuguen  li  prèire  vertudous 
Qu'aduson  à  l'oustau  lis  enfant  ôublidous  ! 

A  la  glôri  de  nôsti  rèire, 

Tôutis  ensèn,  turten  lou  vèire  ! 

MANTfADIS 
Lis  eiretié  soun  fier,  —  e  certo,  emé  resoun,  — 
Di  bèn  de  sis  aujôu  coume  de  si  blasoun  : 
Tu,  noste  cabiscôu,  siegues  mai  fier  encaro  : 
As  li  vers  de  toun  paire,  adounc  soun  amo  caro, 
Soun  amo,  qu'au-jour-d'uei,  courouso,  nous  unis, 
Soun  amo  que  m'entend,  nous  vèi  e  nous  bénis  ! 
A  la  glôri  de  nôsti  rèire, 
Tôutis  ensèn,  turten  lou  vèire  ! 

ANFOS   TAVAN. 
Marsiho,  lou  7  d'Abriéu  1878. 

{Lou  Prouvençau.) 

SANT  OUNOURAT 
I 

Es  escri  qu'au  siècle  quatren,  —  quand  aguè  quita  la  baumo  de  Cap-Rous, 
sant  Ounourat  venguè  planta  bourdoun  dins  la  pu  pichouno  dis  isclo  de 
Lerins. 

En  Fabourdant,  l'atroubè  touto  pleno  de  màli  bèsti,  de  serp  e  de  serpatas, 
de  lesert  e  de  rassado  e  de  coulobre. 

Vesènt  tant  de  bèsti  verinouso,  lou  Sant  fugue  triste,  e  :  —  Coume  farai  ? 
digue. 

E  'm'acô  s'ageinouiè  e  preguè. 

Au  mitan  de  la  pichoto  isclo^  un  grand  poumié  s'aubouravo  e  fasié  bello 
oumbro  ;  e  tant  ie  pendoulavo  de  poumo  de  paradis  que  n'èro  espalanca.  E 
plôuvié  de  poumo  à  soun  oumbro,  quand  l'aureto  de  mar  jougavo  emé  si 
branco. 

Quand  aguè  prega^  sant  Ounourat  mountè  sus  lou  grand  poumié  ;  e  quand 
i'aguè  mounta  proun  aut  : 

-—  O  mar  bluio,  bravo  mar  !  —  digue,  vène  lèu,  vène  !  e  de  touto  malo 
bèsti,  netejo  moun  iscleto,  e  fai-me-la  propre  coume  un  anèu. 

E  'm'acô,  ôubeïssènto,  la  mar  subran  se  gounflè,  mountè,  desbourdè, 
s'espandiguè  sus  touto  l'isclo,  negant  e  fasènt  mouri  touto  malo  bèsti.  E 
pièi,  plan-plan,  bravo  e  douço  coume  un  agnèu,  intrè  mai  dins  soun  lié. 

E  Tiscleto  d'or  fugue  netejado  ;  e  jamai_,  desempièi,  degun  i'a  senti  la 
mendro  pougneduro  de  bèsti  verinouso. 

II 

Mouriguè  pièi  lou  grand  poumié,  —  car  tout  pren  fin  en  aquest  mounde. 
Mai,  de  soun  pège  mort  un  sagatoun  a  poussa,  a  grandi,  e  trachis,  e  fai 
de  bèlli  poumo  que  lou  verme  agarris  jamai  ;  e  l'aureto  de  mar  jogo  emé 
si  branqueto. 

E  vèn  d'aqui  qu'a  passa  tèms,  li  Riansen,  tôuti  lis  an,  ie  venien  en  rou- 
mavage  ;  d'aqui  vèn  qu'en  s'entournant,  cantavon  de  cantico  e  pourtavon  en 
triounfle  uno  branco  de  poumié,  dôu  poumié  benesi  dôu  grand  sant  Ounourat. 

III 

E  "m'acô,  quand  la  mar,  bravo  e  douço  coume  un  agnèu,  fugue  plan-plan 
intrado  dins  soun  lié,  sant  Ounourat  bastiguè  dins  l'iscleto  ;  e  lis  ange  de 
Dieu,  dison,  ie  servien  de  manobro. 

Es  pas  tout  de  basti  :  fau  viéure.  Pèr  viéure  fau  de  pan,  e  pèr  faire  de  pan 

fau  d'aigo.  Aigo  de  mar  amarejo...  e  i'avié  dins  Tiscleto  d'or,  pèr  pasta  e 
pèr  béure,  ges  d'autro  aigo  qu'aquelo  di  niéu,  quand  plôuvié. 

Adounc,  eici  e  pièi  eila,  sant  Ounourat  cave,  cave.  Mai,  las  !  ges  de  sour- 
gènt  !  pas  un  degout  d'eigueto  ! 

Es  alor_,  s'es  toujour  di,  qu'un  de  si  manobro  i'aduguè  sus  sis  espalo  un 
pau-ferre. 

—  Tenès,  Mèstre,  ie  digue,  sèmpre  ajudas-vous,  e  Dieu  vous  ajudara. 

E  'm'acô  lou  Sant,  plen  de  fisanço  en  Dieu,  aganto  lou  pau-ferre  e  lou 
planto  en  terro  à  Fendre  lou  mai  secarous  de  l'iscleto.  E  quand,  à  la  susour 
de  soun  front.  Fa  planta  sèt  fes,  s'ageinouio  sus  la  roco  e  dis  au  Segne- 
Diéu  : 

—  «  Moun  Segne-Diéu  !  vous  que,  au  touca  soûl  de  la  vergo  de  Mouïse, 
faguerias  giscla  de  la  roco  seco  de  FOureb,  pèr  li  Jusiôu  meurent  de  set, 
uno  bevèndo  sauvarello,  mandas-nous  d'aigo,  o  Segne-Diéu  !  pèr  pasta 
noste  pan  e  béure  quand  auren  set.  » 

E  s'aubourant,  sant  Ounourat  se  signe,  e  signe  peréu  la  roco  seco.  E, 
dison,  lou  pau-ferre  planta  dre  coume  un  ile,  coume  un  ile  flouriguè  subran, 
o  miracle  !  —  e  quatre  esclap  s'eigrejèron  en  forme  de  crous,  e  n'en  regoulè 
quatre  sourgènt  de  belle  aigo. 

E  desempièi  raion  li  quatre  eissourg,  e  se  soun  jamai  agouta.  E  Faigo 
miraclouso  desassedo  lou  pescadou  que  desbarco  sus  Fiscleto  pèr  remenda 
sis  arrêt. 

IV 

E  sant  Ounourat  bastissié,  e  li  miracle  qu'oubravo  s'esbrudissien,  e  de 
tout  caire  de  Prouvènço,  terro  sacrado  di  Mario,  de  Madaleno,  de  Lazàri  e 
de  Trefume,  —  d'orne  e  d'amo  d'elèi  venguèron  s'assousta  souto  lou  poumié 
e  manja  li  poumo  de  paradis. 

Quau  sant  trèvo,  sant  devèn  :  quand  lou  mounastié  de  sant  Ounourat 
fugue  basti,  fugue  lèu  plen  coume  un  brusc  d'abiho  ;  e  d'aqui  s'envoulèron, 
abiho  celestino,  pèr  acampa  de  mèu  e  Fadurre  à  la  santo  Glèiso,  s'envoulè- 
ron d'aqui,  en  Arle,  Alàrj,  Vergéli  e  Cesàri,  Ancile  à  Frejus,  Quenin  à 
Veisoun,  à  Riez  Massime,  Lambert  à  Vènço,  Sifrèn  à  Carpentras,  en  Avi- 
gnoun  Agricô... 

V 

Li  marinié  que  van  d'uno  isclo  d'or  à  Fautro,  conton  pièi  eiçô  i  pèlerin 
que  vènon  en  roumavage  à  sant  Ounourat  : 

Un  vèspre,  dison,  lis  ange  aduguèron  santo  Margarido  au  bèu  mitan  de 
l'isclo  que  vuei  porto  soun  noum,  e  ie  foundè  un  couvent  de  moungeto. 

De  tèms  en  tèms,  pôr  miracle,  travessavo  la  mar  sus  soun  faudau,  e  venié 
vèire  soun  fraire  Ounourat. 

E  soun  fraire  Ounourat  ie  dounavo  sa  bonedicioun  c  si  counsèu,  '■ 
i'ensignavo  lou  camin  que  tout  dre  meno  en  paradis. 

Or,  coume  la  santo  venié  trop  souvent,  e  que  si  vesito  destourbavon  Ou- 
nourat de  l'obro  de  sa  santificacioun,  ie  digue  de  plus  veni  d'aqui-que  lis 
agrenas  flouriguèsson. 

Ero  alor  en  autouno  . 

Emé  proun  pcno  e  proun  lagremo,   Margarido  ôubeïguè. 

Mai,  après  Toussant,  se  languiguè.  Paureto  !  se  languiguè  tant  que  pous- 
què  plus  ie  teni. 

Uno  niue,  se  levé  de  galapachoun,  e  acatant  soun  lume  emé  la  man,  anè 
plan  -plan  dins  la  capello  dôu  couvent. 

E  ^m'acô,  d'à-geinoun  sus  l'escabelet  de  Fautar  : 

—  «  Moun  Segne-Diéu  !  —  digue,  levant  au  cèu  sis  iue  lagremous  e  si  bras, 
me  languisse  bèn  de  vèire  moun  fraire  !  M'a  ourdouna  de  plus  Fana  vèire  d'aqui- 
que  lis  agrenas  flourigon.  Moun  Segne-Diéu  !  voste  bon  voulé  faguè  fleuri 
la  vergo  d'Aaroun  ;  flouriguerias  pièi  lou  bastoun  de  Jôusè,  e  pièi,  antan, 
lou  pau-ferre  de  noste  Ounourat.  Bèu  Diéu_,  lou  vesès  :  m'cstransine  dins 
moun  langui.  Voudriéu  tourna  vèire  moun  fraire.  Fleurisses  dounc  lis  agre- 
nas :  n'en  culirai  un  brout  e  Fanarai  pourta.  » 

VI 

L'endeman,  un  ventoulet  de  printèms  alenè  sus  lis  agrenas,  e  lis  agrenas 
flouriguèron.  Aurias  di  qu'aqui-dessus  i'avié  toumba  de  nèu. 

Margarido  n'en  culiguè  un  brout,  e  lèu  venguè  Fadurre  à  soun  fraire 
Ounourat. 

E  chasque  mes  boufè  Faureto  miraclouso  ;  e  Margarido  pousquè,  chasque 
mes,  adurre  à  soun  fraire  un  brout  d'agrenas  fleuri,  e  d'eu  reçaupre  lou 
trésor  de  si  counsèu  e  de  sa  benedicioun. 

LOU   CASCARELBT. 


GASSENDI 

Au  casau  d'un  vilage  esmarra  dins  li  colo, 
Na  de  paure_,  mai  sage  e  religious  parent. 
Entre  Faiglo  que  piano  e  Fagnèu  que  trémolo. 
Autre  agnèu,  un  enfant  vivié  simple,  ignourènt. 

Aro  ausès  !...  Tout-bèu-just  a  quita  la  bricolo, 
Gardo  li  fedo  ;  alor  l'aflat  de  Dieu  ie  vèn  ; 
Estùdio  ;  es  à  vint  an  pastre  dins  lis  escolo, 
E  de  sa  vasto  sciènci  espanto  li  savent  ! 

Dous  long  siècle  an  passa  ;  l'inmourtau  se  desvelo  ; 
L'aiglo  ajoun  lou  soulèu,  e  d'uno  aubo  nouvello, 
Lou  mount,  lou  bos,  lou  nis  alin  an  resplendi. 

La  Franco,  noblo  sorre,  e  la  maire-Prouvènço, 
Escarlimpant  ensèn  Champ-tercié  d'en  Durènço, 
Vènon  glourifica  ta  bôri,  o  Gassendi  ! 

AGUSTE  VERDOT. 
A  Champ-tercié,  lou  29  de  Jun  1878. 


AMARUN 

A    LA    FELIBRESSO   D'ARENO 

Ero  à  la  proucessioun  emé  sa  raubo  blanco 

E  soun  velet  pu  bas  que  l'anco, 
Quand  passé  davans  iéu  'mé  soun  libre  à  la  man  ; 

Avié  la  caro  douço  e  tristo  ; 

Dos  perlo  de  plour,  de  sa  visto 
Raièron  tout-de-long  sus  si  gauto  d'enfant  ! 

M'avié  trop  esmougu  !  la  vouliéu  mai  revèire  : 
Fanère  après,  e  dins  Sant-Pèire, 

D6u  fin-founs  de  la  glèiso,  i  pèd  dôu  grand  autar, 
La  regardave  mita-morto, 
Apielado  contro  la  porto, 

Gerçant,  pèr  ra'assoula,  quicon  dins  soun  regard  ! 

MIQUÈU  BRUNEAU. 
Avignoun,  2  de  Febrié  1877. 


Orne  que  bat  sa  femo,  bat  soun  cor  ; 
Femo  que  bat  soun  ome,  bat  un  porc. 

A   PASSA  TÈMS 

I 

Ero  dôu  tèms,  qu'es  de  regreta,  ounte  li  viéu  ôublidavon  pas  li  mort  e 
Vivien  mies. 

Or,  en  Avignoun,  alor,  i'avié,  à  la  glèiso  de  Sant  Safourian,  dous  vièi  prèire 
d'ancian  régime,  qu'èron  vertuous  e  simple,  e  que,  dc-fes,  quand  acô  ie 
prenié,  amavon  de  galeja  e  de  rire,  d'aquéu  rire  bounias  que  s'es  tant 
fa  rare  à  Fouro  d'uei  !  A  l'un  ie  disien  l'abat  Audibrand,  à  l'autre  l'abat 
Cabiscôu. 

Un  matin  donne,  l'abat  Cabiscôu  venié  de  dire  sa  messo,  e  à  geinoui 
sus  lou  prègo-Diéu,  fasié  soun  ate  de  gràci,  quand  uno  bravo  vièio,  que 
soun  paure  vièi  venié  de  mouri,  intrè;dins  la  sacrestié,  e 'm'acô  digue  à 
moussu  l'abat  : 

—  Perdoun,  escuso,  moussu  l'abat  !  Voudriéu  que  diguessias  uno  pichoto 
messo  pèr  lou  repaus  de  moun  paure  ome,  qu'enterrerias  l'autre  divèndre. 
Vaqui  li  quinge  sou. 

—  Voulountié,  bravo  femo,  —  ie  respoundeguè  moussu  Cabiscôu.  Mai  es 
bon  de  vous  faire  ôusserva.... 

—  Ato  bèn!  iéu,  Moussu,  vous  n'en  pode  pas  mai  baia.  Se  poudès  pas  me 
la  dire  pèr  aquéu  près,  vous,  moussu  l'abat  Audibrand  me  la  dira,  eu.., 

—  Santo  femo,  s'anas  trouva  moussu  Audibrand,  vous  n'en  baiara  pèr 
voste  argent....  Mai,  basto  !  tambèn  vous  la  dirai,  e  li  cinq  sou  que  soun 
de  manco,  li  baiarés  i  paure. 

II 

Tout  se  saup,  tout  se  dis  e  se  redis,  tout  se  groussis  e  s'espandis  :  l'abat 
Audibrand  sache  lèu  lou  cas  que  fasié  de  si  messo  soun  counfraire  Cabis- 
côu. L'endeman  matin,  sa  messo  dicho,  sono  lou  sacrestan  : 

—  Gricô  ? 

—  Que  i'a  pèr  voste  service,  moussu  l'abat  ? 

—  Tè,  prene  aquel  escut  blanc.  Deman  de  matin,  l'abat  Cabiscôu  pré- 
sent, emai  iéu,  me  baiaras  aquéli  sièis  franc,  e  me  diras  :  —  Moussu  l'abat, 
vaqui  pèr  uno  messo.  E  que  l'escut  lusigue  au  bèu  bout  de  ti  det  ! 

—  Sufis,  e  sara  fa,  respoundeguè  lou  sacrestan. 

III 

L'endeman,  moussu  Cabiscôu  venié  de  dire  sa  messo  e  moussu  Audi- 
brand anavo  dire  la  siéuno,  quand  Gricô  : 

—  Moussu  l'abat,  ie  vèn,  vaqui  sièis  franc  pèr  uno  messo. 

Moussu   Cabiscôu  fasié   soun  ate  de  gràci  ;   pas-pulèu    entend    Gricô, 
s'aubouro,  e  : 

—  Mai  quant  vous  baion  pèr  uno  messo,  à  vous  ?  dis  à  l'abat  Audibrand. 

—  Lou  vesès  :  sièis  franc. 

—  Coume  !  sièis  franc  ?  E  ai  proun  obro,  iéu,  pèr  n'en  tira  quinge  sou  ! 

—  Hôu  !  vous  li  pagon  pas  mau,  ie  digue  l'abat  Audibrand,  sourrisènt  e 
galejaire.  Entre  nautre  fugue  di,  n'i'en  baias  pèr  soun  argent  ! 

LOU   GASGARELET. 


MORTUORUM  PROUVENÇAU 

I 

Lou  generau  d'Aurello  de  Paladino  (Glàudi-Miquèu-Louis),  nascu  dins  la  Lau- 
sero  en  1804,  es  mort  à  Versaio  lou  17  de  desèmbre  1877.  Tout  lou  mounde  se 
rapello  sa  vitori  de  Coulmiers  en  1871,  la  souleto  bataio  que  se  fugue  gagnado 
contro  li  Prussian. 

II 

Lou  célèbre  Raspail  (Francés-Vincèn),  nascu  à  Carpentras  lou  5  de  pluviôse, 
an  II  de  la  Republico,  es  mort  à  Paris  vers  lou  mitan  de  janvié  1878.  Sa  longo 
vido  apartèn  touto  entière  i  travai  de  la  sciènci  e  i  lucho  poulitico. 

III 

La  véuso  dôu  pouèto  Jansemin,  Ano  Barrèro,  mai  couneigudo  souto  soun  pi- 
chot  noum  de  Magnounet,  es  morto  en  Agen  lou  8  de  juliet  1878,  dins  si  76  an. 

IV 

Lou  Fraire  Théobald,  dis  escolo  crestiano,  nascu  à  Mèino  (Gard),  lou  22  de 
nouvèmbre  1822,  es  mort  en  Avignoun  lou  24  de  juliet  1878,  dins  si  56  an.  Ero 
un  felibre  Mantenèire  afeciouna  à  la  pouësio,  e  si  vers  courons  e  simple  espelissien 
tôuti  lis  an  dins  aquest  armana. 

V 

Lou  foutougrafe  Tourtin,  d' Avignoun,  qu'avié  près  dins  Paris  uno  poulido 
plaço  artistico,  i'es  mort  au  mes  de  juliet  1878. 

VI 

Lou  musicaire  Francés  Bazm,  de  Marsiho,  eminènt  coumpousitour  e  proufes- 
sour  au  Counservatori,  es  mort  à  Paris  en  avoust  1878. 

VII 
L'ourientalisto  Garcin  de  Tassy,  de  Marsiho,  membre  de  lAcadèmi  dis  Iscrip- 
cioun  e  Bèlli-Letro,  es  mort  à  Paris  en  setèmbre  1878,  dins  si  84  an. 

VIII 

Lou  troubaire  Emile  Negrin,  de  Cano,  autour  de  proun  oubrcto  prouvençalo 
qu'avié  rejouncho  en  un  voulume  souto  lou  titre  Lais  Argieras  (à  Niço,  empr. 
Verani,  1873),  es  mort  h  Cano  lou  15  de  setèmbre  1878.  l'avié  quàuquis  an  qu'èro 
avugle. 

Que  la  lus  perpetualo  luse  pèr  tôuti  éli  ! 

